
I skyrius 


= Ds: pakšt, - Melina Loid pakštelėjo orą prieš savo dvy- 
nės sesers skruostus. - Aš užsisakiau itališko baltojo vyno. 
Sauso, lengvo ir, pasak padavėjo, neįkyriai saldaus, ko nega- 
lėčiau pasakyti apie patį padavėją. A, vilką mini, vilkas čia. 

Džiliana atsisėdo priešais seserį. Padavėjas net apsiliejo 
ranką, statydamas prieš ją taurę „Pinot Grigio ir sukioda- 
mas skustą galvą tai į vieną, tai į kitą moterį. 

— O Dieve mieliausias! 

— Mes identiškos dvynės, - paaiškino Džiliana, jam dar ne- 
spėjus paklausti. 

— Neturiu žodžių. Jūs pribloškiamai panašios. 

Melina šaltai nusišypsojo. 

— Jei jūs neprieštaraujat, mano sesuo taip pat norėtų užsi- 
sakyti ko nors atsigerti. 

Sausas kaip vynas jos balso tonas prikaustė padavėjo dė- 
mesį. 

— Žinoma, - tarė jis, vos nesumušdamas kulnais.- Oi, 
atleiskit, atleiskit. Ponia? 

— Sodos vandens, daug ledo, griežinėlį citrinos. 

— Aš beregint atnešiu jums gėrimą ir priimsiu ypatingą 
šios dienos užsakymą. 

— Laukiu nesulaukiu, - sumurmėjo Melina, kai jis nuplau- 
kė į šoną. 

Džiliana pasilenkė į priekį ir sukuždėjo: 

— Ar yra toks žodis „beregint ? 

— O „pribloškiamai'? 

Seserys nusikvatojo. 

— Džiaugiuosi, kad tu šypsaisi, - pasakė Džiliana. - Kai at- 
ėjau, atrodei tokia suirzusi, lyg pasiruošusi riaumoti. 

- Aš ir esu truputį sudirgusi, - prisipažino Melina. - Šįryt 
turėjau nuvežti rašytoją į oro uostą penktos valandos pen- 
kiasdešimt aštuonių minučių skrydžiui. Penkios penkiasde- 
šimt aštuonios! Žinau, kad publicistai užsisako bilietus to- 
kiam nedėkingam laikui, provokuodami mus, viešųjų ryšių 
palydoves. 

— Ir kas ta ankstyva paukštytė? Įdomi asmenybė? 

— Pamiršau jos pavardę. Pirmoji knyga. „Elkitės su vaikais 
kaip su naminiais gyvūnais . Ir paantraštė „Stulbinami rezul- 
tatai . 

— Dvimetinukai tupi ir loja pagal komandą? 

— Nežinau. Dar neskaičiau. Bet kažkas skaito. Ji trečioje 
vietoje „New York Times“ perkamiausių leidinių sąraše. 

— Juokauji! 

— Prisiekiu Dievu. Jei protingai parašyta, ją pirks. Šiais lai- 
kais netgi aš galėčiau parašyti knygą, tik nesugalvoju nieko 
įdomaus. - Ji kelias sekundes pamąstė ir tarė: - Nebent apie 
sutiktus įžymius prastos reputacijos žmones, kurių draugijo- 
je ištvėriau vos dieną. Paskui jie turbūt iškeltų man ieškinį. 

Padavėjas atnešė Džilianos sodos vandenį ir mažą sidabrinį 
krepšelį duonos. Jis išbeldė savo mėgstamą tekstą, kuriame 
būdvardžių buvo daugiau negu patiekalo sudedamųjų dalių, 
ir suirzęs pasitraukė, kai jos iš valgiaraščio užsisakė avokado 
puseles, įdarytas krevečių salotomis. 

Melina pastūmė duonos krepšelį Džilianai, kuri perlaužė 
bandelę, prismaigstytą karijų gabalėlių. 

— O gal rašyk apie identiškas dvynes? 

— Apie tai ir taip daug prirašyta. Reikėtų susiaurinti temą. 

— Pavyzdžiui, ar joms vienodai rengtis. 

— Gal. 

— Varžybos dėl tėvų dėmesio? 

— Geresnė mintis. O jei apie telepatijos ryšį? 

Melina pažvelgė į Džilianą per taurės viršų. 

— Dėl kurio galėčiau teigti, kad mano dvynė šiandien labai 
pasinėrusi į save. Kas atsitiko? 

Džiliana suvalgė bandelę, nukrėtė trupinius nuo pirštų ga- 
liukų ir pasakė: 

— Aš padariau tai. 

— Ką padarei? 

— Juk žinai. - Ji susirūpinusi pritilo. - Apie ką svarsčiau 
jau kelis mėnesius. 

Melina vos neužspringo puikiu itališku vynu. Jos akys, pa- 
dūmavusių Džilianos akių kopijos, nukrypo į Džilianos ster- 
blę, tačiau stalas ją užstojo. 

— Pažiūrėjus nesimato, - nusijuokė Džiliana. - Dar ne. Čia 
atvažiavau tiesiai iš klinikos. 

— Tu tai padarei šiandien? Ką tik? Vadinasi, kaip tik dabar, 
kai mes kalbamės, aš tampu teta. 

Džiliana vėl nusijuokė. 

— Manau, taip. Jei tie mažieji vikruoliukai atlieka savo dar- 
bą ir plaukia pasroviui ten, kur reikia. 

— O Dieve, Džiliana. - Melina vėl siurbtelėjo vyno. - Tu ti- 
krai tai padarei? Taip, padarei. Ir elgiesi taip... natūraliai. Tu 
tokia atsipalaidavusi. 

— Ginekologas būtų manimi patenkintas. Jis patarė man 
atsipalaiduoti. Lyg būčiau įstengusi. Pirma, skėtikliai buvo 
šalti kaip ledas, kaip galėjau atsipalaiduoti. Antra, buvo pa- 
siektas aukščiausias ilgų mėnesių dvejonių taškas. Aš ne taip 
lengvai apsisprendžiau. 

Džiliana ištisus mėnesius svarstė dirbtinio apvaisinimo 


privalumus ir trūkumus. Melina buvo įsitikinusi, kad jos dvy- 

nė sesuo ilgas valandas nagrinėjo savo sielą, bet ir jai pačiai 
kilo tam tikrų abejonių. 

— Džiliana, ar tu gerai viską apmąstei? 

— Manau, taip. Nors turbūt yra dalykų, apie kuriuos nepa- 
galvojau. 

Šie neapgalvoti dalykai Melinai kėlė nerimą, bet ji nutylėjo. 

— Kartais imdavau taip dvejoti, kad kildavo pagunda iš viso 
atsisakyti šio sumanymo. Norėjau įsivaizduoti, kad nė negi- 
mė tokia mintis, stengiausi ją pamiršti. Bet vėliau idėja mane 
taip užvaldė, nebepajėgiau jos nusikratyti. 

— Tai geras ženklas. Jei mus kas nors stipriai sugriebia, va- 
dinasi, dėl svarios priežasties. 

— Fiziškai nėra jokių kliūčių - esu puikios sveikatos, apie 
alternatyvius apvaisinimo būdus perskaičiau viską, ką pavy- 
ko gauti. O kuo daugiau sužinojau, tuo daugiau prieštaravi- 
mų kilo. Tiesą sakant, netgi mėginau save atkalbėti. 

— Ir? 

— Ir negalėjau rasti priežasčių, kodėl turėčiau to nedary- 
ti, - Džiliana laiminga nusišypsojo. - Taigi ryžausi. 

— Kreipeisi į Voterso kliniką? 

Ji linktelėjo. 

— Geri sėkmės rodikliai, solidi reputacija. Man patiko gy- 
dytojas - labai malonus, kantrus, viską išsamiai paaiškino. 
Aš priėmiau apgalvotą sprendimą. 

Švytintis veidas rodė, kad ji tuo didžiuojasi. 

— Negaliu patikėti, kad man nepasisakei. Jei būtum pa- 
prašiusi, būčiau ėjusi kartu su tavimi, laikiusi už rankos, 
drąsinusi. 

- Žinau, kad tu mane palaikai, Melina. Tu ir Džemis - vie- 
ninteliai, su kuriais apie tai kalbėjau. Atsiprašau, kad nepa- 
sakiau tau apie savo sprendimą. Bet, Melina... - Jos akys 
maldaujamai sublizgo. - Prašau, suprask. Aš filtravau tavo ir 
Džemio nuomones, turėdama galvoje tai, kad jūs šališki. 

— Aš... 

— Būk gera, išklausyk. Kai viskas bus išsakyta ir padaryta, 
išvardinti visi už ir prieš, vis dėlto apvaisinti turės mane. Jei 
pavyks, aš nešiosiu vaisių ir pagimdysiu kūdikį. Todėl nutarti 
turėjau tik aš. Viena. Žadėjau tau pasakyti. Bet kai galutinai 
apsisprendžiau, nebenorėjau, kad kas nors... 

— Mėgintų ką nors pakeisti. 

— Ar netgi suabejotų. 

— Gerbiu tavo nuomonę, - Melina patvirtino savo žodžius, 
spustelėdama Džilianos ranką. - Ar Džemis buvo su tavim? 

— Ne. 

— Negaliu patikėti, - tarė Melina ir žvilgtelėjo į savo pil- 
vą. - Kaipjie?.. Kaip iš tiesų?.. 

— Vakar pati pasidariau šlapimo tyrimą, kuris rodė padi- 
dėjusį hormonų kiekį. Vadinasi, per artimiausias dvidešimt 
keturias ar trisdešimt šešias valandas man įvyks ovuliacija. 
Paskambinau į kliniką ir užsiregistravau pas gydytoją. Viskas 
moksliškai pagrįsta. Jie į gimdą įveda kateterį. 

Melina susižavėjusi klausėsi, kaip Džiliana pasakoja apie 
visą procedūrą. 

— Ar skaudėjo? 

— Visiškai ne. 

— O iš kur sperma? 

— O kaip tu manai? 

Melina šyptelėjo. 

— Turėjau galvoje geografiją. 

— Voterso klinika turi savo spermos banką, bet stengiasi 
vietinėms pacientėms nenaudoti vietinių donorų spermos. 

— Teisingai. 

— Man sperma atvežta iš puikią reputaciją turinčio Kalifor- 
nijos spermos banko. Mėginį, supakuotą sausame lede, pri- 
statė šįryt. Paskui jį ištirpdė, išplovė. 

— Kaip? 

— Na, taip sako. Spermą sumaišo su baltymu ir suka centri- 
fugoje, kad tai, kas įtraukiama į kateterį, būtų... - ji nusijuo- 
kė, - koncentruota sperma. Manau, taip galima pavadinti. 

— Galėčiau prisiminti tūkstančius anekdotų, tačiau jie liks 
nepapasakoti. 

— Būsiu dėkinga. 

— Ar tu ką nors jauti? 

— Visiškai nieko. Po procedūros miegojau, nes reikėjo pus- 
valandį pagulėti. Vėliau į apžiūros kambarį sugrįžo slaugė, 
liepė man apsirengti ir nueiti į gydytojo kabinetą. Jis man 
paaiškino, koks sėkmės procentas, padrąsino nenusiminti, 
jei iškart nepavyks. O paskui aš išėjau ir atvažiavau čia. 

Patenkinta, kad Džiliana tokia rami, Melina atsilošė kėdė- 
je ir įsižiūrėjo į tokį pat kaip ir josios veidą. 

— Taip, taip, jis tikrai teigiamai pribloškiantis. - Seserys 
vėl nusikvatojo iš padavėjo žodžio ir Melina pridūrė: - Man 
atrodo, sunkiausia tau buvo pasisioti ant tos mažytės popie- 
riaus skiautelės. 

— Tam tikrai reikia įgūdžių, bet įpratau. 

— Ir atvirai kalbant... - Melina staiga nutilo ir pamojavo 
rankomis, lyg nutrindama nebaigtą sakinį. - Tiek to, nieko 
nesakysiu. 

Tačiau Džiliana nujautė, apie ką sesuo galvoja. 

— Norėjai pasakyti, kad pripažįsti įprastą apvaisinimo 
būdą. 

Melina nukreipė į ją įsivaizduojamą pistoletą. 

— Tu gerai mane pažįsti. 

— Tėtis visuomet sakydavo, kad mes turime vienas 
smegenis. 

— Vadink mane pasileidėle, - gūžtelėjusi pečiais pasakė 
Melina, - bet man kūnas ir kraujas malonesni už kateterius 
ir skėtiklius. Šaltas metalas manęs nejaudina taip kaip šilta 
krūtinė ir plaukuotos kojos, besitrinančios į mane po antklo- 
de. Ką jau kalbėti apie sekso agregatą. 

— Prašau! Tik nekalbėk apie sekso agregatą. 

— Ar tau netrūko tankaus alsavimo? Tos nuostabios pilna- 
tvės? To O Dieve, gyvenimas gražus jausmo? Nors truputėlį? 

— Mes kalbame ne apie seksą. Aš tai padariau ne norėdama 
susijaudinti, o pastoti. 

Melina surimtėjo. 

— Aš tik tave erzinu. - Ji padėjo rankas ant stalo ir nuošir- 
džiai patikino: - Svarbiausia, kad tu nori vaiko. 

— Taip. Tai svarbiausia. 

— Tai ir gerai. - Melina meiliai nusišypsojo ir pamąsčiusi 
pridūrė: - Blogai, kad Džemio šoviniai tušti. Galėtum sude- 
rinti seksą ir kūdikio darymą. 

Padavėjas atnešė jų užsakytas salotas. Patiekalai buvo 
papuošti našlaičių žiedais ir atrodė beveik per gražūs val- 
gyti. Džiliana šakute nustūmė violetinį žiedą nuo krevečių 
viršaus. 

— Džemiui buvo atlikta vazektomija, kai jis dar nepažinojo 
manęs. 

— Manau, tai tikra sėkmė, - Melina sveikindama pakėlė 
vyno taurę. - Jis tikras stuobrys. 

— Melina! - priekaištingai subarė ją sesuo. 

— Atleisk. - Nors iš tiesų ji nesigailėjo dėl savo žodžių ir 
Džiliana žinojo, kad atsiprašė nenuoširdžiai. - Bet jis nuobo- 
da, Džiliana. Tu su juo nesi laiminga. 

— Netiesa, aš laiminga. 

— Tikrai? Tu man visai neatrodai įsimylėjusi iki ausų. Arba 
aš ko nors nepastebiu. 

— Tikriausiai, nes aš myliu Džemį. 

Melina skeptiškai suraukė antakius. 

— Tikrai myliu, - patvirtino Džiliana. - Ar santykiai aps- 
kritai gali būti tobuli? Juk neįmanoma visko gauti tvarkinga- 
me pakete. Būtų per daug reikalauti iš vieno žmogaus, kad jis 
patenkintų ir kito poreikius, ir troškimus. 

- Tavo atveju - tai kūdikis. Norėjai jo nuo vaikystės. Žaidei 
su lėlėmis, o man labiau patiko pačiūžos. 


— Ar vis dar nori dalyvauti riedučių lenktynėse? 

— Taip, ir labai pykstu, kad dabar ratukai išdėstyti viena 
eile, nes važinėti daug sunkiau. 

Džiliana nusijuokė. 

— Kartais mama mus atskirdavo tik pažiūrėjusi į kelius. 

— Manieji visada būdavo šašuoti. 

Jos nusijuokė, bet Melinos šypsena pamažu dingo. 

- Jei dėl Džemio jūs negalite susilaukti kūdikio, tegul jis 
atsisako vazektomijos. 

— Kartą mėginau jį prispausti, bet jis net nenorėjo kalbėti 
šia tema. 

— O kaip jis reagavo į tavo sprendimą? 

— Keista, bet teigiamai. Iš tiesų, kai ėmiau abejoti, jis pa- 
skatino mane ryžtis. 

— Hm, - nustebo Melina. - Jau daug kartų sakiau, kad jis 
keistas paukštis. 

— Nekalbėkim apie Džemį, likim prie savo nuomonių, gerai? 

— Gerai. 

Jos tylėdamos valgė, galiausiai Melina pasakė: 

— Dar vienas dalykas. 

Džiliana sudejavo, bet Melina kalbėjo toliau: 

— Jei procedūra pavyko ir tu pastojai, tai bus rimtas Dže- 
mio meilės išbandymas. 

— Galvojau apie tai. 

— Atsargiai, Džiliana. Kai kūdikis gims, tikrovė gali pa- 
sirodyti ne tokia graži kaip svajonės. „Kodako“ nuotraukų 
konkursui tinkamų akimirkų bus daug mažiau negu suterštų 
sauskelnių, o Džemis gali būti ne toks kantrus, kaip tikina. 
Tiesą sakant, jis tikriausiai mano, kad viskas bus gerai. - Me- 
lina nutilo, išgėrė vyno ir nusprendė išsakyti savo nerimas- 
tingas mintis. Jos su Džiliana visada būdavo ir meilios, ir ne- 
gailestingai atviros viena kitai. - Aš šiek tiek nerimauju, ar jo 
požiūris nepasikeis, kai atsiras kūdikis. Ar vyrui nebus sunku 
priimti kito vyro vaiko? Geriausiu atveju Džemis pareikš ne- 
pasitenkinimą, gal net apmaudą. 

— Aš laukiu tokios reakcijos, - pasakė Džiliana. - Bet nega- 
liu savo sprendimų grįsti spėjimais ir nuogąstavimais. Turė- 
jau liautis klausinėjusi save, o kas jei, nes niekad nebūčiau iš- 
drįsusi. Ketinau tai padaryti, ir tam jau atėjo laikas - po kelių 
mėnesių mums sukaks trisdešimt šešeri. 

— Nė neprimink. 

— Man visą laiką buvo primenama, kad biologinis laikrodis 
tiksi, nebegalėjau nekreipti dėmesio. 

— Suprantu. 

Džiliana padėjo šakutę. 

— Ar tikrai supranti, Melina? 

Seserims visada reikėjo, kad viena kitą palaikytų. Melina 
vertino Džilianos nuomonę, pasitikėjo ja ir žinojo, kad sesuo 
jaučia tą patį. 

— Taip, - atsakė Melina. - Aš suprantu, bet manau kitaip. 
Niekada nejaučiau poreikio turėti vaiką. - Ji liūdnai nusišyp- 
sojo ir pridūrė: - Gerai, kad aš nenorėjau, ar ne? Mano gyve- 
nimas ir ateitis susiję tik su darbu. 

Ji ištiesė ranką per stalą ir paspaudė Džilianos ranką. 

— Motiniškas instinktas - turbūt vienintelis mūsų skirtu- 
mas. Manau, tu gavai abi jo dalis - ir savąją, ir manąją. Jei 
jis toks stiprus, būtų neteisinga jį ignoruoti. Tau reikėjo atsi- 
liepti, nes niekada nebūtum laiminga, todėl priėmei teisingą 
sprendimą. 

— O Dieve, tikiuosi, kad taip! - Netgi žinodama, koks reikš- 
mingas šis įvykis Džilianai, Melina nustebo, kiek emocijų 
dvynės balse. - Aš labai noriu vaiko, bet... kas bus, jei vaikas 
nenorės manęs? 

— Ką sakai? 

— Ojei mano motinystės instinktas apgaulingas, ir aš bū- 
siu bloga mama? 

— Jokio šanso. 


— Tu taip sakai, nes žinai, kad aš noriu tai išgirsti, Melina. 

— Ar aš kada nors vynioju žodžius į vatą? Sakau, nes tai 
tiesa. Tu būsi ideali motina. 

— Norėčiau tokia būti, - Džiliana spinduliuote spinduliavo 
savo troškimą. Seserys nebuvo linkusios spontaniškai apsi- 
verkti, bet Džiliana vos valdėsi. Tai galėjai sieti su jos pati- 
riama hormonų audra arba giliais jausmais. - Iš visų per gy- 
venimą priimtų sprendimų, - tarė ji, - šitas man pats reikš- 
mingiausias. Ir iš visų ateities sprendimų. Aš nenoriu, kad 
nepavyktų tai, kas man labai svarbu. Tiesiog negaliu. 

— Tau pavyks. 

— Noriu, kad mano kūdikis būtų toks laimingas su manim 
kaip ir aš su juo arba ja. 

— Jis ir bus laimingiausias vaikas pasaulyje. Esu tuo visiš- 
kai tikra. Tu būsi pašėlusiai puiki motina, Džiliana. Todėl nė 
nedrįsk galvoti, kad nepasiseks. Mesk šią mintį. Palaidok. To 
nebus. 

Tvirtas Melinos tikėjimas, kad sesers sprendimas teisin- 
gas, privertė Džilianą atsipalaiduoti ir nusišypsoti. Ji mirk- 
sėdama sulaikė neišlietas ašaras. 

— Puiku. Mano abejonės jau išmestos iš galvos ir pa- 
laidotos. 

— Na, ir ačiū Dievui. 

Melina vėl kilstelėjo vyno taurę. 

— Už tave ir šiuolaikinę mediciną. Tikiuosi, tie buožgalviai 
iš mėgintuvėlio jau dirba savo darbą. 

Jos susidaužė taurėmis. 

— Sėkmės koeficientas, net jei viskas vyksta sklandžiai kaip 
mano atveju, - tik dvidešimt penki procentai. Galbūt reikės 
mėginti kelis kartus. 

— Mama prieš pirmą pasimatymą, kai išvažiavom automo- 
biliu, mums sakė kitaip. 

Jos nusijuokė prisiminusios savo motinos drovumą, kai 
reikėjo kalbėti apie seksą ir įspėti dukteris apie galimus 


pavojus. 

— Ar prisimeni tą jos paskaitą? Aš net nežinojau, kad tos 
kūno dalys ir santykiavimas turi tiek daug pakaitinių žo- 
džių, - šūktelėjo Melina. - Bet viena buvo aišku: vieno karte- 
lio užteks, kad pastotum. 

— Pažiūrėsim. Gydytojas mane patikino, kad jie geri 
plaukikai. 

— Arjis tikrai pavadino juos plaukikais? 

— Prisiekiu. 

Jos ėmė krizenti kaip paauglės iš nešvankaus anekdoto. 
Galiausiai Melina pamojo padavėjui, kad šis paimtų jų lėkš- 
tes, ir užsakė kavos. 

— O kas donoras? 

- Tai tik numeris iš spermos donorų banko pagal Špigelio 
katalogą. Iš visų kandidatų jis geriausiai atitiko mano norus. 

— Plaukų, akių spalva, kūno sudėjimas. 

— Be to, man svarbu interesai, socialinė kilmė, intelekto 
koeficientas. 

— Taigi, užsisakei numerį iš katalogo, - ironizavo Melina. 

— Tai mokslinis procesas. 

— Biologija. Klinikinė žmogaus reprodukcija. 

— Taip. 

— Bet... 

Džiliana nusišypsojo suvokusi, kad pakliuvo į spąstus. Jos 
nepajėgs ilgai nuslėpti minties viena nuo kitos. 

— Aš esu žmogus, ir mano kūnas ne mėgintuvėlis. Nega- 
liu būti visiškai objektyvi. - Ji pažvelgė į tolį ir ramiai pri- 
dūrė: - Padedama bevardžio žmogaus aš tikiuosi sukurti 
naują būtybę. Kūdikį. Asmenybę. Sielą. Net svaigina, kai 
pagalvoju. Žinoma, kad man įdomu, kas donoras ir kaip jis 
atrodo. 

- Kitaip nė negali būti. Žinoma, tau įdomu. Bet negi taip 
nieko ir nežinai? 

— Nieko. Tikriausiai tai studentas medikas, kuriam reikėjo 


pinigų. 

— Ir kuris mėgsta masturbuotis. Kita vertus, jie visi mas- 
turbuojasi, ar ne? - Melina mirktelėjo vyrui, sėdinčiam prie 
gretimo staliuko. Tas nusišypsojo, pamalonintas jos flirto. 

Pamačiusi nebylų pokalbį, Džiliana įspėjamai sukuždėjo: 

— Liaukis! 

— Jis nežino, ką aš pasakiau. 

Tuojos taip pat skyrėsi: Melina rėždavo, ką galvoja, o Dži- 
liana buvo subtilesnė. Melina šnekėdavo ir darydavo tai, apie 
ką Džiliana svajodavo, bet neišdrįsdavo. Jas abi kartais pa- 
gaudavo impulsas, bet Melina jam pasiduodavo - ji stačia 
galva šokdavo į vandenį nuo aukšto bokštelio, o Džiliana ilgai 
stovėdavo, apglėbusi kojų pirštais lentos kraštą, kol išdrįsda- 
vo nerti. Melina žavėjosi sesers apdairumu, o Džiliana pavy- 
dėjo dvynei drąsos. 

Palikusi poną prie gretimo staliuko galvoti ką nori, Melina 
paklausė Džilianos, kada ji sužinos, ar pavyko pastoti. 

— Po savaitės eisiu į kliniką tirti kraujo. 

— Visą savaitę! Ar yra kokių nors draudimų, ko tau negali- 
ma daryti? 

— Jokių. Turiu atlikti kasdienius darbus. 

— Dirbti? 

— Šios popietės planuose susitikimas. 

— Sekso? 

— Su moterimi. 

— Labai juokinga. Juk žinai, ką turiu galvoje. 

- Žinau. Ne, jokių apribojimų. Tiesą sakant, gydytojas pa- 
tarė, jei turiu partnerį, su kuriuo auginsiu vaiką, kuo grei- 
čiau pradėti su juo santykiauti. Tai psichologiškai naudinga 
nevaisingoms poroms, kurios nusprendė pasinaudoti dono- 
ro sperma, kai niekas kitas nepadėjo. Jei jie santykiauja po 
dirbtinio apvaisinimo, visada atsiranda tikimybė, kad... 

— Kiaušinėlį apvaisino partnerio sperma. 


— Taip. 

Melina smiliais suspaudė smilkinius. 

— Oho! Taijau... 

— Rimta. Aš žinau. Atsiranda begalė aspektų, daugybė 
veiksnių, kuriuos būtina apsvarstyti, etinių ir religinių klau- 
simų, kuriuos reikia išspręsti. Bet aš nesigailiu ir neketinu 
dar kartą permąstyti priimto sprendimo. Jei nepastosiu šį 
kartą, mėginsiu ir vėl. Iki šiol mano fantazijos apie motinys- 
te buvo miglotos. Jos buvo kažkur tolimoje ateityje. Bet da- 
bar, kai žengiau šį žingsnį norėdama pastoti, mintys krista- 
lizavosi. Aš noriu kūdikio, Melina, noriu suterštų sauskelnių 
ir panašiai. Trokštu turėti sūnų ar dukterį - vaikutį, kuriuo 
galėčiau rūpintis, kuriam reikėtų mano meilės ir kuris mylė- 
tų Mane. 

Melina nurijo seiles. 

— Ar nori mane pravirkdyti? 

Džiliana pati ėmė mirksėti. Palietusi pilvą, ji tarė: 

— Ši savaitė bus labai ilga. 

Melina šniurkštelėjo nepatenkinta, kad darosi tokia sen- 
timentali. 

— Tau reikia prasiblaškyti, - tarė ji. - Nukreipti mintis, kad 
laikas slinktų greičiau. 

— Pavyzdžiui? 

— Aš mąstau. - Ji patapšnojo lūpas pirštais. Po akimirkos 
ją apėmė įkvėpimas. Ir iš karto sekė išgąstis. - Prakeikimas! — 
šūktelėjo ji. - Negaliu patikėti, kad ketinu tau tai pasiūlyti. 

— Ką? 

— Na, gerai, velniai nematė! - staiga apsisprendė ji. - Eik šį 
vakarą vietoj manęs. 

— Ką? Kur? 

— Spėk, ką lydėsiu šį vakarą? 

— Man nesvarbu. 

- Žinoma, svarbu! Kristoferį Hartą. 

— Astronautą? 

— Aha! Tavo akys net nušvito, kai ištarei jo vardą. 

— Jei ir nušvito, nors aš tuo abejoju, tai tik iš nuostabos, 
kad mano sesuo lydės tokį įžymų žmogų. Ar jis seniai grįžo iš 
kosminio skrydžio? 

— Prieš tris mėnesius. Jo erdvėlaivis skrido gelbėti svar- 
baus karinio palydovo. Lemtinga pasauliui ir taikai misija. 

— O kąjis veikia Dalase? 

— Atvyko atsiimti Pietų metodistų universiteto buvusių 
studentų asociacijos apdovanojimo. Jam bus įteikta kažko- 
kia ypatinga dovana per banketą „Adolfo“ viešbutyje, - Meli- 
na suktai šyptelėjo. - Norėtum su juo susipažinti? 

— Aš nemoku dirbti tavo darbo, - šūktelėjo Džiliana. - Kaip 
ir tu nemokėtum parduoti nekilnojamojo turto. 

— Tavo darbas sunkus. Ten reikia išmanyti palūkanų nor- 
mas, apie žemės sklypus ir dar daug kitokių dalykų. O mano 
darbui smegenų nereikia. Ką ten žinoti? 

— Daug ką. 

— Visiškai nieko. Tu jį pasitinki prieš banketą ir nuveži kur 
reikia jam pasibaigus. 

Žinoma, Melina per daug supaprastino taip kalbėdama 
apie savo darbą. Ji kelerius metus mokėsi, kol darbdavys iš- 
ėjo į pensiją ir pardavė jai savo verslą. Melinai vadovaujant, 
jis suklestėjo. 

Jei įžymybė, atvykusi į Dalasą, neturėdavo palydos, Meli- 
na ar kuri kita iš jos kruopščiai parengtų darbuotojų tapdavo 
atsakinga už tą žmogų, kol jis saugiai pasiekdavo kitą kelio- 
nės punktą. Ji būdavo ir vairuotoja, ir patikėtinė, padėdavo 
apsipirkti — kitaip tariant, darydavo viską, ko klientas pagei- 
daudavo. Melina kartais niršdavo, kad turi dirbti ilgas valan- 
das, bet nusiskundimai dažniausiai ištirpdavo ore, nes savo 
darbą ji mėgo. Jos verslas klestėjo, jai gerai sekėsi. 

Jai nebuvo ko nerimauti, jei vieną vakarą ją pakeistų sesuo. 
Džiliana kaip ir Melina mokėjo bendrauti su žmonėmis, ji ne- 
sutriks likusi su pulkininku Kristoferiu Hartu - yra pardavi- 


nėjusi nekilnojamąjį turtą ir svarbesniems asmenims negu 

jis. Be to, ji vienam vakarui pabėgtų nuo Džemio Heningso. 
O tai, Melinos nuomone, būtų labai gerai. 

— Juk žinai, kur yra „Adolfas“, ar ne? 

— Pamiršk tai, Melina, - pabrėždama kiekvieną žodį pasa- 
kė Džiliana. 

— Jis apsistojęs „Dvare“. Tu paimsi jį iš ten ir nuveši į 
centrą... 

— Tu manes nesiklausai. 

— Neklausysiu jokių nepagrįstų atsisakymų. Tu man nepa- 
teikei nė vienos svarios priežasties, kodėl neisi. 

— O kaip tau ši? Mes jau nebe mažos, o suaugusieji nežai- 
džia tokių žaidimų. 

— Mes vis dar galim susikeisti, ir niekas nesupras. 

- Žinoma, galim, bet nėra reikalo. 

— Kodėl? 

— Nes tai beprotiška. 

— Pulkininkas Hartas manęs nepažįsta. Kas čia blogo? 

Džiliana ignoravo jos argumentus. 

— Aš turiu savų reikalų! Nauja reklamos agentūra netru- 
kus pasirašys su manimi trijų milijonų kontraktą. Šiandien 
po pietų susitinku su pirkėju, kad užbaigtume sandorį. Be to, 
pas mane šį vakarą ateis Džemis. Todėl ačiū už pasiūlymą, 
bet ne. 

— Kristoferis Hartas - karštas karštas karštas, - paerzino 
Melina monotonišku balsu. 

— Papasakosi man vėliau. 

— Paskutinis šansas. Eini - vienas, eini - du... 

— Ne, Melina. 

— Eini! 

Raukydamasi ir murmėdama, kokia ta Džiliana bailė, Me- 
lina paprašė sąskaitos ir pareikalavo, kad jai leistų sumokėti. 

Prašmatnaus restorano patarnautojai atvairavo jų auto- 
mobilius. Vienas iš jaunuolių taip įsispoksojo į jas, kad vos 
neįvažiavo kitam automobiliui į galą. 

Jos atsisveikino ir Melina pamėgino kirsti paskutinį 
smūgį: 

— Pasigailėsi, kad atsisakei šios progos. 

— Ačiū, bet ne. 

— Džiliana! Jis - tautos didvyris. Tu praleistum su juo va- 
karą. Tai būtų geriausia mano dovana nuo tada, kai parodžiau 
tau stebuklingąją liemenėlę. 

— Aš tau dėkinga už rūpestį. 

— Aha, man viskas aišku! Tu vis dar pyksti. 

— Pykstu? 

— Nes nesuorganizavau tau susitikimo su Kevinu Kostne- 
riu praėjusį mėnesį. Bet jau tūkstantį kartų sakiau, kad jo la- 
bai įtempta dienotvarkė. Aš niekaip negalėjau. 

Džiliana juokdamasi pasilenkė ir pabučiavo seseriai 
skruostą. 

— Aš nepykstu, aš myliu tave, sese. 

- Tr aš tave myliu. 

— Įdomaus vakaro su astronautu. 

Ji mirktelėjo ir nutęsė: 

— Galim lažintis, kad jis bus įdomus. 

— Noriu žinoti visas smulkmenas, - šūktelėjo Džiliana lip- 
dama į automobilį. - Visas smulkmenas! 


— Pažadu, paskambinsiu tau vos grįžusi namo. 


Skersai dykumą pažeme pūtė stiprus vėjas, keldamas smėlį, 
kuris iš pradžių uždengė kalno vaizdą, o vėliau nusėdo tarp 
krūmų. Viršūnėje, kur oras buvo retesnis ir šaltesnis, tas pats 
vėjas suvertė geltonų drebulių lapų krūvas. 

Aptverta teritorija drebulių giraitės viduryje taip susiliejo 
su aplinka, kad tapo beveik nematoma greitkeliu per dykumą 
lekiantiems vairuotojams. Pastatai buvo iš rankomis iškasto 
ir iš Škotijos atvežto granito. Pilkame akmens fone boluojan- 
čios upės puikiai derėjo prie gelsvų ir oranžinių aplinkinio 
peizažo atspalvių. 


Susikeitimas * 22 


Dengta terasa trečiame centrinio pastato aukšte besimel- 
džiančiajam atstojo lauko koplyčią. Jo keliai rėmėsi į siuvinė- 
tą raudono aksomo pagalvėlę. Auksiniai ir sidabriniai siūlai 
žaižaravo pro medžius prasiskverbiančioje saulės šviesoje. 

Pagalvėlę jam dovanojo viena gerbėja. Kalbėjo, kad emi- 
grantaiją atvežė iš Rusijos dviejų praėjusių amžių sandūroje. 
Tai buvo šeimos relikvija, brangi dovanotojos nuosavybė, ku- 
rią ji atidavė kaip didžiulę auką. 

Jo galva buvo nulenkta, tankūs šviesūs plaukai atrodė be- 
veik balti, šilkiniai, angeliški. Jo akys buvo užmerktos, lūpos 
kuždėjo maldos žodžius. Jo rankos buvo sudėtos po smakru. 
Jis atrodė maldingumo įsikūnijimas, Dievo pateptasis, Dievo 
palaimintasis, Dievo paskirtasis. 

Vis dėlto jis toks nebuvo. 

Vyras tamsiu griežto kirpimo kostiumu išniro per plačias 
stiklines duris, skiriančias terasą nuo erdvaus kambario. Jis 
tyliai priėjo prie besimeldžiančiojo ir padėjo prieš jį popie- 
riaus lapą, pakišdamas po pagalvėlės kampu, kad nenupūstų 
vėjas. Paskui pasitraukė taip pat tyliai, kaip ir priėjo. 

Besimeldžiantysis nutraukė pokalbį su dangumi, pakėlė 
lapą ir pažvelgė į spaudą, žymintį dieną ir laiką. Šiandien. 
Mažiau kaip prieš valandą. 

Skaitant spausdintą žinutę gražaus veido bruožus nušvie- 
tė šypsena. Jo rankos ilgais, plonais pirštais prispaudė raštelį 
prie krūtinės, lyg jo turinys būtų neįkainojamas. Vyras vėl 
užsimerkė ir pagautas ekstazės atgrežė veidą į saulę. 

Tačiau dabar jis nešaukė Dievo vardo, o pagarbiai sukuždė- 


jo kitą: „Džiliana Loid'. 


č SHUrius 


Dtininkas Kristoferis Hartas stengėsi nepastebimai žvilg- 
telėti į laikrodį. Tačiau, matyt, jis nepasirodė toks subtilus, 
kaip vylėsi. Džordžas Ebotas, vienas iš prieš jį sėdinčių vyrų, 
pasilenkė į priekį. 

— Gal dar kavos? Ar šįkart ko nors stipresnio? 

Kristoferis, arba Vadas, kaip jį pravardžiavo NASA kolegos, 
nusišypsojo ir papurtė galvą. 

— Ačiū, ne. Prieš banketą vyks spaudos konferencija, galva 
turi būti blaivi. 

— Mes jūsų neužlaikysime. 

Tai pasakė Deksteris Ilgasis Medis, tylenis, paprastai kal- 
bas palikdavęs savo partneriui. Lygus ir šaltas kaip šlifuotas 
akmuo Ilgojo Medžio balsas lyg užgulė juos. Tokiame griež- 
tame, įdegusiame veide jo šypsena atrodė apsimestinė, nede- 
ranti prie raukšlelių voratinklio aplink giliai įdubusias akis 
ir lygiagrečius gilius rėžius abipus plonos, plačios burnos. 
Šypsena žaidė tik lūpose, ir jos atrodė nenatūraliai ištemp- 
tos. Nuo pat susitikimo pradžios Ilgasis Medis sėdėjo sustin- 
ges, judėjo tik saldindamas kavą ir retkarčiais kilsteldamas 
prie lūpų porcelianinį puodelį. Jo šiurkšti tamsi ranka vienu 
švelniu paspaudimu galėjo sutrupinti puodelį ir lėkštelę. Tuo 
metu, kai Ilgasis Medis negėrė iš puodelio, jis laikė prispau- 
dęs rankas prie šlaunų. O Ebotas nenustygo vietoje. Jis išė- 

mė šiaudelį iš savo šaltosios arbatos, suko jį gal dešimt ar dar 
daugiau kartų, kol galiausiai surišo mazgą, stumdė degtuką 
tuščioje, švarioje peleninėje, lyg kankinamas hemorojaus 
nuolat keitė sėdimą padėtį, siūbavo ant kelio užmestą koją ir, 
priešingai negu Ilgasis Medis, visą laiką šypsojosi. 

Ilgasis Medis slopino, Ebotas skatino. Reikėtų mesti mo- 
netą norint atspėti, kuriuo Vadas labiau nepasitiki. Trokšda- 
mas užbaigti šį susitikimą, jis pareiškė: 

— Man labai malonu, kad jūs domitės manimi, ponai. Jūs 
man sukėlėte daug minčių, kurias reikės apsvarstyti. 

Ebotas nervingai atsikrenkštė. 

— Mes tikėjomės, pulkininke, kad jūs duosite mums tai, ką 
galėtume parsivežti namo. 

— Šiandien? - šūktelėjo Vadas.- Jūs norite atsakymo 
dabar? 

— Nieko konkretaus, - skubiai paaiškino Ebotas.- Tik 
užuominos. Taip sakant, koks būtų jūsų galutinis spren- 
dimas. 

— Tai nerealu. - Vadas pažvelgė į Deksterį Ilgąjį Medį, ku- 
rio žvilgsnis liko neįskaitomas. - Mano atsistatydinimas iš 
NASA dar kelis mėnesius bus neoficialus, o tolesnė mano vei- 
kla man ir pačiam miglota. - Jis prisivertė nusijuokti. - Dar 
net nežinau, kur gyvensiu. 

— Žinoma, mes norėtume, kad apsistotumėte savo gimto- 
joje valstijoje - Naujojoje Meksikoje, - tarė Ebotas per garsiai 
ramiam kokteilių barui. - Jūs užaugote Naujojoje Meksikoje. 
Mes vis dar laikome jus mūsiškiu. 

— Ačiū, - atžariai atkirto Vadas. Ne visi jo vaikystės prisi- 
minimai buvo malonūs. 

— Mūsų būstinė bus Santa Fė. Būtų patogu, jei gyventumė- 
te netoliese. 

— Patogu, bet nebūtina, - pasakė Ilgasis Medis. 

— Ne, žinoma, ne, - paantrino Ebotas. Jis buvo pataikūnas, 
visur pritardavęs Ilgajam Medžiui. - Pulkininke, Deksteris 

nori pasakyti, kad dirbdamas mums jūs turėsite daug laisvo 
laiko kitai veiklai. Galėsite užsiimti savais interesais, jei jie 
neprieštaraus mūsiškiams. Tai bus naudinga abiem pusėms. 
Štai kaip paprasta, — jis kalbėjo lyg bankrutuojantis naudo- 
tų automobilių prekeivis, ir jo dygi pašaipa buvo taip pat 
nepatikima. 

— Baiminuosi, kad visa tai ne taip paprasta, pone Ebotai. 

Ilgasis Medis vėl prakalbo, ir jo balsas Vadui priminė ramiu 
vandens paviršiumi plaukiančią gyvatę. 

— Pulkininke Hartai, jaučiu, kad jums kilo abejonių. 

— Be jokių dviprasmybių, - įsiterpė Ebotas ir vienas pats 
nusijuokė iš savo netikusio sąmojo. 

Vado akys liko nukreiptos į Deksterį Ilgąjį Medį, bet jie ne- 
sišypsojo. 

— Taip, man kilo abejonių. 

— Dėl organizacijos? 

Vadas atsakė ne iš karto. Jis nenorėjo jų įžeisti, nors va- 
das Deksteris Ilgasis Medis atrodė grėsmingai. Ilgi Džika- 
rilos apačio plaukai buvo supinti į kasas, kurios lyg juodo 
šilko kaspinai krito ant juodo kostiumo atlapų. Jei ne kar- 
tais mirksinčios akys, jį galėjai palaikyti bronzine statula iš 
Pietvakarių meno muziejaus. Kita vertus, Vadas paklusdavo 
valdingiems karininkams, kurie tikriausiai būtų sugarbanoję 
Ilgojo Medžio kasas. 

— Aš abejoju ne dėljūsų siūlomos EAA, - atsakė Vadas. 

Etninių amerikiečių atstovybė —- tai pavadinimas, kuriuo 
jie ketino pasirašyti chartiją. Pagal oficialų pasiūlymą, kurį 
jie iš anksto prieš susitikimą pasiuntė Vadui, EAA paslaugos 
būtų prieinamos bet kuriai galo su galu nesuduriančiai ir pa- 
galbos ieškančiai genčiai ar rezervatui. Organizacijos nariai 
atstovautų indėnams teisme, ieškotų lėšų, priešintųsi indė- 
nams nepalankiems Kongreso įstatymams, remtų palankius. 
Teisininkai ir kiti profesionalai, jau pažadėję dalyvauti vei- 
kloje, sutiko dirbti be atlyginimo. EAA siūlė Vadui metinį at- 

lyginimą, kad jis būtų jų paskirtas oficialusis atstovas spau- 
dai ir Vašingtonui. 

Nepaisant siūlomų pinigų, pirmoji Vado reakcija buvo at- 
mesti pasiūlymą ne paprasčiausiu ne, bet po velnių, ne! 

Stengdamasis nerodyti emocijų, jis tarė: 

— Aš girdėjau ir skaičiau apie tikrai nerimą keliančius da- 
lykus. 

— Pavyzdžiui? 

— Kad keli čiabuviai turtėja iš teisių į mineralines iškase- 
nas, kuria kazino ir kitus pelną nešančius centrus rezerva- 
tuose, o dauguma gyvena žemiau nacionalinio skurdo ribos. 
Turtas skirstomas ne po lygiai. Kartais visai neskirstomas. 
Tai man kelia nerimą. Didelį. 

— Vadinasi, tuo labiau jums derėtų prisidėti! - atkirto 
Ebotas. - Jūs galėtumėte pakeisti padėtį. Toks ir yra mūsų 
tikslas. 

Vadas atsisuko į hiperaktyvų vyrą. 

— Ar nėra kitų organizacijų, teikiančių panašias pa- 
slaugas? 

— Taip, yra, ir neblogų, bet mes tikimės dirbti geriau. Tapti 
geriausiais. O jūs padarysite mus išskirtinius. 

— Kodėl aš? 

— Jūs - tautos didvyris, pirmasis indėnas astronautas. Jūs 
išsilaipinote kosmose. 

— Vis dėlto nesu įpareigotas kam nors atstovauti. 

— Priešingai, pulkininke Hartai. Kai jūs kalbate, žmonės 
įdėmiai klauso. Ypač moterys, - pridūrė Ebotas, įžeidžiamai 
mirktelėdamas. 

Hartas pažvelgė į jį ir papurtė galvą. 

— Jūs norite įtraukti mane, nė nežinodamas, ką aš kalbė- 
siu forume? Gal mano politiniai įsitikinimai visiškai nesu- 
tampa su jūsiškiais? Jūs netgi nesidomėjote, kokios mano 
pažiūros. 

— Bet... 

Ilgasis Medis rankos kilstelėjimu užčiaupė Ebotą. Šis nuti- 
lo akimirksniu. 

— Džordžai, leisk ponui Hartui pasakyti, ką jis galvoja. 

— Ačiū! - Tolesnė diskusija buvo beprasmė, nes jis jau apsi- 
sprendė. Ir jie tai žino. - Prieš susisaistydamas su kokia nors 
įsisteigusia viešųjų paslaugų grupe ar organizacija, pirmiau- 
sia norėčiau žinoti, kad jie neketina tarnauti sau. Antra, aš 
turiu būti įsitikinęs, kad dominu grupę kaip žmogus, o ne 
kaip indėnas. 

Stojo ilga tyla. 

Galiausiai ją nutraukė Ilgasis Medis. 

— Arjūs išsižadate savo šaknų? 

— Negalėčiau, net jei norėčiau. Mano pravardė pasako vis- 
ką. Vis dėlto aš niekada savanaudiškai nesinaudojau savo in- 
dėniška kilme. Negaliu priimti siūlymo, jei mano kvalifikacija 
vertinama tik pagal kilmę. 

Ebotas vėl nervingai nusijuokė: 

— Mums būtų didžiulis privalumas, kad esate Kvanos Par- 
kerio palikuonis. 

— Kuris buvo pusiau baltasis. 

Ebotas nežinojo, ką atsakyti. Po nesmagios tylos Ilgasis 
Medis, matyt, pamanė, kad geriau laiku atsitraukti. Indėnas 
atsistojo, ir Vadas staiga suvokė, koks jis žemas. Laikysena 
Deksterį darė daug aukštesnį, negu jis buvo iš tikrųjų. 

— Džordžai, manau, kad per vieną popietę mes suteikėme 
pulkininkui Hartui pakankamai medžiagos apmąstymams. 
O šį vakarą jam reikia vykti į svarbų priėmimą. 

Vadas taip pat atsistojo. Ebotas atrodė sutrikęs, lyg pro- 
grama pasikeitė paskutinę minutę, o jo niekas neįspėjo. Ga- 
liausiai ir jis atsistojo. 

— Ačiū, kad pasitikite, - padėkojo Vadas, tiesdamas ranką 
Ilgajam Medžiui. - Nors jūsų pasiūlymas rodo pagarbą man, 


bet kol kas nesu pasiruošęs įsipareigoti. 

— Tada pats nuspręskite, kada būsite pasiruošęs įsiparei- 
goti. - Indėnas stipriai spustelėjo Vado ranką ir tučtuojau ją 
paleido. 

— Ar sutiksite pasimatyti su mumis rytoj, kad galėtume 
pratęsti pokalbį? 

— Ketinau anksti grįžti į Hjustoną. 

— Mes anksti keliamės. Pasakykite, kur ir kada. 

Tiesą sakant, nebebuvo apie ką kalbėti. Dar prieš šį pasi- 
matymą su jais Vadas žinojo savo atsakymą, susitiko vien iš 
mandagumo. Išklausęs vyrų argumentų, jis neapsigalvojo. 
Ilgasis Medis atrodė pasiturintis, nė kiek nepanašus į rezer- 
vate gyvenantį indėną, pasiruošusį kautis, kad atpirktų vi- 
sas indėnams padarytas neteisybes. Bet tas paslaptingas ti- 
pas visai neketino leisti jam mandagiai išsisukti nuo rytinio 
susitikimo. 

— Devintą valandą, - kariškai žvaliai pasiūlė Vadas. - Per 
pusryčius „Promenadoje . 

— Iki pasimatymo rytoj, - atsisveikino apačis. 

Ebotas tučtuojau paspaudė Vadui ranką ir ištipeno iš baro 
paskui Ilgąjį Medį. 

Kiti laimingosios valandos klientai atsigręžė pasižiūrėti. 
Deksterio Ilgojo Medžio išvaizda darė įspūdį, tačiau nesideri- 
no su elegantiškojo „Dvaro“ piniguočių minia, ypač į akį krito 
jo ant kelnių ištraukti indėniški marškiniai, siuvinėti karoliu- 
kais ir puošti kutais. 

— Arjis aktorius? 

Vadas atsigręžė į priėjusią baro padavėją. 

— Ne, jis tikrų tikriausias. 

— Nemeluojat? Oho! 

Kai Ebotas ir Ilgasis Medis dingo iš akiračio, padavėja nu- 
sišypsojo Vadui. 

— Ar dar ko nors norėsite, pone Hartai? 

— Ačiū, kol kas ne. 

— Gal užeisite prieš išvykdamas? 


28 + Sandra Brown 


— Gal užeisiu išgerti prieš miegą. 

— Nekantriai lauksiu. 

Jis buvo įpratęs prie flirto. Sulaukdavo begėdiškų pasiūly- 
mų elektroniniu paštu, kartais su nepadoriomis nuotrauko- 
mis. Šalies viešbučių baruose kambario numerius jam užra- 
šydavo ant kokteilio servetėlių. Kartą per oficialią vakarienę 
Baltuosiuose rūmuose viena moteris spausdama jam ranką 
įspraudė į delną kelnaites. 

Vadas moterų dėmesį manė esant savaime suprantamą. 
Vis dėlto ši jauna moteris buvo labai patraukli. Ji šypsojo- 
si akinama Dalaso merginoms būdinga šypsena, tai buvo 
drovios Pietų gražuolės ir drąsios kaubojės šypsenų deri- 
nys, kuriam negalėjai atsispirti. Vadas pajuto, kad pasi- 
duoda jai. 

Tačiau po perkūnais! Ji tokia jauna. O gal jis jau sensta. 
Pašėlusioje jaunystėje jis būtų palaikęs jos šypseną atviru 
kvietimu ir priėmęs jį. 

Vis dėlto jis jau nebejaunas ir sutramdęs savo laukinę pri- 
gimtį. Taigi jis paliko jai dosnių arbatpinigių, negaišdamas 
grįžo į savo kambarį ir nuėjo į dušą. Kaip viešbučio personalo 
darbuotojas ir žadėjo, jo smokingas buvo išlygintas ir kabojo 
spintoje. Juodi kaubojiški batai, kuriuos jis avėjo prie smo- 
kingo, blizgėjo kaip veidrodis. 

Rengdamasis jis vis dėlto išgėrė burbono, paskui negailes- 
tingai išsivalė dantis ir paskalavo burną gaivikliu. Juk indėnui 
netinka pasirodyti spaudos konferencijoje alsuojant ugniniu 
vandeniu, tiesa? Priekaištaudamas sau dėl kilusio apmau- 
do, Vadas apsivilko marškinius su klostelėmis, į rankogalius 
įsivėrė sąsagas su oniksais. Dažniausiai jis sugebėdavo už- 
gniaužti pyktį, bet pokalbis su Ebotu ir Ilguoju Medžiu kėlė 
nevaldomą jausmų antplūdį. 

Ką jis nori įrodyti? Kodėl jam reikia ką nors įrodinėti, dėl 
ko nors teisintis? Jis neturi ko teisintis. Jam puikiai sekė- 


si viskas, ko tik imdavosi - sportuoti koledže, rengtis skry- 

džiams karinėse oro pajėgose, skraidyti naikintuvais, kariau- 
ti, dalyvauti kosminėse programose. 

Jis ir taip būtų visko pasiekęs, nepaisant jokios kilmės. Jis 
užaugo rezervate. Na ir kas? Jam niekas nesuteikė jokių pri- 
vilegijų, nedarė jokių nuolaidų. Vis dėlto Vadas suprato, kad 
tapo brangiausia kosminių programų reklama. Protas suvo- 
kė, kad NASA nebūtų patikėjusi trijų skrydžių erdvėlaiviu 
ir jų įgulų nesugebančiam vadovauti žmogui, tačiau kita jo 
pusė, indėniškoji, visą laiką svarstė, o gal sistemos varžtelius 
sutepė specialiai jam, kad jis galėtų baigti karinių oro pajėgų 
universitetą ir atrodytų tinkamas Nacionalinės aeronautikos 
ir kosminės erdvės tyrimo agentūrai. Padarykim nuolaidų tam 
indėniukui. Mums tai bus puiki reklama. 

Tikriausiai niekas garsiai apie tai nebūtų išdrįsęs prabilti. 
Tačiau buvo labai nesmagu manyti, kad kas nors galėtų pa- 
mėginti. Kaip jis sakė Ilgajam Medžiui ir Ebotui, jis niekada 
savo kilme nesinaudojo - nei siekdamas karjeros, nei susidū- 
ręs su kokiais nors sunkumais. 

O jei kas nors mano, kad jis bando atsižadėti savo šaknų, 
tai tik jų prakeiktos problemos. 

Jis įtrynė veidą švelniu odekolonu, perbraukė pirštais ne- 
klusnius tiesius juodus plaukus. Akivaizdu, vyrauja jo indė- 
niškieji genai. Jis turi komančių plaukus, komančių skruos- 
tikaulius. Jo motina turėjo penkiolika šešioliktųjų komančių 
kraujo. Jei ne proprosenelis, Vadas būtų labiau panašus į in- 
dėną nei dabar. 

Iš tiesų labai seniai, kai indėnų teritorija tapo valstija, lie- 
sas kaubojus vienoje Oklahomos rančoje įsižiūrėjo jo propro- 
senelę. Iš proprosenelio Kristoferis Hartas paveldėjo aukštą 
ūgį, tvirtą sudėjimą ir akis, kurias jo pirma mylimoji pavadi- 
no „Polo Njumeno mėliu 

Akys buvo viena iš priežasčių, kodėl tėvas paliko šeimą. 
Deja, jis turėjo ir tėvo kraujo. Suerzintas tokios minčių tė- 


kmės, Hartas užsisegė laikrodį, užspaudė sąsagas ir taip bai- 


30 + Sandra Brown 


gė ruoštis. Prieš išeidamas iš kambario jis žvilgtelėjo į jam 
Hjustono biuro atsiųstą dienotvarkę, įsiminė sutartyje nuro- 
dytą pavardę. 

Tiesą sakant, jis ir pats būtų norėjęs vairuoti iš prašmat- 
naus Tetl Kryko rajono, kurio pakraštyje visiškai nematomas 
buvo įsikūręs „Dvaras . Link jo vedė privatus kelias. Turėda- 
mas adresą ir puikų sugebėjimą orientuotis, jis būtų lengvai 
suradęs „Adolfo“ viešbutį. Tačiau apdovanojimų organizato- 
riai reikalavo, kad jį lydėtų. 

— Ji ne tik vairuotoja, bet ir žiniasklaidos specialistė, pa- 
žįsta visus vietos žurnalistus, - buvo pranešta. - Būsite jai 
dėkingas, nes Melina Loid padės išvengti trukdžių. Antraip 
jus užpuls minia. 

Išėjus pro viešbučio duris prie jo priėjo moteris. 

— Pulkininke Hartai? 

Moteris vilkėjo paprastą, bet elegantiškai sukirptą, iš pa- 
žiūros brangią juodą kokteilių suknelę. Saulė sruogelėmis 
išmargino jos beveik tokius pat juodus kaip ir jo plaukus, 
perskirtus per vidurį, be kirpčiukų. Ji buvo užsidėjusi saulės 
akinius. 

— Tikriausiai jūs ponia Loid? 

Ji ištiesė ranką. 

— Melina. 

— Vadinkite mane Vadu. 

Jie nusišypsojo ir paspaudė vienas kitam ranką. 

— Kaip jūsų kambarys? - paklausė ji. - Tikiuosi, padorus. 

— Stovi krepšys vaisių ir butelis šampano. Personalas elgia- 
si kaip su karaliumi. 

— Tuo jie garsėja. 

Ji linktelėjo į naujausio modelio leksusą, kuris stovėjo prie 
baldakimu dengto įėjimo. Durininkas atidarė Hartui keleivio 
dureles. Melina Loid paliko jam dosnių arbatpinigių. 

— Atsargiai važiuokit, ponia Loid, - pasakė jis ir pamojo 
ranka. 

— Tikriausiai jūs nuolat čia būnate, - pasakė Vadas. 

Ji nusijuokė. 

— Ne aš. Kai kurie mano klientai čia apsistoja. Jie tikrai 
įžymūs, - pridūrė ji žvilgtelėjusi į jį iš šono. - Pietauju čia, 
kai noriu paišlaidauti. Smagu stebėti žmones, be to, čia labai 
skani vėžlių sriuba. 

— Verta prisiminti. 

— Nustatykit kondicionierių pagal save. 

Tamsių plaukų užsklanda susiūbavo ant moters pečių, kai 
ji pasuko galvą, kad pažvelgtų į gatvę prieš pajudėdama iš 
vietos. Jis pajuto švelnų jos kvepalų aromatą. 

- Ačiū, viskas gerai. 

— Kada atvykote į Dalasą? 

- Šiandien apie antrą valandą. 

— Puiku, turėjot laiko pailsėti. 

— Plaukiojau baseine. 

— Ar vanduo ne per vėsus? 

— Tik ne man. Perplaukiau kelis kartus baseiną, pasi- 
deginau. 

Ji sustojo užsidegus raudonam šviesoforo signalui ir pa- 
suko galvą. 

— Deginotės? Indėnų anekdotas pašaliečiui, ar ne? 

Jis nusijuokė patenkintas, kad ji suprato, ir dar labiau buvo 
patenkintas, kad nesutriko komentuodama. 

— Taip. 

Moteris nusišypsojo. Jis panoro, kad ji nusiimtų akinius, 
ir jis pamatytų, ar jos akys nušvinta kaip ir visas veidas. Ypač 
burna. Jos burna vertė jį trokšti nusidėti. 

Kai moteris perkėlė koją nuo stabdžio ant greičio pedalo, 
suknelės skeltukas pasislinko kelis centimetrus virš kelio. 
Audinys jaudinamai sušiugždėjo, susiliesdamas su jos plo- 
nomis pėdkelnėmis. Malonus garsas. Tačiau kelis atrodė dar 
malonesnis. 


— Ko norėtumėt? 

Jo žvilgsnis šovė nuo moters šlaunies prie veido. 

— Atsiprašau? 

— Turiu vandens ir gaiviųjų gėrimų šaltkrepšyje ant grindų 
šalia savęs. 

— Ačiū, nieko nenoriu. 

— Man pavesta jus paruošti dideliam šurmuliui. Ar žinote 
apie spaudos konferenciją prieš renginį? 

— Antrojo aukšto fojė? 

Ji linktelėjo. 

— Įėjimas tik su specialiais leidimais. Atminkite, kad vaka- 
rienė oficialiai prasideda pusę aštuonių, bet spaudos konfe- 
rencija nebūtinai tiek turi trukti. Jūs tik duokite ženklą, kada 
norėsite baigti, nesvarbu, atsakėte į penkis klausimus ar į 
penkiasdešimt. Po jūsų ženklo aš už jus atsiprašysiu ir paly- 
dėsiu jus į pobūvių salę. Šioje srityje aš labai blogas vyrukas. 

— Nemanau, kad kas nors tuo tiki. 

— Kad aš blogas vyrukas? 

— Kadjūs apskritai vyrukas. 

Ji nekvaila - flirtą atpažįsta. Moteris žvilgtelėjo į jį pro 
saulės akinius. 

— Ačiū! 


— Džiliana? 

— Labas, Džemi. 

— Brangioji, aš ką tik pasitikrinau savo žinutes ir džiau- 
giuosi, kad tu tai padarei. 

— Prieš pietus. 

— Ir? 

— Sužinosiu po savaitės. 

— Kada tu apsisprendei? 

— Vakar. Nors mane apėmė baimė ir dvejonės, bet vis tiek 
padariau. 

— Kodėl nepaskambinai man? Būčiau ėjęs su tavimi. Man 
būtų patikę ten būti. 

- Atleisk, Džemi, bet norėjau, kad tai būtų asmeniška. Ne- 
paskambinau anksčiau, nes per pietus susitikau su seserimi. 
Mes ilgai užtrukom. Aš vos suspėjau į popietės susitikimą ir 
turėjau laiko tik palikti žinutę. 

— Ar tu pasakei Melinai? - Jai dar nespėjus atsakyti, jis 
tesė: - Žinoma, kad tu jai pasakei. Ir ką ji mano? 

— Ji susijaudinusi kaip ir aš. 

— Ir aš susijaudinęs. 

— Džiaugiuosi. Aš dėkinga, kad palaikai mano sprendimą. 

— Aš tau kai ką paruošiau. Staigmeną. Turėjau ją jau kurį 
laiką ir laukiau, kol tu apsispręsi. Norėčiau atnešti. 

Ji girdėjo šypseną jo balse ir žinojo, kad jis nekantrauja 
įteikti jai staigmeną. Vis dėlto ji nenorėjo draugijos. Švelniai 
pamėgino atsisakyti. 

— Džemi, žinau, kad šįvakar ketinom susitikti, bet gal 
atidėkim? 

— Ar kas nors atsitiko? Tu blogai jautiesi? 

— Aš jaučiuosi puikiai, tik esu labai pavargusi. Tai buvo... 
toks jaudinantis įvykis. Daug labiau sukrečiantis, negu ma- 
niau. Nesitikėjau, kad jis mane taip paveiks. 

— Kaip? Tu nusiminusi? Verkei? 

— Ne, nieko panašaus. Sunku viską paaiškinti. 

— Tikinai mane, kad tai tik sterili klinikinė procedūra. 

— Taip ir buvo. 

— Tada aš nesuprantu, kodėl ji tave taip sujaudino. Kaip tu 
ten sakei, paveikė? 

Džemis visada buvo linkęs per daug analizuoti. Ji pasi- 
stengė, kad balse nesigirdėtų susierzinimo. 

— Man reikia pabūti vienai. Viską apmąstyti. Negi negali- 
ma visko palikti ramybėje? 

- Žinoma, galima. - Iš intonacijos ji suprato, kad jis įsi- 
žeidė. - Maniau, tau reikės mylinčio žmogaus paramos, bet, 


matyt, klydau. 

Šią akimirką ji ėmė gailėtis, kad atstūmė jį. Kodėl neina 
įprastu keliu, kodėl nesutinka, kad jis ateitų ir atneštų jai do- 
vaną. Taip kainuotų mažiau nervų. 

Vis dėlto jai nespėjus pakviesti, jis staiga pasakė: 

— Paskambinsiu tau vėliau, Džiliana, - ir padėjo ragelį. 


d skyrius 


£ Dunia Loid, jūsų automobilį aš pastačiau čia, kad nereikė- 
tų laukti eilėje, - durininkas išdygo lyg iš po žemių ir parodė į 
netoliese stovintį leksusą, vos tik Vadas ir Melina po banketo 
išėjo iš viešbučio. Variklis jau ūžė ir Vadas apsidžiaugė, kad 
kondicionierius įjungtas. Nors buvo ruduo, į jį pažiūrėjęs to 
nebūtum pasakęs. Vadas prakaitavo, vilkėdamas smokingą. 

Banketas užsitęsė. Kiekvienas kalbėtojas prie mikrofono 
užtruko ilgiau, nei buvo numatyta. Kai atėjo Vado eilė tarti 
padėkos kalbą, jam pačiam viskas buvo nusibode. Jis džiau- 
gėsi galėdamas pasišalinti ir jautėsi dėkingas durininkui, 
padėjusiam išvengti susidūrimo su minia, plaukiančia lauk 
pro duris. 

Jiems beeinant link automobilio, pakerėtas žvaigždžių 
spindesio durininkas paklausė: 

— Pulkininke Hartai, kaip ten, kosmose? 

Vadas apdovanojo jaunuolį savo standartiniu atsakymu: 

— Nežemiška. 

— Tikriausiai labai jaudina. 

— O, taip. 

Vadas pridėjo penkių dolerių banknotą prie Melinos 
duotojo. 

— Ačiū, pone. Saugaus kelio. 

Segdamasi saugos diržą, Melina pagyrė Vado kalbą. 

— Jūsų kalba buvo puiki. Kai nebedalyvausite kosminėse 
programose, galėsite siekti oratoriaus karjeros. 

— Tai daro daugybė buvusių astronautų. 

— Neketinat jais sekti? 

— Svarstau kelis pasiūlymus. 

— Kokius? 

Hartas atsisegė švarko sagą. 

— Ar negalėtume pasikalbėti apie ką nors kita? 

— Atleiskite, aš nenorėjau kišti nosies! - sutrikusi šūktelė- 
jo ji. 

— Turėjau galvoje ne tai, bet... 

— Mums visiškai nebūtina šnekėtis. Atloškit galvą, užsi- 
merkit ir atsipalaiduokit. Galėjau ir pati suprasti, kad jūs jau 
sotus nuo kalbų. Tikriausiai dabar mažiausiai trokštate ben- 
drauti. 

— Melina, - Vadas palietė jos ranką, sulaikydamas nuo at- 
siprašinėjimų. - Aš nepavargęs nuo kalbų. Tiesą sakant, būtų 
malonu pasišnekučiuoti. Tik ne apie mane, gerai? Man nusi- 
bodo kalbėti apie save. Ar galime pakeisti temą? 

— Žinoma. Apie ką kalbėsime? 


— Apie seksą? 

— Gerai, - nesutriko ji. - Ar norite išgirsti mano nuomonę 
šia tema? 

— Taip. 


— Na, pradėsim nuo to, kad visi turėtų tai daryti. 

— Jūs greita, - šyptelėjo jis. 

— Taip visi sako. Kartais tai būna mano trūkumas. 

— Ar neprieštarausit, jei aš nusivilksiu švarką? 

— Ne. 

Jis išsinėrė iš smokingo švarko, nusviedė jį ant galinės sė- 
dynės, nusiėmė varlytę ir atsisegė marškinių apykaklę. 

— A! Daug geriau. 

— Gal norit ko nors išgerti? - pasiūlė ji. 

— Neskiesto burbono. 

— Turėjau galvoje dietinę kolą ir šaltinio vandenį. 

— Neatsisakyčiau šlakelio... 

— Į burboną! - vienbalsiai šūktelėjo abu ir nusikvatojo. 

Kai juokas nutilo, jis pervėrė ją rimtu žvilgsniu. 

— Ar namie jūsų kas nors laukia? 

Melina atsakė ne iš karto, ji pasuko galvą tik sustojusi prie 
ženklo. Jis žvelgė į pilkas akis, kurios buvo gražiausia, ką ji 
turėjo - tikrai nuostabios akys. 

— Kodėl klausiate? 

— Nes norėčiau pakviesti jus su manimi išgerti. Ar yra prie- 
žasčių, dėl ko neturėčiau taip elgtis? 

Ji papurtė galvą, vėl atsigręžė į kelią ir pajudėjo. 

— Gerai. Tai ar sutinkate su manim išgerti? 

— Vade, jūs turbūt suprantate skirtumą tarp žiniasklaidos 
ir kitos, geidulingesnės, rūšies palydovių, ar ne? 

Jis beveik išsigando, kad peržengė ribą ir įžeidė Meliną, 
bet jos klausimą palydėjo erzinanti šypsena. Jis pridėjo ran- 
ką prie širdies. 

— Neturėjau galvoje nieko kita, tik tiek, kad jūs esate pro- 
fesionalė. - Jis susiraukė ir pridūrė: - Oi, ir vėl negerai pasa- 
kiau, ar ne? 

— Pritariu, - nusijuokė ji. 

Jis atsipalaidavo ir paprašė: 

— Papasakokit apie savo darbą. 

Svarbiausia ji nusakė trumpai, o vėliau paaiškino išsa- 
miau: 

— Daugiausia laiko praleidžiu automobilyje, važinėdama 
po miestą. Rūpinuosi, kad klientas nepavėluotų į visus su- 
sitikimus bei žiniasklaidos renginius, būtų ramus ir geros 
nuotaikos. Stengiuosi apsaugoti klientą nuo nenumatytos 
sumaišties, kuri gali laukti bet kuriame maršruto taške. 

— Pavyzdžiui? 

— Transporto kamščių, renginio atšaukimo iš anksto ne- 
įspėjus, paskutinės minutės dienotvarkės papildymų, li- 

gos - bet ko, ką įstengiate įsivaizduoti. Kartais dienotvarkė 
labai įtempta ir laiko pakliūti iš vienos vietos į kitą būna labai 
nedaug. Todėl aš ir vežiojuosi su savimi visus šiuos daiktus 
spintelėje prie užpakalinės sėdynės. Aš netgi turiu pirmosios 
pagalbos vaistinėlę, siuvimo reikmenis ir drėgnų servetėlių. 

— Drėgnų servetėlių? 

— Kartą lydėjau televizijos žvaigždę, kurią kankino rankos 
paspaudimo fobija. Ji plaudavo rankas po kiekvieno prisilie- 
timo. 

— Kas ji buvo? 

Ji pasuko galvą ir klausiamai pažvelgė į jį. 

— Ar norėtumėt, kad išpliurpčiau jūsų paslaptis kitiems 
klientams? 

— Aš neturiu paslapčių, - tačiau šelmiška šypsena paneigė 
jo žodžius. 

— Aišku, - nutęsė ji. - Beje, drėgnos servetėlės tinka nuva- 
lyti kosmetikai nuo tamsaus audinio. 

— Rimtai? Aha! Kasdien sužinai ką nors nauja? 

— Mokausi improvizuodama. Mano darbe svarbiausia, kad 
mano klientus deramai priimtų vien už tai, kas jie yra. Ir ne- 
svarbu, nusipelnė jie ar ne - raudonas kilimas jiems patiestas 
visur, kur tik jie beeitų. 

— Aš galiu tai patvirtinti. 

Ji nusišypsojo. 

— Tada aš verta aukso žvaigždės už šį vakarą. Jūs turėjot 
jausti, kad už nieką neatsakote, išskyrus savo kalbą. 

Hartui patiko klausytis Melinos ir jis toliau klausinėjo. Jis 
sužinojo, kad ne visada jos darbas tik vairuoti ir vadovauti 
spaudos konferencijoms. 

— Jei klientui reikia draugijos, aš ją palaikau. Išmokau būti 
gera klausytoja. Galiu nuvesti visur, kur tik klientas pagei- 
dauja - į restoraną, atrakcionų parką, koncertą, kiną. Vienas 
nuolatinis klientas rašytojas, kuris kiekvieną pavasarį važi- 
nėja pristatydamas savo knygas, mėgsta žaisti biliardą. Taip 

jis atsipalaiduoja ir išlaisvina mintis. Mes žaidžiame kiekvie- 
ną kartą, kai jis atvyksta. 

— Ir tikriausiai visą laiką leidžiate jam laimėti? 

— Nė velnio! 

Vadas nusijuokė. 

— Jūs noriai atliekate šias nedideles papildomas pa- 
slaugas? 

— Šios „nedidelės papildomos paslaugos“, kaip jūs jas pa- 
vadinote, verčia nuolatinius klientus grįžti ir rekomenduoti 
man naujus. Kalbos greitai sklinda, ypač tarp rašytojų, ku- 
rie nuolat keliauja. Žinoma, mes, palydovės, pasidalijame 
savo įspūdžiais apie įžymybes - kuri iš jų maloni, kuri keista, 
kuri - grynas siaubas. 

Vadas tyrinėjo ją iš profilio. Tikriausiai ne jis vienas suvo- 
kė, kokia ji patraukli. Važiuoti šalia jos visą dieną uždaroje 
automobilio erdvėje - didelė pagunda vyrui, esančiam toli 
nuo šeimos ir namų. 

— Tikriausiai jūs turite nusistačiusi tam tikras ribas? Turiu 
galvoje, teikdama papildomas paslaugas. 

— Neinu į striptizo klubus ar barus, kur padavėjos nedė- 
vi liemenėlių. Niekada neužsakau prostitučių - nei vyriškos, 
nei moteriškos lyties. Jei jiems to reikia - rūpinasi patys. 
Žinoma, nieko, kas susiję su narkotikais. Ir... - Ji pažvelgė į 
ji. - Pasakysiu tiesiai, kartą lydėjau aktorių, kuris ėmė grabi- 
nėtis pakeliui į viešbutį. Aš sustabdžiau automobilį, liepiau 
išlipti ir palikau savarankiškai susirasti kelią. 

— Kokie buvo padariniai? 

— O kamjis galėjo pasiskųsti? Jo vadybininkė - žmona. Tai 
ji mane pasamdė. Be to, dėl savo begalinio egoizmo jis nedrį- 
so pasakoti, kad buvo atstumtas. 

Vadas nusijuokė. 

— Pasakykit kokią nors užuominą apie jį. 


— Pusamžis eržilas, - padvejojusi tarė ji. 

— Galiu išvardinti bent penkiasdešimt. Teatras, kinas, te- 
levizija? 

— Kinas. 

— Tai susiaurina ratą. Kokie inicialai? 

Ji papurtė galvą. 

— Per lengva. 

— O kurjis mėgino grabinėti? 

Ji pervėrė jį smerkiamu žvilgsniu. 

— Virš liemens ar žemiau? Nors tiek pasakykit. 

— Vade! 

— Nair tylėkit. Aš pats išlaisvinsiu savo vaizduotę. 

Ji metė rūstų žvilgsnį, bet pamatė, kad jis juokiasi. 

- Virš. 

— Hm... Negaliu jo kaltinti, kad pamėgino. 

— O aš kaltinu. Viską padarysiu, kad patenkinčiau kliento 
poreikius ir norus. Padorumo ribose. 

— O varge! 

— Kas? 

— Ketinau kai ko paprašyti... 

Ji pažvelgė į jį, ir jis pridūrė: 

— Tikiuosi, tai bus padorumo ribose. 


— Džemi! 

— Nepyk, kad atėjau nepaskambinęs, - skubiai tarė jis. - 
Turėjau tave pamatyti, Džiliana. Ypač kai mūsų pokalbis taip 
nemaloniai baigėsi. 

— Ir man buvo nesmagu. 

— Ar galiu užeiti? Tik trumpam. Pažadu neužsibūti. 

Ji nelabai apsidžiaugė pamačiusi jį ir susierzino, kad pasi- 
rodė nepaskambinęs. Jis turėjo blogą įprotį užsukti neįspė- 
jęs, ir ji širdyje tai laikė jos privatumo pažeidimu. 

Vis dėlto jis taip nuoširdžiai, maldaujamai šypsojosi, o 
durų slenkstis tikrai nebuvo geriausia vieta jo būdo trūku- 
mams aptarinėti, kad ji pasitraukė ir įleido jį vidun. 

— Kaip matai, aš nelaukiau pono svečio. 

— Tu atrodai nuostabiai. Man labiau patinki be kos- 
metikos. 

— Tada turėtum pasitikrinti regėjimą. 

Tyliai juokdamasis jis prisitraukė ją ir švelniai, nereikliai 
pabučiavo į lūpas. Pakankamai gerai jautė jos nuotaiką ir 
nenorėjo rizikuoti, įsisiurbdamas ilgu bučiniu. Atsitraukęs 
įsmeigė žvilgsnį į rankšluosčiu apvyniotą jos galvą. 

— Man netgi patinka tavo turbanas. 

— Ištepiau plaukus balzamu. 

Nors dar nebuvo devynių, ji jau ruošėsi miegoti - vilkėjo 
medvilninius šortukus ir priderintus marškinėlius. Drabužis 
buvo patogus, bet ne gundantis. Jos savimeilę užgavo dar ir 
tai, kad Džemis atrodė lyg ką tik palikęs dirigento pakylą. Pa- 
prastai netgi su žalsvai rusvomis kelnėmis ir polo marškinė- 
liais jis būdavo elegantiškas. 

Džemis paėmė ją už rankos, nuvedė į svetainę ir pasodino 
ant sofos šalia savęs. 

— Aš turėjau ateiti šįvakar, Džiliana. Nenorėjau laukti iki 
rytojaus, kad įteikčiau savo dovaną. Tai turėjo įvykti šian- 
dien. Tą dieną, kai tave apvaisino. 

Džemis įkišo ranką į kišene ir ištraukė aksomine dėžute. 

— Džemi! Kai sakei staigmena, aš maniau, kad turi galvoje 
gėles ar šokoladinius saldainius. Bet tai? Gal reikėjo palaukti 
kraujo tyrimo, kad žinotume, ar tikrai aš nėščia? 

— Noriu, kad tu žinotum, jog aš visą laiką su tavim. Ne- 
svarbu, pastosi tu šįkart ar turėsi vėl mėginti. Noriu kartu 
su tavim išgyventi šį įvykį. Noriu nuo pat pradžių dalyvauti 
kūdikio gyvenime. 

Ji pažvelgė į dėžutę ir vieną akimirką išsigando, kad jis pa- 
siūlys tuoktis. Bet dėžutė buvo pailga, ne kvadratinė kaip žie- 
do. Atidaręs dangtelį Džemis jos palengvėjimo šūksnį palaikė 
susižavėjimu. 


— Tau patinka? 


42 * Sandra Brown 


— Labai gražus, Džemi. 

Auksinė grandinėlė buvo plona, bet pakankamai tvirta, 
kad išlaikytų širdies formos pakabutį iš rubinų. 

— Pagalvojau, kad jis tiks prie tavo odos spalvos. 

— Jis tikrai puikus. 

Džemis išėmė grandinėlę iš dėžutės ir, apjuosęs Džilianos 
kaklą, užsegė spragtuką. Paskui, suėmęs už pečių, atgręžė ją 
veidu į save. Jis atrodė labai patenkintas. 

— Tobula. Pažiūrėk. 

Jis nuvedė ją prie virš konsolės kabančio veidrodžio. Pa- 
kabutis buvo tikrai gražus, rubino atspindžiai krito ant jos 
odos. 

Atgręžusi nugarą į Džemį, ji išsirietė kaip mergina ant žur- 
nalo viršelio. 

— Argi aš ne gražuolė? 

— Tu gražuolė. Ir seksuali. Netgi su rankšluosčiu ant gal- 
vos. Tu gražiai ir seksualiai atrodysi per visą nėštumą. 

— Netgi išsipūtusi kaip balionas? 

Jis uždėjo vieną ranką jai ant pilvo apačios ir, apkabinęs 
liemenį kita ranka, prisitraukė arčiau. 

— Netgi tada. 

Jis pabučiavo jos kaklą murmėdamas: 

— Džiliana, noriu tavęs. Prašau, leisk man pasilikti. 

Kaijo ranka nuslydo tarp jos šlaunų, ji sustabdė ją atsipra- 
šymo šypsena. 

— Atleisk, Džemi. 

— Kas tau? 

— Neprašyk manęs šiandien, aš nenoriu tavęs atstumti. 

— Tai neatstumk. - Jis vėl ištiesė ranką. 

Kai jis dar kartą pamėgino ją prisitraukti, Džiliana įsispyrė 
kulnais į grindis ir rankomis suėmė jo veidą. 

- Aš negaliu būti su tavimi šįvakar. Man sunku tai paaiš- 


kinti. Nepajėgiau tau paaiškinti telefonu ir nepajėgiu dabar. 

— Aš galiu paaiškinti, - nukirto jis. - Tu šiandien pietavai 
su Melina. 

— Kuo čia dėta Melina? - atšovė ji. 

— Tu man pasakyk. Kai tik susitinki su ja, aš tampu tau 
nuodingas. 

— Netiesa. 

— Tada kas negerai? 

— Nemoku pasakyti. 

— Pamėgink. 

Ji pamąstė ir tarė: 

— Man nesmagu mylėtis taip greitai po procedūros. 

— Skaičiau, kad gydytojai kaip tik rekomenduoja poroms 
iškart santykiauti. 

Ji nustebo, kad jis žino specialistų nuomonę. Tikriausiai 
daug domėjosi. 

— Tiesa, poroms patariama suartėti... 

— Juk mes pora. 

— Bet ne ta, kuri daugelį metų mėgino pradėti kūdikį. 

— Taigi, mes tik pasimėgausim... - Žaviai šypsodamasis jis 
uždėjo rankas jai ant liemens. 

— Tai labai asmeniška, Džemi, - tarė ji išsilaisvindama. -— 
Mano širdis ir protas šįvakar bus ne čia. Tai nesąžininga tavo 
atžvilgiu, ir mes nepatirsime džiaugsmo. 

Pamačiusi, kad jis mėgina prieštarauti, ji uždėjo pirštus 
ant jo lūpų. 

— Prašau, noriu, kad tu suprastum. Atsisakyk manes, įsi- 
vaizduok, kad man šį vakarą skauda galvą. 

Jis murmėdamas pabučiavo jos pirštus, paskui nosies 
galiuką. 

— Gerai. Būčiau nedorėlis versdamas tave. Grįšiu namo ir 
palįsiu po šaltu dušu. Gal net du kartus. Tikriausiai turėsiu 
priprasti prie hormonų svyravimų. 

— Manau, priprasi, - šypsodamasi atsakė ji. - Susitiksim 
rytoj. 

— Per pietus? 

— Paskambink man ryte. Pažiūrėsiu, ar per pietus būsiu 
laisva. Vis dėlto mes rytoj kuriuo nors metu susitiksim. 

Ji palydėjo jį prie durų, jis vėl pakštelėjo jai į lūpas. 

— Pakabutis tikrai gražus, - pasakė ji liesdama jį ant kaklo. 

— Tu graži. Aš tave myliu. 


- Ir aš tave myliu. 


A skyrius 


= Vaigyti takų"? 

Vadas, tikras nekaltybės įsikūnijimas, pasakė: 

— O kaip manėt, ko ketinu jūsų prašyti, Melina? 

Ji matė, kaip jis mėgina užgniaužti suktą šypsenėlę. 

— Tik jau ne takų. 

— Esu šio šlamšto gerbėjas. Be to, aš alkanas. 

— Jums nepatiko vakarienė? 

— Neturėjau laiko valgyti, nes daugybė žmonių norėjo su 
manimi pasikalbėti ir prašė autografų. Ar mums reikės išsuk- 
ti iš kelio, jei norėsim sustoti? 

— Takų užkandine nesunku rasti. 

— Ar kas dirbs taip vėlai? 

— Dar nėra dešimtos valandos. 

— Tikrai? - Jis pažvelgė į laikrodį. - Tikrai. O man atrodė, 
kad tas banketas niekada nesibaigs. 

Po kelių minučių jie sustojo prie greitojo maisto užkandi- 
nės. Nors įprastas vakarienės laikas jau buvo praėjęs, čia virė 
darbas. 

— Norit pasiimti išsineštinai ar užeiti į vidų? 

Prie langelio stovėjo ilga maisto laukiančių automobilių 
eilė, bet salėje labai daug žmonių nebuvo. 


* Taco - tradicinis meksikiečių patiekalas - kukurūzų paplotėlis, į kurį 
Pp pap 
vyniojamas įvairus įdaras (vert. past.). 

— Aš neturiu ko slėpti, - tarė jis. - O jūs? 

Ji pastatė automobilį į tuščią vietą aikštelėje. 

— Ir aš neturiu ko slėpti, bet mes per daug pasipuošę. Į mus 
spoksos. 

— Kur du stos, viską padarys. 

Tai pasakęs, jis ranka apglėbė moters liemenį ir prispaudė 
prie savęs, kad jie eitų susiglaudę. O, koks geras jausmas! Me- 
lina prie vyrų niekada neapsimetinėjo esanti silpna ir bejėgė, 
bet dabar jai patiko jaustis mažai, trapiai ir labai moteriškai. 
Jau nuo tos akimirkos, kai jis išėjo pro viešbučio duris, ji ėmė 
mąstyti, ką jaustų, atsidūrusi taip arti jo. Šis jausmas prano- 
ko visus jos lūkesčius. Hartas buvo be galo vyriškas. Tesda- 
mas pokštą, jis įsikniaubė į jos plaukus. 

— Esu pasirengęs pašalinti visas kliūtis. 

Jie pasiekė duris. Tuo metu iš užkandinės išėjo vyras, ran- 
kose laikydamas maišelius su maistu. Jis pirmas pasiekė du- 
ris ir mandagiai pasitraukė į šoną, juos praleisdamas. Vadas 
vis dar buvo įsikniaubęs į jos plaukus ir žaismingai agresyviai 
urzgė. Jis išsiblaškęs padėkojo vyrui, atidariusiam duris. 

Jie buvo bejeiną, kai vyras staiga šūktelėjo: 

— Ponia Loid? Džiliana Loid? 

Ji stabtelėjo ir pažvelgė į jį. 

Jis buvo su apdribusiomis žalsvai rusvomis kelnėmis, 
marškinėliais ir guminėmis šlepetėmis. Šviesūs retėjantys 
plaukai sulipę sruogomis. Vyras pasitaisė akinius, stumtelė- 
damas juos aukštyn. 

— Pamaniau, kad tai jūs, - pasakė jis. 

Vadas pažvelgė į Meliną, paskui į nepažįstamąjį ir kaip pa- 
tinas, ginantis teritoriją, dar tvirčiau ją priglaudė. 

Bejėgiškai šypsodamasi ji sumirksėjo: 

— A, aš atsiprašau... Aš ne... 

Sutrikęs, kad ji jo neatpažįsta, vyras nurijo seiles ir jo Ado- 
mo obuolys dar labai išryškėjo. 

— Deilas Gordonas. Aš dirbu Voterse. 

— O, taip, žinoma. Sveiki. 

Vyras nukreipė žvilgsnį nuo jos į Vadą. Jo trumparegės 
akys užfiksavo ranką ant jos liemens ir kelias sekundes 
liko į ją įsmeigtos. Paskui jis vėl pakėlė įžeistą ir sutrikusį 
žvilgsnį. 

Padėtis darėsi nesmagi, ir ji suprato kodėl, todėl žvaliai 
tarė: 

— Atrodo, šįvakar visi nori takų. 

— Ką? - Deilas Gordonas atrodė užmiršęs kur esąs. - A! 
Taip. Norėjau užkąsti. 

— Na, tai skanaus! 

— Ir jums. 

Vadas ją truktelėjo į priekį, jie įėjo į restoraną ir atsistojo į 
eilę prie bufeto. 

— Jūsų draugas? - paklausė jis. - Kokiu vardu jis jus pava- 
dino? 

— Jis palaikė mane seserimi Džiliana. Taip nuolat būna. 
Tokiais atvejais lengviau apsimesti, kad pažįstu, negu aiškin- 
tis, kad aš - tai ne ji. 

— Jūs tokios panašios? 

— Mes identiškos dvynės. 

Jo veidas ištįso. 

— Juokaujat? 

— Ne, aš esu identiška dvynė. 

Jis nužvelgė jos plaukus, veidą, akimirką stabtelėjo ties 
burna. Ji išraudo, pamačiusi, kad jis nuoširdžiai gėrisi. Kai jo 
akys vėl nukrypo į josios, jis sumurmėjo: 

— Kaip gali būti dvi moterys tokiomis pilkomis akimis. 

— Ar čia komplimentas? - šypsodamasi paklausė ji. 

— O, taip! Ir kad nebūtų jokių nesusipratimų, ką norėjau pa- 
sakyti, leiskit paaiškinti. Ponia Loid, jūs labai graži moteris. 

— Ačiū, pulkininke Hartai. 

— Man net sunku patikėti, kad... Džiliana? - ji linktelėjo, — 
tokia pat graži kaip ir jūs. 


48 + Sandra Brown 


Jo akys įsmigo į josios, ir jie neskubėdami tyrinėjo vienas 
kitą, kol juos nutraukė užsakymus priimanti moteris. 

— Sveiki. Ko pageidausite? 

Vadas sunkiai atplėšė žvilgsnį ir atsikrenkštė: 

— Ko norėsit, Melisa? 

— Ar kviečiat mane vakarienės? 

— Taip. 

— Tada bet ko. Man viskas patinka. 

Kol jis užsakinėjo, ji pažvelgė į duris, pro kurias įėjo. Vyro, 
prisistačiusio Deilu Gordonu, jau nebebuvo. Vis dėlto jis pali- 
ko nemalonų jausmą - lyg voratinklis, lyg kažkas dvokiantis 
alsuotų jai į sprandą. Tačiau kai Vadas atrakino savo apar- 
tamentų „Dvare“ duris ir mostelėjo jai užeiti į vidų, ji buvo 
pamiršusi tą nemalonų susitikimą. 

— Džiaugiuosi, kad pasiūlėte pasistiprinti, pasirodo, ir aš 
alkana. Aš taip pat mažai valgiau per vakarienę. 

Pasijutusi kaip namie, ji nusispyrė aukštakulnius batelius, 
apėjo apartamentų svetainę ir įjungė stalines lempas. 

— Skaniai kvepia. 

Jie nusprendė maistą išsidėlioti ant kavos staliuko. Ji išvy- 
niojo ir išdėliojo valgius, o Hartas jiems įpylė gėrimų iš baro, 
kuriame specialiai jam buvo paruošta jo mėgstamo burbono. 

— Vandens? 

— Ir ledo. 

Jis priėjo prie stalo, laikydamas rankose taures, padavė 
vieną jai, paskui atsisėdo prie staliuko ant grindų priešais ir 
kilstelėjo taurę: 

— Už riebius gramus ir aukštą cholesterolį. 

Ji susidaužė ir siurbtelėjo. 

— Hm. Ir dar už gerą viskį. 

Jie puolė valgyti ir tuoj ėmė kvatotis iš to, kaip naikina 
maistą. Traškios takų sienelės eižėjo ir jie pirštais graibstė 


sūrį, salotas ir aštrią mėsą. 

— Pagalvosit, kad aš ištisus mėnesius badavau. Vos tik iške- 
liu koją iš erdvėlaivio, pradedu šluoti tikrą maistą. 

— Kosmoso virtuvė ne tokia gera? 

— Nebloga, bet... na, suprantat... 

Ji taip įdėmiai klausėsi, ką jis kalba, kad, kol jo balsas ne- 
nutilo, nesuvokė, jog čiulpia ir laižo savo smilių. Kaip tik tai, 
o ne astronautų maistas erdvėlaivyje sujaukė jo mintis. 

Ji paraudo ir nuleido rankas ant kelių. 

— Įsipjoviau popieriumi, - kimiai tarė ji. - Iš maišelio. Ma- 
nau, druska... ar kas kita ėda žaizdelę... 

Ji nutilo, nes jis nesiklausė, tik stebeilijo judančias lūpas, 
nekreipdamas dėmesio į žodžius. Tiesą sakant, ir ji nieko ne- 
besuprato. Matė, kaip jis žiūri į jos lūpas, ir jos pilvas, nepai- 
sant sotaus maisto, tapo tarsi besvoris. 

Galiausiai jis vėl pažvelgė jai į akis. 

— Apie ką mes kalbėjome? 


Eidamas į automobilį Deilas Gordonas išmetė neatidarytą 
maisto maišelį į šiukšlių dėžę - buvo per daug nusiminęs, 
kad pajėgtų valgyti. 

Vos nesusivėmęs jis sėdo į automobilį ir sudribo vairuo- 
tojo sėdynėje. Uždėjęs rankas ant vairo, jis priglaudė drė- 
gną kaktą ir įtraukė oro per burną, kad nustumtų kamuolį 
gerklėje. Ašaros kapsėjo ant sunertų plaštakų. Jį išpylė šal- 
tas prakaitas. Naktis buvo šilta, bet ne tiek, kad priverstų jį 
šitaip prakaituoti. Jo marškinėliai buvo visai permirkę, kai 
Džiliana Loid ir aukštas gražus vyriškis nešini maistu išėjo 
iš užkandinės. Plepėdami ir juokdamiesi jie sulipo į leksusą 
ir nuvažiavo. 

Deilas Gordonas paskubomis įkišo raktelį, užvedė variklį ir 
nusekė juos. Jie važiavo neilgai - iki prašmatnaus viešbučio. 
Jis buvo girdėjęs apie šią vietą, bet niekada nesilankė viduje. 


Medžių kamienai priekiniame kieme buvo papuošti lemputė- 

mis, nors dar ne Kalėdos, trykštančiame fontane žaižaruoda- 
mas taškėsi vanduo. 

Leksusas pričiuožė prie žiedinio įvažiavimo. Deilas Gor- 
donas pravažiavo pro šalį, pasiekė kvartalo galą, apsigręžė ir 
ėmė važiuoti atgal. Jis matė, kaip patarnautojo padedami jie 
išlipo iš automobilio ir po baltu baldakimu nuėjo link durų. 

Džiliana Loid ėjo į viešbutį su vyru, kuris viešai ją grabinė- 
jo, lyg ji priklausytų jam. Ir ji leidosi. Ne, atrodo, kad jai tai 
netgi patiko. 

Deilo Gordono pasaulis sudužo. 


— Nair kaip? 

Vadas baigė valgyti ir sėdėjo atsilošęs ant sofos, užmetęs 
koją ant kojos, atrėmes ranką su taure į kelį. 

Melina stebėjo jo ranką, stiprius pirštus, laikančius taurę 
už kraštų. Puikios rankos. Ji prisivertė sureaguoti į jo klau- 
simą: 

— Kas kaip? 

— Kai turi dvynę seserį? 

Ji surinko pakuotės popierius bei servetėles ir sukišo į tuš- 
čią maišelį. 

— Juk žinote, kaip jaučiatės, kai jūsų dar kartą paklausia, 
kaip atrodo kosmosas. 

— Neįmanoma paaiškinti, o ir atsibodo pasakoti? 

Ji nusišypsojo. 

— Panašiai. 

— Atleiskit. 

— Tai įprastas klausimas, aš jums atleidžiu. 

— Gerai. Nes aš jums atleisčiau bet ką, kai šitaip žiūrite į 
mane. 

Ji taip pat pritildė balsą, norėdama prisiderinti prie inty- 
maus jo tono. 

— O kaipašįjus žiūriu? 


— Taip pat kaip žiūrėjote, kai aš sakiau kalbą. 

— Aš buvau mandagiai susidomėjusi. 

— Jūs akivaizdžiai kvietėte. 

— Aš niekaip ypatingai į jus nežiūrėjau. 

— O ne, žiūrėjot. 

— Nenoriu ginčytis, pulkininke, bet koks jums atrodė mano 
žvilgsnis? 

— Lyg puikiai žinotumėt, kad vos galiu susitelkti į savo kal- 
bą, nes neįstengiu atplėšti akių nuo jūsų kojų. 

— Man paskyrė tą vietą prie to staliuko, - atkirto ji. - Nesi- 
rinkau jos vien dėl to, kad atsidurčiau tiesiai prieš jus. 

— Bet jūs puikiai tuo pasinaudojote. 

Ji abejingai gūžtelėjo pečiais. 

— Aš visada sėdžiu užkėlusi koją ant kojos. 

— Ir avėdama aukštakulnius. 

— Dažniausiai. 

— Ir trumpą juodą sijoną? 

- Jis ne toks jau ir trumpas. 

— Pakankamai, kad mano vaizduotė smagiai įsisiautėtų. 

Ji apsimetė įsižeidusi. 

— Pulkininke Hartai, aš esu dama. 

- Iki kaulų smegenų. 

— Jūsų žvilgsnis neleidžia man jaustis dama. 

— Ak, vadinasi, kaltas mano žvilgsnis? 

— Galime apsikeisti vietomis. 

— Gerai. Tai kaip aš į jus žiūriu? Kaip mano žvilgsnis verčia 
jus jaustis? 

— Lyg būtų karštas vasaros vakaras, o aš - ledų porcija. 

Prabėgo kelios sekundės, per kurias jų kūnais nuvilnijo 
geismo srovės. Jis pasilenkė į priekį ir pastatė taurę ant stalo. 

— Melina? 

— Taip? 

— Ar mes miegosim kartu? 

Iš susijaudinimo jai užgniaužė kvapą. 


— Aš negaliu prarasti reputacijos. 

— Ir aš. 

Ji tyliai nusijuokė. 

— Jūsų reputacija - širdžių ėdikas. 

— Ojūsų - nepasiekiamoji. 

Akimirką padvejojusi, ji atsakė: 

— Ne. 

Paskui lėtai atsistojo, apėjo stalą ir liko tiesiai priešais jį. 

— Paklauskite bet ko apie Meliną Loid, kiekvienas pasakys, 
kad ji impulsyvi. Vis dėlto, kas benutiktų, ji visada elgiasi tin- 
kamai. 

Jis liko sėdėti ant grindų, bet akys slydo į viršų vertinda- 
mos moters figūrą. 


— O kas yra tinkamai? - kimiai paklausė jis. 


Deilo Gordono bute buvo vos šilčiau negu lauke, bet šiandien, 
kai jis įėjo, vienintelis kambarys atrodė labai tvankus. Atski- 
ras vieno automobilio garažas buvo paverstas butu dešimt 
metų prieš Perl Harboro mūšį ir nuo to laiko mažai kas pasi- 
keitė. Vienas žingsnis modernizacijos link - oro kondicionie- 
rius, tiekiantis drėgną vėsų orą vasarą ir drėgną šiltą - žiemą. 
Deja, jis buvo įrengtas vieninteliame buto lange ir tai ne tik 
pažeidė saugos taisykles, bet ir neleido tinkamai vėdinti kam- 
bario, todėl oras, kurį Deilas Gordonas švogždamas traukė į 
plaučius, buvo užsistovėjęs, tvankus ir netinkamas kvėpuoti. 
Gordonas išsinėrė iš marškinėlių ir nusviedė juos ant 
siauros nepaklotos lovos. Jis perbraukė rankomis kaulėtą 
įdubusią krūtinę, šluostydamas prakaitą nuo blyškios odos 
ir atsikišusių šonkaulių. Jo speneliai išsišovė nuo šalčio. Jie 
buvo labai raudoni, aplink apaugę ilgais, tiesiais, šviesiais 
gyvaplaukiais. Pašėlusiai skubėdamas Gordonas ėmė vaikšti- 
nėti apgrioztame kambaryje ir degioti žvakes. Drebančiomis 
rankomis jis kaišiojo degtukus prie dagčių, kurias degiojo 
tiek daug kartų, kad ant jų užsidėjo storas suodžių sluoksnis. 
Paprastai jis degindavo žvakes, kol nebelikdavo vaško. 

Karštis ir daugybė rūkstančių žvakių kambario orą darė 
dar troškesnį. Deilas Gordonas to nepastebėjo. Jis nusispyrė 
gumines šlepetes, nusimovė kelnes ir glaudes, tada nuogas 
atsiklaupė prieš grubų altorių. Atsitrenkę į pliko betono grin- 
dis jo keliai subarškėjo lyg riešuto kevalai. Deilas Gordonas 
nieko negirdėjo ir nejautė skausmo. Jo skausmas buvo emo- 
cinis, dvasinis, bet tikras. Jam atrodė, kad visi pragaro demo- 
nai apniko jį ir bando prasiskverbti per gyvybę palaikančius 
organus. 

Jis palaukė, kol leksusas nuriedėjo „Dvaro“ įvažiavimo ke- 
liu. Džiliana Loid automobilyje buvo viena. Ji išvyko namo. 
Kelias valandas sanguliavusi su tuo aukštu, tamsiu vyriškiu, 
panašiu į indėną, tik turinčiu ryškias mėlynas akis. 

Deilui Gordonui jis nerūpėjo. Jam netgi nereikia žinoti jo 
vardo ir kas jis. Svarbu tik, ką Džiliana su juo veikė. Deilas 
neturėjo seksualinės patirties, kuria galėtų pasiremti. Tačiau 
žinojo, ką vyras ir moteris daro likę vieni. Jis matė nuotrau- 
kų ir filmų. 

Įsivaizdavęs gašlias Džilianos glamones, jos dailias kojas, 
apsivijusias vyro kūną, kai jis poravosi su ja lyg gyvulys, jis 
vėl nesusivaldęs pratrūko raudoti. 

Gordonas kūkčiodamas ašarojo, melsdamasis prie savo al- 
toriaus. Rauda taip stipriai purtė jo kūną, kad kaulai beveik 
barškėjo. Jis meldėsi nuoširdžiai atgailaudamas, nes tai buvo 
ne vien Džilianos nesėkmė. Taip pat ir jo. Jam nepasisekė. 
Siaubingai. 

Tačiau neužteko prisipažinti maldoje. Kad atpirktų savo 
gėdingą nesėkmę, jis turi būti nubaustas. 

Jis pakėlė audeklą, dengiantį komodą, kuri buvo ir jo alto- 
rius, ir atidarė vieną iš trijų stalčių. Jame gulėjo odinis bizū- 
nas su keliomis plačiomis juostomis. Gordonas dešine ranka 
suspaudė prakaito dėmių išmargintą rankeną, skubiai sukal- 


bėjo maldą ir per dešinį petį ėmė plakti nugarą. Jis tol save 

plakė, kol kraujas ėmė srūti išsišovusiu stuburu ir lašėti ant 
grindų. Tada jis nualpo. 

Jis atsipeikėjo ant kruvinų grindų, drebėdamas, pritrau- 
kęs kelius prie krūtinės. Sustingęs atsistojo ir nusverdėjo į 
vonią, kurią nuo kambario skyrė susidėvėjusi užuolaida. At- 
suko šaltą dušą, vėliau, laukdamas, kol oda nudžius, nusine- 
šė rankšluostį prie altoriaus ir pamėgino iššluostyti kraują 
nuo grindų. 

Jovalas. Jis iš visko padarė tokį niekingą jovalą. Tačiau 
raudoni dryžiai ant rankšluosčio priminė jam Jėzaus kraują, 
tekėjusį iš Viešpaties kūno, kai jis kabojo ant kryžiaus. Tuš- 
tybė lyginti save su labiausiai gerbiamu pranašu ir kankiniu. 
Deilas tai žinojo, bet ši mintis jį ramino. 

Tačiau plakimasis buvo tik pirmoji jo bausmės dalis. Reikia 
prisipažinti broliui Gabrieliui, kad jis, Deilas Gordonas, išda- 
vė jo pasitikėjimą ir sužlugdė misiją. 

Ašarodamas jis priėjo prie telefono ir blyškia ranka su- 
spaudė ragelį, siaubingai bijodamas to, ką turi padaryti. Da- 
bar vėlu. Gal palaukti ryto? Ne, paros metas nesvarbu. Brolio 
Gabrieliaus darbas niekada nenutrūksta. Šventykloje į tele- 
fono skambučius atsakoma visą parą. Be to, brolis Gabrielius 
reikalavo iš karto pranešti gerą žinią. Taip pat ir blogą. 

Deilas Gordonas atmintinai žinojo telefono numerį. Jis 
skambino ryte. Tada jis džiaugėsi. Skambino, norėdamas pra- 
nešti, kad įvykdė jam pavestą misiją. O, kaip jis didžiavosi! 

O dabar... dabar atsitiko tai. 

Jo širdis skausmingai daužėsi į šonkaulius, kai jis klausėsi 
tuščiavidurio, šnypščiančio garso ragelyje, skelbiančio, kad jį 
sujungė. Po penkto signalo kažkas pakėlė telefono, esančio 
kalno viršūnėje, toli nuo nykaus Deilo Gordono buto, ragelį. 

— Taika ir meilė. Kuo galiu jums padėti? 


o SHyrius 


Diena bus drėgna ir slogi. Oras atvėso, bet drėgmė nesumažė- 
jo. Deilas Gordonas vėl gausiai prakaitavo. Nuo sūraus prakai- 
to gėlė sučaižytą nugarą, bet jis nekreipė dėmesio į skausmą. 

Jis ryžtingai žingsniavo šaligatviu, kaip ir dera tikram ka- 
reiviui. Geram ir nuolankiam kareiviui, susitelkusiam į savo 
užduotį, o ne į kliūtis, kurios gali sutrukdyti ją užbaigti. Prie- 
šaušrio tyloje jo trūkčiojantis kvėpavimas buvo vienintelis 
garsas. Tačiau jis jo negirdėjo. 

Kelio niekas neapšvietė. Plonas mėnulio pjautuvas spindė- 
jo horizonte vakaruose. Saulė tekės tik po valandos. Visiškoje 
tamsoje Deilas Gordonas nesuklydo nė žingsnio. Nors jis čia 
niekada nebuvo, bet kelią žinojo. 

Tvirtu žingsniu jį vedė Dievo apvaizda. Brolis Gabrielius 
patikino, kad jo kelias bus tiesus ir tikras, ir jis kaip visada 
buvo teisus. Jis sugebėjo daryti stebuklus, vien savo valios 
jėga priversdavo įvykti stebuklą, netgi pats nebūdamas toje 
vietoje. Jis užčiaupė visus rajono šunis - nė vienas net ne- 
amtelėjo. 

Deilas Gordonas neužsirašė jos adreso, jis buvo jo atmin- 
tyje. Jis žengė įsmeigęs akis į priekį, kol priėjo jos namą, tada 
lėtai, kariškai apsisuko, kad apžvelgtų jį. 

Tai buvo vieno aukšto, tradicinio stiliaus plytinis namas, 
medžio apdaila - balta, priekinės durys tamsios - mėlynos, 

gal žalios ar net juodos - tamsoje sunku pasakyti. Kiemas 
tvarkingai prižiūrėtas. 

Ji turėjo palikti šviesą priebutyje, kad būtų saugiau, eidamas 
takeliu pamanė Deilas Gordonas. Jis nebijojo, kad ji ar jos 
kaimynai jį pastebės. Jam sakė, kad taps nematomas, ir jis 
tuo tikėjo. 

Trys plačios, neaukštos pakopos vedė link priešakinių 
durų, kurias puošė vazonai su žydinčiomis chrizantemomis. 
Gordonas apgaubė delnais akis ir pažvelgė pro vėduoklės 
formos langą virš durų. Jis matė tik blyškų švytėjimą namo 
gilumoje. Kitur buvo tamsu. Jis patikrino priešakinių durų 
spyną - užrakinta. Nulipęs nuo priebučio paklibino tris fasa- 
dinius langus, kol rado vieną neuždarytą. 

„Jei įrengta namo apsaugos sistema ir įsijungtų signaliza- 
cija, turi būti pasiruošęs veikti žaibiškai, kol pasirodys kai- 
mynai ir policija ,- brolis Gabrielius viską apgalvojo. 

Deilas Gordonas nusišluostė į kelnes prakaituotus delnus, 
keletą kartų giliai įkvėpė ir iškvėpė, išpūsdamas savo degan- 
čius skruostus - kaip olimpinis sunkumų kilnotojas, pasiruo- 
šęs kelti štangą. 

Atsargumo priemonių neprireikė - kai jis staigiu judesiu 
pakėlė langą, signalizacija neįsijungė. Paskui jis pusę minutės 
stovėjo apmiręs ir klausėsi, ar name kas nejuda. Nieko neiš- 
girdęs išsitiesė ir įlipo pro langą. Jo akys apsiprato su tamsa 
tiek, kad matytų aplinką. Jis pakliuvo į svetainę. Čia skaniai 
kvepėjo - gėlėmis ir prieskoniais. Uosdamas kelią Gordonas 
priėjo prie stalo, ant kurio stovėjo krištolo vaza, pilna sau- 
sų žiedlapių ir cinamono lazdelių. Pasilenkęs įkvėpė malonų 
aromatą. Jis niekada negyveno taip kvepiančiuose namuose. 
Būtų gera pasimėgauti, bet užduotį liepta įvykdyti iki saulė- 
tekio, todėl jis išsitiesė ir apsidairė. 

Gordonas troško įjungti šviesą ir apžiūrėti kambaryje kitus 
daiktus. Jis norėjo pabūti tarp tų daiktų, kuriuos ji kasdien 
lietė. Ant stalų gulėjo knygos, žurnalai, nuotraukų rėmeliai, 

bet buvo per tamsu įžvelgti, kas tose nuotraukose. Jis beveik 
susigundė pasiimti ką nors, kad turėtų kokį nors jai priklau- 
siusį daiktą. Tačiau tai būtų vagystė, o jis - ne vagis. 

Jis atsargiai slinko, stengdamasis neatsitrenkti į baldus. 
Grindys buvo medinės, bet jis ėjo taip atsargiai, kad nė viena 
lenta negirgžtelėjo. Gordonas pažvelgė į šviesą, kurią matė 
pro duris. Tai buvo lemputė virtuvėje - gartraukyje virš vi- 
ryklės. Jis ketino ją išjungti, bet sudvejojo. Brolis Gabrielius 
liepė neliesti nieko, ko nereikia. 

Bet brolis Gabrielius nesužinos, tiesa? 

Deilas Gordonas pakėlė stiklinę ir atsigėrė. Joje buvo van- 
duo. Tačiau jis šiek tiek apsvaigo nuo minties, kad gėrė pojos, 
kad jo lūpos ir liežuvis lietė paviršių, kurį neseniai lietė ji. Tai 
buvo beveik religinis jaudulys. Jo širdis taip daužydavosi, kai 
klausydavosi brolio Gabrieliaus pamokslų įrašų. 

Tačiau jam tai buvo ir kūniška patirtis. Jis perbraukė lie- 
žuviu stiklinės kraštelį ir iš vidaus, ir iš išorės. Kvėpavimas 
padažnėjo, jis pradėjo sunkiai alsuoti, glaudėse pajuto susi- 
traukimus, žinojo - seksualumas nepadoru. 

Gana! Ką jis daro? Jis negali biaškytis. Negali leisti, kad 
jį užvaldytų ta nedėkinga kekšė Džiliana Loid. Jis pastatė 
stiklinę ir atsuko jai nugarą, simboliškai nusigręždamas nuo 
pagundos. 

Jis skubiai ir tyliai žengė į kambarį, kur sustojo, kad nusi- 
ramintų ir susivoktų kur esąs. 

Į kitą pusę nuo pagrindinio kambario ir virtuvės buvo tam- 
sus koridorius. Jame trejos durys. Vienos veda į kambarį, ku- 
riame ji miega. Įsivaizduodamas, kad jis - tik šešėlis, Deilas 
Gordonas nuslinko koridoriumi. 

Pirmame kambaryje stovėjo rašomasis stalas, kompiute- 
ris, spintelė su stalčiais ir fakso aparatas. Ant sienos kabojo 
kamštinė lenta, prismaigstyta raštelių ir vizitinių kortelių. 
Čia jos kabinetas. 

Antros durys atsivėrė į mažą, tvarkingą miegamąjį. Lova 
buvo apdengta gražia, švelnių spalvų lovatiese, kojūgalyje 

gulėjo sulankstytas senovinis pledas. Dar stovėjo kėdė, aps- 
kritas staliukas, užtiestas staltiese, derančia prie lovatiesės. 
Tikriausiai svečių miegamasis. Jis vėl išėjo į koridorių. 

Apdovanotas aštria uosle, dar neįėjęs pro duris, Deilas Gor- 
donas žinojo, kad ras ją ten. Jis užuodė jos šampūną. Įšilusios 
nuo miego moters odos kvapas virto skoniu jo burnoje. 

Kambaryje buvo tamsu, bet jo akys, galutinai apsipra- 
tusios, aiškiai įžvelgė moterį. O gal iki šiol jį lydėjusi Dievo 
apvaizda ir dabar suteikė jam galią matyti tamsoje. 

Jo širdis daužėsi, tačiau ne iš baimės ar nerimo, o iš susi- 
jaudinimo, virpulio, kad atsidūrė taip arti jos, vienos iš iš- 
rinktųjų. Bent jau tokia ji buvo, kol... 

Nereikia apie tai galvoti, nes jis įtūš. Pasidarys silpna, jei 
galvos apie tą aukštą, ją gniaužantį ir glamžantį vyrą, suter- 
šusį jos kūną. Apsivems, įsivaizdavęs, kaip ji spaudžiasi prie 
jo ir dejuoja iš malonumo, atsiliepdama į tokią šlykštynę. 

Ji miegojo ant pilvo, pasukusi galvą į šoną. Deilas Gordo- 
nas matė vieną skruostą, vieną akį, vieną mažą ausį. Ji alsavo 
tyliai, bet jis užuodė jos kvapą. Jos tamsūs plaukai buvo vė- 
duokle pasklidę ant pagalvės - palaidi ir švelnūs kaip šilkas. 

Prie lovos, ant grindų, gulėjo du drabužiai. Jis pasilenkė ir 
pakėlė juos. Pižama. Trumpa, berankovė, priekyje susegio- 
jama palaidinukė. Jis palietė švelnią medvilnę, lietusią jos 
krūtis, pakėlė prie veido ir giliai įkvėpė. Galva apsvaigo pa- 
galvojus, kaip jos nuoga oda trinasi į audinį, jis įgauna krūtų 
formą. Švelnus audinys išryškintų spenelius, kuriuos būtų 
žindęs kūdikis. 

Tik dabar kūdikio nebebus. 

Jis sielvartingai padėjo pižamos viršutine dalį lovos kojū- 
galyje, bet ir toliau švelniai spaudė rankomis šortukus. Nors 
ir žinodamas, kad vėsiame kambaryje jie neišlaikė jos kūno 
šilumos, jis įsivaizdavo, kad audinys dar šiltas ir drėgnas jos 
moteriškumo šerdyje. Jis išvertė šortus, priglaudė prie savo 
šakumo ir pradėjo trinti. Net ir per kelis audinio sluoksnius 

jis jautė erekciją. Toks pojūtis retai apimdavo Deilą Gordo- 
ną. Nuo to įvykio, kai vidurinėje mokykloje per fizinio pa- 
moką berniukai nutraukė jo glaudes ir ėmė tyčiotis, kokia 
maža jo varpa, jis ignoravo tą bjaurų daiktą tarp kojų. Jis 
šlykštėjosi jį liesti netgi šlapindamasis ar trindamas duše, 
kol taps visiškai švarus. 

Deilas mirtinai nuliūsdavo, kai kartais atsibudęs suvokda- 
vo, kad organas jį išdavė miegantį ir išterliojo paklodes, kaip 
tą rytą, kai motina pastebėjo šį baisų dalyką, kurį jis daryda- 
vo lovoje kiekvieną naktį. Ji privertė jį plakti save iki kraujo, 
kad atpirktų savo neskaisčias mintis ir darbus. 

Brolis Gabrielius motinai pritarė. 

Tenkinti kūną - nedora. Jis turi likti skaistus, nes kūniška 
prigimtis - dvasingų žmonių prakeiksmas. Taip jam pasakė 
brolis Gabrielius, ir Deilas Gordonas dabar kaip niekad gerai 
suprato šią tiesą. Jei jis bus neatsargus, jo malonumas jį už- 
valdys, aptemdys protą ir sukels pavojų užduočiai. 

Vis dėlto jam taip patiko trinti Džilianos Loid pižamos kel- 
naites į save. Malonumas buvo toks stiprus, kad jis nepajėgė 
liautis. Neįstengė sulaikyti kimios gyvuliškos palaimos dejo- 
nės ir šventos gėdos. 

Tai pažadino ją. 

Ji atsimerkė, bet nepajudėjo. Lyg mėgindama prisiminti, 
kur ji, ir suvokti, kas ją pažadino. Paskui, pajutusi, kad jis čia, 
skubiai apsivertė ant nugaros ir suklykė. 

Klyksmas nebuvo garsus - trumpas, ne visai susiformavęs, 
lyg dalis jo išsiveržė iš gerklės, o kita įstrigo. 

— Labas, Džiliana. 

Ji aiktelėjo. 

— Kąjūs čia veikiate? 

Ji atpažino jį. Dabar atpažino. Prisiminė jo veidą. Ir jis 
džiūgavo, būdamas tikras, kad tai paskutinis veidas, kurį ji 
mato. 


6 skyrius 


= Deni Melina Loid? 

Pabudinta iš gilaus miego, ji numetė antklodę, sugriebė 
chalatą, nevalingai išsverdėjo iš miegamojo ir nuslinko link 
laukujų durų tik tam, kad nutildytų tą kurtinamą skambesį. 

Mieguista, apsvaigusi, ji ne iš karto suvokė, kad tai jau ne 
sapnas, kad ji pabudo, stovi ir žiūri į du uniformuotus Dalaso 
policininkus. Miglota periferine rega ji įžvelgė patrulių auto- 
mobilį, stovintį įvažiavimo keliuke. 

— Ponia Loid? 

Ji nubraukė nuo veido plaukus. 

— Taip. Atleiskit, aš... Ko jūs norite? 

— Aš - kapralas Luisas, o čia kapralas Kaltreinas. 

— Ar kas nors atsitiko? 

— Gal mes galime užeiti? 

Tą akimirką ji visiškai išsibudino. 

Juk policininkai tokį ankstyvą metą nevaikšto po namus 
pardavinėdami bilietus į labdaros balių. Jei užsidegtų namas, 
išprotėjęs snaiperis paimtų įkaitais visą rajoną ar užgriūtų 
kitokia nelaimė, jų automobilio švyturėliai žybsėtų, polici- 
ninkai įsakinėtų, ką reikia daryti. 

Ne, jie neatėjo įspėti apie galimą pavojų. Įvyko kažkas 


baisaus. Juos čia atvedė kokia nors tragedija. Antraip ka- 

pralai Luisas ir Kaltreinas nesiprašytų į vidų. Ir nebijotų 
žiūrėti jai į akis. 

— Kas atsitiko? - Ji įsitvėrė durų. - Sakykit! 

Luisas ištiesė ranką, bet ji išvengė jos ir atbula pasitraukė 
į koridorių. Policininkai nusekė iš paskos. Kaltreinas uždarė 
duris, ojo partneris atsargiai priėjo prie jos. 

— Gal atsisėskit, ponia Loid. 

— Aš nenoriu sėstis, noriu žinoti, kas darosi ir kodėl jūs čia. 

Ji susierzinusi pažvelgė į abu, ir, matyt, jie suprato, kad 
bus išmintingiau, jei pasakys neišsisukinėdami. Luisas, ko- 
mandos kalbėtojas, tarė: 

— Jūsų sesuo... Jos namuose atsitiko nelaimė. Naktį arba 
anksti ryte. Mes dar nežinom. 

— Arji sveika? 

Kaltreinas žvelgė į savo uniforminių batų galus. Luisas at- 
sikosėjo į delną, bet galiausiai išdrįso pažiūrėti jai į akis. 

— Ne, ponia, gaila, bet ne. Ji rasta negyva šįryt. 

Ji pasijuto taip, lyg plaučius būtų pervėręs geležinis stry- 
pas. Moteris triukšmingai iškvėpė, keliai sulinko. Luisas 
ištiesė jai ranką ir šįkart ji leidosi prilaikoma, kol sudribo į 
krėslą. Kambarys pasviro, jai sutraukė skrandį. Atrodė, ausų 
lezgeliai užsidegė, ant jos nusileido tamsos užuolaida. Ji kaž- 
kaip įstengė išsilaikyti nenualpusi, bet alsavo trūkčiodama. 
Luisas liepė Kaltreinui atnešti jai stiklinę vandens ir šis su 
palengvėjimu išėjo ieškoti virtuvės. 

Ji užsidengė burną ranka, delnas buvo drėgnas, šalti pirš- 
tai virpėjo. Akis temdė ašaros, bet tai buvo šoko, o ne sielvar- 
to ašaros. Sielvartauti dar per anksti. 

Ji negalėjo patikėti. To negali būti. Tikriausiai tai blogas sa- 
pnas, iš kurio ji tuoj pabus. Prašau, tegul tai įvyksta greičiau. 
Ji su palengvėjimu sukalbės padėkos maldą, kad tai buvo tik 
sapnas. Galbūt prisimins jį dieną ir krūptelės, o paskui pada- 
rys ką nors kvaila, kad nusikratytų slogių jo likučių. O rytoj 


jau bus jį visiškai užmiršusi. 

Arba, jei tai ne blogas sapnas - turbūt siaubinga klaida. Jie 
tikrai suklydo. Policija sumaišė namus ar žmones. Jie baisiai 
suklydo. Ji paduos į teismą Dalaso policijos skyrių, kad turėjo 
visa tai patirti. 

Ne, ne, palaukit. Ji nusiųs kiekvienam skyriui po krepšį 
vaisių, sūrio ir dešrelių, nes siaubingai apsidžiaugs, kad jie 
šitaip suklydo. 

Vis dėlto kai ji pakėlė pavandenijusias akis į policininką ir 
paklausė, ar jis tuo tikras, suvokė, kad fantazijos apie košma- 
rus ir klaidas taip ir liko tik fantazijos. 

— Viena jūsų sesers kaimynė, žinodama, kad ji keliasi anks- 
ti, šįryt, apie pusę aštuonių, atėjo pasiskolinti kavos. Ji ke- 
lis kartus paskambino. Ponios Loid automobilis stovėjo prie 
namo, todėl kaimynė pamanė, kad jūsų sesuo namie. Ji žino- 
jo, kur paslėptas atsarginis raktas, ir įėjo į vidų. Ji rado jūsų 
seserį miegamajame. 

Kaltreinas grįžo su stikline vandens iš čiaupo. Luisas pa- 
ėmė ją ir padavė moteriai. Baimindamasi, kad vos ką nors 
prarijusi iš karto išvems, ji pastatė vandenį ant staliuko prie 
krėslo. 

— Kaimynė pasakė jūsų vardą tyrėjui, - kalbėjo Luisas. - Jis 
atsiuntė mus, kad jums praneštume. 

— Ji mirė? - Moteris netikėdama papurtė galvą. - Kaip? 

Luisas sumišęs pažvelgė į partnerį, bet nė vienas nedrįso 
nieko pasakyti. 

— Atsakykit man, - reikalavo ji. Balsas užlūžo. - Jūs sa- 
kėt... jūs sakėt, kad įvyko nelaimė. Kas atsitiko? Kas nors su 
krosnimi? Ji užduso? Jai infarktas ar alergija? Kas? 

- E-ė-ė... ne, ponia. Panašu į žmogžudystę. 

Jos plaučiai vėl sušvokštė, staigiai įkvėpus oro. 

— Man labai gaila, ponia Loid. Neįmanoma to pasakyti 
švelniau. Jūsų sesuo nužudyta. Pakankamai žiauriai. 


- Žiauriai, - pakartojo ji plonu balsu. 

— Tyrėjai jau atvyko, nusikaltimo vietos apžiūros komanda 
pakeliui. 

Ji pašoko. 

— Aš važiuoju ten. 

— Tai neišmintinga, - skubiai paprieštaravo Luisas, sumo- 
juodamas rankomis. - Jūsų sesers kūnas bus išvežtas. 

— Aš važiuoju ten. 

Ji nubėgo į miegamąjį, nusimetė chalatą ir naktinukus, 
sugriebusi iš spintos džinsus ir palaidinukę užsitraukė juos, 
įsispyrė į sportinius batelius. Stvėrė piniginę, automobilio 
raktelius ir po dviejų minučių vėl buvo pas policininkus prie 
įėjimo durų. 

Pamatęs rankoje suspaustus raktelius, Luisas pasisiūlė ją 
nuvežti. 

— Aš važiuosiu pati, - atkirto ji, stumdama jį iš kelio. 

- Aš negaliu leisti jums vairuoti tokios būklės. Kelsite pa- 
vojų ir sau, ir kitiems vairuotojams. Galbūt jus galėtų lydėti 
draugė... 

— Viskas gerai. Aš važiuosiu su jumis, tik, prašau, važiuokim. 

— Atminkit, kad namas - nusikaltimo vieta, - pasakė Lui- 
sas, - galbūt jūsų net neįleis į vidų. 

— Norėčiau pamatyti tą, kuris įstengtų man sutrukdyti. 


Kelionė automobiliu nuo Melinos namų iki Džilianos truko 
vienuolika minučių. Jie užfiksavo laiką. Vis dėlto šiuo paros 
metu prie mokyklų vyko intensyvus judėjimas. Kaltreinas ty- 
lėdamas vairavo lėčiau, negu nustatyta greičio riba, todėl at- 
rodė, kad trumpa kelionė užsitęsė tris kartus ilgiau negu pa- 
prastai. Luisas, visą kelią išlikęs budrus, kelis kartus teiravosi: 

— Kaip jūs jaučiatės, ponia Loid? 

Ji neatsakinėjo. Žinoma, ji jaučiasi blogai, ir jis tai žino. 
Kam tikinti, kad viskas gerai, jei taip nėra. 

Vienintelė priežastis, kodėl ji nesispardė ir neklykė, buvo 
ta, kad isterijai trūko energijos. Šokas ją taip sukaustė, kad 

ji nepajėgė verkti, negalėjo nieko daryti, tik tuščiu žvilgsniu 
spoksojo pro automobilio langą ir mėgino suvokti, kas atsiti- 
ko. Neįmanoma. To negali būti. 

Kitiems tai buvo įprasta diena. Motinos skubėjo išleisti 
vaikus į mokyklą. Sutuoktiniai skubėdami derino tvarkaraš- 
čius ir bučiavosi atsisveikindami. Pensininkai skaitė rytinius 
laikraščius ar žiūrėjo žinias per televizorių. 

Visi, išskyrus ją, ramiai, abejingai laikėsi savo kasdienio ri- 
tmo. Liūdna, kad niekam nerūpi jos tragedija. Jos gyvenimą 
sukrėtė baisus, neįtikėtinas įvykis. Nuo šiol viskas bus kitaip. 
Ji visiems laikams neteko savo dvynės sesers. Ar kas nors tai 
suvokia? Atrodė, kokia stulbinama neteisybė, kad visas pa- 
saulis neapmirė stebėdamas ši tragišką, gyvenimą aukštyn 
kojom verčiantį įvykį. 

Nekęsdama visų, kuriems ši diena buvo tokia įprasta, ji 
jiems pavydėjo. Beviltiškai troško, kad galėtų atsukti lai- 
ką atgal, kai chaotiškas darbo grafikas, nubėgusi kojinės 
akis ar nulūžęs nagas tapdavo dienos tragedija. Ji norėjo 
grįžti į vakar dieną, į vakar vakarą ar valandą prieš, kai ra- 
miai, palaimingai miegojo, nenujausdama apie artėjančią 
tragediją. 

Ji ir vėl pasidavė fantazijoms. Staiga jie pasuko už kam- 
po į kvartalą, kur įvyko žmogžudystė, ir akimirksniu viskas 
tapo per daug tikra ir per daug aišku. Gatvėje netvarkingai 
stovėjo keli greitosios pagalbos ir pareigūnų automobiliai. 
Geltona juosta, žyminti nusikaltimo vietą, supo visą namą. 
Namas turėjo prašmatnias juodas langines ir spindinčias juo- 
das duris. Uniformuoti vyrai ir moterys vaikščiojo atlikda- 
mi įvairias užduotis arba maišėsi aplink ir stengėsi atrodyti 
užsiėmę. 

Išilgai šaligatvių abiejose gatvės pusėse mažomis grupelė- 
mis būriavosi kaimynai. Kai kuriuos jau apklausė policija. 

— Kol kas nėra jokių liudininkų, - pranešė jai Luisas, pase- 
kęs jos žvilgsnį. 

Dėl susigrūdimo gatvėje patrulių automobilis vos šliaužė, 
galiausiai Kaltreinas jį sustabdė. 

— Ar negalite pasignalizuoti, dar ką nors padaryti, - ne- 
kantriai paklausė ji. 

— Atleiskit, ponia Loid. Deja, nusikaltimo vieta visada pri- 
traukia minią. 

Kai vaikas ant dviračio pralėkė pro šalį ir atsistojo ant už- 
pakalinio rato, jos kantrybė baigėsi. 

— O, dėl Dievo! Išleiskite mane. 

Luisas pajuto, kad ji vos valdosi, ir mostelėjo Kaltreinui su- 
stoti kiek įmanoma arčiau prie automobilių aikštelės. Vos tik 
jis išlipo ir atidarė užpakalines dureles, ji pastūmė jį ir nubė- 
go likusį kelią iki namo, nekreipdama dėmesio į nustebusius 
smalsuolius. 

Ji perlindo juostą, ir keli policininkai puolė rėkdami su- 
stoti. Tačiau ji nubėgo per veją ir pro priekines duris įsmuko 
į prieškambarį. Čia ją sugriebė trys policininkai. 

— Aš privalau ją pamatyti, praleiskit mane! 

Sunkiai alsuodamas įbėgo Luisas. 

— Ji aukos sesuo. 

— Dvynė! - pataisė ji ir jai pačiai tai nuskambėjo kaip 
šiurkštus pamišusios moters klyksmas. - Aš noriu ją pama- 
tyti. Prašau, įleiskite mane, aš privalau ją pamatyti! 

— Tiesą sakant, jūs to nenorit, ponia Loid. Bent jau ne da- 
bar. - Neuniformuotas vyras priėjo ir parodė jai savo ženkliu- 
ką. - Vyresnysis kapralas Losonas, Žmogžudysčių skyrius. 

— Praleiskit mane, prašau, prašau. 

— Aš suprantu jūsų norą įsitikinti, kad ji negyva, ponia 
Loid. Tikrai suprantu. 

— Tada leiskit man ją pamatyti. 

Jis ryžtingai papurtė galvą, bet balso nepakėlė. 

— Ekspertai renka įkalčius. Kuo mažiau ten žmonių, - jis 
mostelėjo galva į miegamąjį koridoriaus gale, - tuo mažiau ne- 
reikalingų pėdsakų nusikaltimo vietoje, tuo didesnė tikimybė, 


66 + Sandra Bioun 


kad rasim įkalčių, nuvesiančių mus pas įtariamąjį. Juk norite 
sužinoti, kas nužudė Džilianą, ar ne? Ir norite žinoti kodėl? 

Detektyvas atvirai demonstravo vadovėlio „Psichologija 
101“ žinias. Žinoma, jis turėjo patirties, kaip elgtis su iste- 
riškais žiauriai nužudytųjų giminaičiais. Jo ramus elgesys 
sutramdė ją. Ji liovėsi kovoti su ją laikančiais policininkais. 
Losono akys hipnotizuodamos žvelgė į jos. Kitokiomis aplin- 
kybėmis šis vyras nebūtų turėjęs jai jokios galios, bet dabar 
sveiku protu ji suvokė norinti, kad kas nors jai vadovautų. Ji 
troško, kad kas nors atkurtų tvarką jos gyvenime, kuris stai- 
ga, be įspėjimo, virto chaosu. 

— Mes dirbsime kartu, kad rastume visus atsakymus, ge- 
rai? - pasakė jis. 

Ji nuleido galvą. 

— Taip. Aš noriu, kad tą, kuris taip padarė, surastų, suimtų 
ir nuteistų. Todėl kol kas bus geriau, jei mes neisime į nusi- 
kaltimo vietą. Antraip rizikuojame netekti įkalčių, ir tas, ku- 
ris nužudė jūsų seserį, išsisuks. 

— Aš nenoriu... - Ji nutilo ir nurijo seiles. - Aš nenoriu, kad 
jis išsisuktų. Noriu, kad jį pagautų ir nubaustų. 

— Tada mes susitarėm. - Jis staigiai mostelėjo ranka, poli- 
cininkai atsargiai ją paleido ir atsitraukė per kelis žingsnius. 

Ji kietai sunėrė rankas, lyg laikydama save. 

— Ar žinote, kas atsitiko? 

Jis mostelėjo jai svetainės link. 

— Prisėskim. Turiu jums keletą klausimų. 

Vaizdą į miegamąjį užstojo technikas, nuo durų rėmų 
imantis pirštų atspaudus. Gal ji tik apimta iliuzijos, kad jos 
neišmuš iš vėžių niekas, kad ir ką pamatytų. Kažin ar pana- 
šios scenos per televiziją ir filmuose paruošė ją rūsčiai rea- 
lybei? Pakliūti į tokią situaciją daug blogiau, negu galima 
įsivaizduoti ar pamatyti filme. Dabar kiekvienas jos nervas 
buvo gyvas ir jautrus. Be keistų vaizdų ar garsų, ji užuodė 
nepažįstamą kvapą, nuo kurio ją pykino. 

Kai ji atsisėdo ant sofos, Losonas pasiteiravo, ar jai nieko 
nereikia. Ji papurtė galvą. 

— Nenorit atsigerti? 

— Ačiū, ne. 

Detektyvas įsitaisė ant otomanės priešais. 

— Gal reiktų kam nors paskambinti? 

— Mano... - Prasiveržė ašaros. Ką tik akys buvo sausos, bet 
staiga ašaros ėmė byrėti, srūti skruostais, pradėjo bėgti no- 
sis. Losonas mostelėjo, kad policininkas atneštų popierinių 
nosinaičių, ir šis netrukus padavė pakelį. 

Ji nusišluostė akis, išpūtė nosį. 

— Ketinau pasakyti, kad reikia paskambinti seseriai. Ma- 
tot, mes esam... mes buvom labai artimos. 

Detektyvas liūdnai linktelėjo. 

— O jūsų tėvai? 

— Mirę. 

— Daugiau brolių ar seserų? 

— Nėra. - Ji kostelėjo. - Tik mes. 

Detektyvas susiraukė apgailestaudamas. 

— Žinau, kad tai labai sunku, ponia Loid. Bet jums teks at- 
pažinti kūną. 

Ji sunkiai nurijo seiles, bet linktelėjo, kad supranta. 

— Ją radusi kaimynė iškart atpažino, o jūs nuostabiai pa- 
naši į ją. 

— Kas jai atsitiko, detektyve? - Ji neprisiminė jo laipsnio, 
bet jis jos nepataisė. 

Iš pirmo žvilgsnio Losonas jai pasirodė kvadratinės for- 
mos. Jo liemuo priminė dėžę, įkištą į švarką, coliu ar dviem 
per trumpą ir vienu dydžiu per mažą. Jo sprandas buvo sto- 
ras, antakiai išilgai kaktos sudarė tankią, vešlią liniją. 

Jaunystėje jis tikriausiai sportavo. Galbūt buvo futbolo 
puolėjas ar imtynininkas. Dėl stambaus kūno sudėjimo de- 
tektyvas atrodė piktas. Akys buvo pavargusios, šiek tiek ci- 


niškos, bet sujajis elgėsi maloniai, užjaučiamai. 

— Aš nevyniosiu visko į vatą, ponia Loid. Tai buvo žiaurus 
užpuolimas. Jūsų seserį nužudė aštriu daiktu, tikriausiai 
peiliu. 

— Ją nudūrė? 

— Smeigė kelis kartus. 

Ji kimiai sudejavo, apkabino save rankomis, pasilenkė į 
priekį ir ėmė linguoti pirmyn atgal, kietai užmerkusi akis, iš 
kurių vėl pabiro ašaros. 

— Aš jus labai užjaučiu, - sumurmėjo detektyvas. - Gal no- 
rėtumėt, kad ateitų koks nors artimas žmogus? 

Ji atmetė siūlymą stipriai papurtydama galvą. 

— Ar ją išprievartavo? 

— Teismo medicinos ekspertas dabar apžiūrinėja kūną, fo- 
tografuoja jį. Paskui kūną išveš į morgą, atliks skrodimą... 

— Detektyve, - pertraukė ji. - Ar ją išprievartavo? 

— Tikrai dar nežinau. Kol kas nepanašu, kad jūsų seserį iš- 
žagino, bet supraskit, kad šiuo metu mes dar negalim būti 
tikri. 

— Ačiū, kad esate atviras. 

Detektyvas pakeitė padėtį ant otomanės ir iš viršutinės ki- 
šenėlės išsitraukė užrašų knygelę ir parkerį. 

— Ar galėsite atsakyti į kelis klausimus? 

— Žinoma, aš noriu padėti, kuo tik galiu, bet ar turime tai 
atlikti dabar? 

— Kuo greičiau nustatysime motyvą, tuo greičiau žinosime, 
kur ieškoti įtariamojo. 

— Iš kur aš galiu žinoti, koks buvo žudiko motyvas? 

— Patikrinsime jūsų sesers aplinką, draugus, pažįstamus, 
darbo įpročius ir panašiai. O paskui eisime tolyn. 

Ji linktelėjo, kad supranta, nusišluostė ašaras, išsišnypštė 
ir vos matomu rankos mostu parodė jam, kad pradėtų. 

— Ar ji turėjo jums žinomų priešų? 

— Ne. 

— Pavydų buvusį vyrą? 

— Ji niekada nebuvo ištekėjusi. 

— Pavydų buvusį meilužį ar draugą? 

— Ne. 

— Buvusį bendradarbį, kerštingą bendradarbį? 

— Ji su visais gerai sutarė. 

— Kiek jums žinoma. 

— Pone Losonai, jei ji būtų turėjusi priešų, aš būčiau 
žinojusi. 

— Ji jums pasakojo viską? 

— Taip. 

— Netgi asmeninio gyvenimo smulkmenas? 

— Negaliu būti tikra, kad ji man pasakojo viską, bet nega- 
lėjo turėti didelės, tamsios paslapties, kaip ir aš nieko nebū- 
čiau nuo jos slėpusi. Mes netgi telefonu iš vieno žodžio pa- 
jusdavome viena kitos nuotaiką. Aš būčiau pastebėjusi, jei ji 
būtų dėl ko nors nerimavusi. Mus siejo kažkokia telepatija. 
Aš sugebėjau skaityti jos mintis. Toks reiškinys dažnas tarp 
dvynių. 

— Esu girdėjęs apie tai. Ar ji niekada neminėjo perse- 
kiotojo? 

Ji atsiduso. Ar jis nesiklauso? 

— Ne. 

- Ir jūs neprisimenate nė vieno, kas būtų ant jos griežęs 
dantį? 

— Ne. į 

Detektyvas patapšnojo parkeriu per knygutę ir prikando 
žandą. 

— Kas yra? - paklausė ji. 

— Na, mes nemanom, kad tai buvo atsitiktinis užpuolimas. 
Tai ne įsilaužimas ir ne vagystė. Atrodo, nieko nepaimta. Ži- 
noma, vėliau jūs galėsite mums padėti, kai pasižvalgysite po 
kambarius. Mes radome vėrinį su rubinu ant naktinio staliu- 
ko šalia lovos. Įsilaužėlis tikrai būtų jį pastebėjęs. 

— Tai Džemio dovana. Atnešė ją vakar vakare. 

— Džemio? 

Atrodė, detektyvo ausys atlėpo. Jis apsikeitė reikšmingais 
žvilgsniais su kitais policininkais, kurie stovėjo netoliese ir 
klausėsi. 

— Džemis Heningsas. - Ji netikėdama papurtė galvą. - Kaip 
aš jo nepaminėjau? Visiškai jį pamiršau. Aš negalvojau... 

— Kas jis? 

— Ji su juo susitikinėjo. 

— Jos vaikinas? 

— Taip. 

— Ar turite jo telefono numerį? 

Ji išsigandusi nužvelgė policininkų grupę. 

— Taip, bet... bet Džemis negali būti su tuo susijęs. 

— Tačiau jam reikia pranešti, ar ne? Ir jei jis čia buvo vakar, 
mums būtinai reikia jį apklausti. 

Ji pasakė biržos tarpininkų firmos pavadinimą, kurioje 
dirbo Džemis Heningsas. 

— Jis būna ten anksti, kol dar neatsidariusi Niujorko birža. 

— Tada tikriausiai jis jau darbe. - Losonas liepė Kaltreinui 
paskambinti. - Paprašykite, kad jis atvyktų. Nesakykit, kas 
atsitiko. 

Ji matė, kaip uniformuotas policininkas išėjo, laikydamas 
rankoje mobilųjį telefoną, tada vėl kreipėsi į Losoną: 

— Tai žiauru, ar ne? 

— Tai, kas atsitiko jūsų seseriai, siaubingai žiauru, ponia 
Loid. Tai dar viena priežastis, kodėl aš nemanau, kad moty- 
vas - apiplėšimas. Paprastai užkluptas įsilaužėlis išsigąsta ir 
mosteli peiliu. Jis impulsyviai sureaguoja ir kas nors žūsta. 
Jokio išankstinio pasiruošimo. 

Ji pažvelgė į miegamąjį ir tyliai paklausė: 

— Čia buvo ne taip? Manote, ruoštasi iš anksto? 

Jis liūdnai linktelėjo. 

— Manau, kad jūsų sesuo buvo taikinys. Ir tai ne tik nuo- 
jauta. Yra įrodymų. 

— Kokių įrodymų? 

Įėjęs Kaltreinas prakalbo pirmą kartą: 

— Heningsas jau važiuoja. 

Losonas linktelėjo, atsakydamas policininkui, bet nenulei- 
do nuo jos akių. 

— Ar jūsų sesers ir Heningso santykiai buvo rimti? 

— Jie susitikinėjo. 

— Kiek laiko tai truko? 

— Palaukit... - Ji paskaičiavo mintyse. - Beveik metus. 

- Arjie bendravo intymiai? 

— Norite paklausti, ar jie kartu miegojo? - paklausė ji ir de- 
tektyvui linktelėjus atsakė: - Taip, jie bendravo lytiškai. Ar 
tai svarbu, pone Losonai? 

— Galbūt. Koks žmogus tas Heningsas? 

— Koks žmogus? Jam sekasi. Daug pasiekęs karjeroje. 
Gražus. 

— Kilmė? 

Ji nustebusi pažvelgė į detektyvą. 

— Nesu tikra. Heningsas - airiška ar angliška pavardė. Atvi- 
rai kalbant, neįžvelgiu prasmės, - jos balse pasigirdo irzli 
gaidelė. 

— Ar jūs esate tikra, kad Heningsas - vienintelis vyras, su 
kuriuo jūsų sesuo susitikinėjo? 

— Kurjūs lenkiate? 

— Ar, jūsų nuomone, Heningsas pavydus? 

— Nežinau. Gal. Kodėl? Detektyve Losonai... 

Ji nutilo išgirdusi, kaip koridoriuje sucypė vežimėlio ra- 
tukai. Neprisiminė, kaip atsistojo, žengė kelis žingsnius ir 
įsitvėrė krėslo atkaltės, kad nenugriūtų. Kūną įkišo į plas- 
tikinį maišą, uždarė užtrauktuką ir diržais pritvirtino prie 
vežimėlio. 

- Aš noriu ją pamatyti. 

Losonas paprieštaravo. Tegu teismo medicinos ekspertas 
nuveža kūną į miestą ir paruošia oficialiam atpažinimui. 

— Aš noriu ją pamatyti, - pakartojo ji. 

Ilgai dvejojęs, Losonas nenoriai sutiko. Jis stovėjo šalia, 
kai ji priėjo prie vežimėlio, kuris dabar užtvėrė duris. Loso- 
nas linktelėjo medikui, kuris atitraukė užtrauktuką tik tiek, 
kad pasimatytų veidas. 

Jis buvo toks ramus ir išblyškęs, kad atrodė vaškinis. Tai 
galėjo būti jos pačios veidas, išskyrus rudas dėmes ant tokios 
baltos odos. Tos dėmės akimirką ją suglumino, ir tik vėliau ji 
suprato, kad čia kraujo lašai. 

Realybė smogė lyg krovininis traukinys. Ji pajuto, kad 
linksta keliai. 


— Man silpna! - sukuždėjo ji. 


7 skyrius 


IE Deni Loid! - Policininkė tyliai pabeldė į tualeto duris. — 
Ar viskas gerai? 

Gerai? Ar man viskas gerai? Po velnių, ne! Man visiškai nege- 
rai. Tačiau garsiai savo sarkastiškų minčių ji neišsakė. Mote- 
ris nenorėjo nieko bloga. 

— Viskas gerai, - atsiliepė ji. - Tuoj išeisiu. 

Ji vis dar žiaukčiojo, nors jau nebevėmė. Dabar ji jautėsi 
tuščia ir emociškai, ir fiziškai. Nusiprausė veidą ir kaklą šal- 
tu vandeniu, išsiskalavo burną, nusiplovė rankas. Ji atrodė 
siaubingai, bet dabar tai buvo nesvarbu. 

Kai ji atidarė vonios kambario duris, policininkė užjaučia- 
mai šyptelėjo. 

— Gal ko nors norėtumėt? 

— Taip. Detektyvo Losono. 

Policininkė palydėjo ją į svetainę, kur detektyvas klūpojo 
priešais langą. Kitas policininkas pranešė apie lauke rastus 
pėdsakus. 

— Mes paimsime pirštų atspaudus. Pėdsakų atspaudai jau 
padaryti. Taip pat paimsime žemės pavyzdžių. 

— O stiklinė iš virtuvės? 

— Jau maišelyje. 

Losonas loštelėjo, stodamasis artrito surakintais keliais. 

— Ponia Loid norėjo su jumis pasikalbėti, - pasakė poli- 


cininkė. 

- Žinoma. 

Kai Losonas priėjo, ji pasiruošė ginčui, kurį numatė. 

— Aš noriu pamatyti miegamąjį. 

Detektyvas papurtė galvą. 

— Nemanau, kad vertėtų. 

— Jūs minėjot įrodymus, kad Džiliana buvo taikinys. 
Jei pamatysiu tai, ką jūs turėjot galvoje, galbūt ką nors 
suprasiu. 

— Bus nuotraukos. 

— O kam laukti? 

— Ten nieko gražaus. 

— O aš nesu vystanti žibuoklė. Žinau, kad bus kraujo. Ma- 
čiau krauju aptaškytą sesers veidą. Jūs sakėt, kad ją subadė. 
Žinau, ko tikėtis. 

— Nevisiškai. - Jis nuleido akis ir atsiprašydamas sutiko 
jos žvilgsnį. - Aš to nepaminėjau, nes jums ir taip teko daug 
ištverti. 

Ką jis galėjo praleisti? Ar galėjo būti dar blogiau? Ji spok- 
sojo į jį tyliai reikalaudama, kad jis nieko neslėptų. 

— Ant miegamojo sienų kai kas parašyta. 

— Parašyta? 

— Matyt, jis... Pagal pėdsakus, kuriuos radome už lango, įta- 
riamasis — vyras. Atrodo, kad jis pamirkė rankšluostuką į jūsų 
sesers kraują ir prikeverzojo... šlykštybių apie jūsų seserį. 

Jos skrandis pakilo ir krito lyg vandenyno banga. Tačiau 
ji nusprendė pamatyti blogiausia. Jei neišdrįs, net ir praėjus 
daugeliui metų vaizduotė pieš tą paveikslą. Ji nori pamaty- 
ti ne vaizduotės sukurtą, o kaip yra iš tikrųjų. Tai turi būti 
tikra, ne abstraktu. Ji privalo pamatyti tą vaizdą, kad susi- 
taikytų su juo. Vylėsi, kad galiausiai pajėgs jį užgniaužti savo 
širdyje ir pasąmonėje. Jei neišdrįs pažiūrėti dabar ir ištverti, 
nepajėgs to nuslopinti. Bauginanti nežinia amžiams liks su ja 
ir nuolat persekios. 

- Detektyve, aš privalau pamatyti, kur mirė mano sesuo. 

Tuo metu nusikaltimų vietos tyrimų komanda baigė savo 
darbą. Jie susidėjo įrangą į mikroautobusą ir išvažiavo, ofi- 
cialiai perleisdami vietą žmogžudysčių skyriaus detekty- 
vui. Dabar Losonas galėjo spręsti, kas gali užeiti į kambarį. 
Tyrėjas įdėmiai pažvelgė į moters akis ir, matyt, jos tvirtas 
žvilgsnis paskatino jį apsispręsti. Jis atsiduso kaip ginčą pra- 
laimintis žmogus. Losonas nusivedė ją koridoriumi, sustojo 
prie miegamojo slenksčio ir palaukė, kol ji prieis. Ji įžengė į 
kambarį pasiruošusi išvysti blogiausia. Dabar nebuvo labai 
sunku žiūrėti į nusikaltimo vietą iš šalies. Iki šios akimirkos 
jos gyvenime nevyko nieko panašaus. Ji neturėjo su kuo pa- 
lyginti. Skerdynės buvo tokios svetimos jos patirčiai, kad ji 
niekaip nepajėgė savęs su jomis susieti. 

Jos organizmas patyrė tokį sukrėtimą, lyg būtų panardin- 
tas į ledinį vandenį. Ją sustingdęs vaizdas sukėlė gynybinę 
organizmo reakciją. Jai neskaudėjo, nes visi pojūčiai staiga 
užšalo. Pamačius lovą, kur mirė jos sesuo, visi jausmai apmi- 
rė. Tai buvo vienintelis būdas išsaugoti jausmus, kai jie taip 
stipriai sužeisti. 

Nufotografavę lovą, ekspertai nuėmė patalynę ir išvežė į 
laboratoriją tirti. Tačiau čiužinio viduryje pasiliko dar neiš- 
džiūvusi kraujo dėmė. 

Moteris spoksojo, persmelkta siaubo. 

— Mes manome, kad jis stovėjo čia, kur dabar stovite jūs, - 
pasakė Losonas. - Ant grindų radome žemių, kurių jis, ma- 
tyt, prinešė iš lauko. Jūsų sesuo tikriausiai miegojo. 

— Tikiuosi, - vos girdimai pratarė ji. 

— Ją rado gulinčią ant nugaros, nuogą. Ar tai normalu? Ar 
ji paprastai miegodavo nuoga? 

— Kartais. Ne visada. 

— Ant lovos radome pižamos palaidinę, bet kelnaičių 
nebuvo. 

Ji pažvelgė į detektyvą, laukdama paaiškinimo, bet šis tik 
nukreipė žvilgsnį. 

— Ant jos rankų nebuvo jokių pasipriešinimo žymių. Atro- 
do, viskas įvyko greitai. Jei tai jus bent kiek guodžia. 

Jos akys nuo čiužinio nuslydo ant spintelės prie lovos. Nuo 
jos ėmė pirštų atspaudus, todėl ją dengė miltelių dulkės. Jos 
buvo nusėdusios ir ant pakabučio su rubinu. Ji klausiamai 
pažvelgė į Losoną. 

— Taip, galite paimti, - tarė jis. 

Ji paėmė pakabutį ir sugniaužė kumštyje. 

Sienos klykte klykė, kad jas pastebėtų. Ji negalėjo jų nema- 
tyti. Spausdintinės raidės buvo didelės, taisyklingos, išsky- 
rus tas, nuo kurių nuvarvėjo kraujas. Žudikas neskubėdamas 
užrašė savo žinią. 

KEKŠĖ. KALĖ. MIŠRŪNO ŠLIUNDRA. 

Ji spoksojo į užrašą ir iš pradžių galvojo, koks beprotis taip 
padarė, stebėjosi netramdomu įtūžiu ar beviltiška psichoze, 
pastūmėjusia žmogų į tokį gilų iškrypėlišką nusikaltimą. 
Paskui ji dar kartą perskaitė žodžius, stengdamasi suvokti 
jų prasmę. Ir staiga per vieną širdį stingdantį akimirksnį ji 
suprato. Suvokimas plykstelėjo kaip akinama šviesa. Ji netgi 
prisidengė akis ir sukliko. 

— O Dieve! O Dieve! 

Ji apsisuko ir mėgino lėkti iš kambario, bet atsitrenkė 
į Losoną. 

— Ponia Loid? Kas atsitiko? Ką tai reiškia? 

— Dieve mano! - suriko ji. - Čia turėjau būti aš! Turėjau 
būti aš! 

Svirduliuodama į koridorių ji mėgino numesti detektyvo 
rankas, bet jis buvo stipresnis ir nepaleido. Kai jie išėjo iš 
kambario, jis ją atrėmė į sieną. Ji užsimerkė, bet ašaros vis 
tiek veržėsi. Ji prikando apatinę lūpą, mėgindama užgniauž- 
ti iš gerklės besiveržiančią raudą. Losonas laikė ją už pečių ir 
lengvai purtė. 

— Pasakykit man. Ką reiškia tie žodžiai? 

Prie laukujų durų pasigirdo triukšmas. 

- Įleiskit mane. Man liepė ateiti. Kas atsitiko? Kas čia 
vyksta? 

Džemis Heningsas mėgino prasiveržti pro uniformuotus 
policininkus. 

— Arjūs Heningsas? - riktelėjo detektyvas Losonas. 

— Po velnių, kas jūs? 

Kiti policininkai pakluso ryžtingam Losono rankos mostui 
ir atsitraukė, įleisdami Džemį Heningsą. Jis nužygiavo prie 
Losono, kuris parodė jam savo ženkliuką. 

— Dalaso policijos departamentas. 

Džemis sutrikęs ištiesė ranką ir suėmė jos ranką. 

— Dėl Dievo meilės, Džiliana, tu išblyškusi kaip šmėkla. Ar 
tau viskas gerai? Kokia velniava čia vyksta? 

Jai dar nespėjus nieko atsakyti, Losonas paaiškino: 

— Džilianą išvežė greitoji. 

— Greitoji? Kodėl? - Džemio žvilgsnis grįžo prie jos. - Me- 
lina? Kas atsitiko? Ar kas nors Džilianai? 

Niekas nieko neatsakė. Kai Džemis vėl prašneko, jo balsas 
splegė: 

— Ar kas nors gali man paaiškinti, kokia velniava čia 
vyksta? 

— Apgailestauju, pone Heningsai, - Džemis atsigręžė į pra- 
šnekusį detektyvą. - Bet Džiliana negyva. Šįryt ją rado lovoje 
nužudytą. 

Džemis pravėrė lūpas, bet neišleido nė garso. Jis susverdė- 
jęs Žengė atgal ir netikėdamas įsistebeilijo į juos. Paskui atsi- 
gręžė į kitus policininkus, kurie vis dar būriavosi prie durų, 
lyg norėdamas, kad jie paneigtų tą neįtikėtiną žinią. 

Galiausiai išlemeno: 

— Tai neįmanoma. 

Tikriausiai jų veidų išraiškos patvirtino, jog tai tiesa, nes 
jis užsidengė burną ranka, o paskui perbraukė smakrą. 

— Gal prisėstumėt, pone Heningsai? 

Jis papurtė galvą. 

— Jūs sakėt, kad ją... nužudė? - Jo akys klajojo nuo vieno 
prie kito, ir jiems nespėjus jo sulaikyti, jis prasiveržė. 

— Palaukit! 

— Džemi! 

Niekas jo nesugriebė. Nė vienas neįstengė jo sulaikyti. Ta- 
čiau pasiekęs miegamojo slenkstį jis stabtelėjo. 

— O Dieve! - suvaitojo jis. - O ne! - ir užsidengė galvą ran- 
komis. 

— Džemi, aš labai užjaučiu... 

— Melina?.. Kaip?.. 

Ji priėjo prie jo ir uždėjo rankas ant pečių. 

— Ateik, Džemi. Pasėdėk su manimi. Man reikia, kad bū- 
tum šalia. Mums reikia vienas kito. 

Buvo skausminga klausytis jo kūkčiojimo. Nors prireikė 
jėgos, bet jai pavyko jį apgręžti. Palaikydami vienas kitą jie 
nusvirduliavo į svetainę, kur susėdo ant sofos šalia vienas 
kito. Džemis sugriebė jos ranką, suspaudė, pakėlė prie lūpų ir 
pabučiavo krumplius. 

— Melina, užjaučiu tave. Dieve! Man taip gaila. Ar tai tują 
radai? 

— Kaimynė, anksti ryte atėjusi pasiskolinti kavos. 

Ją sujaudino Džemio akyse besitvenkiančios ašaros. 

Losonas leido jiems kelias minutes pabūti vieniems ir ra- 
minti vienas kitą. Galiausiai jis kaip ir pirmiau atsisėdo ant 
otomanės. Nepatogiai kūprindamasis stambiais pečiais, jis 
atrodė kaip varlė, tupinti ant vandens lelijos lapo. Džemis su- 
sitvardė, nusišluostė veidą nosine ir kreipėsi į Losoną. 

— Kaip tai įvyko? 

Detektyvas trumpai išdėstė Džemiui faktus. 

— Durta daug kartų. Kelios žaizdos galėjo būti mirtinos. 
Atrodo, kažkas, apimtas įniršio, ją nužudė iš keršto. 

— Kas galėjo šitaip nekęsti Džilianos? 

— Tai mes mėginame išsiaiškinti. Bet koks jūsų paminėtas 


faktas gali mums padėti. 

Džemis vangiai linktelėjo ir Losonas kalbėjo toliau: 

— Kada paskutinį kartą su ja kalbėjotės? 

— Vakar vakare. Atėjau ir atnešiau jai dovaną. Pakabutį su 
rubinu. 

— Mes jį radome ant spintelės prie lovos. 

— Aš jį turiu, Džemi. - Ji atgniaužė delną. 

Papuošalas paliko širdies formos įspaudą jos delne. 

Džemis paėmė jį iš jos rankos ir liūdnai nusišypsojo. 

— Jis gražiai atrodė ant jos kaklo. Ji segėjo jį, kai išėjau. 

— Kiek buvo valandų? - paklausė Losonas. 

— Devynios ar panašiai, aš manau, - atsakė jis trindamas 
smilkinį. - Ar būtina atsakinėti dabar? Man reikia laiko. 

— Būkit malonus, atsakykit dar į kelis klausimus. 

Džemis nenoriai mostelėjo detektyvui tęsti. 

— Kiek laiko čia buvote? 

— Neilgai. Kai atvykau, Džiliana ruošėsi miegoti. Padaviau 
jai pakabutį ir išėjau. 

— Tik padavėt ir išėjot? 

— Taip. 

Losonas nieko nepasakė, tačiau tuo metu tyrinėjo Džemį. 

— Tai vertingas papuošalas, pone Heningsai. Ar buvo ypa- 
tinga proga? 

— Taip. 

— Nepasakysit kokia? 

— Tai asmeniška. 

—Ir jūs sakėt, kad panelė Loid ruošėsi miegoti, kai 
atvykot? 

— Ji jautėsi labai pavargusi. Buvo sunki diena. Ji jau vilkėjo 
pižama. 

— Pižama? 

— Ar aš neaiškiai kalbu, detektyve Losonai? Ar jums prastai 
su klausa? Kodėl jūs kartojate mano atsakymus? Jėzau Kris- 
tau! Mano sužadėtinę rado nužudytą... 

— Sužadėtinę? 


80 + Sandia Brown 


— Sužadėtinę? 

Neslėpdami nuostabos beveik vienu balsu paklausė Meli- 
na ir Losonas. 

— Jūs buvot susižadėję? - paklausė detektyvas. 

Ignoruodamas Losoną, Džemis atsigręžė į ją. Jis atrodė 
pakeistas sielvarto. 

— Tai turėjo būti džiugi naujiena, Melina. Atleisk, kad išgir- 
dai ją šiomis tragiškomis aplinkybėmis. 

— Jūs buvote susižadėję? - pakartojo ji. 

- Žinau, kad jūs viską pasakodavot viena kitai. Bet mes su 
Džiliana sudarėm įsimylėjėlių sutartį kol kas niekam nieko 
nesakyti. 

— Ir kada jūs susižadėjot? 

— Prieš kelias savaites. 

— Ar jau buvot numatę vestuvių dieną? 

— Dar ne. Rūpinomės kitais dalykais. 

Jis reikšmingai pažvelgė į ją ir ji suprato, kad jis turi galvo- 
je dirbtinį apvaisinimą, kurio jis akivaizdžiai nenorėjo apta- 
rinėti su Losonu. 

— Aišku. 

— Buvo sunku išlaikyti paslaptį, - liūdnai šypsodamasis 
tarė jis. - Ypač nuo tavęs. 

— Tikriausiai. 

— Antjos piršto nebuvo sužadėtuvių žiedo, - pasakė Loso- 
nas. - Ar esate tikras, kad sužadėtuvės buvo oficialios ir kad 
panelė Loid sutiko už jūsų tekėti? 

Džemis atsigręžė į detektyvą. 

— Žinoma, kad esu tikras. O kaip jums atrodo? Kad aš viską 
išsigalvoju? 

— O neišsigalvojat? - Losonas guūžtelėjo pečiais. 

— Kodėl turėčiau? 

— Nes žmogžudysčių tyrėjui lengviau patikėti sužadėtiniu 
negu draugu, kuris užeina, kai jo draugė ruošiasi eiti miegoti, 
atneša brangią dovaną ir nepraleidžia su ja nakties. Ar jūs su- 


pykot, nes Džiliana vakar jus išvarė ir nepakvietė pasilikti? 

Džemis pašoko nuo sofos. 

— Manot, kad tai padariau aš? - piktai surikojis, rodydamas 
į miegamąjį. - Aš ją mylėjau. Ji turėjo tapti mano žmona. 

— Džemi. 

— Nusiraminkit, Heningsai.- Losono nepaveikė piktas 
Džemio proveržis. - Niekas jūsų niekuo nekaltina. Aš tik ti- 
krinu kai kurias versijas. 

— Jūsų versijos dvokia. 

— Tik noriu būti tikras, kad teisingai supratau jūsų istoriją. 

— Tai ne istorija, tai tiesa. 

— Puiku. Sėskitės. 

Džemis įtūžęs putojo ir buvo pasiruošęs muštis, bet vis 
dėlto atsisėdo. 

— Ar jis ir tau pripaišė trečiojo laipsnio žmogžudystę, 
Melina? 

— Aš turėjau atsakyti į kelis klausimus. 

Losonas kalbėjo toliau, lyg Džemis nebūtų jo užsipuolęs. 

— Sakėt, kad panelė Loid vilkėjo pižamą. 

— Taip, - sušnypštė Džemis. - Boksininko šortukus ir prie 
jų derančią palaidinę. 

— Kai ją rado, ji nieko nevilkėjo. 

— Tada, matyt, nusirengė prieš atsiguldama. 

— Mes radome palaidinę, o kelnaičių ne. 

Džemis įsitempė. 

— Jūsų prielaidos įžeidžia Džilianą ir mane. 

— Aš nedarau jokių prielaidų. Kodėl jūs ginatės? 

Džemis užsispyręs tylėjo, Losonas klausinėjo toliau. 

- Ar išėjęs iškart grįžote namo? | 

— Taip. 

— Ar kas nors gali tai patvirtinti? 

— Mano namo durininkas. Gyvenu daugiaaukštyje prie Ou- 
klono. Aš palikau automobilį garažo darbuotojui. Jis stovėjo 
garaže, kol išvažiavau į darbą šįryt. Galit patikrinti. 

— Patikrinsiu. 

— To nereikės daryti, detektyve Losonai. Tik veltui gaišite 
laiką. 

Džemis kryptelėjo galvą į ją. 

— Ką tu turi galvoje, Melina? 

Ir jį, ir Losoną išgąsdino ne tik ramus jos balsas, bet ir tei- 
ginys. Netgi kiti policininkai liovėsi darę savo darbus ir su- 
stojo paklausyti. Policininkė, kuri buvo tokia maloni, laukda- 
ma žvelgė į ją. 

Ji kreipėsi į detektyvą: 

— Nereikia apklausti personalo Džemio name. Aš galiu pa- 
tvirtinti jo pasakojimą. 

— Melina, ką... 

Ji papurtė galvą, stabdydama sukrėsto Džemio protestą. 

— Aš žinau, kad tu čia vakar buvai devintą valandą. Pas- 
kui... paskui, kai tu išėjai, aš išskalavau iš plaukų balzamą. 

Kelias sekundes jis nesuvokdamas spoksojo į ją. Lūpos 
prasižiojo iš bežadės nuostabos: 

— Ten buvai... 

— Aš, - švelniai tarė ji. - Aš vakar buvau su tavim. 

Jis buvo dar per daug priblokštas, kad pajėgtų kalbėti, to- 
dėl ji atsigręžė į detektyvą, kuris žvelgė į ją ir apstulbęs, ir 
įtariai. 

— Vaikystėje mes su seserim dažnai susikeisdavome, - ėmė 
aiškinti ji.- Krėsdavom pokštus auklėms, mokytojams, 
draugėms ir netgi giminaičiams. Mums tai buvo linksmas 
žaidimas, iššūkis, ar sugebėsime išsisukti nedemaskuotos. Ir 
mums visada pavykdavo. - Ji atsigręžė į Džemį, kuris vis dar 
žvelgė į ją kantriai, bet netikėdamas. - Manau, kad iki šiol 
pavykdavo. 

Pagaliau atgavęs žadą, jis išlemeno: 

— Bet... aš pabučiavau tave. 

— O aš tave sulaikiau, kol tu per daug neįsijautei. Atsimeni? 

Jis vis dar buvo sutrikęs. 

— Bet kodėl? Kodėl vakar? 

Ji giliai įkvėpė. 

— Tai aš sugalvojau. Kvaila, lėkšta užgaida. Pasiūliau vakar, 
bet Džiliana atsisakė, pateikusi svarią priežastį: mes jau ne 
vaikai. Vėliau aš jai paskambinau ir vėl primygtinai siūliau. 
Sakiau, kad blogai jaučiuosi. Tai buvo netiesa, bet aš tol zir- 
ziau, kol ji pagaliau sutiko susikeisti. Todėl aš buvau čia su 
tavim, Džemi, oji lydėjo mano klientą. 

— Ką turit galvoje sakydama „lydėjo ? 

Ji trumpai paaiškino detektyvui, koks jos darbas. 

— Vakar aš turėjau nuvežti pulkininką Kristoferį Hartą... 

— Astronautą? - pertraukė ją Džemis. 

Ji linktelėjo. 

— Turėjau jį lydėti į banketą „Adolfo“ viešbutyje, vesti jo 
spaudos konferenciją ir taip toliau. - Ašaros ėmė temdyti jos 
akis. - Džiliana nuvažiavo vietoj manęs. Todėl aš taip emo- 
cingai sureagavau į žodžius ant sienos. 

Losonas viską sudėliojo mintyse ir linktelėjo. 

— Mišrūnas. Kristoferis Hartas. Jis pusiau indėnas, ar ne? 

— Jei mano sesers žmogžudystė kaip nors susijusi su juo, 
vadinasi, nužudyti turėjo mane. 

— Palauk, - sukrėstas piktai pertraukė Džemis. - Gerai, su- 
pratau ryšį su Hartu. Tai akivaizdu. Bet visa kita... tas purvas 
apie Džilianą. Ką tai turėtų reikšti? 

Losonas kostelėjo ir nuleido akis į užrašų knygelę. 

Džemio balsas šoktelėjo oktava aukštyn. 

— Melina? Ką tai reiškia? 

Tai buvo suprantamas klausimas. Pateisinama, kad jis 
klausė. Bet ji, kaip ir detektyvas, nepajėgė pažvelgti Džemiui 
Heningsui į akis. 


6 skyrius 


i [| neturiu nieko nauja jums pasakyti. - Vadas dėkodamas 
linktelėjo padavėjui, papildžiusiam jo kavos puodelį. Jam 
reikėjo kavos. Pabudęs jautėsi siaubingai, visiškai išmuštas 
iš vėžių. O ir vėliau nuotaika nepasitaisė. Šis nepageidauja- 
mas ir laiką gaišinantis susitikimas tik dar labiau pablogino 
jo šlykščią savijautą. 

— Na, aš nusivylęs, - pasakė Ebotas. - Žinau, kad tokia pat 
ir vado Ilgojo Medžio nuomonė. 

Nors Ilgasis Medis nieko nepasakė, nuo Vado veido nenu- 
leido nemirksinčių akių. Jis turėjo susikaupti, kad nepradėtų 
muistytis nuo to kiaurai veriančio žvilgsnio. 

— Nemanykit, kad nevertinu jūsų susidomėjimo mani- 
mi, - tarė Vadas. - Vertinu. Ir žaviuosi tikslais, kuriuos ke- 
liate Etninių amerikiečių atstovybei. Jūsų priežastys svarios, 
reikia atkreipti dėmesį į poreikius. Tik... 

Velnias! Jis nežino, kaip galėtų jų atsikratyti neįsipareigo- 
damas ir neįžeisdamas. Nekenčia, kai jį įstumia į tokią padė- 
tį, verčia vienaip ar kitaip elgtis. Jis nenori galvoti apie tai 
dabar, kai vos pajėgia prisiminti praėjusią naktį. 

— Aš dar dėl nieko neapsisprendžiau, - nukirto jis. - Dar 
negalvoju apie ateitį. Kol oficialiai neatsistatydinau iš NASA, 


nematau reikalo ką nors aptarinėti. 

— Bet kai svarstysit ateities planus, ar prisiminsite ir mūsų 
pasiūlymą? - spaudė Ebotas. - Sutiksite dar kartą su mumis 
pasikalbėti? Tarkim, po šešiasdešimties dienų? 

Ir vėl Vadą prirėmė prie sienos. 

— Nesvarbu, kokį kelią pasirinksiu, ką nuspręsiu veikti, vis 
dėlto norėčiau likti nepriklausomas. Nenoriu nieko įžeisti, 
pone Ebotai, bet aš... 

— Nenorit susidėti su indėnais. 

Vadas atsigręžė į Ilgąjį Medį, kuris prakalbo pirmą kartą 
per pusvalandį. 

— Aš taip nesakiau. 

— Bet turėjot galvoje. Ir tokiais žodžiais. 

Vadas suprato, kad jis ką tik atleido visus stabdžius. Na, 
jis juos jau įžeidė. Ilgasis Medis matė, kad jis renka žodžius. 
Matyt, neverta stengtis būti politiškai korektiškam? Kodėl 
nenutraukus to melo ir visko neužbaigus čia, dabar? Jis su- 
taupytų daugybę visų laiko. Tiesą sakant, jis jiems nieko ne- 
skolingas. Nieko. Netgi neprivalo būti taktiškas. 

— Taip, vade Ilgasis Medi. Tai ir turėjau galvoje. Atvirai sa- 
kau, kad visiškai nenoriu stoti į jūsų naująją grupę. Jei jūs 
nuoširdūs, esate verti pagarbos. Jūsų pastangos kilnios, idėja 
didinga. Tačiau praėjo daug metų nuo tos dienos, kai buvau 
netoli rezervato. Esu praradęs šį ryšį ir nenoriu jo atnaujin- 
ti. Niekada nemaniau, kad mano indėniškas kraujas padėjo 
siekti laimėjimų ar buvo kaltas dėl nesėkmių. Atrodyčiau ap- 
simetėlis, ypač indėnams, kuriems atstovaučiau, jei sutikčiau 
dirbti su jumis. Aš neturiu nieko bendra su indėnų rezervatų 
gyventojais, išskyrus DNR. 

— Kitaip tariant, EAA reikia jūsų, bet jums jos nereikia, — 
pasakė Ilgasis Medis. 

— Nenorėčiau būti toks tiesmukas. 

— Bet taip norite pasakyti. 

Senis buvo pasiryžęs jį supykdyti ir priversti pasijusti bjau- 
rybe. Na, ir puiku. Jis ir neketina niekam pataikauti. 

— Teisingai, vade Ilgasis Medi. Aš neleisiu panaudoti mano 
vardo nei asmeniui, nei organizacijai, ypač jei manau, kad šis 
susidomėjimas manimi vienpusis, siekiant sau naudos. Atvi- 
rai kalbant, manau, šiuo atveju taip ir yra. Jei priimsiu jūsų 
pasiūlymą, tai nebus lygiavertis apsikeitimas. Kaip jūs tiesiai 
pareiškėt, jums manęs reikia labiau negu man jūsų. 

Ilgasis Medis ramiai nusiėmė nuo kelių servetėlę ir su- 
lankstęs padėjo prie lėkštės. Ebotas ketino dar ginčytis, bet 
griežtas Ilgojo Medžio žvilgsnis privertė liautis. 

— Ačiū, kad susitikote su mumis, - pasakė Ilgasis Medis ir 
atsistojo. 

Vadas taip pat atsistojo, vyrai žvelgė vienas kitam į akis. 
Nors už Ilgąjį Medį jis buvo visa galva aukštesnis, indėnų va- 
das privertė jį pasijusti mažu. Jis ir vėl pyko, kad jie manda- 
giai nepriėmė jo atsisakymo, o vertė jaustis šunsnukiu. Žino- 
ma, jis netroško bučiuotis su šiais vyrais, tačiau jam buvo ne- 
malonu, kad jie išsineš apie jį neigiamą įspūdį. Stengdamasis 
sušvelninti padėtį, jis tarė: 

— Gerbiu jūsų nuomonę, vade Ilgasis Medi, ir tikiuosi, kad 
jūs gerbiate manąją. 

Ilgasis Medis nieko į tai neatsakė, jo akys gręžė Vadą, kai 
tvirtai suspaudė jo ranką. Vadas tenorėjo kuo greičiau iš- 
traukti ją iš senojo indėno gniaužtų. 

— Ateis toks laikas, - tarė Ilgasis Medis, - ir, kaip aš numa- 
tau, greitai, kai jums prireiks mūsų, pulkininke Hartai. 

— Kristoferis Hartas? 

Išgirdęs savo pavardę, Vadas atsigręžė. Tvirtas kaip kelmas 
vyras mostelėjo policininko ženkleliu vos per kelis centime- 
trus nuo jo nosies. 

— Vyresnysis kapralas Losonas, Dalaso policijos departa- 
mentas, Žmogžudysčių skyrius. 

Ilgasis Medis paleido Vado ranką, bet šis to nepastebėjo. 
Atsigręžęs jis tikėjosi išvysti autografų medžiotoją, kuris pa- 
stebėjo jį pusryčiaujantį ir atpažino, nes ką tik apie jį skaitė 

laikraštyje. Iš tiesų, šio ryto „Dalaso ryto žinių numeryje 
buvo straipsnis apie vakarykštį banketą ir jo nuotrauka, kai 
jis sakė padėkos kalbą. 

Vis dėlto stambus vyriškis civiliniais drabužiais neatrodė 
juo susižavėjęs. Jis netgi nesišypsojo. Nesišypsojo ir jį lydin- 
tys du uniformuoti policininkai. 

Metrdotelis priėjo prie Vado. 

— Labai atsiprašau, pulkininke Hartai. Siūliau jam iškviesti 
jus iš restorano, bet jis... 

— Viskas gerai. - Vadas kilstelėjo ranką, nutraukdamas be- 
galinius jo atsiprašinėjimus, ir atsigręžęs į detektyvą paklau- 
sė: - Ar galiu kuo padėti? 

— Manau, galite. 

Vadui šmėstelėjo, kad reikėjo išgerti dar vieną puodelį sti- 
prios juodos kavos. Jam reikia dar vienos kofeino dozės. Gal- 
va vis dar sujaukta. Vakar jis išgėrė tik vieną taurę burbono, 
bet jautė pagirias. Gal buvo per mažai miego ir per daug sek- 
so. Ne, iš tiesų ne per daug. Gal net nepakankamai. 

— Atleiskit, ar jūs sakėt Žmogžudysčių skyrius? 

— Taip. 

— Ar tikrai ieškote manęs? 

— Jūs astronautas? 

— Taip. 

— Tada mes ieškome jūsų. Norėčiau, kad atsakytumėte 
į kelis klausimus. 

— Žinoma. Apie ką? 

— Apie Džilianos Loid žmogžudystę. 

Nesusivaldęs Vadas nusijuokė. Tai štai kas! Pokštas! Jau 
tie vyrai! 

Jo žvilgsnis nukrypo link apgultų restorano staliukų. Lan- 
kytojai, liovėsi valgę, spoksojo į jį. Kol kas jis nemato pažįsta- 
mų veidų. Tačiau jie tučtuojau pasirodys. Tie, kurie sugalvojo 
šį pokštą, netrukus išlįs iš už baldų, palmių vazonų springda- 
mi juoku ir mėgdžiodami jo kvailą išraišką. 

Kaip tą sekmadienio rytą prieš dvejus metus, kai jis vie- 
nas namie ramiai žiūrėjo nacionalines futbolo čempionato 
rungtynes tarp Dalaso ir San Francisko. Stivas Jangas įmušė 
įvartį iš penkiasdešimties metrų atstumo baigiantis trečiam 
ketvirčiui, kai sučirškė durų skambutis. 

Ant slenksčio stovėjo nematyta nėščia, turbūt paskutinia- 
me mėnesyje, moteris. Su ja buvo policininkas, stambesnis 
ir piktesnis negu bet kuris jo stebimų rungtynių priešininkų 
žaidėjas. 

Moteris siaubingus kaltinimus ėmė klykti tokiu balsu, nuo 
kurio galėjo skilti stiklas. Ji šaukė, kad Kristoferis Hartas ją 
išprievartavęs per pobūvį prieš aštuonis mėnesius. Jis įpylęs 
narkotikų į jos gėrimą, užlipęs ant jos, apkrėtęs lytiniu keliu 
plintančia liga ir palikęs nėščią, išgąsdintą jo grasinimų nu- 
žudyti, jei ji kam nors prasitarsianti, koks seksualinis siaubū- 
nas jis yra. 

Ji dvi minutes bėrė savo tiradą, kol Vadas atgavo amą ir 
kreipėsi į grėsmingąjį policininką, kuris dar grėsmingiau mo- 
javo bananu. Jis atrėžė, kad niekada nėra matęs tos moters ir 
nežino, kokias nesąmones ji čia pliauškia. 

Tačiau ji ir toliau žėrė piktus kaltinimus ir demonstravo 
tokias intymias žinias, kad Vadas ir pats ėmė abejoti savo tei- 
giniais apie nekaltumą. 

Staiga ji dar labiau jį pribloškė, perplėšdama savo sukne- 
lę, iš po kurios pasirodė pagalvė, kurią įsikišusi ji apsimetė 
esanti nėščia, ir putlios krūtys. Ant vienos buvo išrašyta „su 
gimimo", ant kitos - „diena“. Ji mirktelėjo ir suriko: „Stai- 
gmena! 

Keli išdaigininkai, jo draugai iš NASA, nusilpę iš juoko lin- 
do iš slėptuvių kieme. Jie atsinešė tiek vaišių ir gėrimų, kad 
išėjo puikus pobūvis. Dalyvavęs pokšte policininkas prieš iš- 
eidamas palinkėjo jiems linksmo vakaro, bet įspėjo per daug 
netriukšmauti. Mergina, striptizo šokėja, pasiliko, kad skirtų 
sukaktuvininkui ypatingą šokį ant jo kelių ir linksmintų ki- 

tus karininkus, kol šie buvo pakankamai blaivūs, kad įvertin- 
tųjos talentą. 

Vadas taip ir nepamatė ketvirto rungtynių ketvirčio ir re- 
zultatą sužinojo tik kitą dieną. Dabar jo pirma mintis buvo — 
čia taip pat pokštas. Jis ir jo draugai visuomet stengėsi 
perspjauti vienas kitą, kurdami įvairias išdaigas. Svarbiausia, 
kad auka pasijustų visiškai kvailai ar dar blogiau. Šis pokš- 
tas labai geras. Toks išmoningas, kad vertas Gineso rekordų 
knygos. 

Tik iki jo gimtadienio dar pusė metų. 

Gal čia staigmena išėjimo į atsargą proga? Bet ir atsista- 
tydins jis tik po kelių savaičių. Beje, pobūvį jie tikrai ruoštų 
Hjustone, kur gyvena dauguma draugų ir bendradarbių. 

Ir šis policininkas Losonas atrodo taip, lyg niekada nebūtų 
girdėjęs apie humorą. 

Staiga jis panoro susigrąžinti spontaniškai prasiveržusį 
juoką, suvokęs, kad jis čia netinka. 

— Aš tuoj prisidėsiu prie jūsų, - pasakė jis. 

Jis atsigręžė, norėdamas atsiprašyti Ilgojo Medžio ir Ebo- 
to, bet jie jau buvo prie durų. 

— Atrodo, jūsų draugai jus apleido. 

Vadas, suglumęs dėl tokio sarkazmo ir apskritai dėl šio 
sumauto ryto, priėjo prie detektyvo. Jo poza tapo kariška ir 
tokia pat griežta kariška intonacija jis paklausė: 

— Kas atsitiko? Aš nieko nežinau apie žmogžudystę. 

— Ponai, ar nenorėtumėte persikelti į nuošalesnę vietą? - 
Metrdotelį pakeitė viešbučio administratorius. Susirūpinęs 
slaptumu ir viešbučio reputacija, jis palydėjo juos iki durų. 

Vadas paskui administratorių nuėjo į kabinetą, kur šis juos 
su Losonu paliko vienus. Kažin ar policininkai saugo juos už 
durų, jei jis sumanytų sprukti? 

Vadas metė iššūkį: 

— Ar nenorėtumėte man paaiškinti, kokia čia velniava 

— Nužudyta Džiliana Loid. 

— Taip, jūs minėjote, bet nesu nieko apie ją girdėjęs ir 
nekenčiu Dalaso policijos departamento už tokį viešą paže- 
minimą. 

— Jūs niekada negirdėjot... 

— Argi ne taip jums pasakiau? Ir... - jis nutilo suvokęs, 
kaip neapdairu kalbėtis su policininku apie žmogžudystę, 
kai šalia nėra advokato. - Gal man reikėtų paskambinti savo 
vadovybei. 

— O kam? 

— Patarimo. 

— Teisinio patarimo? Ar jums reikės advokato, pulkininke 
Hartai? Turite ką slėpti? 

Vadas sukando dantis, kad nepasiųstų Losono kuo toliau, 
tačiau, kol šis neišsiaiškino akivaizdžios klaidos, tikriausiai 
nederėtų grubumu dar labiau kaitinti atmosferos. 

— NASA vadovams nepatiks, kad apie tokį rimtą dalyką 
kaip žmogžudystė manęs klausinėja be advokato. Tai nerodo 
mano kaltės ar kad aš žinau apie nusikaltimą. Taip būtų pro- 
tingiau. NASA labai vertina astronautų reputaciją. 

— Neabejoju, - pašaipiai pritarė Losonas. - Tada eikit ir 
skambinkit. 

Vadas mąstė. Gal jis perdėtai reaguoja. Jis piktas nuo pat 
ankstyvo ryto, nes pabudo vienas. Jei dar pridėsim rytinį su- 
sitikimą su Ilguoju Medžiu... Ačiū Dievui, šis reikalas baigtas. 
Ilgasis Medis ir Ebotas visam laikui dingo iš jo gyvenimo. Ta- 
čiaujų paskutinis susitikimas paliko kartėlį, ir Vadas negalėjo 
pasakyti kodėl. Dabar jį viešai užpuolė policininkas, dėvintis 
per mažą švarką. Nenuostabu, kad jis susierzinęs. Vadas šiek 
tiek atsipalaidavo, atsirėmė šlaunimis į viešbučio administra- 
toriaus stalą ir sukryžiavo kulkšnis. 

— Ką gi, detektyve Losonai. Kas ta Džuljeta? 

— Džiliana. Pavardė Loid. Jos nuogas kūnas buvo rastas 
lovoje šįryt. Ją negyvai subadė, daug dūrių kliuvo į apatinę 

pilvo dalį ir lytinių organų sritį. Mes manome... tikimės, kad 
dauguma dūrių buvo padaryta jai jau mirus, nes ji gulėjo mil- 
žiniškame kraujo klane. Žudikas ant miegamojo sienos aukos 
krauju prirašė nešvankybių, - kandžiai baigė jis. - Ar jau se- 
kate mano pasakojimą, pulkininke? 

Taip, žinoma, dabar Vadas jo atidžiai klausėsi. Labai rimtai 
ir nuoširdžiai jis tarė: 

— Man labai gaila. Iš tikrųjų. Tai... siaubinga. Bet aš vis tiek 
nesuprantu, kodėl jūs kalbatės su manim. Aš nepažinojau tos 
moters. Aš niekada nesutikau... - Ir staiga jis suvokė, lėtai at- 
kryžiavo kulkšnis ir atsistojo visu ūgiu. - Jėzau, - sukuždėjo 
jis. - Tik dabar supratau. Loid. Melinos sesuo. Dvynė sesuo. 

Losonas linktelėjo. 

Vadas giliai įkvėpė ir perbraukė ranka sprandą. Kelias se- 
kundes jis spoksojo į tuštumą, mėgindamas suvokti sukre- 
čiančią žinią, koks smūgis tai bus Melinai. Vos prieš kelias 
valandas jis mylėjosi su ja, o dabar ji kažkur šiame mieste mė- 
gina susitaikyti su žiauria dvynės sesers žmogžudyste. 

Jis mirktelėjo ir jo žvilgsnis vėl grįžo prie Losono. 

— Kaip Melina? 

— Ji laikosi. 

— Norėčiau jai paskambinti. 

Jos numeris buvo jam pateiktoje dienotvarkėje. Šįryt jis 
jau du kartus skambino, bet ji neatsiliepė. Jis ketino skam- 
binti, kol ras ją pačią, bet nemanė, kad prisiskambinęs turės 
pareikšti užuojautą. 

— Netikusi mintis, - pasakė Losonas, kai jis išsiėmė iš odi- 
nio švarko kišenės mobilųjį telefoną. - Ji dabar turi daugiau 
rūpesčių, negu pajėgia ištverti. 

Vadas tikėjosi, kad Melinai jo skambutis nepasirodys vien 
kaip rūpestis, kad jai bus malonu išgirsti jo balsą. Vis dėlto 
jis neketino aptarinėti nei Melinos, nei to, kas tarp jų įvyko 
praėjusią naktį, su šiuo detektyvu, todėl įsikišo telefoną atgal 

— Manau, jūs teisus. 

— Kąjūs apie ją žinote? - paklausė Losonas. 

— Aš susipažinau su ja vakar. Ji buvo pasamdyta... 

— Taip, ji man paaiškino apie savo darbą. 

— Melina labai gerai jį atlieka. Ji puiki specialistė. - Jis nu- 
sišypsojo, prisiminęs, kaip ji spaudos konferencijoje valdė 
žurnalistus, ir visi ja žavėjosi - moterys ir vyrai. - Ji tikrai 
talentinga. 

Prisimindamas Melinos šypseną, kai maldavo jos ilgiau 
pasilikti, Vadas galvojo, kad turbūt dabar ji kaltina save už 
tai, jog neišėjo, kaip ketino, anksčiau, trokšta, kad nebūtų su 
juo likusi, plaka save už tai, kad nesaugojo sesers. Žinoma, 
kvaila taip galvoti. Deja, žmonės linkę mąstyti neracionaliai, 
kaltinti save, kai netikėtai miršta ar per nelaimingą atsitiki- 
mą žūsta artimas žmogus. Bet žmogžudystė? Kaltinti save 
dėl jos būtų per daug. 

Vadas vėl pasirėmė į stalo kraštą ir tarė beveik sau: 

— Viešpatie, ji dabar siaubingai jaučiasi. - Jis pakėlė galvą 
ir pažvelgė į Losoną. - Ar žinote, kas tai padarė? 

— Dar ne. 

— Jokių pėdsakų? 

— Yra keli. Pavyzdžiui, užrašai ant sienų. Jie susiję su jumis. 

— Su manim? 

Iki šiol Vadui nedingtelėjo į galvą, kodėl Žmogžudysčių 
skyriaus detektyvas susirado jį. Išgirdęs pritrenkiančią žinią, 
jis pirmiausia susirūpino Melina ir kaip ji dabar jaučiasi. Jis 
nesudėliojo taškų. O šis paskutinis Losono teiginys sukūrė 
visą paveikslą. Tik jis negalėjo pasakyti, kas tame paveiksle 
pavaizduota. 

— Aš niekada nesu matęs Džilianos, detektyve. Jei jūs tuo 
abejojate, galite paklausti Melinos. 

— Iš tiesų tai Melina nukreipė mus pas jus. 

Jis papurtė galvą. 

— Aš nesuprantu. 

— Suprasit. Mes jums viską paaiškinsim. 

— Mes - tai kas? 

— Aš ir Melina. Per susitikimą mieste šiandien pusę trijų. 

Žinoma, jam gaila Melinos, bet jis nė negalėjo įsivaizduoti, 
kodėl jį įtraukė į nužudymo tyrimą. 

— Pusę trijų šiandien aš planavau būti automobilyje greit- 
kelyje kur nors tarp Dalaso ir Hjustono. 

— Nepatarčiau. Būsite iš karto grąžintas atgal. 

Vadas ilgai, įdėmiai žvelgė į jį. 

— Liaukitės žaidęs slėpynių, Losonai. Jūs manote, kad aš 
susijęs su tos moters mirtimi? 

Losonas atsuko jam nugarą ir žengė link kabineto durų. 

— Pusę trijų, trečias aukštas policijos nuovadoje centre. 
Teiraukitės manęs. - Jis atidarė duris. Kaip Vadas ir spėjo, 
užjų stovėjo uniformuoti policininkai. - Gal norėsit paskam- 
binti tiems NASA teisininkams prieš mūsų susitikimą? - Lo- 
sonas jau žengė pro duris, bet sustojo ir atsigręžė: - Jūs per 
daug atpažįstamas, pulkininke. Sakau tarp kitko, atsakyda- 
mas į tai, ką jūs svarstote. 


— Tu įrodei savo tikėjimą ir ištikimybę, broli Deilai. Tu prano- 
kai mano lūkesčius. 

Deilas Gordonas, savo kambaryje kalbėdamas su bro- 
liu Gabrieliumi, švytėjo iš pasitenkinimo. Jo balsą gniaužė 
emocijos. 

— Ačiu. 

— Ar esi visiškai tikras, kad Džiliana Loid buvo tinkamai 
pašventinta? 

Brolis Gabrielius tikrai mokėjo rasti tinkamų žodžių. Žur- 
nalistai per Dalaso televiziją jo misiją pavadino „tariamai ne- 
išprovokuoto žiaurumo veiksmu. Džilianos Loid pašventini- 
mas nuskambėjo per visas pusiaudienio vietinių žinių laidas. 
Rodė jos namą, į kurį įeidavo ir išeidavo policininkai. Rodė, 
kaip veža kūną takeliu prie laukiančio greitosios pagalbos 

automobilio. Stumiamas vežimėlis prie laukujų durų nuplėšė 
geltoną chrizantemos žiedą. Žurnalistas, stovėdamas gatvėje 
priešais Džilianos namą, jo misiją pavadino „žiauria žmog- 
žudyste . Betgi jis negalėjo suprasti, kad Džilianą Loid buvo 
būtina nužu... pašventinti. 

— Taip, broli Gabrieliau, ji buvo pašventinta. 

— Arji kentėjo? 

— Ne. Aš tai atlikau greitai ir užtikrintai, juk taip, sakėte, 
reikės veikti atėjus laikui. Jaučiausi stiprus ir mačiau tikslą, 
kaip jūs ir nuspėjote. 

— Gerai padirbėjai, mano sūnau. 

Deilas Gordonas visas nukaito iš pasididžiavimo. Niekas 
anksčiau nėra jo pavadinęs sūnumi. Tėvas dingo jam dar ne- 
gimus. Motina šaukė jį visokiausiais siaubingais vardais, bet 
niekada sūnumi. | 

— Papasakok man viską, broli Deilai. Aš noriu pasidalinti 
šia žinia su mokiniais šventykloje. 

Šventykloje! Brolis Gabrielius ketina pagirti jį mokiniams, 
kurie jau užsitarnavo teisę gyventi su juo šventykloje. 

Žodžiai plaukte plaukė. Jis dar niekada nebuvo toks iš- 
kalbingas. Taip pat tiksliai, kaip atliko misiją, jis papasakojo 
broliui Gabrieliui apie ją. Papildė pagrindinius faktus smul- 
kiausiomis detalėmis, kad brolis Gabrielius suprastų, koks 
atidus jis buvo. 

— Ar tu nepalikai jokių įkalčių? 

— Ne, broli Gabrieliau. 

Jis nepaminėjo, kad lietė stiklinę virtuvėje. Bet tai ir ne- 
svarbu, nes jo pirštų atspaudų policijoje nėra. 

Jis nepaminėjo ir užrašų ant sienų. Padarė tai paskutinę 
minutę, apimtas įkvėpimo. Jo motina visada vartojo visokius 
bjaurius žodžius. Jie taip veiksmingai versdavo jaustis paže- 
mintam, beverčiam ir nusipelniusiam žiaurios bausmės. Jam 
atrodė, kad verta įskaudinti Džilianą Loid, įžeisti šlykščiais 
žodžiais. Juk tai ji gundė jį taip, kad jis nesugebėjo atsispirti. 

Taiji kalta, kadjis atliko nuodėmingą veiksmą, pažeminusį jo 
kūną. Kai ji taip arti gulėjo ant švelnios paklodės, jis nesusi- 
valdęs palietė savo bjaurų daiktą ir maigė jį tol, kol sukietėjo. 
Žinoma, apie tai jis taip pat broliui Gabrieliui nepasakojo. 

— Nuostabu, nuostabu. - Melodingas brolio Gabrieliaus 
balsas lyg raminanti ranka glostė jo galvą. - Tu taip gerai dir- 
bai, kad aš tau skirsiu kitą užduotį. 

Jei Deilas Gordonas nebūtų gulėjęs lovoje sūpuodamas 
peilį, išmargintą Džilianos Loid krauju, jis turbūt būtų nual- 
pęs iš džiaugsmingo susijaudinimo. 

— Padarysiu bet ką dėljūsų ir programos, broli Gabrieliau. 

— Norėčiau, kad visi mano mokiniai būtų tokie entu- 
ziastai. 

Išblyškęs Deilo Gordono kūnas paraudo iš džiaugsmo. 

— Ką norite, kad padaryčiau jums? 

— Ne man, - brolis Gabrielius tarė su jam būdingu nusiže- 
minimu. - Programai. 

- Žinoma. 

— Įspėju, kad prieš sutikdamas turi viską rūpestingai ap- 
svarstyti, broli Deilai. Šį kartą misija bus labai sunki. Sunkes- 
nė negu Džilianos Loid pašventinimas. 

Pulsuodamas retai užplūstančia galia ir pasitikėjimu savi- 
mi Deilas Gordonas pasigyrė: 

— Aš galiu padaryti viską, broli Gabrieliau. Kad ir kas tai 
būtų. Skirkite man užduotį ir aš ją džiaugsmingai įvykdysiu. 

— Gai tau atnešti ko nors atsigerti, Melina? 

— Ačiū, ne. 

Džemis atidžiau pažvelgė į ją. 

- Ar tau nusibodo, kai visi to paties klausinėja? 

— Šiek tiek, — tarė ji šyptelėjusi. - Limonadas niekuo nepa- 
dės. Bet aš dėkinga, kad tu taip jautriai manimi rūpiniesi. 

— Niekas nežino, ką sakyti ar daryti. 

— Suprantu. Ir pati nežinau, ką sakyti ar daryti. Jaučiuosi 
priblokšta. 

Jie atvyko prieš paskirtą laiką ir turėjo laukti Losono ma- 
žame, ankštame kabinete šalia Nusikaltimų prieš žmones pa- 
dalinio Dalaso policijos departamente. Didelė gretima patal- 
pa buvo prigrūsta rašomųjų stalų, bet nė vienas darbuotojas 
negalėjo tikėtis atskiro kabineto. 

Losonas paprašė užleisti jiems šį kambarį. 

Baldai buvo nepatogūs, atmosfera - klaustrofobinė, bet čia 
jie galėjo pabūti vieni. Ji jau pavargo nuo akylai ją stebinčių 
žmonių, tarsi jos elgesys būtų nenuspėjamas. 

Džemio akys buvo paraudusios nuo ašarų, atsirado ir kitų 
sukrėtimo požymių. Paprastai jis darydavo tvirto, susival- 
dančio žmogaus įspūdį. Kitus stulbindavo jo savimi pasiti- 
kinti laikysena. Tačiau šį rytą jis atrodė išsekęs ir sutrikęs. 
Šie įvykiai sugniuždė jo pasipūtimą. 

Jis paėmė jos ranką ir apglėbė savąja. 

— Tavo rankos šaltos kaip ir Džilianos. Jos rankos niekada 
nebuvo šiltos. Aš ją visą laiką dėl to erzindavau. 

— Aš negaliu įsivaizduot gyvenimo be jos, Džemi. 

— Ir aš negaliu. 

— Ji tavo gyvenime buvo tik metus. O su manimi - nuo pat 
ląstelės pasidalijimo akimirkos. 

— Suprantu, ką tujauti. 

Iš tiesų jis nesuprato, bet ji neketino organizuoti varžybų, 
kuris labiau gedi. 

— Ar pranešei jos biurui? 

— Jie sužinojo per žinias. 

— Viešpatie, kaip sunku. 

— Visi priblokšti, bet pasiruošę padėti. Kai kurie laukė ma- 
nęs namuose. 

Prieš išvykdamas ieškoti Kristoferio Harto, Losonas pa- 
prašė Luiso ir Kaltreino parvežti ją namo. Džemis taip pat pa- 
sisiūlė pabūti kartu, bet ji norėjo likti viena ir sutiko važiuoti 
patrulių automobiliu. Jos dideliam nusivylimui, gandai apie 
žmogžudystę pasklido žaibiškai, ir tiek draugų, bendradarbių 
ir kaimynų susirinko pareikšti užuojautos, kad Kaltreinas 
vos rado vietos automobiliui. 

Būrys gedėtojų nusekė paskui ją į vidų ir susėdo svetai- 
nėje. Viena nekilnojamojo turto agentūros darbuotoja pasi- 
teiravo: 

— Ar žinai, Melina, kad vakar Džiliana sudarė vieną di- 
džiausių savo verslo sandorių? 

— Ji man sakė per pietus. Su reklamos agentūra, ar ne? 

Moteris linktelėjo. 

— Vakar prieš jai išeinant iš biuro mes atšventėme šią per- 
galę, pakeldami po pigaus šampano taurę. Ji atrodė tokia lai- 
minga. Aukščiausioje viršūnėje. Nenugalima. O, kad ji būtų 

Moteris nepajėgė baigti ir apsipylė ašaromis. Bendradar- 
bės turėjo ją raminti. 

Toliau viskas vyko panašiai - Džilianą Loid mėgo ir gerbė. 
Daugelis atėjo ar skambino pareikšti užuojautos ir pasitei- 
rauti, kada laidotuvės. 

Laidotuvės. Kaip galima apie jas galvoti? 

Tėvai savo testamentuose buvo nurodę, kokios turėtų 
būti laidotuvės. Džiliana ir Melina priekaištavo, kad jie ap- 
sėsti minčių apie mirtį, kad tai šiurpu. Vis dėlto vėliau pasi- 
rodė, kad toks tėvų dėmesys smulkmenoms joms buvo tikra 
palaima. Tėvai mirė per tris mėnesius vienas po kito. Tėvo 
infarktas sekė po motinos kasos vėžio. Abiem atvejais ge- 
dinčios seserys tik turėjo pasirašyti dokumentus, joms ne- 
reikėjo priimti jokių svarbių sprendimų. Dabar mintis, kad 
reikės organizuoti sesers laidotuves, jai atrodė nepakeliamai 
sunki. 

— Aš nieko negaliu spręsti, kol teismo medicinos ekspertai 
neatidavė jos... kūno, - sakė ji klausinėjantiems žmonėms. - 
Nežinau, kada tai bus. Ir Džemis tikriausiai prisidės. 

Džilianos draugai, kaip ir ji pati, stebėjosi išgirdę apie su- 
žadėtuves, nors tai atrodė netinkama aptarinėti kartu su lai- 
dotuvėmis. Stebėjosi, bet taktiškai nieko neklausinėjo. 

Ji pajuto, kad nors ir buvo Džilianos dvynė, ir jos sielvar- 
tas neišmatuojamas, kentės ne viena. Ji turi į ką atsiremti, 
kuo pasikliauti. 

— Jei tau manęs reikės, Melina, paskambink. 

— Melina, paskambink, jei tau ko nors reikės. 

— Aš su tavimi. Žinai, netekau sesers per avariją pernai. 
Smūgis toks žiaurus. Paskambink, jei norėsi pasikalbėti. 

Nepaisant nuoširdžių draugių ketinimų, ji nesuvokė, kaip 
kas nors galėtų priversti ją pasijusti geriau. Ji pati leido joms 
pasijusti reikalingoms, paskirdama nedideles užduotis. Kol 
moterys virė kavą ir atsiliepinėjo telefonu, ji nuėjo nusipraus- 


ti po dušu ir persirengti. Eidama į miegamąjį girdėjo tylius 

jų balsus, aptarinėjančius, kaip puikiai ji laikosi. Nesąmonė! 
Gal išoriškai ji ir atrodo emociškai tvirta, bet viduje viskas 
griūva. Ji atsuko dušą visu smarkumu. Stiprus srovės ūžesys 
užgožė raudą ir ji verkė nesivaldydama, kol krūtinę įskaudo 
nuo kūkčiojimo. Plytelėmis išklotoje patalpoje, kur jos niekas 
negirdėjo, ji karčiai apraudojo savo netektį ir bendrininkavi- 
mą tragedijoje. 

Išsekusi išlipo iš dušo kabinos, pasidažė blakstienas. Vel- 
tui. Ašaros tučtuojau nuplovė tušą. Ji mechaniškai apsirengė. 
Kiekvienas nedidelis veiksmas buvo mechaniškas. Ji judėjo 
lyg paklusdama nematomo hipnotizuotojo nurodymams, au- 
tomatiškai darydama tai, ką reikia daryti. 

Neįsivaizdavo, kaip reikės priimti bent menkiausią spren- 
dimą, svarstyti kokį nors klausimą, atlikti įprastus dienos 
darbus. Ar ji kada nors pajėgs padėti galvą ant pagalvės ir pa- 
prasčiausiai užmigti, valgyti ir skonėtis, eiti į pobūvį ar spor- 
tuoti, juoktis? 

Arjos gyvenime vėl kada nors bus džiaugsmo? 

Nebus, kol neatkeršys už sesers mirtį. Dabar, sėdėdama 
tvankiame policijos nuovados kabinete, ji tyliai kartojo savo 
pažadą, kurį garsiai ištarė atvaizdui veidrodyje vonios kam- 
baryje: už sesers mirtį bus atkeršyta, nesvarbu, kiek iš jos bus 
pareikalauta, kad ir paskutinio atodūsio. 

Dabar jos krūtinėje lyg žarija ruseno neapykanta žudikui. 
Ji nebuvo kerštinga. Iš tiesų niekada niekam nejautė ne- 
apykantos. Taip, kai ko nemėgo. Kartais netgi stipriai. Bet 
nebuvo taip, kad nekęstų. Ji niekada netroško išvysti, kaip 
kitas žmogus nustoja kvėpavęs. O dabar priešiškumas tam 
bevardžiam, beveidžiam žudikui buvo toks stiprus, kad net 
gąsdino. 

— Ar tu šiandien turėjai kokį klientą? - Džemio klausimas 
pažadino ją iš piktų minčių. 

— Laimei, ne. 


— Gal gali kas nors tave pakeisti? 

— Taip. Aš įspėjau, kad pasiimsiu kelias savaites atostogų. 
Jie peržiūrės mūsų tvarkaraštį ir jį pertvarkys. Viskas bus ge- 
rai, verslas nenukentės. 

Džemis susijaudinęs tapšnojo vienos rankos pirštų galus 
į kitos. 

— Melina, aš negaliu patikėti. 

— Kuo? 

— Negaliu patikėti, kad Džiliana iškrėtė tokį pokštą. Kad 
apsimetė tavimi ir nuėjo ten vietoj tavęs vakar. Nepanašu, 
kad ji elgtųsi taip neapdairiai ir impulsyviai. Atrodo, lyg... 

— Lyg aš taip daryčiau, - užbaigė ji. 

— Nenorėjau tavęs kritikuoti. 

— Viskas gerai. Aš kaltinu save. Jei galėčiau grąžinti laiką 
atgal, niekada nebūčiau to siūliusi. 

— Ar Džiliana ir anksčiau taip elgėsi? 

— Sakiau tau - vaikystėje. 

— Bet niekada neperėmė tavo kliento? 

— Ne, tai buvo pirmas kartas. 

— Kodėl vakar? 

— Nebuvo ypatingos priežasties, Džemi. Per pietus man 
kilo ši spontaniška mintis. 

Jis netikėjo tokiu paaiškinimu. 

— Ar todėl, kad susipažintų su Kristoferiu Hartu? Džiliana 
norėjo susitikti kokią nors įžymybę? Astronautą? Taip? 

— Nejį. Tiesiog... 

— Nesvarbu, - pertraukė jis. - Nenoriu apie tai kalbėti. 

— Tai buvo kvaila, vaikiška užgaida, dėl kurios tik aš kalta. 

— Gal tai ir buvo tavo mintis, bet Džiliana atsakė už savo 
veiksmus. Galėjo atsakyti. 

Ji susierzino. 

— Tik jau nepyk ant jos! Tuo metu tai atrodė nekaltas pokš- 
tas. Iš kur ji galėjo žinoti, kad dėl to ją nužudys. - Ji ištraukė 
ranką iš Džemio ir atsistojo. - Atsiprašau. 


— Dabar aš tave nuliūdinau. 

— Aš ne nuliūdusi, o įtūžusi. 

— Melina. 

— Ji mirė ką tik, dar per anksti klausytis tavo kritikos, 
Džemi. 

Susigėdęs jis perbraukė pirštais plaukus. 

— Tu teisi, tu teisi. Atsiprašau. Žinau, kad tu kaltini save. 
Nereikėjo liesti to atviro nervo. 

— Turiu išeiti iš čia. 

— Kur tu eini? Tu negali išeiti. Mums liepta čia laukti Lo- 
sono. 

— Aš nepaliksiu pastato, einu į tualetą. 

— Aš tave palydėsiu. 

— Ne! - Ji mostelėjo jam likti ant kėdės. - Pasėdėk, jei kar- 
tais ateitų Losonas, pasakyk jam, kad aš tuoj grįšiu. 

— Ar tau tikrai viskas gerai? 

— Man viskas gerai. 

Žinoma, jai nė iš tolo nebuvo gerai. Tualete ji pasilenkė ir 
alkūnėmis atsirėmė į kriauklės kraštą, patrynė kaktą, mė- 
gindama išmasažuoti plėšiantį galvos skausmą, apėmusį po 
raudos duše. 

Po kelių minučių į tualetą įėjo moteris. 

— Ponia Loid? 

Ji išsitiesė ir atsigręžė. 

— Atleiskite, kad trukdau, bet detektyvas Losonas prašė 
pasakyti, kad jis laukia jūsų, kai būsit pasiruošusi. 

— Ateinu. 

— Ar gerai jaučiatės? 

— Taip, ačiū, - linktelėjo ji. 

— Jei reikia, pabūkit dar kelias minutes. 

— Viskas gerai. 

Kelios minutės nieko nepakeis. Ji išspaudė silpną šypse- 
ną, pasiėmė rankinę ir išėjo iš tualeto. Prie vandens fontanė- 
lio sustojo, iš rankinės išsitraukė dėžutę tablečių nuo galvos 


skausmo ir išgėrė dvi. 

Pasukusi už kampo ji atsidūrė priešais Kristoferį Hartą. Jis 
stovėjo vos už kelių pėdų nuo jos. 

— Labas. 

- Labas. 

Jo šypsena buvo intymi ir užjaučianti. Jis žengė prie jos, 
bet jį sustabdė vyras su bloknotu. 

— Pulkininke Hartai? Kapralas Krou. - Vyrai paspaudė vie- 
nas kitam rankas. - Girdėjau, kad jūs šiandien būsite čia. Aš 
taip pat turiu indėniško kraujo - čoktų genties. Ar negalėtu- 
mėte pasirašyti mano vaikui? Jam devyneri. Pamišęs dėl kos- 
moso. Noriu pasakyti, jis labai tuo domisi. 

— Aš susirasiu jus vėliau, kaprale Krou. Prieš išeidamas. 
Dabar skubu į susitikimą su detektyvu Losonu. 

— Oi, žinoma. Atsiprašau, kad sutrukdžiau. 

— Nieko. Po susitikimo mielai pasirašysiu autografą jūsų 
sūnui. 

Policininkas sumišęs mindžiukavo vietoje. Vadas atsigręžė 
įją ir apgailestaudamas gūžtelėjo pečiais. 

— Atsiprašau. Kartais jie pasirenka netinkamą laiką. 

Paskui jis dviem plačiais žingsniais priėjo prie jos taip arti, 
kad ji užuodė gaivų rudens kvapą ir saulės šviesą nuo jo odi- 
nės striukės. Jis su savimi atsinešė lauko orą. Jai nespėjus 
suvokti, ką jis ketina daryti, Hartas perbraukė nykščiu jos 
smakrą. 

Ji instinktyviai atlošė galvą. 

— Tu apsitaškei, - pasakė jis, rodydamas vandens lašelį ant 
savo nykščio. 

Nušluostęs jį nuleido ranką prie šono. 

— Melina, aš... - Jis nukreipė akis nuo jos kelioms sekun- 
dėms, tada vėl pažvelgė į ją. - Viešpatie, nežinau, ką tau pa- 
sakyti. Labai užjaučiu dėl sesers. 

— Ačiū. - Ji norėjo baigti pokalbį, tačiau jis kalbėjo toliau 
tyliu, virpančiu balsu: 


— Po vakarykštės nakties argi galėjom numanyti, kad kitą 

kartą susitiksim policijos nuovadoje? - Jis sutrikęs papurtė 
galvą. - Aš nesuprantu, kas čia darosi. Nežinau, kodėl tu at- 
siuntei tą detektyvą pas mane ir kaip aš su tuo susijęs. Kol 
nesužinosiu, negalėsiu nieko spręsti. Vis dėlto noriu, kad tu 
žinotum, aš labai apgailestauju dėl to, kas atsitiko Džilianai. 
Tai siaubinga. - Jis bejėgiškai kilstelėjo rankas. - Man labai 
gaila. Tiek norėjau pasakyti. 

Nepaisant jos pastangų nepravirkti, ašaros užplūdo akis, 
ėmė srūti skruostais. 

— O Dieve, labai tave užjaučiu. - Jis apkabino ją, prisitrau- 
kė ir prispaudė lūpas prie jos plaukų. 

Prisilietimas sukėlė dvi nevalingas reakcijas: trumpai aik- 
telėjusi ji sulaikė kvėpavimą. 

Jis nekreipė dėmesio ir intymiai pabučiavo jos smilkinį. 

— Tau turbūt labai baisu. Siaubinga, kad turi tai patirti. 

— Kai tik būsit pasiruošę. 

Jie atsitraukė vienas nuo kito ir atsigręžė. Čia pat stovėjo 
Losonas - kvadratinis, susiglamžęs ir susidomėjęs. 

Vadas nusekė Meliną į kabinetą, kuriame jau laukė Loso- 
nas, Alanas Birčmanas, NASA atsiųstas teisininkas, ir dar 
vienas vyras, kurį jam pristatė kaip Džemį Heningsą, Džilia- 
nos Loid sužadėtinį. 

Vadas sumurmėjo užuojautą, Heningsas priėmė ją šaltai 
linktelėdamas. Tai būtų sugluminę Vadą, jei jis nebūtų svars- 
tęs, kodėl Melina su juo elgiasi kaip su nepažįstamu. 

Žinoma, tokiomis aplinkybėmis ji gali elgtis kaip tinkama. 
Ji neteko mylimo žmogaus per žiaurų, kruviną nusikaltimą. 
Jis nekaltintų jos, jei ji daužytų kumščiais sienas ar rautųsi 
plaukus. Šokiruojanti naujiena, kurią sužinojo ryte, pateisi- 
na bet kokį jos elgesį. Taigi jei ji nori laikytis nuošalėje, jis su 
tuo sutiks. 

Kita vertus, jis norėjo pareikšti užuojautą, kad ji žinotų, 
kaip nuoširdžiai jis jos galisi. Gaila, ji nusprendė nežiūrėti 


jam į akis. Nė karto nepažvelgė į jį, kai jie įėjo į kambarį. 


išl JA + Sandra Brown 


Losonas Birčmanui pateikė tyrėjų iki šiol surinktus faktus. 
Advokatas, su kuriuo Vadas susipažino prieš kelias minutes, 
buvo įspūdingos išvaizdos, akiniai sidabro rėmeliais, trijų 
tūkstančių dolerių vertės kostiumas. Kairėje veido pusėje jis 
turėjo didelį portveino spalvos apgamą, slenkantį ant kaklo. 
Jie tik spėjo paspausti rankas ir apsikeisti vizitinėmis korte- 
lėmis pirmo aukšto vestibiulyje įeidami į liftą. 

Pakeliui į viršų Vadas padėkojo jam, kad taip greitai atvyko. 

— Džiaugiuosi, kad buvau laisvas, - žvaliai atsakė jis. Bir- 
čmanas nesistengė kalbėti gražiomis frazėmis ir iš karto 
ėjo prie reikalo: - NASA mane informavo. Taigi kokia jūsų 
istorija? 

Vadui nepatiko advokato prielaida, kad jo versija sukurta, 
bet jis neplėtojo šios temos ir prisiderino prie advokato pa- 
siūlyto pokalbio tempo. 

— Pirmą kartą Meliną Loid sutikau vakar vakare. Ji buvo 
mano žiniasklaidos palydovė priėmime „Adolfo“ viešbutyje. 

— O žmogžudystės auka? 

— Niekada jos nemačiau. Galbūt mane iškvietė patvirtin- 
ti Melinos alibi ar panašiai. O šiaip nė neįsivaizduoju, kodėl 
mane į tai įtraukė. 

— Losonas galėjo paprašyti jūsų patvirtinti Melinos alibi, 
kai susitiko su jumis anksčiau. Ar esate tikras, kad aš nieko 
daugiau neturiu žinoti prieš eidamas į susitikimą? Man labai 
nepatinka, kai kita pusė ima mane kuo nors kaltinti. Ir tikrai 
nepakesčiau to iš kliento, kuriam atstovauju. 

Vadas užgniaužė pyktį ir, šaltai burbtelėjęs „po jūsų , pa- 
sitraukė į šoną, kad Birčmanas pirmas išeitų iš lifto trečiame 
aukšte. Tada jis ir pamatė Meliną prie vandens fontanėlio. 

Dabar Birčėmanas vėl ėmėsi reikalo. 

— Dabar, kai mes susitikome, pirmiausia norėčiau sužino- 
ti, kodėl pulkininkas Hartas iškviestas čia. Jei jo liudijimas 
padės išaiškinti nusikaltimą, jis galėjo jį pateikti ir iš mano 


biuro. 

— Luktelkit, - pasakė Losonas. 

Vadas nekaltino Losono, kad tas tramdo Birčmaną. Čia Lo- 
sono valdos. Jo susitikimas. Jis suplanavo jį vesti taip, kaip 
jam atrodė geriausia. Jis neketino leistis išmušamas iš vėžių 
pasipūtusio advokato, kuris turbūt iš vienos bylos uždirba 
daugiau negu policininkas per metus. 

Losonas kilstelėjo pečius ir jo švarko siūlės dar labiau išsi- 
tempė. 

— Pone Birčmanai, mes dar nepristatėme dalyvių. 

— Atleiskit? 

Vadas sutriko kaip ir jo advokatas, ir jo simpatijos Losonui 
išgaravo. 

— Jums patinka kalbėti mįslėmis, Losonai. Gal kas nors, - 
tarė jis žvelgdamas į Meliną, - paaiškintų man, kodėl aš 
įtrauktas į šį tyrimą? 

— Manau, turėčiau jus supažindinti, - pasakė Losonas, pa- 
sekęs Vado žvilgsnį, nukreiptą į Meliną. 

Vado žvilgsnis nuo detektyvo nukrypo į Meliną. Ji taip pat 
žiūrėjo į jį, tik jos išraiška buvo tokia abejinga, kad nė už ką 
nebūtum įspėjes, apie ką ji galvoja. Jis būtų davęs milijoną 
žaliųjų, kad sužinotų, kas slypi už jos pilkų akių. 

Jis vėl nukreipė žvilgsnį į detektyvą ir dar labiau suglumęs 
tarė: 

— Mes su Melina susipažinom vakar. 

— Ne, nesusipažinot. 

Vadas išsižiojo, ketindamas protestuoti, bet Losonas, ku- 
ris akivaizdžiai mėgavosi savimi, ištiesė ranką jį tildydamas. 

— Moteris, su kuria susipažinote vakar, buvo Džiliana. 

Reikėjo kelių akimirkų, kol jis suprato šiuos žodžius, bet ir 
dabar jie atrodė beprasmiai. 

— Džiliana? Ne, detektyve. Aš buvau su Melina. - Jis laukė 
jos patvirtinimo. - Pasakykit jam. 


Ji atlaikė jo žvilgsnį ir lėtai papurtė galvą. 

Kai Vadas viską suvokė, pašaipios Losono užuominos ir 
nepaaiškinamas Melinos šaltumas galų gale susidėliojo į vi- 
sumą. Jis pajuto, kaip jo veidas ištįso. Jis žvelgė į jos veidą, 
lūpas, plaukus, figūrą, atkakliai stebeilijo į akis ir buvo įsitiki- 
nęs, kad su šia moterimi praleido praėjusią naktį. 

— Tai buvote jūs! - kimiai tarė jis. - Tai buvote jūs. 

— Tai buvo Džiliana, - tyliai pasakė ji, lyg kalbėdamasi su 
juo vienu. 

Jis netikėjo. To negali būti. Moteris, žvelgianti į jį, buvo ta 
pati moteris, kuri... kuri... Prisiminimai užplūdo lyg potvynio 
banga. Akimirksniu jis atgamino kiekvieną jos šypseną, kie- 
kvieną atodūsį, išraiškos niuansą, kiekvieną prisilietimą. Jis 
negalėjo sumaišyti tos moters su jokia kita. Tai neįmanoma. 

Ji atsistojo, priėjo prie jo ir ištiesė ranką. 

— Pulkininke Hartai, aš esu Melina Loid. Turėjau būti jūsų 
žiniasklaidos palydovė vakar, bet vietoj manęs atvyko mano 
dvynė sesuo. 

Jis žvelgė į jos ranką, lyg nežinodamas, ką daryti. Galiau- 
siai atsigavo ir ją suėmė. Ji buvo tokia pat. Odos sandara, dy- 
dis. Kaip ji tiko jo rankoje. 

— Aš netikiu, - pasakė jis nesuvokdamas, kad ištarė tai bal- 
su. - Panašumas stulbinamas. 

Ji nusišypsojo. 

— Mums taip sakydavo nuo pat gimimo dienos. 

— Bet jūsų balsas... 

— Niekas neskirdavo mūsų balsų. 

Apstulbęs jis ir toliau spoksojo į ją. Plaukai, akys, lūpos — 
lygiai tokios pat, tik vakar ji buvo pasidažiusi. Ne, tai Džiliana 
buvo pasidažiusi. Džiliana. Kurią šį rytą rado nužudytą. 

Jis giliai, skausmingai įkvėpė. 

— Ji negyva? 

Jos kopija liūdnai linktelėjo. 

— Negaliu patikėti, kad ji mirė. 

Staiga jam viskas paaiškėjo. Dabar jis suprato, kodėl Loso- 
nas norėjo jį apklausti: jis buvo vienas iš paskutinių, mačiusių 
Džilianą Loid gyvą. O gal ir pats paskutinis. Išskyrus žudiką. 
Suvokęs, kad jis vis dar spaudžia Melinos ranką, Vadas ją pa- 
leido ir atsisėdo šalia Džemio Heningso. Ar jį pristatė kaip 
Džilianos Loid sužadėtinį? Jos sužadėtinį. 

Vadas susidomėjęs atsisuko į jį. Heningsas spoksojo į Vadą, 
ojo neapykanta pulsavo karštomis bangomis. Veidas tvieskė 
raudoniu, atrodė, kad vyras vibruoja iš vidaus lyg tuoj užvir- 
siantis arbatinukas. 

Nors tai žinojo vien Vadas, šio vyro reikėjo atsiprašyti. 

— Aš labai apgailestauju, - tarė jis ir pridūrė: - Dėl jūsų ne- 
tekties. 

— Ak tu, šunsnuki! - suurzgė Džemis ir puolė Vadą. 


10 skyrius 


D.slimo niekas nesitikėjo, nors, pastebėjęs vos tramdomą 
Heningso pyktį, Vadas galėjo nuspėti, kad jis bus. Jis niekada 
neieškojo bėdos, bet jei ji pati jį susirasdavo, niekada nesi- 
traukdavo. Jam ne kartą teko kovoti kumščiais ir jis galėjo 
pastebėti pavojaus ženklus. 

Melina ir Birčmanas iš nuostabos riktelėjo, Losonas griebė 
Heningsą už peties ir bandė jį atitraukti, tačiau šis lyg pa- 
šėlęs mojavo kumščiais. Vadui pavyko atmušti pirmuosius 
smūgius, bet pagaliau vienas Heningso mostas pasiekė Vado 
žandikaulį. Tai jį įsiutino ir jis užsimojo atgal, bet Losonas 
laiku spėjo nustumti Heningsą į šoną. 

— Liaukitės! Tuoj pat! Heningsai, po šimts pypkių? 

Detektyvas stengėsi jį sutramdyti ir galiausiai jo brutali 
jėga nugalėjo. Losonas stipriai pastūmė Heningsą, šis su- 
sverdėjęs atsitraukė, prarado pusiausvyrą ir įtūžęs sudribo 
ant kėdės. 

- Tik užvirkit dar tokią velniavą ir galėsit šaldyti subinę 
areštinės kameroje, - suriko Losonas. Tada timptelėjo savo 
per mažo švarko skvernus, perbraukė ranka per ežiuku kirp- 
tą viršugalvį ir susitvardė: - Atsiprašau už šiurkščią kalbą, 
Melina. 

— Aš jums atleidžiu. Pati ketinau pasakyti dar aštriau, - 
Melina nutvilkė Heningsą įniršusiu žvilgsniu: - Kaip tau at- 
rodo, ką čia veiki, Džemi? Kas tau atsitiko? 

— Aš tau pasakysiu, kas man atsitiko. Jei ne jis, - suriko 
Džemis, durdamas pirštu į Vadą, - Džiliana būtų gyva. Ją nu- 
žudė dėl jo. - Tariant paskutinius žodžius, jo balsas užlūžo. 
Jis užsidengė veidą delnais ir pravirko. 

Vadas pasilenkė prie Losono. 

— Kokį velnią jis čia šneka? - griežtai paklausė jis. - Kodėl 
jūs anksčiau man nepaaiškinot padėties? Galėjot pasakyti, 
kad Melina ir Džiliana susikeitė. Aš būčiau pasiruošęs... 

— Todėl ir nepasakiau. Man reikėjo išvysti jūsų reakciją ir 
nuspręsti, kiek jūs žinote. 

Vadas neslėpė pasišlykštėjimo Losono taktika. 

— O, jūs žinojote, kad surengsite velnišką šou. Tikiuosi, pa- 
tyrėte malonumą. 

Losonas nekreipė dėmesio į įžeidimą. 

— Jums viskas bus paaiškinta. Gal atidėkime, kol aprims 
aistros? 

— Ne. 

Dabar Melina atmetė detektyvo pasiūlymą. Vadas išvydo 
ne tik ašaras jos akyse, bet ir tvirtą ryžtą. Rankos prie šonų 
buvo suspaustos į kumščius. 

— Ir aš norėčiau pasielgti kaip Džemis, - tarė ji. - Ir aš norė- 
čiau išsiverkti. Nenoriu būti čia. O labiausiai nenoriu būti čia 
dėl tos priežasties, dėl kurios visi čia susirinkom. Nė vienas 
nenori. Vis dėlto jei šis susitikimas atves prie pėdsako, jei jis 
padės rasti mano sesers žudiką, aš paverksiu vėliau. Teskime, 
kad pagaliau galėtume išeiti. 

— Supratau, — atsakė detektyvas. - Pasistengsiu kalbėti 
kuo trumpiau. Ačiū visiems, kad atėjote. 

— Padėkosite man radę ir suėmeę tą, dėl kurio susirinko- 
me, - šaltai atkirto ji. 

Heningsas prakirto Vadui skruostikaulį. Jis nusivalė krau- 
ją nosine, kurią pasiūlė Birčmanas. Iš pradžių jam neskaudė- 
jo - taip apstulbino Heningso puolimas. Dabar, kai nuostaba 
praėjo, smegenys ėmė fiksuoti skausmą, gėlė pusę veido. 

Per kelias pastarąsias minutes jis patyrė vieną smūgį po 
kito, kaskart vis stipresnį, dar nespėjęs atsigauti nuo anks- 
tesniojo. Žaizda ant skruosto ėmė skaudėti pavėluotai. Kaip 
ir atėjo suvokimas, kad Džiliana nebegyva. 

Iš pradžių sukrėtimas atrodė kažkoks paviršutiniškas. 
Dvynių susikeitimas. Džilianos žmogžudystė. Per daug visko 
vienu metu. Bet dabar jis skaudžiai ėmė suvokti netektį. Tai 
buvo daug skaudžiau negu kraujuojanti žaizda ant skruosto. 

Ji mirusi. Tos gražios, jaudinančios moters nebėra, jis vi- 
siems laikams ją prarado. Viena naktis. Netgi ne visa naktis. 
Tik kelios valandos. Neįtikėtinos valandos. Jis nori, kad jos 
sugrįžtų. Jis nori, kad ji sugrįžtų. 

Būtų šventvagiška verkti moters, kurios jis beveik nepaži- 
nojo. Ar gali jos gedėti kaip Melina ar netgi Heningsas? Todėl 
ir stengiasi suvaldyti kunkuliuojančias emocijas vieninteliu 
prieinamu būdu - rodydamas pyktį. 

— Kąjis, po velnių, turėjo galvoje sakydamas, kad Džilianą 
nužudė dėl manęs? - Jis kryptelėjo galvą į Džemį Heningsą. 

— Gal reikėtų ko nors veidui? - erzinamai ramiai paklausė 
Losonas. 

— Ne! Po velnių! Ne! Kaip ir Melina, aš kuo greičiau no- 
rėčiau viską užbaigti. Pirmiausia pasakykite man, kodėl tas 
šiknius mano, kad aš kaltas dėl Džilianos nužudymo. - Jis 
pats nustebo išgirdęs, kad balsas užlūžo. Galjis labiau kenčia, 
negu pats sau nori prisipažinti? 

Jis pažvelgė į Meliną ir nustebo pamatęs, kad ji atidžiai 
žiūri į jį, lyg mėgindama perskaityti jo mintis. 

— Pulkininke, atsisėskit ir papasakokit mums apie savo va- 
karą su Džiliana. 

Losonas pastūmė kėdę, ir Vadas dėkingas sudribo ant jos. 
Detektyvas vėl paklausė, ar nieko nereikia veidui, bet jis pa- 
purtė galvą. 

— Kąjūs norite žinoti? - paklausė abejingu balsu. 


— Prieš pradedant, norėčiau pasikalbėti su savo klientu, — 

pasakė Birčmanas. - Mes dar nebendravome. Reikalauju vie- 
nos konsultacijos prieš jam atsakant į jūsų klausimus. 

Losonas apsvarstė teisininko prašymą ir gūžtelėjo pečiais. 

— Žinoma. Padarysime pertrauką. Išeikim. Heningsai, Me- 
lina. - Jis nusivedė juos prie durų ir jie išėjo. 

Birčmanas pasitraukė kėdę arčiau Vado. 

— Kaip skruostas? 

— Išgyvensiu. Apie ką norite pasikalbėti? 

Teisininką įžeidė jo tonas. 

— Patarčiau nesielgti su manim kaip su policininku, pulki- 
ninke Hartai. Gal jūs ir esate puikus savo srities žinovas, bet 
aš savosios - ne prastesnis. Kai skridote į kosmosą, buvote 
NASA numylėtinis. - Jis pažvelgė į juodus kaip degutas Vado 
plaukus. - Tam tikra prasme. 

— Kalbėkite iš esmės. 

— Esmė tokia: jei jūs sušikot savo reikalus, vadovybė jūsų 
už tai nepaglostys. 

Vadą nustebino Birčmano grubumas. Žinoma, jis buvo 
pripratęs prie vulgarių posakių, keiksmažodžiai - antroji ka- 
riškių kalba, tačiau iš pasipūtusio advokato to nesitikėjo. Jei 
Birčmanas taip siekė atkreipti jo dėmesį, matyt, tokia stra- 
tegija. 

— Klausau jūsų. 

— NASA astronauto įvaizdis turi būti be mažiausios dėme- 
lės. Visada taip buvo. Žinoma, kosminės programos istori- 
joje yra pasitaikę ir atskalūnų, bet jų šėlionės visada būdavo 
tramdomos. 

Vadas apsiėjo be pastabų, bet tikriausiai nė vienas jų ir ne- 
sitikėjo. 

— Prieš atvykdamas spėjau gauti šiek tiek duomenų apie 
jus, - toliau kalbėjo Birčmanas. - Galiu pasakyti, jūsų repu- 
tacija nepriekaištinga. Jūs populiarus tarp vadovų ir įgulos, 
vyrų ir moterų. Esate ūmus, tačiau greitai atsileidžiate, visa- 


da pasiruošęs atsiprašyti ir atsakyti už savo klaidas. 

— Na, kąjūs. Ašjau raustu. 

Teisininkas sušnairavo dėl Vado taiklios pastabos, bet kal- 
bos nenutraukė. 

— Esate heteroseksualus, niekada nebuvote vedes, santy- 
kių su moterimis - kalbama, dažnų - niekada neviešinote. 
Jūsų ilgiausiai užsitęsęs romanas buvo su žiniasklaida, kuri 
nuo pat pradžios jus dangstė. Kaskart, kai pasirodote per te- 
leviziją su savo holivudiška išvaizda, natūraliu žavesiu ir pui- 
kiai artikuliuota kalba, NASA džiūgauja. Jūs esate jų veidas. 
Dėka jūsų jie gerai atrodo. Jie ir toliau nori taip atrodyti, kad 
mokesčių mokėtojai neįkyrėtų Kongreso nariams su savo 
skundais dėl per didelio kąsnio kosminėms programoms, 
ypač dėl milžiniškų sumų iš nacionalinio biudžeto - pinigų, 
kuriuos būtų galima panaudoti statant būstus benamiams ar 
saugojant sekvojų miškus. 

- Jūs labai nuoseklus, pone Birčmanai, bet visa tai jau ne- 
svarbu, aš netrukus išeinu į atsargą. 

— Todėl jūsų didžiausias rūpestis ir turėtų būti jūsų ateitis. 
Ko tik besiimtumėte... 

— Kol kas nenusprendžiau. 

— Gerbiu jus už tai. O jūs gerbkite mane už tai, kad patariu 
nedaryti klaidos, kuri galėtų jums pakenkti, - tarė teisinin- 
kas, spragtelėdamas pirštais. - Nesugadinkite nacionalinio 
didvyrio įvaizdžio. Manau, įvertinate visas jo teikiamas pri- 
vilegijas. 

Vadas linktelėjo. 

— Jūs talentingas žmogus, pulkininke Hartai. Protingas. 
Vertinga prekė atvirojoje rinkoje. Tačiau būkim atviri. La- 
biausiai patrauklus darbo rinkoje būsite dėl astronauto kar- 
jeros, o ne dėl savo talento, žavesio ir taip toliau. Taigi, už 
ją siūlys didžiausią kainą. Jei eisite lydimas NASA malonės, 
jūsų ateitis bus saugi. Išeisite į atsargą lydimas skandalo, ir 
jums tai atsirūgs kiekvieną jūsų likusio gyvenimo dieną. 

Birčmanas nutilo ir prieš kalbėdamas toliau giliai įkvėpė. 

— Aš nežinau, kokį susikeitimo žaidimą tos dvynės sugal- 
vojo vakar ir kodėl jos susikeitė. Be to, man ir nerūpi. Aš tik 
noriu sužinoti iš jūsų dabar, ar turėčiau nervintis dėl Losono 
užduoties rasti faktų. 

— Ne. 

Birčmanas nužvelgė Vadą skvarbiu žvilgsniu ir akivaizdžiai 
atsipalaidavęs atsilošė. 

— Puiku. O dabar pagrindinės taisyklės. Nieko nedarykite 
savo iniciatyva. Visiškai nieko. Kalbėkite trumpai, nesigilin- 
kite į smulkmenas. Nesakykite nieko, kas nesusiję su tos mo- 
ters nužudymu. Aišku? 

— Aišku. 

Birčmanas nuėjo prie durų, bet prieš pakviesdamas kitus 
sustojo. 

— Tik tenkinat mano smalsumą: ar atvykęs supratote, kad 
nebuvot sutikęs Melinos Loid? 

Vadas papurtė galvą. 

- Toks nepaprastas panašumas? 

— Neįtikėtinas. 


— Melina, sėskitės ant šios kėdės. 

Losonas pastūmė jai kėdę, ji linktelėdama padėkojo. 

Kai visi susėdo, Losonas pradėjo klausinėti Kristoferį 
Hartą. 

— Jūs nesate įtariamasis, pulkininke, - detektyvas nutilo, 
leisdamas Vadui atsakyti. Kai šis neužkibo ant jauko, pridū- 
rė: - Jūsų batų pėdsakai daug didesni už tuos, kuriuos rado- 
me prie aukos namo. 

Kristoferis Hartas suspaudė žandikaulius. Ji puikiai matė, 
kaip jį įžeidė Losono gudrus kaltinimas, atseit, jei ne batų 
pėdsakai, jį galėtų laikyti įtariamuoju. Tačiau jis buvo per 
daug protingas, kad leistųsi išprovokuojamas detektyvo. 

Pokalbis su advokatu pakeitė Vadą. Jis atrodė ramesnis 
negu anksčiau, labiau susikaupęs. Ir dar - nutolęs. Pirma jo 

neramiose mėlynose akyse buvo matyti besikeičiančios emo- 
cijos, dabar jos atrodė neįžvelgiamos - gyvos, bet šaltos. 

— Pulkininke Hartai, norėčiau, kad papasakotumėte apie 
kelias paskutines Džilianos Loid valandas. 

Vadas vangiai paragino Losoną tęsti: 

— Kąjūs norite sužinoti? 

— Kadajūs pirmą kartą susitikote? 

Jis paaiškino, kaip jie susitiko, papasakojo apie spaudos 
konferenciją ir banketą. 

— Niekada nebūčiau pagalvojęs, kad Džiliana nėra palydo- 
vė žiniasklaidai, panele Loid, - pažvelgęs į ją pasakė jis, - ji 
dirbo profesionaliai. 

— Ji buvo labai gabi, tik, prašau, kreipkitės į mane Melina. 

Jis linktelėjo ir tęsė pasakojimą apie vakarą. 

— Kai banketas baigėsi, ji nuvežė mane į viešbutį. 

— Nebuvote sustoję? 

— Vieną kartą. Paprašiau, kad sustotume nusipirkti takų 
išsineštinai. Ji sutiko, paaiškinusi, kad į palydovės darbą įei- 
na tenkinti klientų poreikius ir prašymus. Tiesa, Melina? 

— Taip. 

Džemis prakalbo pirmą kartą nuo tada, kai vėl įėjo į kabi- 
netą. 

— Dėl Dievo meilės, gal galim praleisti tą dalį apie takus? 
Aš noriu greičiau pereiti prie užrašų ant sienos. 

— Užrašų ant sienos? — Vadas žvelgė į Losoną, laukdamas 
paaiškinimo. 

Detektyvas svilino Džemį žvilgsniu. 

— Jei jūs nieko prieš, pone Heningsai. - Jis priminė Dže- 
miui, kad įspėjimas apie kalėjimo kamerą vis dar galioja ir 
atsigręžė į Vadą. - Ar jūs užsisakėte maisto išsineštinai? 

— Taip. 

- Ir kur nusinešėte? 

— Į mano kambarį „Dvare“. 

— Ar Džiliana ėjo su jumis į kambarį? 

— Taip, - abejingai atsakė jis. - Mes nusipirkome maisto 
dviem. Ji sakė esanti alkana. Mes valgėme prie kavos staliu- 
ko mano apartamentuose. 

— Ar greitojo maisto užkandinėje nebuvo laisvų staliukų? 

Akivaizdžiai rodydamas susierzinimą, Vadas atsakė. 

— Aš norėjau išgerti. Turėjau gėrimų. Burbono, jei norite 
žinoti. Išgėriau vieną taurę. 

— O Džiliana? 

— Taip pat vieną. 

— Kiek laiko ji praleido jūsų apartamentuose? 

— Mes baigėme valgyti. Aš neprisimenu, kiek buvo valan- 
dų, kai ji išėjo. 

— Ar kas nors matė, kaip ji išėjo? 

— Nežinau. Aš jos nelydėjau. Galbūt reikėjo palydėti. 

Ji matė, kaip įspėjamai į jį pažvelgė Birčmanas, bet taip 
subtiliai, kad kiti tikriausiai nepastebėjo. 

— Taigi jūs valgėte, - tęsė apklausą Losonas. - Išgėrėte po 
vieną taurę burbono. Ką dar veikėte? 

— Kalbėjomės. 

— Kalbėjotės. - Losonas susiraukė, lyg stengdamasis įsi- 
vaizduoti tą sceną. - Kalbėjotės prie kavos staliuko? 

— Klausykit, Losonai, kodėl tiesiai nepaklausus to, ką jums 
taip knieti sužinoti? 

— Gerai. Ar jūs kartu miegojot? 

ii [R — lakoniškai nukirto jis. 

— Na, kai kas mano, kad miegojot. 

Losonas paėmė kelias blizgias nuotraukas iš segtuvo, kurį 
atsinešė, ir padavė jas Vadui. Nežinodamas, ką pamatys, jis 
piktai griebė nuotraukas iš detektyvo. Jo apmaudas truko 
neilgai. Jam metus žvilgsnį į pirmą nuotrauką, veidą iškreipė 
grimasa. Pakėlęs ranką prie kaktos, jis suvaitojo: 

— O Jėzau! 

— Ar galiu? - Birčmanas ištiesė ranką. 

Vadas perdavė jam nuotrauką. Tada peržiūrėjo visas ir taip 
pat perdavė advokatui. Šiek tiek tuščiu žvilgsniu paklaidžio- 
jęs po tolį, nukreipė akis į ją. 

— Melina, aš... - Nerasdamas žodžių, jis bejėgiškai kilstelė- 
jo ištiestas rankas ir vėl jas nuleido. 

— Na? 

Dar kelias akimirkas žvelgęs į ją, pagaliau savo žvilgsnį nu- 
kreipė į Džemį, kuris suriaumojo: 

— Kas na? Ar darei tai, kas parašyta? Ar dulkinai mano su- 
žadėtinę? 

— Džemi! 

— Tuįsižeidei, Melina! - suriko jis. - Tai įsižeisk dėl jo, o ne 
dėl manes. 

— Gal pono Heningso paprašyti pasišalinti? 

Losonas, nekreipdamas dėmesio į Birčmano pasiūlymą, 
pasisuko į Džemį: 

— Paskutinis įspėjimas, Heningsai. Dar vienas išsišokimas, 
ir dingsit iš čia. 

— O ne, aš liksiu, - pareiškė Džemis, stipriai purtydamas 
galvą. - Noriu išgirsti, ką pasakys tas kosmoso užkariau- 
tojas. 

— Viską, ką turiu pasakyti, sakau tik Džilianos seseriai, - 
Vado balsas bauginamai vibravo. - O ne jums. 

— Džemi, būk geras, nusiramink, - pavargusiu balsu papra- 
šė ji. 

— Aš nusiraminsiu, nes nenoriu praleisti nė vieno pono as- 
tronauto žodžio. 

Losonas tęsė apklausą ir pasiteiravo, kodėl žmogus galėjo 
parašyti tokius dalykus. 

— Tuose žodžiuose turėtų būti tiesos, Hartai. 

— Jūs klausiate manęs... 

— Pulkininke. - Birčmanas ištiesė ranką, lyg norėdamas jį 
nutildyti. Vadas ją nustūmė. 

— Tai kraujas, tiesa? - paklausė jis mostelėdamas į detekty- 
vui grąžintas nuotraukas. - Jūs norite, kad aš paaiškinčiau, 
ką tai reiškia? Tikitės, kad aš žinau, ką kažkoks išprotėjęs 
iškrypėlis parašė ant sienos nužudytos moters krauju? - Jis 
niekinamai nusijuokė. - Aš ne psichiatras. Ir ne prakeiktas 
detektyvas. Iš kur, po velnių, galėčiau žinoti, kodėl jis tai 
parašė? Iš kur kas kitas galėtų žinoti? Bet kas, kas tai pada- 
rė, - jis mostelėjo ranka į nuotraukas, - yra psichiškai ne- 
sveikas. Pamišėlis. Po velnių, kodėl jūs tikitės, kad aš kažką 
paaiškinsiu? 

— Gerai, nurimkit. 

— Nė velnio! 

— Ar turėjote lytinių santykių su Džiliana Loid praėjusią 
naktį? 

— O ką ašjums sakiau? 

— Sakėt, kad ne. 

— Taigi, jūs girdėjote mano atsakymą. Ji išėjo iš mano kam- 
bario ir... 

— Kada? 

— Juk sakiau, kad neprisimenu. 

Losonas pakreipė galvą į ją. 

— Kokiu laiku ji grįžo namo, Melina? 

— Vėlai. Manau, kad tarp antros ir trečios valandos. 

Losonas pašaipiai atsigręžė į jį. 

— Jūs labai ilgai šnekėjotės. 

Džemis vos pajėgė valdytis. 

Vadas nė nesusvyravo. Jo laikysena pasidarė dar įžūlesnė. 

— Aš neprisimenu, kada ji išėjo. Aš nežinau, kodėl ją nužu- 
dė. Viskas. Aš baigiau. 

Jis atsistojo, bet Losonas riktelėjo sėstis. Birčmanui pasi- 
priešinus, jie su policininku pradėjo karštai ginčytis. Džemis 
nutvilkė Vadą grasinančiu žvilgsniu, nuėjo į kampą ir atgręžė 
visiems nugarą. 

Tuo metu Kristoferio Harto žvilgsnis nukrypo į Meliną. Jo 
akys vėrė kaip lazerio spinduliai. Tai, ką jis dabar jautė - susi- 
erzinimą, kaltę, neviltį, - jautė labai stipriai. 

— Dar keli klausimai, ir mes baigsim su pulkininku Har- 
tu, - pasakė Losonas advokatui. 

— Tuomet klausimai turi būti susiję su žmogžudystės tyri- 
mu, detektyve. 

Losonas grįžo prie Vado ir paklausė, ar šis nepastebėjo, 
kad jį ir Džilianą būtų kas nors sekęs. 

— Ne, - atsakė jis, sukryžiuodamas rankas ant krūtinės. — 
Beje, aš ir nestebėjau. O kodėl būčiau turėjęs stebėti? 

— Galji kam nors skambino? 

— Kol buvo su manim - ne. 

— Kartu buvote didžiumą vakaro? 


Vadas gūžtelėjo pečiais. 

— Kelis kartus buvome išsiskyrę, manau, ji galėjo kam nors 
paskambinti. Bet aš nemačiau, kad skambintų. 

— Ar atsilieptų? 

— Ar atsilieptų. 

— Arji su kuo nors kalbėjosi? 

— Žinoma. Su daugybe žmonių - durininkais, automobilių 
vairuotojais, spaudos konferencijos dalyviais, svečiais, daly- 
vavusiais bankete. 

— Nepastebėjote ko nors įtartina? Neįprasta? Ko nors, kas 
būtų ne taip? 

— Ne. 

— Gal atsitiktinai ką nors sutikote? Buvusį klasės draugą, 
buvusį mylimąjį, kaimyną, pažįstamą? 

Vadas purtė galvą. 

— Ne, neir ne. 

— Ar vakaro metu jūs su kuo nors susiginčijote? Gal ji su- 
siginčijo? 

— Ne, Melina, - atsakė jis, atsigręžęs į ją. - Žinau, kad jūs iš 
manes tikėjotės mįslės rakto. Atsiprašau, bet negaliu. 

— Jei būtų ką prisiminti, jūs prisimintumėte, tiesa? - Ji liū- 
dnai šyptelėjo. - Žinau, net jei būtų įvykęs koks nemalonus 
incidentas, kaip užsiminė ponas Losonas, vis tiek tikriausiai 
nebūtumėt pastebėjęs, ji būtų su viskuo susidorojusi. 

— Nieko, - staiga jis nutilo. - Palaukit. 

Jis palinko į priekį savo kėdėje. 

— Pulkininke? 

— Kai ką prisiminiau. - Jis kelias akimirkas mąstė, o visi 
laukdami žvelgė į jį. Pagaliau jis atsigręžė į Losoną. - Tai buvo 
vyras. Takų restorane. Mums einant į vidų, jis ėjo lauk. Tas vy- 
ras ją užkalbino ir pavadino vardu. Pašaukė ją Džiliana. - Jis 
pažvelgė į Meliną. - Ji puikiai apsimetė jumis, Melina. Vyras 
ją pavadino tikruoju vardu, bet ji neišsidavė. Kai paklausiau 
jos, kodėl tas vyras pavadino ją Džiliana, ji paaiškino, kad jis 
palaikė ją seserimi, - jis paskubomis nužvelgė ją. - Suprantu, 

kad taip galėjo nutikti. Beje, kaip tik tada ji ir paminėjo jus, 
pasakė, kad turi identišką dvynę seserį. 

— Kuojis vardu? - paklausė jo Losonas. 

— Jis sakė, bet... 

— Kaip jis atrodė? 

— Velnias, aš neprisimenu. Į nieką neatkreipiau dėmesio, 
išskyrus... - Jo akys pervėrė Džemį, besiklausantį iš kabineto 
kampo. Vadas nebaigė sakinio ir tęsė: - Nesu tikras, kad Dži- 
liana jį atpažino, netgi kai jis prisistatė. Jie apsikeitė keliomis 
mandagiomis frazėmis. Ji paaiškino, kad žmogus apsiriko, ir 
aš daugiau apie tai negalvojau. Bet dabar prisimenu... 

— Ką? 

— Gal aš klystu, Melina, bet manyčiau, jis ją sutrikdė. 

— Kaip? - mygo Losonas. 

Vadas papurtė galvą. 

— Nesu tikras. Tik man pasirodė, kad jis ją suerzino. Tiesą 
sakant, jis ir mane suerzino. Keistas tipas. 

— Kodėl? - Losonas išsitraukė užrašų knygelę ir pasiruošė 
parkerį. 

— Pirmiausia dėl išvaizdos. 

- Apibuūdinkit jį. 

— Aukštas, išblyškęs, labai liesas, su akiniais tokiais storais 
stiklais, kad iškreipė jo akių formą ir slinko nuo nosies. Bet 
jis atrodė keistas ne dėl fizinės išvaizdos, jis elgėsi neįprastai. 
Na, kaip jis žiūrėjo į Džilianą. 

— O kaip? 

— Lyg, - Vadas ieškojo tinkamų žodžių, - lyg būtų sukrės- 
tas, gal net supykęs, matydamas ją ten. Ypač su... - Jis padve- 
jojo, bet metęs žvilgsnį į Džemį, baigė: - Su manim. 

Viską apsvarstęs, Losonas paklausė: 

— Arjūs esate tikras, kad jis manė, jog ji Džiliana? 

— Taip jis į ją kreipėsi, - atsakė Vadas. - Bet ji jo nepataisė, 
nepasakė, kad ji Melina. 

— Jei dėl kokių nors priežasčių šį vyrą apstulbino tai, kad 
Džiliana Loid buvo su pulkininku Hartu, - įsiterpė Birčma- 
nas, - jūs turite įtariamąjį, detektyve. 

— Nesuprantu, kodėl pamatęs ją su manimi jis turėjo įnirš- 
ti? — Jis vėl pažvelgė į Džemį. - Nebent buvo jūsų draugas ir 
padarė neteisingą išvadą. 

— Tu tikras mėšlas! - sarkastiškai metė Džemis. - Negi 
nė vienas nesuprantat, kad jis viską išsigalvoja? Jis sukūrė 
tą nesamą personažą, kad nukreiptų dėmesį nuo savęs. Jis 
meluoja! 

Vadas pašoko nuo kėdės. 

— Tu šunsnuki! - Tačiau suvokęs, kad bus protingiau susi- 
valdyti, atsigręžė į Meliną. - Melina, aš mačiau tą vyrą. Kal- 
bėjausi su juo. 

Ji kelias sekundes žvelgė jam į akis, paskui atsigręžė 
į Losoną. 

— Galbūt galima patikrinti? Jei tas vyras atrodė taip keis- 
tai, kaip apibūdino pulkininkas Hartas, gal dar kas nors jį at- 
simintų. 

— Ar tai viskas, ką galite apie jį pasakyti? 

Jis taršė plaukus pirštais, lyg būtų labai susijaudinęs. 

— Taip. Tas susidūrimas truko dvidešimt trisdešimt se- 
kundžių. 

— Ar matėte jo automobilį? 

— Ne. 

— Dar kartą aptarkim šį įvykį. Galbūt dar ką nors prisi- 
minsite. 

Jis reagavo taip, lyg norėtų ginčytis dėl prašymo būtinu- 
mo, bet pažvelgus į ją, susierzinimas dingo. 

— Jis mums palaikė duris, kai ėjom į užkandinę, užkalbino 
Džilianą. Kreipėsi vardu. Nemanau, kad ji pažino jį. Tai viena 
iš tų nesmagių akimirkų, kai žmogus kreipiasi į jus, bet jūs 
niekaip neatsimenate nei kas jis, nei iš kur. 


— Visiems taip yra buvę, - pasakė ji. 

— Gal jis bandė priminti apie save? 

— Taip, - atsakė Vadas į Losono klausimą. - Manau, kad jis 
prisistatė, bet jei net įremtumėt galvon pistoletą, aš neprisi- 
minčiau jo pavardės. 

— Pamėginkit. 

— Girdėjote, jis nepajėgia prisiminti, detektyve, - pamėgi- 
no įsiterpti Birčmanas. 

— Birčmanai, čia klausinėju aš. 

Jie galėjo ir nutylėti, nes Vadas paniro į save. Ji stebėjo, 
kaip jis stengiasi ką nors prisiminti. Jo veidas įsitempė, mė- 
ginant atgaminti užmirštas smulkmenas. Jo smegenys - tai 
kompiuteris. Jose buvo daugiau informacijos, negu turi vi- 
dutinis individas - čia buvo saugomi sudėtingi techniniai, 
moksliniai ir aeronautikos duomenys, kurių reikia darbui. Jis 
turi tik susikaupti ir ištraukti informaciją, kai jos reikia, kaip 
žmogus atsiverčia išsaugotą bylą kompiuterio ekrane. 

— Netgi kai jis prisistatė, nemanau, kad Džiliana jį atpaži- 
no, koljis nepaminėjo... 

Ginčas tarp Losono ir Birčmano liovėsi. Abu nutilo ir ėmė 
klausytis Vado. 

— Po velnių, ką gi jis pasakė. - Jis užsimerkė ir suspaudė 
nosies kuprelę. - Jis pasakė, kad jis iš... - jis plačiai atsimer- 
kė: - Voterso. Voterso. Štai ką jis pasakė. 

— Voterso! 

Losonas skvarbiai nužvelgė Meliną. 

— Ar taijums ką nors sako? 

— Voterso klinika. 

— Kas? 

— O Dieve, - sudejavo Džemis, sugniauždamas kumščius. — 
Aš taip ir maniau, kad tas dirbtinis apvaisinimas bloga min- 
tis. Aš visada buvau prieš. 

Ji metė į jį piktą žvilgsnį, bet nespėjo nieko pasakyti, 
nes Losonas pastebėjo, kokia ji susijaudinusi, ir pakartojo 
klausimą. 

— Voterso klinika, - paaiškino ji. - Specializacija - nevai- 
singumo problemos. Džiliana ten lankėsi vakar. 

— Jai buvo ovuliacija, - sumurmėjo Džemis. 

— Džiliana buvo pacientė? - nustebo Losonas. 

— Taip. 

— Kodėl? 

— Manau, svarbu tai, detektyve, kad tas keistas vyras iš kli- 
nikos ją atpažino. 

Losonas susiraukė nusileisdamas, paskui sukišo baisias 
nuotraukas į voką. 

— Visi galite eiti. 

— Ką ketinate daryti? - paklausė ji. 

— Patikrinsiu kliniką, ar ten dirba toks keistos išvaizdos 
vyras. Paskambinsiu jums, kai ką nors sužinosiu. Hartai, - 
kreipėsi jis, - norėčiau, kad liktumėt mieste, kol viską išnar- 
pliosim. 

— Jūs negalite įsakyti mano klientui sustabdyti savo gy- 
venimo, kol išnagrinėsite žmogžudystės bylą, - pasipriešino 
Birčmanas. - Tai gali trukti kelis mėnesius. 

Eidamas prie durų Losonas stabtelėjo ir kreipėsi į astro- 
nautą: 

— Birčmanas teisus, negaliu versti jūsų likti. Bet tikiuosi, 
kad pats norėsit. Ne todėl, kad tai jūsų pilietinė pareiga padė- 
ti sulaikyti moters žudiką, ne todėl, kad jūs kol kas pateikėt 
mums svarbiausią pėdsaką ir galbūt atpažintumėt tą vyrą. 
Tikiuosi, kad kaip padorus žmogus, didvyris, jūs pasiliksite iš 
pagarbos kitai panelei Loid. Gyvajai. 

Jis išėjo, mažame kambaryje palikdamas tuščią erdvę. Bir- 
čmanas sujudo pirmas. Jis pasiėmė lagaminėlį, linktelėjo Va- 
dui į duris. 

— Po jūsų. 

Tačiau Vadas atsisuko į ją. 

— Melina, labai jus užjaučiu dėl netekties. 

— Ačiū. Apgailestauju dėl nepatogumų, kurių patyrėte. 

— Palyginus su jūsų netektimi, tai niekai. 

— Jei neprieštarausite, - šiurkščiai įsiterpė Džemis, - tai 
jau per ilgai užsitęsė. 

Jis atsistojo už jos, lyg ketindamas išstumti visus pro 
duris. 

Birčmanas ir Vadas prasibrovė pro rašomuosius stalus di- 
džiajame kambaryje ir koridoriumi nuėjo link lifto, Melina su 
Džemiu nusekė iš paskos. Kai Birėčmanas paspaudė mygtu- 
ką, prie Vado priėjo policininkas civiliniais drabužiais, atkišo 
jam bloknotėlį ir nervingai paprašė autograto. 

Atvažiavo liftas. 

— Aš netrukus ateisiu, - pasakė Vadas ir atsisveikindamas 
advokatui paspaudė ranką, pažadėdamas, kad vėliau susitiks 
su juo biure. Birčmanas žengė į liftą. 

Džemis stumtelėjo ją lifto durų link. Staiga ji pasakė: 

— Džemi, važiuok žemyn, aš dar nueisiu į tualetą. 

— Gerai, - sutiko jis ir nerangiai sulaikė lifto duris, kad šios 
neužsidarytų ir nesuspaustų jo. - Aš ateisiu vėliau. 

Lifto durys užsivėrė, bet ji į tualetą nėjo. 

Vadas pakėlė akis ir smalsiai ją nužvelgė. Jis pasirašė blo- 
knotėlyje policininko sūnui. 

— Ačiū, Vade, - pasakė policininkas ir atidavė pagarbą. 

— Nėra už ką. Sėkmės jūsų sūnui Todui. - Vadas paspaudė 
policininkui ranką, ir šis nuėjo nešdamasis autografą. 

Jis paspaudė lifto iškvietimo mygtuką. 

— Važiuosit žemyn? 

— Taip. Aš išsigalvojau, kad man reikia į tualetą. 

— Suprantu, - tarė jis, nors nieko nesuprato. 

Jie laukė, žiūrėdami į siūlę tarp lifto durų. Tyla užsitęsė 
tiek, kad tapo pastebima ir nesmagi. Kai liftas atvažiavo, ji 
apsidžiaugė, kad jame daugiau nieko nebuvo. Jis praleido ją 
ir Įėjo iš paskos. Kai jie ėmė leistis, ji atsigręžė. 

— Aš atsiprašau už Džemį. 


— Jūs nekalta. 

— Man gėda dėljo, elgėsi kaip mulkis. 

— Nesiginčysiu. - Jis šyptelėjo, bet ji liko rami. 

— Norėjau pasikalbėti su jumis akis į akį. 

Jis atsigręžė į ją. 

— Aš klausau. 

— Norėjau pasakyti, kad jūs esate niekingas bailys. 

Jis staigiai atlošė galvą. 

— Atsiprašau? 

— Jūs bailys, pulkininke Hartai. 

— Taip, aš išgirdau, - piktai atšovė jis. - Gal pasakytumėte, 
kodėl taip manot? 

— Žinoma. - Durys atsivėrė pirmame aukšte, bet ji nepa- 
judėjo. - Džemis negražiai elgėsi jus puldamas, bet dėl kitko 
jis buvo teisus. Jūs - melagis. - Jam net nespėjus atsikirsti, ji 
vėl puolė: - Jūs pabijojot atsakyti į Losono klausimą. 

— Kurį klausimą? 

— Ar miegojot su Džiliana. Matot, aš žinau, kad miegojot. 


lė shyrius 


Vas įlėkė į savo apartamentus „Dvare“, sviedė ant kėdės 
švarką ir pasuko prie baro. Jau ketino įsipilti burbono, bet 
pasiėmė gaiviojo gėrimo. Nusinešė skardinę ant sofos, sudri- 
bo tarp pagalvių, išmaukė pusę ir tik tada atsikvėpė. Sten- 
gėsi įkvėpti ne per giliai, kad neužuostų Džilianos kvepalų, 
likusių ant sofos pagalvėlių, o tai būtų per daug skausmingas 
prisiminimas. 

Šiurkštus, duslus garsas, nespėjus jo sulaikyti, išsiveržė 
iš burnos. Vadas atsisėdo tiesiai, pastatė skardinę ant kavos 
staliuko, visus dešimt pirštų panėrė į plaukus ir parėmė gal- 
vą. Neviltis lyg voratinklis apraizgė jį. Jis stipriai užsimerkė 
ir lėtai iškvėpė. Dieve! Kaip galėjo jam taip nutikti? Kodėl? 
Kokį dievą jis užrūstino? 

Jis neverks. Astronautai neverkia. Niekas neverkia, kai 
numiršta žmogus, kurį pažinojai vos kelias valandas. Vadas 
neverkė, bet jam gniaužė gerklę ir, kai jis atsimerkė, blaks- 
tienos buvo įtartinai drėgnos. Jis vėl paėmė gėrimo skardinę 
ir ėmė mąstyti apie Melinos žodžius, ištartus atsisveikinant. 
Jis jautėsi baisiai įtūžęs. Ji sviedė savo strėlę ir teisėtai pa- 
sipiktinusi išėjo iš lifto, palikdama jį apdrabstytą purvais. 
Jis mėgino ją pasivyti ir atsikirsti, tačiau lyg tyčia prie kasos 
langelio, įrengto policijos departamente, jį sulaikė žmogus, 
laukiantis eilėje sumokėti baudą už eismo taisyklių pažeidi- 

mą. Kol jis spaudė džiaugsmingai jį sveikinančio vyro ranką, 
Melina dingo. 

Važiuodamas į viešbutį, jis mėgino išsklaidyti šį jos įžiebtą 
pyktį. Ji pavadino jį melagiu ir bailiu. Už tą patį jis buvo pa- 
sirengęs sumalti į miltus ir Heningsą. Turėjo teisę pykti. Bet 
negalėjo, neleido sąžinė. Jis suvokė esąs neteisus. 

Pyktis - tikra emocija. Įniršio protrūkis jam pažįstamas. 
Jis žinojo, kaip jį suvaldyti. Tačiau šito, kas vyksta dabar, 
jis nemoka sutramdyti. Net jei ir atpažintų šią jį draskančią 
emociją, kaip ją įveikti? 

Žiauriai nužudė gražią moterį. Žinoma, tai tragedija. Bet 
jo romanas su Džiliana buvo toks trumpas, kad neaišku, ar 
vertas tokios gniuždančios nevilties. 

Vis dėlto jis negalėjo nusispjauti ir jo pamiršti. Ne Losono 
paskaita apie pareigą ir padorumą jį čia sulaikė. Jo pareigos 
jausmas buvo geležinis, žinoma, nebūtinai skirtas Dalaso po- 
licijos skyriui. Detektyvo argumentas likti dėl Melinos taip 
pat pagrįstas, bet net ir tai nebūtų jo sulaikę nuo ketinimų 
susimesti daiktus į kuprinę ir išvykti į Hjustoną. 

Ne, kažkas vertė jį pasilikti ir viską išsiaiškinti. Kažkas mi- 
glota. Kažkas, ko jis dar nesuvokė. Baigęs gerti, jis vėl pastatė 
skardinę ant kavos staliuko ir atsirėmė į pagalvėles. Sąmo- 
ningai stengėsi užgniaužti emocijas, kurios veržte veržėsi. 
Suprato, kad į problemą būtina žvelgti pragmatiškai, lyg būtų 
kosminiame laive. Jis kiekvieną mįslės elementą išnagrinės 
atskirai. Atmetimo procesas galiausiai atves prie nelaimės iš- 
takų, taigi ir prie atsakymo. 

Pradedant nuo pradžios, jo pyktis pateisinamas. Jis nepa- 
tenkintas, kad jį įtraukė į žmogžudystės tyrimą dėl supran- 
tamų priežasčių. Vis dėlto egzistuoja dar viena priežastis, 
ypatinga, tik ne tokia akivaizdi - neapgavo jo nuojauta, ko jis 
tikėjosi išvengti. 

Jis visą gyvenimą laukė, kad nutiks kas nors siaubinga — 
kaip dabar. Jis priklausė tautinei mažumai ir, kaip visi tau- 

tinių mažumų jaunuoliai, anksti suprato, kad turi daugiau 
dirbti, labiau stengtis, būti ištvermingesnis. Jam tekdavo 
sunkesni išbandymai. Jį atidžiau stebėjo, tikėdamiesi, kad 
bet kurią akimirką jis viską gali sugadinti. Taigi jis užaugo, 
nujausdamas šį išvarymą iš rojaus ir jo baimindamasis. O da- 
bar, kai taip įvyko, daugiau nebereikės bijoti. 

Žinoma, Birčmano pastabos, išsakytos jam vienam, buvo 
taiklios. NASA nepaglostys vieno geriausių savo berniukų, 
nors ir su nepriekaištinga reputacija, jei policija staiga ap- 
klausia jį dėl žiauraus jaunos moters nužudymo. Moters, 
su kuria jis praleido kelias paskutines valandas prieš žmog- 
žudystę. Nesvarbu, kokia ta apklausa, ji vis tiek pakenks jo 
įvaizdžiui. 

Po perkūnais, tai ne jo kaltė. Ką bloga jis padarė? Jis ne- 
atsako už tai, kaip kažkoks pusprotis reagavo, pamatęs jį su 
Džiliana Loid. 

Ar jūs su ja miegojot? 

Taip, jie miegojo. Tiksliau pasakius, dulkinosi. 

Iš kur Melina žino, kad jis melavo? Ar jis atrodė prasikal- 
tes, neigiamai atsakydamas į tiesmuką Losono klausimą? Ar 
ji įžvelgė jo melą pasitelkdama dvynių telepatiją? O gal Dži- 
liana papasakojo? 

O gal... Gal Melina paprasčiausiai spėjo ir pataikė? Galbūt 
Džiliana susikeitė su Melina tik tam, kad vėliau galėtų pa- 
sigirti? Ką jis žino, gal ji kolekcionavo vyrus kaip kai kurios 
moterys kuponus? Galji norėjo išbraukti „astronautą iš savo 
„atliktų darbų sąrašo . 

Ne. Ne. Net pykina nuo tokių minčių. Yra moterų, kurios 
renka sekso taškus kaip ir kai kurie vyrai. Jis net buvo pate- 
kes į tokių moterų pinkles. Bet Džiliana ne tokia. Jis tikrai 
žino, kad apie ją taip negalima nė pagalvoti. 

Tiesa ta, kad aistra buvo abipusė ir gimė ji ne tada, kai jie 
baigė valgyti takus ir išgėrė burbono. Ji įsiplieskė vos pažvel- 
gus vienas kitam į akis. Nuo pat pirmo rankos paspaudimo, 

pirmos šypsenos visas vakaras buvo įžanginės glamonės, pa- 
siekusios kulminaciją, kai jie... 

Po velnių! Jis neturi galvoti apie tai. Ne, jis atsisako galvoti! 

Norėdamas prasiblaškyti, Vadas paėmė mobilųjį telefoną, 
surinko darbo ir namų balso pašto dėžutės numerį, paskui 
dar penkiolika minučių atsakinėjo į svarbius telefono skam- 
bučius. 

Paklaustas, kada pasirodys darbe, kažką sukūrė, kodėl vė- 
luoja grįžti į Hjustoną. Vis tiek visi netrukus sužinos tikrąją 
priežastį. Neteks ilgai laukti, kol jo pavardė bus susieta su 
moters žmogžudyste Dalase. Argi žiniasklaida nedžiūgaus? 
Vieną dieną jam įteikiamas „SMU Alumni“ asociacijos apdo- 
vanojimas, kitą - policija apklausia dėl žmogžudystės, o tarp 
tų įvykių... 

Velniava! Jei jo mintys nuolat krypsta į praėjusią naktį, jis 
turi ją prisiminti. Jis visą dieną nuo tos akimirkos, kai pabu- 
dęs suvokė, kad ji išvyko, iki dabar vengė prisiminimų. Jis 
neleido sau galvoti apie tai. 

Velniop ją, pagalvojo, kai ryte suirzęs išsirito iš lovos. Jis 
turi darbų, jam reikia susitikti su žmonėmis. Turi su kuo 
pajuokauti, su kuo pasimylėti. Skaudu, kad ji nepasiliko per 
naktį, bet jis išgyvens. 

Vis dėlto po tokių vyriškų saviguodos minčių jis du kartus 
jai paskambino ir suirzo, kai įsijungė balso paštas... Paskui, 
baigiant pusryčiauti, pasirodė Losonas ir jis apie nieką nebe- 
galėjo galvoti, išskyrus ištikusią nelaimę. 

Dabar jis turi laiko viską perkratyti. Gal tai padės lengviau 
viską pamiršti? O galjis aptiks kokį nors raktą, svarbią deta- 
le, kurią buvo pamiršęs, kuri būtų naudinga Losono tyrimui. 

Taigi, apgalvosi viską iš kilnių paskatų? - paklausė jis savęs 
sarkastiškai. Nesąmonė! Jis galvos apie tai, nes nori galvoti. 
Baigta. 

Jis atsirėmė į pagalvėles, užsimerkė ir prisiminė ją stovin- 


čią prieš jį šalia kavos staliuko. 

— O kas yra tinkamai? - paklausė jis, vildamasis, kad ji pri- 
taria jo minčiai, ką jie dabar turėtų daryti. 

Ji atrodė ir gundančiai, ir moteriškai, kai ranka pasiekė 
sprandą, atsegė kabliuką ir pamažu atitraukė suknelės už- 
trauktuką. Nuleido vieną suknelės petį, paskui kitą, suknelė 
nuslydo per klubus, ir ji išlipo iš jos. 

Įsivaizduodamas tą sceną, jis išgirdo savo kimų kuždesį: 

— Po velnių! 

— Ar turėčiau tai suprasti kaip pritarimą? 

Atsakydamas jis uždėjo rankas jai ant liemens ir prisitrau- 
kė ją. Jis prigludo lūpomis virš kelnaičių, švelniai dantimis 
ir liežuviu liesdamas odą. Kol ji lėtai klaupėsi, jo burna kilo 
aukštyn jos kūnu. Pasiekęs juodą liemenėlę be petnešėlių, jis 
atsegė ją, jos speneliai atsirado jo burnoje, o jos ranka - jo 
plaukuose. | 

Jis miglotai prisiminė, kaip jie atsidūrė ant sofos. Tik žino, 
kad jie sulipę guli tarp pagalvių, jo rankos mėgina kuo dau- 
giau paliesti per kuo trumpesnį laiką, lūpos gaudo jos krūtis, 
vos tik jos atiduria prie jo burnos. Ji kužda prie jo gerklės: 
„Vienas iš mūsų per daug apsirengęs. Jos rankos suranda 
baltas jo marškinių sąsagas. 

Ji timptelėjo jį ant pagalvėlių, atsiklaupė ant grindų tarp 
jo kelių ir ėmėsi sąsagų. Juokdamasi subarė jį ir nustūmė jo 
rankas, nekantriai mėginančias jai padėti. Tačiau kai jo nera- 
mios rankos apglėbė jos krūtis, o nykščiai ėmė glostyti spe- 
nelius, jos akys pasidarė tamsios ir tingios. Galiausiai ji išse- 
gė visas sąsagas, praskleidė jo marškinius ir pasilenkusi ėmė 
bučiuoti krūtinę. Jos lūpų prisilietimas buvo lengvas kaip 
kvėpavimas. Kol ji keliavo jo bambos link, kartais jis pajusda- 
vo drėgną liežuvio lyžtelėjimą ir švelnų dantų grybštelėjimą. 

Dabar jis sulaikė kvėpavimą kaip ir praėjusią naktį, kai 
ji nuvyniojo smokingo liemens juostą, atitraukė kelnių už- 
trauktuką ir pakišo ranką po glaudėmis. Jos lūpose pasirodė 
klastinga šypsenėlė, kai ji sumurmėjo: 

— Nenuostabu, kad tave vadina Vadu. 

Jis sudejavo ir panėrė pirštus į jos šilkinius plaukus, o jos 
dar švelnesnė už šilką burna apžiojo jį, ir jis ištirpo. 

Šaižus telefono skambutis nutraukė jo erotines svajones. 

Jis užsidengė veidą rankomis, paskui keikdamasis sugrai- 
bė mobilųjį telefoną. Bet ir spustelėjus mygtuką, telefonas 
nesiliovė skambėjęs, kol jis pagaliau suprato, kad čia ne mo- 
bilusis, o kambario telefonas. Vadas palinko per sofą ir paė- 
mė ragelį nuo staliuko. 

— Klausau. 

— Pulkininke Hartai? 

— Kas čia? 

— Deksteris Ilgasis Medis. 

— Ko norėjot? 

Jis kalbėjo šiurkščiai, bet dėl to visiškai nesijaudino. Šįryt 
jis pasakė senajam vadui, ką norėjo pasakyti. Jis sunaikino 
bet kokią viltį, kad jie kada nors bendradarbiaus. Bent jau jis 
manė, kad pasakė aiškiai. Nuo to laiko daug atsitiko. Nieko 
gera, vien tragiški dalykai. Jei jo nuotaika šlykšti, tai velniš- 
kai blogai. 

— Ar viskas gerai? 

— O kodėl turėtų būti blogai? 

— Paskutinį kartą, kai jus mačiau, turėjote rūpesčių su po- 
licija. 

— Ne rūpesčių, tik... 

— Jei pamenat, nuspėjau, kad jums netrukus gali prireikti 
mano pagalbos. 

Vadas pašaipiai prunkštelėjo. 

— Ką, Ilgasis Medi, ar jus aplankė vizija? Gal jūs aiškiaregys? 

Po trumpos pauzės senasis vadas paklausė: 

— Kodėl jūs taip niekinate dvasinius dalykus, pulkininke 
Hartai? 

— Aš niekinu žmones, kurie nesupranta, kai jiems sakai ne, 


ir kurie kišasi ne į savo reikalus. 

— Bet jūs esate mano reikalas, - nedvejodamas atsakė II- 
gasis Medis. - Mane be galo dominate jūs ir viskas, ką jūs 
darote. 

Vadas vis labiau irzo. 

— Tai jūsų problemos. Sakiau jums vakar ir šį rytą, kad aš 
nenoriu dalyvauti jūsų grupėje, kad mano interesai nesude- 
rinami su EAA. 

— Ir kad mums jūsų reikia labiau negu jums mūsų. 

— Vadinasi, klausėtės. 

— Aš klausiausi, pulkininke Hartai. Jūs kalbėjote labai aiš- 
kiai. - Ilgasis Medis nutilo ir tylėjo taip ilgai, kad Vadas jau 
ketino atsiprašyti ir padėti ragelį, bet indėnas pridūrė: - Aš 
tikėjausi, kad galbūt po šio ryto apsigalvojot. Galbūt ne- 
laimingai susiklosčiusios aplinkybės privertė jus pakeisti 
sprendimą. 

Vado nugara staiga perbėgo virpulys, suvokus, kad gyveni- 
mas ėmė virsti aukštyn kojom po vakarykščio susitikimo su 
Ilguoju Medžiu ir Ebotu. 

— Paklausyk, kalės vaike, jei tu... 

— Akivaizdu, kad jūs neapsigalvojot. Duosiu daugiau laiko 
viską apmąstyti. Rūpestingai tai atlikit. Sudie, pulkininke 
Hartai. 

— Palaukit, - šūktelėjo Vadas, bet Ilgasis Medis padėjo 
ragelį. 

Vadas trenkė telefoną ir ėmė vaikščioti po kambarį, mė- 
gindamas susivokti. Ar gali būti ryšys tarp Ilgojo Medžio, jo 
pakaliko Eboto ir to, kas nutiko Džilianai? Gal jie paaukojo 
nekaltą moterį, kad sukeltų skandalą, iš kurio jį „išgelbėtų ? 
Tada jis jaustųsi jiems skolingas, tiesa? 

Jis prapliupo keiktis, tarsi to nebūtų daręs šimtą metų. Jei 
įvykiai pakrypo taip, jei egzistuoja nors menkutė tikimybė, 
kad Ilgasis Medis susijęs su žmogžudyste, reikėtų iš karto 
pranešti Losonui. Bet ką jis pasakys? Kad jie susikivirčijo ir 
jis buvo pakištas? 

Jam dar nespėjus nuspręsti, ką daryti toliau, vėl suskambo 
telefonas. Senukas su kasytėmis, matyt, negaišta laiko? Va- 
das stvėrė ragelį. 

— Dar grasinsi, Ilgasis Medi? 

— Kas tas Ilgasis Medis ir kam jis grasina? 

Tai buvo Losonas. 

— Nesvarbu, - sumurmėjo Vadas. 

— Kas... 

— Tas senis, su kuriuo šįryt pusryčiavau. Tai... darbo reika- 
lai, - irzliai atsakė jis. - Sudėtingi. Bet su niekuo nesusiję. Ko 
jūs norėjot? 

— Mes jį suradom. 

— Ką? 

— Tą keistuolį, kurį apibūdinot. 

Vadui prireikė poros sekundžių smegenų krumpliaračiams 
perjungti. Jis prisėdo ant sofos krašto, stengėsi suvokti nau- 
ją informaciją. 

— Deilas Gordonas, - kalbėjo Losonas, - dirba Voterso 
klinikoje. Aš pateikiau personalui jūsų apibūdinimą, ir jį at- 
pažino. 

— Ar apklausėt jį? Ką jis sakė? 

— Jo ten neradome. Šį rytą anksti klinikos balso pašto dė- 
žutėje jis paliko žinutę, kad serga ir į darbą neateis. Aš dabar 
važiuoju įjo namus. 

— Tikiuosi, rasit. Sėkmės. 

— Norėčiau, kad ir jūs atvažiuotumėt. 

— Aš? Kodėl? 

— Kad neapklausčiau visiškai nekalto mulkio. Norėčiau 
įsitikinti, kad tai tas pats vyras, kuris kalbėjosi su jumis ir 
Džiliana. 

— Ar ne dėl to reikalingas liudytojas? 

— Tai paskatintų jo suėmimą. Niekas nematė to keistuolio, 
išeinančio iš žmogžudystės vietos. Šiuo atveju jis nėra įtaria- 


masis. Oficialiai. 

— Kitaip tariant, jūs norit, kad aš atvykčiau ir oficialiai ap- 
saugočiau jūsų subine, jei suimtumėte ne tą vaikiną. 
- Žinojau, kad suprasit mane. Mes jau prie „Dvaro“ įvažia- 


vimo. Ar jūs pasiruošęs? 


— Laba diena. Voterso klinika, - pasigirdo malonus balsas. 

— Laba diena, aš Melina Loid. Norėčiau pasikalbėti su de- 
tektyvu Losonu iš Dalaso policijos departamento. Jis čia 
turėtų būti. Ar galite jį pakviesti? - po reikšmingos pauzės 
ji pridūrė: - Mėginau skambinti jam į mobilųjį, bet neprisi- 
skambinau. Man labai svarbu su juo pasikalbėti. 

Registratorė nenoriai atsakė: 

— Taip, jis buvo čia su kitais policininkais. 

— Buvo? 

— Išvyko prieš penkiolika minučių. 

— Ar suėmė poną Gordoną? 

— Kokia jūsų pavardė? 

— Melina Loid. 

— Aš tikrai nieko apie tai nežinau, ponia Loid. 

— Mano sesuo tapo nusikaltimo auka. Losonas tiria šią 
bylą. Ar jie suėmė Gordoną? 

Šiandien ji sužinojo vieną dalyką: sielvartas įvairiai veikia 
žmones. Džemis buvo nepaguodžiamas, visą laiką blaškėsi, 
lyg būtų pasiklydęs minčių ir jausmų rūke, nuolat prarasdavo 
pusiausvyrą - kaip tada, kai įtūžęs puolė Kristoferį Hartą. Jis 
troško būti apsuptas draugų, o ji jautė liguistą nuolat trokš- 
tančių patarnauti žmonių baimę. 

Norėdama nuo jų pabėgti, ji užsidarė miegamajame, pa- 
aiškinusi, kad ketina nusnūsti. Gulėjo ant lovos, bet neuž- 
migo. Akis taip perštėjo nuo verkimo, kad net užsimerkus 
buvo negerai. Apie miegą nebuvo ko ir svajoti. Juo labiau kad 
prisiekusi keršyti ji turi veikti, o ne tinginiauti. Bet ką ji gali 
padaryti? Nenorėdama prisidėti prie kitų svetainėje ar vir- 
tuvėje, kur jau atsirado per daug puodų su karštu maistu ir 

dubenų su salotomis, ji vaikščiojo po miegamąjį, kol nebeiš- 
tvėrė nesužinojusi, kaip sekasi Losonui. Suprato, detektyvui 
nepatiks, kad ji kišasi, bet nemanė, kad Voterso klinikos re- 
gistratorė ją išbars. 

— Na? 

— Jie nesuėmė Deilo, pono Gordono. Jo nebuvo darbe. Šį- 
rytjis paskambino, kad serga. Manau, detektyvas nuvyko į jo 
namus. Ką jis padarė? - tyliai paklausė ji. 

Ignoruodama klausimą, ji pasiteiravo Deilo Gordono 
adreso. 

— Jis turėtų būti darbuotojų bylose. 

— Atleiskit, negaliu teikti tokios informacijos. 

— Prašau. - Bet kitame laido gale padėjo ragelį. - Po velnių! 

Ji atsisėdo ant lovos krašto ir taip žemai nuleido galvą, 
kad smakras palietė krūtinę. Viešpatie, kokia ji pavargusi. 
Visiškai nusikamavusi. Raumenys tarp menčių skaudėjo 
nuo įtampos ir nuovargio. Gal paklausyti draugių patarimo 
ir išgerti tabletę migdomųjų? Dvi. Tris. Kad tik užmigtų. Už- 
marštis būtų palaima. Ne, bailių išeitis. Kaip ir melas, sudir- 
gusi pamanė ji. Vis dėlto jai šiek tiek palengvėjo, pamačius 
sutrikusį Kristoferio Harto veidą, kai šis suprato esąs pagau- 
tas meluojant. 

Dabar apie tai ji nebenorėjo galvoti ir grįžo prie migdomų- 
jų tabletės. Kas pasikeis, jei save užslopins? Nieko. Tai ne- 
numaldys sesers mirties skausmo, tik jį atitolins. Be to, dar 
per anksti ieškoti užsimiršimo. Dar daug reikės padaryti, kol 
galės pabėgti. Tačiau ką daryti? 

Staiga jai kilo mintis. Atsiklaupusi prie naktinio staliuko, 
ji atidarė antrą stalčių, išsitraukė ir pasidėjo ant kelių didelę 
knygą. 


— Gordonai? - Losonas dar kartą pabeldė į laukujes duris. Kai 
ir dabar niekas neatsiliepė, jis paprašė lydintį policininką pa- 
skambinti Gordonui telefonu. 

Kytingas neseniai dirba Žmogžudysčių skyriuje. Jis labai 
stengėsi gerai dirbti, ypač su veteranu Losonu. 

— Jau skambinau. Du kartus. Niekas neatsiliepia. 

— Jo automobilis čia, - pastebėjo Losonas. - O kąji sako? — 
Jis mostelėjo į senyvą moterį, gyvenančią didesniame name, 
kuriam priklausė butas garaže. 

Moteris, pasirėmusi lazdele, stovėjo savo priebutyje ir 
smalsiai bei įtariai stebėjo juos, o prie jos kojų triukšmingai 
skalijo špicas. 

- Tai Gordono šeimininkė, - paaiškino Kytingas. - Šian- 
dien jo nematė. Sako, kad dienomis jis paprastai dirba ir grįž- 
ta namo po šeštos valandos ar dar vėliau. Būna tik savaitga- 
liais, niekad nelieka namie darbo dienomis. 

— Ar jis gyvena vienas? 

— Taip, ir draugų neturi. Šeimininkė niekada nematė jo su 
kuo nors. Jis ramus, laiku sumoka nuomą, tik skundžiasi, kai 
šuo prikakoja per arti jo buto. 

— Jo vietoje, jau seniai būčiau nušovęs tą prakeiktą šunpa- 
laikį. 

Vadas, kuris kiek atokiau klausėsi pokalbio, pritarė Loso- 
nui. Jis mylėjo gyvūnus ir, žinoma, nepritarė žiauriam elge- 
siui, tačiau šaižus miniatiūrinio šuns viauksėjimas lyg vini- 
mis kalė į ausų būgnelius. 

Kiek pasvarstęs Losonas apsisprendė: 

— Aš einu į vidų. Liepk jai grįžti į savo namus. 

Kytingas nubėgo prie senutės ir, nekreipdamas dėmesio į 
jos protestą, įvedė ją vidun. Pakėlęs šuniuką, kone įsviedė jį 
iš paskos. 

— Hartai, pasisaugokit, jis gali mūsų tykoti. 

Vadas nuėjo už policijos automobilio be atpažinimo žen- 
klų, kuriuo jie atvažiavo. Jis jautėsi lyg stebėdamas filmą: 
du detektyvai, išsitraukę pistoletus, užėmė pozicijas abiejo- 


se durų pusėse. Losonas vėl pašaukė Gordoną vardu, bet kai 

niekas neatsakė, jis staigiu judesiu spyrė į netvirtas duris, ir 
šios atsivėrė. 

Detektyvai puolė į vidų. Vadas laukė šūvių serijos, bet išgir- 
do, kaip policininkai kažką rėkia vienas kitam. Paskui kelias 
minutes garažo bute tvyrojo tyla, kurią drumstė tik prislo- 
pintas šuns iš didžiojo namo lojimas. Galiausiai tarpduryje 
pasirodė Losonas. 

— Hartai? 

Jis mostelėjo jam ateiti. Vadas pastebėjo, kad Losono de- 
vynių milimetrų kalibro pistoletas jau dėkle. 

— Jis nusižudė, - pasakė Losonas. - Ten bjauru, bet norė- 
čiau, kad pažvelgtumėt ir atpažintumėt. Sprendžiant pagal 
jo butą, jis buvo ligonis. - Detektyvas vėl pasuko į namą ir 
metė per petį: - Nieko nelieskit, - paskui sustojo ir pažvelgė 
į Vadą: - Jūsų skrandis nėra silpnas, tiesa? 

— Ištvėriau „Vimdančiojoje kometoje “. 

— Vadinasi, šis vaizdelis jums atrodys kaip diena paplūdi- 
myje, - pasakė Losonas ir sumurmėjo: - Velnioniškai aki- 
vaizdu, kad šiandien mano akys matė kiek per daug kraujo. 

Mažame bute buvo tvanku ir dvokė kaip mėsinėje. Netru- 
kus paaiškėjo kodėl. Kaip Losonas įspėjo, čia telkšojo klanai 
kraujo. 

Deilas Gordonas gulėjo ant grindų veidu į viršų prieš kaž- 
kokį altorių. Jo kūnas sudarė kryžių - išskėstos į šonus ran- 
kos delnais į viršų, pėdos sukryžiuotos. Jis persirėžė riešus. 
Šalia kūno gulėjo kraupiai atrodantis peilis, akiniai, lyg jis 
būtų juos nusiėmęs po to, kai atsigulė Kristaus poza. Gordo- 
nas buvo nuogas. 

Losonas pažvelgė į Vadą. 

— Ar taijis? 

Vadas linktelėjo. Tolumoje jis išgirdo besiartinančio grei- 
tosios pagalbos automobilio sireną. 


* „Vimdančioji kometa - NASA treniruočių lėktuvas, kuriame sukurtos 
nesvarumo būklės sąlygos (vert. past.). 

— Losonai? - Kytingas pasirodė iš už užuolaidos. Pirštinė- 
ta ranka jis laikė trumpas pižamos kelnaites. - Ar jos tinka 
prie palaidinukės, kurią radote Loid miegamajame? 

Losonas pasišlykštėjęs atsiduso. 

— Pasiėmė kaip suvenyrą. 

Kytingas atkišo kelnaites, kad Losonas pamatytų ant jų iš- 
džiūvusias dėmes. 

Vado skrandis susitraukė. Jis išprakaitavo, prispaudė pirš- 
tų galus prie vokų ir stipriai patrynė, mėgindamas nuvyti su- 
tepto drabužio vaizdą. 

Losonas paklausė Kytingo, ar daugiau nieko nerado. 

— Dar ieškau. 

Kytingas įdėjo į maišelį pižamos kelnaites ir toliau tyrinėjo 
butą. 

Norėdamas nukreipti mintis, Vadas paklausė: 

— Ar šiuo peiliu jis nudūrė Džilianą? 

- Ištirsime kraujo dėmes ant jo ir palyginsime su jos krau- 
ju. Kai tik gausiu teismo medicinos eksperto pranešimą, su- 
žinosiu, ar žaizdos padarytos tokio tipo peiliu. Galiu lažintis, 
kad taip ir bus. Jis - mūsų įtariamasis. 

Vadas pažvelgė į jį, suprasdamas, kad Losonas dar ne viską 
pasakė. 

— Kas dar? 

— Tai buvo vienišas sutrikusios psichikos ligonis, - susi- 
raukęs pripažino detektyvas. - Prieš pakviesdami jus į vidų, 
mes radome visą segtuvą su medžiaga apie Džilianą Loid ir 
jos nuotraukų. - Štai ten. - Jis mostelėjo į komodą, atstoju- 
sią Gordonui altorių. 

— Nuotraukų? 

— Fotografuotų miniatiūriniu aparatu, jai nežinant, klini- 
kos ginekologinės apžiūros kambaryje. 

— Jėzau! 

— Taip, taip, ir Jėzaus paveikslų, - ironiškai pritarė Loso- 


nas. - Gordonas buvo religinis fanatikas. Pažiūrėkit į visus 

tuos daiktus. Daugiau žvakių negu bažnyčioje. Botagas su 
kraujo pėdsakais. Statau dešimt prieš vieną, kad čia jo krau- 
jas. Dar yra apokaliptinės literatūros. Tikrai bauginantis kra- 
tinys. Man atrodo, Gordonas kentė didžiulį konfliktą savy- 
je - religinis fanatikas, įsimylėjęs Džilianą Loid. Jis neištvėrė 
tokios padėties. 

— Ypač kai pamatė ją su manim. 

— Tikriausiai jis sutiko ją klinikoje, - balsu svarstė Loso- 
nas, - maniakiškai įsižiūrėjo, ėmė kurti seksualines fanta- 
zijas. Vakar pamatė ją su jumis. Užvirė pavydas ir jis įtūžęs 
išsprendė problemą - jei ne jam, vadinasi, niekam. 

Gaili dejonė privertė vyrus atsigręžti. Už jų stovėjo Melina 
Loid. Iš jos išraiškos Vadas suprato, kad bent jau dalį Losono 
išvadų ji girdėjo. 

Detektyvas paklausė, kokio velnio ji čia atvažiavo. Vadas 
suėmė ją už pečių ir mėgino išvesti pro duris. Ji priešinosi. 

— Ar šitas ją nužudė? Kodėl? Kodėl? 

— Jums nereikėjo čia atvažiuoti, - griežtai pasakė Losonas. 

— Eikim laukan. Su manimi, - ištarė Vadas, imdamas ją už 
rankos. 

— Ne! - Ji žengė prie lavono, bet jis užtvėrė jai kelią. - Aš 
noriu pamatyti jo veidą. 

— Kaipjūs čia atsiradot? - griežtai paklausė Losonas. 

— O, aš veikiau kaip tikra detektyvė. Susiradau telefonų 
knygoje. Pasitraukit, - suriko ji, kai Vadas pastojo kelią jai 
į kambarį. Ji stipriai stumtelėjo jam į krūtinę. - Aš noriu jį 
pamatyti. Noriu pamatyti jos žudiką. Noriu žinoti, kad jis 
negyvas. 

— Nėrajokios abejonės. - Vadas apglėbė jos rankas savosio- 
mis. - Melina, prašau. - Jis kovojo su ja, kol ji prarado norą 
priešintis. Vos tik ji atlyžo, jis išstūmė ją į lauką ir prispaudė 
prie savęs. Ji prigludo prie jo krūtinės ir pravirko. Jis apka- 
bino ją, norėdamas nuraminti ir apsaugoti nuo aplinkinės 


sumaišties. 


140 +» Sandra Brown 


Sirenos kauksmas nutilo, kai greitoji privažiavo prie namo, 
špicas šokinėjo lyg šuniukas iš animacinių filmų, o jo lojimas 
rėžė ausis. Senutė atrodė išsigandusi ir sutrikusi. Ji užsto- 
jo medikams kelią, kai šie skubėjo pro ją, stumdami savo 
vežimėlį. 

— Ar kas nors atsitiko ponui Gordonui? - šūktelėjo ji pa- 
vymui. 

Kaimynai ėmė būriuotis ant šaligatvio šešėlyje po me- 
džiais. Visi buvo pensinio amžiaus. Tikra gyvenimo drama 
atrodė daug įdomesnė už pokalbių laidą per televizorių. 
Aplink sklandė jaudulio nuotaikos. 

Vadas glostė Melinai plaukus. 

— Jums nereikia to matyti, jūs neturėtumėte čia būti. 

Ji išsilaisvino iš jo rankų. 

— Kodėl neturėčiau? Jis nužudė mano seserį?.. 

— Atrodo, taip. 

— Tada aš privalau čia būti. - Ji nutvilkė jį piktu žvilgs- 
niu. - Bet jūs neturite čia būti. Meluodamas apie santykius 
su Džiliana, jūs aiškiai parodėt, kad norite atsiriboti nuo jos. 
Nuo visko. Taigi, ką jūs čia veikiate? 

Jis paaiškino, kad jį pakvietė Losonas. 

— Veikiau reikalavo, nei kvietė. Jis tikėjosi apklausti Gor- 
doną ir norėjo, kad atpažinčiau jį. 

— Ar atpažinot? 

— Taip. Be abejonės. Tai tas pats vyrukas. 

— Vadinasi, atlikot savo misiją. Ko vis dar trinatės čia? 

Jos priešiškumas jį sukrėtė ir supykdė. Jis atvyko, kad pa- 
dėtų. Galėjo sugalvoti tūkstantį būdų, kaip praleisti šią šiltą 
rudens dieną, užuot žiūrėjęs į nuogą mirusį žmogų, gulintį 
kraujo klane. Gordonas nusižudė, įrodymai akivaizdūs ir be- 
veik surinkti, byla bus nutraukta. Jis padarė viską, ką galėjo. 
Losonui jis nebereikalingas. Gerai pagalvojus, tikrai, ką jis 


čia veikia? 

— Tegul būsiu prakeiktas, jei žinau, ko čia trinuosi, - atkir- 
to jis tokiu pat pagiežingu tonu. - Bet prieš pasitraukdamas 
noriu pasakyti jums vieną dalyką. 

— Kokį? 

— Man baisiai nemalonu dėl to, kas atsitiko Džilianai. Tai 
paveikė mane labiau, negu jūs galite įsivaizduoti, ir man vel- 
niškai nesmagu, kad ir aš atlikau tam tikrą vaidmenį šioje 
tragedijoje, - jis pasilenkė arčiau jos veido ir pridūrė: - Bet aš 


labai džiaugiuosi, kad vakar mane lydėjo Džiliana, o ne jūs. 


Id shyrius 


| ša grafystė - mažiausia Naujosios Meksikos valsti- 
joje, tačiau rečiausiai apgyventa, todėl atrodo milžiniška. 
Šerifui Maksui Ričiui tai labai patiko. Gal kai kam peizažas 
per priekinį automobilio langą galėjo pasirodyti nykus. Tik 
ne jam. Jam čia buvo jauku kaip motinos įsčiose. Jis gimė ir 
užaugo Lamesoje, čia praleido visą savo gyvenimą, išskyrus 
dvejus metus, kai mokėsi koledže Las Kruse, tačiau tas laiko- 
tarpis paliko nelabai malonius prisiminimus, kaip ir tarnyba 
karinėse oro pajėgose. Neužsitarnavęs jokio dėmesio verto 
karinio laipsnio, Maksas Ričis anksti išėjo į atsargą, grįžo į 
Lamesos grafystę, vedė vietinę merginą, susilaukė trijų vai- 
kų - berniuko ir dviejų mergaičių. Tikriausiai jis čia ir mirs, 
čia bus palaidotas. 

Prieš tampant šerifu, jo gyvenimo istorija buvo tokia pat 
neišsiskirianti kaip ir karinė tarnyba. Jis dirbo sandėlininku 
ir vadybininku ūkinių prekių parduotuvėje, bet kai jo du kar- 
tus nepaaukštino, išėjo iš darbo, pamėgino prekiauti naudo- 
tais lengvaisiais ir krovininiais automobiliais. Tačiau prekyba 
nebuvo stiprioji jo pusė. Tais metais šeimą ištiko finansinė 
krizė, iš kurios jie visiškai išsikapstė tik prieš septynerius 
metus, kai jis gavo šerifo pavaduotojo darbą. Jis ėjo šias par- 
eigas vos trejus metus, bet paskui jo primygtinai buvo prašo- 
ma perimti vadovavimą. Oponentas nekėlė didelės grėsmės 

ir Ričiui pergalė buvo garantuota. Tais metais rinkėjų aktyvu- 
mas buvo rekordiškai žemas. Tačiau Ričis nustebo kaip ir kiti, 
kai biuleteniai pasiskirstė jo naudai. Per ateinančius dvejus 
rinkimus varžovų jis neturėjo, ir tai laikė ženklu, kad žmonės 
patenkinti jo darbu. 

Jam patiko būti šerifu, patiko viskas šiame darbe - nuo 
šaunios rudos uniformos iki mažytės nuovados, kurioje jis 
darbavosi su trimis neambicingais pavaduotojais. Jis mėgo 
važinėti patrulių automobiliu, stebėti pagarbiai mojuojan- 
čius žmones, džiaugėsi, kad gali nešiotis ginklą. Anksti iš- 
moko naudotis įvairių rūšių ginklais ir stengėsi neprarasti 
snaiperio sugebėjimų, todėl važinėdavo į dykumą šaudyti į 
skardines ir butelius, kuriuos, jo žmonos nuomone, rinko, 
kad atiduotų perdirbti. 

Vis dėlto per tuos septynerius metus jam nė karto taip ir 
neteko pademonstruoti šaudymo įgūdžių darbe. Lameso gra- 
fystėje įvykdavo vos vienas kitas nusikaltimas. Užpraeitais 
metais pasitaikė išprievartavimas. Vietinis paauglys išžagino 
greitkelyje jį sustabdžiusią merginą. Kai ji kreipėsi į policiją, 
jis jau seniai buvo dingęs. Ji beveik nepadėjo jo identifikuoti, 
todėl jo taip ir nesugavo. 

Kartą rezervate buvo įvykdyta žmogžudystė. Vyras užtiko 
žmoną kito vyro lovoje ir abu nužudė. Nepriklausomos rezer- 
vato policijos pajėgos atliko beveik visą tyrimą, nors nebuvo 
jokios paslapties. Tai buvo akivaizdi dviguba žmogžudystė, 
nusikaltimas afekto būsenoje. Ričiui tereikėjo sutvarkyti do- 
kumentus. Paprastai jis leisdavo indėnams patiems išsiaiškinti 
savo reikalus, nesipyko su jais, todėl jie vertino tokią nesikiši- 
mo politiką ir troško, kad kiekvienas pareigūnas jos laikytųsi. 

Praėjusį rudenį keli berniukai įsilaužė į varžovų vidurinę 
mokyklą ir apkirpo bizono galvos iškamšą. Iš tiesų tas plika- 
galvis bizonas buvo pakankamai juokingas. Berniukus kele- 
tui dienų pašalino iš mokyklos, o tėvams liepė nupirkti tokią 


pat bizono galvą. 

Kartais Ričiui tekdavo uždaryti į areštinę girtą gyventoją, 
kad tas išsiblaivytų, ar spręsti sutuoktinių ginčą. Tai beveik 
ir visi nusikaltimai jo grafystėje. 

Todėl vyresniojo kapralo Losono skambutis jį labai sujau- 
dino. 

— Dalaso policijos departamentas, - prisistatė vyras kimiu 
prarūkytu balsu. 

— Kuo galiu būti naudingas? 

— Aš tiriu žmogžudystę. Auka - baltaodė moteris, trisde- 
šimt šešerių. 

Gurkšnodamas kavą Ričis klausėsi įvykio faktų. 

— Užrašai ant sienų. Šlykštu. 

— Taigi. Mes suradome įtariamąjį. Bet šiek tiek per vėlai, - 
Losonas apibūdino neįprastą savižudybę. - Keista, kaip ir 
visa žmogžudystė. 

— Panašu. Bet atrodo, kad baigėte savo bylą. 

— Man tereikia surišti kelis galus. Šio vyro pavardė Gordo- 
nas. Jis buvo klasikinis vienišius. Beprotiškai keistas, aukš- 
tesnio negu vidutinio intelekto. Gerai atliko savo pareigas 
darbe. Jis buvo vaisingumo klinikos laborantas. 

— Ką jūs sakot! 

— Gerai sutarė su personalu, bet dažniausiai laiką leisdavo 
vienas. Nesidalindavo paskalomis prie kavos puodelio. Su- 
prantate, ką noriu pasakyti? Atrodo, neturėjo kitų interesų, 
išskyrus maniakišką potraukį aukai. Nežaidė nei boulingo, 
nei kompiuterinių žaidimų. Nelankė jokios bažnyčios. Ir tai 
tikrai keista. 

— Kodėl? 

— Todėl, kad jis buvo labai religingas. Ar girdėjote apie brolį 
Gabrielių? 

Šerifas Ričis nusijuokė. 

— Apie jį visi girdėjo. 

— Na, aš ne. Tikrai. Gal ir būčiau apie jį žinojęs, bet niekada 
nebuvau matęs jo laidų per televizorių ir girdėjęs pamokslų, 
kol neradau Deilo Gordono lavono ir neapžiūrėjau jo daiktų. 

— O kaip žudikas susijęs su broliu Gabrieliumi? 

— Štai kodėl man ir reikia jūsų pagalbos, šerife Riči. 

Dėl šio pokalbio Ričis dabar važiavo siauru kalnų keliuku, 
vedančiu į viršūnę. Iš profesinio solidarumo jis sutiko įvyk- 
dyti Losono prašymą - pasikalbėti su broliu Gabrieliumi ir 
paklausti, kodėl Deilas Gordonas šį mėnesį dešimt kartų jam 
skambino. 

— Ojjūs pats ar negalėtumėte jam paskambinti? 

— Galėčiau. Bet tikriausiai nieko nesužinočiau. Paprastai 
bendraudamas telefonu žmogus išsigąsta, tampa baikščiai 
įtarus ir nieko nepasako. O jus jis pažįsta, todėl jūs galite 
daugiau pasiekti. Be to, tai tik pagalbinė informacija, kurios 
reikia tam tikroms spragoms byloje užpildyti. 

Ričis buvo pakankamai nuovokus - žinojo, kad negali neį- 
spėjęs užgriūti pas įžymųjį grafystės pilietį. Broliui Gabrieliui 
priklausė visas kalnas, ant kurio įsikūrė jo gausi bendruome- 
nė. Mažiausiai šerifas Ričis norėjo įžeisti garbųjį evangeliką, 
nors brolis Gabrielius buvo per daug išskirtinis, kad jį šitaip 
vadintų. Kiti televizijos pamokslininkai šiam žodžiui teikė 
neigiamą prasmę. Be to, jis nebuvo panašus į kitus ir nenorė- 
jo tarp jų pakliūti. 

Šerifas Ričis pirmiausia paskambino. Jo laukė. Kai jis pri- 
važiavo prie šventyklos, sargybinis priėjo prie vairuotojo lan- 
go ir tarė: 

— Taika ir meilė, šerife. 

— Taika ir meilė, - atsakė šis, jausdamasis šiek tiek kvailai. 

Sargybinis nužvelgė jį, patikrino užpakalinę sėdynę, grįžo 
į savo būdelę ir atidarė elektronika valdomus vartus. Nuo čia 
iki centro dar reikėjo važiuoti pusę, teisingiau, šešias dešim- 
tąsias, mylios. 

Be pagrindinio pastato, stovėjo keli kiti, tarp jų bendra- 
bučiai čia dirbantiems ir gyvenantiems žmonėms. Viename 
name įsikūrė mokykla su gerai įrengtomis sporto aikštelė- 
mis. Pastate su palydovine antena ant stogo, žinoma, buvo 

televizijos studija, iš kurios brolis Gabrielius transliuodavo 
savo programas. Namas be langų - tai sudėtingos saugumo 
sistemos vadavietė. Tokia sistema buvo reikalinga saugoti to- 
kiam svarbiam pasaulio veikėjui kaip brolis Gabrielius. Kal- 
bama, kad savo sargybinius jis verbavo viso pasaulio armijo- 
se ir žvalgybos pajėgose, nugriebdavo grietinėlę iš kareivių 
bei apsaugininkų, ištreniruotų saugoti valstybės vadovus ir 
mirti, jei reikia, užtikrinant jų saugumą. 

Brolis Gabrielius turėjo didelę savo šalininkų armiją. Ta- 
čiau toks galingas žmogus, darantis milžinišką įtaką tiek 
vyrų, tiek moterų dvasiniam gyvenimui, įgijo ir daug kritikų. 
Taigi jis buvo ne paranojiškas, bet apdairus. 

Jis gyveno, kaip pats sakė, kūniškame pasaulyje, kur pa- 
klydusios sielos buvo linkusios daryti beveik viską. Kartais 
iš baimės ar trokšdamos dėmesio, kartais dėl giliai jų pažeis- 
toje psichikoje glūdinčių priežasčių. Todėl teritorijos apsau- 
ga buvo sustiprinta, tiesiog panaši į meno kūrinį. Ričis čia 
lankėsi vos antrą kartą, todėl šiek tiek baiminosi. Žinojo, 
kad strategiškai išdėstytos kameros lydi kiekvieną jo judesį, 
jautė, kaip jį seka akys iš saugumo pastato, kai išlipo iš še- 
rifo automobilio ir užkopė granito laipteliais prie įspūdingų 
centrinių pastato durų. 

Šerifas jautėsi lyg nuodėmingasis, besiartinantis prie Dan- 
gaus vartų. Nebuvo visiškai įsitikinęs, kad bus įleistas. Širdis 
daužėsi, apimta jaudulio ir laukimo, kai paspaudė mygtuką 
plačių stiklinių durų dešinėje. 

Ričis matė sargybinį, sėdintį už barjero marmuriniame 
vestibiulyje. 

— Šerifas Ričis? - per garsiakalbį pasigirdo balsas tiesiai 
virš jo galvos. 

— Taip, pone. 

— Nusiimkite skrybėlę. 

— Taip, žinoma. 

Jis nusiėmė savo plačiakraštę skrybėlę ir leidosi ap- 


žiūrimas. 

— Įeikite, - pasakė sargybinis. 

Metalinis užraktas spragtelėjęs atsidarė. Šerifas pastūmė 
sunkias duris ir pateko į švelnių spalvų marmuro oazę. Skam- 
bėjo tyli muzika. Uniformuotas, nepriekaištingai tvarkingas 
sargybinis vis dėlto nuoširdžiai nusišypsojo šerifui. 

— Jūsų laukia viršuje. Pasikelkite liftu į trečią aukštą. 

— Ačiū. 

Lifto lubose taip pat buvo kamera. Ričis mėgino neparody- 
ti, kaip jaudinasi. Susikaupęs perkėlė svorį nuo vienos kojos 
ant kitos ir stengėsi nekosėti. 

„Po trumpo begarsio pakilimo durys atsivėrė ir jis išėjo iš 
lifto. Čia jį pasitiko vyras, kurį Ričis atpažino kaip pirmąjį 
brolio Gabrieliaus patarėją. Aukštas, tiesus, tylaus balso, ne- 
priekaištingos išvaizdos, tamsaus švarko atlape įsegtas bal- 
tas gvazdikas. 

— Sveiki, šerifai Riči. Malonu jus vėl matyti pas mus. Seniai 
lankėtės. 

— Pone Henkokai. - Šerifas pagarbiai paspaudė jam ištiestą 
ranką su manikiūru. 

— Brolis Gabrielius laukia. 

Be tolesnių kalbų jis palydėjo Ričį į didžiulį kambarį, kuris pri- 
minė Didžiąją salę Karlsbado urvuose. Norėdamas ją pasiekti, 
turėjai įveikti ištisas mylias tamsiu giliu urvu. Bet patekęs ten 
suprasdavai, kad ji verta sugaišto laiko ir pastangų. Kaip ir čia. 

Visur auksas - ant lipdinių, baldų, durų rankenų, vyrių. 
Viskas, kas gali būti iš aukso. Šviestuvai degė neryškiai, kad 
neakintų aukso spindesys. Kambario sienos dekoruotos 
mėlynu, blizgančiu, šerifo nuomone, šilkiniu audiniu. Lu- 
bos buvo ištapytos freskomis kaip Europos bažnyčiose, ku- 
rių nuotraukų jis buvo matęs. Jis nenorėjo spoksoti, todėl 
paskubomis metęs žvilgsnį išvydo daugybę putlių rožinių 
debesėlių ir angelų su sparnais. 

Kilimas atrodė didesnis už krepšinio aikštę, rašomasis 
stalas —- už geležinkelio vagoną, o už jo sėdintis žmogus - di- 


desnis už gyvenimą. 

Brolis Gabrielius nusišypsojo ir mostelėjo jam prieiti. 

— Šerife Riči! Visada malonu jus matyti. Ar norėtumėte ko 
nors atsigerti? 

— A, ne, ačiū, - išlemeno jis sėsdamasis ant brolio Gabrie- 
liaus nurodytos kėdės. Ji priminė sostą aukšta, gumbuota, 
paauksuota medine atkalte. Tačiau buvo nelabai patogi. 

— Taigi. - Brolis Gabrielius sunėrė savo ilgus grakščius 
pirštus ir padėjo rankas ant stalo. - Kodėl norėjote susitikti? 

Maksas Ričis niekada nebuvo linkęs į homoseksualumą. Iš 
tiesų netgi niekada nebuvo su tuo susidūręs, bet dabar supra- 
to, tik aklas nepastebėtų, kad brolis Gabrielius tikrai gražus. 
Plati kakta, veriančios žalios akys, plona, tiesi nosis, bet skel- 
tas smakras ir kvadratiniai žandikauliai kiek menkino putlių 
lūpų grožį. Viską vainikavo šviesūs, beveik balti plaukai. Šis 
vyras nežemiškai gražus. Jei angelas Gabrielius nusileistų į 
žemę, jis atrodytų šitaip. Gal būtų net ne toks išvaizdus. Ir, 
žinoma, jis neturėtų tokių puikių drabužių. 

Suvokes, kad spokso lyg apžavėtas, šerifas Ričis atsikosėjo 
ir pamėgino patogiau įsitaisyti ant kėdės. 

— Man nemalonu jus trukdyti. Esu įsitikinęs, kad čia nieko 
rimta. 

Brolis Gabrielius klausiamai žvelgė į jį. 

— Teisėtvarkos saugotojai turi tam tikrų įsipareigojimų 
vieni kitiems, - paaiškino Ričis. - Tai kaip ir brolija. Jei vie- 
nas iš mūsiškių prašo paslaugos, privalai padėti. 

— Palaiminti taikdariai, - pacitavo brolis Gabrielius, - nes 
jie bus vadinami Dievo vaikais. 

Ričis nusišypsojo. 

— Na, esu sutikęs keletą, kurie nesielgė kaip Dievo vaikai. 

Brolis Gabrielius taip pat nusišypsojo, parodydamas dvi 
eiles akinamai baltų dantų. 

- Žaviuosi teisėsaugininkais. Kuo galėčiau padėti? 

- Šiandien ryte man skambino iš Teksaso, iš Dalaso. Žmog- 
žudysčių skyriaus detektyvas Losonas. - Ričis išdėstė, ką jam 
pasakojo Losonas. 

Brolis Gabrielius išliko ramus, kol šerifas baigė. Paskui vos 
sudrebėjo. 

— Siaubinga. Aš pasimelsiu ir už aukos, ir už to nelaimingo 
ją nužudžiusio žmogaus sielą. Pone Henkokai, įtraukite juos 
į šios dienos maldų sąrašą. 

Ričis pasuko galvą ir nustebęs pamatė, kad Henkokas sėdi 
ant sofos tolimajame kambario pakraštyje. Jis sėdėjo taip ra- 
miai, jog Ričis nesuprato, kad jis vis dar su jais. 

— Žinoma, broli Gabrieliau. 

Pamokslininkas vėl pažvelgė į Ričį. 

— Tačiau man vis dar neaišku, kaip tai susiję su manimi. 

— Na... - Ričis nesmagiai sukrutėjo ir dėl nepatogios kėdės, 
ir dėl veriančių žalių brolio Gabrieliaus akių. - Iš telefono iš- 
klotinės matyti, kad tas Deilas Gordonas keletą kartų skam- 
bino į šventyklą. Tiksliau pasakius, dešimt. Losonas nori ži- 
noti, ar jūs negalėtumėte to paaiškinti. 

— Bet ši byla jau išnagrinėta, tiesa? 

— Jis sakė, kad nori surišti kelis palaidus galus. 

— Palaidus galus? 

— Taip jis sakė. 

— Ir aš nemėgstu palaidų galų. 

— Esu tikras, kad tai tik formalumas. 

Brolis Gabrielius pritardamas linktelėjo. 

— Pone Henkokai, patikrinkite mūsų telefonų išklotinę. 

— Būtinai. 

Henkokas nuėjo prie didelės lyg namelis ant ratų medinės 
spintos kambario gale. Už plačių dvigubų durų stovėjo trys 
kompiuterių monitoriai ir įvairiausia įranga. Henkokas atsisėdo 
prie įtaisyto darbastalio ir ėmė spaudinėti klaviatūros klavišus. 

— Jūsų ir kolegos iš Dalaso laimei, mes registruojame pri- 
imtus telefono skambučius, - paaiškino brolis Gabrielius. 

— Nemaniau, kad sukelsiu jums nepatogumų. 

- Visai ne. Anksčiau jūs atsisakėte gėrimo. Kol laukiame 
pono Henkoko įrašų, gal įkalbėsiu jus apsigalvoti? 

Lengviau atsikvėpęs, kad jo nemaloni oficiali pareiga įvyk- 
dyta be blogų pasekmių, Ričis pasakė, kad jei nesudarytų 
sunkumų, jis išgertų ko nors šalto. 

— Visiškai nesunku. - Brolis Gabrielius paspaudė mygtuką 
telefono skydelyje ir atsiliepė moteriškas balsas. 

— Prašau, atsiųskite vežimėlį su atšaldytais gėrimais. 

Tikriausiai vežimėlis jau buvo paruoštas, nes vos brolis 
Gabrielius paprašė, Ričis išgirdo atsiveriančias duris. 

— A, Marija, atvežk jį čia. 

Pasukęs galvą, Ričis apstulbo. Marijai buvo apie aštuoniolika 
metų. Jos smulkų dailų veiduką supo tankios tamsios garba- 
nos. Ji vilkėjo tamsiai mėlyną šventyklos mokyklos uniformą. 
Spalva išryškino jos šviesią veido odą, rausvus skruostus ir tam- 
sias akis. Ji droviai pažvelgė į šerifą, bet sutelkė dėmesį į brolį 
Gabrielių, stumdama vežimėlį prie didžiojo rašomojo stalo. 

— Ko pageidautumėte, šerife? - paklausė brolis Gabrielius. 

— Man tas pats. 

Mergina atidarė skardinę ir įpylė gazuoto limonado į sti- 
klinę su ledu. Ji padavė šerifui stiklinę ir mažą lininę serve- 
tėlę. Jis stengėsi nespoksoti į ją, imdamas gėrimą iš jos rankų 
ir murmėdamas ačiū. 

Brolis Gabrielius patapšnojo sau per šoną. Laiminga mer- 
gina klusniai priėjo prie stalo ir atsisėdo šalia didžiulio krės- 
lo. Jis viena ranka apkabino jos liemenį ir prisitraukė ją. Kitą 
ranką uždėjo ant išsišovusio pilvo, rodančio paskutinį nėštu- 
mo mėnesį. 

— Marija - viena iš mūsų ypatingų brangenybių, šerife 
Riči, - pasigyrė pamokslininkas. - Kiek laiko tu pas mane, 
Marija? 

— Nuo dešimties metų, - tyliai atsakė ji. 

— Aš ją pavadinau Marija, nes ji man primena Renesanso 
Madonos paveikslus. Argi ji ne graži? 

Ričis sutrikęs linktelėjo, laikydamas rankoje stiklinę su ne- 


paliestu gėrimu. 

— Jai be galo gerai sekasi, - pasakė brolis Gabrielius, glos- 
tydamas ją. - Ji buvo pavyzdys kitiems vaikams, gera moki- 
nė, mokytojų džiaugsmas. Iš tiesų, ji puikiai atliko viską, ko 
ją mokė. Viską. - Jis žaismingai timptelėjo susisukusią gar- 
baną ir mergina sukikeno. Paskui jis pasilenkė, pabučiavo jos 
atsikišusį pilvą ir juokdamasis pridūrė: - Kaip matote, šerife 
Riči, mes labai mylime vienas kitą. 

Išraudes iš sumišimo, šerifas Ričis atsakė kimiu balsu: 

— Taip, aš matau. 

— Tikiuosi, kad Marija bus su manimi šventykloje ilgai il- 
gai. Oi, pone Henkokai, ačiū. 

Padėjėjas atnešė ant stalo kompiuteriu spausdintą lapą. 
Brolis Gabrielius peržvelgė jį, nenustodamas glostyti Mari- 
jos pilvo nuo pritvinkusių krūtų iki žemiausio taško, kur jis 
perėjo į klubus. Ši glamonė atrodė familiari ir intymi. Mer- 
į palenktą evangeliko galvą. 

Maksas Ričis jautė, kaip širdis daužosi jo gerklėje. Stiklinė 
rasojo sugniaužtoje rankoje. Jis buvo pasibaisėjęs, bet sutel- 
kęs dėmesį, pasibjaurėjęs, bet ir sužavėtas. Jis negalėjo at- 
plėšti akių. 

— O taip, ponas Gordonas, - sumurmėjo brolis Gabrie- 
lius. - Dabar atsiminiau. Labai liūdna istorija. - Jis paėmė 
merginos ranką, prispaudė prie krūtinės ir meiliai paglostė. 
O apstulbusiam svečiui paaiškino: - Šerife Riči, kai papasako- 
site liūdną pono Gordono istoriją Losonui iš Dalaso policijos 
skyriaus, neabejoju, kad jis bus toks pat tikras kaip ir aš, kad 


Deilas Gordonas buvo apgailėtinas iškrypėlis ir beprotis. 


14 skyrius 


Draėjus dviem dienoms po Džilianos Loid nužudymo ir Dei- 
lo Gordono savižudybės, Losonas beveik baigė tirti bylą. Jo 
paskutinė oficiali pareiga buvo informuoti Meliną Loid. Jis 
atidarė skardinę „Dr. Pepper", atsigėrė ir paskambino Meli- 
nai telefonu, stovinčiu ant jo apkrauto stalo. Pasisveikinęs 
pasakė: 

— Laboratorijos tyrimai patvirtino tai, ką manėme. Jūsų 
sesers kraujo rasta ant Gordono peilio. Ant kriaunų - tik jo 
pirštų atspaudai. Jie sutampa su rastais ant palangių ir stikli- 
nėsjos virtuvėje. Sperma ant pižamos kelnaičių - jo. Ant jūsų 
sesers kūno spermos nerasta. 

Aliejaus koncentracija ant jos odos rodė, kad ji neseniai 
maudėsi, galbūt prieš eidama miegoti. Net jei Hartas mela- 
vo ir jie lytiškai santykiavo, visi įrodymai buvo nuplauti. Bet 
kuriuo atveju nebuvo jokių lytinio pasikėsinimo įrodymų. 
Gordonas jos neišžagino. Losonas manė, kad tai nedidelė iš- 
krypėlio paslauga. 

— Aš neabejoju fiziniais įkalčiais, - pasakė Melina. - Aš 
kaip ir jūs esu įsitikinusi, kad Deilas Gordonas - nusikaltėlis. 
Bet abejoju jo motyvu. Kodėl jis ją nužudė? 

— Bijau, kad atsakymas į šį klausimą mirė su juo. Aš spė- 
ju, kad Gordonas buvo sutrikusios psichikos žmogus, vienas 


iš tų ligonių, praslydusių pro sistemą. Policija neturi apie jį 


duomenų, jis niekada nebuvo pakliuvęs į bėdą, nesiginči- 
jo su kaimynais ar bendradarbiais, turėjo gerą darbą. Tiesą 
sakant, mokslas jam sekėsi puikiai. Jis įgijo biologijos ma- 
gistro laipsnį Teksaso Arlingtono universitete. Bet visuome- 
nėje nepritapo. Pasak žmonių, kuriuos klausinėjome apie jo 
aplinką - mokytojų ir buvusių kaimynų, augdamas jis netu- 
rėjo vyro pavyzdžio. Nežinome, kas atsitiko jo tėvui. Motina 
buvo tikra paklydėlė, religinė fanatikė, skriaudusi jį emociš- 
kai ir, manau, galime tvirtai teigti, kad ir fiziškai. Taip elg- 
damasi ji užaugino seksualiai užgniaužtą nevykėlį. Nuo jos 
mirties prieš kelerius metus Gordonas gyveno vienas tame 
apleistame bute. Neaišku, kodėl jis įsižiūrėjo Džilianą. Gal ji 
mandagiai su juo pasikalbėjo ir jis klaidingai ją suprato. Kas 
žino? Vaikinas gyveno haliucinacijų pasaulyje. Kodėl jis prieš 
mirtį atsigulė nukryžiuotojo poza? Kai jis pamatė jūsų seserį 
su Hartu, į jį tarsi žaibas trenkė. 

- Ir jis ją nudūrė. 

— Dvidešimt du kartus. Skrodimo pranešimas pateikia 
tikslius duomenis. Žaizdų forma atitinka peilio ašmenis. 
Lemtingas smūgis kliuvo į gerklę. Jis perkirto miego arteriją, 
dėl to ištekėjo tiek kraujo. Kitas dūris pervėrė širdį. Aštuo- 
niolika žaizdų buvo padaryta jau mirusiam kūnui. Ji kentėjo 
neilgai, o gal ir visai nekentėjo. 

— Jos vietoje turėjau būti aš, - tyliai pasakė ji. 

— Negalvokit šitaip, Melina. - Losonas perkėlė ragelį prie 
kitos ausies ir gurkštelėjo „Dr. Pepper '. Tikriausiai ji iki gy- 
venimo galo jausis kalta. Tai neteisinga. Kita vertus, susikeis- 
damos suaugusios moterys pasielgė velniškai kvailai. 

— Iš kurjis gavo jos nuotraukų? - paklausė ji. 

Losonas nerodė jai nuotraukų, tik pasakojo. 

— Per mažytę skylutę, išgręžtą sienoje tarp jo laboratorijos 
ir klinikos apžiūros kambario. Personalas buvo pasibaisėjęs. 

— Taip ir turėjo būti. 

— Aha. 

Įsivyravo tyla, ilga kaip krovininis traukinys. 

— Maniau, norėsite tai žinoti prieš man užbaigiant bylą, - 
pasakė Losonas. 

— Nepanašu, kad... 

Aukos šeima niekada nenori užbaigti bylos. Netgi kai vis- 
kas aišku, kaip dabar. Niekas nenori pripažinti fakto, kad 
mylimas žmogus mirė dėl paprastos priežasties - kažkas 
troško jo mirties. Mylimo žmogaus gyvybė nutrūko dėl pa- 
vydo ar godumo, ar iškrypėlio užgaidos. Losonas nekaltino 
giminaičių, kad jie nenori pripažinti, jog jiems toks brangus 
gyvenimas buvo šitaip nuvertintas. Tačiau šiandien jis bijojo 
išgirsti tą gerai pažįstamą fraze. Jis buvo mirtinai pavargęs, 
o ant rašomojo stalo gulėjo trys naujos jo dėmesio reikalau- 
jančios bylos. 

Vis dėlto jam patinka Melina Loid. Jis gerbia ją. Ta moteris 
pasirodė esanti labai drąsi, ir jis tuo žavėjosi. Taigi jis išgirdo 
save skatinantį ją išsakyti, ką norėjo. 

— Kas nepanašu? 

— Nepanašu, kad toks nuo visuomenės atsiskyręs žmogus 
įvykdytų tokį žiaurų nusikaltimą. Nepanašu, kad Deilas Gor- 
donas būtų išdrįsęs. Turėjęs tam kiaušus, atleiskite už tokį 
išsireiškimą. Ar jo gyvenimo istorijoje kas nors rodo, kad jis 
galėjo būti toks žiaurus? 

— Ne, bet aš atsekiau kelis jo telefono skambučius tam te- 
levizijos pamokslininkui. 

— Kokiam? 

— Broliui Gabrieliui. 

— Blondinui su daugybe dantų? 

— Tam pačiam. Gordonas jo sekėjas ar netgi mokinys. Bro- 
lio Gabrieliaus būstinė įsikūrusi Naujojoje Meksikoje. Ją va- 
dina šventykla. Taigi Gordonas ten skambino daugybę kartų, 
ypač šį mėnesį. Paprašiau, kad vietos šerifas pasidomėtų. 

— Ir? 


— Jis pasikalbėjo su pačiu pamokslininku, kuris prisiminė 

Deilą Gordoną. Na, šiam žmogui skambina tūkstančiai, bet 
jis žinojo, apie ką kalba šerifas. Atrodo, Gordonas skambin- 
davo bet kuriuo paros metu - dieną, vidurnaktį, anksti ryte. 
Jo telefono sąskaitos labai didelės. 

— Dėl ko jis skambindavo? 

— Pasimelsti. Dažniausiai dėl savo gašlumo. 

— Seksualinio gašlumo? 

— Aš jums nepasakosiu smulkmenų, kurias man pateikė 
šerifas, o jam - brolis Gabrielius. Pakankamai iškrypėliška. 
Beje, Gordonas skambino ir anksti ryte, kai buvo nužudyta 
Džiliana. Jis pasakė pamokslininkui, kad ketina padaryti 
blogą dalyką. Anksčiau tas „blogas dalykas reiškė masturba- 
ciją, po kurios jis bausdavo save plakdamas rimbu. 

— Gerasis Dieve! 

— Kaip sakiau, jam motina turėjo didelę įtaką. Lytinį po- 
traukį ir fantazijas apie moteris, šiuo atveju Džilianą, jis pri- 
lygino nuodėmei. Jis tikriausiai nekentė jūsų sesers, kad jį 
sužadina. Jo mintyse ji buvo puolusi moteris. Ji darė jį ne- 
skaistų, o tai tiesiogiai konfliktavo su jo religingumu. 

— Taigi jis nuo masturbacijos perėjo prie žmogžudystės? 

— Viskas iškreipta. Kadangi jis jos nekentė, bet tuo metu 
buvo lyg apsėstas, sutikęs ją su Hartu, tarsi nutrūko nuo 
grandinės. Brolis Gabrielius apgailestavo išgirdęs, kad Gor- 
donas nusižudė, bet pripažino nenustebęs. Jis patarinėjo 
Gordonui tą naktį, bet nebuvo tikras, jog tas jį supras. Jis 
sakė, kad tą naktį Gordonas buvo nuėjęs toliau negu visada, 
todėl liepė vienam iš budinčių psichologų paskambinti jam 
po dviejų valandų. Gordonas teigė, kad jam viskas gerai, kad 
dabar jaučiasi daug geriau, kad pokalbis su broliu Gabrielium 
jam suteikė naujų vilčių. 

— Tačiau vėliau jis nusižudė. 

— Aha. 

— Džiaugiuosi, kad jis taip padarė, - abejingai tarė ji. - Jei 


Deilas Gordonas nebūtų nusižudęs, aš būčiau jį nužudžiusi. 

Losonas neskatino nė vieno pačiam vykdyti teisingumą, 
vis dėlto nuoširdžiai pripažino, kad nekaltina Melinos už to- 
kius jausmus. 

Jis įsegė į bylą skrodimo ataskaitą ir mintyse užantspau- 
davo ją kaip baigtą. 

— Manau, jau viską aptarėme. 

— Ačiū, kad informavote mane. 

— Kiek žinau, jūs kremavote kūną. 

— Vakar. Kai tik teismo medicinos ekspertas jį atidavė. Jau 
buvau sutvarkiusi dokumentus. Gedulingos pamaldos vyks 
rytoj po pietų. - Ji nurodė laiką ir vietą. 

Losonas stengdavosi nedalyvauti jo tiriamos žmogžudys- 
tės aukos laidotuvėse, nebent byla būdavo nebaigta ir jam 
reikėdavo įsitikinti, ar tarp gedėtojų nėra galimo įtariamojo. 

— Labai jus užjaučiu, Melina. Priimkite ir viso mano sky- 
riaus užuojautą. 

— Ačiū. 

Jie baigė pokalbį, ir jis beveik apgailestaudamas padėjo 
bylą ant krūvos kitų, kurios turėjo iškeliauti į archyvą. Byla 
nutraukta, ir jis daugiau nesusitiks su Melina Loid. Jam 
būtų patikę susipažinti su ja kitomis aplinkybėmis. Kitokio- 
je aplinkoje. Žinoma, ji niekada nebūtų atkreipusi dėmesio 
į tokį neaukštą, apkūnų, pavargusį tipą kaip jis. Ji lenkia jį 
keliomis pakopomis. Ji rinktųsi Kristoferį Hartą. Matyt, ir 
Džiliana taip pasirinko. 

Hartas sugeba skraidyti raketomis, bet visiškai nemoka 
meluoti. Gal sužadėtinis ir patikėjo juo, bet Losonas nė aki- 
mirkai nesuabejojo, kad Džiliana nepaliko astronauto vieš- 
bučio, neišmėginusi jo lovos. Tokie vaikinai kaip Hartas ne- 
sikalba su moterimi iki trečios valandos ryto. Tik jau ne su 
tokia, kuri atrodo kaip Džiliana Loid. Arba Melina. Losonas 
ištiesė ranką link kitos neišnagrinėtos bylos ir sumurmėjo: 


— Laimingas kalės vaikas. 

Brolis Gabrielius gulėjo savo karališkoje lovoje, sukryžiavęs 
rankas ant krūtinės. Jo akys buvo užmerktos. 

Jei jos būtų atmerktos, jis žiūrėtų į freską ant lubų virš 
jo lovos. Freska buvo panaši į didžiojo kambario. Abiejose 
vaizduojama jo vizija apie pomirtinį gyvenimą. Jo idėja apie 
dangų buvo daug geidulingesnė negu tradicinės religijos. Jei 
ne saulės spinduliai, prasiskverbiantys pro debesų antklodę, 
paveikslas virš jo lovos labiau primintų romėnų orgiją. 

Visos erotiškomis pozomis pavaizduotos moterys buvo 
gražios, puikios figūros. Vilkėjo permatomus drabužius, jei iš 
viso vilkėjo. Freskoje vyrų buvo nedaug, visi jie turėjo fizinių 
trūkumų ir labiau priminė eunuchus negu gladiatorius. 

Kristaus figūra paveikslo centre priminė brolį Gabrielių, 
kurio tikrasis vardas buvo Elvinas Medfordas Konvėjus. 

Jis gimė Arkanzase prieš keturiasdešimt šešerius metus. 
Elvinas buvo jauniausias automobilių laužo aikštelės savi- 
ninko ir jo žmonos, kuri, be jo, turėjo prižiūrėti dar septynis 
vaikus, sūnus. Mažajam Elvinui nebuvo skiriama daug dė- 
mesio ir jis galėjo laisvai klaidžioti mažo miestelio gatvėmis, 
ieškodamas išdaigų ar kitokių pasilinksminimo būdų. Vieno 
tokio pasivaikščiojimo metu jis aptiko bažnyčią. 

Maža, tyli protestantų bažnyčia stovėjo miesto pakrašty- 
je, kur centrinė gatvė įsiliejo į valstijos greitkelį. Žema tvo- 
relė skyrė baltų lentelių koplyčią nuo tvarkingų kapinaičių. 
Grakštaus juodo bokšto viršuje buvo mažas kryželis. Bažny- 
čią puošė šeši aukšti vitražiniai langai, po tris kiekviename 
bažnyčios šone. Dvylika eilių sunkių medinių klauptų skyrė 
praėjimas, užklotas nutrintu raudonu kilimu, vedančiu prie 
altoriaus. Už komunijos turėklo stovėjo sakykla. Kiekvieną 
sekmadienio rytą sutana vilkintis dvasininkas iš jos aukšty- 
popierinėmis laidotuvių namų dovanotomis vėduoklėmis, 


kol pastorius mokydavo savo bandą gyventi. Jis patardavo, 

kaip išgryninti atlyginimo čekius, auklėti vaikus negailint 
botago, teikti labdarą tiems, kuriems pasisekė mažiau negu 
jiems patiems. Jis ragindavo juos liautis keiktis, gerti, lošti 
ir šokti ir pradėti liudyti Dievą. Liepdavo negeisti kaimyno 
asilo, jaučio ar žmonos. 

Jei jų mieste ir buvo jautis, tai jaunasis Elvinas Konvėjus 
to nežinojo. Beje, jis nelabai žinojo ir kas tas jautis, todėl šita 
pamokslo vieta jam buvo nesvarbi. Tačiau likusi dalis apie 
geidulį buvo labai reikšminga. Ji pakeitė jaunojo Elvino Kon- 
vėjaus gyvenimą. 

Tačiau vienuolikmetį pirmą kartą į bažnyčią atviliojo vitra- 
žiniai langai. Tą liepos dieną, kai lauke buvo taip karšta, kad 
net dangus pabalo, Elvinas mėgino rasti, kur praleisti laiką iki 
vakarienės, ir atsirado prie bažnyčios. Jis ir anksčiau ją matė, 
tik niekada nekreipė dėmesio. Tą tvankią dieną nuobodulys 
privertė jį sustoti ir atidžiau pasidairyti. Purvinomis kojomis 
jis žengė dulkėtu žolių takeliu ir tingiai kasėsi dilgėlės paliktą 
rumbę, likusią nuo vakar. Sustojo skersai gatvės priešais baž- 
nyčią ir ėmė svarstyti, kas būtų, jei jis mestų akmenį į vieną iš 
tų gražių, žėrinčių langų. Koks kiltų triukšmas! Tikriausiai jo 
senis gerai iškarštų jam kailį. Motina bartų ir nuolat kartotų, 
kad jis „beviltiškas“ ir tikriausiai atsidurs pataisos kolonijoje 
dar nesulaukęs dvidešimt vienų. Kaip jo vyriausias brolis. 

Vis dėlto būtų verta tai padaryti, kad ir koks pragaras kiltų. 
Tėvai bent jau liautųsi ginčijęsi, kad nėra pinigų ir ką daryti 
su seserimi, kurią jos vaikinas patvarkė ir dingo. 

Jei įstatymo sergėtojai parvestų Elviną namo, tėvai būtų 
priversti ir į jį atkreipti dėmesį. 

Jis vis dar svarstė sumanyto vandalizmo akto privalumus 
ir trūkumus, kai išgirdo iš bažnyčios sklindančią vargonų 
muziką. Tada drąsiai perėjo gatvę ir atidarė duris, beveik 
nejausdamas karštų dervos burbulų, sprogstančių po basais 
padais. Berniukas pravėrė vos plyšelį, leisdamas vėsiam orui 


paliesti jo įkaitusį išraudusį veidą. 

Viduje prie vargonų sėdėjo graži moteris ir susikaupusi 
grojo. Per šonines duris Elvinas pamatė, kaip į bažnyčią įėjo 
vyras. Jis nuėjo praėjimu, dėliodamas knygas ant klauptų. 
Vėliau Elvinas sužinojo, kad tos knygos vadinamos psalmy- 
nais ir jose yra giesmių žodžiai ir melodijos. 

— Jūs šiandien labai gražiai griežėte, panele Džons, - pa- 
sakė vyras. 

— Ačiū, pastoriau. 

Pastorius pastebėjo Elviną, žvilgčiojantį pro duris, bet jo 
nevijo, o draugiškai pakvietė užeiti, pavadino „sūneliu , pa- 
plekšnojo per petį ir pakvietė ateiti į sekmadienio mišias. 

— Aš pasidairysiu, ar atėjai, - pasakė jis. 

Po šio pirmojo apsilankymo Elvinas ėmė čia vaikščioti 
nuolat. Jam patiko stebėti vargonininkę, akompanuojančią 
grupei dainininkų, kuri, kaip jis sužinojo vėliau, vadinama 
choru. Jos rankos ir kojos judėjo vienu metu. Jis negalėjo įsi- 
vaizduoti, kaip tai įmanoma. 

Choro vadovė buvo pastoriaus žmona - apkūni, strazda- 
nota moteriškė, kuri kartais giedodavo viena pati. Jos balsas 
buvo toks garsus ir aukštas, kad jai giedant pagurklis imdavo 
drebėti, bet kai ji liaudavosi, visi vyrai rėkdavo „amen . 

Paprastai giedodavo visa bendruomenė. Elvinas nemokėjo 
giesmių, tačiau atsistodavo kartu su visais ir judindavo lū- 
pas, apsimesdamas, kad gieda. Kai kuriems žmonėms netgi 
nereikėjo psalmynų, jie visas giesmes mokėjo atmintinai. Kai 
aplink nešiodavo aukų lėkštę, tikintieji dėdavo į ją pinigų. 
Kadangi Elvino šeimoje pinigų nuolat trūko, šis dalykas baž- 
nyčioje labiausiai jį stebino. 

Elvino šeima šaipėsi, kad jis tapo jų mažuoju „Biblijos se- 
kėju“, bet Elvinas nepraleido nė vieno sekmadienio visą va- 
sarą ir vėliau, kai laidojimo namų ventiliatorius su Jėzaus 
veidu - ne keiksmažodžių Jėzaus, o kitu, kuris gyveno dan- 
guje su Dievu ir Šventąja dvasia - pakeitė oro šildytuvai, kad 
išvytų šaltį iš maldos namų. 

Vis dėlto labiausiai kaitino pastoriaus pamokslai. Jie šil- 
dė visus, kurie klausydavosi, nepriklausomai nuo metų lai- 
ko ir temperatūros. Savo balsu jis priversdavo klausytis. Kai 
pastorius kalbėdavo, žmonės klauptuose pamiršdavo kietus 
suolus ir prieš pietus gurgiančius pilvus. Jie klausėsi kiekvie- 
no jo ištarto žodžio. Nors kartais juos pastorius bardavo už 
nuodėmingą gyvenimą ir nedorus geidulius, jie mylėjo jį ir 
kiekvieną sekmadienį ateidavo naujų pamokslų. 

Vieną sekmadienį, neilgai trukus po to, kai Elviną pakrikš- 
tijo ir priėmė į tikinčiųjų šeimą, pastorius pasakė nuostabų 
pamokslą apie geismą. Geidi, kaip Elvinas sužinojo, kai nori 
to, ko negali turėti. Jis galvojo apie beisbolo pirštinę, dviratį 
ar medžioklinį šautuvą, kuris neseniai paslaptingai atsirado 
pas vieną iš vyresniųjų brolių. Klausydamasis jis suvokė, kad 
geismas susijęs su daugeliu dalykų, netgi su moterimis. Pas- 
torius pasakojo apie vieną vyruką, karalių Dovydą, ir besi- 
maudančią moterį, kurią jis stebėjo. Nors Elvinas nesuprato 
smulkmenų, bet suvokė esme: negalima kišti savo pimpalo 
į skylę, kuri tau nepriklauso. Kai kuriuos dalykus jo broliai 
paaiškindavo daug paprasčiau negu pastorius. 

Po savaitės, paskutinę gegužės dieną, Elvinui Medfordui 
Konvėjui sukako dvylika metų. Birželio pirmoji buvo pasku- 
tinė mokslo metų diena. Jis nusprendė atšvęsti vasaros pra- 
džią eidamas žvejoti. Pasiekes savo mėgstamą vietą prie upe- 
lio, Elvinas nusivylė, pamatęs automobilį, pastatytą po didele 
pavėsinga guoba. Kažkas brakonieriavo jo žvejybos vietoje. 

Vėliau jis pažino, kad tai pastoriaus automobilis, kuriuo 
šis lankydavo ligonius, stokojančiuosius ir paklydėlius. Jei 
jau dalintis su kuo nors savo žvejybos vieta, tegul tai bus pas- 
torius, kuriuo jis taip žavėjosi dėl šio galios žmonėms. Bet 
kai Elvinas jau ketino pasisveikinti, jis išgirdo garsus, visiškai 


nesusijusius su žvejyba. 


lo skyrius 


L isinas lėtai prislinko ir pamatė porą, gulinčią ant žolės ki- 
limo ir iš visų jėgų besidulkinančią. Jis apie tai jau žinojo. 
Vieną vakarą, kai jam buvo septyneri, pastebėjo, kad broliai 
kuždasi tarpusavyje, ir suprato, kad jie kažką rezga. Po vaka- 
rienės jie išėjo iš namų, o Elvinas nusekė juos iki tos „mer- 
gos namų ir per atvirą langą stebėjo, kaip jo broliai vienas po 
kito lipo ant merginos. 

Vienas brolis pastebėjo smalsutį, įtraukė jį vidun ir trink- 
telėjo per galvą už šnipinėjimą. Tačiau kiti pradėjo juoktis ir 
erzindami klausinėti, ką jis manąs apie tai, ką matė. Elvinas 
pliupo juokais ir kartu su ta „merga viską parodė. Nuo tada 
jis viską žinojo apie dulkinimąsi. 

Vis dėlto jis nemanė, kad pastorius tai darė dėl juoko, 
juo labiau lauke dieną. Jis manė, kad jis su žmona tai daro 
tamsoje, po apklotu, pirmiausia pasimeldę. Tačiau pastorius 
dulkinosi labai panašiai kaip ir jo broliai. Elvinui buvo taip 
juokinga stebėti besikilnojantį baltą pastoriaus užpakalį. 
Paskui jis pastebėjo gražias kojas, apsivijusias aplink tą bal- 
tą užpakalį. Žinoma, jis nebūtų pamanęs, kad storos pasto- 
riaus žmonos kojos tokios grakščios ir lieknos. Galų gale jis 
suvokė, kad rankos, apkabinusios pastoriaus kaklą, visai ne 


strazdanotos. 

Po besikilnojančiu kūnu gulėjo ne pastoriaus žmona, o pa- 
nelė Džons, vargonininkė. 

Ši tiesa taip nuliūdino Elviną, kad jis nei tą, nei kitą dieną 
nežvejojo. Apleistas ir užmirštas jis rado prieglobstį sudau- 
žytame automobilyje tėvo automobilių laužo aikštelės toli- 
miausiame pakraštyje. Važiuoklės dugnas buvo prarūdijęs ir 
per jį augo žolės. Išblukę vilnoniai apmušalai buvo skylėti ir 
karšti, bet Elvinas sėdėjo sename automobilyje pusę dienos 
ir visą kitą, jausdamasis piktas ir išduotas. 

Pastorius - šlykštus apgavikas. Jis daro tą patį, už ką bara 
žmones savo pamoksluose. Pastorius niekuo ne geresnis už 
jo nedievobaimingus brolius, kurie geria, rūko, keikiasi, šoka, 
sanguliauja ir nepaiso, eis jie į pragarą ar ne. 

Elvinas svarstė, ar jam kitą sekmadienį nereikėtų atsistoti 
ir visiems tikintiesiems papasakoti apie jų pastorių ir panelę 
Džons ir ką jis matė juos darančius prie upelio. 

Tačiau šį pradinį nusivylimo jausmą išstūmė stipresnė 
emocija - susižavėjimas. 

Pastorius privertė visus tikėti, kad jis turi tiesioginį ryšį su 
Viešpačiu. Jis mokė apie ugnį ir sierą, laukiančią blogųjų, bet 
neatrodė labai susirūpinęs dėl pragaro, kai dienos šviesoje 
prie upelio jojo ant panelės Džons. Pastorius iš abiejų pasau- 
lių ėmė tai, kas geriausia. Jis turėjo bilietą ir raktus. Jis rado 
atsakymą, kaip susikurti laimingą gyvenimą. 

Ir šis puolęs žmogus su sutana, pats to nežinodamas, nu- 
švietė Elvino Medfordo Konvėjaus gyvenimo kelią. 

Elvinas instinktyviai jautė, kad yra skirtas didybei. Anks- 
čiaujis nežinojo, kaip to pasiekti. Dabar turėjo kryptį. Jis pri- 
siminė visus tuos žmones, ateinančius kiekvieną sekmadie- 
nį, kad pastorius juos išbartų dėl nuodėmingo gyvenimo ir 
netvirto tikėjimo. Prisiminė, kaip jie nenuleisdavo akių nuo 
vyro sakykloje, kaip jo aistra laikė prikausčiusi juos prie kietų 


suolų, kaip po mišių jie apkabindavo jį ant bažnyčios laiptų 

ir kalbėdavo, koks jis svarbus jų gyvenime. Jie nešdavo jam 
nedideles savo meilės dovanėles ir patikėdavo savo sielas. 

Pastorius šypsojosi, spaudė jų rankas, priėmė jų dovanas ir 
pasitikėjimą. Jis turėjo teisingą idėją, broli. Aleliuja ir amen. 

Rugpjūtį panelė Džons netikėtai paliko miestą. Žmonės 
kuždėjo, kad ji „pakliuvo į bėdą ir išvažiavo gyventi pas gi- 
mines į Oklahomą. Pastorių ir jo storą žmoną, besilaukiančią 
ketvirto vaiko, perkėlė į parapiją kitame mieste. Bendruome- 
nė buvo labai nelaiminga. Paskutinį sekmadienį visi verkė ir 
aukojo pastoriui dosnias meilės aukas. 

Pastorių pakeitė senesnis ir bjauresnis dvasininkas. Jo pa- 
mokslai buvo sausi kaip takas, ir Elvinas svarstė, ar šis galė- 
tų priversti ką nors dulkintis su juo, ypač žmoną, kuri buvo 
plona kaip lazda, veidas kaip pliauska, o veido išraiška rodė 
nuolatinį vidurių užkietėjimą. 

Elvinas liovėsi lankęs bažnyčią, bet pradėjo sakyti pamoks- 
lus prieš veidrodį ir savo žvejybos vietelėje. Jis stengėsi, kad 
kalboje neliktų vietos akcento, ir tol treniravosi, kol balsas 
ėmė skambėti kaip televizijos pranešėjo. Dabar jis mokėsi 
rankų judesių. Jis kūrė jaudinančias maldas ir mintinai mo- 
kėsi evangelijos ištraukas. 

Sulaukęs keturiolikos, jis gavo progą pademonstruoti savo 
sugebėjimus. Viena dešimtokė, su kuria kartu lankė anglų 
pamokas, pakvietė jį į atgimimo pamaldas bažnyčioje. Kai 
jo ir kalbėjo taip, kad pravirkdė visą minią. 

Tą vakarą, kai jie važiavo namo, Elvinas pareiškė, kad šven- 
toji dvasia jam įsakė sustoti ir pasimelsti. Taigi mergaitė pa- 
suko į giraitę šalikelėje, jie sulipo į jos tėvo vakarui paskolinto 
sunkvežimuko kėbulą ir tesė spontanišką maldą. 

Meldėsi jie neilgai, nes šventoji dvasia įkvėpė Elviną pa- 
garbinti mergaitės kūno altorių. Tam reikėjo, kad jo veidas 
atsidurtų tarp jos šlaunų. Savo ruožtu, ji panašiai pagarbino 
jo kūną. Mergaitė grįžo namo svarstydama, kad Dievas atlie- 

ka savo darbą paslaptingais būdais. O Elvinas parėjo žinoda- 
mas, kad jis pakeliui link kažko didingo. 

Po trisdešimt dvejų metų, gulėdamas ant lovos su auksiniu 
galvūgaliu, jis šypsojosi sau, prisimindamas tą užguitą vaiką, 
koks jis buvo - purvinomis basomis kojomis, išmargintomis 
asfalto dervos dėmių, kovojantį su broliais ir seserimis dėl 
paskutinio kepto viščiuko kąsnio. 

Dabar jam maistą ruošdavo asmeniniai virėjai. Jis turėjo 
trenerį, prižiūrintį, kad kaloringas maistas jo nenutukintų, 
siuvėją, modeliuojantį jo drabužius taip, kad išryškintų jo to- 
bulą kūną. 

Jis mylėjo savo kūną, jėgą, slypinčią po tamsia oda. Jo 
krūtinė buvo plati, plaukuota ir dėl to atrodė lyg panardin- 
ta į auksą. Jis tingiai kedeno pirštais plaukelius, liesdamas 
šiurkščias garbanas, pasimėgaudamas ištiesė ilgas, raume- 
ningas kojas, tai įtempdamas, tai atleisdamas, paskui į viršų 
pakėlė rankas ir jas apžiūrėjo. 

Jos atrodė pakankamai stiprios, kad sulenktų plieną, bet ir 
švelnios kūdikiui sūpuoti. 

Tinkamos, mąstė jis šypsodamasis, kai ranka nuslydo jo 
lyties link. Jo sėklidės buvo tokios pat kietos kaip tą naktį, 
kai jis pasiguldė šventosios dvasios kupiną mergaitę jos tėvo 
sunkvežimuke. Jis paglostė savo varpą ir pajuto, kaip ji prisi- 
pildo kraujo, ilgėja, kietėja. 

Moteris šalia jo sujudėjo ir pabudo. Ji atsisėdo ir nusišyp- 
sojo. Ji turėjo vieną vaiką. Jos speneliai buvo dideli, rudi. 
Jam labiau patinka mažesni, rausvi, kaip nekaltų mergaičių, 
tačiau kartais reikia aukotis. 

Ji atsiklaupė ant kelių ir jau ketino jį apžergti, bet jis su- 
stabdė: 

— Šįkart tik burna. Labai lėtai. 

Jis užsimerkė, mintys ir vėl nuklydo, grąžindamos jį prie 


Elvino. Ir kokia bangelė Konvėjų genuose jį padarė tokį gra- 

žų? Jis sunkiai beprisiminė, kaip atrodė kiti šeimos nariai, 
bet jie tikrai nebuvo labai patrauklūs. 

Jis paliko namus, kai tik baigė vidurinę mokyklą, ir nieka- 
da tenai negrįžo. Jis netgi niekam nepasakė, kad išvyksta. Iš 
pradžių jam buvo įdomu, ką jie pamanė, kai vieną rytą pabu- 
dę pamatė, kad jis išėjo, ir ar iš viso tai pastebėjo. Gal dieną 
dvi nepastebėjo, o vėliau pagalvojo, kad jis nuskendo ar dar 
kas nors atsitiko. Viena burna mažiau. 

Tikriausiai jo tėvai jau mirę, bet, žinoma, broliai, seserys 
dar gyvi. Arjie atpažįsta jį per televiziją? Ne. Jei būtų atpaži- 
nę, jau būtų prisistatę prašyti pinigų. 

Žinoma, jis buvo gražiausias iš padugnių, bet kiti jį nuo- 
lat erzino dėl šviesių plaukų. Tačiau dabar jis džiaugėsi, kad 
suaugus jie nepatamsėjo. Auksiškai balti plaukai tapo jo pre- 
kiniu ženklu. Jį lygino su arkangelu Mykolu arba žinianešiu 
Gabrieliumi, kurio vardu jis pasivadino. Bet tai atėjo vėliau, 
daug vėliau, kai jis baigė koledžą ir seminariją. Jis įstojo tam, 
kad įgytų pagrindus, bet pasirodė, kad studijos jam patiko 
daug labiau, negu tikėjosi. Jis skyrė tiek pat laiko ir netikin- 
čiojo pažiūrų, ir teologijos studijoms. Jis ketino kariauti vie- 
noje pusėje. Jei nori laimėti, turi pažinti stipriausias prieši- 
ninko puses. 

Baigęs seminariją, jis tapo pastoriumi. Tačiau netrukus 
paaiškėjo, kad tik švaisto savo talentą vienai nedidelei para- 
pijai. Jam nusibodo klausytis skundų, krikštyti kūdikius ir 
laidoti mirusiuosius. Buvo smagu lengvai manipuliuoti žmo- 
nėmis - įtikinti, kad sekmadieniais kviestųsi pietų, aukotų 
meilės aukas. Šiek tiek daugiau pastangų prireikdavo atimant 
nekaltybę jų dukterims. Vis dėlto jis sutvertas didesniems ir 
geresniems dalykams, kam tenkintis mažais? 

Jis persikėlė į didesnį miestą, didesnę bažnyčią. Tačiau 
vienintelis skirtumas buvo sekmadienio pietų kokybė ir 
aukų dydis. Dukterys visur buvo daugiau mažiau panašios. 
Žinoma, visoms patiko dulkintis su juo. Bet iš tikrųjų visos 

gaudavo vieną užduotį: laikyti paslaptį, kad privertė pastorių 
nusidėti. Kiekviena manė esanti vienintelė, kuri privertė jį 
atsiklaupti atgailoje ir vos ne mesti kunigystę. Joms patiko 
vaidinti izabeles ir dalilas. Kuo nuodėmingesnės manė esan- 
čios, tuo smagiau buvo. 

Trečioji bažnyčia, kurioje jis pastoriavo, turėjo pakanka- 
mai daug lėšų ir įstengė transliuoti sekmadienio ryto mišias 
per vietos televiziją. 

Netrukus jis pradėjo vesti laidą ir vietos, ir regioninėje te- 
levizijoje. Laida turėjo tokį pasisekimą, kad jis metė sakyklą 
bažnyčioje, įkūrė evangelijos laidą per valstijos televiziją. Ta- 
čiau kodėl apsiriboti tik valstija? Kodėl netapti nacionaline 
laida? Ar net pasauline? 

O toliau, mielieji, jau istorija. 

Jis norėjo garsiai nusijuokti. Bet labai sunku juoktis, kai 
tau atlieka tokį puikų oralinį seksą. 

Šiandien brolio Gabrieliaus parapija žarstė daug milijonų 
dolerių. Milijonai žmonių visame pasaulyje maldavo, trokš- 
dami gauti komercinį Elvino Medfordo Konvėjaus pasiūly- 
mą. Jis valdė ištisas minias sekėjų ir darė tokią pat, o gal ir 
didesnę įtaką žmonių mąstymui kaip bet kurios valstybės 
vadovas. 

Praėjusiais metais jis pasirodė kartu su popiežiumi pasau- 
linėje religinėje konferencijoje Belgijoje. Kai pristatė popie- 
žių, senukas nesulaukė tiek džiaugsmingų sveikinimų, kiek 
brolis Gabrielius. Popiežius ir kiti religiniai vadovai atstova- 
VO praeičiai. 

O brolis Gabrielius - ateičiai, naujojo tūkstantmečio vilčiai. 

Jo galia buvo neribota. Tačiau jis turėjo planą, kaip gauti 
dar daugiau. 

— Broli Gabrieliau. 

Jis atsimerkė išgirdęs pono Henkoko balsą per nematomą 
vidaus ryšio sistemą. 

— Taip? 


susikeilimas + 107 


— Atsiprašau, kad trukdau, bet ką tik paskambino žmogus, 
kurio laukėte. Ar kalbėsite? 

— Duokite man penkias minutes. 

- Žinoma. 

— Ar baigti, broli Gabrieliau? 

Jis šyptelėjo moteriai ir vėl palenkė jos galvą. 

- Žinoma. 

— Ar rinksite spermą? 

— Šį vakarą ne. 

Žinoma, savanaudiška šitaip švaistytis, bet net ir galin- 


giausieji negali visą laiką dirbti. 


Palaiminęs moterį ir su meile pabučiavęs jos skruostą, bro- 
lis Gabrielius paliepė jai grįžti į bendrabutį, kur ji gyveno su 
savo vaiku. Nusiprausęs po dušu ir įsisupes į storą baltą kil- 
pinį rankšluostį, jis išėjo iš miegamojo ir nuėjo prie rašomojo 
stalo. Lygiai po penkių minučių, kai jam pranešė apie telefo- 
no skambutį, jis paspaudė mirksintį telefono mygtuką. 

— Brolis Gabrielius klauso. 

Netgi su įjungtu garsiakalbiu nereikėjo baimintis, kad jį 
išgirs. Kambaryje buvo puiki garso izoliacija, specialistai tris 
kartus per dieną tikrindavo, ar nėra pasiklausymo įrenginių. 
Jo kompiuteris ir telefono sistemos turėjo apsaugą, kurią 
nuolat atnaujindavo moderniausios technologijos... ir nuolat 
buvo sekama, kad nevyktų išdavysčių bendruomenės viduje. 

Po kelių mandagių frazių skambintojas pasakė: 

— Turiu gerų ir dar geresnių naujienų, broli Gabrieliau. 

Ponas Henkokas pastatė prieš jį brendžio stiklą. Jis linkte- 
lėjimu padėkojo už paslaugą. 

— Aš klausau. 

— Deilo Gordono byla oficialiai nutraukta, kiek tai susiję su 
Dalaso policijos departamentu, Džilianos Loid žmogžudystė 
išaiškinta. 


— Gera naujiena. 

— Deilas Gordonas atliko savo darbą. 

— Jis ištikimai tarnavo, buvo iki galo klusnus. Bet jį nesun- 
ku pakeisti. Aš jau tuo užsiimu. Labai gaila, kad praradome 
Džilianą Loid. Ji atrodė tobula kandidatė. 

— Su tuo susijusi mano dar geresnė žinia. - Brolis Gabrie- 
lius ištvėrė teatrališką pauzę. - Jūs pamiršote vieną faktą iš 
Džilianos Loid bylos. Ji turi dvynę seserį. 

— Dvynę? - Nepaisant atsipalaidavusios kūno padėties, 
brolio Gabrieliaus širdis ėmė tankiau plakti. Jis tikrai pamir- 
šo. Tada, kai skaitė šią informaciją, ji pasirodė nesvarbi. Bet 
dabar! 

— Identišką. Jos vardas Melina. 

— Melina. - Jam patiko skambesys. Beveik biblinis. - Tuo 
reikia pasinaudoti. Kokios kliūtys? 

— Manau, jų nedaug. 

— Ji ištekėjusi? 

— Ne. Ir šįkart nėra aiškaus partnerio. Dvynės buvo be galo 
artimos, todėl ji išgyvena dėl Džilianos mirties. Jai labai rei- 
kia švelnumo ir meilaus rūpesčio. 

Brolis Gabrielius susijuokė: 

— Jums tai idealu. 

— Ir aš taip pagalvojau. Yra tik viena kliūtis. 

Už tūkstančio mylių brolis Gabrielius susiraukė. Pakėlęs 
stiklą prie lūpų, jis giliai įkvėpė aromatą prieš nugerdamas. 

— Kliūtis? 

— Kristoferis Hartas. 

Brolis Gabrielius dar labiau susiraukė. 

— O kąjis daro? 

— Manau, gali jai patikti. 

Iš pykčio drebančiu balsu jis pasakė: 

- Šitas žmogus sugadino vieną geriausių mūsų kandidačių. 
Aš nenoriu dėl jo prarasti ir kitos. 

— Gal aš ir klystu, tikiuosi, taip, bet manau, kad pastebėjau 
tam tikrus virpesius. Pamaniau, turėčiau jus įspėti, kad jis 


gali būti kliūtis. Tikriausiai vienintelė. 

Brolis Gabrielius siurbtelėjo brendžio ir palaikė burnoje 
prieš nurydamas. Paskui ramiai pasakė: 

— Tada reikia ką nors daryti. 

— Aš tuo pasirūpinsiu. 

— Puiku. Jūs dirbate gerai, ir jums bus atlyginta, pone 
Heningsai. 

— Ačiū, broli Gabrieliau. 

— Taika ir meilė. 

Baigęs kalbėti, brolis Gabrielius paprašė, kad Henkokas at- 
neštų Džilianos Loid bylą. 

— Ji diskelyje, broli Gabrieliau. 

— Atidarykite jį man. 

Jis nuėjo prie kompiuterių spintos ir lėtai siurbčiojo bren- 
dį, kol Henkokas atidarė užkoduotą bylą. Kai jos nuotrauka 
pasirodė kompiuterio ekrane, Henkokas pasakė: „Kaip netei- 
singa, kad ją praradome. 

— Manote, sesuo bus tokia pat geidžiama? 

— Girdėjote, ką sakė ponas Heningsas, o jis turėtų žinoti. 

Trokšdamas likti vienas su ja, brolis Gabrielius mostelėjo 
Henkokui išeiti. Jis atsisėdo priešais ekraną ir ėmė skaityti 
Voterso klinikos bylų duomenis. Prisiminus svarbią informa- 
ciją apie Džilianą, jį šildė tiek maloni žinia, kad ji turi identiš- 
ką dvynę seserį, tiek brangus brendis. 

Jis palietė ekraną ir įsivaizdavo pirštų galais jaučiąs jos 
skruostą. 

— Melina, - gundančiai sukuždėjo jis, lyg kalbėdamasis su 


meiluže. - Tu man puikiai pasitarnausi. 

si [RB stebina, kad susirinko tiek daug žmonių. 

Koplyčia buvo pilna, vietos stovėti liko tik pačiame gale. 
Džemis Heningsas pažvelgė per petį į vis didėjančią minią. 

— Nežinau, kodėl tu stebiesi, Melina. Džiliana turėjo daug 
draugų. Tu negalėjai visų pažinoti. 

— Norėjau pasakyti, ji jaustųsi dėkinga, kad atėjo tiek daug 
žmonių. 

— Aš niekada nemačiau tokios jūros gėlių. 

— Jos gražios, tiesa? Po ceremonijos bus nuvežtos į slaugos 
namus. Namie nėra vietos, būtų gaila išmesti. 

— Man kelia nuostabą religinės pamaldos, - pasakė jis, per- 
metęs akimis spausdintą programą. 

Ji nustebusi pažvelgė į jį. 

— Tu buvai Džilianos sužadėtinis ir nežinojai, kad ji buvo 
giliai tikinti. 

— Ji nelankė bažnyčios. 

— Bet tikėjimas jai buvo svarbus. Maniau, kad tu tai žino- 
jai. Ji... 

Susidomėjęs, kas privertė ją nutilti viduryje sakinio, Dže- 
mis atsigręžė, sekdamas jos žvilgsnį. 

— Ką šitas čia veikia? - niekinamai paklausė jis. 

— Manau, atiduoda jai pagarbą. 

Kristoferis Hartas stovėjo kartu su kitais koplyčios gilu- 

moje. Ją sukrėtė, kad jis atėjo čia, ypač po jų susikirtimo po 
Deilo Gordono savižudybės. Ji buvo šiurkšti, o jis atsimokėjo 
gerumu. Ji manė jau niekada jo nepamatysianti. 

Jų akys trumpam susitiko, paskui ji vėl atsisuko į koply- 
čios priekį. 

— Melina, jei jo buvimas tave liūdina, aš tučtuojau papra- 
šysiu jo išeiti. 

Ji pasibaisėjo pagalvojusi, kad Džemis gali sukelti skandalą 
per seseriai skirtas gedulingas pamaldas, ir sukuždėjo jam: 

— Nė nedrįsk. 

— Aš tik mėginu apsaugoti tave. 

— Nedaryk to. Man nereikia apsaugos. 

— Ne nuo astronauto, o širdies skausmo. Džiliana būtų no- 
rėjusi, kad aš tavimi pasirūpinčiau. 

Jausdamasi nesmagiai, kad priekaištavo jam, Melina spus- 
telėjo jo ranką. 

— Ačiū, Džemi. Tu labai padėjai ir buvai nepaprastai jau- 
trus. Aš tau dėkinga labiau, negu tu įsivaizduoji. 

Jis ištiesė ranką ir trumpam apkabino ją per pečius. 

— Jei apsigalvosi dėl to raketininko, aš su didžiausiu 
džiaugsmu jį išlydėsiu lauk. 

Jų pokalbis nutrūko, bet ji vis dar svarstė, kodėl Kristofe- 
ris Hartas čia - ne tik pamaldose, bet apskritai Dalase. Juk 
Losonas jį tikrai atleido nuo bet kokių įsipareigojimų. Jis jau 
turėjo būti Hjustone, o prisiminimus apie vakarą su Džiliana 
ir siaubingus jo padarinius jau seniai turėjo išstumti profesi- 
nės pareigos ir įtemptas visuomeninių renginių kalendorius. 

Nuostabu, kad jis užtruko Dalase net minutę ilgiau, negu 
reikėjo. Tikriausiai kaltė vertė jį atiduoti pagarbą moteriai, 
su kuria miegojo tą naktį, kai ją nužudė. 

Jo garbei reikia pasakyti, kad jis elgėsi deramai, nedarė nie- 
ko, kad atkreiptų dėmesį į save. Iš tiesų jis stengėsi būti kiek 
galima mažiau pastebimas. Dėl ryšio su Džiliana jo pastangos 
buvo bergždžios, bet ji žavėjosi, kad jis bent mėgino. 

Priėjo kunigas, kurio ji buvo prašiusi vadovauti pamal- 
doms, ir paklausė, ar Melina pasiruošusi pradėti. Ji vylėsi, 
kad pavyks neparodyti savo jausmų prieš minią, bet per 
evangeliją ir giesmes buvo sunku sulaikyti ašaras. 

Džilianos bendradarbis, turėjęs pasakyti gedulingą kalbą, 
pasirodė labai iškalbingas: 

— Mums dar sunku susitaikyti, o dar sunkiau suvokti, kaip 
tokią gyvybingą ir energingą jauną moterį iš mūsų taip žiau- 
riai pagrobė. Manau, Džiliana norėtų, kad ši tragedija mus 
priverstų kasdien prisiminti, koks vertingas ir nuostabus yra 
gyvenimas. Manau, ji būtų palikusi mums tokį testamentą. 

— Gerai pasakyta, Melina. Jis teisus, - sukuždėjo Džemis ir 
suspaudė jos ranką. 

Po palaiminimo Melina stovėjo lauke po pilku, lietų žadan- 
čiu dangumi. Ji spaudė nesuskaičiuojamai daug rankų, atlai- 
kė begalę apkabinimų, klausėsi išsakytų prisiminimų apie 
Džilianą. Galų gale netgi atkakliausieji pradėjo judėti link 
automobilių aikštelės, vildamiesi išvengti lietaus. 

— Ponia Loid? - Paskutinė priėjo gal penkiasdešimt pen- 
kerių metų moteris. Ji buvo apkūni, bet tvirta, energinga ir 
malonaus veido. 

— Aš Linda Kroft. Dirbu Voterso klinikoje. Jūsų sesuo buvo 
miela moteris. Mes matėmės keletą kartų, todėl tikiuosi, jūs 
nemanote, kad man nederėjo dalyvauti jos laidotuvėse. 

— Žinoma, aš dėkinga, kad atėjote, ponia Kroft. 

— Negaliu patikėti, kad ji mirė. Aš ją mačiau šią savaitę. 

— Iš tiesų, dieną prieš žmogžudystę ji lankėsi klinikoje, ar ne? 

— Taigi jūs žinojote, kad ji mūsų pacientė. 

- Žinojau, kad ji dirbtinai apvaisinta. Jūs neskleidžiate 
slaptos informacijos. Mes su dvyne seserimi paslapčių netu- 
rėjome. 

— Jūs neįtikėtinai panašios, - pasakė moteris. - Pamačius 
jus bažnyčioje, man kvapą užniaužė. Pamaniau, kad žinia 


apie žmogžudystę - siaubinga klaida. 

— O, jei taip būtų. 

Linda Kroft palietė jos ranką. 

— Nuoširdžiai jus užjaučiu. Tai siaubinga netektis. 

— Taip, iš tikrųjų. - Akies krašteliu ji pamatė Džemį. Jis 
nekantriai laukė aikštelėje ir mojo jai eiti link automobilio. 
Pradėjo lynoti. Jis išskleidė skėtį. Ryškiai raudoną. Ji jau nie- 
kada nebepajėgs žiūrėti į šią spalvą, negalvodama apie krauju 
parašytus žodžius. Nuvijusi staiga apėmusį drebulį, ji tarė: 
Dar kartą ačiū jums, ponia Kroft, kad atvykote. 

— Maniau, kad jau ištvėrėme tragediją Voterse. Kalbu apie 
tai, kas atsitiko Andersonų kūdikiui. Oi, tikiuosi, neatėmiau 
per daug jūsų laiko. - Norėdama pasiaiškinti, kodėl taip stai- 
ga pakeitė kalbą, Linda Kroft mostelėjo į aukštą nueinančią 
figūrą. - Turbūt sutrukdžiau jam pasikalbėti su jumis. Netu- 
rėjau taip ilgai jūsų užlaikyti. 

Kristoferis Hartas žingsniavo šaligatviu tolyn. Jis nesi- 
stengė apsisaugoti nuo prasidėjusios dulksnos. Atrodė, kad 
lietaus jis nė nepastebi. Jo dėmesys buvo sutelktas tik į tai, 
kaip išvykti. Nekreipdamas dėmesio į Džemį, jis praėjo pro 
šalį ir nesulėtino žingsnio, kol nepasiekė prabangaus dvi- 
viečio sportinio automobilio vairuotojo durelių. Atrakinęs 
automobilį nuotoliniu pulteliu Hartas įslydo į žemą sėdynę. 
Variklis suriaumojo ir jis nuvažiavo. 

— ...vaiko pagrobimą prieš kelis mėnesius, ponia Loid? 

— Atsiprašau? - Ji vėl sutelkė dėmesį į moterį. Kristoferis 
Hartas norėjo su ja pasikalbėti. Įdomu, ką jis būtų pasakęs? 

— Naujagimį, kurį pavogė iš ligoninės. - Linda Kroft grįžo 
prie nutrauktos minties. - Andersonai buvo mūsų pacientai. 
Aš nieko privataus neatskleidžiu. Tai skelbė per žinias. Pora 
kelerius metus stengėsi pastoti ir galiausiai nutarė išmėgin- 
ti dirbtinį apvaisinimą. Mūsų puikiems gydytojams pavyko 
iš antro karto. Dar nebuvau mačiusi tokių laimingų žmonių. 
Kitą dieną, kai kūdikis gimė, jį pagrobė. 

— Dabar prisimenu. Ar vaiką rado? 

— Bent jau aš negirdėjau, - tarė Linda Kroft ir susirūpinusi 
pridūrė: - Nereikėjo man apie tai užsiminti. Jūsų gyvenime 
ir taip daug sielvarto. Telaimina jus Dievas, ponia Loid. 

— Kas ta moteris? - paklausė Džemis, padėdamas jai įlipti į 
jo automobilį. - Maniau, kad ji niekada tavęs nepaleis. 

— Linda Kroft. 

— Tavo draugė? 

— Ji dirba Voterso klinikoje. Sakė, kad jai labai patiko Dži- 
liana, dėl jos mirties norėjo pareikšti man užuojautą. 

Džemis išsiblaškęs linktelėjo. 

— Ar matei jį? 

— Jį - tai Vadą? 

Jis įsmeigė į ją akis. 

— Jis tau jau Vadas? 

Ji pavargusi pasukiojo galvą, mėgindama sumažinti rau- 
menų įtampą. 

— Visi vadina jį Vadu, Džemi. Netgi žiniasklaida. Aš su juo 
nekalbėjau. 

— Jis tykojo. 

— Bet nesulaukė ir išvažiavo, tikriausiai tai geriausia išeitis. 
Mes neturime ką pasakyti vienas kitam. Sprendžiant pagal 
tai, kokiu greičiu išvažiavo iš aikštelės, jis dabar tikriausiai 
pusiaukelėje į Hjustoną. 

Nieko gera. Tiesą sakant, ji labai nusivylė, kad nepavyko 
pasikalbėti su juo prieš išvykstant. Būtų norėjusi atsiprašyti 
už... už viską. Pradedant susikeitimu, baigiant jos bjauriu el- 
gesiu per jų paskutinį susitikimą. 

Vis dėlto atsiprašymas buvo tik viena iš priežasčių, kodėl 
ji norėjo pabūti su juo, tačiau ji neleis sau to net pripažinti. 
Todėl pasakė Džemiui: 

— Ne, žinoma, gerai, kad išvyko nepasikalbėjęs su manimi. 

Kol jie važiavo, tylą nutraukdavo tik ritmiškas valytuvų 
pliaukšėjimas. Galiausiai Džemis tarė: 

— Man skambino Losonas. Manau, kad ir tau. - Sulaukes 
jos linktelėjimo, jis paklausė: - Ar sakė, kad užbaigė bylą? 

— Atrodo, jis patenkintas. 

— Jis atrodo patenkintas. Bet tu ne? 

Ji neketino aptarinėti to dabar. Ji iš viso neketino to ap- 
tarinėti. Bet Džemis žiūrėjo į ją lyg laukdamas paaiškinimo, 
todėl ji atsidususi tarė: 

— Manau, vertindama sesers žmogžudystę, negaliu būti to- 
kia objektyvi kaip patyręs detektyvas. Jam ji buvo tik bylos 
numeris, krūva popierių, kuriuos jis norėjo kuo greičiau už- 
pildyti, kad galėtų susitikti su draugais, išgerti alaus, pasižiū- 
rėti futbolą ir pasimylėti su žmona. 

— Losonas vedęs? Maniau, jis viengungis. 

— Tu supranti, ką aš norėjau pasakyti, - suirzusi atkirto 
ji. - Jis liko profesionaliai atitolęs ir aš to beveik pavydžiu. 

— Kodėl? 

— Norėčiau pažvelgti į žmogžudystę praktiko akimis. No- 
rėčiau pašalinti iš lygties visas emocijas ir analizuoti ją kaip 
Losonas. 

— Kodėl, Melina? 

Kad išsklaidyčiau savo abejones, įsitikinčiau, kad tai įvyko 
taip, kaip sakė Losonas, patikėčiau, kad Deilo Gordono motyva- 
cijoje nebuvo nieko daugiau, neabejočiau, kad nepražiūrėti svar- 
besni dalykai. 

Su Džemiu savo nerimastingomis mintimis ji nepasidalijo. 

— Jau nieko neverta daryti. Byla baigta. 

— O aš džiaugiuosi, kad vyras, kuris nužudė Džilianą, nu- 
sižudė pats. 

— Tokia buvo ir mano pirmoji reakcija. 

— Persirėžęs riešus, jis išgelbėjo mokesčių mokėtojus nuo 
bylos ir įkalinimo išlaidų, o mus apsaugojo nuo emocinių iš- 
gyvenimų - juk reikėtų iš naujo viską patirti. Man tik gaila, 
kad ne aš daviau Gordonui tai, ko nusipelnė. 

Ji vakar panašiai pareiškė Losonui, bet dabar gailėjosi, kad 
neturėjo galimybės pasikalbėti su Deilu Gordonu ir paklausti, 
kodėl jis tai padarė. Kodėl? Ar tai buvo tik seksualinė manija, 


siaubingai sutrikusio individo veiksmas? 

Deilas Gordonas miręs, bet jis nepaaiškino savo veiksmų. 
Tai ir kėlė jai didžiausią nepasitenkinimą. Apie Gordono mo- 
tyvus buvo galima tik spėlioti. Todėl Losono apibendrinimai 
jai neatrodė tiesa. Toks paaiškinimas buvo per daug nudai- 
lintas, per daug tvarkingas ir paliko neatsakytų klausimų. Ji 
nenurims, kol neras visų atsakymų. 

Lyg skaitydamas jos mintis, Džemis pasakė: 

— Turėtum džiaugtis, kad viskas baigta, Melina. 

— Aš džiaugiuosi. - Ji vangiai šyptelėjo. - Tik esu labai pa- 
vargusi. 

— Galiu pasiūlyti vaistą. 

— Žinau, išgersiu tabletę. 

— Žinoma, galiausiai taip ir padaryk, tačiau pirmiausia rei- 
kia suvalgyti karšto maisto, kurį aš paruošiu, o ne to, kas liko 
sunešta namuose. Vėliau, po geros vakarienės, ilgai pasile- 
pinti karštoje vonioje. Aš tau padarysiu savo įžymųjį sprando 
ir nugaros masažą. Manau, Džiliana pasakojo apie šį mano 
talentą. Ojau tada - migdomųjų tabletė. 

— Ar tu labai įsižeisi, jei aš pasakysiu, kad noriu viską pra- 
leisti ir išgerti tik migdomųjų tabletę? 

— Taip, nes Džilianos šmėkla man amžinai vaidensis, jei aš 
tavimi nepasirūpinsiu. 

— Džemi... 

— Jokių ne! 


Vadas nesuprato, kodėl jautė pareigą dalyvauti gedulingose 
pamaldose, ir buvo šiek tiek sutrikęs, kad dalyvavo. Žinoma, 
jis pasielgė deramai. Netgi ketino Melinai pareikšti užuojau- 
tą. Vis dėlto permąstęs jų paskutinį pokalbį, apsigalvojo ir 
išvažiavo anksčiau, negu pavyko su ja pasikalbėti. 

Ir dabar negalėjo suprasti viena - kodėl jis vis dar čia. Jis 
padėjo Losono tyrimui, netgi pateikė faktą, nuvedusį prie 
Deilo Gordono, dalyvavo gedulingose pamaldose, Melina jį 
matė. Jis atliko savo moralinę ir visuomeninę pareigą. Tai tu- 
rėjo būti pabaiga. Taip nusprendęs jis žengė į barą. 

— Burbono ir vandens. 

Barmenas įpylė jam gėrimo. 

— Klausykit, ar jūs ne... 

— Ne, mane painioja su juo. 

Tai buvo populiarus baras populiariame rajone. Čia daž- 
nai lankydavosi profesionaliojo sporto žvaigždės, naujieji 
turtuoliai, miesto gražieji ir drąsieji. Barmenas buvo įpratęs 
prie įžymybių ir gerbė jų privatumą, kai jie to prašydavo. Jis 
supratingai linktelėjo Vadui. 

— Antras gėrimas baro sąskaita. 

— Ačiū, bet man užteks vieno. 

Vis dėlto Vadas išgėrė antrą taurę, trokšdamas, kad alkoho- 
lis padėtų numalšinti skausmą. Jis mielai važiuotų į „Dvarą 
taksi, o savo automobilį pasiimtų vėliau, jei tik įstengtų šiek 
tiek pasigerti, apsvaigti tiek, kad jam neberūpėtų, ką apie jį 
galvoja Melina Loid. 

Bet nuo burbono jis pasijuto dar šlykščiau. 

Melinos puolimas prie Gordono buto pasiekė tikslą. Jis 
tikrai norėjo atsiriboti nuo žmogžudystės tyrimo, jis tikrai 
melavo, kad nemiegojo su Džiliana. Melina pataikė į dešim- 
tuką - jis nenorėjo niekur įsivelti. Laikytis nuošalyje. Nuo 
visko. Ypač nuo žmonių. Psichologai turbūt kiauras dienas 
galėtų analizuoti, kodėl jis žmogų prisileidžia tik per ištiestą 
ranką, kodėl jo saugumo zona platesnė už kitų. Juk jis nėra 
atsiskyrėlis, jam patinka būti su žmonėmis, jis mėgsta ben- 
drauti, gerai jaučiasi minioje. Jo keliai nevirpa, kai reikia kal- 
bėti prieš auditoriją, jis nebijo kamerų. Vis dėlto egzistavo 
riba, už kurios jis pripažino tik save. Viešas asmuo - viena, 
o privatus — visiškai kita. Jis stabdydavo visus, kas tik ban- 
dydavo ką nors sužinoti apie Vadą, kas stengdavosi pažvelgti 
į Kristoferio vidų. 

Profesiniu požiūriu toks atsiribojimas buvo labai verti- 
namas. Skraidant koviniais naikintuvais, jo protas išlikdavo 


blaivus ir šaltas, jis niekada neprisileisdavo minties, kad gali 


178 + Sandra Brown 


žūti. Reikia išlikti visiškai neutraliam, kai vadovauji erdvėlai- 
vio įgulai ir priimi sunkius sprendimus, kurie gali lemti sė- 
kmę ar nesėkmę, netgi gyvybę ar mirtį. 

Vis dėlto privačiame gyvenime šis neutralumas kėlė rūpes- 
čių. Jis niekada neužmezgė reikšmingesnių ilgalaikių santy- 
kių su moterimi ir nebuvo vedes. Kad santuoka būtų tikra, 
reikia prisirišti emociškai, o jis to nenorėjo. Jis buvo šiurkš- 
čiai atviras su Ebotu ir Ilguoju Medžiu, kai pasakė, kad nori 
likti nepriklausomas. Nieko nėra brangiau už nepriklauso- 
mybę. Jis vertino šį savo charakterio bruožą. Tačiau kai kas 
laikė yda. Nepaisant visko, ar galėtų būti dar blogiau negu 
dabar, po Džilianos žmogžudystės, tuo labiau kad ją matė su 
juo. Ar Melina mano, kad jis akmeninis? Jo užuojauta nuošir- 
di. Jam pasidarė netgi šlykštu, kai Alanas Birčmanas atvirai 
pademonstravo palengvėjimą, Losonui juos paleidus. 

— Jūs paleistas nuo kabliuko, pone Hartai, - linksmai kal- 
bėjo teisininkas. - Dabar galite tęsti įprastą linksmą gyve- 
nimą. Jūsų naktis su Džiliana Loid galėjo brangiai kainuoti, 
tačiau dėka pono Gordono jūs galite laikyti ją dovanėle. 

Hartas pasišlykštėjo teisininko žodžiais. Juk jie kalbėjo 
apie dvi mirtis. Vieną - nekalto žmogaus. Kitą - bjaurią. Bet 
abi tragiškas. Jis džiaugėsi, kad nėra įtariamasis, kad išvengs 
su tuo susijusių nemalonumų, bet nepritarė abejingam advo- 
kato požiūriui. 

Be to, teisininkas nežinojo, niekas nežinojo, kaip brangiai 
naktis su Džiliana jam kainavo. Jis jos nepamirš. Ilgai ne- 
pamirš. Su juo ji praleido kelias paskutines savo gyvenimo 
valandas. Tai suteikė ypatingos svarbos jų kartu praleistam 
laikui. 

Nors - gerai, išsiaiškinkim iki galo, Vade. Niekas negali per- 
skaityti tavo minčių, taigi bent jau būk atviras sau - jam tai 
buvo reikšminga ne vien dėl sekso. Jam ir anksčiau teko fan- 
tastiškai pasimylėti, bet jis niekada nemaldavo moters pasi- 
likti, kai ši norėdavo išeiti. 

Jis pabudo, kai Džiliana ketino jį palikti. 

— Nenorėjau tavęs prižadinti. 

Jis užmigo pakišęs galvą po jos ranka, prisiglaudęs prie jos 
krūties. 

— Aš turiu eiti, - sukuždėjo ji, perbraukė pirštais per jo 
plaukus, prieš mėgindama pakelti jo galvą. 

Jis mieguistai sumurmėjo priešindamasis ir dar labiau pri- 
siglaudė prie jos šono. 

Ji tyliai nusijuokė. 

— Vade, aš turiu eiti. 

Dabar visiškai išsibudinęs jis pakėlė galvą. 

— Kodėl? 

— Jau vėlu. 

— Arba anksti. Viskas priklauso nuo to, kaip pažiūrėsi. 
Jis žvelgė į minkštas suglebusias jos krūtis, švelniai pūste- 
lėjo į spenelį ir šis sureagavo. Ji atsidususi ištarė jo vardą ir 
to užteko. Jis išsitiesė ant jos neįtikėtinai gražaus kūno, jie 
susilietė nuo raktikaulių iki pirštų galiukų. - Nenoriu, kad tu 
išeitum. Lik. 

— Nenori nusikratyti manęs, kol neišaušo? 

Jis truputį pasislinko į priekį, kad ji pajustų, kaip jis stan- 
grėja tarpjų kūnų. Jos akys vėl tapo padūmavusiai pilkos. Per 
pastarąsias kelias valandas ši spalva pasidarė jo mėgstamiau- 
sia. Jis palenkė galvą ir sukuždėjo: 

— Lik. 

Lūpos pasislinko prie jos pakilusio spenelio, liežuvis ėmė 
glamonėti. 

— Tu nesąžiningai žaidi, Vade, - giliu gerkliniu, seksualiu 
balsu pasakė ji. 

— Aš velniškai moku apgaudinėti. 

Jos kūnas išsilenkė, dar labiau spausdamas jo erekciją, ir 
jis tyliai suvaitojo: 

— Bet ir tu... 


— Nenoriu, kad tu laimėtum. 

Suktai šypsodamasis, jis pakišo delnus po jos rankomis ir 
pakėlė jas virš galvos. Jos šlaunys atsipalaidavo po juo ir pra- 
siskyrė. Spausdamas jos rankas jis įėjo į ją. 

— Hm. Nemanau, kad greit išeisiu. 

Jis spustelėjo žemyn. 

— Ar tu sugrįši? 

Ji kilnojo klubus, priimdama jo lėtus stūmius. 

— Be abejonės, aš sugrįšiu. 

— Pone? 

Vadas atsipeikėjo, nesuvokdamas, kiek kartų barmenas 
į jį kreipėsi. 

— Atsiprašau? 

— Dar vieną? 

— Ar turit kavos? 

— Užplikytos prieš tris valandas. 

— Puiku. 

Jam atnešė kavos. Ji buvo siaubinga. Be abejo, jis yra gėręs 
ir baisesnės. Zvelgdamas į riebaluotą skystį, jis matė Džilia- 
nos šypseną, girdėjo jos balsą, jautė jos lūpų skonį, ją visą. Jis 
prisiminė viską. 

Ne, ne viską, niūriai pagalvojo. Kažkas taip ir liko giliai. 
Kažkas svarbaus spurdėjo, badė, bet jis niekaip negalėjo pri- 
siminti kas. Po velnių, kas tai? Kas slypi jo pasąmonėje ir nie- 
kaip neišlenda? 

Pradžią davė apklausa pas Losoną. Kažkas kažką pasakė ir 
tai įžiebė tą įkyrią mintį, kuri tučtuojau ir išgaravo, galvoje 
palikdama tik šešėlį. 

Taigi kas ir ką pasakė? Losonas? Heningsas? Melina? 

Kad ir kas tai buvo, vien dėl to jis neišvyko iš Dalaso. Dėl to 
dalyvavo gedulingose pamaldose. Dėl tos priežasties negalėjo 
atsukti nugaros šiam gyvenimo epizodui. Todėl viskas perau- 
go į svarbų įvykį, užuot likę tik nelaimingu atsitiktinumu. Tai 
kėlė grėsmę jo nuostatai nesikišti ir tapo be galo svarbu, bet 


Vadas niekaip negalėjo prisiminti, kas tai per velniava. 

Dabar bare žmonių buvo daugiau negu tada, kai jis atėjo, 
triukšmas sustiprėjo. Vadas nesuvokė, kas vyksta aplink. Jis 
buvo sutelkęs dėmesį į savo vidinį ekraną - ankštą kambarėlį 
policijos nuovadoje. Lyg stebėdamas spektaklį, jis atgamino 
visus judesius ir pokalbius. Sugebėdamas kone tobulai prisi- 
minti, jis dar kartą viską peržiūrėjo. Paskui dar kartą. 

Ir per trečią peržiūrą jis aptiko tai - tą sakinį, kuris padarė 
tokį stiprų poveikį. 

Ši mintis vos nenuvertė jo nuo baro kėdės. Jis spoksojo 
neregio žvilgsniu į už baro išrikiuotus įvairių formų, dydžių 
ir spalvų gėrimų butelius. Jis negirdėjo ant gretimos kėdės 
sėdinčios moters. Suglumęs nuo iš atminties išnirusios pa- 
slapties, jis nereagavo į triukšmą ir juoką aplink. Jis užsiden- 
gė veidą rankomis ir karčiai sumurmėjo: 

— Kalės vaikas. 

— Vade? Ei, vaikine, ar tau viskas gerai? 

Vadas lėtai pakėlė galvą ir priekaištingai pažvelgė į jaunuo- 
lį, o paskui tarsi atsiprašydamas šyptelėjo. 

— Šiandien buvau laidotuvėse. Moters laidotuvėse. 

— Atleisk, brolau. Užjaučiu. 

Vadas linktelėjimu padėkojo jam. 

— Viskas gerai. 

Jam labai palengvėjo pagaliau suvokus, kas jį susiejo su šia 
tragedija. 

Bet po velnių, iš kur žinoti, ką dabar daryti? 


I/ skyrius 


Lo sienos buvo žalsvai baltos, per ilgai laikytos šaldy- 
tuve bulvių košės spalvos. Langų nebuvo. Linoleumo plokš- 
tėmis išklotos grindys matė ir geresnių dienų. Lubų plokštės 
dėmėtos, kitos - įlinkusios viduryje. 

Tačiau kompiuteris buvo naujas, tik klaviatūra nusidėvėju- 
si. Liusė Mairik nenorėjo išsiskirti su ja, kai pasenusią įrangą 
pakeitė naujesnės kartos kompiuteriai. Ji taip ilgai naudojosi 
šia klaviatūra, kad raidės ir skaičiai ant klavišų visiškai nu- 
sitrynė. Nežinantis simbolių vietos jaustųsi sutrikęs. Tačiau 
apie tai nevertėjo nė kalbėti, nes ji veikiau paskolintų kitam 
savo dantų šepetėlį negu klaviatūrą. 

Liusė Mairik neatitiko FTB agentės stereotipo. Jos ugni- 
niai plaukai styrojo į šalis priklausomai nuo drėgmės pro- 
cento atmosferoje ir visą gyvenimą buvo jos egzistencijos 
prakeiksmas. Atrodė, kad kalorijos ją niekina, nors kasdien 
jų suvartodavo tūkstančius, jos neužsilaikydavo. Liusė buvo 
liesa kaip šakalys, pasak močiutės. Aukštesnis už vidutinį jos 
ūgis - metras septyniasdešimt penki centimetrai - ir ugninių 
plaukų aureolė aplinkiniams leido ją lyginti su liepsnojančiu 
degtuku. 

Vis dėlto tokia neįprasta išvaizda netrukdė Liusei siekti 
tikslo. Ji neprarasdavo savitvardos erzinama ar peikiama. 


Jos ryžtas ir įžvalga nutiesė kelią į FTB. Baigusi akademiją, 

ji gavo leidimą nešiotis šaunamąjį ginklą, tačiau pasirinko ki- 
tokį - kompiuterį. 

Ji netgi nesvarstė galimybės dirbti gatvėje. Dėl jos išvaiz- 
dos nei policininkai, nei nusikaltėliai nebūtų rimtai į ją žiūrė- 
ję. Apie darbą civiliniais drabužiais negalėjo būti nė kalbos -ji 
bet kur būtų matoma kaip kaminas. Be to, ji nė nenorėtų to- 
kio darbo. Ją domino intelektualūs dalykai. Derindama kom- 
piuterio įgūdžius su domėjimusi kriminologija ji užsitarnavo 
žvalgybos analitikės pareigas. 

Ji buvo tyrėja - įvairiapusiškai nagrinėdavo policijos pra- 
nešimus, lygindavo nusikaltimus, ieškojo paralelių ir panašių 
nusikaltimo metodų, sutapimų, kurie neatrodė sutapimai, ir 
ryšių tarp iš pirmo žvilgsnio nesusijusių dalykų. Jos darbas 
buvo rasti nusikaltėlius maniakus ar nusikaltėlių grupes, 
kurios kitaip nebūtų patrauktos atsakomybėn. Liusės šūkis 
buvo „Ieškok ir naikink“. 

Jos darbo diena ėjo į pabaigą. Ji nusižiovavo, pasirąžė ir 
pažvelgė į laikrodį ant sienos. Galėjo rinktis: išeiti iš darbo 
laiku ir įsilieti į Vašingtono piko valandos eismą arba tru- 
putį palaukti, kol eismas aprims. Bet kuriuo atveju namus 
pasieks maždaug tuo pat metu. Vis dėlto ji nenorėjo grįžti 
per vėlai ir praleisti televizijos programų, kurios prasideda 
aštuntą valandą. Šį vakarą jos mėgstamiausia savaitės laida. 
Šį vakarą... 

Staiga ji pasilenkė į priekį ir sutelkė dėmesį į ką tik ekrane 
pasirodžiusią informaciją. Ji perskaitė ją tris kartus ir jos šir- 
dis ėmė greičiau plakti. Čia tai, ką Tobijas pavedė jai stebėti. 
Ji norėjo įtikti Tobijui, nes jis... Na, jis buvo Tobijas, ir jai la- 
bai patiko. 

Po dešimties minučių Liusė Mairik lėkė laiptais, užuot lau- 
kusi lifto. Galėjo paskambinti Tobijui ir paprašyti neišeiti, kol 
nesusitiks su ja, vis dėlto ji norėjo įsiveržti uždususi, išrau- 
dusiais skruostais, besikilnojančia nedidele krūtine. Taip ji ir 


padarė. Tuo metu jis nuo pakabo kabino savo lietpaltį. 

— Gerai, kad jus dar radau, - uždususi tarė ji. 

Kai jis atsigręžė, jos širdis ėmė spurdėti. 

— Kas atsitiko, panele Mairik? 

Panele Mairik, o ne Mairik, kaip ją vadino kiti kolegos, ir 
niekada Liuse. Neaišku, toks oficialumas geras ar blogas žen- 
klas. Galjis nežino jos vardo, o gal nenori būti per daug fami- 
liarus. Ši mintis jai patiko. 

Henkas Tobijas buvo ne tik gražiausias juodaodis, kokį jai 
teko sutikti, bet ir pats gražiausias apskritai jos sutiktas vy- 
ras. Taigi. Jis žaidė universiteto futbolo komandoje ir, pasak 
kalbų prie kavos puodelio biure, galėjo tapti profesionalu. 
Turint tokį kūną, nieko nuostabaus, galvojo ji. Vis dėlto jis 
pasirinko teisėsaugą. Tobijas buvo protingas, rengėsi fantas- 
tiškai. Ir svarbiausia, buvo nevedęs. Jo meilės reikalai buvo 
nuolatinių spėlionių objektas, bet visi sutarė, kad Henkas 
Tobijas neturi laiko rimtiems santykiams, nes per daug pasi- 
šventęs darbui. Liuseę tenkino tokios kalbos. 

— Man apsivilkti lietpaltį ar ne? - paklausė jis. 

Ji atsinešė spausdintą medžiagą, ir jis norėjo sužinoti, ar ji 
svarbi ir ar jam reikės užsibūti, kai ją pamatys. 

— Nesivilkit. 

— Taip ir maniau, kad taip pasakysit. - Jis pakabino lietpal- 
tį ir atsisėdo už rašomojo stalo. - Ką čia atnešėt? 

— Apie vaisingumo klinikas. - Ji priėjo arčiau. - Prašėte 
paieškoti ryšio tarp vaikų, gimusių po dirbtinio apvaisinimo, 
ir grobimų. 

— Ką nors radote? 

— Jus domina tik vaikų grobimai ar ir kiti sunkūs nusi- 
kaltimai? 

— Pavyzdžiui? 

— Nužudymas. 

Jis ištiesė ranką ir paėmė informaciją. 

— Dalasas, - pasakė ji, kai jis ėmėsi peržvelgti puslapius. - 


Džiliana Loid. Baltaodė moteris, trisdešimt penkerių. Prieš 

tris dienas mirtinai subadyta savo lovoje. Dalaso policijos de- 
partamentas nustatė, kad ją nužudė Deilas Gordonas, kuris 
dirbo... 

— Numanau. 

— Teisingai. Voterso klinikoje, kurios pacientė buvo Džilia- 
na Loid. 

Tobijas pakėlė akis nuo popierių. 

— Kodėl ji ten lankėsi? 

— Neturiu informacijos, bet galėčiau spėti... 

— Niekada nespėliokit. 

— Taip, pone. - Ji taip išraudo, kad, atrodė, strazdanos su- 
siliejo. - Sužinosiu, dėl ko Džiliana Loid lankėsi klinikoje. 

— Ji ištekėjusi? 

— Ne. 

Tobijas atsistojo ir nuėjo prie bylų kartotekos. Liusė, api- 
bendrindama likusią informaciją, ilgesingai žvelgė į jo užpa- 
kalį, kol jis ieškojo kitos bylos. 

Radęs segtuvą, padavė jai. 

— Andersonų kūdikio pagrobimas. Taip pat Dalase. - Jis 
peržvelgė bylos medžiagą, kad prisimintų. - Ir žinot, vėl Vo- 
terso klinika. Sutuoktinė buvo dirbtinai apvaisinta, pastojo, 
pagimdė normalų berniuką. Po dviejų dienų jis buvo iš ligo- 
ninės pagrobtas. 

— Kaip tai porai iš Kanzaso pernai. Dalaso atvejis įvyko ne 
taip seniai, tiesa? 

- Šių metų vasarį. 

— Tačiau, kiek prisimenu, - tarė Liusė, - Kanzaso klinika 
nepriklauso Voterso tinklui. 

— Ne, bet profilis panašus - teikia paslaugas nevaisingoms 
poroms. 

— Ar vienišoms moterims, kurios nori pastoti. - Ji ir pati 
apie tai galvojo. Kol kas jos kelyje nepasirodė ponas Tinka- 
miausiasis. Ar ponas Bent Kiek Tinkamesnis. Jei ji norėtų 


vaiko, jo neįmanoma turėti be partnerio. 

Tobijas ryžtingai užvertė bylą. 

— Įspėkit Dalaso nuovadą, kad aš šį vakarą atvyksiu. Norė- 
čiau pasikalbėti su detektyvu, tyrusiu Loid nužudymą. 

— Jo pavardė Losonas. 

— Losonas. Pageidaučiau, kad jis bendradarbiautų, kai ap- 
klausiu Deilą Gordoną. 

— O, atsiprašau, pone Tobijau. Aš dar nepriėjau prie šios 
dalies. 

Agentui visai nepatiko, kai išgirdo, kad Gordonas nusižudė. 

— Velniava! 

— Jis nusižudė praėjus kelioms valandoms nuo žmogžu- 
dystės. Fiziniai įkalčiai rasti jo bute. Aukos kraujas ant peilio, 
kuris buvo žmogžudystės įrankis. Jo pirštų atspaudai nusi- 
kaltimo vietoje, jo sperma ant aukos pižamos kelnaičių. 

— Kaip patogu, - ramiai pasakė jis ir giliai susimąstė. Liusė 
žavėjosi suraukta jo kakta, kai jis susikaupęs galvojo. - Vis- 
kas netgi per daug tvarkinga, ar ne? Ar tai jums nieko nepri- 
mena, panele Mairik? 

Laimei, priminė. 

— Tą bylą Ouklande. Kalifornijoje. Manau, kad 1998 metų 
gale, spalio ar lapkričio mėnesį. Ketlina Ešer, netekėjusi, šiek 
tiek per trisdešimties, nužudyta po kelių dienų, kai buvo 
dirbtinai apvaisinta. Žudiką rado po kelių valandų nusišovu- 
sį į galvą. 

— Labai gerai. Manote, kad pakartotas tas pats scenarijus? 

— Reikėtų patyrinėti išsamiau, pasikasti giliau, gal nepa- 
stebėjau panašių atvejų. Dabar, kai žinome jungtį, kurios ieš- 
kome, norėčiau grįžti prie paieškos ir patikrinti išsamiau. 

— Gerai. Meskit viską ir sutelkit dėmesį į šitą bylą. Nuolat 
informuokite mane. Jei rasit ką nors, kas turi kad ir men- 
kiausią ryšį su kitomis bylomis, iš karto praneškit. 

— Jei ką nors aptiksiu, jūs iš karto sužinosit, kad ir nelabai 
svarbu atrodytų. 

Nepastebėdamas jos susižavėjusių akių, jis dar kartą per- 


žvelgė informaciją apie žmogžudystę Dalase. 

- Šiandien vyko gedulingos mišios. Artimiausia giminaitė 
Melina Loid, sesuo. Būtų naudinga su ja pasikalbėti. 

— Ar norite, kad jai paskambinčiau? 

— Taip, bet dabar negaliu su ja kalbėti. Sutarkite susitiki- 
mą suja rytoj ryte. Pabrėžkite, kad tai svarbu, bet nutylėkite 
priežastį. 

- Žinoma. - Stengdamasi nuslėpti nusivylimą balse, ji pri- 
dūrė: - Taigi jūs vis tiek vykstate? Ar Dalaso skyrius negali su 
ja pasikalbėti? 

— Esu tikras, kad gali. Bet aš turėčiau iš anksto apie viską 
papasakoti agentams. Manau, sutaupysiu laiko pasikalbėda- 
mas pats. Be to, noriu susitikti su ja asmeniškai, sužinoti, 
kokia buvo Džiliana Loid. 

— Vargšė moteris. - Liusė papurtė galvą. - Tikiuosi, ji pa- 
jėgs tai ištverti. Jau ir taip išgyveno vieną smūgį šią savaitę. 

— Įdomu, kaip ji reaguos sužinojusi, kad jos sesers nužudy- 
mas - sąmokslo dalis. 

Tobijas jau skambino telefonu užsakydamas skrydį į Da- 
lasą. 

— Kokio sąmokslo? - paklausė Liusė. 

Laukdamas atsakymo telefonu, jis niūriai tarė: 

— Tai mums ir reikia išsiaiškinti. 


— Melina? - Džemis pabarbeno į vonios kambario duris ir pa- 
kartojo jos vardą. - Ar viskas gerai? 

Ji nurijo raudą ir prisivertė žvaliai atsakyti: 

— Taip, viskas gerai. 

— Gal tau ko nors atnešti? Dar vieną taurę vyno? 

— Ačiu, nieko. 

Jei jis suprastų, kad ji verkia, atkakliai stengtųsi raminti, 
oji labiausiai nori, kad ją paliktų ramybėje. 

— Pašauk, jei tau reikės manęs, - pasakė jis už durų. 

Ji stengėsi užgniaužti verksmą, kol įsitikino, kad jis nuėjo. 
Tada tęsė tai, ką darė jau penkiolika minučių - raudojo, kiek 
tik jėgos leido. Ašaros veržėsi iš akių, tekėjo skruostais ir kri- 
to į vandenį, apsėmusį jos krūtinę. 


Netektis užvaldė viską - protą, kūną, sielą. Ji aštriai jautė 
ją visose savo būties kertelėse. Ir vis dėlto sesers mirtis atro- 
dė nereali. Neįmanoma to pripažinti, nors ir dalyvavo gedu- 
lingose pamaldose šią popietę. 

Vis dėlto tai tikra. Ji matė sesers kūną. 

Zvelgdama į ateitį, ji regėjo tik ilgas sielvarto savaites, mė- 
nesius. Ji bijojo taip gyventi. Ateitis atrodė grėsminga ir se- 
kinanti. Netektis buvo tokia tikra, kad ji troško užmigti me- 
tams ar dvejiem ir pabusti tik tada, kai didysis skausmas bus 
nurimęs. 

Galiausiai ašaros išdžiūvo, o kūkčiojimas kėlė tik nedideles 
bangeles vandenyje. Nusikamavusi ji atrėmė galvą į vonios 
kraštą ir užsimerkė. 

Skambutis pažadino ją iš snaudulio. Iš pradžių ji ketino su 
niekuo nesikalbėti, bet paskui nusprendė verčiau atsiliepti 
dabar negu vėliau perskambinti. Ji ištiesė ranką ir pakėlė ne- 
šiojamąjį telefono ragelį. 

- Alio? 

Tuo pat metu prie kito aparato atsiliepė Džemis. 

— Klausau? 

— Norėčiau kalbėti su Melina Loid. 

— Džemi, aš pakėliau. - Ji palaukė, kol jis padės ragelį. - 
Melina Loid klauso. 

— Atleiskit, kad trukdau, ponia Loid. Žinau, šiandien buvo 
gedulingos pamaldos už jūsų seserį Džilianą. 

— Kas jūs? 

— Aš Liusė Mairik iš FTB. 

Viduje viskas apmirė. Ašaros akimirksniu išdžiūvo, ji su- 
stingo ir vonioje neliko krūpčiojimo keliamų ratilų. Girdėjosi, 
kaip sproginėja putų burbuliukai. Ji norėjo prisitraukti putas 
arčiau kaip užklotą. Staiga vanduo pasirodė šaltas, nors vos 
prieš kelias sekundes ji mėgavosi atpalaiduojančiu karščiu. 

Ją stingdė ir šaldė ne šokas. Keista, bet ji laukė šito skam- 
bučio ar ko nors panašaus. Žinojo, kad ši žmogžudystė ne- 

galėjo būti taip lengvai išaiškinta. Nors Losonas ir nutraukė 
bylą, giliai širdyje ji tikėjo, kad tai dar ne viskas, detektyvo 
tyrimas neužbaigtas, jis nustatė tik akivaizdžius faktus, o jos 
dvynės sesers nužudymą vis dar gaubia paslaptis. 

Ji nurijo nesamas seiles. 

— Kuo galiu jums padėti, ponia... atleiskit? 

— Mairik. Skambinu specialiojo agento Henko Tobijo pa- 
vedimu. Jis norėtų pasikalbėti su jumis rytoj. Kiek galima 
anksčiau. 

— Apie ką? 

— Kada jums būtų patogu? 

— Tikriausiai tai susiję su mano sesers nužudymu? 

— Kodėl taip manote? 

— Nes aš moku mokesčius ir nesukėliau jokių riaušių. Kol 
kas! - atkirto ji. - Prašom neišsisukinėti, ponia Mairik. Mano 
sesers žmogžudystė - vienintelis nusikaltimas, su kuriuo aš 
susijusi šią savaitę. Dėl ko dar FTB man skambintų? 

— Atleiskit, kad jus suerzinau. Taip, tai tiesa, ponas Tobijas 
nori susitikti su jumis dėl jūsų sesers nužudymo. 

— Detektyvas Losonas iš Dalaso policijos tiria šią bylą. 
Jis turės daugiau informacijos negu aš. Ypač dėl techninių 
detalių. 

— Tačiau ponas Tobijas nori pasikalbėti labiau asmenišku 
klausimu. 

— Labiau asmenišku negu būti nudurtai virtuviniu peiliu? 

Mairik nesutriko ir, nekreipdama dėmesio į jos sarkazmą, 
kalbėjo toliau: 

— Jūsų sesuo buvo Voterso klinikos pacientė, tiesa? 

— Ir FTB tuo domisi? Nuo kada? 

— Kokiu laiku rytoj jums būtų patogu, ponia Loid? 

Ji vėl norėjo piktai atšauti, bet susivaldė. Liusei Mairik tik 
pavesta pranešti. Net jei ji ir žinotų, kodėl Tobijas nori susi- 
tikti, vis tiek nepasakytų. 

— Devintą valandą. Mano namuose. - Ji pasakė adresą. 

— Jis bus pas jus. Jį lydės agentas Petersonas iš Dalaso 
skyriaus. 

— Iš kur atvyksta ponas Tobijas? 

— Iš Vašingtono. 

— Miesto? 

— Taip. Ponas Tobijas susitiks su jumis ryte devintą valan- 
dą, ponia Loid. Labanakt. 

Ji susimąsčiusi paspaudė mygtuką ir išjungusi pabaksno- 
jo telefonu per kaktą. FTB? Atskris tokį kelią iš Vašingtono? 
Domisi Voterso klinika? Kokia čia velniava? 

— Melina? - Džemis pabarbeno į vonios kambario duris. 

— Tuoj išeinu. 

Taigi, baigėsi atpalaiduojanti vonia, pamanė ji, persipylė 
švariu vandeniu ir išlipo iš vonios. Iš visų Džemio pasiūlymų 
tik šitas jai buvo prie širdies. Ji troško šį vakarą likti viena, 
bet jis nuoširdžiai siūlėsi ją lepinti. 

Kaip ir žadėjęs, Džemis privertė ją siurbčioti vyną ir klau- 
sytis ramios muzikos, kol pats ruošė vakarienę. Vynas ir 
muzika kartu su hipnotizuojančiu lietaus barbenimu lauke 
ją užliūliavo. Ji nemanė esanti alkana, bet Džemio paruošti 
plonyčiai makaronai buvo labai skanūs. Po vakarienės ji no- 
rėjo suplauti indus, bet jis paprieštaravo ir pasiūlė pamirkti 
putų vonioje. Tačiau tai, kas turėjo labiausiai atpalaiduoti, 
buvo sugadinta, nes paskambino Liusė Mairik. 

Kai ji, įsisupusi į flanelinį chalatą, išėjo iš vonios kamba- 
rio, Džemis laukė miegamajame. Norėdama paslėpti susirū- 
pinimą dėl telefono skambučio, ji nusišypsojo. 

— Tu buvai teisus - vonios man reikėjo. 

— Kas ten buvo? 

— Kur? - Ji apsimetė nesupratusi. Kodėl išjungtos šviesos? 
Džemis uždegė daugybę žvakių kambaryje. Ji spustelėjo nak- 
tinės lempos ant spintelės jungiklį. 


— Kas tau skambino? 

— A! Ašjos nepažįstu. Kažkokia Džilianos klientė. Buvo iš- 
vykusi ir tik šiandien grįžusi sužinojo apie nelaimę. 

Ji neketino meluoti dėl skambučio - to nė nereikėjo. Ji ti- 
krai niekam nepasakos, kad FTB domisi Džilianos nužudy- 
mu, netgi Džemiui, kol pati nesužinos kodėl. 

— Galėjau atsiliepti ir anksčiau, tada tau nebūtų sutrukdę 
maudytis. 

— Man jau buvo nusibodę, vis tiek reikėjo baigti. 

— Taigi dabar atėjo metas didžiajam finalui. 

— Tu neblogai padirbėjai, - pasakė ji nužvelgdama žvakes 
ir paklotą lovą. 

— Pakankamai ilgai čia buvau, - paprastai paaiškino jis. - 
Kai kurios gėlių puokštės pradėjo vysti, aš išnešiau jas į vir- 
tuvę. Būčiau išnešęs į lauką, bet lyja. 

— Ačiū. Ryte jas išmesiu į konteinerį. 

Po susitikimo su Tobiju, specialiuoju FTB agentu. 

Džemis atsisėdo ant lovos krašto ir patapšnojo apklotą ša- 
lia savęs. 

Ji dvejojo. 

— Nesijausk įsipareigojęs vykdyti pažadą, Džemi. Jau vėlu. 

— Dar nelabai. 

— Bet ir tu pavargęs, kaip ir aš. 

— Nesiginčysiu su tavimi, Melina. Sakiau, kad pamasažuo- 
siu tau sprandą ir nugarą. Taigi taip ir padarysiu. 

Nenorėdama pradėti ginčytis, kad nesusierzintų ir nepra- 
rastų tų nedidelių dar likusių energijos atsargų, ji atsisėdo 
ant lovos krašto ir atsuko jam nugarą. 

— Penkias minutes. O paskui tu eini namo, o aš - į lovą. 

— Po penkių minučių tu maldausi tęsti. 

Ji jautėsi nelabai smagiai. Tiesą sakant, visiškai nesmagiai. 
Tai neteisinga. Nors Džemis elgėsi platoniškai, bet nusmau- 
kė chalato apykaklę nuo pečių, kad pasiektų sprandą. Kai jis 
uždėjo rankas, ji pajuto, kad jos ištrintos aliejumi. 

— Kaip matau, vis dar dėvi tą pakabutį. 

Jis primygtinai prašė, kad ji pasiliktų jį sau. 

— Džiliana būtų sutikusi, kad tu jį turėtum. 

Iš pradžių ji atsisakinėjo, bet vėliau pasidavė ir dabar 
džiaugėsi sutikusi. Papuošalas primins jai pažadą keršyti. Jei 
jos ryžtas sumažės, ji palies raudonus akmenis ir prisimins 
žodžius, krauju iškeverzotus ant miegamojo sienų. Prisimi- 
nusi juos, ji įsitempė, ir Džemis tai pajuto. 

— Tau reikia masažo. Raumenys sušokę į gumbus. 

Ji palenkė galvą toliau nuo jo lūpų, kurios atsidūrė erzina- 
mai arti jos ausies. 

— Nenuostabu, turint galvoje viską. 

— Taip, tu perėjai pragarą. - Kiek pamasažavęs jis pridū- 
rė: - Bet Džiliana mirusi, Melina. Mes privalome su tuo susi- 
taikyti. Atsipalaiduok. 

Jo nykščiai giliai paspaudė sprando apačią. Jai patiko ir ji 
tai pasakė. 

— Sakiau, kad bus gerai, - susijuokė jis. 

— Nemelavai. 

— Džilianai patiko, kai masažuodavau sprandą. 

— Dabar suprantu kodėl. 

— Dažnai tai būdavo įžanginės glamonės. 

Jos nuomone, šito sakyti visiškai nederėjo. Bet nenorėda- 
ma pyktis, ji nuleido tai juokais. 

— Pasakei daugiau, negu reikia, Džemi. 

Jis nusijuokė kartu su ja, rankos maigydamos pečius slin- 
ko žemyn. 

— Melina, žinai, tai keista. 

— Kas? 

— Kadjūs su Džiliana mane apgavot, kai susikeitėt prieš ją 
nužudant. Atrodytų, kad būdamas jos sužadėtinis aš turėjau 
jus atskirti. 

— Tu neįtarei, kad tai aš atidariau duris, apsisukusi rankš- 
luosčiu plaukus? 


— Ne, visiškai ne, netgi kai pabučiavau. 


Susikeitimas + 193 


— Aš tave sulaikiau, kai mėginai pabučiuoti ilgu bučiniu. 
Nebūčiau to leidusi. 

— Bet jis buvo pakankamai ilgas. - Jo rankos liovėsi masa- 
žavusios ir liko gulėti ant pečių. - Pakankamai ilgas, kad aš 
susijaudinčiau. 

Ji pašoko nuo lovos ir atsigręžė veidu į jį, gniauždama cha- 
latą prie gerklės. 

— Šlykštu taip kalbėti. 

— Aš tik norėjau tave paerzinti, - nusijuokė jis ir maldau- 
damas ištiesė ranką. - Melina, prašau. Juk nemanei, kad aš 
rimtai, ar ne? 

— Aš manau, kad tau jau laikas eiti. Seniai laikas. 

— Melina, būk gera. Aš tik pajuokavau. 

— Tai nebuvo juokinga. 

Jis panarino galvą. 

— Ne, tikriausiai nebuvo. - Pakėlęs į ją akis Džemis stengė- 
si atrodyti berniokiškai atgailaujantis. Ši išraiška jai pasirodė 
rafinuota ir įžeidžianti. - Atsiprašau. 

— Atsiprašymas priimtas, o dabar palinkėk man labos nak- 
ties, kad galėčiau eiti miegoti. 

Ji apsigręžė ir išėjo iš miegamojo, greitais žingsniais ir po- 
vyza rodydama jam sekti iš paskos. Taip jis ir padarė, sustoda- 
mas tik pasiimti švarką nuo sofos atlošo, kur buvo palikęs. 

— Dar kartą ačiū už vakarienę, - šaltai pasakė ji. 

— Kodėl man atrodo, kad mes išsiskiriam susipykę? 

— Šiandien buvo liūdna diena, Džemi. Labai liūdna. Liku- 
sią jos dalį noriu praleisti nugrimzdusi į savo sielvartą. Nuo 
tada, kai policininkai pasirodė prie mano durų, aš nė valan- 
dėlės nebuvau viena. Man reikia paliūdėti. 

— Kai kurie dalykai per daug asmeniški, kad jais dalintu- 
meis, - linktelėjo jis. 

— Ačiū, kad supranti mane. 

Susilyginęs su ja prie durų, jis sustojo. 

— Užeisiu ryte pažiūrėti, kaip laikais. 

— Ryte eisiu į sporto salę. 

— Esi tikra, kad pajėgsi treniruotis? 

— Man bus naudinga pasimankštinti. 

— Tada susirasiu tave vėliau. 

— Iš pradžių paskambink. - Kuo toliau, tuo sunkiau jai 
buvo pakęsti jį šalia. Ji norėjo, kad jis išeitų. Nedelsdamas. 

Jis pasilenkė ir pabučiavo jos skruostą. Ji iš visų jėgų sten- 
gėsi nuo jo neatšlyti. 

— Labanakt. 

Džemis išėjo į lietų ir nubėgo prie automobilio. Ji užda- 
rė duris, užsklendė jas, atsirėmė į staktą ir kelis kartus giliai 
įkvėpė. To nepakako. Ji skubiai grįžo į vonios kambarį ir ėmė 
plauti jo prisilietimus ir įtrintą aliejų. Šveitė tol, kol ant odos 
nebeliko jokių jo pėdsakų. 

— Susikišk savo įžymųjį sprando masažą žinai kur... - mur- 
mėjo ji, barstydama pečius kūno pudra. Staiga ji sustingo. 
Arba jai skamba ausyse, arba ji išgirdo triukšmą kitoje namo 
pusėje. Ji įsitempė ir ėmė klausytis. Kai krebždesys vėl pasi- 
kartojo, ji suvokė, kad nerimą keliantis garsas - tai tik vėjo 
judinama lietaus įmerkta medžio šaka. 

Ačiū ETB, kad šitaip ją suerzino. Tačiau ko stebėtis? Per 
šias kelias dienas ji matė daugiau kraujo negu per visą savo 
gyvenimą. Iš pradžių sesers nusikaltimo vietoje, paskui niū- 
riame, klaikiame Deilo Gordono bute. 

Ji nuėjo per miegamąjį, gesindama Džemio uždegtas žva- 
kes. Jos jai priminė tą baisią vietą su tuo siaubingu altoriumi, 
nudėvėtą užuolaidą, skiriančią vonios kambarį, ir psichikos 
ligonį, kuris ten gyveno. Losonas sakė, kad jis turėjo nuo- 
traukų. Gordonas Voterso klinikoje fotografavo Džilianą, kai 
ji buvo tokia pažeidžiama. Pagalvojus apie tai, ją supykino. 
Rankos pašiurpo ir ji ėmė trintijas per chalato rankoves. 

Jei ji nenurims, tas išsvajotasis ir niekaip nesulaukiamas 
miegas ir šiandien jos neaplankys. Dabar svarbiausia - atsi- 
kratyti visų minčių. Vis dėlto ji neketino gerti migdomųjų, 

kaip buvo žadėjusi Džemiui. Ji nenori būti apsvaigusi, kai 
devintą valandą ryto ją aplankys Tobijas, jai reikia aštraus 
proto. Jis atvyksta atsakymų į klausimus. Bet nežino, kad ir 
ji turi savų klausimų. 

Vynas, pamanė ji. Gal atpalaiduotų mintis tiek, kad pa- 
sisektų užmigti, ir ryte ji nebūtų apsvaigusi. Jie su Džemiu 
per vakarienę neišgėrė viso jo atsinešto butelio. Nedegdama 
šviesos, ji nuėjo į virtuvę ir išėmė iš šaldytuvo vyno butelį. 
Kai šlaunimi stumtelėjusi šaldytuvo dureles laisva ranka sie- 
kė taurės, staiga atsivėrė užpakalinės durys. 

Pirmiausia, ką ji pamatė, buvo kraujas. 


Vėl kraujas. 


10 skyrius 


J: smarkiai pastūmė šaldytuvo dureles, kad viduje neliktų 
šviesos, ir tuo pat metu trenkė vyno butelį į stalviršį. Kalifor- 
nijos „Chardonnay“ aptaškė ją ir grindis. 

Ji atstatė nuskilusį butelio kaklelį į kruviną figūrą tarp- 
duryje. 

— Dink iš čia arba sužalosiu tave. Aš iškviesiu policiją! 

Jis įsvirduliavo vidun. Kraujas lašėjo iš bjaurios žaizdos 
ant skruosto ir iš dar vienos — virš akies. Akis buvo ištinusi, 
praradusi spalvą. 

— Nepatarčiau kviesti to nuostabaus policininko Losono. 

— Vade! 

Ji numetė sudaužytą butelį ir, nepaisydama stiklo šukių 
ant grindų, puolė prie jo. Iš pradžių ji uždarė duris, kad ne- 
prilytų į vidų, o paskui nuvedė ir pasodino jį ant kėdės prie 
virtuvinio stalo. 

— Kas jums atsitiko? Pakliuvot į avariją? 

— Nedekit, - pasakė jis, kai ji ištiesė ranką link jungiklio. 

— Kodėl? 

— Nesu tikras, kad manes nesekė, ir... 

— Jūs vairavot? 

— Ne, liudininkai įsodino mane į taksi. Paprašiau vairuoto- 
jo paleisti mane už kampo ir likusį kelią atėjau pėsčias. 

— Jūs pasakėt - liudininkai? Kokie? 

— Vėliau. Nedekit šviesos. Jei jie mane sekė, tikriausiai kė- 
sinsis ir į jus, o degant šviesai mes jiems būsime puikus tai- 
kinys. 

— Taikinys? Kam? Kas tie jie? Po perkūnais, apie ką jūs čia 
kalbate? 

Per šį nerišlų pokalbį ji ieškojo rankšluosčių. Akimirką 
neatsiminė, kur jie, bet galiausiai rado stalčių ir išėmė kelis. 
Šukė įsmigo į jos basą kulną, bet ji nesustojo jos ištraukti, 
o prispaudė rankšluostį prie kraujuojančio Kristoferio Harto 
skruostikaulio. Jis susiraukė, pajutęs spaudimą. 

— Tas kalės vaikas vėl atvėrė Heningso padarytą žaizdą. 

— Koks kalės vaikas? Pradėkit iš pradžių ir viską nuosekliai 
papasakokit. Kas tai padarė? 

— Mane užpuolė išėjus iš klubo Grinvilio prospekte. 

— Užpuolė? Turit galvoj apiplėšimą? Ar pranešėt policijai? 

— Ne. 

— Kodėl? 

— Ar turit vaistų nuo skausmo? 

— Hm... 

— Ko nors? 

— Palaukit. 
čiojo iš virtuvės. Vonios kambaryje ėmė karštligiškai raustis po 
nedidelę vaistų spintelę, nuo stalviršio nušlavė į kriauklę kelis 
pasenusių vaistų buteliukus. Kai pagaliau radusi, ko ieškojo, 
atsigręžė su vaistais rankoje, pamatė Vadą, stovintį vonios 
tarpduryje, viena kraujuota ranka atsirėmusį į staktą, o kita 
laikantį rankšluostį prie skruosto. Ji iškratė į delną tabletę. 

— Kai buvo supūliavęs šaknies kanalas. Pernai. 

Jis linktelėjo ir dviem pirštais suėmė tabletę. 

— Esu vartojęs. Taip pat nuo dantų skausmo. 

— Tai nedidelė dozė, bet aš nežinau, ar šie vaistai veiksmin- 
gi, o ne tokie kaip vitaminai. 

Ji pripylė stiklinę vandens iš čiaupo ir padavė jam. 

Jis nurijo tabletę ir grąžino stiklinę. 

— Ačiū. 

— Nusivilkit striuke ir atsisėskit. 

Ji nuleido klozeto dangtį. Jis nusivilko odinę striukę ir pa- 
rodė į ryškią šviesą virš galvos. 

— Čia vidinis kambarys, - paaiškino ji. - Niekas nematys 
šviesos, man reikia apžiūrėti jūsų veidą. 

Jis atsisėdo ir atlošė galvą. Įpjovimas buvo neilgas, bet gilus. 

— Reikia susiūti. 

— Ar turit tvarsčio? 

— Tikriausiai. 

— Bus gerai. Tik pirmiausia užpilkit ant jo kokio nors 
skysčio. 

— Ar tikrai? Liks randas. Išties manau, kad reikia... 

— Tik... - Jis mostelėjo į atidarytą vaistų spintelę. — Šitas 
tiks. 

Spintelėje buvo buteliukas dezinfekuojamojo skysčio. Ji 
suvilgė juo žaizdą, Vadas sodriai nusikeikė. 

— Arjus šito mokė astronautų mokykloje? —- paklausė ji. 

— Privalomas kursas. 

— Tikriausiai išlaikėt labai gerai. 

— Už kiekvieną testą gavau aukščiausius balus. 

Nuvaliusi žaizdą, ji padavė jam skysčiu suvilgytą tvarsčio 
gabaliuką. 

— Nusivalykit žaizdą virš akies. Ji neatrodo blogai, bet rei- 
kia dezinfekuoti. 

Ji nusprendė, kad skruostui neužteks paprasto pleistro, 
todėl paėmė ritinėlį nuo tualetinio staliuko. 

— Ar turite ginklą, Melina? 

Tuo metu ji kirpo juostelę nuo ritinėlio ir, išgirdusi netikė- 
tą klausimą, paleido iš rankų metalinę ritę, o baltas juostelės 
galas prilipo prie piršto. Ritė ėmė linguoti kaip švytuoklė. 

— Ginklą? Turite galvoje, pistoletą? 

— Ar turit? 

— O kam? 

— Ar turit? 

— Ne. 

— Greičiau klijuokit. Mums reikia pasikalbėti. 

Ji skubiai suvilgė abi žaizdas antibiotikų tirpalu, paskui 
prispaudė tvarstį prie skruosto ir pritvirtino pleistru. 

— Tikriausiai tuoj permirks nuo kraujo. Tada pakeisiu. 

Jai nešovė į galvą paklausti, ar jis išbus tiek ilgai, kad reikė- 
tų pakeisti tvarstį. Ir kodėl jis po užpuolimo nusprendė ateiti 
pas ją. Atrodė savaime suprantama, kad jie abu susiję su šiais 
įvykiais, kad ir kas tai būtų. Ir kad jis kol kas bus šalia. Dėl to 
ji jautėsi ir ramesnė, ir sutrikusi. 

Ramesnė, nes turi sąjungininką - protingą, valingą, ku- 
ris sužeistas ir kraujuojantis nesutrinka, nepraranda šalto 
proto. Kuris kaip ir ji piktinosi ir galbūt jautėsi kaltas dėl 
žmogžudystės. Sutrikusi, nes tas žmogus - Vadas Hartas, 
kurio vien buvimas kambaryje verčia ją virpėti. Kai jis taip 
arti kaip dabar, ji jaučiasi dar labiau suglumusi. Pavyzdžiui, 
jai virpa pirštai ir ji tik iš antro karto pritvirtino tvarstį dar 
vienu pleistru. 

Būdama taip arti jo, ji pastebėjo, kad stovi tarp jo šlaunų, 
pasilenkia per arti prie jo veido, vos neprisiliečia prie jo ir 
nori prisiliesti. 

Prilipdžiusi pleistrą, ji skubiai atitraukė rankas ir pasitrau- 
kė nuo jo. Vos susilaikė nenusišluosčiusi į chalatą drėgnų 
delnų, nesugniaužusi atlapų ar nepadariusi kokio nors kito 
nervingo judesio, kuris būtų išdavęs jos kvailą, paauglišką 
reakciją. 

— Pamėginkite spustelėti tvarstį, - patarė ji. 

Jis atsistojo ir veidrodyje nužvelgė jos darbą, atsargiai pa- 
lietė tvarstį. 

— Ačiū. 

— O kaip akis? 

— Gal turite ledo? 

— Tuoj sugrįšiu. 

Ji vėl nušokavo į virtuvę, ant pirštų galų apeidama dide- 
les šukes ir vildamasi, kad tamsoje neužlips ant mažesnių. Jo 
žodžiai apie taikinį kėlė paranojišką baimę. Ji skubiai pripylė 
plastikinį maišelį ledo gabaliukų iš dėžutės šaldytuvo durelė- 
se ir suvyniojo į vieną iš likusių nekruvinų rankšluosčių. 

Kai ji grįžo į miegamąjį, jis pasakė: 

— Aš čia. 

Vadas sėdėjo sudribęs atlošiamame krėsle tamsiame kam- 
bario kampe, vieną koją užkėlęs ant otomanės, o kitą nulei- 
dęs ant grindų. Jo švarkas buvo užmestas ant kelio. Jis atro- 
dė siaubingai išvargęs. 

— Turbūt jaučiatės kaip pragare? 

Jis ironiškai šyptelėjo, tiesdamas ranką link ledo maišelio 
ir dėdamas jį prie akies. 

— Kad pasijusčiau kaip pragare, man turėtų pasidaryti 
geriau. 

Ji paėmė švarką nuo jo kelių ir, nukračiusi lietaus lašus, 
pakabino ant durų rankenos, paskui atsigręžė į jį ir paklausė: 

— Ar atnešti rankšluostį plaukams? 

- Išdžius ir taip. 

— Ar nėra kokių nors kitų sužeidimų? Sumuštų ar sulau- 
žytų šonkaulių? Gumbo ant galvos? Smegenų sutrenkimo? 
Vidinio kraujavimo? 

Jis papurtė galvą. 

— Tik tai, kas matyti. 

— Gal reikėtų nuvažiuoti į ligoninės priimamąjį ir įsiti- 
kinti? 

— Jūs tepate krauju kilimą. 

Pažvelgusi ji pamatė dėmes, žyminčias jos kelią iš miega- 
mojo ir atgal. 

— Užlipau ant šukės. 

- Štai kas atsitinka, kai mėginate mane gąsdinti sudaužy- 
tu buteliu. 

— Nežinojau, kad tai jūs. Paprastai lankytojai skambina 
į priešakines duris, o ne laužiasi per užpakalines. 

— Kaip koja? 

— Stiklas įstrigo į kulną. 

— Verčiau sutvarkykit. 

— Bet aš noriu išgirsti... 

Jis nesiklausė ir užsimerkė. Gal vaistai buvo stipresni, 
negu jie manė. O galjis buvo pervargęs. 

Vonios kambaryje ji atsisėdo ant klozeto dangčio ir padėjo 
pėdą ant kelio, kad apžiūrėtų kulną. Šukė buvo gana didelė 
ir ji ištraukė ją pincetu. Nuplovus žaizdą tuo pačiu antisepti- 
ku kaip ir Vadui, ją ėmė pašėlusiai perštėti. Ji uždėjo tvarstį. 
Saugodama koją, kad neužsigautų, grįžo į miegamąjį. Vadas 
tyliai knarkė. Ji atsisėdo ant lovos krašto šalia tos vietos, kur 
mažiau nei prieš valandą sėdėjo su Džemiu Heningsu. Daug 
įvykių per tokį trumpą laiko tarpą. 

Kai atsisveikino su Džemiu, iš visų užgriuvusių įvykių — 
staiga atsiradęs Kristoferis Hartas, jo užpuolimas, žaizdos, 
klausimas, ar ji turi ginklą, - labiausiai neįtikėtina buvo tai, 
kad jis galėjo užmigti ir taikiai knarkti kritiškiausią akimirką. 

Ji nejudėjo dešimt minučių. Sėdėjo tyliai ir stebėjo jį mie- 
gantį. Staiga, lyg užprogramuotas pabusti po šešių šimtų se- 
kundžių, jis atsimerkė. Pamatęs ją, nusišypsojo ir sukuždėjo: 

— Labas. 

— Labas. 

Jis ištiesė ranką ir suniurnėjo: 

— Ką tu veiki taip toli nuo manęs? 

— Aš... —- Staiga suvokusi jo klaidą, ji atsiprašydama šypte- 
lėjo: - Aš Melina. 

Vadas nuleido ranką ir nusivylęs pakeitė kūno padėtį ant 
krėslo. Jis atsisėdo tiesiai, perbraukė pirštais plaukus ir suir- 
zęs pasakė: 

- Žinau. 


— Vieną akimirką jūs to nežinojot. 

Neatsakes jis paklausė: 

— Ar aš miegojau? 

— Ne, nugrimzdot į komą. 

— Atsiprašau. 

— Jums reikėtų pamiegoti aštuonias valandas. Nebent 
jums smegenų sukrėtimas, tada nereikėtų užmigti. 

— Sakiau, nėra jokio sukrėtimo. 

— Gerai. - Patylėjusi ji paklausė: - Iš kur žinote, kur gy- 
venu? 

— Losonas davė adresą. Aš atsiunčiau gėlių. 

— Oi, aš dar neskaičiau visų kortelių. Ačiū. 

— Nėra už ką. 

Jis žiūrėjo į bato galą. Džinsų siūlės buvo peršlapusios, ta- 
čiau batai neleido kojoms sušlapti. Atrodė, kad jis nepastebi 
kraujo lašelių, pakeitusių batų odos spalvą. Galiausiai jis pa- 
žvelgė į ją. 

- Iš kurjūs sužinojot? 

— Ką? 

— Apie mane ir Džilianą. 

— Kadjūs miegojot? 

Jis linktelėjo. 

— Ji man sakė. Kai tą naktį grįžo namo. 

Jis vėl sutelkė dėmesį į bato galą. 

— Aš nemelavau Losonui, sakydamas, kad nežinau, kada ji 
išėjo. Ji neatsisveikino. - Jis žvilgtelėjo į ją ir vėl nukreipė 
žvilgsnį į batą. - Ji paspruko, kol aš miegojau. 

— Ji manė, jog bus geriau išeiti. Kad būtumėt nesmagiai 
jautęsi, jei ji ryte dar būtų pas jus. 

Jis pažvelgė į ją, laukdamas išsamesnio paaiškinimo. 

— Kai kurie vyrai nemėgsta tos ryto scenos. Džiliana manė, 
kad jūs norėtumėt pabusti vienas. 

— Ji buvo neteisi. 

— Aa. Na, - jos žodžius skyrė kelios sekundės, - ji to ne- 


žinojo. Ji nebuvo taip gerai susipažinusi su vienos nakties 

susitikimo protokolu. - Mėlynos akys įsmigo į ją. - Tai tie- 
sa, - patvirtino ji. - Tuo mes skyrėmės. 

— Tą ji man sakė. 

— Taip? 

— Vaidindama jus, ji teigė esanti impulsyvi. Sakė, kad Meli- 
na Loid elgiasi taip, kaip jai tuo metu atrodo tinkama. 

Ji liūdnai nusišypsojo. 

— Tai gana gerai apibūdina mane, bet ne Džilianą. Ji daug 
apdairesnė. Turėtumėt jaustis pamalonintas, Vade. Ji nusi- 
žengė savo nuostatoms ir permiegojo su jumis. Matyt, jūs jai 
pasirodėt ypatingas. 

— Tada kodėl ji... - Jis piktai nutilo vidury klausimo. 

— Aš jau paaiškinau, kodėl ji išėjo neatsisveikinusi. 

— Taip, taip, - sumurmėjo jis. - Sakot, ji grįžo tarp antros 
ir trečios valandos? 

— Ji atsiprašė, kad taip ilgai užtruko, bet aš jos laukiau. 

— Norėjote išgirsti, kaip praėjo vakaras? 

— Taip. 

— Nair kaip? 

— Ko jūs norit? - užsidegė ji. - Įvertinimo? Ar nuo vieno 
iki dešimties? O gal pakaks išlaikyta - neišlaikyta? Argi tai 
ne vaikiška? 

— O kai dvynės susikeičia - ne vaikiška? - kilstelėjo balsą 
jis. 

Sumojavusi rankomis prieš veidą, ji atsistojo. 

— Mes jau nukrypom. 

Pamiršusi saugoti pėdą, ji stipriai atsirėmė kulnu ir aik- 
telėjo. 

— Ar skauda koją? 

— Kodėl jūs atėjot čia, Vade? Kas jus privertė įsiveržti pro 
mano duris? 

— Aš buvau klube... 

— Grinvilyje. Jūs man sakėte. 

— Pakeliui į automobilį mane užpuolė du vyrukai. 

— Ir aptalžė. 

— Jie labai stengėsi. Mėgino įgrūsti mane į furgoną ir žadė- 
jo užmušti. Manau, būtų taip ir padarę, jei į aikštelę nebūtų 
įvažiavęs automobilis. Jie sušoko į furgoną ir dingo. Žmonės 
automobilyje suvokė, kad aš sužeistas, siūlė padėti, paskam- 
binti 911, policijai. Aš pasakiau jiems, kad tai šeimyninis ne- 
sutarimas ir viską išsiaiškinsime patys. Paprašiau jų padėti 
išsikviesti taksi... Visa kita jūs žinote. 

— Ar galite apibūdinti tuos vyrus? 

— Jie dėvėjo slidininkų kaukes. 

— Kaukes? O Viešpatie! Ar nepastebėjot automobilio nu- 
merio? 

Jis papurtė galvą. 

— Buvo per daug tamsu, net neįžiūrėjau valstijos. Furgonas 
buvo tamsios spalvos. Negaliu pasakyti kokios. 

- Ir jie nemėgino nieko atimti? - paklausė ji, žiūrėdama į 
jo lakūnams skirtą laikrodį. 

— Tai buvo ne vagys, Melina. Jie iš karto pareiškė, kad keti- 
na mane nužudyti. Ir kai jie taip pasakė, aš patikėjau. Jie ne- 
gąsdino, ir aš ne bailys. - Prisiminęs, kad ji taip jį pavadino, 
jis sausai pridūrė: - Nors jūs manote priešingai. Tie vaikinai 
privertė mane patikėti, kad padarys tai, ką ketina. 

Vadas nebuvo iš tų, kurie per daug sureikšmina muštynes. 
Jam nereikėjo dramatiškų efektų, kad atkreiptų į save dėme- 
sį - to jis pasiekdavo vien stovėdamas ir nieko neveikdamas. 
Jam nereikėjo kurti pasakų apie ugnimi spjaudančius drako- 
nus, kad atrodytų kaip žavusis princas. 

— Kaip manote, kodėl jie pasirinko jus? 

— Jie nepasirinko manęs iš minios, Melina, - prarasdamas 
kantrybę tarė jis. - Jie laukė manęs. Manęs, o ne ko nors kito. 

— Jie jus pavadino vardu? 

— Arjūs manęs klausotės? 

— Gerai, gerai, jie jus pažinojo. Tai labai rimta. Bet kodėl iš 
karto nepranešėt policijai? 

Jis akimirką krimstelėjo lūpos kamputį ir toliau kalbėjo 
tyliai įtikinėdamas. 

— Pagalvokit. Prieš tris dienas Džilianą nužudė jos lovoje. 
Ji buvo taikinys. Žodžiai ant sienos buvo nukreipti į mane ir 
faktą, kad mes miegojom kartu. Tai kažką įsiutino. 

— Deilą Gordoną. 

Jis niekinamai suprunkštė. 

— Mane puolė ne koks nors suknistas vaiduoklis. Galite ma- 
nyti, kad tai sutapimas, bet aš taip nemanau. Galbūt esu per 
daug skeptiškas. Tikiu priežastimi ir pasekme. Jei skamba 
varpas, turi būti priežastis, kodėl jis skamba. Per mokymus 
man įdiegė stebėti įspėjamuosius ženklus ir iš karto į juos re- 
aguoti. Žinoma, kartais signalus galima neteisingai suprasti, 
pavojus gali būti netikras. Bet patikrinti reikia. Įspėjamieji 
signalai turi savo tikslą ir tas tikslas - pranešti apie pavojų. 
Aš manau, kad žmogžudystė, savižudybė ir pasikėsinimas 
nužudyti rodo, kad čia vyksta kažkas siaubinga. 

— Manote, Džilianos nužudymas ir jūsų užpuolimas šįva- 
kar susiję? 

— Taip. Ir jūs taip manot. - Jis įdėmiai pažvelgė į ją, jo aky- 
se kaip mėlyname veidrodžio stikle atsispindėjo šviesa, sklin- 
danti per praviras vonios kambario duris. - Gal aš susidariau 
apie jus neteisingą nuomonę, bet jums atrodo, kad Losono 
bylos apibendrinimas buvo pernelyg paprastas. Jūs nevisiš- 
kai sutinkate, kad viskas buvo taip, kaip jis sako. Jūs nesate 
tikra, kad Deilas Gordonas veikė vienas. Ar ne? 

Jie žvelgė vienas į kitą prietemoje. Jai taip suspaudė krūti- 
nę, kad buvo sunku kvėpuoti. Galiausiai ji paklausė: 

— Gal norėtumėt arbatos? 

— Kartais geriu, kad atsipalaiduočiau, - paaiškino Melina. 

— Ar kada nors mėginote burboną? 

— Su nuskausminamaisiais? 

— Netgi geriau veikia. 

— Pažiūrėsiu, ko turiu. - Ji išėjo iš kambario. 

Kol jos nebuvo, Vadas apsižvalgė. Kambarys buvo apstaty- 
tas patogiais baldais. Moteriškas, bet neperkrautas. Sutvar- 
kytas, bet ne kruopščiai. Ant naktinio staliuko rėmeliuose 
stovėjo dvynukių nuotrauka. Jis pasikėlė nuo krėslo ir paėmė 
ją, žiūrėdamas tai į vieną, tai į kitą besišypsantį veidą. 

— Ar galit pasakyti, kur kuri? - Melina atnešė dvi aukštas 
taures. 

— Ne. Ačiū. 

Ji sudvejojo, prieš paduodama jam taurę. 

— Ne, ačiū? 

Jis ištiesė ranką į gėrimą. 

— Ne, aš nepajėgiu jūsų atskirti ir ačiū už gėrimą. 

— Nėra už ką. 

— Matau, kad pasinaudojot mano pasiūlymu. 

— Įpilti gėrimo greičiau negu paruošti arbatą. - Ji linktelė- 
jo į nuotrauką. - Aš - kairėje. 

Jis vėl pažvelgė į nuotrauką, papurtė galvą ir sumurmėjo: 

— Velniava. 

Jis pastatė nuotrauką į vietą ant spintelės ir vėl atsisėdo į 
krėslą. Melina atsisėdo ant lovos ir atsirėmė į galvūgalio len- 
tą, bet ir toliau žvelgė į nuotrauką rėmeliuose. 

— Aš dar negedėjau. 

— Neturėjot laiko. 

— Tikriausiai. 

— Tai užgrius netikėtai. Užvirs kaip tona plytų. Tada su- 
voksite, kad jos iš tiesų nėra. Tada imsit sielvartauti. 

— Kalbate iš patirties, Vade? Netekote artimo žmogaus? 

— Motinos. Prieš septynerius metus. Buvo sunku. 

— Kai mūsų tėvai mirė vienas po kito, mes su Džiliana pa- 
laikėm viena kitą, kad ištvertume. 

— Buvot tik judvi? Daugiau neturite brolių ar seserų? 

— Tik mes. O dabar tik aš. - Ji susimąsčiusi braukė pirštu 
aplink taurės briauną. Pakėlusi akis į Vadą paklausė: - O jūsų 
tėvas? 

— Jis gyvas. 

Jis nieko daugiau apie tai nepasakė ir ji jautė, kad nereikia 
klausinėti. Po ilgos tylos, nugramzdinusios praradimo temą, 
jis tarė: 

— Keista padėtis, Melina. 

— Kodėl? Aš sutinku su jumis, bet kodėl ji jums atrodo 
keista? 

— Paprastai, kai atsiduriu miegamajame su gražia moteri- 
mi, gurkšnoju viskį, mes nekalbame apie mirtį ir neišspręstas 
mįsles. 

Ji nusišypsojo, bet nelinksmai. 

— Man taip pat atrodo nenormalu. Sesers nužudymas vis- 
ką pakeitė. 

- Tadajūs suprasite mane, kai pasakysiu, kad nuo tada, kai 
sutikau Džilianą, kai jūs susikeitėt, mano gyvenimas nuėjo 


šuniui ant uodegos. 

Ji kaip iššauta šoko iš lovos, švystelėdama nuoga koja, ir 
jam nebereikėjo svarstyti, ar ji ką nors vilki po chalatu. Ji 
trinktelėjo taurę ant spintelės ir įtūžusi puolė jį: 

— Žinot, kas man ką tik šovė į galvą? Nieko nebūtų įvykę, 
jeigu ne jūs. 

— Jūs teisi. - Jo ramus tonas apstulbino ją. Ji tikėjosi gin- 
čo. Kai jis neprasidėjo, ji nebeturėjo ką atsakyti. - Ar pykčio 
priepuolis praėjo? Galite klausytis? 

Ji nerangiai atsisėdo ant lovos ir sukryžiavo rankas ant 
krūtinės. Jis mandagiai paklausė, ar galima jai dar įpilti. Ji 
papurtė galvą. 

— Gerai, - prabilo jis. - Peržvelkime viską, panagrinėkime, 
pabandykime paieškoti kokios nors prasmės. Sutarta? 

— Kodėljūs taip elgiatės? - paklausė ji. - Tą dieną policijoje 
tiesiai pasakėte, kad nenorite kištis, kad buvote tik nekaltas 
stebėtojas, ir kuo greičiau pasitrauksite, tuo bus geriau. 

— Iš pradžių iš tiesų taip maniau, nenorėjau sumaišties, dėl 
kurios aš nekaltas. Ir jūs teisi: savanaudiška šitaip elgtis. Da- 
bar man atrodo kitaip. 

— Kodėl taip staiga apsigalvojote? Kad iškilo grėsmė jūsų 
gyvybei? Ėmė graužti sąžinė? 

— Sąžinė. - Jis nusišypsojo. Ji neatsakė šypsena. - Gerai, 
Melina, išsakykite viską, ką apie mane manot. Nusipelniau, 
juk elgiausi kaip šunsnukis. 

— Jūs nukrypote nuo temos. 

Jis padvejojo ir ramiai atsakė: 

— Aš nenoriu kalbėti apie tai, kodėl aš čia. 

— Ar tai susiję su Džiliana? 

— Iš dalies. Teisingiau, didžiąja dalimi. - Jis nepaaiškino, 
laimei, ji ir nereikalavo. 

— Kas dar? 

— Manau, kad tas, kas nužudė Džilianą, šįvakar mėgino 


nužudyti mane. 

Dabar ji įdėmiai klausėsi. Jos priešiškumas nebeatrodė 
toks stiprus kaip pirma. 

— Bent jau privertė patikėti, kad mane ketina nužudyti. 
Nors galėjo būti tik taktika įbauginti. 

— Taigi jūs pripažįstate, kad išsigandote? 

— Labiausiai esu įtūžęs. Galbūt mano indėniškas kraujas 
užvirė, bet nemėgstu, kai ant manęs naktį kažkas užšoka, 
mėgina pagrobti ir grasina, kad tuoj mirsiu, prieš tai su ma- 
nimi nesusikovęs. 

Ji galvojo apie tai kelias sekundes, paskui bejėgiškai pakėlė 
rankas. 

— Bet Džilianos žudikas mires, Vade. 

— Jus tenkina versija, kad Deilas Gordonas veikė vienas? 

— Visai logiška. 

— Tada kodėl jūs vakar stovėjote prie jo namų? 

Ji prasižiojo iš nuostabos. 

— Ir aš vakar pravažiavau pro tą vietą, - prisipažino jis. - Ji 
vis dar atitverta nusikaltimo vietą žyminčia juosta, bet aš 
ten važiavau norėdamas įsitikinti, kad dėl Džilianos mirties 
kaltas tik šitas pakvaišęs pimpis. Mačiau jus sėdinčią auto- 
mobilyje ir taip įdėmiai žvelgiančią į tą kraupų namą, kad 
net manęs nepastebėjote. Kai jus ten išvydau, mano abejonė, 
kad Losonas kažko nepastebėjo, tik dar labiau sustiprėjo. Ko 
gero, egzistuoja daugiau negu vienas iškrypėlis. 

— Važiavau ten, tikėdamasi to paties, - prisipažinoji. - Kad 
kas nors nušvis, pajusiu, jog viskas baigta. Na, ką nors. 

— Ir nuvažiavote... 

— Jausdamasi taip pat kaip ir jūs, Vade. Turi būti kažkas 
daugiau. Nemanau, kad tas žmogus veikė vienas. Manau, jį 
kažkas nukreipė. 

— Manote, kas nors žinojo, jog jis pakvaišęs dėl Džilianos, 
ir pasinaudojo juo, kad ją nužudytų? 

— Panašiai. - Ji nusiminusi ėmė daužyti čiužinį kumė- 


čiais. - Bet kas? Kodėl? Džiliana neturėjo priešų! 

Jis baigė savo viskį. Nei alkoholis, nei vaistai neįveikė įky- 
raus maudimo skruoste. Jis jautė, kaip akis tinsta, nors laikė 
priglaudęs prie jos ledo maišelį. Kadangi vis tiek nepadėjo, 
jis liovėsi. 

— Mane aplankė vietiniai Amerikos gyventojai indėnai. — 
Ir jis papasakojo jai apie du susitikimus su Deksteriu Ilguoju 
Medžiu ir Džordžu Ebotu. Melina klausėsi tylėdama. 

— Ebotas - vykdytojas, bet Ilgasis Medis - tikras vadas, 
koks ir atrodo. Jis pirmininkauja genčių tarybai ir, matyt, 
joje turi didelės įtakos bei daug pinigų. Jie norėjo įtikinti 
mane įstoti į jų kuriamą grupę. - Vadas paaiškino apie Etni- 
nių amerikiečių atstovybę ir jos tikslus. - Jie norėtų, kad bū- 
čiau jų spaudos atstovas. 

— Puiku! 

— Kaip pragare. 

— Ne? 

— Aš niekada nedalyvauju indėnų reikaluose ir niekada ne- 
būsiu niekieno kalbanti galva ar marionetė. 

— Manote, kad tai jie turėjo galvoje? 

Jos abejonė jį supykdė. 

— Aš... Taip! Jie mėgino mane priversti iš karto įsipareigo- 
ti, o aš paprašiau jų atsiknisti ir panašiai. Vėliau Ilgasis Medis 
paskambino praėjus kelioms minutėms, kai mane apklausė 
Losonas, ir miglotai užsiminė apie „nelaimingai susiklosčiu- 
sias aplinkybes“ ir „rūpesčius su policija . Jis manė, kad gal- 
būt aš apsigalvojau. 

Jam nebereikėjo pasakoti toliau, kad priverstų ją suklus- 
ti. Ji susikaupusi suraukė antakius, lūpos buvo šiek tiek 
suspaustos. 

— Manot, jūsų užpuolikus galėjo atsiųsti Ilgasis Medis? 

— Dingtelėjo tokia mintis. 

— Ar jie buvo indėnai? 


— Nežinau. Jie dėvėjo kaukes. 

— Bet tai neturi prasmės, Vade. Jie netrokšta jūsų mirties. 
Kaip tik atvirkščiai, siekia, kad jiems atstovautumėt. 

— Kaip sakiau, jie mane rimtai įspėjo. - Įdėmiai ją stebėda- 
mas jis pridūrė: - Nes aš nekreipiau dėmesio į pirmąją žinutę. 

— Pirmąją? - Ji įsmeigė akis į jį ir tyliai aiktelėjo: - Džilia- 
nos nužudymą? 

Jis priėjo prie lovos ir atsisėdo prieš ją. 

- Arjie negalėjo ja pasinaudoti? 

— Turit galvoje, suorganizuoti, kad ji su jumis permiegotų? 

— Panašiai. 

Ji susijuokė. 

— Ar jūs išprotėjot? Pirma, ji niekada niekam nebūtų suti- 
kusi būti kekše. 

— Aš ir nesakau... 

— O antra, ne ji sugalvojo susikeisti tą vakarą, o aš. Aš tai 
paaiškinau Losonui, bet jūs nedalyvavote pokalbyje. Tai aš 
pasiūliau, kad Džiliana su jumis susitiktų. Ji atmetė šią idėją. 
Iš pradžių. Bet aš paskambinau vėliau ir įtikinau. 

— Kodėl ji pasidavė? 

— Manau, norėjo susitikti su jumis. Arba... 

— Ką? 

— Nieko. - Ji nusuko akis.- Aš nežinau, kodėl ji apsi- 
galvojo. 

— Nesąmonė! - piktai pasakė jis. - Jūs neturėjote paslap- 
čių. Kelis kartus tai pabrėžėt. 

— Bet ir neišdavinėjom jų kitiems. 

— Dabar tai nesvarbu. Ji mirusi. 

Staiga ji įtūžo: 

— Nereikia man šito priminti! Labai ačiū! Iš tiesų aš noriu, 
kad jūs išeitumėt. Tuoj pat! 

Jį nuliūdino ašaromis pasruvusios jos akys, bet jis nepasi- 
davė, norėdamas apginti ir ją, ir save. Jie ne savo valia įsipai- 


niojo į kažką paslaptinga ir pavojinga. Būtina sužinoti į ką. 

Jis privalo išsiaiškinti, netgi jei teks šiek tiek įskaudinti šią 
moterį, ir taip jau sužeistą sesers mirties. 

Jis suėmė ją už pečių. 

— Melina, ar Ilgasis Medis, ar kas nors kitas galėjo susitikti 
su Džiliana iki to akimirkos, kai ji apsisprendė mane lydėti? 

— Susitikti su ja? 

— Galjie ją įbaugino? 

— Ji man būtų pasakiusi. Būtų paskambinusi policijai. 

— Suviliojo pinigais? 

— Jūs mane labai įžeidžiate. 

Tačiau Vadas nesiliovė: 

— Ar negalėjo stengtis paveikti jos sąmoningumo, teigti, 
kad ji pasitarnautų tautinėms mažumoms? 

— Ne. Džiliana noriai aukojo labdarai, rėmė daug sričių, bet 
neišskyrė indėnų. 

— Kol nepasidulkino su manimi. 

— Tu šunsnuki!- Ji pamėgino išsilaisvinti, bet jis ne- 
paleido. 

— Melina, kodėl Džiliana apsigalvojo? 

— Aš nežinau. 

- Žinote, - neatlyžo jis. - Kodėl ji buvo su manimi tą va- 
karą? 

— Jau sakiau. 

— Bet jūs melavot. Kodėl ji apsigalvojo? 

— Dėl DA! 

Po jos riksmo stojusią tylą trikdė tik jų šiurkštus kvė- 
pavimas. 

— Po velnių, kas tai? 

— Dirbtinis apvaisinimas! Tą dieną Džiliana buvo dirbtinai 
apvaisinta. Prašau paleisti mano pečius! 

Jis iš karto ją paleido ir perbraukė delnu per burną ir 
smakrą. 


— Taip, girdėjau apie tai, kai buvom policijoje. 

— Tai visiškai nepatvirtina jūsų Ilgojo Medžio sąmokslo 
teorijos, ar ne? 

— Kodėl ji su Heningsu lankėsi vaisingumo klinikoje? 

— Ne su Džemiu. Džiliana nusprendė viena turėti vaiką. Ją 
apvaisino donoro sperma. 

— Ji norėjo vaiko, bet nebūtinai su Heningsu? 

— Ji taip man sakė, kai pietavome tą dieną. 

Jis atsistojo ir pradėjo vaikštinėti, vildamasis, kad judėji- 
mas padės geriau sudėlioti mintis. 

— Aš vis tiek nesuvokiu, kaip tai susiję su manimi. 

Ji prikando apatinę lūpą, lyg vildamasi, ar verta tęsti šią 
temą. 

— Kaip, Melina? 

— Aš tik spėlioju, - pabrėžė ji. - Aišku? 

— Aišku. 

Ji giliai įkvėpė. 

— Poroms, kurios ryžtasi dirbtinio apvaisinimo procedū- 
rai... — jis linktelėjo, ragindamas tęsti, - ekspertai rekomen- 
duoja santykiauti tą pačią dieną. 

Jis klausiamai žvelgė į ją. Kol ji tylėjo, jis pats pabandė už- 
pildyti tuščias vietas. 

— Gerai, dabar suprantu. Tai psichologiškai naudinga. 
Abiem partneriams, ypač vyrui. 

— Taip. 

— Tai kodėl Džiliana neliko namie ir nemiegojo su He- 
ningsu? 

— Jis sterilizavęsis. Vazektomija. 

Nuo šių žodžių ėmė virpėti jo keliai. Jis atsisėdo ant 
otomanės. 

— Džiliana tą vakarą lydėjo jus ne todėl, kad norėjo permie- 
goti, - švelniau pasakė ji. - Ji nebūtų išnaudojusi jokio vyro, 
ypač jei jis to nežino ir nesutinka. Tą naktį grįžusi namo ji 
pasakojo, kaip jūs traukėt vienas kitą. Bent jai atrodė, kad 
trauka abipusė. 

Jis linktelėjo. 

— Galbūt pasąmonėje - primenu jums, kad aš tik spėju ir 
galiu labai klysti, - galbūt giliai pasąmonėje Džiliana jautė, 
kad būtumėt labai tinkamas spermos donoras. - Ji patylėjo 
ir pridūrė: - Nors jei jūs saugojotės... 

Jis pakėlė akis, bet neatlaikė jos žvilgsnio. 

— Saugojotės? 

— Žinoma. 

— Suprantu. 

— Ji jums nesakė? 

— Tik ne apie tai. 

— Aš naudojau prezervatyvus. 

- Žinoma. 

Jis žvelgė į šalį ir kurį laiką abu tylėjo. Apie gumytes jis kal- 
bėdavosi su vaikinais nuo vidurinės mokyklos, bet niekada 
su moterimi, bent jau su kuria nemiegojo. Jam labai palen- 
gvėjo, kai Melina vėl prašneko: 

— Džiliana neturėjo aiškaus tikslo likti su jumis, Vade, - 
švelniai patikino ji. - Ji jautėsi labai susijaudinusi po apvai- 
sinimo. Ji važiavo su jumis norėdama atsipalaiduoti ir pasi- 
linksminti. Galvodama apie tai, aš ir įkalbėjau susikeisti, kad 
ji nebesvarstytų apvaisinimo ir priimto sprendimo. Taigi ji 
nuėjo ir susipažino su jumis. Jūs abu pajutot potraukį ir el- 
gėtės jo pastūmėti. 

— Tai viską apibendrina. 

— Ji nedalyvavo jokiame sąmoksle ir netarnavo nei Ilgajam 
Medžiui, nei kam nors kitam. 

— Jūs teisi. - Jis atsiduso, atsistojo nuo otomanės ir vėl 
persėdo į krėslą. - Žinau, jūs teisi. Man visiškai neatrodė, kad 
ji mane apgaudinėja. Aš tik kabinausi už šios versijos. - Jis 
išsiblaškęs ištraukė marškinius iš už diržo ir pasitrynė pil- 
vą. - Ir kurgi tai mus nuvedė? 


— Arjūs alkanas? 

— Ką? - Suvokeęs, kad ji pastebėjo nevalingą jo judesį, atsa- 
kė: - Ne, aš nealkanas, tik man skauda. - Jis atsisagstė marš- 
kinius ir apžiūrėjęs liemenį pamatė kelias mėlynes ant šon- 
kaulių ir žemiau. Pakėlęs galvą pastebėjo, kad ji susidomėjusi 
apžiūrinėja jį. 

— Jūs turite mėlynių. 

— Ne taip ir daug. 

— Džiliana sakė, kad jūs gražutis. 

— Ką? 

— Ji taip sakė: gražutis. Būtent šį žodį ji pavartojo. 

Jis nerado atsakymo. Jokio. Nežinojo, ką galėtų pasakyti. 

Jos akys sustojo ties jo diržę sagtimi, ir jis sutriko. Nesma- 
gu, kad Džiliana pasakojo seseriai, ką su juo veikė. Būtų įdo- 
mu sužinoti, ką Džiliana jai sakė, kiek išsamiai jos išsikalbėjo. 
Tikriausiai seserys, nors ir identiškos dvynės, vis dėlto jaučia 
ribą besidalindamos paslaptimis apie savo seksualinį gyve- 
nimą. Melina jo smalsumą pavadino berniokišku, tačiau jis 
daug sumokėtų, jei tik galėtų sužinoti, kaip Džiliana jį įverti- 
no. Šaunus? Nevykęs? Ar - mirtinas smūgis vertinant lytinį 
pajėgumą - neblogas? 

Po ištisos amžinybės ji atplėšė žvilgsnį nuo jo liemens ir 
pažvelgė jam į akis. Jis pajuto karštį veide. Juk Džiliana ne- 
pasakojo jai apie tai. Jis nepajėgė įsivaizduoti jos sakančios: 
„Aš nuslinkau juo žemyn. 

Vado mintys krypo į tą erotinį prisiminimą, į tai, ką jie pir- 
miausia darė tą naktį. Tas vaizdinys buvo čia pat, flirtavo su 
juo, kankino ir jaudino, nors jis labai stengėsi valdytis. 

Bet Melina jo kažko paklausė ir jis suprato, kad privalo jai 
atsakyti. 

— Losonas? - Ką ji sakė apie detektyvą? 

— Anksčiau jūs nelabai pagarbiai jį įvertinot. 

- Man taip atrodė, - pasakė jis dėkingas, kad ji atitraukė 
jo mintis. - Tikriausiai jis šaunus vyrukas ir pakankamai 
geras detektyvas. Manau, jis stengėsi tirdamas bylą. Bet jis 

užsiėmęs, per daug dirba ir gauna per mažą atlyginimą. Kuo 
greičiau baigia bylą, tuo geriau. Jis pripažino akivaizdžius 
įkalčius. 

— Tokius, kurie buvo pernelyg akivaizdūs. 

— Ir aš taip manau. Deilas Gordonas, kaip žmogus, ką tik 
patyręs psichologinę traumą ir šaltakraujiškai nužudęs, veikė 
per daug organizuotai. Atrodo, jis paliko visus įkalčius taip, 
kad ir visiškas mulkis padarytų išvadą, jog nužudė jis. 

Ledas maišelyje pavirto į košę, bet vėl pridėjus jį prie 
akies Vadui pasidarė geriau. Tačiau Melina trinktelėjo jam 
žodžiais: 

— Na, gal ETB atskleis šią paslaptį. 

Jis numetė ledo maišelį. 

— Jūs skambinot FTB? 

— Ne, man iš FTB skambino. Agentas čia bus rytoj devin- 
tą valandą. - Ji pažvelgė į laikrodį ant spintelės. - Jūs galite 
pasilikti. 


0 skyrius 


= J: man melavo. 

Išgirdęs greitakalbe ištartus žodžius per telefono garsia- 
kalbį, brolis Gabrielius susiraukė. Jam apskritai nepatiko 
skambučiai vidurnaktį, jei jis jų nelaukdavo. Paprastai jis 
miegodavo kaip kūdikis, o vėlyvi skambučiai nutraukdavo 
tą ramybės būseną. Be to, jie dažniausiai atneša blogų žinių. 
Puikus paskutinis pavyzdys - vėlyvas Deilo Gordono skam- 
butis. Gordonas atrodė beveik apimtas isterijos ir pranešė 
apie Džilianos Loid sanguliavimą su astronautu. Kokia ilga 
bemiegė naktis tada buvo. Galų gale viskas sėkmingai baigė- 
si. Ir policijos tyrimas sklandžiai ėjosi. Tai kas dabar? 

Stengdamasis sušvelninti neišvengiamai blogą žinią, po- 
nas Henkokas atnešė jam puodelį karšto šokolado. Brolis Ga- 
brielius siurbtelėjo. Toks, koks jam patinka - aitrus, atmieš- 
tas mėtų degtine. Pajutęs, kaip karštis apima jį visą, brolis 
Gabrielius pasakė: 

— Manau, kalbate apie Meliną Loid. 

- Taip, - atsakė Džemis Heningsas. - Ji man melavo. 

— Kąji melavo? 

— FTB susisiekė su ja. 

Brolis Gabrielius trinktelėjo ant stalo karšto šokolado puo- 
delį, jo lengvą susierzinimą pakeitė išgąstis. 


— Iš kur žinot? 

— Buvau pas ją ir pakėliau kitą telefono ragelį. Ji manė, kad 
aš padėjau, bet aš pasiklausiau. Skambino moteris specialiojo 
agento Henko Tobijo pavedimu. 

— Iš Dalaso skyriaus? 

— Vašingtono. 

Dar blogesnė žinia. 

— Velnias! - sušnypštė brolis Gabrielius. 

— Teisybė. Esu tikras, jie prikeltų ir antikristą. 

— Nesąmonė! - atkirto brolis Gabrielius. - Jie ne tokie ga- 
lingi. Ir ne tokie protingi. 

Jie kenkėjai, ir viskas. Vis dėlto kenkėjai, kurių melas gali 
priversti tikinčiuosius dvejoti. Jis nebijo šios vyriausybinės 
institucijos. Jis tiki savo talentu ir galia juos įtikinti. Tačiau 
visada pripažino, kad jie sugeba kaišioti pagalius į ratus. 

Jis pastoriavo savo pirmojoje bažnyčioje, kai įvyko masinė 
savižudybė Džonstaune. Ta istorija jį užbūrė. Džimą Džon- 
są juodino žiniasklaida, smerkė vyriausybės, keikė paprasti 
žmonės. Netgi pastorius Elvinas Konvėjus sekmadienio mi- 
šias pradėjo malda už pasiklydusias sielas. Tačiau slapta jis 
be galo gerbė sektos vadovą už sugebėjimą paveikti ir įkalbėti 
žmones žengti šį neįtikėtiną žingsnį. 

Po Džonstauno įvykių teisėtvarkos institucijos sutelkė dė- 
mesį į religinius vadovus ir jų sekėjus. Dovydo sektos trage- 
dija Vako mieste Teksase pridarė dar daugiau bėdų. FTB ir 
ATF* nenorėjo, kad dar koks nors Deividas Korešas sumen- 
kintų jų vaikinų įvaizdį per CNN ir kad tai pamatytų visas 
pasaulis. Taigi, šios vyriausybinės įstaigos griežė dantį prieš 
bet kurį dvasios vadovą, kuris laikė tvirtai prispaudęs žmo- 
nių širdis ir protus. 

Šiuose biuruose jis turėjo ištikimų savo šalininkų. Jie pra- 


nešdavo jam apie numatomus jo bendruomenės patikrinimus. 


“ ATF - Alkoholio, tabako ir šaunamųjų ginklų biuras - teisėtvarkos 
įtvirtinimo organizacija prie JAV valstybės iždo (vert. past.). 

Vis dėlto protingiausia buvo vengti sukelti bet kokį 
smalsumą. 

— Tobijas susitarė susitikti su Melina rytoj ryte devintą va- 
landą, - pasakė Heningsas. 

— Ir ji melavo apie tai? 

— Kai paklausiau, kas skambino, ji sukūrė istoriją. Nenorė- 
jo, kad žinočiau, jog ji susitinka su agentu Tobiju. 

Brolio Gabrieliaus akys susiaurėjo iki plyšiukų. 

— Kaip tu manai, kodėl taip nutiko? 

— Kodėl ji melavo? Aš nežinau. 

— Gal suteikei jai pretekstą nepasitikėti tavimi? 

— Po Džilianos išdavystės rodžiau jai tik meilę ir dėmesį. 

Džemį Heningsą perkėlė į Dalasą po pirmojo Džilianos 
apsilankymo Voterso klinikoje. Ji užėjo pasikonsultuoti, ar 
galėtų susilaukti kūdikio dirbtinai apvaisinta. Pamatęs ją, 
Deilas Gordonas susijaudinęs pranešė šventyklai, kad rado 
dar vieną idealią kandidatę programai. 

Heningsas iš karto buvo išsiųstas į Dalasą vykdyti naujos 
užduoties. Jis prasiskverbė į Džilianos gyvenimą, iš pradžių 
susidraugavęs su jos bendradarbiu nekilnojamo turto ben- 
drovėje. Galiausiai jį supažindino su ja. Heningsas gerai at- 
likdavo savo darbą ir turėjo patirties. Netrukus jis pradėjo 
susitikinėti su Džiliana. 

Jis niekada nesikalbėjo su ja apie vaikus, bet kaiji paklausė 
jo nuomonės apie vienišos moters dirbtinį apvaisinimą, He- 
ningsas palaikė ją, nors ir nerodė per didelio entuziazmo. 

Žinoma, jie niekada nesvarstė, kad jis bus vaiko tėvas. 
Heningso pareigos misijoje reikalavo sterilizuotis. Brolis Ga- 
brielius dar nebuvo sugalvojęs, kaip išvengti lytinių santy- 
kių tarp tokių kareivių kaip Heningsas ir programai parinktų 
kandidačių, bet kai tik jis suras tokią išeitį, būtinai įdiegs ir 
šią taisyklę. 

Džiliana Loid buvo trečioji Heningso globotinė, kuriai 
atlikta dirbtinio apvaisinimo procedūra. Dvi kitos pagimdė 

vaikus. Puikus sėkmės koeficientas. Jie daug vilčių dėjo į Dži- 
lianą, bet ji išdavė programą, atsiduodama astronautui. Bent 
jau buvo manoma, kad ji taip padarė, o programoje nebuvo 
vietos netgi abejonei. 

Prarasti ją - milžiniška netektis. Vis dėlto gimė viltis — tai 
jos dvynė sesuo Melina. Heningsas vis dar kalbėjo: 

— Tobijas nori paklausinėti Melinos apie Voterso kliniką. 

Brolis Gabrielius nepakėlė balso, bet jame skambėjo plie- 
ninis ryžtas. 

— Šis susitikimas neturi įvykti. Ar supranti? 

- Žinoma. 

— Ar galiu pasitikėti, kad sutvarkysit šį reikalą? 

— Taip, sutvarkysiu. 

— Tai ne tavo specializacija, galėčiau ką nors atsiųsti. 

— Aš sutvarkysiu, - uoliai patikino Heningsas ir švelniai 
pridūrė: - Nepriekaištingai. 

Brolis Gabrielius šyptelėjo ir pasimėgaudamas dar kar- 
tą siurbtelėjo karšto šokolado. Niekas taip neskatina, kaip 
šiokia tokia konkurencija. Heningsas stengsis dvigubai, kad 
tik brolis Gabrielius neatsiųstų kito kareivio jam iškilusiems 
sunkumams sutvarkyti. 

— O kaip mūsų kita problema Dalase? 

Kiek padvejojęs, Heningsas atsakė: 

— Deja, ji tebėra. 

Brolis Gabrielius nukreipė žvilgsnį į Henkoką, kuris iškal- 
bingai kilstelėjo antakius. 

— Kaip supratau, tuo turėjo būti pasirūpinta. 

- Ir aš taip maniau, pone, - pasakė Heningsas. - Buvo pa- 
mėginta ir padaryta tam tikra žala. 

— Aš turėjau galvoje ne žalą. 

— Ir aš. Pritariau jūsų troškimui pašalinti. 

Ar jis išgirdo pavydą Džemio Heningso balse? Tikriausiai 


ten, kur pasimaišo Kristoferis Hartas, Heningsas nesielgia 

tiksliai pagal nurodymus. Jis pavydi tos nakties, kurią Džilia- 
na praleido su įžymiuoju astronautu. 

Brolis Gabrielius nusprendė išsiaiškinti. 

— Negaliu nė pagalvoti apie juos kartu. Mačiaujos nuotrau- 
ką. Kokia oda! Koks išraiškingas veidas! Sunku įsivaizduoti, 
kadjis ją glamonėja, įeina į ją. Tik tau vienam aš leidau patirti 
šį ypatingą malonumą. 

— Taip, pone, - įsiterpė Heningsas. 

— Tikriausiai tas viengungis pulkininkas Hartas galėtų 
pasigirti daug moterų nugalėjęs. Jis žino, kaip suteikti joms 
malonumą. 

— Ir aš taip manau. 

Brolis Gabrielius slapčia nusišypsojo iš pasitenkinimo dėl 
savo nuostabaus talento manipuliuoti žmonėmis. Tai buvo 
paprasta. 

— Šiaip ar taip, - kalbėjo jis, - man labai liūdna, kad žmo- 
gus, išniekinęs mūsų Džilianą, dar nenubaustas. 

— Nebeilgai, broli Gabrieliau. 

— Juo pasinaudojo šėtonas. Tu tai supranti? 

— Taip. 

— Grąžink man tikėjimą tavimi, Džemi. 

Džemis Heningsas paprašė palaiminimo, kurį brolis Ga- 
brielius suteikė. Išjunges telefoną, jis atsigręžė į Henkoką, 
kuris tučtuojau pajuto blogą boso nuotaiką. 

— Prasti popieriai. Labai prasti. 

Brolis Gabrielius baigė gerti karštą šokoladą ir piktai pa- 
stūmė puodelį. 

— Noriu, kad šie reikalai Dalase būtų sutvarkyti. 

— Esu tikras, kad taip ir bus. 

— Kuo pakeisime Gordoną? 

— Į šią vietą klinika turi penkis kandidatus. Du iš jų mū- 
siškiai. 

— Pasirūpinkite, kad vienas iš jų gautų darbą. Tai aktyvi 
klinika. Noriu, kad kas nors ten dirbtų. 

— Žinoma. 

Brolis Gabrielius išsiblaškęs stumdė krištolinį popieriaus 
slėgtuvą ant savo stalo, mintys vis sukosi apie Meliną Loid. 
Kristoferis Hartas jam brangiai kainavo. Jis nenori prarasti 
dar vienos kandidatės, bet Heningsas teigė pajutęs tarp jų 
virpesius. 

Brolis Gabrielius ėmė svarstyti, kad Džemis Heningsas ne- 
tinka užduočiai paruošti Meliną. Galbūt ji įžvalgesnė negu 
jos dvynė sesuo. Jei taip, Heningsas nebegali suklysti. 

— Arjūs dar ko nors norėtumėt, broli Gabrieliau? 

Henkokas visada pajusdavo, kad brolį Gabrielių slegia jo 
misijos našta. 

— Ką rekomenduotumėt, pone Henkokai? 

— Leslę, - nedvejodamas pareiškė Henkokas. Matyt, jau 
buvo apie tai pagalvojęs. - Miela mergaitė. Blondinė. Pernai 
atvyko pas mus iš Ajovos. 

— Ak, taip. - Jis prisiminė aukštą, tvirtai sudėtą kaimietę 
su strazdanomis ant nosies. 

— Mes neseniai perėmėme laišką, kurį ji rašė savo tėvams. 
Deja, Leslė ilgisi namų. 

Brolis Gabrielius pratrūko pykčiu: 

— Ji gyvena kaip princesė rūmuose, kaip gali ilgėtis Ajo- 
vos? - Labiausiai už viską jis nekentė nedėkingumo. 

— Pasak laiško, ji jaučiasi vieniša, nevertinama ir ne- 
mylima. 

Brolis Gabrielius pasitraukė nuo rašomojo stalo ir įnirtin- 
gai nužingsniavo miegamojo link. 

— Atsiųskit Leslę, pone Henkokai. Aš ir pats šįvakar jau- 
čiuosi šiek tiek vienišas, neįvertintas ir nemylimas. 


— Melina? 

Ji nerišliai kažką sumurmėjo į pagalvę. Vadas papurtė jos 
petį. 

— Nagi, pabuskit. Jie čia. 

Ji apsivertė ir ėmė mirksėti, mėgindama jį įžiūrėti. 

— Kas? Ką? 

— FTB agentai. 

Ji nusviedė apklotą, iššliaužė iš lovos ir pribėgo prie lan- 
go. Patempusi už virvutės, pakreipė žaliuzes ir pažvelgė pro 
plyšį. Aikštelėje stovėjo tamsiai mėlynas sedanas. Artinosi 
du kostiumuoti vyrai - juodaodis ir baltaodis. Jie stabtelėjo 
pasižvalgyti į vieną ir kitą pusę lyg vertindami rajoną ir pa- 
traukė takeliu prie namo. 

Melina atsigręžė į kambarį ir pažvelgė į laikrodį ant spin- 
telės. Žadintuvą buvo nustačiusi pusei devynių, dabar - be 
penkių pusė. 

— Jie atvyko per anksti. 

— Aš išgirdau, kaip jie privažiavo, ir pabudau. 

Vadas priėmė jos pasiūlymą likti. Jis miegojo svečių kam- 
baryje, bet, matyt, naktis buvo sunki. Sumušta akis taip užti- 
no, kad liko tik siauras plyšelis, ant skruosto tvarsčio centre 
juodavo tamsi kraujo dėmė. Jis užsitempė džinsus, bet buvo 
be marškinių ir basas. 

— Paskubėkit, apsirenkit. - Jis ištraukė iš spintos pirmus 
po ranka pasitaikiusius marškinėlius ir kelnes ir numetė 
jai. - Manau, jiems nereikėtų žinoti, kad aš čia. 

Nors jai nepatiko, kad jis naršė spintoje ir jai įsakinėjo, jis 
elgėsi protingai. Juk ji negali atverti durų FTB, vilkėdama 
naktinukus. Jau ir taip nieko gero, kad ją užtiks nepasidažiu- 
sią, neišgėrusią pirmo puodelio kavos. 

Matyt, ir Vado galva veikė nevisiškai aiškiai, nes jis lyg už- 
burtas stebeilijo į jos kelius. 

— Vade? 

Jis pakėlė galvą ir atrodė sutrikęs. 

— Man reikia apsirengti, - pasakė ji rodydama į drabužius, 
kuriuos jis taip nesivaržydamas jai nusviedė. 

— Ak, taip. Aš būsiu svečių kambaryje. - Jis greit apsigręžė 


ir dingo koridoriuje. 


224 « "Sandra Brown 


— Vade? 

Jis vėl kyštelėjo galvą į vidų. 

— Ką? 

— Kodėl nenorit, kad jie žinotų, jog jūs čia? 

Jis parodė į savo veidą. 

— Tai reikalaus paaiškinimo. Kol kas mes jo neturim. 
Paskubėkit. 

Jis vėl išėjo. Ji nusitraukė trumpus naktinukus, karštli- 
giškai apsirengė ir jau avėsi sportbačius, kai suskambo durų 
skambutis. Praeidama svečių kambarį, pastebėjo paliktą durų 
plyšį. Ji perbraukė pirštais plaukus, perėjo svetainę ir siekė 
laukujų durų skląsčio, kai skambutis sučirškė antrą kartą. 

— Atsiprašau, - uždususi tarė ji, atidarydama duris. 

— Ponia Loid? 

Federalinio pareigūno žvilgsnis stabtelėjo ties kanarėle 
Tvyčiu“ ant jos marškinėlių. Ji nesąmoningai uždengė ranka 
paveikslėlį. 

— Jūs atvykot pusvalandžiu per anksti. 

— Atsiprašome. Eismas nebuvo toks intensyvus, kaip tikė- 
jomės. Aš esu specialusis agentas Henkas Tobijas, o čia agen- 
tas Petersonas. 

Jie abu atkišo savo pažymėjimus. 

Ji atsitraukė ir įleido juos į vidų. 

— Sėskitės. 

Tobijas atsisėdo, kur ji nurodė. Jis pastebėjo jos nerūpes- 
tingą apsirengimą. 

— Ar mes jus prižadinom? 

— Prisipažinsiu, užmigau tik trečią valandą. Nuo sesers nu- 
žudymo nelabai ilsėjausi naktimis. 

— Suprantu jus, - rimtai tarė Petersonas. - Užjaučiu. 

— Ačiū. 

— Giminės ar draugai nepasiliko pas jus? 


* Kanarėlė Tvytis - animacinio filmo personažas (vert. past.). 

Ji pagalvojo apie Vadą, besislepiantį svečių kambaryje. Jis 
nei draugas, nei giminaitis, todėl ji ne visai pamelavo saky- 
dama: 

— Turiu draugų, kurie galėtų pasilikti, bet vertinu pri- 
vatumą. 

— Turbūt protingas pasirinkimas, - nusišypsojo Tobijas, 
nors neatrodė, kad jis dažnai šypsotųsi. - Gedulas - labai 
asmeniška. 

— Ar norėtumėte kavos? Man pačiai nepakenktų puodelis. 

— Neatsisakysiu. O jūs, pone Petersonai? 

— Ir aš neatsisakysiu. Malonu, kad pasiūlėt. 

— Aš tuojau užkaisiu. O tada imsimės reikalų. Nekantrauju 
išgirsti, ką jūs norite man pasakyti. 

— Ir mes, - pasakė Tobijas. 

Ji paliko juos svetainėje ir nuėjo į virtuvę. Ji buvo visai 
pamiršusi netvarką. Patalpa galėjo būti paskelbta nelaimės 
zona. Ant grindų buvo pilna šukių, prilaistyta vyno ir pri- 
taškyta kraujo - jos ir Vado. Ant stalo mėtėsi kruvini rankš- 
luostėliai. Buvo pavojinga vaikščioti grindimis netgi avint 
sportbačius. Stiklas grikšėjo po guminiais padais. Ji paėmė 
iš sandėliuko šluotelę, semtuvėlį ir jau ketino pasišluoti taką, 
kai Tobijas ir Petersonas pasirodė virtuvėje. 

— Kas čia įvyko? - paklausė Tobijas. 

Ji negalėjo pasakyti tiesos, neišduodama Vado. 

— Man vakar įvyko nedidelė nelaimė. 

Tobijas žvelgė į ją kaip žmogus, įpratęs gauti visus faktus. 

— Per audrą dingo elektra, - improvizavo ji. - Aš išsigan- 
dau, atsidūrusi tamsoje, ir išmečiau vyno butelį. Paskui už- 
myniau ant šukės, - baigė ji gūžtelėdama pečiais. - Vakar bu- 
vau per daug pavargusi, kad sutvarkyčiau. 

Tobijas apžiūrinėjo kraujo dėmes ant grindų ir dėmėtus 
rankšluosčius. 

— Susižeidėt koją? 


— Kulnu užmyniau ant šukės. 

— Ar buvot ligoninėje? 

— Ligoninėje? Ne, ne, neatsitiko nieko rimta. Tik šukė, iš 
tikrųjų. 

— Ir taip stipriai kraujavo? 

Ji metė žvilgsnį nuo Tobijo į Petersoną, paskui vėl į Tobiją. 

— Juk žinot, kaip būna įsidūrus, - nervingai nusijuokė ji. - 
Maniau, kraujas niekada nesiliaus tekėjęs. 

— Turėtumėt būti atsargesnė, Melina. 

— Taip. Sutinku. Tikrai turėčiau būti atsargesnė. 

Ji staiga nusigręžė į spintelę ir išėmė kavą iš viršutinės len- 
tynos. 

— Ar pusryčiavote, skrisdamas iš Vašingtono, agente Pe- 
tersonai? 

— Gavau sulčių, kavos, spurgą. Jei tai galima pavadinti 
pusryčiais. 

Ji žvilgtelėjo per petį ir nuginklavo juos šypsena. Nė vienas 
nesitikėjo to, kas įvyko kitą akimirką. Sustatytos ant stalų 
gėlių puokštės prieš porą dienų buvo gražios. Vakar Džemis 
išnešė jas į virtuvę, kad išmestų. Gėlės jau buvo patamsėju- 
sios, apvytusios, kitos sudžiūvusios. Vanduo vazose užsisto- 
vėjęs ir pradėjęs dvokti. 

Ji stvėrė sunkią vazą su gėlėmis ir rausvu kaspinėliu pri- 
rišta užuojautos kortele, apsisuko ir sviedė ją Tobijui į galvą. 
Vaza pataikė į smilkinį ir prakirto odą. 

— Po velnių! - iš skausmo suriko jis, žengtelėjo atgal, atsi- 
trenkė į stalą ir nuvertė medinį dubenį su vaisiais. Apelsinai 
ir obuoliai nuriedėjo ant grindų tarp stiklo šukių ir pabirusių 
nuvytusių gėlių, aptaškytų dvokiančiu vandeniu. 

Kol Tobijas stengėsi atgauti pusiausvyrą, Petersonas puolė 
ją. Ji atsitraukė ir mėgino peršokti Tobiją, kad išbėgtų pro 
duris, bet jis spėjo sugriebti ją už kulkšnies. Puldama į priekį 
ji trenkėsi raktikauliu į durų rankeną ir suriko. 

Staiga išdygęs Vadas pastūmė ją į šoną ir įsiveržė vidun, 
ginkluotas golfo lazda. Abu vyrai apstulbę žiūrėjo į jį ir jis 

spėjo tuo pasinaudoti. Atsivėdėjo ir iš visų jėgų trenkė lazda 
Petersonui į šonkaulius. Petersonas susirietė dvilinkas, tada 
Vadas trinktelėjo jam per pakaušį. Tačiau Petersono nugara 
kaip tramplinu pasinaudojo Tobijas - jis šoko ant Vado. 

— Melina, dink iš čia! 

Vos tik jis tai ištarė, Tobijas sugriebė jį ir stuktelėjo veidu į 
sieną. Vadas išmetė golfo lazdą ir būtų parkritęs ant grindų, 
bet, laimei, dar nebuvo praradęs kovinės dvasios ir smeigė 
alkūne Tobijui į Adomo obuolį. Tas susverdėjo, palenkė gal- 
vą ir smogė Vadui, kuris išlėkė pro duris į koridorių ir per- 
sivertė atbulas. Tobijas užtrenkė duris, viena ranka stengėsi 
sugriebti Meliną, o kita siekė pistoleto iš užsegto dėklo. Jis 
buvo greitas, bet ne toks, kad Melina nespėtų sureaguoti. Ji 
čiupo golfo lazdą ir, kol jo ranka pasiekė švarką, trenkė jam 
per riešą taip smarkiai, kad sulaužė kaulą. 

Vadas įsiveržė atgal į vidų ir karatė smūgiu kirto Tobijui į 
sprandą. Jo suluošinta ranka paleido pistoletą, akių baltymai 
išvirto, keliai sulinko ir jis sudribo kaip cemento maišas. Pe- 
tersonas vis dar buvo be sąmonės. Vadas apkabino rankomis 
kelius ir nuleido galvą ant pečių. Jis sunkiai šniokštavo, ko- 
sėjo ir ranka braukė kraujuojančią nosį. 

— Tikiuosi, jūs turėjot velniškai svarią priežastį. 

— Jie ne iš FTB. 

— Ar tikrai? 

— Jis pavadino mane Melina. 

— Jis jus pavadino Melina? 

— Ar šiek tiek nekeista, kad taip elgiasi kietas FTB 
agentas? 

— Gal. Bet aš nemanyčiau, kad tai svari priežastis užpulti 
federalinį agentą, Melina. 

— Tai dar ne viskas. Vakar man sakė, kad Petersonas bus iš 
Dalaso skyriaus. Kai paklausiau jo apie skrydį iš Vašingtono 
šįryt... 

— Aš girdėjau. 

— Kam FTB agentui meluoti? 

— Velnias! - apibendrino jis visą šį reikalą, ypač savo nosį, 
iš kurios vis dar lašėjo kraujas. - Pasiduodu. Tikrai, kam? 

Dabar, kai kova baigėsi, išlikimo instinktas pasitraukė ir 
grįžo sveikas protas. Gal jos vaizduotė per daug laki? Turint 
galvoje savaitės įvykius, galbūt ji persistengė, taip uoliai ieš- 
kojo niekšų, kad neatpažino gerų žmonių. Dabar ji ne tik at- 
sidūrė bėdoje, bet ir Vadą įtraukė. 

— Gal aš ir suklydau, - sunerimusi tarė ji. 

Jis pasvarstė, atsiklaupė prie Tobijo ir išėmė iš kišenės 
mažą juodą piniginę. Pažvelgė į ją ir atkišo Melinai. 

— Panašu į tikrą. 

Nuotrauka pažymėjime atrodė tikra. Ji užsidengė ranka 
burną ir sukuždėjo: 

— O, velnias... 

Vadas atsistojo ir jie ilgai žvelgė vienas kitam į akis. Galiau- 
siai jis tarė: 

— Aš tuo netikiu. 

- Ir aš ne, - sutiko ji iškvėpdama orą. Vadas linktelėjo gal- 
va į miegamojo pusę. 

— Pasiimkit automobilio raktelius. 


el skyrius 


maž D, galais!.. - riktelėjo FTB agentas Petersonas, kai paskui 
specialųjį agentą Henką Tobiją įėjo į Melinos Loid virtuvę. 

Kurį laiką vyrai tylėdami tyrinėjo netvarką. Galiausiai Pe- 
tersonas atsigręžė į agentą iš Vašingtono biuro, norėdamas 
išgirsti labiau patyrusio pareigūno nuomonę. 

— Ar kilo kokių nors minčių? 

Tobijas bato nosimi mindė nuvytusį gėlės žiedlapį. 

— Daugiau nei akivaizdu, kad čia įvyko kažkoks susirėmi- 
mas, bet man visiškai neaišku koks. 

Kai paskambinus Melina neatidarė durų, Tobijas patraukė 
už rankenos ir pamatė, kad jos neužrakintos. Jis pašaukė ją 
vardu. Balsą sugėrė kurčia namo tyla. Ar ji tyčia jį apgavo? 
Vadinasi, turėjo ką slėpti. Nenoras būti apklaustam paprastai 
rodo, kad žmogus kažkiek susijęs su nusikaltimu. Nors, jei ji 
neturėjo kitos išeities ir paliko namus neužrakintus, galėjo ir 
visai ką kita reikšti. Nė viena mintis neatrodė gera. Arba - ir 
ši galimybė kėlė jam siaubą - ją ištiko tokia pat lemtis kaip ir 
seserį, ji nepajėgė pasipriešinti. 

Įspėdami vienas kitą gestais, Tobijas ir Petersonas įėjo į 
vidų ir išsiskyrė. Tobijas nuėjo į svetainę, valgomąjį ir vir- 
tuvę, o Petersonas nuslinko koridoriumi. Greit jie šūktelėjo 


vienas kitam, kad name nieko nėra. 

Tobijas įsidėjo pistoletą į perpetės dėklą, atsistojo virtuvės 
tarpduryje ir, laukdamas Petersono, mėgino suvokti, kas čia 
įvyko. Jis kilstelėjo smakrą, rodydamas į kitą namo dalį. 

— Kaip ten atrodo? 

— Du miegamieji, abiejuose miegota. Vonios kambaryje 
kraujuoto delno atspaudas, rankšluostis, tvarsčiai, išdžiū- 
vusios kraujo dėmės ant kilimo ir svečių kambario pagalvės. 
Maišelis su vandeniu. 

— Vandeniu? 

— Galėjo būti pripildytas ledo gabaliukų. 

— Nenuostabu. Jei kas nors gavo į galvą su ta vaza. 

Petersonas linktelėjo. 

— Beveik viskas. Spintos durys atviros, bet ten niekas neju- 
dinta, rašomojo stalo stalčiuose - taip pat. Papuošalų dėžutė 
pilna. Nėra jokių vagystės požymių. Jokių peštynių žymių, 
išskyrus čia. 

Tobijas mintyse sijojo Petersono išdėstytus faktus. Jis me- 
chaniškai braukė ranka per savo brangų šilkinį kaklaraištį. 
Jo sidabrinė spalva puikiai derėjo prie marškinių, o šie savo 
ruožtu - prie tamsiai mėlyno kostiumo dryžių. Jis neturėjo 
kitų pomėgių, išskyrus kasdienės treniruotes sporto salė- 
je, neatostogaudavo egzotiškose vietose, neturėjo jachtos, 
slidžių, golfo lazdų rinkinio. Jis važinėjo darbovietės auto- 
mobiliu ir neturėjo kito. Gyveno vienas mažame bute, antrą 
miegamąjį pavertė atsargine spinta. Jo vienintelė silpnybė 
buvo drabužiai ir jis juos vilkėjo kaip modelis. 

— Taigi, visas veiksmas vyko čia, - garsiai svarstė jis. 

— Nebent aš ko nors nepastebėjau. 

— Aš dar patikrinsiu, - pasakė Tobijas. 

— Aš neįsižeisiu. 

Tačiau užuot apžiūrinėjęs miegamuosius, Tobijas pasuko 
į kitą virtuvės pusę, slinkdamas pasieniais, kad nepajudintų 
galimų įkalčių, nors dar neaišku, kokio nusikaltimo. Jis už- 


dengė nosine durų rankeną ir atidarė. 

— Garažas tuščias. Kur jos mašina? - retoriškai paklau- 
sė jis. 

— Ar paskambinti į Dalaso policijos skyrių? 

— Manyčiau, taip. 

- Ir ką pasakyti? 

— Tebūsiu prakeiktas, jei žinočiau. Jokių įsilaužimo ženklų. 
Jokio lavono. 

— Pagrobimas. 

— Gal, - išsiblaškęs atsakė Tobijas. 

Petersonas paskambino. 

Vyresnysis agentas paliko virtuvę, perėjo per nesuverstą 
svetainę ir koridorių, patraukė į svečių kambarį, apžiūrėjo 
lovą, kur kažkas neseniai miegojo. Kaip Petersonas ir sakė, 
pagalvės užvalkalas išteptas krauju. Bet čia buvo ir kai kas 
daugiau. Tobijas pasilenkė ir įsižiūrėjo atidžiau. Jis nustatė, 
kas tai, įsidėmėjo, bet nepalietė, kad Dalaso policijos skyrius 
rastų ir užregistruotų. 

Paskui nuėjo į šeimininkės miegamąjį ir atsistojo šalia mo- 
ters lovos. Naktinukai nusivilkti nerūpestingai, o ne nuplėšti 
kovojant. Tik vienoje pagalvėje įsispaudeęs galvos pėdsakas. 
Ji miegojo viena. Jis pastebėjo įrėmintą nuotrauką ant spin- 
telės ir žiūrėjo į ją, kai atėjo Petersonas. 

— Jie jau važiuoja. - Pastebėjes, kas atkreipė Tobijo dėme- 
sį, jis pridūrė: - Mačiau ją ir anksčiau. Stulbina, tiesa? 

Tobijas žinojo, kad seserys Loid - dvynės. Losonas tai sakė 
per susitikimą anksti ryte. 

— Ką besakytum, jos galėjo susikeisti, - pasakė detekty- 
vas. - Aš nebūčiau jų atskyręs. Tik Džiliana dabar negyva. 

Tobijo prašymu žmogžudysčių detektyvas suteikė jiems 
bendros informacijos. 

- Abi sėkmingai dirbo pasirinktus darbus, abi netekėju- 
sios, tačiau Džiliana buvo susižadėjusi. 

— O kaipjis? 

— Šiknius, - lakoniškai apibūdino Losonas. 

— Gal apibūdintumėte konkrečiau? 

— Aukščiausios rūšies šiknius. 

Jei viskas, ką Losonas paskui papasakojo apie Džemį He- 
ningsą, tiesa, vadinasi, apibūdinta tinkamai. 

— Manau, patikrinote jo alibi? - paklausė Tobijas. 

— Kaip suprasti? 

— Ar jis turėjo motyvą? 

Detektyvas tiktai papurtė galvą. 

— Jis švarus. Be to, neturėjo jokio akivaizdaus motyvo. At- 
rodė nuoširdžiai sukrėstas. 

— O Melina? - klausinėjo Tobijas. 

— Kokia prasme? 

— Arji turėjo motyvą? 

Detektyvas tvirtai papurtė galvą: 

— Netgi gyvybės draudimo. Dvynės buvo nusprendusios 
visą savo turtą palikti labdarai. Apmokėjus laidotuvių išlai- 
das ir sąskaitas, visas Džilianos turtas atiteks labdarai. 

— Ar Melina su tuo sutiko? 

— Aš neklausiau, jaučiau, kad nereikia. Prieš kelerius me- 
tus jos paaukojo visą iš tėvų paveldėtą turtą. Tai nebuvo di- 
delė suma, bet būtų užtekę gyvenimui paįvairinti. Nė viena 
nepalietė nė cento. 

Susitikimo pabaigoje Losonas pasakė: 

— Jei jums nors kiek svarbi mano nuomonė, Melina Loid 
skaidri kaip krištolas. 

— Ar ne ji paskutinė matė Džilianą gyvą? - paklausė Pe- 
tersonas. 

— Taip, - atsakė detektyvas. - Išskyrus žudiką, kuris nebu- 
vo ji. Jei norite atskleisti sąmokslą, duodu nurėžti kairiąją 
sėklidę, kad ji su juo nesusijusi. 

Susitikimas padėjo Tobijui susidaryti aiškų įspūdį apie Me- 
liną Loid ir jos nužudytą seserį. Matyt, jos abi pripažino tas 
pačias vertybes. Ir, kaip buvo matyti iš nuotraukos, fizinis 


panašumas beveik baugino. 

— Losonas sakė tiesą, - tarė jis, ieškodamas švarke mobi- 
liojo telefono. 

— Skambinsit Losonui? 

— Byla nutraukta, bet iš mandagumo... - Jis surinko nu- 
merį. - Kol kalbėsiuosi su juo, paskambinkit Dalaso kelių 
policijai ir sužinokit jos automobilio numerį. Pažiūrėsim, gal 
pavyks jį aptikti. Gal jis stovi kur nors prie vietinio prekybos 
centro, kur ji nuėjo nusipirkti dėmių valiklio krauju sutep- 
tam kilimui. 

— Jūs tikrai taip manot? - paklausė Petersonas. - Kad ji 
suvertė namus ir pamiršo susitikimą su mumis? 

Tobijas mąstė apie žmogžudystes ir kūdikių grobimus, apie 
tai, kas paskatino jį ieškoti sąsajų. Moteris kažkas žiauriai 
nužudė be aiškaus motyvo, jų žudikai, nespėjus jų apklausti, 
nusižudė patys. Kūdikiai dingo be pėdsakų. Bendras vardi- 
klis: vaisingumo klinikos, kur dirbtinis apvaisinimas - kas- 
dienis dalykas. Gąsdinančios hipotezės. Tobijas kuo rimčiau- 
siai atsakė Petersonui: 

— Ne, aš taip nemanau. 


Be galo suirzęs Džemis Heningsas barbeno parkeriu į rašo- 
mąjį stalą. Birža atidaryta, vyksta intensyvi prekyba, o ką jis 
veikia? Savo brangų, neįkainojamą laiką švaisto vertindamas 
nuostolius. 

Per pastarąsias kelias dienas nesėkmės talžė jį kaip dūž- 
tančios vandenyno bangos. Nuo tada, kai buvo rastas Džilia- 
nos lavonas, jam tarsi kvapą užgniaužė. Vis sunkiau galėjo 
įkvėpti oro ir dabar atrodė, kad plaučiai tuoj sprogs. 

— Kas dabar nepasisekė? - paklausė jis, kalbėdamas mobi- 
liuoju telefonu. 

— Jis buvo ten. 

— Kas? 

— Astronautas. 

Džemio parkeris nustojo tuksenti į stalą. 

— Kristoferis Hartas buvo su Melina? Jos namuose? 

Hartas paspruko nuo tų nevykėlių praėjusią naktį, kai jie 
ketino amžiams jį pradanginti. Viskas turėjo atrodyti taip, lyg 
būtų susidoroję trys žalieji, nepatenkinti kosmine programa 
ir siekiantys gauti lėšų Žemei išsaugoti. Džemis sukūrė laiš- 
ką, kuris turėjo būti rastas ant Harto lavono, kai jį kas nors 
aptiks plūduriuojantį Trinitės upėje su kulka galvoje. 

Bet Hartui pasisekė. Kai praeiviai tapo įvykio liudininkais, 
„žalieji su slidininkų kaukėmis ant galvų pabėgo. Grįžę vė- 
liau kita transporto priemone ir be kaukių, Harto neberado. 

Džemio žmonės per naktį jo ieškojo visame Dalase - nuo 
aikštelės, kur jis paliko savo automobilį, iki „Dvaro“ ir visuo- 
se tarpiniuose taškuose. Pranešęs blogas žinias broliui Ga- 
brieliui, Džemis neužmigo visą naktį. 

O tuo metu Hartas jaukiai leido laiką pas Meliną. 

Neapykanta Hartui viduje deginte degino. Vakar Melina jį 
išgrūdo iš namų, teisindamasi, kad yra pavargusi ir trokšta 
likti viena. Matyt, ji bodėjosi draugija, tik ne Kristoferio Harto, 
suirzęs mąstė Džemis. Tai jau svari priežastis jo nekęsti. 

Vis dėlto Džemio neapykanta augo ne vien iš pavydulia- 
vimo. Dėl Harto jis nekaip atrodė brolio Gabrieliaus akyse. 
Tik Hartas kaltas, kad Džemiui iškilo pavojus prarasti brolio 
Gabrieliaus pagarbą ir pasitikėjimą. Ir tai svari priežastis jį 
nužudyti. 

Užmiršęs akcijų biržą ir savo bei klientų potencialias paja- 
mas, nekreipdamas dėmesio į raštelius apie jam adresuotus 
skambučius, kuriuos uoli sekretorė nuolat kaišiojo po nosi- 
mi, apsimesdamas, kad nemato mirksinčio ženkliuko kom- 
piuteryje, pranešančio apie gautą žinutę, Džemis suriaumojo 
į telefono ragelį: 

— Pradėkit iš pradžių ir papasakokit, kas atsitiko. 

Viskas blogiau, negu jis tikėjosi. 

— Melina jus demaskavo? 

— Gal ir taip, o galji nekenčia FTB. 

Samdomą žudiką užverbavo pats brolis Gabrielius, kuris jį 
priėmė į elito armiją ir pakrikštijo Jozue pagal Senojo Testa- 
mento kario vardą. Džemis jo tikrojo vardo nežinojo. Niekas 
nežinojo. Vyras turėjo tiek daug slapyvardžių, kad jau ir pats 
pamiršo, koks buvo jo tikrasis vardas. 

Jozuė pasižymėjo Haityje, kur dirbo samdomu žudiku Da- 
valjerui. Jis nebijojo pralieti kraujo. Atvirkščiai, netgi jautė 
aistrą. Kita jo aistra buvo brolis Gabrielius, kurį jis dievino. 
Brolis Gabrielius beribę Jozuės meilę ir ištikimybę pelnė, iš- 
vaduodamas iš Malaizijos kalėjimo jo brolį - taip pat samdi- 
nį. Dėl brolio Gabrieliaus Jozuė būtų perėjęs ugnį. 

Džemis suprato jo ištikimybę ir žavėjosi sugebėjimu sėti 
mirtį. Jis džiaugėsi, kad jie vienoje komandoje. Bet dabar 
teks jį pabarti. 

Jozuė skundėsi, kad jo smilkinyje guzas - Melinos neapy- 
kantos FTB įrodymas. 

— Dar manau, kad mano riešas sulaužytas. Nežinau, kodėl 
ji mus puolė. 

— Jūs privalėjote pasidaryti pažymėjimus per naktį. 

— Ir jie buvo geriausi, kokius tik galima nusipirkti, - ginči- 
josi Jozuė. - Netgi pats Tobijas nebūtų atskyręs klastotės. 

— Vadinasi, ką nors pasakėte. - Džemis liepė Jozuei prisi- 
minti kiekvieną susitikimo smulkmeną, kiekvieną žodį. 

— Štai kas, mulki! - sušnypštė jis, kai Jozuė prisiminė apie 
Petersono skrydį iš Vašingtono. - Jis turėjo būti iš Dalaso 
biuro. 

— Jūs man to nesakėt. 

— Žinoma, sakiau. 

— Nesakėt, - šaltai nukirto Jozuė. 

— Taip jūs ir išsidavėt. 

Jozuė papasakojo apie peštynes. 

— Vos tik atgavę sąmonę, mes išnykom. 

— O Melina ir Hartas? 

— Jie paspruko. Jos automobilio nebuvo. 

Jozuei nepavyko neutralizuoti Harto. Jis leido Melinai pa- 
bėgti. Gal per daug dvasingi pamokslai jį suminkštino? Kaip 
kitaip paaiškinti, kad jis sužlugdė iš eilės dvi užduotis? 

Tokios rizikos sunku išvengti, kai dirbi su įtaigai pasiduo- 
dančiais žmonėmis. Tie, kuriuos gali lengvai valdyti, nėra 
minties galiūnai. 

Pavyzdžiui, Deilas Gordonas. Moksle jis buvo genijus, vi- 
siškai atsidavęs programai. Bet atlikęs savo pareigą tapo 
nebereikalingas. Deja, jis buvo per kvailas, kad sunaikintų 
nuotraukas ir informaciją apie Džilianą savo bute. Tai atvedė 
tyrėjus į kliniką. 

Džemis Heningsas nebūtų padaręs tokios klaidos. Jam vis 
dar buvo nesmagu, kad brolis Gabrielius įsakė Deilui Gordo- 
nui nužudyti Džilianą ir nusižudyti pačiam, nepasitaręs su 
Džemiu. Jis buvo nuoširdžiai sukrėstas, kai atvykęs į jos na- 
mus sužinojo apie žmogžudystę. Ant sienos parašyti žodžiai 
buvo pirma abejonė, ar Džiliana tinka programai, bet tik su- 
sitikime pas Losoną, kai Kristoferis Hartas apibūdino Deilą 
Gordoną, jis suvokė, kas atsitiko ir kodėl. 

Brolio Gabrieliaus negalima kaltinti. Jis tobulas. Tai Gor- 
donas kaltas, kad visko neapgalvojo ir nebuvo kruopštesnis. 
Gordonai, tu prakeiktas idiote, mąstė jis dabar. Jei ne jo ne- 
apdairumas, Džemiui dabar nereikėtų turėti reikalų su dar 
vienu neišmanėliu. 

— Tu mane nuvylei, Jozue, - tarė Džemis smerkiančiu tei- 
sėjo tonu. - Du kartus. 

— O kodėl mes negalėjom paprasčiausiai nušauti to vyru- 
ko? Griebti merginą, kai tik ji atidarė duris? Būtų buvę len- 
gviau. Visas tas vaidinimas - šuniui ant uodegos, - niurzgėjo 
Jozuė. 

Džemis ignoravo savo strategijos kritiką. 

— Neturiu kitos išeities, privalau pranešti broliui Gabrie- 


liui apie jūsų nesėkmę. 

Šis vardas kėlė baimę ir pagarbą. Brolis Gabrielius - Dievo 
vietininkas, vienintelis žmogus žemėje, kuriam Dievas pati- 
kėjo pasaulio ateitį, netgi stipriausieji nusižemina, bijodami 
jo rūstybės. Supykdyti brolį Gabrielių - šventvagystė. Lyg pa- 
čiam Dievui kumščiu grūmotum. 

— Mes nesužlugdėme operacijos, - atkirto Jozuė visai ne- 
nusižeminęs, kaip tikėjosi Džemis. - Mes juos sekame. Pa- 
miršot? 

Staiga Džemis prisiminė jų atsarginį planą. Jo galva išniro 
į vandens paviršių ir jis įkvėpė taip trokštamo oro. 

— Esate tikri, kad pavyks? 

— Pavyks. Jie niekur nedings. Ką turime padaryti tam ne- 
vykėliui ir jai? 

Geras klausimas. Kažin kiek Melina susigaudė ir sudėliojo 
į vietas? Kas, be jo, galėjo žinoti, kad FTB šį rytą apsilankys 
jos namuose? Jei jį prispirs, kaip jis pasiaiškins? O jei ji pra- 
nešė policijai ir ETB? 

Jam reikia viską apmąstyti, surūšiuoti, nuspėti nenuma- 
tytus atvejus. 

— Kai rasite juos, nieko nedarykite man nepranešę, - palie- 
pė jis Jozuei. 

Įsakymas nepatiko nei samdiniui, nei jo bendrininkui, 
kurie jautė dvigubą neapykantą Kristoferiui Hartui. Puiku. 
Džemis dar pakurstys tą neapykantą. 

— Kristoferis Hartas - programos priešas. Jis išniekino 
Džilianą Loid. O gal išniekino jau ir Meliną. 

— Jį reikia sunaikinti. 

— Tam mes ir pašaukti! - Džemio balse jautėsi įkarštis. Jis 
vylėsi, kad perdavė visas dvasines potekstes, kaip turi atro- 
dyti kerštas Hartui, ir jis tikėjosi, kad tie vaikinai sutrins tą 
šunsnukį į miltus ir privers nukraujuoti į kaubojiškus batus. 

— Laikykitės kaip galima arčiau jų, bet kad jie nepastebėtų. 
Dabar jie pažįsta jūsų veidus. Jei jus pamatys - jūs žlugę. 


— Aš ne idiotas, - įsižeidė Jozuė. 

— Atrodo priešingai, - tyliai pasakė Džemis. - Nuolat in- 
formuokite mane. 

Vos tik jis padėjo ragelį, įėjo sekretorė ir pamojavo prieš 
nosį dar vienu popieriumi. 

— Gal galima palaukti? 

— Nemanau, - švelniai, vos ne koketuodama atsakė ji, pas- 
kui apsigręžė ir perdėtai mandagiai pasišalino. 

— Pone Heningsai? 

Džemis apsisuko su kėde. Priešais jį stovėjo du vyrai. Vie- 
nas buvo aukštas juodaodis, nepriekaištingai apsirengęs, la- 
bai dalykiškas. Jis taip valdingai žvelgė į Džemį, kad šis tik 
akies krašteliu pastebėjo kitą vyrą, kurio dalyvavimas atrodė 
nesvarbus. 

Džemio širdis nukrito į kulnus, bet jis įstengė atsistoti ir 
maloniai bei klausiamai nusišypsojo. 

— Aš Džemis Heningsas. Kuo galėčiau būti naudingas? 

Vyriškis atskleidė nedidelį odinį dėklą. 

— Specialusis agentas Tobijas. FTB. 

7 I ienė apipirkinėtoja? - pasigirdo ironiška Vado repli- 
ka, kai ji baigė kalbėti mobiliuoju telefonu. 

— O kas negerai? 

— Nieko. Tiesą sakant, Melina, tai man padarė įspūdį. 

Ji nužvelgė jį smerkiančiu žvilgsniu, jis apsimetė išsi- 
gandes. 

— Jūs nesviesite į mane sunkios vazos? 

Nekreipdama dėmesio ji atsistojo. Tarpas tarp dviejų dvi- 
gulių lovų buvo toks siauras, kad jis turėjo patraukti kelius 
į šoną, kad ji galėtų praeiti. 

— Dabar labai džiaugiuosi, kad turiu žmogų, kuris gali man 
nupirkti, ko reikia. Aš jai susakiau, ko noriu, ji parinks prekes 
ir atsiųs jas taksi. 

— Bet tai neįprasti jūsų pirkiniai. Ar ji nenustebo? 

— Tikriausiai manys, kad užmezgiau romaną. Tarp jos 
klienčių yra daug turtingų ir įžymių moterų. Jei ji rinktų 
informaciją ir išduotų jų paslaptis, neilgai dirbtų. Svarbiau- 
sia - slaptumas. 

- Kaip ir jūsų darbe. Džiliana man pasakojo, kad neišduo- 
date klientams kitų paslapčių. 

— Tai sužlugdytų mano verslą. 

— Bet jūs man nepaaiškinote, kodėl reikia pirkti aukštosios 


mados parduotuvėse. 

— Tie, kas mūsų ieško, patikrins, ar mokėjome kortele, bet 
gal jie neįtars „Neimans'“. Tai geriausias būdas, toptelėjęs 
galvon, kaip man persirengti. Liepėt man griebti automobi- 
lio raktelius. Aš ir griebiau. Dievas žino, kada galėsiu grįž- 
ti namo, o šita apranga šiek tiek įtartina, - parodė ji į savo 
marškinėlius su kanarėle Tvyčiu. 

Vadas apžvelgė nykų viešbučio kambarį. Sustoję prie ban- 
komato ir išsiėmę pinigų, kad užtektų kelioms dienoms, jie 
susirado motelį prie greitkelio, kurio aikštelėje stovėjo dau- 
gybė vilkikų. Kambarys buvo standartinis. 

Klaidžiojantis Melinos žvilgsnis galiausiai grįžo prie Vado. 

— Vade, paklausykit. Gal tai ir bus mano namai tam tikrą 
laiką, bet nereiškia, kad ir jūsų. 

— Kaip jūsų raktikaulis? - paklausė jis, priversdamas Meli- 
ną pastebėti, kad ji vis trina jį. 

Ji nuleido ranką. 

— Gerai. Aš neturėjau jums prasitarti, kad žinau, jog miego- 
jot su Džiliana. Jei nebūčiau jūsų išvadinusi melagiu ir bailiu, 
iš susitikimo su Losonu būtumėte išėjęs laisvas ir švarus. 

— Ar nemanot, kad jis lūžęs? 

— Raktikaulis? Ne. 

— Gal skilęs? 

— Ne. - Ji nekantriai papurtė galvą. - Tikriausiai bus mėly- 
nė, daugiau nieko bloga. - Ji sunėrė rankas ir pridūrė: - Ne- 
galiu atleisti sau, kad įtraukiau jus į šią sumaištį. 

Jis nusimines atsiduso: 

— Jūs vis tiek norite apie tai kalbėti, ar ne? Gerai, pasikal- 
bėkim. Jūs manes į nieką neįtraukėte, Melina. Aš buvau nuo 
pat pradžių. Galbūt nesąmoningai, bet buvau. Džilianą nužu- 
dė todėl, kad ji pasiliko su manimi. Dabar atrodo, kad aš galiu 
būti kita auka. Ir abiem atvejais noriu žinoti kodėl. 

— NASA jus apsaugos. Kad ir kas jus užpuolė vakar, nebūtų 
toks drąsus, jei jus dengtų NASA. - Ji pasiūlė jam paskam- 
binti FTB. 

— Ir ką aš pasakysiu? 

— Kad jūs manote, jog šįryt mane užpuolė vagys. 

— Vagys! - juokdamasis šūktelėjo jis. 

— Jūs puolėte mane ginti. Kai suvokėte, kad suklydote, pa- 
sibaisėjote. O aš pabėgau jums nespėjus manęs sulaikyti. 

— Ir jūs manote, kad jie tuo patikės? - niekinamai paklau- 
sė jis. - Ne, nepatikės. Ir aš atsisakau slėptis už NASA nuga- 
ros. - Jis parodė savo sumuštą veidą. - Tai asmeninė kova. 

— Kaip jūsų veidas? 

— Geriau to nepatirti. 

Jo nosis pagaliau liovėsi kraujavusi. Kai jie apsistojo vieš- 
butyje, Vadas nusiprausė, o Melina pakeitė tvarstį ant skruos- 
to. Jis laikė plastikinį ledo maišelį prispaudęs prie akies ir 
tinimas atslūgo. 

Tačiau Vadas vis tiek atrodė kaip boksininkas, kovojęs vie- 
nu raundu per daug. 

— Užjaučiu, Vade. 

— Na, bent jau šį kartą aš įkrėčiau tiems vyrukams. 

Nors jis šmaikštavo ir tvirtino, kad įsitraukė į šį reikalą iš 
pat pradžių, ji vis tiek jautėsi atsakinga. 

— O kaipjūsų automobilis? 

— Jis stovi ten kaip jaukas. Negaliu grįžti jo pasiimti. 

— Dabar jie ieško ir mano automobilio. Ką mums daryti? 

— Aš galvoju, - tarė jis, tapšnodamas smilkinį. 

— Mes esame puiki įstatymų pažeidėjų pora. - Ji atsisėdo 
priešais jį ir nelinksmai nusijuokė. - Niekada gyvenime ne- 
būčiau pagalvojusi, kad kada nors šitaip kalbėsiuosi. 

Jis nusišypsojo. 

— Ir aš ne. 

— Nežinau, kaip slapstytis nuo policijos. 

— Manau, ilgainiui sužinosim. 

— Tikriausiai. 

Jis išsiėmė iš švarko kišenės mobilųjį telefoną ir paskam- 
bino į „Dvarą“. Administratorei paaiškino, kad turėjo netikė- 

tai išvykti, ir paprašė surinkti jo daiktus bei atsiųsti taksi į 
dabartinę vietą. Jis padiktavo adresą, bet nepaminėjo mote- 
lio pavadinimo. 

— Prašyčiau kiek galima greičiau. 

Išjungęs telefoną tarė: 

— Ašjojau pasiilgau. 

Beveik nesiklausydama ji prispaudė prie smakro savo mo- 
bilųjį telefoną. 

— Aš tuo netikiu. 

— Kuo? 

— Kad Tobijas ir Petersonas buvo vyriausybės agentai. Ži- 
nau, žinau, jų pažymėjimai atrodė tikri. Bet sukčiai žino, kur 
gauti gerų klastočių. 

— Yra vienas būdas sužinoti - paskambinti į FTB, - jie vie- 
nu balsu ištarė šiuos žodžius. 

— Taip man būdavo su seserimi, - pasakė ji, skambindama 
į informaciją. 

Jų akys susitiko. Kaskart paminėjus jos vardą, jų šypsenos 
išnykdavo. Ir dabar taip atsitiko. 

— Aš galiu laikinai užsimiršti, - ramiai pasakė jis. - Bet 
paskui visada grįžta tarsi bumerangu. 

— Ir man. 

Jai buvo patarta paspausti skaičių, kad automatiškai su- 
jungtų su kuo reikia. Taip padariusi, ji tyliai pasakė Vadui: 

— Ji labai gerai praleido laiką. 

Ją sujungė, ir jis nespėjo paklausti daugiau. 

— Taip, aš mėginau susisiekti su specialiuoju agentu Henku 
Tobiju. Ar turite jo numerį? 

— Galiu sujungti su jo kabinetu. 

Ji uždengė ragelį. 

— O Dieve. Jis tikras. 

— Taigi, mes įkliuvom. 

Pasigirdo žvalus dalykiškas balsas. 

Melina paprašė pakviesti Tobiją, bet sužinojo, kad jo nėra. 

— Ar daugiau su niekuo nenorėtumėt kalbėti? 

— Su ponia, - ji įtempė atmintį ir stebuklingai prisiminė 
pavardę, - Mairik. 

— Palaukite. 

Ji pažvelgė į Vadą ir sielvartingai papurtė galvą. 

— Aš prisiimsiu visą atsakomybę. Aš suklydau. Vade, aš pri- 
versiu juos suprasti... 

Ją pertraukė pažįstamas balsas: 

— Liusė klauso. 


— Aš mačiau Meliną vakar vakare, - atsakė Džemis į Tobijo 
klausimą. - Kodėl teiraujatės? Kas įvyko? Ar kas nors atsi- 
tiko Melinai? O Jėzau, tik jau nesakykite, kad ir jai kas nors 
negerai. 

— Mes nedarome jokių skubotų išvadų, - ramiai pasakė To- 
bijas. - Aš buvau susitaręs susitikti su ja šįryt, o ji nesilaikė 
žodžio. Tik mėginu ją rasti. 

— Jūs turėjot susitikti su Melina? Kodėl? Ką ji padarė? 

Išvengęs atsakymo, Tobijas paklausė pats: 

— Gal žinote, kur ji galėjo šįryt išvykti? Mes teiravomės jos 
biure, tačiau ten ji nepasirodė. 

— Į sporto klubą. Ji man sakė, kad ketina pasportuoti. 

— Kokį klubą? 

— Atsiprašau, bet nežinau, kokį ji lanko. 

Paprašęs Petersono sužinoti, Tobijas atsigręžė į Džemį He- 
ningsą. 

— Kada ją matėte vakar? 

Heningsas sutrikęs pažvelgė į jį ir Petersoną, tyliai kalban- 
tį mobiliuoju. 

— Aha. Pamėginsiu prisiminti. Gal dešimtą ar pusę vienuo- 
liktos. Mes pavakarieniavom pas ją, šiek tiek atsipalaidavom. 
Ji buvo mirtinai pavargusi po tos savaitės. Jūs turbūt žinote 
apie mano sužadėtinę Džilianą, ar ne? Melinos seserį? 

- Šįryt mes gana ilgai kalbėjomės su vyresniuoju kapralu 


Losonu. 

— Taip. Vadinasi, žinote. Ar jūs tiriate Džilianos nužudymą? 

— Aš tik norėjau kai ko paklausinėti ponios Loid. 

— Apie ką? 

— Ar nuo vakar vakaro jūs kalbėjotės su ja? 

— Ne, aš žadėjau pas ją užeiti, bet mes nieko konkretaus 
nesutarėme. 

— Ar ji buvo viena, kai ją palikote? 

— Kiek man žinoma, taip. Ji išsimaudė vonioje ir ketino eiti 
miegoti. Tiesą sakant, dėl to ji mane ir išvijo. Mano nuomo- 
ne, kas nors turėjo likti su ja, bent jau kelias dienas. Tačiau ji 
labai savarankiška. Nenorėjo apie tai nė girdėti. 

Tobijo veidas išliko abejingas. Petersonas baigė kalbėti te- 
lefonu ir pasakė, kad viena Melinos darbuotoja pasisiūlė pa- 
skambinti į sporto klubą, kuriame ji dažnai lankosi. 

— Jai nebūdinga praleisti susitikimą, - toliau kalbėjo He- 
ningsas. - Ji veikli moteris. Jos verslas reikalauja laikytis su- 
sitarimų. Vis dėlto aš manau, kad po patirtų išgyvenimų ji 
kaip nesava. 

— Kaip suprasti? 

- Išsiblaškiusi, suglumusi. Ji be galo nusimins, sužinojusi, 
kad pamiršo susitikti su jumis. Gal pamėginkit paskambinti į 
jos mobilųjį, - pasakė Heningsas, netgi per daug stengdama- 
sis būti paslaugus. - Aš turiu numerį. 

— Ir aš turiu. 

Tobijas skambino kelis kartus, bet įsijungdavo atsakiklis. 

— Jei mėginot skambinti, tikriausiai įsijungdavo balso paš- 
tas, - pasakė Heningsas. - Džiliana niršdavo, kad Melina ne- 
atsiliepia. Ji išjungia telefoną, kad netrikdytų klientų. 

— Jūs pažįstate Meliną beveik taip pat gerai kaip ir savo 
sužadėtinę. 

— Jos buvo tokios artimos. Jei pažinojai vieną, pažinojai ir 
kitą. Aš pamilau Džilianą, Meliną laikiau savo seserimi, todėl 
noriu padėti kuo galėdamas, - nuoširdžiai patikino Hening- 
sas. - Kas čia vyksta? Ar ji pakliuvo į bėdą? 

Tobijas išsitraukė vizitinę kortelę ir padavė biržos tar- 
pininkui. 

— Paskambinkite man, kai tik ką nors sužinosite apie ją. 
Labai padėtumėt. 

— Tik tiek? 

— Kol kas. 

— Norėčiau žinoti, kas čia vyksta. 

— Mes tik norime su ja pasikalbėti. 

— Ar informuosite mane? - susirūpinęs paklausė Heningsas. 

— Galite mumis pasikliauti. 

Koridoriuje, kai jie ėjo į liftą, Petersonas tarė: 

— Losonas buvo teisus. Jis tikrai pirmarūšis šiknius. 

— Kuris neriasi iš kailio, besistengdamas padėti. 

— Manot, jis melavo, kad išėjo iš jos namų vakare? Ar jis 
buvo ten šįryt? 

— To nežinau, bet tikrai ne jis miegojo svečių kambaryje. 

— Iš kur žinote? 

— Jo plaukai šviesūs ir garbanoti. 

— Atsiprašau? 

Suskambo Tobijo telefonas. 

— Klausau? 

— Jūs tuoj mane įsimylėsit. 

— Kodėl, panele Mairik? 

— Aš ką tik kalbėjausi su Melina Loid. 


— Juodaodis, metro aštuoniasdešimt penkių, rengiasi pri- 
trenkiančiai. Taip ji sakė. Didingas. Jos žodžiais, Denzelio 
Vašingtono tipas, - Melina pakartojo Vadui Liusės Mairik 
žodžius apie Henko Tobijo išvaizdą. - Ji nepažįsta Petersono, 
nes jis iš Dalaso skyriaus. 

— Vadinasi, kai jūs šįryt paklausėte Petersono apie skrydį, 
jis melavo. 

— Taigi, galbūt manęs nepasodins į kalėjimą. 

- Išties, - pritarė Vadas. - Nes mūsiškis Tobijas nebuvo 


toks aukštas ir nė velnio nepanašus į Denzelį Vašingtoną. 

— Masinės gamybos kostiumas, pigūs batai. Nė iš tolo ne- 
pasakyčiau, kad „rengiasi pritrenkiančiai 

— Kaip žmogus, turintis asmeninę apipirkinėtoją, žinote, 
ką sakote. 

— Būkite malonus, liaukitės. 

— O jūsų apipirkinėtoja išmano savo pareigas. - Jo akys 
nukrypo į jos užpakalį. - Puikiai tinka. 

Prieš pusvalandį atvežė pirkinius. Ji prašė kasdienių dra- 
bužių, todėl pardavėja iš „Neimans“ atsiuntė dvejas kelnes, 
palaidinukę ir derančių megztinių. Dar pridėjo lengvą vilno- 
nį švarką, tris rinkinius apatinių drabužių, dvejus batelius ir 
naktinius marškinius. Mažesniame krepšelyje buvo kosmeti- 
ka, higienos reikmenys ir šmaikštus raštelis: Linkiu linksmai 
praleisti laiką. 

Melina greit nusiprausė po dušu ir apsimovė naujas kel- 
nes, kanarėlę Tvytį pakeitė šilko ir kašmyro megztiniu aukš- 
tu kaklu. 

Nekreipdama dėmesio į Vado komplimentą, ji pasakė, kad 
panelė Mairik pažadėjo iš karto susisiekti su Tobiju. 

— Ji patikino, kad jis man paskambins, taigi palikau įjung- 
tą telefoną. 

— Ką ketinate jam pasakyti? 

— Nežinau, tikriausiai kalbėsiu ekspromtu. 

— Kas žino, kad jūs susitarėte susitikti? 

— Niekas. 

— Kažkas žinojo. 

— Liusė Mairik paskambino vakar, kai aš buvau vonioje. 
Mes su Džemiu atsiliepėm. 

Jų žvilgsniai sukibo kaip du magnetai. 

— Heningsas buvo, kai ji skambino? 

— Vėliau jis klausė apie skambutį. 

- Ir jūs jam pasakėt? 

— Aš pamelavau. 

Suskambo jos telefonas ir Vadas nespėjo nieko pasakyti, 
nors jo akys atrodė iškalbingai. 

Ji pažvelgė, kas skambina, bet numerio neatpažino. Bent 
jau ne Džemis. Tikrai nežinojo, ką jam dabar pasakytų. Ji at- 
siliepė po ketvirto skambučio. 

— Klausau. 

— Ponia Loid? Specialusis agentas Tobijas. 

— Atsiprašau, kad nesusitikau su jumis. 

— Aš atvykau devintą. 

— Pasirodo, per vėlai. 

— Arjums viskas gerai? 

— Būdavo ir geriau. 

— Kas atsitiko šįryt? Aš buvau jūsų namuose. Mačiau ne- 
tvarką ir kraują. Ar jūs sužeista? 

— Ne. 

— O pulkininkas Hartas? Ar jis nesužeistas? 

Jos akys nukrypo į Hartą, kuris sekė jos pokalbį. Jis kils- 
telėjo antakius, tarsi klausdamas, kodėl ji nutilo. Ji papurtė 
galvą. 

Kai ji neatsakė į klausimą, Tobijas tęsė: 

— Aš labai norėčiau su jumis pasikalbėti. Pasakykite, kur 
esate. 

— Ne, kol jūs nepasakysite, kodėl domitės Džilianos nužu- 
dymo byla. 

— Ji buvo Voterso klinikos pacientė. 

— Klinikoje daug pacienčių, nė viena, išskyrus mano sese- 
rį, nebuvo mirtinai subadyta. Už ką ją taip apdovanojo, pone 
Tobijau? 

— Tai ir mėginu sužinoti. 

— Tikriausiai jūs ką nors įtariate. 

— Kol kas ne. 

— Kodėl jūsų dėmesį atkreipė Džilianos žmogžudystė? 

Jis padvejojo ir atsakė: 

— Kitų nusikaltimų seka. 

— Manote, kad Deilas Gordonas buvo maniakas? 

— Ne. Mes tai patikrinome, - ramiai paaiškino jis. - Jis su- 


sijęs tik su jūsų sesers nužudymu. 

— Bendra tai, kad aukos buvo Voterso klinikos pacientės? 
Toks jūsų atsakymas, ar ne? 

— Galbūt, bet jos ne visos susijusios su Votersu, - paaiški- 
nojis. - Viena gydėsi pas privatų gydytoją, kita - vaisingumo 
klinikoje, kurios reputacija tokia pat solidi kaip ir Voterso. Bet 
viena sukrečianti sąsaja tarp jūsų sesers atvejo ir kito - Ou- 
klande, Kalifornijoje - būtų ta, kad abi moterys buvo dirbti- 
nai apvaisintos kelios dienos prieš žmogžudystę ir įtariamieji 
nusižudė, policijai nespėjus jų apklausti. 

— O Dieve! - šūktelėjo ji virpančiu balsu. - Kiek tokių nu- 
sikaltimų buvo? 

Jis neatsakė. Abu kurį laiką tylėjo. Skvarbios Vado akys 
siuntė jai klausimus. 

Galiausiai Tobijas tarė: 

— Kolkas daugiau nieko negaliu pasakyti, ponia Loid. Susi- 
tikite su manimi ir agentu Petersonu. Leiskite mums... 

— Jau kartą mėginau. Nepavyko. 

— Kas apsilankė jūsų namuose šįryt? 

— Aš nežinau, kas jie. Galjūs žinot? Ar apklausėte juos? 

— Apklausiau juos? 

— Kai atvykote į mano namus. 

— Namuose nieko nebuvo, ponia Loid. 

— Jie dingo! - suriko ji. 

Vadas atsisėdo tiesiai. 

— Dingo? - lūpomis sudėliojo jis. 

Tobijas pasiteiravo, ar apsimetėliai dar buvo name, kai ji 
išėjo. 

— Be sąmonės. Virtuvėje ant grindų, - pasakė ji. 

Jis mąstė kelias sekundes ir paprašė apibūdinti įsibrovė- 
lius. Ji bendrais bruožais nupasakojo abu, tyliai konsultuo- 
damasi su Vadu apie jų ūgį ir svorį. Jis linktelėjimais tvirtino 
jos teiginius. 

— Iš pradžių jie mane apgavo. 

— O paskui? 

— O paskui susigaudžiau. Aš buvau pakankamai įžvalgi, ap- 
sigyniau ir pasprukau. 

Ji paaiškino, kaip įsipjovė kulną praėjusią naktį. 

— Ar jūs miegate ant pagalvės pasidėjusi kojas, o ne gal- 
vą? - paklausė jis. 

— Atsiprašau? 

— Svečių kambario pagalvė iškruvinta. Ir radau tiesų juodą 
plauką. Manau, kad jis pulkininko Harto. 

Ji nei patvirtino, nei paneigė jo spėjimą. 

— Aš skaičiau Losono surinktus parodymus, ponia Loid. 
Žinau, kad Hartas praleido vakarą su Džiliana, prieš ją nužu- 
dant. Ar jie buvo susitikę anksčiau? 

— Jūs turite Losono bylą? Maniau, kad oficialiai ji jau nu- 
traukta. 

— Aš oficialiai ją vėl atnaujinau. 

— Matau. 

— Kas atsitiko? Ar kas nors negerai? 

— Aš jus susirasiu. - Ji išjungė telefoną ir nusviedė jį lyg 
nusideginusi ranką. 

— Kas atsitiko? - Vadas atrodė įsitempęs lyg spyruoklė. 

— Jie nenusiramins, - pasakė ji labiau susijaudinusi, negu 
derėjo. - Ačiū Dievui, kad nusprendžiau kremuoti jos palai- 
kus, kitaip jie tikriausiai ją ekshumuotų. Beje, jis žino, kad 
jūs su manimi. 

— Kam jūs dabar skambinate? 

Ji vėl pakėlė telefoną ir greitai suspaudė mygtukus. 

— Klankersui. 

— Klankersui? 


čd SHUNIUS 


£ [| ją radau, - pranešė Džemis Henkokui. - Mano vyrai 
šiuo metu, kai mes kalbamės, ją seka. Perduokite broliui Ga- 
brieliui, kad aš viską kontroliuoju. 

Džemis šiek tiek nusivylė, kad jo nesujungė tiesiai su broliu 
Gabrieliumi, ir jis turėjo kalbėtis per tarpininką Henkoką. 

— Aš jam pranešiu, kai tik pasibaigs susirinkimas, nors jis 
nenustebs, kad viskas grįžo į savo vėžes. Jis labai pasitiki ju- 
mis, pone Heningsai. 

— Gera žinia. - Džemis vylėsi, kad brolio Gabrieliaus pati- 
kėtinis išgirs liūdną gaidelę jo balse. Taip ir įvyko. 

— Yra ir bloga? 

— Manau, brolis Gabrielius turėtų apie tai žinoti ir gerai ap- 
svarstyti, prieš imdamasis tolesnių veiksmų. 

— Teskite. 

— Kristoferis Hartas vis dar su ja. - Jis nutilo, leisdamas 
jam susivokti. - Dabar jie apsistoję apšiurusiame kambaryje 
viename vilkikų stovėjimo aikštelės motelyje. Manau, brolis 
Gabrielius padarys tą pačią išvadą kaip ir aš: Melina netinka- 
ma programai. 

Tokiu pat liūdnu balsu Henkokas pažadėjo jam, kad per- 
duos gautą informaciją. 

- Žinoma, aš neabejoju brolio Gabrieliaus nuomone, - pa- 
sakė Džemis, nors kaip tik tai ir darė, - tik svarstau, ar jo ver- 


tinimas yra teisingas. 

Vėliau jis pranešė apie antrąją Jozuės nesėkmę. Taip pat 
perdavė blogą žinią, kad astronautas praleido naktį Melinos 
namuose ir įsivėlė į muštynes su Jozue, gindamas Meliną. 
Tada jam buvo įsakyta atidžiai juos sekti, bet Jozuė negalėjo 
imtis tolesnių veiksmų, kol negavo nurodymų. Kadangi FTB 
susidomėjo byla, brolis Gabrielius manė, kad jie turėtų būti 
ypač atsargūs. 

Džemis suprato brolio Gabrieliaus norą nekelti įtarimo. 
Tačiau pats savo akimis troško pamatyti, kaip Hartą nubau- 
džia už tai, kad miegojo su jo sužadėtine. Jis taip pat norėjo 
atkeršyti Melinai, kad atstūmė jį vakar. 

Henkokas atsakė į jo pasiūlymą tipiškai neutralia fraze: 

— Vos tik brolis Gabrielius priims sprendimą, kaip geriausiai 
įveikti šią problemą, mes jums pranešime, pone Heningsai. 

— Nekantriai lauksiu. 

Džemis padėjo ragelį, jausdamas, kad žaidimo rezultatas 
lygus. Jis nepasiekė visiškos pergalės, bet jo patarimai ne- 
buvo atmesti. Su Hartu bus atsiskaityta, tik galbūt ne taip 
greitai, kaip Džemis norėtų. Jis pasėjo abejonę dėl Melinos. 
Galbūt brolis Gabrielius peržiūrės planus dėl jos dalyvavimo 
programoje. 

Fiziškai ji ideali. Tačiau ar morališkai tinkama - visiškai 
kitas dalykas. Ji visada buvo lytiškai aktyvesnė už Džilianą. 
Užsiminė turėjusi daug meilužių, netgi tarp įžymių klientų. 
Jei ji dar nemiegojo su Hartu, panašu, kad tai tuoj įvyks. 

Mintis apie juos kartu įsiutino Džemį, ypač kai Melina iš- 
vijo jį vakar ir davė aiškiai suprasti, kad, skirtingai nei Dži- 
lianai, jis jai nepatinka. Tikriausiai išmetė jį todėl, kad laukė 
Harto. Šaunu! Džemis Heningsas gyvuos ir klestės ir be jos. 
Tačiau jo šventa pareiga atkreipti brolio Gabrieliaus dėme- 
sį, kad Melina jam netinkama. Brolis Gabrielius skubiai ir 
nedvejodamas baudžia už moralinius paklydimus. Savaime 
suprantama. Už jo - Visagalio protas ir ranka. Ir Hartas, ir 
Melina galiausiai gaus, ko nusipelnę. 

O kol kas jie niekur nepabėgs. 

Vadas pašnairavo į šalis pro savo saulės akinius. 

— Iš kur žinote, kad ji išeis? 

— Nežinau. Bet klinika būna uždaryta kasdien nuo pirmos 
iki pusės trijų. Manau, tada personalas pietauja. 

Jie su Melina sėdėjo ant metalinio suoliuko po dideliu ru- 
deniškai nuspalvintu medžiu. Lapai buvo ryškiai raudoni. 
Žalios vejos lopus ir chrizantemų prisodintas gėlių lysves 
jungė betono takeliai, sudarantys geometrinius ornamentus 
tobulos formos parko kvadrate. Parkas buvo medicinos cen- 
tro viduryje. Iš visų pusių jį supo vienodi trijų aukštų pas- 
tatai. Voterso klinika buvo įsikūrusi vieno iš jų trečiajame 
aukšte. 

Taksi atvežė Harto daiktus į motelį. Vairuotojas nesusilai- 
kė nepasišaipęs dėl tokio netikėto gyvenimo sąlygų pasikei- 
timo: 

— Baigėsi pinigai, ką? 

O paskui, pastebėjęs įdrėskimus ir žaizdas ant jo veido, 
paklausė: 

— Gal tave apšvarino? 

— Liko užtektinai, kad sumokėčiau jums. 

— Dvidešimt du žali. 

— Trisdešimt penki, ir jūs niekada manęs nematėt. 

— Keturiasdešimt, ir aš pamiršiu savo paties motiną. 

Nusiprausęs po karštu dušu ir persirengęs jis pasijuto šiek 
tiek geriau, tik skruostas retkarčiais vis dilgčiojo, priminda- 
mas apie save. 

Nors Melina nesutiko, jo nuomone, žaizda buvo jau pa- 
kankamai užsitraukusi ir tvarsčių daugiau nebereikėjo. Vis 
dėlto žaizda nebuvo graži. Ji atrodė skausminga, ir tai buvo 
tiesa. Ištinusi akis jautriai reagavo į saulės šviesą netgi pro 
tamsius stiklus. Bjaurią nuotaiką galėjai pateisinti skausmu. 
O Melinos? Po pokalbio su Tobiju, atrodo, ji buvo pasiruošu- 


si išsinerti iš kailio. Stengėsi užmaskuoti visus jų pėdsakus. 

Išvykdami jie susimokėjo už kambarį grynaisiais, grįžti neke- 
tino, nes čia paliko jos automobilį. 

— Jei tikitės įnirtingų gaudynių, turėsim bėdos, - įspėjo 
Vadas, nešdamas jų daiktus į naujai įsigytą automobilį. 

„Klankersas', kurį ji paminėjo anksčiau, buvo nebrangi au- 
tomobilių nuomos firma. Jie nenuomojo per šį dešimtmetį 
surinktų mašinų, bet garantavo, kad automobiliai techniškai 
tvarkingi ir patikimi. 

— „Klankerso savininkas mokėsi vidurinėje kartu su ma- 
nim ir Džiliana, - pasakė Melina. - Mes palaikome ryšį, ir jis 
man skolingas paslaugą. 

— Ką jam padarėte? 

— Ar atsimenate praėjusių metų „Playboy žurnalo išrinktą 
Metų žaidimų draugę? 

— Kuo puikiausiai. 

— Aš aptarnavau ją ir jos palydą, kai ji atvyko į Dalasą. Ga- 
vau jam žurnalą su jos autografu. 

— Neturėjo būti sunku. Tikriausiai ji pasirašė tūkstančius. 

— Bet ne ten, kur paprašė jis: „Tu esi čia. 

— O! 

Kai Melinos draugas pristatė automobilį, ji norėjo sumo- 
kėti už kelias dienas į priekį, bet jis atsisakė. 

— Nesijaudink, Melina. Susitarsim vėliau. 

Jis užtikrino, kad niekas nežinos, jog jie turėjo reikalų 
šiandien. 

Kai jie paliko motelį, Vadas paėmė iš jos raktelius. 

— Verčiau leiskit vairuoti man. 

— Iki šiol aš vairavau, be to, žinau, kur važiuoti. 

— Aš vairuoju geriau ir greičiau. O kur važiuoti, jūs man 
pasakysite. 

Jis atsisėdo prie vairo, galutinai užbaigdamas ginčą. 

Bet kuris teisėtvarkos pareigūnas, ieškantis jos automo- 
bilio numerio, būtų nesunkiai radęs leksusą, pastatytą tarp 
dviejų vilkikų prie motelio, todėl dabar Melina budriai žval- 

gėsi per užtamsintą užpakalinį stiklą ir įtariai nužvelginėjo 
visus, einančius per aikštelę. 

Jos nerimas užkrėtė ir jį. 

— Pavyzdžiui, jei man artimiausiu metu tektų kam nors pasi- 
aiškinti, argi mes elgiamės ne pagal įstatymus? - paklausė jis. 

— Nežinau. Ar vengimas susitikti su FTB- tai nusi- 
kaltimas? 

— Bėgimas vengiant duoti parodymus? 

— Ar tai nusikaltimas? 

— Nusikaltimas - trukdyti teisėtvarkai. 

— Ar mes trukdome? 

— Jūs dėvite tokius pat apatinius. 

Ji staiga atsisuko. 

— Ką? 

Jis geidė išvysti jos akis. Kaip Džilianos. Prisiminė, kaip 
tada norėjo, kad Džiliana nusiimtų saulės akinius, ir jis pa- 
matytų jos akis. Jis žinojo, kokios spalvos Melinos akys, bet 
troško pamatyti jų išraišką. 

— Pastebėjau, kai įėjau į vonios kambarį praustis. Jūs išsi- 
skalbėte apatinius ir palikote džiūti ant dušo užuolaidos kar- 
telės. Jie buvo tokie pat kaip Džilianos. 

— Mes turėjom tą pačią apipirkinėtoją. 

— Taip ir maniau. 

Pokalbis nutrūko. O galjam tik taip pasirodė. Po akimirkos 
ji pasakė: 

— Po galais, kodėl jūs pasakėte, kad mes sprunkame, gelbė- 
dami savo gyvybes? 

— Tai tik tarp kitko. Užmušti laikui, kol laukiame. 

— Mano apatiniai - tema laikui užmušti? 

— Aš galvojau apie tai. Dar niekada neteko nuimti apatinių 
nuo dušo užuolaidos kartelės. 

— Jūs niekada negyvenote su moterimi? 

— Ne. 

— Maniau, kad gyvenote. 

Jis papurtė galvą. 

— Ojūs kada nors gyvenote su vyru? 

— Ne. 

— Tada pažadu, kol mes būsime kambariokai, aš nepamir- 
šiu uždengti klozeto dangčio. 

Ji nusijuokė. 

— Ačiū. Būsiu dėkinga. 

Jos juokas, pakreipta galva, išlenktas kaklas, jos šypsena... 
Žiūrint į ją širdis pradėjo daužytis ir jis vos susilaikė jos nepa- 
lietęs. Jam patiko, kad ji atrodo kaip Džiliana, nes Džilianoje 
jam patiko viskas. Veidas, jo forma, plaukai, odos spalva, šyp- 
sena - viskas buvo gražu. Nuo tos akimirkos, kai tik pamatė, 
norėjo ją praryti. 

Melina jam taip pat patiko, ir todėl, kad ji jam taip patiko, 
jis troško, kad ji nebūtų tokia panaši į Džilianą. Buvo nelogiš- 
ka ir keista, kad jam patinka abi moterys, ir tai, kad jos tokios 
panašios, jog atrodo kaip viena. Jo galvoje buvo sumaištis. 

Jis turėjo nuolat sau priminti, kad čia ne Džiliana. Šalia 
Melina, ne Džiliana, kuri glaudėsi prie jo lovoje - šilta ir per- 
sisotinusi, šnabždanti mieguistu balsu: 

— Vade? 

— Hmm? 

— Už nieką pasaulyje nebūčiau to atsisakiusi. 

Jis ją prisitraukė arčiau ir pabučiavo į petį, nežinodamas, 
kad tai paskutiniai jos žodžiai, kuriuos jis girdi. Paskui jie 
užmigo. Rytą jis pabudo vienas, bet pasiryžęs klausytis jos 
balso ir žvelgti į veidą ant pagalvės. Daug kartų. Kiek galima 
dažniau. 

Irjis žiūrėjo. Tik čia buvo ne Džiliana, o Melina. Nepakelia- 
mai sunku jas atkeisti savo mintyse. 

— Štai ir ji, - pasakė Melina. 

Būrys įvairiais medikų chalatais vilkinčių žmonių ėjo iš 
pastato pro besisukančias duris. 

- Žilaplaukė moteris, taip? Prisimenu, ji kalbėjosi su jumis 


per laidotuves. 

Jiems stebint, Linda Kroft atsiskyrė nuo minios ir pasuko 
link keturkampio automobilių garažo. Melina lyg įgelta pašo- 
ko nuo suolelio. 

— Eime. 

Daugiaaukštės automobilių aikštelės visada atrodė bau- 
ginamai, ir Holivudas tik sustiprino tą įspūdį - filmuose čia 
vykdavo žiauriausios scenos. Išskyrus Lindą Kroft, oranži- 
niame aukšte daugiau nieko nebuvo. Ji rakino dureles, kai 
pasirodė Vadas ir Melina. Vadas nenustebo, kad moteris 
krūptelėjo. 

— Ponia Kroft, aš - Melina Loid. Ar prisimenate mane? 

Ji prispaudė prie krūtinės putlią ranką, lyg mėgindama su- 
laikyti besidaužančią širdį. 

— Žinoma, ponia Loid. 

Melina nusiėmė akinius. 

— Atleiskite, kad jus išgąsdinom. 

— Džiaugiuosi, kad tai jūs, o ne plėšikas. - Jos žvilgsnis nu- 
krypo į Vadą. 

- Čia Kristoferis Hartas, - pasakė Melina. - Pulkininke 
Hartai, čia Linda Krotft. 

— Mačiau jus per laidotuves ir atpažinau iš televizijos Ži- 
nių, - pasakė ji. - Malonu susipažinti, pulkininke Hartai. 

— Ir man. 

— Kas nutiko jūsų veidui? Atleiskit už klausimą. 

— Vakar buvau užpultas. 

— Kaip baisu! Ar iš jūsų ką nors pavogė? 

- Šiek tiek savigarbos. 

Jie abu nusišypsojo. 

— Gal mes jums trukdome? 

— Per pietų pertrauką aš grįžtu namo, kad galėčiau pasižiū- 
rėti mėgstamą programą. Be to, pašeriu kates. 

— Mes neužlaikysime jūsų ilgai, - patikino Melina. - Aš tik 
norėčiau kai ko pasiteirauti. Apie tai, ką pasakėte per Džilia- 


nos laidotuves. 

Linda Kroft klausiamai pakreipė galvą. 

Melina kalbėjo toliau: 

— Jūs minėjote liūdną faktą, kad dvi klinikos pacientės 
tapo nusikaltimo aukomis. Džilianą nužudė, o vienos poros 
vaiką pavogė. 

— Andersonų. 

— Mus su pulkininku Hartu tas sutapimas labai sudomino. 

Lindos akys šokinėjo nuo vieno prie kito. 

— Kaip suprasti „sudomino ? 

Ji tapo apdairi. Jie nieko nepeš, jei Melina nepastebės jos 
nuogąstavimų. Vis dėlto ji pastebėjo, nes iš karto pakeitė 
taktiką. 

— Andersonai tikriausiai labai sielvartauja. Norėčiau suras- 
ti juos ir pareikšti užuojautą dėl to, ką jie patyrė. Tik dabar 
galiu suprasti, kaip skauda jiems širdį, kai pagrobė kūdikį. Aš 
pajėgiu įvertinti jų netektį. 

— Na, gerai... 

— Taigi, pagalvojau, gal jūs padėtumėte juos rasti. 

— Turite galvoje, adresą? 

— Ar telefono numerį. Paieškočiau ir pati, bet neprisimenu 
pono Andersono vardo. 

Vadas apkabino Meliną per pečius ir prisitraukė ją arčiau. 

— Manau, mes nenorėdami verčiame ponią Kroft jaustis 
nepatogiai, Melina. 

Supratusi jo užuominą, ji pasakė: 

— O Dieve, aš nepagalvojau. Ar mes prašome, ko jūs nega- 
lite pasakyti? 

- Bijau, kad taip, - atsakė moteris, nuliūdusi, kad negali 
padėti. - Mes neprivalome kalbėti apie savo pacientus arba 
teikti informaciją. Pažeisdama jų privatumą, aš pažeisčiau 
etiką. Mūsų teikiamos paslaugos - labai asmeniškas reikalas. 
Manau, suprantate, kad slaptumas būtinas. 

- Žinoma. - Vadas pajuto, kaip Melinos kūnas suglebo prie 


jo šono, lyg ji būtų patyrusi didžiausią nusivylimą. - Maniau, 


Andersonų kūdikio pagrobimas sulaukė milžiniško žinias- 
klaidos dėmesio, todėl visi apie tai žino. 

— Ne. Andersonai pasistengė, kad žiniasklaida nesužinotų 
nei jų vardų, nei adreso. 

— Esant tokioms aplinkybėms, suprantu kodėl. Ir aš norė- 
jau, kad apie Džilianos žmogžudystę būtų mažiau rodoma ir 
rašoma. - Ji liūdnai nusišypsojo. - Tiek nedaug žmonių su- 
pranta mano dvigubą netektį - ir Džilianos, ir jos kūdikio, 
kurį ji galėjo turėti. Su ja mirė ir mano viltis susilaukti sūnė- 
no ar dukterėčios. Pamaniau, kad kas nors, panašiai kentėjęs, 
galėtų... 

Ji apsimetė, kad balsas užsikirto, ir nutilusi giliai įkvėpė. 

— Atleiskit, ponia Kroft, už sutrukdymą. Atsiprašau, kad 
privertėme nepatogiai pasijusti. Jūs labai maloni, kad atvy- 
kote į gedulingas pamaldas. Mes daugiau netrukdysime jūsų. 
Nenorėčiau, kad praleistumėte savo mėgstamą laidą. Ačiū. 

— Sudie, ponia Kroft, - pasakė Vadas ir palietė moters ran- 
ką. - Malonu buvo susipažinti. 

Jis jau gręžė Meliną eiti šalin, kai Linda Kroft prasitarė: 

— Aš nuolat siunčiu jiems atvirukus. 

Jie lėtai apsigręžė. 

Prieš kalbėdama toliau Linda Kroft nervingai aplaižė lūpas. 

— Nedideles, su įvairiais užrašais. Žinot, tokias: Galvoju apie 
tave. Stiprybės. Geri dalykai dar priešaky. Ir panašiai. Anderso- 
nai tokie malonūs, kad jas priima, taigi aš turiu jų adresą. Jis 
mano knygutėje namie. Važiuokite man iš paskos. 

Linda Kroft gyveno Dalaso M gatvių rajone, taip pavadin- 
tame todėl, kad visos kelių kvartalų gatvės prasidėjo M raide. 
Tai buvo senas gyvenamasis rajonas, bet pastaraisiais metais 
vėl tapęs madingas. Seniesiems gyventojams mirus ar par- 
davus namus, pavieniai dirbantys žmonės bei jaunos šeimos 
juos nupirkdavo ir atnaujindavo. Įsikūręs tarp dviejų neseniai 
perstatytų namų, Lindos Kroft namelis atrodė kaip pasenusi 


kilminga našlė, mėginanti išlaikyti buvusį orumą. 

— Snieguolės namas, - išsiblaškiusi pasakė Melina, kai Va- 
das įvažiavo į aikštelę. Linda Kroft pamojavo jiems nuo nedi- 
delio priebučio ir atsirakino arkines duris tarp dviejų siaurų 
langų. 

— Eikit vienas. Jūs su ja geriau susikalbate negu aš. 

— Tai vyrų ir moterų reikalas, - pasakė jis. 

- Tai jūsų vyrų ir moterų reikalas. Ši chemija ne visus vie- 
nodai veikia. 

Jis išlipo ir nuskubėjo takeliu. Linda Kroft jau buvo dingu- 
si viduje ir šaukė katėms, kad mamytė sugrįžo. 

— Užeikit, pulkininke Hartai. 

Jis sustojo gyvenamajame kambaryje, kuriame buvo dau- 
gybė šeimos nuotraukų, siuvinėtų pagalvėlių, jautėsi kačių 
dėžių kvapas. Kol jis laukė, pusė tuzino kačių glaustėsi jam 
aplink kojas ir tarp jų, braukė uodegomis aplink blauzdas. 

Linda Kroft grįžo iš namo gilumos ir padavė jam liniuotą 
bloknoto lapelį su violetiniu rašalu užrašytu adresu. 

— Tai pažeidžia taisykles, bet ponios Loid širdis plyšta dėl 
nužudytos sesers. Manau, žmonės svarbesni už taisykles. 
Galbūt pokalbis su panašaus likimo žmonėmis jai padės. 

— Melina bus labai dėkinga. Ir aš. Labai ačiū. 

Vadas paspaudė moters ranką. Ji palaikė ją sekundę ar dvi 
ilgiau, negu derėjo. 

— Jūs primenate man mirusį vyrą. 

— Jis buvo laimingas žmogus. 

Ji paraudo. 

— Jis buvo labai gražus ir turėjo indėnų kraujo. Vieną kitą 
lašelį čerokių, - šypsodamasi pridūrė ji. - Niekada nebūčiau 
pagalvojusi, kad mano namus aplankys tokia įžymybė. 

— Man didelė garbė. 

Jis atsisveikino. Kai jis ėjo takeliu, ji šūktelėjo: 

— Pasirūpinkite žaizda, kad neliktų rando! 

Vadas įlipo į automobilį, padavė Melinai raštelį ir kiek pa- 
sėdėjo, žvelgdamas per priekinį stiklą į neišvaizdų įlenktą 
kapotą. 

— Kas atsitiko? - paklausė ji. 

- Šlykščiai jaučiuosi. 

— Gal dar aspirino? 

— Ne fiziškai. Man nesmagu, kad mes ja pasinaudojom. 

— Žinau, ką turite galvoje. - Ji atsiduso. - Lyg būtume ap- 
gavę Pelenės krikštamotę. 

— O, ačiū! Dabar pasijutau daug geriau. 

Vadas išvairavo iš aikštelės. Klubas, prie kurio užpuolikai jį 
privertė palikti mašiną, buvo vos už kelių kvartalų. Ir jo spor- 
tinis modelis, ir šitas barškalas - automobiliai. Bet tuo pana- 
šumai ir baigėsi. Jis ilgėjosi savojo, troško bent pravažiuoti 
pro šalį ir pažiūrėti, ar jis dar ten ir ar dar sveikas. Vadas abe- 
jojo, ar tykantieji iš pasalų atpažintų juos šiame automobily- 
je, bet rizikuoti negalėjo. Atsispyręs pagundai, jis apvažiavo 
kvartalą ir pasuko greitkelio link. 

— Yra ir kita medalio pusė, - pasakė Melina, vis dar galvo- 
dama apie tai, kaip jie pasinaudojo Linda Kroft. - Taip pasiel- 
gę mes galbūt apsaugosime kitos moters gyvybe ar sutrukdy- 
sime pagrobti dar vienos poros vaiką. 

— Taigi jūsų motyvas pačiai užsiimti tyrimu - tai nusikalti- 
mo prevencija? 

— Ar tokio motyvo nepakanka? 

— Labai kilnu. - Jis pažvelgė į ją. - Bet ar esate tikra, kad 
tai nėra paprasčiausias kerštas? 

Kimiu nuo geležinio ryžto balsu ji atsakė: 

— Ir taip gali būti, žinoma. 


— Kas per sąvartynas? - šlykštėdamasis raukėsi Tobijas. 

Jam ir anksčiau teko naršyti po visokiausias pašiūres, ap- 
žiūrinėti ir labiau apleistus bei nešvarius butus negu Deilo 
Gordono. Tačiau šis kėlė didžiausią pasibjaurėjimą. 

— Šlamštas apie Paskutinio teismo dieną, - paaiškino de- 
tektyvas Losonas, kai Tobijas vartė apšiurusią knygą minkš- 


tais viršeliais. Ji mirgėte mirgėjo nuo piešinių apie būsimus 

išbandymus, kurių sulauksime atėjus pasaulio pabaigai. Nu- 
kirstos galvos, paleistos žarnos, kardais persmeigti kūdikiai. 

— Gordonas buvo apsėstas apokalipsės. Pasakojau jums, 
kad jis skambindavo tam veikėjui broliui Gabrieliui. 

Palikę Heningso biržos tarpininkų firmą, Tobijas ir Peterso- 
nas susitiko su detektyvu Melinos Loid namuose ir papasakojo 
jam, ką sužinojo iš jos apie du apsimetėlius. Losonas nelinks- 
mai pripažino, kad nors Deilas Gordonas ir nužudė Džilianą 
Loid, jau neatrodo, kad byla tokia paprasta, kaip iš pradžių 
jis manė. Tuomet ir pasiūlė federaliniams agentams apžiūrėti 
Gordono butą, vildamasis, kad galbūt jie tame šiukšlyne ap- 
tiks ką naudinga savo tolesniam tyrimui. Palikę kitus detekty- 
vus rinkti įkalčių, visi trys nuvažiavo į Gordono namus. 

Paminėjus televizijos pamokslininką, Tobijas ėmė jį 
prisiminti. 

— Brolis Gabrielius erzina kai kuriuos ortodoksiškai nusi- 
teikusius Bažnyčios vadovus, ir šie teigia, kad jo parapija - tai 
sekta. 

— Gali būti, - sutiko Losonas. - O gal kitos Bažnyčios tik 
pavydi jam begalės sekėjų. Europa, Azija, Afrika. Jis ne tik 
čia, jis - visur. 

— Jūs ir tuo domėjotės. - Tobijas suprato, kokį paruošia- 
mąjį darbą atliko Losonas. Detektyvas atrodė panašus į sens- 
tantį nusikaltėlių grupės narį, bet, matyt, buvo nuovokesnis, 
nei galėjai spręsti pagal išvaizdą. 

— Aš domėjausi Gordono susižavėjimu broliu Gabrieliu- 
mi, - paaiškino jis. - Šentyklos Naujojoje Meksikoje konsul- 
tantai telefonu mane informavo, kad Gordonas taip dažnai 
skambinėdavo, jog visiems mirtinai įkyrėjo, žinoma, jie tai 
pasakė taktiškiau. Jie per daug apimti taikos ir meilės, kad 
blogai kalbėtų apie savo sekėją, ypač mirusį. Vis dėlto pažy- 
mėjo, kad Gordonas per daug domėjosi pasaulio pabaiga. 

— Nesu sektų žinovas, bet turime specialistų, - pasakė To- 
bijas. - Aš nuolat skaitau jų pranešimus. Deilas Gordonas 

atitinka sektos nario aprašymą. Be savigarbos, visuomenės 
atstumtasis, kuriam brolis Gabrielius atstojo ir tėvą, ir gelbė- 
toją - žmogų, kuris jį mylėjo ir priėmė tokį, koks yra. 

— Įstojęs į sektą, jis tapo gausios tikinčiųjų šeimos dalimi. 

— Ir netrukus Gordonas virto nauju savimi, ko jam taip 
trūko. Jo ištikimybė broliui Gabrieliui tapo jo gyvenimu, ku- 
riame jau niekas kitas nesvarbu. 

— Ne viskas, - atsiliepė Petersonas iš kito tamsaus kamba- 
rio galo. 

Jaunesnysis FTB agentas priėjo, nešdamasis krūvą nuo- 
traukų. 

— Radau po nepritvirtintomis lentomis po lova. Tikriausiai 
jūsų vaikinai jų nepastebėjo, - tarė jis Losonui. 

Losonas atsikrenkštė. Savo darbą jis dirbo tiek metų, kiek 
jų turėjo Petersonas. Paprastai vietiniai teisėtvarkos pareigū- 
nai labai nemėgo, kai FTB įsikišdavo ir perimdavo jų bylas, 
ypačjau nutrauktas. 

Vildamasis nepadidinti įtampos, Tobijas ėmėsi diplo- 
matijos: 

— Tokioje skylėje nesunku ko nors nepastebėti. Ką čia ra- 
dote? 

Jis ištiesė ranką. Petersonas, kaip ir dera, taip pat diplo- 
matiškai padalijo nuotraukų pluoštą Tobijui ir Losonui. 

— Moterys. Nuogos moterys. 

Tobijas peržiūrėjo jas. Jo pyktis mirusiam vyrui vis augo. 

— Tai ne įprasta pornografija, tiesa? 

Akivaizdu, moterys nežinojo, kad jas fotografuoja. Kai ku- 
rios vilkėjo trumpus chalatėlius, kaip per ginekologo apžiū- 
rą, kitos buvo visiškai nuogos. Visos buvo jaunos ir atrodė 
sveikos. 

— Gordonas fotografavo jas klinikoje, - Losonas papasako- 
jo apie sienoje aptiktą plyšį. - Kitos tikriausiai taip pat buvo 
pacientės. Radome kelias panašias Džilianos Loid nuotrau- 


kas. Čia, ant altoriaus. 

— Subinė, o ne altorius! - pasakė Petersonas. - Tikiuosi, 
kai šis pislys mirė, Dievas nebuvo nusiteikęs atleisti. 

Tobijas susiraukė, girdėdamas tokį iškalbingą jaunojo 
agento komentarą, bet nutylėjo. 

— Ar tai įrodo, kad Džiliana Loid nebuvo vienintelis Gordo- 
no manijos objektas? 

Losonas truktelėjo savo mėsingais pečiais. 

— Ką Gordonas veikė klinikoje? - paklausė Petersonas. 

— O, tai jums tikrai patiks, - pasakė Losonas, žinodamas, 
kad tai išgirsti jiems nebus labai malonu. - Gordonas buvo 
andrologas. Iki tol nebuvau girdėjęs tokio žodžio, turėjau pa- 
siieškoti žodyne. Tai laborantas, dirbantis su mėginiais sper- 
mos bankuose ir vaisingumo klinikose. Atlieka su jais įvairias 
procedūras: saugo, šaldo, plauna. Viską, ko reikia ruošiant 
dirbtiniam apvaisinimui tiek kiaušidėse, tiek mėgintuvėly- 
je. - Jis atsiduso, leisdamas jiems mintyse susidaryti vaiz- 
dą. - Turint galvoje, ką žinau apie jį, net pykina pagalvojus, 
kad jis kišo savo nagus... Na, suprantat. 

— Taip, suprantu, - tarė Tobijas ir pamąstęs pridūrė: -— 
Žinot, ką aš dar žinau? 

— Turime patikrinti tą kliniką. 

Jis pažvelgė į Petersoną. 

- Pirmyn. 


el skyrius 


Vikštinėdamas pirmyn ir atgal, Džordžas Ebotas kramtė 
nagą, kuris jau ir taip buvo nukąstas iki gyvuonies. 

— Aš nesuprantu kodėl. 

— Jau paaiškinau. - Deksteris Ilgasis Medis savo batais ma- 
tavo tuščio biuro plotį. Pirštai kulnas, kulnas pirštai - skai- 
čiavo jis metrus. 

— Atleiskit, Deksteri, - nervingai nusijuokė Ebotas. - Ma- 
tyt, aš nesugebu pasiekti tokios dvasinės pusiausvyros kaip 
jūs. Netikiu nei sapnais, nei vizijomis. Palieku tas nesąmones 
garbingesnio amžiaus gentainiams. 

Ilgasis Medis pakėlė galvą ir niūriai pažvelgė į Ebotą. 

— Nenorėjau įžeisti, - sumurmėjo Ebotas. 

— Aš ir neįsižeidžiau. - Ilgasis Medis vis dar skaičiavo me- 
trus iki tolimiausios sienos. Tada išsiėmė iš marškinių kiše- 
nės pieštuką, popieriaus lapelį ir užsirašė matmenis. Nors ir 
apytiksliai duomenys, bet padės sudaryti pirmosios Etninių 
amerikiečių atstovybės būstinės planą. 

— Aš tik siūlau, - toliau kalbėjo Ebotas, - jį stipriau pa- 
spausti. 

— Nėra prasmės. 

— Kol jis dar apie mus prisimena. Praeis daugiau laiko, ir 
jis pamirš, kad girdėjo apie EAA. Dabar kaip tik galėtume 
paspausti. 

— Mes pasakėme viską, ką reikėjo. 

— Žmonės nuolat veržte veržiasi prie tokių kaip Hartas, vis 
kažko prašo: parašyti knygą, pasakyti kalbą, aplankyti moky- 
klą, pasirašyti autografą. Jis negali persiplėšti, todėl atsaky- 
mas į kiekvieną prašymą yra ne. - Ebotas pliaukštelėjo delną 
atbula kita ranka. - Aš jums sakau, Deksteri, iš jo išpeš ką 
nors tik atkakliausieji. 

Ilgasis Medis baigė skaičiuoti elektros lizdus ir pasižymėjo 
lapelyje. 

— Hartas nenori, kad jam pataikautų. 

— Po velnių! Kiekvienas nori, kad jam pataikautų, - nesuti- 
ko Ebotas ir krimstelėjo kitą nagą. - Mes galėtume nuvažiuo- 
ti į Hjustoną. Išvykti rytoj, vėliausiai - poryt. Žinoma, tektų 
vykti automobiliu, neturim pinigų skristi. Galbūt važiuotu- 
me ir naktį. Pakviestume jį papietauti į kokią nors gražią vie- 
tą. Puošnios staltiesės, baltasis vynas ir visa kita. Įtikintume 
jį, kad mes ne laukiniai. Tada ir pakištume prašymą. - Jis 
pažvelgė į Ilgąjį Medį. - Tikriausiai jūs nesutiktumėte nusi- 
kirpti plaukų? 

Ilgasis Medis vos slėpdamas juoką klausėsi Džordžo plano. 

— Tai būtų bergždžia kelionė, Džordžai. Kristoferis Hartas 
pats atvyks pas mus. 

Ebotas atitraukė ranką nuo burnos. 

— Atvyks pas mus? Atvyks pas mus?Ar mes kalbame apie tą 
patį vaikiną? - Jo balsas tapo spigus. - Jis nenustygo vietoje, 
trokšdamas mūsų nusikratyti! 

Ilgasis Medis skaitė Eboto mintis. Jis mąstė, kad tai, ką 
žmonės kalba apie Deksterį Ilgąjį Medį, turbūt tiesa, ganduo- 
se visada yra dalelė tiesos. Paprastai vadas Ilgasis Medis buvo 
jėga, su kuria reikėjo skaitytis - stiprus, aistringas, ryžtin- 
gas, bauginantis. Tačiau kartais jo smegenys suminkštėdavo. 
Lyg trūktų vienos plunksnos ant galvos. Ar strėlinėje vienos 
strėlės. Tada aplinkiniai barbendavo pirštu į smilkinį ir ap- 


gailestaudami kratydavo galvas. 

— Ta tragedija, - aiškindavo senoliai, - ji vis dar primena 
apie save. 

Kai tai nutiko, Ebotas dar tebesimokė mokykloje, bet pri- 
simena pasakojimą, kaip Ilgasis Medis išprotėjo. Jis sveiko 
sunkiai ir ilgai, kartais priepuoliai pasikartodavo. Be abejo- 
nės, Ilgasis Medis ir dabar patiria vieną iš jų, manė Ebotas. 
Na, ir gerai. Tegul jis galvoja, ką nori. 

— Džordžai, ką mes besakytume, niekas neįtikins Kristofe- 
rio Harto prisidėti prie mūsų. Jis pats priims sprendimą, kai 
bus pasirengęs. Pats. Tai pareis iš jo sielos gelmių. 

Bet Ebotas nesiklausė. Jį jau užvaldė kita mintis. 

— Mes galėtume pakelti kartelę. Padidinti jo atlyginimą. 

— Mūsų pasiūlymas buvo pakankamai dosnus ir sąžiningas. 

— Gal pasiūlykime jam priedą - kaip profesionaliems spor- 
tininkams. Tik nežinau, iš kur gausime pinigų. Įnašas už šį 
biurą beveik ištuštins mūsų sąskaitą. Gal turėtume susilaiky- 
ti ir nenuomoti patalpų? 

— Harto rūpestis — ne pinigai. 

— Ne, Hartorūpestis tas, kadjis nenori būti indėnas. - Ebo- 
tas išspjovė nago nuolaužą. - Jis panašus į indėną, bet viduje 
jis baltasis. Aš norėčiau pasiųsti tą pasipūtusį šunsnukį po 
velnių. 

Ilgasis Medis vos šyptelėjo. 

— Gera mintis, Džordžai. Labai įtikinanti. Esu tikras, kad 
kaip tik tai ir privers jį apsigalvoti. 

Suirzęs Ebotas paspyrė tuščią limonado skardinę, paliktą 
buvusio nuomininko. Ji garsiai nubarškėjo grindimis. 

— Jūs teisus. Mums reikia tikro vedlio. Ir tai verčia grįžti į 
pradinį tašką: turime jį spausti. Stipriai spausti, apeliuoti į jo 
sąžinę. 

— Kristoferis Hartas - sąžiningas žmogus. 

Ebotas ir vėl negirdėjo nė žodžio. 

— O ką, jei pasiūlytume tai, kas dabar mums nieko nekai- 
nuotų? Sakykime, namą ar automobilį. Taip! Automobilį! Gal 

pavyktų įtikinti Fredą Yglą, kad padovanotų jam naują savo 
firmos automobilį. 

— Tu norėtum, kad mūsų spaudos atstovas būtų žmogus, 
kurį reikėjo papirkti? 

Korupcija rezervatuose dėl medžioklės ir statybos kon- 
traktų - vienas iš klausimų, kurį ketino kelti atstovų grupė. 

— Be to, Harto neįmanoma papirkti. 

Ebotas nusivylęs nuleido rankas. 

— Tai ką jūs siūlote? 

— Siūlau eiti tiesiai į nuomos biurą ir įnešti užstatą už šias 
patalpas, kol niekas kitas jų nepagriebė. 

— Neturėdami Harto sutikimo? Norite pradėti be jo? 

— Mes jį gausime, Džordžai. 

- Iš kur jūs žinote? 

- Žinau. 

— Dar viena vizija? 

Nekreipdamas dėmesio į Eboto panieką, Ilgasis Medis nu- 
ėjo prie durų. 

— Aš žinau. Tik pulkininkas Hartas dar nežino. Bet suži- 


nos. Greitai. 


Džemis Heningsas išlipo iš automobilio, nepastebėdamas 
aikštelės patarnautojo. Uniformuotas durininkas priėjo pa- 
laikyti jam durų. Džemis vos linktelėjo padėkodamas ir pa- 
klausė: 

— Kas jūs? Naujokas? 

— Dirbu pirmą dieną, pone. Haris Klemnetas. 

— Džemis Heningsas. Septyniolika D. 

— Taip, pone Heningsai. Jei jums ko nors prireiks, prašau 
pranešti. 

Jau meilikauja, kad gautų daugiau arbatpinigių prieš Kalė- 
das, eidamas per vestibiulį pamanė Džemis. Jis buvo pusiau- 
kelėje prie liftų, kai Haris pašaukė jį. 

— Jums labai sekasi, pone Heningsai. 

Džemiui neatrodė, kad jam šiandien sektųsi. Iš tiesų diena 
pasitaikė visiškai nemaloni. Jis buvo paskendęs savo mintyse 
ir neturėjo nuotaikos kalbėtis su patarnautojais. Tačiau ži- 
nojo, kad reikės jo paslaugų, todėl atsigręžė. Durininkas sal- 
džiai šypsojosi. 

— Sekasi? 

— Taip, pone, aš susipažinau su jūsų sužadėtine. 

Tas saldus besišypsantis Haris ką tik sakė, kad dirba pirmą 
dieną. Džemis lėtai sugrįžo per vestibiulį. 

— Kaip jūs su ja susipažinote? Kada matei ją, Hari? 

Supratęs, kad kažkas negerai, naujasis durininkas iš- 
lemeno: 


— Š-šią popietę. Kai ji atėjo paimti jūsų daiktų. 


Kaijie išėjo iš Džemio daugiaaukščio, Vadas pareiškė, kad bū- 
tina apsispręsti. 

— Dėl ko? - paklausė ji. 

— Kur mes gyvensim. Man jau gana tų pigių motelių, 
Melina. 

— Buvote tik viename. 

— Ir tai jau vienu per daug. 

— Bet jis švarus. 

— Nemanau, kad tai privalumas. 

Jis pasirinko kuklų apartamentų viešbutį, kuris buvo ke- 
liomis pakopomis aukščiau už motelį prie greitkelio. 

— Mokėjote ne kortele? - paklausė ji, kai jie grįžo į auto- 
mobilį. 

— Grynaisiais. Registratorius paprašė pasakyti automobi- 
lio numerį. 

— Žinojote? 

— Ne. Sukūriau, bet jis netikrino. Linktelėjo man ir palin- 
kėjo gerai praleisti laiką. Jis mano, kad mes ketiname pasi- 


mėgauti popiete - sumesti saldų greituką. 

Akivaizdu, kad jis taip manė, nes davė kambarį su karališ- 
ka lova. Nė vienas to nekomentavo. Galbūt jie čia bus visiš- 
kai neilgai ir nenakvos. O jei ir nakvos, svetainėje yra sofa. Ji 
miegos ten, nes naktis su Vadu tame pačiame kambaryje būtų 
įtempta dėl daugelio priežasčių, apie kurias net nesmagu gal- 
voti. Tokiomis aplinkybėmis vien mintis apie intymumą su 
juo atrodė netinkama. Ironiška, juk tos pačios aplinkybės 
ir privertė juos būti kartu. Kas galėtų atsispirti jo traukai? 
Netgi solidžioji Linda Kroft neatsilaikė prieš jo žavesį. Bet 
kuri moteris, atsidūrusi su juo uždaroje erdvėje - nedidelėje, 
intymioje erdvėje, anksčiau ar vėliau imtų puoselėti roman- 
tiškas svajas, nesvarbu, kad tikimybė jas įgyvendinti būtų 
lygi nuliui. 

Žinoma, nėra ko ir galvoti apie jos ir Vado artumą. Šiuo 
metu. Šioje padėtyje. Atsižvelgiant į tai, kas juos sieja. 

— Noriu atsigaivinti. - Melina nuėjo į vonios kambarį. 

Kai po kelių minučių ji sugrįžo, Vadas sėdėjo lovos gale ir 
žiūrėjo televizorių. Jis mostelėjo jai prieiti ir pagarsino. 

— Ar ne šitas vyrukas? 

Ji atsisėdo šalia. 

— Taip, tai jis. 

Ekraną užpildė brolio Gabrieliaus veidas. Jį tiesiogine 
prasme rodė visu gražumu. Kreminis kostiumas, žydri marš- 
kiniai, priderintas kaklaraištis. Jis spinduliavo kūno ir sielos 
tyrumą. Rodos, net švytėjo per vaiskiai žalias akis. 

— Gražus, taip? 

— Manau, taip. Jei patinka anglų blondinai. 

Ji piktai vyptelėjo Vadui ir ėmė klausytis, ką brolis Gabrie- 
lius kalba. 

- Tu jautiesi vienišas ir sutrikęs netgi tarp žmonių, kurie 
tikina, kad myli tave. Aš pažįstu tą susvetimėjimo jausmą. 
Tavo tėvai niekada nebuvo tavimi patenkinti. Vadovo reika- 
lavimai tau atrodo nerealūs. Tavęs negerbia vaikai. Žmonės, 
vadinantys save draugais, išduoda. Galbūt netgi sutuokti- 

nis tyčiojasi ir verčia jaustis tuščia vieta. Paklausykite ma- 
nęs, - jis tęsė tylesniu, bet dar įtaigesniu balsu: - Ar klausaisi 
manęs, mano vaike? Jei tave pasiekia mano balsas, tu klau- 
saisi to, kuriam tu tikrai rūpi. Išgirsk, ką aš sakau, nes nuo 
to priklauso tavo ateitis. - Jis dramatiškai nutilo ir įtaigiai 
pareiškė: - Tu nesi nesvarbus man. Aš tave myliu. Noriu tave 
apsaugoti nuo paniekos, kurią patiri iš kitų - tėvų, viršinin- 
ko, mokytojo, draugo, žmogaus, vyro, kurie meluoja, kad 
tave myli. Meluoja! - pabrėžė jis. - Aš noriu pakviesti tave 
pas save, priimti į savo šeimą. Ji didelė. Taip! Joje milijonai 
narių. Bet aš išsaugojau vietą tau. Tik tau. Tavo ypatinga vie- 
ta liks tuščia, jei tu jos neužimsi. 

Aš žinau, ką tu manai: „Iš kur brolis Gabrielius mane pa- 
žįsta?“ Išgirsk mane dabar. Šias abejones sėja velnias. Neska- 
tink jų. Neik jas. Dukra, sūnau, mano meile, - tyliau kalbėjo 
jis. - Aš tave pažįstu. Noriu, kad būtum su manim naujajame 
pasaulyje. 

— Naujajame pasaulyje? Ką tai reiškia? - paklausė Vadas. 

- Ša! - Ji mostelėjo ranka, kad jis nutiltų. 

Jie klausėsi iki pat laidos pabaigos, kai Gabrielius ėmė 
kalbėti palaiminimo maldą. Ekrane pasirodė pašto adresas, 
nuoroda į interneto svetainę bei šventyklos akinančio sau- 
lėlydžio fone nuotrauka. Balsas siūlė žiūrovams užsisakyti 
literatūros. 

— Kurioje, esu tikra, yra atsakymai į visus gyvenimo klau- 
simus. 

— Taip, įdomu, iš kur jis juos ima, - pridūrė Vadas, pritildy- 
damas garsą. 

- Jis kreipiasi į visus pasaulio deilus gordonus. 

- Ir į daugelį kitų, Melina. Ir kosminėje programoje daly- 
vauja keli žmonės, tikinantys, kad jis pakeitė jų gyvenimą. 

— Juokaujat! 


— Viena mano kolegė užrašė dukterį į jo mokyklą. 

— Kaip protingi žmonės gali patikėti, kad vienas žmogus 
žino visus atsakymus? 

— Paprasta paaiškinti. - Jis gūžtelėjo pečiais. - Jis sako 
jiems tai, ką jie nori girdėti. Kreipiasi į jų didžiausias bai- 
mes - būti atstumtiems ir nepripažintiems. Tik jis vienas 
mato jų esybes. Jis juos vertina, kai kiti niekina. Įsitraukę įjo 
organizaciją, jie tampa jo elitu. 

— Neįtikima ir baisu. 

— Gal ir įtikima, bet tikrai baugina. Daugybė žmonių ti- 
kėjo, kad Hitlerio idėja teisinga. Jis - puikiausias pavyzdys, 
kaip vienas žmogus gali užvaldyti daugelio protus. O po jo 
kiek dar buvo visokių mažesnių judėjimų vadovų, kurie taip 
pat sulaukė šlovės. 

Melina trynė rankas, bet ne todėl, kad Vadas nustatė oro 
kondicionieriaus termostatą ant žemiausios padalos. 

— Šis vyrukas nelaiko savęs pranašu ar šventiku. Jis - savo 
dogmos dievas. Jis žino gyvenimo paslaptį ir, jei seksi juo, 
rasi tikrąjį kelią. 

Ji susiraukė išgirdusi tai. 

— Kažkur savo kelyje jis visiškai prasilenkė su Dievu. 

— Arjūs tikinti, Melina? 

Ramus jo balsas pavergė ją ir ji rimtai atsakė: 

— Taip, ojūs? 

— Aš tikiu mokslu. 

Kiek pasvarsčiusi ji paklausė, ar jis visada norėjo būti as- 
tronautas. 

— Netgi kai buvote vaikas? 

— Mane visada žavėjo kosmosas. Aš norėjau sužinoti dau- 
giau apie planetas, mėnulį, žvaigždynus. Kai buvau jau pa- 
augęs, naktį pasprukdavau iš namų, išvažiuodavau dviračiu 
už miesto, kur dangus tamsus, ir ištisas valandas stebėdavau 
žvaigždes, tikėdamas pamatyti meteorą, oro balioną ar pa- 


lydovą. Ankstesnieji astronautai buvo mano didvyriai. Taigi, 

galima sakyti, pasąmonėje aš visada norėjau būti astronau- 
tas. Bet maniau, kad tai beviltiška. 

— Kodėl? 

— Kol baigiau vidurinę, gyvenau rezervate. 

— Ir? 

— Taigi, galimybės buvo ribotos. 

— Tai kodėl nenorite nieko daryti? 

Jis įdėmiai pažvelgė į ją. 

— Ko? 

— Sutikite bendradarbiauti su ta atstovų grupe. - Jis susi- 
raukė. - Na, kas jums trukdo dalyvauti? Tas Ilgasis Krūmas? 

— Ilgasis Medis. 

— Ar abejojate jo sąžiningumu? 

— Iš dalies. - Jis kilstelėjo pečius, lyg mėgindamas nusi- 
mesti jos klausimus. - Aš nežinau. 

— Jei nežinote, gal turėtumėt sužinoti? 

— Tai ne tik dėl jo. 

— Tada dėl ko? Mažai pinigų? 

— Ne. Jie sakė, kad galėčiau užsiimti sava veikla, jei mano 
pašaliniai interesai neprieštarautų jų politikai. 

— Man atrodo, laimėtų abi pusės. 

— Kodėl mes apie tai kalbam? - įtariai paklausė jis. - Aš ap- 
sisprendžiau - atsisakiau. 

— Bet jūs nepatenkintas tokiu sprendimu. 

— Kodėl taip manote? 

— Todėl, kad kvaršinate man galvą. Vade, kodėl jūs toks su- 
irzęs? Jei apsisprendėte ir gerai jaučiatės, kodėl atrodote toks 
nepatenkintas, kai aš apie tai kalbu? - Ji įdėmiai pažvelgė į jį, 
jis nusuko akis. - Bijote, kad jie jus nuvils? - Ji paklausė švel- 
niau: - Ar būgštaujate, kad jūs nepateisinsite jų vilčių? 

Jis kilstelėjo antakius ir tyliai švilptelėjo. 

— O, jūs šaudote nuodingomis strėlėmis, Melina. 

— Cha! Cha! Indėniškas humoras. - Ji įdėmiau nužvelgė 
ji. - Atrodo, pataikiau? 

— Kodėl? 

— Jūs maksimalistas, niekinantis nesėkmes,Vade, — švel- 
niai priekaištaudama tarė ji. - Turite leisti sau šiek tiek klysti 
ir išmokti atleisti, jei suklydote. 

Jis atsisėdo tiesiai ir jų veidai priartėjo. 

— O jūs? 

— Ką? 

— Ar sau atleidote? 

— Stengiuosi, - patylėjusi pasakė ji. - Bet sunku, ir kol kas 
kaltė ima viršų. 

— Žaviuosi jūsų sąžiningumu. 

— Ačiū. 

— Verta atsimokėti tuo pačiu. 

— Pirmyn. 

Jis šiek tiek atsilošė. 

— Per paskutinį skrydį aš meldžiausi. 

Ji sėdėjo labai tyliai, leisdama jam susikaupti. Jis gūžtelėjo 
pečiais. 

— Gal tai nebuvo tikra malda, visai nepanaši į tą. - Jis link- 
telėjo į televizorių. - Tokios neišgirsi bažnyčioje. Įgula mie- 
gojo. Aš tik žvalgiausi aplink. Na, suprantat, dairiausi į viską. 
Ten tokia platybė, taip... - Jis nutilo, lyg nerasdamas žodžių 
Visatos didybei nusakyti. - Ten taip gražu, Melina. Aš pasiju- 
tau toks mažas, nereikšmingas. Ir tuo pat metu... susijungęs. 
Prisijungęs prie kažko didesnio negu visa tai, prie kažko, kas 
įkvepia dar didesnę pagarbą negu kosmosas. Manau, tai buvo 
Dievas. Ir tada mano galvoje gimė tokia mintis, lyg padėkos 
maldelė, kad mane pasirinko tai pamatyti. - Jis patylėjęs pa- 
kėlė į ją akis. - Tai viskas. 

— Pakanka. - Ji sumirksėjo, vydama šalin ašaras, ir nurijo 
susitvenkusį gerklėje gumulą. Mažiausiai norėjo jį trikdyti, 
kai jis taip apnuogino sielą. Troško pasakyti jam, kad didžiuo- 
jasi, jog jis pasidalijo su ja tokiu asmenišku išgyvenimų, bet 
nepasakė. Ji troško paliesti jo šiurkštų skruostą ir pasakyti, 


274 + Sandra Brown 


kad jis neturėtų gėdytis, patyręs dvasinį pabudimą, bet ir vėl 
nutylėjo. O ir liesti jį atrodė pavojinga dėl kelių priežasčių, 
todėl tik švelniai pratarė: 

— Jūs galite tikėti mokslu ir vis tiek tikėti Dievą, Vade. Jie 
neprieštarauja vienas kitam. 

— Ir aš taip manau. 

Jis atsikrenkštė, atsistojo, nuėjo prie lovos galo, atsirėmė 
į galvūgalio lentą ir nenusiavęs batų išsitiesė ant lovatiesės. 
Mobiliuoju telefonu paskambino į savo biurą ir namus Hjus- 
tone, išklausė pranešimus, bet neatsakė nė į vieną žinutę. 
Paskui susisiekė su „Dvaru“, paklausė, ar nėra žinučių, iš- 
klausė jas. Pajutusi jo žvilgsnį ji atsisuko per petį. 

Jis išjungė telefoną. 

— Tobijas. 

— Jums skambino? 

— Tikriausiai Losonas pasakė, kur apsistojau. Jis paliko ži- 
nutę, kad kuo skubiau paskambinčiau. Sakė, kad tai svarbu. 

— Skambinsit? 

Jis papurtė galvą. 

— Jei paskambinsiu, oficialiai įsitrauksiu į FTB tyrimą. 
Anksčiau ar vėliau žiniasklaida apie tai sužinos. O aš norė- 
čiau dalyvauti neoficialiai. Vis dėlto gal turėtume pasilikti jo 
numerį dėl viso pikto. 

Kai jis padiktavo numerį, ji pasakė: 

— Čia jo mobilusis. 

— Atsimenate numerius? 

— Turiu tokią savybę. Beje, prisiminiau, kad keli numeriai 
buvo užprogramuoti Džemio automatinio rinkimo funkcijo- 
je. Kai kurie buvo įvardinti, kai kurie ne. Aš juos užsirašiau, 
jei kartais neprisiminčiau. Galėsime vėliau patikrinti. Gal ra- 
sime atsakymą, kodėl jis užsiundė tuos galvažudžius. 

— Manote, kad Heningsas nugirdo jūsų pokalbį, kai tarėtės 
susitikti su Tobiju? 

— Niekas kitas negalėjo. Tai tikrai padarė Džemis. 

— O galjūsų telefono klausomasi? 

Ši mintis ją išgąsdino. 

— O kas galėtų klausytis? Ir kam? 

— Aš netvirtinu, kad tai tiesa. Tik mėginu rasti tiesą, kelda- 
mas įvairias hipotezes. 

Ji valandėlę pamąstė ir atkakliai papurtė galvą. 

— Džemis susijęs. Aš žinau. Jaučiu. 

— Moteriška intuicija? 

— Gal, bet stipri. Nuo to ryto, kai buvo rastas kūnas, jis el- 
giasi labai keistai. Atsimenate, Losono kabinete jis teigė, kad 
nepritarė dirbtiniam apvaisinimui? Džiliana man sakė prie- 
šingai - kad Džemis mygo ją turėti vaiką. Taigi jis melavo jai 
arba mums. - Ji žvelgė į erdvę prieš save, kol Vadas paragino 
pasidalinti visomis mintimis. 

— Kas nors dar? 

Jos akys įsmigo į jo akis. 

— Jis meluoja apie sužadėtuves. Jei jie būtų nusprendę 
susituokti, Džiliana man būtų pasakiusi. Esu visiškai tikra. 
Džemis man neįtikinamai aiškino, esą jie prisiekę niekam ne- 
sakyti, bet jis melavo. 

— Jei jis meluoja apie sužadėtuves, ką dar jis meluoja? 

— Tai ir kelia nerimą. 

— Ar galima manyti, kad jis kaip nors susijęs su jos nužu- 
dymu? 

— Nenoriu nė pagalvoti apie tai, bet ir man kilo tokia min- 
tis, — prisipažino ji. 

Vado akys vertė ją džiūgauti, kad ji nėra jo priešė. Ir nieka- 
da nebus. Atrodė, oda išsitempė apie jo veido kaulus, išryš- 
kindama žaizdas ir mėlynes. 

— Arjums skauda veidą? 

— Viskas gerai. 

— Tikrai? 

- Taip. - Jis žiūrėjo vertintojo žvilgsniu. - Gal jūs pasirin- 


kote ne tą profesiją? 


270 + Sandra Brown 


— Reikėjo tapti sesele? 

— Tardytoja. Ar nereikėtų informuoti Tobijo apie jūsų su- 
gebėjimus? 

— Galite. - Ji atsigulė kitame lovos krašte ir pasikišo po 
galva pagalvę. - Viešpatie, aš taip pavargau. 

— Šnipinėjimas - varginantis darbas. 

Džemio bute ji blaškėsi kaip katė, baimindamasi, kad pa- 
sirodys Džemis arba policija. Stengdamasi pakliūti į jo butą, 
rizikavo, kad ją gali suimti. Tačiau tik sugaišo laiko, prarado 
jėgų ir nervų. 

— Gaila, kad nėra už ko užsikabinti. Jei egzistuoja Džemio 
Heningso tamsioji pusė, matyt, jis ją gerai slepia. Jo bute 
nėra nieko, kas rodytų ryšį su smogikais ar kas buvo tie vai- 
kinai, aplankę mane ryte. 

— Kąjis skaito? 

— „Forbes“, „Money“, „Robb Report - žurnalus, kuriuos ir 
galima rasti pas biržos tarpininką. Jokio kalendoriaus, die- 
nyno, adresų knygutės, telefonų sąrašo. Jokių receptų ar už- 
rašų. Tiesą sakant, bute nėra nė lapo popieriaus, netgi šiukš- 
lių dėžėje. Visiškai sterilu. 

— Panašu į jį. Viengungio būstas ir turi būti panašus į vien- 
gungio. 

— Kartą mes su Džiliana buvom pakviestos vakarienės, ku- 
rią gamino pats Džemis. Tada pastebėjau, kad nematyti nė 
dėmelės, virtuvė priminė laboratoriją. Maniau, todėl, kad jis 
laukė svečių. Bet turbūt jis taip gyvena visą laiką. 

Melina nutilo ir liūdnai papurtė galvą. 

— Visada maniau, kad jis įsitempęs ir užsispyręs, bet dabar 
sužinojau apie jį daugiau. Negaliu įsivaizduoti, kaip Džilianai 
jis galėjo patikti. 

— Arji mylėjo jį? 

Ji pagalvojo prieš atsakydama ir rūpestingai ėmė rinkti 
žodžius. 


— Manau, ji įsikalbėjo, kad myli. 

— Kodėl? 

— Atvirai kalbant, Vade, man šiek tiek nesmagu aptarinėti 
su jumis Džilianos meilės reikalus. 

— Ar man negalima? Ji praleido naktį su manimi. Tai, kas 
įvyko tarp mūsų, neatrodė blogai. Nenoriu galvoti, kad mes 
ką nors apgaudinėjom. 

— Graužia sąžinė? 

— Dėl Heningso? Ne. Jei Džiliana būtų jį tikrai mylėjusi, 
tada taip. Bet nemanau, kad mylėjo, todėl negraužia, - ryž- 
tingai pasakė jis. 

— Ji artinosi prie keturiasdešimties, o šis amžius mote- 
riai - skambutis pabusti, metas įvertinti padėtį. Manau, Dži- 
liana manė, kad Džemis gali būti jos paskutinis šansas sukur- 
ti prasmingus santykius. 

— Nelabai gera priežastis susitikinėti su vyru. 

— Tiesą sakant, pasibaisėtina. 

— Ar sakėte kada jai savo nuomone apie Heningsą? 

— Kalbėjomės dažnai. Netgi tą dieną per pietus. 

— Norėčiau žinoti, apie ką ji galvojo tą naktį, - ramiai pasa- 
kė jis. - Ar grįžusi namo gailėjosi? 

Ji pasuko galvą į jį. Jo mėlynos akys gręžė ją. 

— Aš negaliu jums atskleisti jos paslapčių, Vade. 

— Tai ne paslaptys. Aš ten buvau. 

— Tadajūs... 

— Bet aš noriu žinoti, ką ji sakė. Anksčiau minėjot, kad Dži- 
liana labai gerai praleido laiką. Ar ji pasakojo, kaip mes kartu 
prausėmės po dušu? 

— Ne. Ji norėjo praustis, vos tik grįžusi namo. 

— Mes kartu nesimaudėm. 

Ji piktai pažvelgė į jį. 

- Taip. Aišku! Spendžiat man spąstus. Norite patikrinti, 
kiek aš žinau. 


— Atsiprašau. 

— Eikit velniop! - Ji pamėgino atsistoti, bet jis sugriebė jos 
ranką ir neleido atsikelti nuo lovos. 

— Prašau, Melina. Pasikalbėkit su manimi. Pasakykit, ką ji 
manė. Prašau. 

Jis norėjo žinoti, ką Džiliana manė apie tą naktį, bet jai taip 
pat rūpėjo, kodėl jis nori žinoti. Gal tai susiję su jo sprendimu 
dalyvauti žmogžudystės tyrime. Jis galėjo bet kada palikti ją 
vieną. Ko gero, jis turi žinoti, ką ji kalbėjosi su seserimi. 

Bet ji nepajėgė nei aptarinėti to, nei žiūrėti į jį, todėl ištrau- 
kė ranką, vėl padėjo galvą ant pagalvės ir pažvelgė į lubas. 

— Ji man sakė, kad ne jūs ją sugundėt. Ji pati pradėjo. Ar 
prisimenat? - Ji pajuto, kad jis linktelėjo. - Ji bijojo, kad dėl 
to jūs galite imti pūstis, blogai galvoti apie ją. 

Ji pajuto, kad prieš atsakydamas jis papurtė galvą. 

— Visiškai ne. 

— Tada gerai. 

Jis laukė, kol ji pasakys daugiau. Kai tapo akivaizdu, jog ji 
nebenori kalbėti, jis paragino: 

— Kas dar, Melina? 

— Vade. 

— Prašau. 

Ji giliai įkvėpė ir triukšmingai iškvėpė. 

— Vyrai... gali... 

— Tęskit. Vyrai gali. 

— Girtis. 

— Dėl ko? 

— Dėl visko. - Ji tyliai nusijuokė. 

— Ko? 

— Pats žinot, - ji pažvelgė į jį, paskui į lubas. - Kiek kartų 
jis... 

— O! - išsprūdo Vadui ir jis patylėjęs paklausė: - Ar Džilia- 
na sakė, kiek kartų? 

— Ne visai. 

— Kelis. 


susikeitimas + 279 


— Taip ir supratau. 

— Tai arji galėjo mylėti Heningsą? 

Ji žvilgtelėjo į jį. 

— Melina, žmogus gali suklysti vieną kartą. Ką nors pada- 
ryti, apimtas akimirkos geismo, o vėliau gailėtis. Pagalvoti: 
O Dieve, ką aš padariau! Ir imti gailėtis. Bet taip nebuvo. Ar 
Džiliana pasakojo, kaip... 

— Vade, prašau, liaukitės. 

— „karštai mes mylėjomės? Kaip negalėjau ja pasisotinti? 

Jo degančios akys buvo įsmeigtos į ją iš kitos lovos pusės, 
kuri staiga jai pasirodė per siaura. 

Sutrikusi ji atsisėdo, nuleido kojas ant grindų, atsigręžė 
nugara į jį ir pažvelgė į laikrodį. 

— Tikriausiai jis jau grįžo namo iš darbo. Mums metas 
eiti. - Ji pakilo nuo lovos ir pradėjo rinktis daiktus. 

— Pasiimkite viską. Priklausomai nuo to, ką ateitis mums 
ruošia, galbūt mes čia nebegrįšim. 

Jiems kraunantis daiktus, abu mąstė apie tą patį: ramybės 
nedavė povandeninės paliestų jautrių temų srovės, degino 
neišsakyti žodžiai. 

Baigusi ji apsidairė, norėdama įsitikinti, kad nieko neuž- 
miršo, ir nuėjo prie durų su nešuliais abiejose rankose. 

— Aš atidarysiu, - Vadas priėjo prie jos arti, ištiesė ranką 
durų rankenos link, bet jų neatidarė. - Melina? 

Jo kvėpavimas lietė jos plaukus, kūno šiluma pasiekė 
nugarą. 

— Jūs pažinojot Džilianą geriau negu kiti. 

Ji vos linktelėjo. 

- Kaip ji galėjo mylėti Heningsą ir miegoti su manimi? 

Ji negreit atgavo balsą, bet netgi tada jis buvo labai 
silpnas. 

— Ji nemylėjo. Tą vakarą ji negalvojo nei apie Džemį, nei 
apie apvaisinimą, nei apie kūdikį. Ji negalvojo apie nieką 


kitą, išskyrus jus. Vien tik apie jus. 

Jis dar labiau palinko į priekį, kol ji pajuto ne tik jo kūno 
šilumą, bet jį visą. 

— Man reikėjo tai išgirsti. 

— Vade, - kimiai sukuždėjo ji. 

— Kas? 


— Nepamirškit, kad aš ne Džiliana, o Melina. 


čo SHUNIUS 


| ir Kendisė Andersonai gyveno šiaurinio Dalaso pasitu- 
rinčiųjų rajone. Čia vejos buvo rūpestingai prižiūrėtos, kie- 
kviename garaže stovėjo bent po du automobilius, vienas iš 
kurių būtinai buvo furgonas arba visureigis. Namų savinin- 
kai galėjo leisti vaikus į privačias mokyklas, važiuoti slidinėti 
į Veilą, priklausyti kokiam nors klubui. 

— Gražus rajonas, - pasakė Vadas. 

— Hmm. - Melina tikriausiai nepastebėjo. Ji jaudinosi, kad 
vengiantys viešumo Andersonai gali jų nepriimti. Jie palau- 
kė vėlyvos popietės, kad būtų didesnė tikimybė rasti juos 
namie. 

Jų namas stovėjo trumpo aklagatvio gale, architektūra 
buvo šiuolaikinė. Takelis atvedė Meliną ir Vadą prie laukujų 
durų, kurių didumą sudarė įkypi stiklo lakštai, todėl jie galėjo 
matyti besiartinantį Tonį Andersoną. 

Namo viduje sulojo šuo, bet nedrąsiai, nebauginančiai. 

— Ponas Andersonas? - paklausė Melina. 

— Taip. 

Jis buvo vidutinio ūgio, gana gražus. Įdegis rodė, kad jis 
daug laiko praleidžia lauke, iš atletiškos figūros galėjai spręs- 
ti, kad tikriausiai žaidžia ne golfą, o tenisą. Draugiškas, bet 


atsargus, jis klausiamai pažvelgė į vieną, paskui į kitą. 

— Aš esu Melina Loid, o čia - Kristoferis Hartas. 

Andersonas žiūrėjo į Vadą, jo sumuštą skruostą, o jo veide 
matėsi ir atpažinimo nuostaba, ir smalsumas. 

— Astronautas? 

— Toni? 

Kendisė Anderson galėjo būti „Dalaso kaubojų palaikymo 
komandos šokėjų vadovė. Tam tiko ir jos figūra, ir veidas, ir 
šviesūs saulės išmarginti plaukai, ir didelės stirnos akys. Ji 
mūvėjo senus mėlynus, ties keliais įplėštus džinsus, megzta 
palaidinukė dailiai išryškino jos ploną liemenį, tačiau gražia- 
me veide buvo įsispaudęs liūdesys. Ji priėjo prie vyro ir atsi- 
stojo šalia, lyg prašydama užuovėjos bei paramos. 

— Jūs man pasirodėt matytas, - pasakė Tonis Andersonas. 

— Malonu susipažinti. 

Atrodė, kad Toniui malonu spausti Vado ranką, tačiau jis 
buvo sutrikęs. 

— Čia mano žmona Kendisė. Kendise, čia astronautas Kris- 
toferis Hartas ir panelė... atleiskit? 

— Loid. Melina Loid. Ar galime jus sutrukdyti kelias minu- 
tes? Žinau, labai nemandagu, kad pasirodėm prieš tai nepa- 
skambinę, bet aš baiminausi, jei paskambinsiu, jūs nesutiksi- 
te pasimatyti su mumis. 

— Kodėl norite susitikti? - paklausė Tonis irzliu balsu - jis 
jau numanė jų pasirodymo priežastį. 

Jis tarsi gindamas apglėbė Kendisę. 

— Dėljūsų sūnaus pagrobimo, - pasakė Melina. 

Kendisės smakras nusileido iki krūtinės, Tonio veide drau- 
giškumo neliko nė pėdsako. Jis tapo priešiškas. 

— Arjūs žurnalistė, panele Loid? 

— Ne, aš auka. Bent jau mano sesuo buvo auka. Ją nužudė 
prieš kelias dienas. 

- Skaičiau laikraštyje, - Kendisė pakėlė galvą ir pažvelgė 
į Meliną. - Jūs buvot dvynės. 

— Taip. Aš manau, kad jūsų sūnaus pagrobimas ir jos nužu- 
dymas susiję, - Kendisė klausiamai pažvelgė į ją. - Džiliana 
taip pat buvo Voterso klinikos pacientė. 

— Ir viskas? Tik toks ryšys? - šiurkščiai nukirto Tonis ir iš- 
tiesė ranką į duris.- Aš nemanau. 

Vadas žengtelėjo į priekį. 

— Prašau, gal vis dėlto galėtume užeiti? 

Įžymybės turi savų privalumų. Vadas retai naudodavosi 
savo padėtimi, bet šiuo atveju tai teikė garantijų. 

— Prašau, tai labai svarbu Melinai. Galbūt ir jums. 

— Mes jūsų ilgai neužlaikysime, - pridūrė Melina. 

Tonis pažvelgė į Kendisę, ši linktelėjo. Sutuoktiniai nu- 
sivedė juos į kambarį greta virtuvės. Matyt, jie ką tik baigė 
vakarieniauti. Indai tebestovėjo ant stalo. Kabinetas atro- 
dė kaip gyvenamasis kambarys - su televizoriumi dideliu 
ekranu, pilnomis knygų lentynomis ir auksaspalviu retri- 
veriu, tysančiu prie židinio. Šuo tingiai pažvelgė į Meliną ir 
Vadą ir vėl užsnūdo. Kai jie susėdo, Tonis mandagiai pritildė 
televizorių. 

Jis atsisėdo ant sofos prie žmonos ir paėmė jos ranką. Ji 
tvirtai prisiglaudė prie jo peties. Buvo matyti, kad jie labai 
artimi. 

Vadas pavydėjo jiems, tik ne netekties skausmo. Jam pa- 
tiko jaukus kambarys, šuo, akivaizdus fizinis ir emocinis An- 
dersonų intymumas. Į kiekvieną žmonos judesį atsakydavo 
vyro judesys, lyg jų kūnai būtų seniai prisitaikę vienas prie 
kito. Išties, tokių santykių galėjai tik pavydėti. 

Tačiau tai kainuoja, priminė sau Vadas. Norint šitaip su- 
tapti su kitu žmogumi, privalai atsisakyti dalies savęs. 

— Mes nelinkę kalbėti apie Entonio pagrobimą su nepažįs- 
tamais žmonėmis, - pradėjo pokalbį Tonis. - Nebent jie turė- 
tų informacijos, kuri padėtų jį rasti. 

- Deja, aš labiau ieškau informacijos, negu galiu jos suteik- 


ti, - prisipažino Melina. 

— Nežinau, kuo jums galime padėti. 

— Mano sesuo Džiliana buvo dirbtinai apvaisinta Voterso 
klinikoje mažiau kaip prieš parą, kai ją nužudė. Mes su pul- 
kininku Hartu manome, kad tarp jos nužudymo ir Voterso 
klinikos egzistuoja ryšys. 

Tonis atsigręžė į jį. 

— Ojūs kuo čia dėtas? 

— Tiesus klausimas. Aš didžiumą nakties praleidau su Dži- 
liana. Ji paliko mano kambarį kelios valandos po vidurnakčio 
ir buvo nužudyta prieš aušrą. 

Tonis atrodė per daug pritrenktas, bet Kendisė pasiteiravo: 

— Ar jūs buvot jos spermos donoras, pulkininke Hartai? 

— Vadinkite mane Vadu. Ir atsakau: ne, nebuvau. 

— Mano sesuo pasirinko anoniminį donorą, - paaiškino 
Melina. - Atleiskite už nekuklų klausimą, bet ar Kendisė 
buvo apvaisinta jūsų sperma? 

— Nieko blogo, kad klausiate, - atsakė Tonis. - Ašjau seniai 
praradau gėdos jausmą. Kai sutuoktiniai peržengia klinikos, 
kurios specializacija - nevaisingumo problemos, slenkstį, už 
durų lieka ir išdidumas, ir kuklumas. Mes išmėginome visas 
galimybes, ir aš pasiūliau tai. Donoro fiziniai duomenys ir 
interesai buvo parinkti kuo artimesni maniesiems, nors nei 
man, nei Kendisei tai nerūpėjo. Mes tenorėjome kūdikio. Iš- 
skyrus tą biologinį techninį dalyką, Entonis buvo mano sū- 
nus, mano vaikas. 

Vadas ir Melina apsimetė nepastebintys, kaip emocijos 
gniaužia jo balsą. Tačiau sunkiau buvo nekreipti dėmesio 
į ašaras Kendisės akyse. 

— Labai atsiprašau, kad priverčiau jus taip susijaudinti, - 
nuoširdžiai pasakė Melina. - Jei tai nebūtų taip svarbu, nie- 
kad to nedaryčiau. 

— Nieko, - pasakė Kendisė. - Kai pagrobė Entonį, mes taip 
pat ieškojom atsakymų. Aš suprantu, kaip jūs trokštate suži- 
noti, kas iš tikrųjų atsitiko jūsų seseriai. 

Tadaji papasakojo jiems, ką jie jau žinojo. Antrą savo gyve- 
nimo dieną sveikas ir puikiai išsivystęs tris kilogramus ir še- 
šis šimtus gramų svėręs kūdikis buvo pagrobtas iš ligoninės. 

— Mes gulėjome privačioje palatoje, - paaiškino Kendisė. — 
Tonis išėjo pietauti. Entonis miegojo lovytėje šalia mano lo- 
vos. Buvo beveik laikas jį maitinti, taigi nusprendžiau nueiti 
į tualetą, kol jis dar nepabudo. Nebuvau palatoje gal dvi tris 
minutes, o grįžusi lovytę radau tuščią. 

Paskutiniai žodžiai buvo vos girdimi. Ji sunkiai tvardėsi. 
Vadas pastebėjo, kad Melina taip pat vos valdo emocijas. Iš 
jos gerklės veržėsi rauda, ji prispaudė pirštus prie lūpų, lyg 
mėgindama sulaikyti virpėjimą. 

Tonis tęsė pasakojimą: 

— Saugumo kameros nufilmavo skudurais apsimuturia- 
vusią moterį, kuri įėjo į palatą ir išsinešė ryšulį, primenan- 
tį nešvarius skalbinius. Manome, kad ji suvyniojo Entonį į 
tas paklodes. Ji buvo atsargi ir neatgręžė veido į kameras, 
lyg būtų žinojusi, kur jos, bet veido matėsi pakankamai, kad 
būtų nustatyta, jog ji nepriklauso ligoninės personalui. Jos 
nuotraukos atsidūrė FTB duomenų bazėse, kompiuteriu 
buvo bandoma nustatyti rasę, apytikslį amžių ir taip toliau. 
Bet niekas nieko taip ir nerado. Ji neatitiko jokių kitų grobi- 
mų įtariamųjų. 

— Be to, tokia gudri ir įžūli moteris galėjo pakeisti išvaiz- 
dą, - įsiterpė Kendisė. 

— Nė vienas iš automobilių, stovinčių aikštelėje prie ligo- 
ninės, niekur nenuvedė. Vietos ir federaliniai tyrėjai sekė 
kiekvieną. Manoma, kad kažkas laukė moters toliau nuo li- 
goninės ir nuvažiavo su ja ir Entoniu. Visiškai normalu, kad 
niekas neatkreipė dėmesio. Bent jau nebuvo liudytojų, kurie 
praneštų apie ką nors neįprasta ligoninės teritorijoje. 

- Jūs negavote reikalavimo sumokėti išpirką? - paklausė 
Melina. 


— Tas, kas jį pagrobė, norėjo kūdikio, o ne pinigų. 

Vadas pasilenkė į priekį ir švelniai paklausė: 

— Kodėl jūs taip manote, Kendise? 

— Nes žinau, kad jis gyvas. Žinau. 

— Intensyviai ieškojo jo... kūnelio, - prisivertė pasakyti 
Tonis. - Manė, kad gal kas nors keršijo man, ar tai padarė 
radikalai, kovojantys prieš dirbtinį apvaisinimą. Bet nerado 
nė menkiausio pėdsako - ligoninės paklodės, vystyklo, atpa- 
žinimo apyrankės - nieko. Mums su Kendise atrodo, kad jį 
pagrobė tam, kad kas nors kitas įsigytų vaiką. Kažkas augi- 
na mūsų kūdikį. - Jo balsas užlūžo, ir dabar Kendisė ėmė jį 
raminti. Ji ištraukė ranką ir, apkabinusi per pečius, glaudė 
švelniai glostydama. 

Vadas matė, kad Melina liovėsi tramdžiusi ašaras ir šios 
teka skruostais. Ji atrodė ypač pažeidžiama, verkė tyliai, bet 
smarkiai, skaudančia širdimi dėl Andersonų ir savęs. 

Visą šį trumpą laiką, kiek jis ją pažįsta, ji rodė neįprastą 
drąsą, ryžtą, savitvardą ir stiprybę. Buvo nesunku susižavė- 
ti tokia stipria moterimi. Vis dėlto labiau žavėjo ta, kurios 
užuojauta virto netramdomomis ašaromis. 

Kurį laiką nė vienas nekalbėjo. Šuo atsikėlė ir lėtai priėjo 
prie sutuoktinių. Lyg pripratęs prie tokių emocijų proveržių, 
jis suinkštė ir padėjo savo didelę galvą Toniui ant šlaunies. 
Tonis automatiškai paglostė šuns galvą ir pakasė už ausų. 
Šuo grįžo prie židinio ir vėl atsigulė, pasidėjo galvą ant prie- 
kinių letenų ir ištikimai stebėjo šeimininkus. 

Vadas nukreipė liūdną žvilgsnį nuo ištikimo gyvulio į mir- 
gantį televizoriaus ekraną. Begarsės televizijos naujienos 
rodė gaisrą, kuriame žuvo trys žmonės. 

Pagaliau Melina nusišluostė ašaras ir nutraukė nesmagią 
tylą. 

— Vyras, nužudęs mano seserį, Deilas Gordonas, dirbo Vo- 
terso klinikoje. 

— Skaičiau, - pasakė Kendisė. - Tik neprisimenu darbuo- 
tojo tokia pavarde. 

— Aukštas, kaulėtas, - pasakė Vadas, prisimindamas Gor- 
doną, kai jis su Džiliana įėjo į takų užkandinę. - Retėjantys 
šviesūs plaukai. Stori akiniai. Nerangus. 

0 

Kendisės šūksnis privertė visus pakelti akis. Jos veidas at- 
rodė gyvesnis negu tada, kai jie atvyko. 

— Tai jis! Aš prisimenu. Jis vis stengėsi mane užkalbinti, 
kai tik ateidavau į kliniką. - Ji atsigręžė į vyrą ir paklausė: — 
Ar atsimeni jį, mielasis? Jis atnešė meškiuką į ligonine. 

Tonis staiga prisiminė. 

— Šitas vyras? 

Vadas susižvalgė su Melina. 

— Gordonas buvo ligoninėje ir atnešė kūdikiui dovanų? 
Lankėsi jūsų palatoje? 

— Taip. Jis atrodė labai malonus. Nufotografavo mane, 
laikančią Entonį. Nuo pat pradžių, kai aš pradėjau lankytis 
klinikoje, jis nuoširdžiai domėjosi... - Kendisės Anderson 
veidas staiga mirtinai išblyško. Įkvėpusi ji užbaigė: - Nuošir- 
džiai domėjosi manimi. 

— Ir Džiliana, - pasakė Vadas, pastebėjęs, kad Melina ne- 
pajėgia ištarti nė žodžio. Ji apglėbė save rankomis, lyg būtų 
sušalusi. Jis papasakojo Andersonams, kaip jis ir Džiliana su- 
sidūrė su Gordonu ir kaip keistai šis elgėsi. 

— Jis akivaizdžiai sutriko, pamatęs ją su manimi. Baigėsi 
tuo, kad jis ją nužudė už tai, ką, matyt, palaikė neištikimybe. 
Turbūt manė, kad ji jo nuosavybė. 

- Ir man susidarė toks įspūdis, - pasakė Kendisė. - Jis be 
galo apsidžiaugė, kad apvaisinimas pavyko ir aš pastojau. 

— Ir labai susijaudino, pamatęs Entonį, - tarė Tonis. - Vos 
neapsiverkė. Mums pasidarė labai nesmagu. 

— Man buvojo gaila, - pasakė Kendisė. - Maniau, vienišas 
žmogus, nuoširdžiai džiaugiasi, jei klinikai pasiseka, nes ne- 
turi savo šeimos. 


Tonis pertraukė ją: 

— Ar manote, kad jis susijęs su Entonio pagrobimu? 

— Visko gali būti, - pasakė Melina. 

- Bet jis nusižudė, - Kendisė susinervinusi sugriebė vyro 
ranką. - Jei jis žinojo, kur Entonis, informacija pražuvo su 
juo. 

— Nebūtinai, - niūriai atsakė Vadas. - Visų mįslių raktas — 
klinikoje. 

— Apie ką jūs kalbat? 

— Iš kurjūs žinot? 

Melina nustebusi pažvelgė į jį. 

— Toni, - paprašė Vadas. - Pagarsinkite televizorių. Mums 
reikia tai išgirsti. 

Andersonas paėmė nuotolinį pultelį ir tyloje suskambo 
balsas: 

— „kūnas aptiktas vakare, kai ji neatėjo lošti bridžo su 
draugėmis. 

Ašarojanti moteris kalbėjo į ties veidu pakištą mikrofoną: 

— Ji niekada nepraleisdavo. Kai ji šį vakarą nepasirodė, su- 
pratom, kad kažkas atsitiko. Mes atėjom pas ją ir radom... 

Atsigręžusi į kamerą žurnalistė pasakė, kad nužudymo 
motyvas dar nenustatytas. 

— Tiriantys žmogžudystę detektyvai teigia, kad auka mir- 
tinai uždaužyta tikriausiai paprastu plaktuku, kuris rastas 
šalia kūno. 

Kamera nutolo nuo žurnalistės veido ir apėmė platesnį 
vaizdą. Link greitosios pagalbos automobilio artėjo vežimė- 
lis, ant kurio diržais buvo pritvirtintas maišas su lavonu. 

— Policija tiria įvykio vietą ir apklausia kaimynus, bet visi 
teigia nematę... 

Staiga Melina aiktelėjo, supratusi, kas atkreipė Vado dė- 
mesį - namas, primenantis Snieguolės pilį. Lindos Kroft na- 
melis su atskirų dalių langais ir arkinėmis durimis. 

Melinos veide sustingo siaubo ir nuostabos išraiška. Ji at- 


sigręžė į Vadą, akyse sublizgo įtūžio ašaros. 

- Šlykštynės! 

Vadas atsistojo, suėmė jos ranką, prisitraukė Meliną prie 
savęs ir paaiškino Andersonams: 

— Jūs mūsų nepažįstat. Mes jums - tik pora keistuolių. 
Vis dėlto prisiekiu, kad nesame tokie. Pas šią žmogžudystės 
auką, - pasakė jis rodydamas į televizorių, - mes apsilankė- 
me šiandien. Ji dirbo Voterso klinikoje. Tai ji pažeidė profesi- 
nę etiką ir pasakė mums, kur jus rasti. Kažkas nenorėjo, kad 
mes susitiktume ir pasikalbėtume apie tai. 

Kendisė prispaudė pirštus prie pabalusių lūpų. 

— Vadinasi, Deilas Gordonas - dar ne pabaiga. 

Vadas linktelėjo. 

— Kadir kas tai būtų, jis galingesnis už tą apgailėtiną iškry- 
pėlį. Aš siūlau jums tuoj pat išvykti iš namų. Pasiimkite šunį 
ir dinkit. 

— O kaip policija? - paklausė Kendisė. - Ar nereikėtų jiems 
paskambinti? Pranešti FTB? 

— Gera mintis, bet aš tai padaryčiau iš kitos vietos. Agen- 
tas Tobijas yra... 

— Iš Vašingtono. Mes jį pažįstame, - pasakė Tonis. - Jis 
kartą lankėsi pas mus. 

— Vadinasi, jūs jį pažįstat? 

— Taip. Gražus vaikinas. 

— Gerai. - Vadas trumpai papasakojo, kas įvyko Melinos 
namuose šįryt. 

— Toni? - Kendisė išsigandusi spaudė vyro ranką. 

Jo nebereikėjo įtikinėti. Nuėjęs prie rašomojo stalo, jis 
kažką užrašė ant popieriaus lapelio ir padavė Vadui. 

- Čia mano mobiliojo telefono numeris. Jį žino tik Kendi- 
sė. Kur bebūtume, turėsime telefoną su savimi. Praneškit, jei 
ką sužinosit. 

Jis atsisveikindamas sugriebė Vado ranką, bet kalbėjo, 


žiūrėdamas į Meliną. 

— Jei ką nors išgirsite apie mūsų sūnų, nesvarbu, gerą ar 
blogą žinią, mes norime žinoti. 


— Pažadu. 


Atsidūręs automobilyje, Vadas lengviau atsiduso:. 

— Ačiū Dievui, jie patikėjo mumis ir išvažiavo iš Dodžo. 
Man jie patiko. 

— Ir man. Labai. Man ir Linda Kroft patiko. Kodėl mes jos 
neįspėjome apie galimą pavojų? - Ji užsidengė veidą ranko- 
mis ir pravirko. - O Dieve, Vade, mes ją nužudėm. 

— Mes jos nenužudėm, Melina. Nei aš, nei jūs. - Jis ištiesė 
ranką per automobilio sėdynę ir suspaudė jos kelį. - Aš jau- 
čiuosi taip pat bjauriai kaip ir jūs, bet mes jos nenužudėm. 
Kaip ir Džilianos. Kažkas kitas atėjo į jos namus ir uždaužė 
ją plaktuku. 

— Tie patys apsimetėliai FTB agentai? 

— Juos įtarčiau pirmiausia. 

Pagalvojusi, kokia bejėgė ir paklaikusi iš siaubo turėjo pa- 
sijusti Linda Kroft, kai ją užpuolė du vyrai, Melina prarado 
savitvardą ir pratrūko aimanuoti. 

— Ji buvo tokia miela ir bejėgė. Dėl to viskas atrodo dar 
painiau, - sielvartingai sušuko ji. - Tokių nusikaltimų auko- 
mis tampa nekaltos moterys ir vaikai. Mano seserį nudūrė 
miegančią, kai ji buvo visiškai bejėgė. Andersonų mažylį pa- 
grobė kaip... kaip obuolį iš gatvės turgaus. Kas vyksta? Koks 
siaubūnas sėja tokį skausmą? - Ji suspaudė kumščius ir ėmė 
daužyti sau per šlaunis. 

— Melina... 

- Tie nelaimingi žmonės! Tie nelaimingi, gražūs jauni 
žmonės! Juk jie negali būti baudžiami už kokį blogą darbą. 
Jų vienintelė nuodėmė yra ta, kad jie norėjo vaikelio, - šaukė 
ji veriančiu balsu. 

— Melina, liaukitės. 

— Aš negaliu, negaliu! - kūkčiojo ji. 

— Jūs tikrai galit! Galit! 

Gal nuo ramaus ir griežto jo balso, gal nuo tvirto, beveik 
skausmingo spaudimo į jos kelį ji galiausiai susitvardė. Iste- 
rija ir laukinis įniršis nurimo, ji pažvelgė į jį ir linktelėjo, tarsi 
parodydama, kad jau atsigavo. 

— Jau gerai? - paklausė jis. 

— Atsiprašau. 

— Neatsiprašinėkit, - kreivai šyptelėjo jis. - Jei tai jus pa- 
guostų, ir aš norėčiau išsirėkti. 

Jis taip nepadarė, oji nesusivaldė. Matyt, todėl jis skraidė 
erdvėlaiviais, o ji nė pagalvoti negalėtų, kad sugebėtų vado- 
vauti astronautų įgulai. Kendisės Anderson istorija atvėrė 
širdies žaizdas. Žinia apie Lindos Kroft nužudymą privertė 
suliepsnoti jausmus. Dar niekada nebuvo patyrusi tokio įnir- 
šio ir nevilties, kurie tik sustiprino jos pačios bejėgiškumą. 
Ji tenorėjo į ką nors nukreipti šį milžinišką pyktį. Pasitrynė 
veidą delnais, lyg norėdama atsikratyti šio jai tokio nebūdin- 
go jausmų protrūkio, nubraukė plaukus atgal ir visiškai susi- 
tvardžiusi pasakė: 

— Vade, aš noriu žinoti, kodėl taip nutiko Džilianai, kodėl 
pagrobė Andersonų kūdikį. Noriu išsiaiškinti, kas už viso to 
slypi. 

— Klinika. 

— Kodėl taip manote? Jos tikslas - padėti moterims pasto- 
ti. Be to, Tobijas sakė, kad ne visos su nusikaltimais susiju- 
sios klinikos priklauso Voterso tinklui. Atrodo, kad bendra -— 
pacientės, o ne institucijos. 

— Bendra - dirbtinis apvaisinimas. 

— Kaip Džilianai. 

— Kaip Džilianai. 

Vardas nukrito lyg uždanga. Jai pasirodė, kad garsiai iš- 
tartas Džilianos vardas privertė Vadą nuimti ranką nuo jos 
kelio. Šiuo metu ji neturėjo laiko apie tai galvoti, buvo daug 


svarbesnių dalykų. 


292 +» Sandra Brown 


Ji čiupo mobilųjį telefoną ir ėmė skambinti. Atsiliepė dar 
nesupypsėjus antrą kartą. 

— Tobijas. 

— Čia Melina Loid. 


eb SHyrlus 


Natos orderis Voterso klinikoje atsidūrė visai prieš darbo 
dienos pabaigą. Budinčio personalo buvo paprašyta likti. Po- 
licija, Tobijas ir Petersonas apklausė darbuotojus po vieną. 
Visi atrodė savo srities profesionalai ir įstatymus gerbiantys 
piliečiai, tarp jų keturi gydytojai ir andrologė, prieš dieną pri- 
imta į Deilo Gordono vietą. Visoje šalyje išsibarsčiusių klinikų 
būstinė buvo Atlantoje. Bendrovės vadovai dar tą patį vaka- 
rą išskrido į Dalasą. Jei teisėtvarkos institucija tavo valdose 
atlieka kratą, bet kuriam verslui kyla viešumo problema. Jei 
tavo verslas - kurti žmogaus gyvybę, ši problema įgyja dra- 
matišką atspalvį. 

Kai Melina paskambino, Tobijas peržiūrinėjo kratos rezul- 
tatus. Jis pareikalavo pasakyti, kur ji. 

— Ar detektyvas Losonas su jumis? - paklausė ji. 

— Kodėl klausiate? 

— Arjis čia? 

— Taip. 

- Perduokite jam, kad pasidomėtų žmogžudyste Makomos 
gatvėje. 

— Kokia žmogžudyste? 

- Jis ar kas nors iš jo skyriaus žinos. Jau rodė per žinias. 
Auka Linda Kroft dirbo Voterso klinikoje. Aš šiandien su ja 
kalbėjausi. 

— Viešpatie! - sumurmėjo Tobijas.- Palaukit. Nepadėkit 
ragelio. - Jis uždengė ranka mikrofoną ir šūktelėjo Losonui, 
atskubančiam iš kito klinikos kabineto. - Aš girdėjot apie 
žmogžudystę Makomos gatvėje? 

— Girdėjau. 

— Auka dirbo čia. Melina Loid šiandien su ja kalbėjosi. 

Detektyvui daugiau aiškinti nereikėjo. 

— Aš tuo pasirūpinsiu, - pasakė jis, susiraukė ir išėjo iš ka- 
bineto. 

Tobijas tęsė pokalbį. 

— Losonas jau išvyko. Kur jūs, ponia Loid? Ar pulkininkas 
Hartas vis dar su jumis? 

— Užsirašykite šį adresą. - Ji pasakė namo numerį. 

— Palaukit. Kas tai? 

— Tonio ir Kendisės Andersonų namų adresas. Prisimenat 
juos? Jie jus prisimena. 

— Sutuoktiniai, iš kurių pagrobė kūdikį. Aš juos apklausiau. 

— Bet nesidomėjot, ar pas juos ligoninėje nebuvo keistų 
lankytojų. 

— Keistų? 

— Tokių, kurių jie nelaukė. Ne šeimos narių ar artimų 
draugų. O tų, kurie nekviesti atėjo į palatą, atnešė dovanų, 
fotografavo motiną ir kūdikį. Be kitų, juos aplankė ir Deilas 
Gordonas. 

Tobijas perbraukė delnu trumpai kirptus plaukus. Jis ne- 
prisiminė, ar klausinėjo nevilties apimtus tėvus apie lankyto- 
jus. Taip, klausė apie pašalinius žmones. Ar nematėte nieko ty- 
kojančio koridoriuje? Ar niekas jums negrasino šiomis dienomis? 

Tuo metu jis neįtarė nei Gordono, nei kitų klinikos dar- 
buotojų. Jis mėgino nustatyti naujagimių padažnėjusių gro- 
bimų modelį, manė, kad kaltininkai susiję su kūdikių parda- 
vinėjimu. 

— Andersonų nebus namie, - pasakė Melina. - Jie priversti 
slėptis, kaip aš jiems patariau ir kaip turėjau patarti Lindai 

Kroft, nes pareigūnai nesugeba apsaugoti dorų žmonių nuo 
nedorėlių. 

Jis neatsakė į jos kandžią pastabą. 

— Tačiau, - kalbėjo ji, - jei pasiųsite ką nors prie Anderso- 
nų namo, gal sučiupsite tuos vyrukus, kurie aplankė mane šį- 
ryt ir tikriausiai nužudė Lindą Kroft. Tai tik siūlymas, agente 
Tobijau. Aš nemokau jūsų dirbti. Tačiau kai vakar man pa- 
skambino iš jūsų biuro, šįryt turėjau bėgti, gelbėdama savo 
gyvybę. Vos tik pasikalbėjau su Linda Kroft, po kelių valandų 
ją užtvatino plaktuku. Jei įvykiai judės ta pačia linkme, Tonis 
ir Kendisė Andersonai bus kitos šio sąrašo aukos. 

Savimeilė niekada nestojo Tobijui skersai kelio. Jis užsira- 
šė adresą, perskaitė, ar teisingai, ir perdavė policininkui, ra- 
gindamas kiek galima greičiau išsiųsti patrulių automobilį. 

— Kurjūs esate, Tobijau? - paklausė Melina Loid. 

— Apieškome kliniką, tačiau negaliu prieiti prie pacientų 
bylų be teismo orderio, o tai užtruks. Gal rytoj gausime. 

— Ko tiksliai jūs ieškote? 

— Darome kratą jo laboratorijoje. 

— Gordono? 

— Taip. 

— Ką jis veikė, išskyrus tai, kad slapčia fotografavo per ply- 
šį sienoje? 

Tobijas kiek padvejojo ir nenoriai atsakė: 

— Ruošė užšaldytus spermos pavyzdžius. 

— Apvaisinimui? 

— Mėgintuvėliuose. Aš pareikalavau gydytojų laikinai nu- 
traukti visus apvaisinimus šaldyta sperma, kol atliksime iš- 
samesnį tyrimą. 

— Kokį išsamesnį? 

- Šis Voterso klinikų skyrius teikia visas paslaugas. Jie ne 
tik gauna pavyzdžius iš kitų spermos bankų, bet turi ir savo. 
Noriu apklausti kiekvieną donorą. 

— Arjie nepamanys, kad pažeidžiate jų privatumą? 

— Tikriausiai. Bet aš noriu palyginti. 

Melina tylėjo ir Tobijas suprato, kad ji viską permąsto. Ga- 
liausiai ji pasakė: 

— Kitaip tariant, nustatyti, kad spermą bankui tikrai patei- 
kė etiketėje nurodytas donoras. 

— Negaliu tęsti tyrimo, kol nesužinosiu, kas už to slypi, - 
išsisukinėjo jis. 

— Jums reikia patikrinti visus pavyzdžius ir nustatyti, ar 
sperma, kurios etiketėje parašyta donoras XYZ, tikrai yra do- 
noro XYZ, one donoro ABC. 

Tenka pripažinti, kad ji per daug protinga. Žinoma, ji per 
daug protinga, nes ji iš pirmo bandymo pataikė į dešimtu- 
ką. Tobijui labai nepatiko Deilas Gordonas, ypač kai peržiū- 
rėjo jo bute paslėptas nuotraukas. Nuo kada laborantai taip 
asmeniškai domisi pacientėmis? Ar jis tik iškrypėlis, slapta 
fotografuojantis nuogas moteris? Ar čia slypi daugiau? To- 
bijas baiminosi atsakymo į antrą klausimą. Bent jau todėl, 
kad prielaida, kuria jis rėmėsi iki šiol, pasirodė neteisinga. 
Jei donoro spermą pakeisdavo dirbtinio apvaisinimo metu, 
sunku net įsivaizduoti, kaip toli tai gali nuvesti. Tikimybė, 
kad taip žiauriai elgiamasi su nieko neįtariančia moterimi ar 
sutuoktiniais, kėlė siaubingų minčių. 

Lyg skaitydama šias mintis, Melina Loid pasakė: 

— Manote, kad spermą pakeisdavo? 

Nenorėdamas sukelti visuotinės panikos, Tobijas atsakė: 

— Nežinau. 

— Bet tai įmanoma. 

— Taip yra buvę, - nenoriai pripažino jis. - Prieš kelerius 
metus ginekologas... 

— Apgyvendino visą rajoną savo palikuonimis. Jis pakeis- 
davo donoro spermą savąja. Prisimenu. Ar manote, kad Dei- 
las Gordonas darė tą patį? 

— Pirmiausia patikrinsime jį. 


— Iš liekanų ant pižamos? 

— Taip. Palyginsime su čia esančiais spermos pavyzdžiais. 

— Jo pareigos sudarė visas sąlygas pakeisti spermą, — ra- 
miai pasakė ji. - Niekas nė nebūtų įtaręs. 

— Nedarykite skubotų išvadų, ponia Loid. Norėčiau at- 
kreipti dėmesį, kad Gordonas nė kiek neprimena narciziškos 
asmenybės, kuri galėtų šitaip pasielgti. Kaip tik priešingai. 
Jo kolegos tvirtina, kad jis buvo kruopštus mokslininkas. Jo 
puikios charakteristikos. Širsdavo, kai jį atitraukdavo nuo 
darbo. Jį pakeitusi andrologė teigia niekada nemačiusi taip 
idealiai sutvarkytos laboratorijos. Pasak visų, jis - atsidavęs 
mokslininkas, kuris didžiavosi savo darbu ir jautėsi tarnaująs 
žmonijai, teikdamas gyvybę kuriančias paslaugas. 

— Ir Frankenšteinas taip manė. 

— Tai tik viena iš mano teorijų, - pabrėžė Tobijas. - Galiu ir 
klysti. Pripažįstu, kad anksčiau buvau neteisus. 

- Tačiau aš nemanau, kad jūs klystate. Šis pavyzdinis vi- 
suomenei tarnaujantis mokslininkas nužudė mano seserį, ir 
aš nežinau kodėl. 

Šis teiginys privertė Tobiją pasijusti nepatogiai. 

— Ponia Loid. Kur jūs esate? Jūs esate svarbi kelių nusi- 
kaltimų liudininkė. Jei nesuteiksite informacijos, kuri gali 
padėti tyrimui, jums bus pateiktas kaltinimas, kad trukdote 
teisėtvarkai. 

— Taip, man apie tai jau minėjo. 

— Tada jūs... Velnias! - nusikeikė jis. Jo niekas nebesiklausė. 


Melina pasakojo Vadui tą pokalbio dalį, kurios jis negirdėjo. 
Kalbant apie Gordoną jos balsas suvirpėjo. 

— Jėzau! Jis pakeisdavo spermą? 

- Tobijas turi kelias hipotezes, bet ši - pagrindinė. 

— Vadinasi, Džiliana... Jai galėjo tekti... 

Melina užsidengė veidą rankomis ir suvaitojo: 

— O Dieve! 

— Kas jums? 

Ji įnirtingai papurtė galvą ir parodė sustoti. Automobilis 
dar judėjo, kai ji atidarė dureles ir išsirito lauk. Vadas išlipo 
iš vairuotojo vietos ir priėjo. Ji vėmė. Jis priglaudė delną prie 
jos sprando, o kita ranka prilaikė kaktą. Ji mėgino nustumti 
ji, bet jis nepasidavė. Ją tampė konvulsijos. Kai ji liovėsi vė- 
musi, Vadas padėjo jai atsitiesti ir atrėmė į automobilio spar- 
ną, kad būtų lengviau stovėti. 

— Jau geriau? - Jis švelniai nubraukė plaukų sruogą nuo 
jos drėgno skruosto. Nusukusi akis į šoną, ji sumurmėjo: 

— Man labai nepatogu. 

— Ne kartą vėmiau treniruoklyje. Ir mane apvemdavo per 
treniruotes. Nebūkit kvaila. 

Jis išsiėmė nosinę iš užpakalinės kelnių kišenės ir nušluos- 
tė jos lūpas. 

— Ačiū. Manau, tai pirmas kartas, kai vėmiau vyrui 
matant. 

— Buvo dėl ko apsivemti. 

Kai Melina pažvelgė į jį, Vadas jos akyse išvydo ašaras. Jose 
žybčiojo pravažiuojančių automobilių žibintai. 

— Džiliana buvo tokia susijaudinusi, taip vylėsi, kad pavy- 
ko, - pasakė ji. - Ji norėjo kūdikio. Argi tai blogai? Ar ją už ką 
nors nubaudė? 

— Melina. - Vadas apkabino ją ir priglaudė. - Juk žinot, 
kad viskas ne taip. 

— Kaip galima tokį gražų ir tyrą aktą paversti tokia 
šlykštyne? 

— Jūs negalit būti tikra, kad Džiliana... 

— Ne, negaliu būti tikra. - Ji krūptelėjo. - Negaliu nė pa- 
galvoti, kad Gordonas panaudojo savo spermą. Ši mintis man 
vėl kelia šleikštulį. 

Vadas laikė ją apkabinęs, glostė plaukus ir galiausiai padė- 
jo įsėsti į automobilį. 

— Kur dabar važiuosim? - paklausė jis, įsiliedamas į auto- 
mobilių srautą. 

— Namo! - Jis nustebęs pažvelgė į ją ir ji ironiškai nusišyp- 
sojo. - Ten aš norėčiau važiuoti. Į savo vonią, savo lovą, ant 
savo pagalvės. 

— Bet jūs bijote. 

— Gaila, kad neįspėjau Lindos Kroft, jog reikia bijoti. Gal ji 
būtų pasisaugojusi. 

Jis vairavo negalvodamas, kur važiuoja. 

— Esu tikras, kad Tobijas ir Losonas jus apsaugos. 

— Tai ne išeitis, - nedvejodama atsakė ji. - Jei jie mane už- 
rakins, negalėsiu judėti. Jie sakys tik tai, ką manys esant bū- 
tina man žinoti. Būsiu bejėgė. Negalėsiu smogti pirma... 

Kaiji staiga nutilo, jis paklausė: 

— Smogti kam? 

— Niekam. 

— Tam, kas įsakė nužudyti Džilianą? 

Kai ji pažvelgė į jį, žodžių nereikėjo, atsakymas švietė 
akyse. 

— Jūs neturite būti su manimi, Vade, - ramiai pasakė ji. — 
Aš nepaminėjau Tobijui jūsų vardo. Jis tik spėja, kad jūs su 
manimi, bet aš to nepatvirtinau. 

— Ačiū. 

— Jūs su tuo nesusijęs. 

— Apie ką jūs kalbate? - pyktelėjo jis. - Aš įklimpęs iki 
ausų. Ir pats neprieštaraučiau, jei galėčiau pirmas kirsti kal- 
tininkui. 

— Jis gali trinktelėti mums atgal. 

— Norėčiau pasinaudoti šia proga. 

— Tai gali tapti dižiausia žinių sensacija, kuri sugriautų 
jūsų ateitį ir paverstų niekais karjerą NASA. 

— Advokatas man sakė tą patį. Vis dėlto neatkalbėjo. Jums 
taip pat nepasiseks. Jei tai sukels rūpesčių, turėsiu su tuo su- 
sitaikyti. 

- Susitaikyti, - sumurmėjo ji. - Džemis man vakar sakė: 
Melina, Džiliana mirusi. Mes turim su tuo susitaikyti. 

- Žinot, kuo daugiau išgirstu apie tą šunsnukį, tuo labiau 
jo nekenčiu. 

Ji išsitraukė iš piniginės popieriaus lapelį ir pasiėmė mo- 
bilųjį telefoną. 

— Pažiūrėkim, kam Džemis nuolat skambina. 

— Kol tą darysit, aš nupirksiu ko nors užkąsti. 

Jis privažiavo prie „Burger King“ ir atsistojo į automobilių 
eilę prie langelio. 

— Man tik kokakolos. 

— Su cukrumi ir kofeinu? 

- Žinoma. 

Jis užsakė sumuštinį su sūriu, keptų bulvyčių ir dvi dideles 
stiklines kolos. Kai pasiėmė maistą nuo langelio, Melina jau 
buvo paskambinusi dviem numeriais iš Heningso automati- 
nio rinkiklio. Įsijungė jo biuro ir namų balso pašto žinutės. 
Surinkusi trečią numerį, ji tučtuojau išjungė ir prispaudė te- 
lefoną prie krūtinės. 

Vadas atsikando sumuštinio. 

— Kas? 

— Džilianos numeris. Išgirdau įrašytą jos balsą. 

Jam kilo pagunda paprašyti Melinos dar kartą paskam- 
binti, kad ir jis išgirstų jos balsą, bet apsigalvojo. Tai jį būtų 
sutrikdę kaip ir ją. Ji ilgai spoksojo į priekį tuščiu žvilgsniu, 
paskui kruopščiai surinko dar vieną numerį iš sąrašo. Lauk- 
dama, kol atsilieps, gurkštelėjo šaltos kokakolos. 

Kai atsiliepė, Vadas pastebėjo, kad ji sunkiai nurijo 
gėrimą. 

— Atsiprašau! — pasakė ji, ištiesė ranką per sėdynę ir prispau- 
dė telefoną prie Vado ausies, kad jis išgirstų moters balsą: 

— Jūs paskambinote į šventyklą. Taika ir meilė. 

Melina ryžtingai paspaudė išjungimo mygtuką. 

— Tai to pamokslininko... - tarė Vadas. 

— Brolio Gabrieliaus. 

— Būstinė Naujojoje Meksikoje. 

— Numeris įtrauktas i Džemio automatinį rinkiklį. Jis daž- 
nai ten skambina. 

Vadas pasuko užvedimo raktelį, automobilis atgijo. Jis 
staigiai apsisuko ir automobilis šoko iš aikštelės. Padangos 
sucypė ir parūko, kai jis stabtelėjo prie šiukšlių dėžės tik tam, 
kad išmestų nesuvalgytą maistą, vėl paspaudė akceleratorių 
ir įsiliejo į greitai judantį transporto srautą. 

— Ar Heningsas religingas? - paklausė jis, važiuodamas 
prie mokamo kelio kasos langelio. 

— Ne. Jis netgi nusistebėjo, kad Džilianos gedulingos pa- 
maldos buvo tokios dvasingos. 

— Gal čia tik sutapimas, kad ir jis, ir Deilas Gordonas do- 
mėjosi brolio Gabrieliaus skelbiamomis tiesomis. 

— Aš tuo netikiu. Jei tai būtų sutapimas, Džemis būtų pa- 
sisakeęs. 

- Ir aš netikiu, tik garsiai mąstau. 

- Jei numeris užprogramuotas greitojo rinkimo režimu, su- 
sidomėjimas buvo ne trumpalaikis, greičiausiai tikra aistra. 

— Kąjūs žinote apie Heningsą? - paklausė Vadas. - Jo šei- 
mą? 

— Tėvai mirę, brolių ir seserų neturi. Tolimi giminaičiai gy- 
vena Londone. 

— Tai gali būti ir melas, jei žmogus nori paslėpti pėdsakus. 
Iš kur jis kilęs? 

— Sakė, kad iš Oregono. 

— Tikite tuo? 

— Aš niekuo netikiu. Baisu, ar ne? Kad esi taip arti žmo- 
gaus ir nieko apie jį nežinai. 

— Jis galėjo būti jūsų svainis. 

— Niekada! Anksčiau ar vėliau Džiliana būtų atsipeikėjusi. 

Jie privažiavo kasos langelį ir sulėtino greitį, kad sumo- 
kėtų. Išvados piršosi pačios: Džemis kažkaip su viskuo susi- 
jęs - su nužudymu, Deilu Gordonu, pasikėsinimu į Vadą, su 


įsibrovėliais į Melinos namus, Linda Kroft. 

— Jis ne paprastas antrojo plano veikėjas, - išsprūdo pro 
kietai suspaustas Vado lūpas. - Manau, tas kalės vaikas - vie- 
nas pagrindinių žaidėjų. 

— Kokiame žaidime? Kaip viską sudėlioti į bendrą vaiz- 
dą? - susirūpinusi svarstė Melina. - Džemis sterilizavosi. 

— Arba tik taip sakė. 

— Koks vyras kalbėtų apie save tokius dalykus, jei tai būtų 
netiesa? Ir kaip tai susiję su broliu Gabrieliumi? 

Jie turėjo daugiau klausimų negu atsakymų, kuriuos vylė- 
si išgauti iš Džemio. 

— Melina, jūs labai įsitempusi keleivė, - pasakė Vadas, kai 
jie sustojo prie šviesoforo. 

— Ojūs - maniakas prie vairo. 

— Prašėte paskubėti, aš ir skubu. Tik norėčiau sėdėti savo 
automobilyje. 

— Dieve sergėk. Dabar aš džiaugiuosi dėl šio kledaro. 

Iš tiesų jai patiko, kad vairuoja Vadas. Ji buvo patyrusi vai- 
ruotoja, neturėdavo kantrybės, kai kiti delsdavo, bet niekada 
nebūtų taip rizikavusi kaip jis. Vadas vairavo puikiai, bet per 
greitai ir taip beprotiškai drąsiai, kad jos širdis nuolat šok- 
čiojo iš baimės. Vis dėlto, jei toks vairavimas bent keliomis 
minutėmis sutrumpins kelionę, ji pakentės. Jai reikia kuo 


greičiau susitikti su Džemiu. 


— Jie pakeliui pas mane, - su palengvėjimu Džemis prane- 
šė Henkokui. Dvi ankstesnės žinutės nebuvo tokios opti- 
mistiškos. 

— Esate tikras? 

— Jie važiuoja tiesiausiu keliu iš šiaurinio Dalaso. Žinoma, 
gal jie vyksta ir kur nors kitur, bet atrodo, kad nori susitikti 
su manimi. 

Jis tyčia nepaminėjo, kad Melina ir Hartas apsilankė pas 
Andersonus. Kai Jozuė ir jo draugas pasiekė jų namą prie- 
miestyje, Andersonai buvo pasprukę, o prie namų stovėjo 

policijos automobilis. Nelabai malonu, bet ir ne siaubinga. 
Andersonai anksčiau ar vėliau atsiras. 

Koks tikslas dabar blaškyti brolio Gabrieliaus dėmesį? Tik 
suteiktų jam dar daugiau rūpesčių. Jis nutylėjo ir apie Lindą 
Kroft. Pats davė įsakymą. Vos tik Jozuė pranešė, ką veikia 
Melina po įsilaužimo į jo butą, jis įsakė Jozuei visiems lai- 
kams nutildyti slaugę. Nors ir abejojo, kad ji galėtų ką nors 
tokio žinoti, jam patiko pašalinti netgi galimybę. 

Ši diena buvo įtempta ir kupina įvykių. Dėl Melinos ir jos 
draugo indėno brolį Gabrielių užgriuvo visokiausi nemalonu- 
mai. Kam dar gadinti nuotaiką pasakojant apie Lindą Kroft 
ir Andersonus? Jis daro paslaugą broliui Gabrieliui, saugoda- 
mas jį nuo nemalonumų. 

— Jie pasirodys po kelių minučių, - pasakė jis Henkokui. — 
Pasak paskutiniojo pranešimo, jau prie sankryžos. Jie bus 
čia... O, girdžiu skambinant. Luktelkit, pone Henkokai. 

Jis priėjo prie durų ir pakėlė ragelį. 

— Klausau. 

— Turite svečių, pone Heningsai. 

— Kokių? 

— Jauną moterį, kuri šiandieną prisistatė jūsų sužadėtine. 

Džemis šiandien naujajam durininkui išrėžė piktą moralą, 
kad įleido į butą jo sužadėtinę, kuri, pasirodo, mirė prieš ketu- 
rias dienas. Dabar vyro tonas buvo labai pagarbus. 

— Suja vyriškis. 

— Siųskite juos į viršų. 

— Taip, pone Heningsai. 

— Ir dar, Hari, netrukus atvyks du ponai. Juos taip pat at- 
siųskite į viršų. Nereikia man skambinti. 

- Žinoma, pone. 

— Neužsiminkite apie jų atvykimą poniai Loid. 

— Supratau, pone. 

Džemis grįžo ir tęsė pokalbį su Henkoku. 

— Jie jau keliasi į viršų. Jozuės nereikės ilgai laukti. 

— Moteris neturi nukentėti, pone Heningsai. 

— Jūs man jau sakėt. 

— Brolis Gabrielius tai ypač pabrėžė. Jis labai nenori, kad ji 
nukentėtų. Jokiu būdu. 

— Supratau, - atsakė jis, nors nieko nesuprato. Brolis Ga- 
brielius nebesilaiko savo principų? Kam saugoti Meliną? 
Programai jos nebereikia. Pasaulyje yra tūkstančiai moterų, 
kurios tiks kaip ir ji, o su jomis bus daug mažiau vargo. 

Jis manė, kad brolis Gabrielius negalėjo į ją žiūrėti kaip į 
tą, „kuri jį paliko kaip paprastą vyrą. Jis nebuvo paprastas 
vyras. Broliui Gabrieliui Melina - iššūkis jo Dievo įkvėptoje 
misijoje. Todėl jai reikia dvasinio vadovo, mokymo ir draus- 
mės. Galima tik žavėtis, kad brolis Gabrielius nori atpirkti ją, 
o ne asmeniškai priimti iššūkį. 

Džemis nebuvo pasiekęs tokio aukšto dvasinio lygio. Jam 
buvo be galo sunku atleisti. Jis negali jos nuolatinių įžeidinė- 
jimų laikyti dvasiniais trūkumais. Tai baisūs asmeniniai už- 
gauliojimai, į kuriuos jis negali nekreipti dėmesio, juo labiau 
atleisti. 

— Nesirūpinkite, pone Henkokai, - saldžiu balsu tarė jis. — 
Šie vyrai profesionalai. Jozuė supranta, kokia kebli ši padė- 
tis. Jis žino, ką daryti. 

— Taip, ir aš manau, kad žino. 

Henkokas pirmas padėjo ragelį ir Džemis nusprendė, kad 
kitą kartą paskambinęs jis pareikalaus - ne paprašys - pa- 
sikalbėti asmeniškai su broliu Gabrieliumi. Jam nepatinka, 
kad pokalbius filtruoja Henkokas, kuris, Džemio nuomone, 
tėra išliaupsintas sekretorius. 

Tačiau kai Melina ir Hartas pakeliui į viršų, ne laikas galvo- 
ti apie pasipūtusį poną Henkoką, yra ir svarbesnių dalykų. 

H.: jie pasirodė, durininkas juos sutiko rūgščia mina. Pasi- 
kalbėjęs su Džemiu, jis netapo draugiškesnis. 

— Sako, galite užeiti, ponia Loid. 

— Ačiū. 

— Dėl jūsų aš turėjau nemalonumų su ponu Heningsu. Ko- 
dėl melavote, kad esate jo sužadėtinė? 

— Taigi... Ponas Heningsas žino, kad apsilankiau jo bute? 

— Taip, ponia. 

— Šaunu, - sumurmėjo Vadas. 

Jie ėjo į liftą, jis nervingai pažvelgė per petį. Melina padarė 
tą patį ir pamatė, kad patarnautojas varo jų automobilį į po- 
žeminį garažą. Verčiau būtų palikę mašiną šalia pastato, pa- 
manė ji ir pasigailėjo, kad nepagalvojo to paprašyti. Ji bijojo 
taip pat paranojiškai kaip ir Vadas. Įžengęs į liftą, jis nuspau- 
dė visų aukštų mygtukus. Ji klausiamai pažvelgė į jį. 

— Tokie mano juokai. 

— Ar manote, kad mus seka? 

— Nežinau. Nepastebėjau, kad sektų, bet... - Patylėjęs jis 
pridūrė: - Negaliu paaiškinti, bet man atrodo, kad mes nie- 
kada nesame visai vieni. 

— Ir man taip pat. 

- Jei kas nors mus seka, tegu jiems būna kuo sunkiau, - 
tarė jis rodydamas į šviečiančius mygtukus. 

— Dabar imkitės bet kokių atsargumo priemonių. Manau, 
Džemis turėtų būti baisiai įtūžęs, kad šniukštinėjau jo bute, o 
jis netgi nepaskambino ir nepaklausė, kodėl taip pasielgiau. 

— Negerai, - sumurmėjo Vadas, kai liftas ėmė kilti. 

Jis stojo kiekviename aukšte, ir kaskart, kai durys atsiver- 
davo, juos apimdavo nerimas, tarsi jie būtų išstatyti pavojin- 
gai apžiūrai. Čia buvo dar du liftai, todėl nereikėjo nerimauti, 
kad sukels nepatogumų kitiems prabangaus namo gyvento- 
jams. Bent jau niekas nelaukė lifto nė viename aukšte. 

Kai jie sustojo penkioliktajame, Vadas stumtelėjo Meliną 
lauk. 

— Džemio butas septynioliktame. 

- Žinau. 

Ji nesiginčydama pirma išėjo iš lifto. Jis mostelėjo jai į 
blausiai spingsintį ženklą „Išėjimas koridoriaus gale. Kai jie 
pasiekė jį, Vadas atidarė duris, vedančias link laiptų. Prieš du- 
rims užsiveriant, jis žvilgtelėjo per petį. Už jų nieko nebuvo. 

Koridoriaus apšvietimas buvo įmantrus ir netiesioginis. 
Be pagrindinės - apšviesti patalpą, šviestuvai atliko ir este- 
tinę funkciją. Laiptinėje šviesa buvo visai kitokia. Tvieskiant 
melsvai baltoms fluorescencinėms lempoms Vadas ir ji pasi- 
juto lyg ryškioje prožektorių šviesoje. Maskuojančioje prie- 
blandoje jie būtų jautęsi geriau. 

Vadas ištiesė ranką, sulaikydamas Meliną. Ji girdėjo tik 
jų alsavimą. Po mažiausiai šešiasdešimties sekundžių Meli- 
na klausiamai pažvelgė į Vadą. Jis papurtė galvą ir parodė jai 
nejudėti. Ji trumpino laiką, žvelgdama į jo atvirą marškinių 
apykaklę ir stebėdama gerklėje tvinkčiojančią gyslutę. 

Galiausiai jis kryptelėjo smakrą į priekį. Jie atsargiai įveikė 
dvi laiptų aikšteles iki septyniolikto aukšto. Prie durų Vadas 
sustojo ir pažvelgė į ją. „Viskas gerai? - lūpomis paklausė 
jis. Ji neryžtingai gūžtelėjo pečiais, bet tuoj apsigalvojo ir 


linktelėjo. 

Vadas atidarė duris. Koridorius buvo tuščias, tyla, tik iš 
vieno buto sklido prislopintas televizoriaus garsas. Kol jie 
delsė, koridoriaus gale atsivėrė durys ir pasirodė Džemis He- 
ningsas. Jo veide atsispindėjo ir laukimas, ir susierzinimas. 
Jis pažvelgė į liftus, paskui - į savo laikrodį. 

Jau ketino grįžti į butą, bet atsigręžė į koridorių ir apstul- 
bo pamatęs juos. 

— Ką jūs darote ant laiptų? 

— Mankštinamės. 

Vadas ir Melina šalia vienas kito atsargiai ėjo koridoriumi 
Džemio link. 

— Įdomu, kur taip užtrukote? Durininkas skambino prieš 
penkias minutes. Liftas taip ilgai nevažiuoja. - Jo žvilgsnis 
nuslydo į Vadą. - O, kaip sakoma, ir nelauktas visada pa- 
sirodo. 

— Ir man malonu tave matyti, Heningsai. Ar pakviesi mus 
į vidų, o gal čia, koridoriuje, aptarinėsime, kad visi kaimynai 
girdėtų, kaip šįryt užsakei Melinos žmogžudystę? 

- Žmogžudystę? - nusijuokė jis. - Matyt, tiek jūs ir težino- 
te? — Jis plačiu mostu pakvietė į butą. 

Melinai žengiant į priekį, Vadas įspėjamai sugriebė ją už 
rankos. 

— Po tavęs, Heningsai. 

Džemis vėl prunkštelėjo, lyg Vadas būtų pajuokavęs, ir pir- 
mas įėjo į butą. Vadas pastūmė duris, bet Melina pastebėjo, 
kad jis neleido joms užsitrenkti. Ji suprato, kad jis nori pasi- 
likti kelią pabėgti, nors susirėmęs su Vadu Džemis, be abejo- 
nės, pralaimėtų. 

— Ar galiu jums pasiūlyti ko nors išgerti? - širdingai pa- 
klausė Džemis. 

— Atėjome ne į svečius. 

— Ne, ištikimasis drauge, - tarė jis vėl linksmai šyptelėda- 


mas Vadui. - Aš ir nemaniau. Judu visą dieną praleidote žais- 

dami seklius, ar ne? - Džemis atsigręžė į Meliną ir jo šypsena 
dingo kartu su apsimestiniu nuoširdumu. - Tu nelabai gerai 
paslėpei pėdsakus, įsilaužusi į mano butą, Melina. 

— Man nerūpi, kaip paslėpiau pėdsakus. Svarbiausia, kad 
radau, ko ieškojau. 

— Ir ką radai? 

— Mįslės raktą. Aš tik nežinau, kaip jį paaiškinti. 

Džemis atsirėmė į sofos atkaltę ir išskėtė rankas, rodyda- 
mas, kad jis pasiruošęs jai tarnauti. 

— Deilas Gordonas, Džemi, - be įžangos tarė ji. 

— Ir kas iš to? 

— Tu jį pažinojai. 

— Taip. 

Ji matė, kad Vadą kaip ir ją pribloškė Džemio atvirumas. 
Vadas nesitikėjo, kad jis eis taip toli. Jis ketino išmušti tiesą 
iš Džemio Heningso, jei šis imtų išsisukinėti. 

Džemio atvirumas vertė būti vis atsargesnei. Jis nieka- 
da neprisipažintų pažinojęs sužadėtinės žudiką, jei jo kas 
nors nesaugotų ir jis nebūtų tikras, kad tos tiesos pareigūnai 
nesužinos. 

- Iš kur tu jį pažinojai, Džemi? Juk jūs nebuvote draugai. 

— O, atmesk šią mintį. - Jis sudrebėjo. - Tiesą sakant, man 
nuojo oda eidavo pagaugais. Mūsų pažintis buvo grynai pro- 
fesinė. Mes su Gordonu dirbome tai pačiai organizacijai. 

— Voterso klinikai? - paklausė Vadas. 

— Ne, Vade. - Ji aplenkė jį vienu žingsniu. - Jie dirbo bro- 
liui Gabrieliui. 

- Žinai, Melina, - pasakė Džemis, nerūpestingai sukry- 
žiuodamas kojas ir rankas, - aš visada maniau, kad tu daug 
guvesnė už Džilianą. Labiau pasipūtusi, mažiau sukalbama, 
ne tokia patikli, tačiau daug protingesnė. 

Ji nesileido, kad jis atitrauktų jos dėmesį tokiomis nema- 


loniomis kalbomis. 

— Ką tu dirbi broliui Gabrieliui? 

— Tu dar nesupratai? - paklausė jis. - Pastaruoju metu tu 
tapai tikra Nensė Dru*. Maniau, jau būsi įminusi mįslę. Ypač 
kai pasikalbėjai su ta Kroft ir Andersonais. Tu turi dėlionės 
dalis, bet nesugebi sudėlioti paveikslo. 

Ji buvo tikra, kad ir Vadą nustebino, iš kur jis žino apie su- 
sitikimus su Linda Kroft ir Andersonais, bet ir vėl nesileido 
išmušama. 

— Ar Gordonas pakeisdavo spermą savąja... 

— Savąja sperma? O Dieve, ne! Kokia šventvagiška mintis. 

— Tada tavo? 

Jis nusikvatojo. 

— Aš sterilizavausi. Prisimeni? 

— Vadinasi, bent tai tiesa. 

— Taip, Melina, tai tiesa. Man prieš kelerius metus atliko 
vazektomiją. Tai privaloma sąlyga, - dalykiškai paaiškino 
jis. - Mane sterilizavo, kad galėčiau eiti šias pareigas. 

Vadas nesusivaldęs sugriebė Džemį už marškinių atlapų ir 
grubiai pakratė. 

— Gana išsidirbinėti! Koks tas tavo darbas, Heningsai? 

— Aš esu prižiūrėtojas. Rūpinuosi išrinktosiomis. 

- Išrinktosiomis? 

— Tokiomis kaip Džiliana, kokia netrukus taps Melina. - 
Jis pasuko galvą ir nusišypsojo taip, kad jai pašiurpo rankų 
oda. - Aš nekalbėsiu, kol šitas laukinis manęs nepaleis. 

Ji skubiai linktelėjo Vadui. Šis paleido Džemį, bet vos 
valdėsi. 

Džemis liko ramus, siutinamai lėtai susitvarkė marškinius, 
ištiesino apykaklę, timptelėjo rankogalius ir tik tada ėmė kal- 
bėti toliau. 

— Jei moteris ištekėjusi arba turi partnerį, jos prižiūrėto- 
ja paprastai tampa kaimynė ar bendradarbė. Būtina, kad kas 


* Nensė Dru - Adamso Stratemeyerio detektyvų herojė (vert. past.). 

nors būtų netoliese ir ją stebėtų. Pavyzdžiui, Kendisę Ander- 
son prižiūrėjo moteris, tris kartus per savaitę tvarkiusi jos 
namus. Bet jei moteris vieniša, kaip Džiliana, jos partneriu 
tampa toks vyras kaip aš. 

— Tujai buvai priskirtas? 

— Nuo pat pirmų dienų, kai kreipėsi į kliniką. 

— Taigi jūsų susitikimas buvo suplanuotas? 

— Taip, Melina, - atsakė jis kantriu, globėjišku tonu, - 
mane pas ją atsiuntė. Kaip angelą sargą. Ji dvejojo, ar verta 
ryžtis dirbtiniam apvaisinimui, taigi aš ją skatinau. Tikinau, 
kad tai protinga mintis, ir aš kaip jos partneris visiškai prita- 
riu, jog ji turėtų vaiką. 

— Kodėl Džilianą nužudė, Džemi? 

Jis neatsakė ir kalbėjo toliau: 

— Jei Džiliana nebūtų pastojusi iš karto, aš būčiau skatinęs 
ją bandyti vėl. Jei būtų pavykę, būčiau ją globojęs per visą 
nėštumą, elgęsis su ja kaip su princese, nes ji buvo išrinkta 
tapti karališkos šeimos nare. Užtikrinu, Džiliana būtų buvusi 
išaukštinta. Aš būčiau rūpinęsis, kad ji gautų viską, ko trokš- 
ta ir ko jai reikia. Būčiau prižiūrėjęs, kad ji nesielgtų netin- 
kamai, kad nepakenktų vaikeliui, kurį nešioja, ir nenukryp- 
tų nuo tiesos tako, - Tuo metu jis pažvelgė į Vadą. - Bet ji 
nukrypo. Su tavim. Tu ją suteršei. Tu ją padarei netinkamą 
programai. 

— Vadinasi, tai tiesa. Jūs nužudėt Džilianą todėl, kad ji su 
manim praleido naktį? 

Jis grėsmingai žengė prie Džemio, bet Melina ištiesė ran- 
ką, užstodama kelią. 

— Ne, Vade, aš noriu viską išgirsti. Kad ir kaip sunku būtų, 
aš išklausysiu. 

— Ačiū, Melina, - Džemis su panieka pažvelgė į Vadą ir vėl 
kreipėsi į ją. - Išrinktosioms neleidžiama turėti intymių san- 
tykių su niekuo, išskyrus partnerius ar prižiūrėtojus. 


— Nes šie nevaisingi, - atšovė ji. 

— Aha! - šūktelėjo jis. - Manau, tu prasiveržei į priekį. 

Kai mintyse ėmė formuotis vaizdas, ji linktelėjo. 

— Išrenkamos moterys. Džiliana, Kendisė Anderson. Svei- 
kos jaunos moterys. 

— Visapusiškai tobulos, - nusišypsojo Džemis. 

Dabar ir Vadui atsivėrė akys. 

— Jūs genetiškai projektuojate kūdikius! 

— Kendisė Anderson graži moteris, ar ne? - retoriškai pa- 
klausė Džemis. - Puikūs fiziniai duomenys. Ir labai protin- 
ga. Apdovanota muzikiniu talentu. Tikimės panaudoti ją dar 
kartą. Kaip panaudosime ir tave, Melina. Dabar. Kadangi 
mes netekome Džilianos. Ji pasmerkė save, pasidavusi gei- 
duliams, todėl tu išrinkta ją pakeisti. 

Jo balsas įgijo keistą dainuojančią intonaciją. 

— Džiliana būtų buvusi ideali. Deilas Gordonas iš karto su- 
prato. Matai, jo darbas buvo atrinkti tinkamas kandidates, 
paskui jas apvaisinti. Džiliana atrodė visiškai ideali. Protin- 
ga, neįsipainiojusi į santykius su vyru, kas galėtų trukdyti. 
Taigi ji buvo labai trokštama kandidatė programai. Labai rei- 
kalinga. O dabar programai reikia tavęs, Melina. 

Jis suspaudė jos rankas savo karštais, drėgnais delnais, su- 
sižavėjęs nusišypsojo ir pareiškė: 

— Aš laimingas dėl tavęs. 

Ir staiga jo galva ištiško į gabalus. 


20 shurius 


Vadas šoko ant Melinos ir parbloškė ją ant grindų, uždeng- 
damas savo kūnu. Džemis Heningsas gulėjo vos už kelių co- 
lių. Virš pečių iš jo mažai liko. Didelis langas, išeinantis į Da- 
laso dangoraižius, buvo suskilęs. Visa tai Vadas įsidėmėjo per 
sekundės dalį. 

Jis nusirito nuo Melinos, patraukė už stalinės lempos lai- 
do ir išlupo kištuką iš lizdo. Kambarys aptemo. 

— Kas... Iš kur? 

— Manau, nuo namo stogo kitoje gatvės pusėje, - atsakė jis 
į Melinos mikčiojimą. Jis nesiliovė ja stebėtis. Bet ką, aptaš- 
kytą krauju ir smegenimis, galėjo ištikti isterijos priepuolis. 

Ji arba labai drąsi moteris, arba paveikta šoko. Vadinasi, 
bet kurią akimirką gali palūžti. 

— Arjums viskas gerai? 

Ji be žodžių žvelgė į jį, tada jis pakartojo klausimą ir griež- 
tai ištarė jos vardą. 

— Taip, taip. 

— Nejudėkit. 

- Vade... 

— Palaukit. 

Jis nušliaužė į virtuvę ir grįžo su popierinių rankšluosčių 
ritiniu. 


— Nusišluostykite veidą. Greičiau. 

Ji skubiais judesiais nusivalė veidą. Jis pavilgė seilėmis 
kamputį ir nubraukė likusias dėmes. 

— Nusivilkit švarkelį. 

Ji nesiginčydama pakluso. 

Jis apsidžiaugė, kad megztinis po švarku liko nesuteptas. 

— Ar aš nekruvinas? 

Ji atidžiai pažvelgė į jį. 

— Aš ne... aš ne... Ne, nemanau. 

Kiek laiko praėjo? Dvidešimt sekundžių? Trisdešimt? Ke- 
turiasdešimt? 

— Turim nešdintis iš čia. 

— Ar kitas taikinys - mes? 

— Jūs ne, - sarkastiškai pasakė jis. - Jūsų reikia prog- 
ramai. 

— Verčiau numirsiu. 

— O aš verčiau gyvensiu. Eime. 

Jis padėjo jai atsistoti. Jie susilenkę nubėgo prie durų. Kai 
pasiekė jas, Vadas griebė telefono ragelį. 

— Koks durininko vardas? 

— Henris? Ne, Haris, - pasitaisė ji, kai vyras atsiliepė. 

— Padėkit! Jie bepročiai! Jie padegė butą. Hari! Ar girdi! 
Gelbėkit! Gaisras! Gaisras! 

Paskui jis metė ragelį, kuris atsitrenkė į sieną. Sugriebęs 
Melinos ranką Vadas išbėgo į koridorių. Jiems dar nepasie- 
kus koridoriaus galo šaižiai sukaukė priešgaisrinė signaliza- 
cija, pradėjo atsidarinėti durys. 

Vadas žinojo, kad žmonės tikrai nepaliks patogių savo 
butų, nenorės nutraukti ramaus vakaro, jei kas nors nepa- 
tvirtins, kad pavojus tikras. Jis taip pat puikiai nutuokė, kad 
šiuolaikinėje visuomenėje nebendraujama su kaimynais. Ir 
beveik neabejojo, kad niekas neįtars, jog jis čia negyvena. 

Pašėlusiai modamas rankomis, jis ėmė rėkti: 

— Greičiau, greičiau! Bėkit žemyn! D bute gaisras! Jis žai- 


biškai plinta! 

Gyventojas iš apatinio buto, išgirdęs signalą, išbėgo į laip- 
tine ir suriko: 

— Ar tikrai gaisras? 

— Septynioliktame D bute! Pasakykite kitiems iš jūsų aukš- 
to, kad gelbėtųsi. 

Nušuoliavę žemyn kelis aukštus, jie įsiliejo į bėgančiųjų 
minią. To Vadas ir siekė, paskelbdamas pavojų. 

— Ką darysim, kai atsidursim apačioje? - dusdama paklau- 
sė Melina. 

— Nežinau. Tikiuosi, bus toks sąmyšis, kad įstengsim pa- 
sprukti. Tik nepaleiskit mano rankos. 

Ji pritariamai spustelėjo jo plaštaką ir padėjo sarį dėvin- 
čiai moteriai nešti du miegančius vaikus. Dar nepasiekes fojė, 
Vadas išgirdo kaukiančias sirenas. Kai jie pribėgo vestibiulio 
duris, namą saugoję policininkai vedė žmones per avarinį šo- 
ninį išėjimą. Dvi gaisrinės jau buvo atvažiavusios. Ugniage- 
siai su visa įranga šoko iš automobilių ir bėgo link įėjimo, kur 
Haris kažką pašėlusiai aiškino. Vadas nudžiugo, kad durinin- 
kas užsiėmęs ir nepastebi jo ir Melinos minioje, plūstančioje 
avarinio išėjimo link. 

— Nekelkit galvos, - paliepė jis, kai jie brovėsi pro duris. Jie 
ėjo nuleidę akis. 

Išėjus jis ėmė stumti ją į minios pakraštį, bet laikė šešėlyje, 
kai saugos darbuotojai lydėjo juos į pastato, iš kurio, jo spėji- 
mu, buvo paleisti šūviai, automobilių aikštelę. 

Vadas stabtelėjo, gyventojų minioje išvydęs du pažįstamus 
veidus. Vyrai įnirtingai žvalgėsi aplink, bet ne todėl, kad bi- 
jotų gaisro. Jie nužiūrinėjo visų išeinančiųjų veidus. Vadas 
apgręžė Meliną ir pakeitė kryptį. 

— Neatsigręžkit. Pavojus. Mūsų apsimetėliai FTB agentai. 
Lažinčiaus iš didelės sumos, kad šovė jie. 

— Kodėl jie nužudė Džemį? Juk jie vykdė jo įsakymus? 

— Taijis taip manė. 

Ji susirūpinusi prikando apatinę lūpą. 


susikeitimas * 315 


— Ką mes dabar darysim? 

— Galim pamėginti susitarti su tais vyrukais. 

— Aha! - sarkastiškai metė ji. 

— Galim paskambinti Tobijui. Ar Losonui. Bet kuris mums 
padės. 

— Jie mus sulaikys. 

Vadas pats sau manė, kad jie su Melina kvailiai, nepasinau- 
doję FTB ir Policijos departamento apsauga. Jų gyvybėms 
gresia pavojus. Bent jau jo. Dabar, kai nusikratyta Heningsu, 
kita kulka tikriausiai skirta jam. Jie jau du kartus nesėkmin- 
gai mėgino jį nubausti, kad „suteršė“ Džilianą ir padarė ne- 
tinkamą programai. Ir jam labai nepatiko, kad jie ketina ją 
pakeisti Melina. 

Žinoma, viskas, ką Heningsas sakė, galėjo būti tik pami- 
šėlio kliedesiai. Jis su draugeliu, seksualiniu iškrypėliu Gor- 
donu, galėjo būti fanatikai, pasinaudoję gerąja brolio Gabrie- 
liaus žinia, kad pateisintų savo iškrypėliškus veiksmus. 

O galir ne. Tada perspektyvos bauginančios. Jei brolis Ga- 
brielius sukūrė kažkokią genetinio projektavimo programą, 
padariniai gali būti siaubingi, netgi sukelti globalinę katas- 
trofą. Vadas suvokė, kad būtų beprotis, jei nemėgintų užkirs- 
ti tam kelio. 

Kita vertus, jis dar neturi pakankamai faktų. Kol kas tai tik 
asmeninė kova, o jis nenori, kad kiti už jį kautųsi. Galbūt tas 
iš protėvių paveldėtas nereikalingas užsispyrimas ar tiesmu- 
kas išdidumas ėmė reikštis kaip tik dabar? Gal jis turi dau- 
giau indėno bruožų, negu norėjo pripažinti? Kaip ten buvę, 
dabar nėra ko pasikliauti savo instinktais. 

— Manau, mes viską statom ant kortos, Melina, bet ren- 
katės jūs. - Per triukšmą ji vos girdėjo jo žodžius. - Džiliana 
buvo jūsų sesuo. 

— Dvynė. Tai labai asmeniška. 

— Man - taip pat. 

— Tada atsakymas aiškus. 

— Gerai. 

Dabar, priėmus sprendimą, jiems vėl iškilo dilema, ir tai 
darėsi pavojinga. Jis sukėlė sąmyšį tikėdamasis, kad jie ne- 
pastebėti paspruks iš pastato. Bet ši strategija turėjo trūku- 
mų. Vienas iš jų - jie be automobilio. Nėra vilčių jį pasiimti iš 
aikštelės, nes ją užstatė avarinių tarnybų automobiliai. Be to, 
tuoj bus nustatyta, kad gaisro pavojus - tik maskuotė, sle- 
pianti Džemio Heningso nužudymą. 

Sekdama jo minčių tėkmę, Melina tarė: 

— Turim bėgti. 

— Labai greit. Kai tik bus aptiktas Heningso kūnas, visi 
policininkai norės mus apklausti. Durininkas Haris mūsų 
neužmirš. Ypač jūsų, - Vadas pažvelgė į jos plokščiapadžius 
batus. - Ar pajėgsit bėgti, jei reikės? 

— Aš bėgioju. Tris kartus per savaitę. 

— Kur artimiausias prekybos rajonas? Intensyvus eismas? 
Daug žmonių? 

— Ouklono gatvė. Ten, - ji mostelėjo ranka. 

— Aš už jūsų. Eikit lėtai. Pasistenkit neatkreipti dėmesio. 

Jis uždėjo rankas jai ant liemens. 

Jie brovėsi per žmonių minią. Kai kurie jau abejojo gaisru 
ir keikė nepatikimą techniką, keliančią netikrą aliarmą. 

Jau beveik buvo pasieke minios pakraštį, kai Vadas pasuko 
galvą pasižiūrėti, ar niekas jų neseka, ir pastebėjo apsimetėlį 
Tobiją, stovintį vos už dvidešimties metrų. Ištiesęs kaklą, jis 
lankstė galvą pirmyn atgal, akimis varstydamas pastatą pali- 
kusį vyrų, moterų ir vaikų būrį. 

Staiga jis atsigręžė. Vadas nespėjo nuleisti galvos ir jų akys 
susidūrė. 

— Bėkit! - įsakė jis Melinai ir stumtelėjo ją. Tuo metu užpa- 
kalyje pasigirdo šūksnis. 

Ji nedvejodama ir nieko neklausinėdama nurūko per au- 
tomobilių aikštelę, nesutriko, kai jie pasiekė neaukštų krūmų 
gyvatvorę, peršoko ją kaip olimpietė ir visu greičiu nudūmė 

toliau. Gatvė buvo tuščia. Jie perbėgo ją, staiga Vadas išgirdo 
cypiančias padangas ir atsisukęs pamatė, kaip mikroautobu- 
sas vos neparbloškė jų persekiotojų. 

Tuo pasinaudojusi Melina nėrė per aukštą, tankią gyva- 
tvorę, atitveriančią tuščią plotą. Dabar jų neapšvietė gatvės 
žibintai. Buvo tamsu, takas nelygus. Vadas vos neatsitrenkė į 
metalinį į žemę įkastą nekilnojamojo turto agentūros skydą 
ir nusibrozdino kelį. 

— Čia, - riktelėjo Melina, kai jie pasiekė sklypo pakraštį. Ji 
rodė kelią per banko priestato įvažiavimą už tvoros, paskui 
į kitą tamsų sklypą, kurio centre stovėjo apleistas pastatas. 
Kai jie apibėgo namą, jis sugriebė jos ranką ir sustabdė. Jie 
prigludo prie sienos karkaso. Medis kvepėjo senove, pelėsiais 
ir pūvančia dvėseliena. 

— Viskas gerai? - sunkiai alsuodamas sukuždėjo jis. 

— Arjie vis dar mus vejasi? 

— Nenoriu rizikuoti. Ar dar toli? 

— Už dviejų ar trijų kvartalų. Matot šviesas? 

Virš medžių viršūnių ir namų stogų jis matė reklamų 
šviesas. 

— Pirmyn! 

Daugelis senų rajono namų buvo paversti antikvariatais, 
kirpyklomis, advokatų biurais, kurie šiuo metu nebedirbo. 
Jie laikėsi šešėlių - medžių, tvorų, krūmų. 

Per petį ji paklausė: 

— Kai ten atsidursim... 

— Stabdykit pirmą pasitaikiusį taksi. 

Nelengva rasti taksi tokiame mieste kaip Dalasas, kur au- 
tomobilių skaičius beveik viršija gyventojų. Vadas manė, kad 
didžiausia tikimybė rasti taksi bus prie kokio restorano ar 
klubo, kur išgėręs žmogus verčiau renkasi taksi, negu rizi- 
kuoja gauti baudą. 

Jie vinguriavo per prisigrūdusią automobilių aikštelę, ap- 
tarnaujančią kelis restoranus. Restoranų lankytojai lydėjo juos 

smalsiais žvilgsniais. Vadas nesibaidė praeivių. Kaip tik džiau- 
gėsi, kad aplinkui pilna žmonių, o gatvėje - automobilių. 

— Pamėginkim įsimaišyti į minią, - tarė jis ir sugriebė Me- 
linos ranką. Jei ne veidais žliaugiantis prakaitas, juos buvo 
galima palaikyti į pasimatymą atėjusia porele. 

— Štai! — tarė jis, pamatęs prie restorano durų privažiuo- 
jantį taksi. 

Jie nėrė tarp šliaužiančių automobilių, perbėgo gatvę ir 
įšoko ant užpakalinės sėdynės, aplenkę tris japonų turistus. 

— Kur? - riktelėjo vairuotojas. 

— Važiuokit į nacionalinį keturiasdešimt penktą greitkelį. 
Aš pakeliui pasakysiu, kur vykti toliau. 

Vadas patraukė Meliną ant sėdynės. Jai nereikėjo sakyti, 
kad nuleistų galvą. 

— Štai ten! - sukuždėjo ji. - Po restorano iškabos R raide. 

Apsimetėlis Tobijas ir jo partneris išsiskyrė šioje jaunų 
pasiturinčių verslininkų minioje - prakaituoti, nuo bėgimo 
besikilnojančiomis krūtinėmis, nusivylusiais veidais. Vadas 
žvelgė į porą, kol taksi nutolo. 

— Jie mūsų nepastebėjo, - pasakė jis ir išvargęs atsirėmė į 
sėdynės atlošą. Jis sėdėjo užsimerkęs ir tik traukė į save orą. 
Galiausiai paklausė: - Kaip jūs laikotės? 

Ji pakėlė megztinio apačią ir įkniaubusi nuo veido šluostė- 
si prakaitą. Jis pastebėjo, kad jos pečiai krūpčioja. 

— Melina? 

Jis ištiesė ranką, apkabino jos pečius ir prisitraukė ją artyn. 

— Ar mes dalyvaujame lenktynėse? - paklausė vairuotojas. 

— Taip. Maratone. O dabar užsiimkite savo reikalais ir vai- 
ruokite. 

- Jėzau! Tik nenukąskit man galvos. 

Nekreipdamas dėmesio į smalsų vairuotoją, Vadas panėrė 
pirštus į šlapius nuo prakaito Melinos plaukus. 


— Viskas gerai. Neverkit. Jūs saugi. 

Kai ji pakėlė galvą, jis nustebęs pamatė, kad ji ne verkia, o 
juokiasi. 

— Aš nežinau, kas man atsitiko, - sukuždėjo ji. - Aš ką tik 
mačiau ištaškytas žmogaus smegenis, mes pamelavome apie 
gaisrą, mane vijosi vyrukai, ketinantys nužudyti vieną iš 
mūsų, o gal ir abu. Aš bėgu nuo FTB. Ir aš juokiuosi? 

Vos tik ji tai pasakė, jos veidas pasikeitė ir pasipylė ašaros. 

Vadas delnu apglėbė jos pakaušį ir prispaudė prie savo krū- 
tinės. Jis masažavo jos galvą, o ji kūkčiojo, įsikniaubusi į jo 
marškinius. 

Jis nekentė būti šalia verkiančios moters. Ašaros rodo 
emocijas, kurių geriau vengti - baime, nusivylimą, sielvartą, 
pyktį. Kai moteris pradeda verkti, nori būti bet kur, tik ne su 
ja. Ypač jei ji verkia dėl tavęs. 

Bet dabar jis neprieštaravo, kad Melina verkia. Jei kas ver- 
tas ašarų, tai tik ji. Iki šiol ji rodė neįprastą drąsą. Jis bet kada 
priimtų ją į savo įgulą. Ji įrodė, kad ja galima pasikliauti kri- 
tinėje situacijoje. 

Tačiau dabar, kai pavojus praėjo, jam atrodė, kad jai lei- 
džiama šiek tiek palūžti kaip ir visiems žmonėms. 

Jis prispaudė ją arčiau, smakru įsikniaubė į jos viršugalvį, 
viena ranka glostė nugarą, o kita buvo apglėbęs pakaušį. Jis 
leido jai verkti, kol ašaros išseko, ir nepajudėjo, kol neįsitiki- 
no, kadji nurimo. Tada parėmė pirštu jos smakrą ir kilstelėjo 
veidą. 

— Arjau geriau? 

— Aš vemiu ir žliumbiu. Puiki sąjungininkė, tiesa? 

— Ar girdėjote, kad skųsčiausi? - nusišypsojo jis, ji taip pat 
atsakė šypsena. 

Jos sprandas gulėjo jo alkūnės linkyje, galva pakelta ir 
atlošta, kaklas neuždengtas. Vadas nykščiu nubraukė ašarą 
nuo jos skruosto ir neatitraukė rankos. Kita ranka palietė 
nuogą jos kūno dalį tarp patraukto į viršų megztinio ir kelnių 


juosmens. 

Jos lūpos prasivėrė, ji greitai įkvėpė. Jis nebūtų atitraukęs 
žvilgsnio nuo jos akių, net jei kas nors būtų pasakęs, kad sau- 
lė užgeso. Staiga pajuto, kad jos ranka, prieš kelias sekundes 
gniaužusijo marškinius, dabar guli žemiau diržo sagties, kai- 
tindama jį. 

Jam smaugė gerklę, bet jis įstengė ištarti jos vardą: 

— Melina? 

— Klausykit, nepykit ant manęs, - nuo priekinės sėdynės 
pasigirdo vairuotojo balsas, - bet noriu žinoti, ar dar toli į 
pietus mes važiuosime, prieš išsukdami iš greitkelio? 

Ji sujudėjo pirmoji. Apgailestaudama atsisėdo ir tarp jų at- 
sirado tarpas. Melina patraukė žemyn megztinį, atgalia ran- 
ka nusišluostė šlapius nuo ašarų skruostus ir užkišo plaukus 
už ausų. 

Vadas pasakė vairuotojui, kur sukti. 

— Važiuokit į rytus. 

Jis vis dar stebėjo Meliną, kai ji nesėkmingai mėgino apsi- 
mesti, kad tos akimirkos - jis nežinojo, kaip kitaip pavadin- 
ti, - nebuvo ir kad jei jiems nebūtų sutrukdę, jis būtų priglu- 
des lūpomis prie jos kaklo duobutės, kurią puošė pakabutis 
su rubinais. 

Ji nervingai pasimuistė. Atrodė, nežino, kur nukreipti 
akis. Galiausiai neberadusi judesių, kuriais galėtų atitraukti 
dėmesį, ji pažvelgė į jį. 

— Kur mes važiuojam? 

— Jūs nebijote skristi? 


29 shyrius 


Brois Gabrielius meldėsi. 

Maldos ritualą jis atlikdavo tris kartus per dieną: prieš 
pusryčius, pietus ir miegą. Šį vakarą jo malda buvo ilga, kaip 
ir kupina įvykių dieną. Pamokslas, kurį jis šią popietę įrašė 
televizijai, buvo ypač įkvepiantis. Jo tema - išmėginimas. Ne 
tas, kurį aprašo Naujojo Testamento „Apreiškimo knyga, bet 
tas, kai kasdienis gyvenimas tave išbando antraeiliais erzi- 
nančiais dalykais. Jis pasidalijo su klausytojais, kaip įveikti 
šiuos įkyrius, ramybės neduodančius nemalonumus. 

„Atiduokite juos man! - maldavo jis savo nuoširdžiausiu 
balsu. - Užkraukite juos ant mano pečių.“ 

Ir aiškino, kad savo rūpesčius perkelti nėra sunku, jei ken- 
čiantysis visiškai pasitiki broliu Gabrieliumi ir jo sugebėjimu 
kitų gyvenimą padaryti geresnį. 

Iš tiesų jam nebuvo sunku skelbti šią idėją, nes pats tuo 
tikėjo. 

Jis gali palengvinti kitų gyvenimą. Jo tobulumas įkvepia 
jo sekėjus. Jis skleidžia meilę nemylimiesiems. Jo pažadai 
apie naująją pasaulio tvarką suteikia vilties ją praradusiems. 
Jis yra gerumo įsikūnijimas. 

Gerumo įsikūnijimas. Hm. Sparnuota frazė. Reikia ją pri- 


siminti. 


322 » Sandra Brown 


Kieme po jo balkonu žaidė vaikai. Kiekvieną vakarą pusva- 
landį po vakarienės jie galėdavo daryti ką nori, tik nežiūrėti 
televizoriaus. Išskyrus jo laidas, kitos programos bendruo- 
menėje buvo draudžiamos. Laikraščiai, knygos, radijo laidos 
leidžiamos tik tos, kurioms jis pritardavo. Brolis Gabrielius 
siekė, kad niekas neterštų protų tų, kurie stovi visa pakopa 
aukščiau, kuriems leista gyventi šventykloje ir dirbti tiesio- 
giai bendruomenei. Tokiais gražiais vakarais vaikai žaisdavo 
kieme ir jiems tai buvo puiki proga matyti jį besimeldžian- 
tį. Jie niekada neturi suabejoti jo pasišventimu. Brolis Ga- 
brielius vylėsi išauklėti vaikus taip, kad kiekvienas trokštų 
pasiekti tokį lygį kaip jis. Vaikus prižiūrėjo jų motinos ar 
įmotės, bet brolis Gabrielius reikalavo, kad kiekvienas vai- 
kas užsiimtų tuo, kuo nori. Kaip kitaip jis sužinos, kokie jų 
gabumai, kas jiems geriausiai sekasi? Gal tas berniukas bus 
mokslininkas? Gal ana mergaitė ekstrasensė? Džoelas - pui- 
kus sportininkas, Margaretė - intelektualė, Viljamas traukia 
draugus kaip magnetas metalo drožles. Sara turi ne tik komi- 
kės talentą, ji tikra diplomatė ginčuose. Ar jis pastebėjo, kad 
Deividas turi verslininko bruožų? O Dženiferė - išskirtinių 
lyderės savybių? Žinoma, berniukai juo domisi labiau negu 
mergaitės. Mergaitės taps moterimis, o pagrindinė moters 
funkcija akivaizdi. Vis dėlto brolis Gabrielius - realistas. Šian- 
dien moterys užkariauja pramonę, politiką, prekybą, įvairias 
sritis, ypač Šiaurės Amerikoje ir Vakarų Europoje. Kol ši ten- 
dencija išlieka, jis turi atitinkamai planuoti. Mergaitės turi 
būti pasiruošusios imtis tokios pat veiklos kaip ir berniukai. 
Tiesą sakant, kai kuriose srityse jos pasiekia daugiau už savo 
varžovus vyrus. 

Jis mąstė apie juos visus, stebėjo elgesį, ieškojo trūkumų, 
kurie būtų galėję pašalinti juos iš programos. Tačiau tik keli 
vaikai neatitiko jo reikalavimų, ir tai rodė, kad jis pasirinko 


teisingą selekcijos būdą. 

Klūpodamas nulenkęs galvą maldoje, jis vakarais planuo- 
davo kiekvieno vaiko ateitį, svarstė apie visus protu neaprė- 
piamus pokyčius, kurie vyks, kai vaikai pagaliau išeis į pasau- 
lį atlikti jiems skirtų užduočių. Vien pagalvojus apie tai jam 
svaigo galva. 

— Amen. 

Jis atsistojo ir pakėlė rusišką maldų pagalvėlę. Kažkas 
apačioje pastebėjo, kad brolis Gabrielius liovėsi meldesis, ir 
šūktelėjo sveikindamasis. Jis pamojavo. Greitai visų buvusių 
kieme akys nukrypo į jį. Jie troško jo dėmesio. 

- Žiūrėkite į mane, broli Gabrieliau. 

Džoelas sviedė kamuolį, kuris pataikė į krepšį. Būsimoji 
NBA žvaigždė? Jei taip atsitiktų, tik pagalvok, kiek jaunuolių 
laikytų jį pavyzdžiu. Kiek žmonių jis atverstų į tikėjimą. 

Jis pagalvojo, kad būtinai reikia surasti trenerį, kuris ug- 
dytų šį įgimtą Džoelo talentą. 

— Šaunuolis! - paplojęs šūktelėjo brolis Gabrielius. 

Leslė, mergaitė iš Ajovos fermos, žiūrėjo į jį su neslepia- 
mu susižavėjimu. Po apsilankymo pas jį jos požiūris visiškai 
pasikeitė. Jam pranešė, kad ji nebėra nusivylusi ir nebesiilgi 
namų. Ji uoliai kibo į mokslus ir puikiai atliko savo pareigas. 

Jis mirktelėjo merginai ir ši nuraudo. Kaip ir turėjo. Lovoje 
ji buvo žemiškai jausminga, iš to galėjai spręsti, kad buvo au- 
klėjama kaime. Ji pasirodė neįtikėtinai gera meilužė. 

Marija, mergina gražiais tamsiais garbanotais plaukais, 
abiem rankom prilaikė didžiulį pilvą. Ji atrodė lyg prinokęs 
vaisius, pasirengęs nukristi. Po drabužiais atsikišę dideli lyg 
nykščiai speneliai buvo pasiruošę žindyti kūdikį. Staiga bro- 
lį Gabrielių apėmė geismas. Jos nėštumas per didelis santy- 
kiauti, bet yra ir kitų būdų malonumui patirti. Jis nusprendė 
ją pasikviesti vėliau. 

Pamojęs paskutinį kartą, jis apsigręžė ir įėjo į vidų. 

Gerumo įsikūnijimas. Galvoje vėl suskambo žodžiai. Šis šū- 
kis puikiai atrodys, išrašytas aukso raidėmis po jo portretu, 

kuriame jis bus pavaizduotas ištiestomis rankomis, simboli- 
zuojančiomis beribę meilę. 

Henkokas jau laukė su specialiai jam sutaisytu gėrimu, 
kurį brolis Gabrielius gerdavo prieš vakarienę. Padavęs gėri- 
mą ir paėmęs maldų pagalvėlę, Henkokas tarė: 

— Jums skambina iš Dalaso. 

Brolis Gabrielius reikšmingai pažvelgė į padėjėją ir Henko- 
kas linktelėjo. Brolis Gabrielius siurbtelėjo gėrimo ir pakėlė 
ragelį. 

— Klausau, Jozue. 

— Jūsų problema išspręsta. 

— Pasakok. 

Pokalbis buvo slaptas ir brolis Gabrielius neįjungė gar- 
siakalbio. Jis neklausinės ir nesakys nieko, kas galėtų jį su- 
kompromituoti. Jis pasitiki savo saugos priemonėmis ir 
papildoma jų apsauga. Tačiau visada išlieka pavojus, kad jos 
nėra tokios patikimos, kokios turėtų būti. Technika nebūna 
nepriekaištinga. Juo labiau žmonės. 

— Jis manė, kad mes vykdome jo įsakymus, taip ir nesupra- 
to, kad nuo šios popietės nurodymus pradėjom gauti tiesio- 
giai iš jūsų, - kalbėjo Jozuė. - Pasipūtęs menkysta. 

Brolis Gabrielius iš patirties žinojo: žmonės trokšta, kad 
jis būtų patenkintas. Pavyzdžiui, kai jis norėdavo, kad mote- 
ris lovoje atiduotų viską, apsimesdavo nuobodžiaujančiu ir 
išsiblaškiusiu. Tada ji kaip įmanydama stengdavosi uždegti jo 
aistrą. Tą patį galima pasakyti ir apie vyrus. Jei parodydavo, 
kad jie jam nepadarė jokio įspūdžio, šie imdavo girtis savo 
žygdarbiais, ir jis sužinodavo viską, ko reikia, netraukdamas 
iš jų nė vieno žodžio. 

Taigi, po trumpos pauzės Jozuė kalbėjo toliau: 

- Smūgis buvo stiprus. Jokių šansų išlikti. 

Brolis Gabrielius gailėjosi netekęs Džemio Heningso. Per 
pastaruosius kelerius metus Heningsas buvo naudingas įran- 
kis. Tačiau staiga virto kliuviniu. 

Jis pavojingai susijęs su Džilianos Loid žmogžudystės tyri- 
mu. Deilą Gordoną buvo nesunku paversti psichikos ligoniu. 
Tačiau pareigūnai vis dėlto būtų atidžiai pasidomėję, kaip 
Heningsas susijęs su byla, ir tai būtų atvedę juos prie šven- 
tyklos vartų. 

Be to, Heningsas pats pasirūpino Linda Kroft ir davė įsa- 
kymą be brolio Gabrieliaus palaiminimo. Žinoma, jis pritarė 
Heningso pasirinktai strategijai, ir pats būtų liepęs padaryti 
tą patį. Bet kaip drįso paprasčiausias mokinys būti toks įžū- 
lus ir priimti sprendimus, kuriuos priimti gali tik jis? 

Heningsas gerai atliko darbą, bet jis nėra nepakeičiamas. 
Yra ir kitų, kurie pasirengę atlikti šias pareigas ir nekantriai 
laukia savo eilės. Daugiau neverta mąstyti apie Džemį He- 
ningsą. Brolis Gabrielius išmetė jį iš galvos. 

— O kaip kitas reikalas? 

Jozuės nenoras atsakyti buvo labai iškalbingas. Brolis Ga- 
brielius siurbčiojo gėrimą, mėgindamas suvaldyti pyktį. 

Galiausiai Jozuė sumurmėjo: 

— Manau, surinkom pusę reikalingų taškų. 

Vadinasi, Kristoferis Hartas dar gyvas, o Melina Loid ne- 
sučiupta. Jo kūnu nusirito įsiūčio banga. 

— Kodėl? 

— Ne su bukapročiais turime reikalą. 

— Bet aš - su bukapročiais! - atkirto brolis Gabrielius. — 
Negi taip sunku? 

Jis taip suspaudė krištolo taurę, kad vos nesutraiškė jos. 

— Juk nenorite manęs nuvilti, - pasakė jis, pabrėždamas 
kiekvieną žodį. - Tas ponas šįvakar... 

— Taip, pone. 

— Jis mane nuvylė. Juk jūs to nenorite. 

Jozuė nebuvo labai nuovokus, bet suprato, kad kalbama 
apie Džemį Heningsą. 

— Ne, pone. 

— Tada siūlau ryte man pranešti gerą žinią. 

Jis baigė pokalbį ir piktai išmaukė likusį gėrimą. 

— Dar vieną? - paklausė Henkokas. 

— Taip, o paskui atsiųskite man Mariją. 

— Tą... 

— Mariją, Mariją! - irzliai patvirtino jis. - Pats žinai kurią. 

— Bet, broli Gabrieliau, ji aštuonis su puse mėnesio nėščia. 

— Aš žinau, kiek mėnesių! - suriko jis. - Kodėl šįvakar visi 
su manim ginčijasi? 

Jis jautė, kaip galvoje ir kakle įsitempė kraujagyslės. Re- 
tai prarasdavo savitvardą, o dar rečiau prie Henkoko. Jis 
nusigręžė, kad nematytų įskaudinto padėjėjo veido. Henko- 
kas taip pat nenorėjo būti brolio Gabrieliaus nesivaldymo 
liudininkas. Savitvardos praradimas - žmogiškoji silpnybė. 
O broliui Gabrieliui silpnybė - neleistina. 

Tai ta moteris, karčiai pagalvojo jis. Dėl visko kalta Džiliana 
Loid. Dėl jo pykčio priepuolio ir visų nelaimių, kurios įvyko 
per pastarąsias kelias dienas, kalta ji ir ta jos su astronautu 
praleista naktis. Apmaudu, kad ir dvynė sesuo pasirodė esan- 
ti tokia pati. 

— Pone Henkokai, - staiga kreipėsi jis. 

— Taip, pone? 

— Ar baigėt tikrinti faktus apie Meliną Loid? 

— Dar vis renku duomenis, pone. Nenoriu atnešti rezulta- 
tų, kol pats nebūsiu visiškai patenkintas. 

- Vertinu jūsų kruopštumą. - Jis metė kaulą Henkokui, 
kad kompensuotų savo pykčio proveržį. - Bet kai tik būsit 
patenkintas, noriu iš karto pamatyti. Noriu viską žinoti apie 
tą moterį nuo pat jos gimimo dienos. 

— Žinoma, pone. Suprantu. Imsiuosi darbo, vos tik pakvie- 
tęs Mariją. Vakarieniausite dabar ar vėliau? 

— Paskambinsiu, kai išalksiu. 

— Taip, pone. 

Brolis Gabrielius nuėjo į miegamąjį ir uždarė duris. Lauk- 
damas merginos, jis vaikštinėjo ir galvojo ne apie ją, bet apie 

Meliną. Tikriausiai ji tokia pat kekšė kaip Džiliana, niekina- 
mai mąstė jis. 

Jokia moteris, kad ir kokia geidžiama būtų, neverta tų rū- 
pesčių, kuriuos ji sukėlė. Didžiajame veiksmų plane ji - tik 
dulkelė. Nereikšmingesnė už uodą vasaros vakarą. Juokinga 
galvoti, kad programa nukentės, jei Melina Loid joje nedaly- 
vaus. Programa svarbesnė už moterį. Svarbesnė už visas že- 
mės moteris. Viena moteris nepajėgs jos sustabdyti ir netgi 
nepakenks. 

Tačiau išdidumas neleidžia jos nurašyti ir paprasčiausiai 
pamiršti. Tai jau jųdviejų tarpusavio valios kova, nepaskelb- 
tas karas. Jei jis pasiduos, kokią žinią perduos kitiems? Kokį 
pavyzdį parodys kareiviams mūšio lauke, kurie kiekvieną 
dieną susiduria su kliūtimis, atlikdami savo misiją? Jei pa- 
sklis kalbos, kad jį įveikė moteris, jie praras tikėjimą juo. Viso 
pasaulio valstybių vadovai kreipiasi į jį patarimo ir padrąsi- 
nimo. Tokią galią turintis žmogus negali pripažinti, kad jam 
koją pakišo moteris. Jei jis pasiduos, neigiamos pasekmės jį 
pražudys. Taip neturi įvykti. 

Melina Loid atsisakė priimti seseriai tekusią dalią ir susi- 
dėjo su FTB. Dėl jos jis prarado Džemį Heningsą, kuris buvo 
toks naudingasjo bendruomenei. Ji susižavėjo tuo pačiu vyru, 
kuris suteršė Džilianą. Už tokius nusižengimus ją turi prista- 
tyti jam, kad ji atsiimtų bausmę. Tik tada, kai ji nusižemins 
ir ims atgailauti, jis pagalvos, ar verta jai atleisti, palaiminti ir 
priimti į savo šeimą. Galiausiai ji priims geros valios dovaną. 
Žinoma, priims. Kas nenorėtų būti tarp jo išrinktųjų? 


Jis valdys pasaulį. 


— Kaip vadinasi ši vieta? 
Vadas sumokėjo taksistui, kuris juos išleido, kaip atrodė, 
nežinia kur. Dalaso pašvaistė liko toli šiaurėje prie horizonto 


linijos. 

Rajonas buvo toks nuošalus, kad taksistas net išsigando. 
Jis taip skubėjo išvažiuoti, kad padangos ėmė suktis ant žvy- 
ro, kai jis staigiai apsuko ratą, o paskui nurūko ten, iš kur 
atvažiavęs. Kelias, į kurį jie pateko iš greitkelio, pasibaigė toje 
vietoje, kur dabar stovėjo Vadas ir Melina. 

Jis paėmė ją už rankos ir beveik nusitempė prie gofruoto 
skardinio pastato. 

— Leisk kalbėti man. 

— Šaunu. Aš vis tiek neturiu žodžių. 

Pastatas atrodė kaip konservų dėžutė, kurią perpjovė iš- 
ilgai ir paguldė plokščiąja puse žemyn. Arkos viduryje degė 
vienas galingas prožektorius. Jis apšvietė betoninę rampą 
kelis metrus prieš pastatą. 

Kairėje ji pastebėjo nusileidimo taką. 

Už jų - visiška tamsa. 

Priekyje trypčiojo vokiečių aviganis ir šiepė dantis. 

— Vade! - Ji stipriai patraukė jo ranką, priversdama 
sustoti. 

Tuo metu per siauras, skardoje išpjautas duris išėjo vy- 
ras. Šluostydamasis rankas į išblukusį raudoną skudurą jis 
prisimerkęs žvelgė į prožektoriaus skleidžiamą šviesą. Ma- 
tyt, jie neatrodė grėsmingai, nes jis įsakė šuniui nurimti ir 
paklausė: 

— Kuo galiu jums padėti? 

— Aš - Kristoferis Hartas. 

Tepaluotos rankos, laikančios skudurą, sustingo. Neskus- 
tas vyro žandikaulis atvėpo. Vadas žengė į šviesos ratą, kad 
vyras jį geriau matytų. 

— Tegul mane skradžiai! 

— Nežinojau, kad tu dar čia ir turi verslą. 

— Turiu. Bet darbo nedaug. Kas tavo veidui? 

Vadas neatsakė. Netgi nepamelavo. Vyrai kelias akimirkas 
žvelgė vienas į kitą, paskui Vadas pristatė ją: 

— Melina, čia Paksas Roistonas. Paksai, čia Melina. 

Vyras jai linktelėjo. 

— Ponia. 

— Malonu susipažinti. 

Tokiomis aplinkybėmis mandagios frazės skambėjo ab- 
surdiškai. Jie atvyko ne į arbatos vakarėlį, o tarp abiejų vyrų 
buvo juntama neaiškios kilmės įtampa. 

Paksas tyrinėjo juos, Melina - Paksą. Jis vilkėjo tepaluotą 
kombinezoną su užtrauktuku priekyje. Jo veidas buvo išva- 
gotas kaip seno rūkaliaus. Jis atrodė senesnis, negu buvo. 

Jis pažvelgė už jų, tikriausiai ieškodamas juos atvežusios 
transporto priemonės. 

— Ar nusileidot parašiutu? 

— Taksi. 

— Taksi, - pakartojo jis lyg nesuvokdamas, ką tai galėtų 
reikšti. - Iš Dalaso? 

— Ar tu čia vienas? 

— Tik su Banditu. - Jis klausiamai pažvelgė į abu. - Norite 
užeiti? 

Po ryškios prožektoriaus šviesos lauke viduje atrodė prie- 
blanda. Prireikė kelių akimirkų, kol jos akys apsiprato. 

Per nespalvotą televizorių rodė ledo ritulio rungtynes. Te- 
levizorius stovėjo ant dviejų šimtų litrų tepalo statinės. Pak- 
sas užsuko garsą, bet paliko mirgėti vaizdą. Banditas smal- 
siai apuostė Melinos ranką ir, matyt, pripažinęs nubėgo prie 
vandens dubenėlio ir ėmė triukšmingai lakti. 

— Jis labai išgąsdina žmones, bet tiesa ta, kad niekam tikęs 
sargas. 

— Mums pasisekė. - Ji nusišypsojo Paksui, jis taip pat nu- 
sišypsojo jai. 

— Norite kavos? 

- Lėktuvo, - pasakė Vadas, nutraukdamas jų mandagų po- 
kalbį. - Man reikia lėktuvo. 

Lėktuvai angaro viduje buvo išardyti. Akivaizdu, kad Pak- 
sas taisė vieną iš jų, kai jie atvyko. Lemputė, įsukta metali- 

niame gaubte, kabėjo tiesiai virš išardyto variklio. Jo dalys 
mėtėsi ant kilimo užsirietusiais kraštais. 

— Vienmotorio, - tesė Vadas. - Nieko prašmatnaus. 

— Kur nori skristi? 

— Tai turi lėktuvą ar neturi? - paklausė jis, nepatenkinęs 
Pakso smalsumo. 

— Turiu vieną. Lauke. 

— Galima juo skristi? 

— O tu moki skraidyti? 

Vadas iškalbingai pažvelgė į jį. 

— Tada juo galima skristi, - gūžtelėjęs pečiais atsakė 
Paksas. 

Melina vis dar nepajėgė suvokti to nebylaus dviejų vyrų 
priešiškumo, kuris buvo toks akivaizdus, beveik apčiuopia- 
mas. Vadas paprašė Pakso lėktuvo raktelių. 

— Noriu jį patikrinti. 

Paksas nuėjo į stiklu atitvertą kontorą. 

Vadas atsigręžė į Meliną. 

— Gal jis turi parduoti kokių nors užkandžių, gėrimų skar- 
dinėse - bet ko, ko mums gali prireikti. Ir dar, nueikit į tuale- 
tą. Mes turėsim pasipildyti degalų, bet skrydžiai bus ilgi. 

— Skrisime į Naująją Meksiką? 

Paksas grįžo su rakteliu ir popieriaus lapu, ant kurio buvo 
užrašytas lėktuvo numeris. 

— Rasi jį tuoj už galinių durų, dešinėje. Tai gražus nedidelis 
lėktuvėlis. Neseniai suremontuotas. 

— Ačiū. 

Melina ir Paksas žiūrėjo, kaip Vadas eina per angarą pro 
lėktuvus ir statines su benzinu ir tepalais. Trinktelėjo užpa- 
kalinės durys. Paksas atsigręžė į ją. 

— Tai ar gersit kavos? 

- Ačiū, ne. Bet norėčiau pasiimti ko nors kelionei. Užkan- 


džių, vaisvandenių, jei turite. 

Jis nuvedė ją prie dviejų automatų. 

— Gėrimai šalti, nežinau, ar šitie nepasenę. - Jis parodė į 
plastikinius pakelius ant kabliukų automato viduje. - Neatsi- 
menu, kada prekiautojas atnaujino atsargas. 

Ji pradėjo ieškoti monetų. 

— Nesirūpinkit. - Paksas atrakino automatą. - Imkit kiek 
reikia. 

Rinkdamasi ji pasakė: 

— Aš niekada neskridau su Vadu. 

— Nesijaudinkit. Jis puikus pilotas. Geresnės nuojautos 
nesu matęs. 

— Jūs kartu tarnavote armijoje? 

— Galima ir taip sakyti. 

— Ar prieš pradėdamas savo verslą jūs taip pat dirbote 
NASA? 

Jis niekinamai prunkštelėjo. 

— Ne, ponia, tik ne aš. 

— Bet judu kurį laiką buvote kartu? 

— Kol mūsų keliai išsiskyrė. - Jis mostelėjo į automatą. - 
Šie pyragaičiai su karijomis gana skanūs. 

— Užtektinai pasiėmiau, - tarė ji nusivylusi, kad jis nepa- 
aiškino, kodėl jo keliai su Vadu išsiskyrė. Kas kaltas? Mo- 
teris? Lėktuvas? Gal jie varžėsi, kuris geresnis pilotas? Gal 
Paksą pašalino iš astronautų programos ir jis pyko, kad Vadą 
priėmė? 

Paksas pasirausė, ieškodamas maišelio, ir pagaliau jį rado 
šiukšliadėžėje. 

— Vakar pirkau produktus, - paaiškino jis ir sukrovė į jį 
Melinos išsirinktus užkandžius ir vaisvandenius. - Daugiau- 
sia ėdalo šuniui. Tas prakeiktas šuo suėda kaip arklys. 

Jie išgirdo, kaip atsidarė užpakalinės durys ir Vado batų 
kulnai sukaukšėjo ant betono, jam žengiant urvą primenan- 


čiu angaru. 

— Atrodo, viskas gerai, - pasakė jis Paksui. 

— Aš tau sakiau. 

Atsigręžęs į Meliną, Vadas paklausė, ar ji buvo tualete. Ji 
papurtė galvą. 

— Nueikit. Man dar reikia paskambinti, o paskui mes ding- 
sim iš čia. 

— Štai čia, - Paksas parodė į duris, - tik turiu įspėti, kad 
ten nelabai prašmatnu, nepanašu į damų pasipudravimo 
kambarį. 

Tikrai nebuvo panašu. Nė iš tolo. Kriauklė ir spintelė iš- 
margintos kalkių dėmių, grindys tepaluotos. Prie sienos 
prismeigtame plakate buvo ne viena nuoga moteris, 0 visas 
būrys gražuolių, sustingusių ta pačia vulgaria poza. Dar vul- 
garesnė buvo frazė ant lipduko, prilipinto prie popierinių 
rankšluosčių laikiklio. 

Melina pasinaudojo tualetu, nusiplovė rankas ir veidą bes- 
palviu muilo gabalėliu. Abejingai pažvelgusi į save suskilusia- 
me veidrodyje virš kriauklės, ji aiktelėjo. Tamsios dėmės mar- 
gino jos veidą ir kaklą. Ji pasilenkė ir apžiūrėjo save iš arčiau. 
Kraujas. Džemio kraujas. Jo pėdsakų buvo ir plaukuose. 

Tramdydama kylantį išgąstį, ji giliai įkvėpė ir pakišo galvą 
po čiaupu. Vanduo buvo ledinis, bet ji tol laikė galvą po srove, 
kolvanduo pasidarė švarus. Ji nusausino plaukus popieriniais 
rankšluosčiais ir sušukavo juos pirštais, tačiau nedelsė - bet 
koks mėginimas pasigražinti buvo bergždžias. Pirmiausia 
reikėtų išsimaudyti. Atrodė, kad jau amžinybė praėjo nuo to 
laiko, kai ji prausėsi po dušu ir trinko galvą šampūnu pakelės 
motelyje šįryt. Be to, ji paliko visus savo daiktus. Jų lagami- 
nai guli automobilyje Džemio namo garaže. 

Kai Melina išėjo, Vadas vis dar kalbėjo mobiliuoju telefo- 
nu. Jis pastebėjo jos šlapius plaukus, bet turbūt suprato, ko- 
dėl ji juos skalavo. Melina nuėjo į daiktų prikrautą kontorą, 


kur Paksas sėdėjo prie rašomojo stalo ant kėdės su ratukais. 

Banditas stovėjo šalia, padėjęs galvą šeimininkui ant šlau- 
nies, Paksas glostė jo galvą. 

— Manau, todėl jis ir nepuola žmonių, - pasakė jis, meiliai 
šypsodamasis vokiečių aviganiui. - Aš jį išlepinau. Padariau 
bailiu. 

— Atrodo, ši partnerystė abiem naudinga. 

Jis linktelėjo galvą į jos šlapius plaukus. 

— Galėčiau surasti rankšluostį. 

— Jie tuoj išdžius. 

Jos akys nužvelgė kontorą ir sustojo ties nuotrauka, kurio- 
je Paksas su moterimi stovėjo prie neoninės „Golden Nugget“ 
kazino iškabos. 

— Ar čia ponia Roiston? 

— Draugė. 

— Dažnai vykstate į Las Vegasą? 

— Luiziana arčiau, - pasakė jis, turėdamas galvoje kazino 
Bosjė Sityje. - Mes vykstame ten. Kai tik galime. Aš žaidžiu 
kauliukais, o jai patinka automatai, - kalbėdamas jis stebėjo 
Vadą per blausaus stiklo kontoros sienelę. - Ar jūs... 

Sekdama jo mintį, ji papurtė galvą. 

— Tikrai? 

— Taip. 

— O man atrodė... 

— Ne. 

Paksas kažką sumurmėjo. Buvo sunku atlaikyti jo skeptiš- 
ką žvilgsnį, todėl rizikuodama išsiduoti, ji nusigręžė. Jo klau- 
simas sukėlė prisiminimus, kaip jie vos nepasibučiavo ant 
užpakalinės automobilio sėdynės. Pavojingas, neteisingas 
ir kvailas neįvykęs bučinys, kurio ji taip troško. Jų nereikš- 
mingas pokalbis baigėsi tais nesmagiais žodžiais. Melina ap- 
simetė nagrinėjanti prie sienos prismeigtą Teksaso valstijos 
žemėlapį, o Paksas toliau glostė Banditą. 

Po kelių minučių Vadas baigė pokalbį ir atėjo į kontorą, bet 
sustojo ant slenksčio. Jis kyštelėjo ranką į džinsų kišenę ir 

ištraukė tris šimto dolerių banknotus, kuriuos numetė ant 
Pakso stalo. 

— Tai visi grynieji, kuriuos turiu, o kortele mokėti 
nenoriu. 

Paksas nustebęs pažvelgė į Meliną, bet ji nieko neaiškino. 
Prisiminė Vado prašymą ir leido kalbėti jam. Kažkas čia nesi- 
klijuoja. Ji nesuprato kas, bet, bijodama pasakyti ką nors ne 
taip ir pažeisti trapią pusiausvyrą, nusprendė, kad geriausia 
bus patylėti. 

— Tu žinai, kad aš neliksiu tau skolingas, - pasakė Vadas 
mechanikui. - Sumokėsiu, kai grąžinsiu lėktuvą. 

— Aš tavim pasitikiu. 

— Viliuosi, kad taip ir yra. Nes tai, ką dabar pasakysiu, labai 
svarbu. - Jis patylėjo, stengdamasis sutelkti į save visą Pakso 
dėmesį. - Pasiimk savo šunį, draugę ir šiandien pat išvažiuok 
iš miesto. Važiuok į Bosjė Sitį. Bet kur. Tik išvažiuok iš čia. 

Ją nustebino, kad Vadas girdėjo jų pokalbį, kol pats šnekė- 
josi telefonu. 

Paksas išraiškingai susiraukė. 

— Ar neketini man paaiškinti, kokia čia velniava vyksta? 

— Ne, - ramiai pasakė Vadas. - Sakei, kad pasitiki manimi. 
Nieko neklausinėk, tik daryk, kaip sakiau. Išvažiuok. Iš kar- 
to. Yra didelė tikimybė, kad čia tuoj pasirodys pora vyrukų, o 
kai jie pasirodys, panorėsi, kad seniai būtum išvykęs. 

Paksas įdėmiai nužvelgė jį ir tarė: 

— Aš daug metų tavęs nemačiau. Negavau nė žodelio. 
O paskui staiga atsirandi iš niekur vidurnaktį, atrodydamas 
kaip vaikėzas iš plakato, reklamuojančio baterijas, su gražia 
moterimi, kuri taip pat atrodo išsidraikiusi, atleiskit, kad 
taip kalbu, Melina. Tu vaikštai po mano namus, elgdamasis 
kaip visagalis Dievas, išsinuomoji lėktuvą, už kurį nepajėgi 
susimokėti, ir galiausiai liepi apleisti dirbtuves ir išvykti iš 


miesto, o aš negaliu sužinoti kodėl? 

— Ne, negali. 

— Na, tai jau visiška nesąmonė. Pasakyk, kodėl aš, po vel- 
nių, turėčiau kreipti dėmesį į bent vieną dalyką, kurį tu čia 
pasakei. 

Vadas, kiek padvejojęs, griežtai atsakė: 

— Todėl, kad tu mano tėvas, ir aš nenoriu jaustis kaltas, jei 


tau atsitiks kas nors bloga. 


0 skyrius 


Tebijas spoksojo į Džemio Heningso lavoną ir šį vakarą leido 
sau išsikeikti antrą kartą. Pirmas buvo tada, kai Melina Loid 
numetė ragelį. 

— Man reikia išgerti, - pasakė Losonas. 

FTB agentas nelinksmai šyptelėjo. 

— Aš pavaišinsiu jus, kai tik gausim atsakymus. 

Jei tie du vyrai praleistų daugiau laiko kartu, tikriausiai 
imtų nekęsti vienas kito. Losonas buvo prasčiausiai apsiren- 
gęs iš visų Tobijo sutiktų žmonių. Savo ruožtu Losonas Tobiją 
laikė puošeiva. Tobijas buvo sveikuolis, kurio maisto racione 
nebuvo nei cukraus, nei riebalų, o Losonui patiko greitasis 
maistas, ir kuo riebesnis, tuo geriau. Tobijas žavėjosi visomis 
scenos meno rūšimis, pirkdavo abonementus į baletą, simfo- 
ninius koncertus ir operą. Losonas per visą gyvenimą lankėsi 
tik viename tikro garso koncerte - Vilio Nelso. Lauke. Jis grį- 
žo namo sukandžiotas erkių. 

Jie kartu praleido tik vieną dieną, tačiau kokią! Ir per tą 
laiką, nepaisant visų skirtumų, jie nenoromis ėmė vienas 
kitą gerbti. 

Palikę lavoną teismo medicinos ekspertui, jie išėjo iš buto 
į koridorių, kur Losonas pratęsė jų pokalbį. 

— Aš turiu kelis atsakymus. Durininkas išsamiai apibūdino 


Meliną Loid ir Kristoferį Hartą. Jie atėjo pas Heningsą maž- 

daug penkiolika minučių prieš melagingą gaisro pavojų. - Jis 
pažvelgė į užrašų knygutę. - Aštuonios minutės po devynių. 
Spėjamas mirties laikas - tarp devintos ir penkiolikos po 
devynių. 

— Jūs teigiate... 

— Nieko neteigiu. Tik sakau, kaip buvo. 

— Atleiskit, kad pertraukiau. Teskite. 

— Šio aukšto gyventojai patvirtino, kad panaši pora rėkė 
jiems iš laiptinės, jog bute kilo gaisras. 

— Jie nukreipė dėmesį. 

— Spėju, kad taip, - sutiko Losonas. - Ekspertas nustatys 
kulkų trajektoriją, bet jei šaulys neturėjo sparnų, tikriausiai 
šovė iš pastato kitoje gatvės pusėje. Mano vaikinai šukuoja 
stogą ir kambarius, kurių langai išeina į šitą pusę, bet galiu 
lažintis, kad nieko neras. 

— Profesionalus snaiperis? 

— Na, tai nebuvo įprastas nusikaltimas susijaudinus. Tik 
sprogstamoji kulka galėjo šitaip sudarkyti kaukolę, - pasakė 
jis, turėdamas galvoje kulką, kuri išsiskleidžia pasiekusi tai- 
kinį. - Dvi kulkos iššautos viena paskui kitą. Vienas nuomi- 
ninkas sakė girdėjęs kažkokį traškesį. Gal du. Bet jie nuaidėjo 
taip greit vienas po kito, kad galima palaikyti vienu. Pirmoji 
kulka suskaldė lango stiklą. Mes ją radome. Ji taip deforma- 
vosi, kad bus sunku nustatyti ginklą, net jei jį rastume, kuo 
aš labai abejoju. Kita kulka yra masėje, kuria kažkada He- 
ningsas mąstė. Tai buvo patyręs šaulys, kuris žinojo, ką daro, 
ir buvo drąsus - šaltas kaip ledas, visiškai nesibaiminantis, 
kad jį pagaus. 

Pavargęs Tobijas pasitrynė akis. 

- Reikalai vis gerėja ir gerėja, ar ne? Manote, Melina Loid 
ir Kristoferis Hartas matė šaulį? 

- Abejoju. Bet jie buvo ten, kai Heningsas gavo kulką. 
Stalinės lempos kištukas ištrauktas, - paaiškino detekty- 


vas. - Bute nėra viršutinio apšvietimo. Jei kambaryje būtų 

buvę tamsu, netgi patyrusiam snaiperiui su naktinio maty- 
mo taikikliu būtų sunku šitaip tiksliai pataikyti per sekundės 
dalį, kai skilo stiklas. Abejotina, ar jie - Melina, Hartas ir He- 
ningsas - būtų kalbėjęsi tamsoje. Taigi kažkas ištraukė laidą 
ir aišku kaip dieną, kad ne Heningsas. Jis taip pat nesišluostė 
popieriniais rankšluosčiais. 

Tobijas kiek pamąstė apie tai. 

— Langas sudūžta, Heningsas nušautas, vienas iš jų užge- 
sina šviesą, paskui jie sukelia sąmyšį, kad galėtų saugiai pa- 
bėgti iš pastato. 

— Panašu, - pritarė Losonas. - Keli žmonės prisimena matę 
juos lauke. Bet paskui - nieko. Jie dingo. 

— Nė vienas neatsiliepia mobiliuoju telefonu. 

— Jų automobilis liko garaže. Bagažinėje - du lagaminai, 
vienas akivaizdžiai Harto, kitas - jos. Drabužiai nauji. Dar 
su etiketėmis. - Losonas pasakė Tobijui, kad jie nustatė 
asmeninę apipirkinėtoją „Neimans“ parduotuvėje. Ji pri- 
sipažino nurodžiusi pristatyti drabužius Melinai Loid tos 
dienos rytą. - Aš jai apibūdinau švarką, kurį radome prie 
Heningso kūno. Ta moteris jį pirko. Dabar jis jau neatrodo 
naujas. 

— Jie keliauja neapsikrovę daiktais. 

— Taip, turi jų daug mažiau negu anksčiau. Ieškome, iš kur 
Melina gavo automobilį, kuriuo važiavo. Jis ne jos. Patruliai 
nutempė Harto mašiną iš naktinio klubo aikštelės. 

Tobijas perbraukė delnu veidą. Pirminis tyrimas Voterso 
klinikoje neatskleidė apie Deilą Gordoną nieko daugiau, iš- 
skyrus tai, kad jis turėjo žinių ir galimybę pakeisti spermos 
mėginius. Tačiau neįrodyta, kad keitė. Tobijas pavedė Peter- 
sonui surinkti spermos donorus. 

Išgirdęs užduotį, Petersonas susiraukė. 

— Bet man nereikės stebėti, kaip jie smauko? 


Tobijas atsiduso. 

— Pavyzdžiai renkami klinikoje, vadovauja medicinos per- 
sonalas. Jūsų užduotis - surasti donorus ir atvežti juos čia. 
Supratot? 

— Taip, pone, - lengviau atsiduso jaunasis agentas. 

— Apie jį nieko? - paklausė Tobijas, atkreipdamas Losono 
dėmesį į vežimėlį su Heningso kūnu, kurį stūmė į liftą. 

— Nieko. Net baudos kvito už stovėjimą draudžiamoje vie- 
toje. Paskutinis pirkinys, apmokėtas kortele - pakabutis, 
kurį jis padovanojo Džilianai, tiesą sakant, Melinai, vakare 
prieš žmogžudystę. 

— Losonai, ateikit čia. - Vienas iš detektyvų kyštelėjo galvą 
per duris ir mostelėjo kviesdamas į butą. 

Tobijas būtų sekęs iš paskos, bet suskambo jo mobilusis 


telefonas. 


Liusė Mairik jautėsi taip, lyg būtų gimusi belangiame kamba- 
ryje bjauriomis sienomis. Įprasta niūri spalva įgavo rožinį ats- 
palvį, bet tik todėl, kad ji žvelgė krauju pasruvusiomis akimis. 

Jos skrandyje kaupėsi dujos ne vien nuo greitojo maisto, 
bet ir dėl to, kad negavo savo kasdienės grūdų porcijos. Ko- 
feinas iš vidaus tampė nervus, galva svaigo nuo miego trūku- 
mo. Liusė troško nusiprausti po dušu. 

— Bet visiškai nesigailiu, nes tai padariau iš meilės, tai pa- 
dariau iš meilės, - murmėjo ji. 

Meilė darbui, meilė Tobijui užlaikė ją čia dvi dienas. Ji ne- 
siliovė ieškojusi ryšio tarp dvynių Loid, Deilo Gordono ir An- 
dersonų. Neseniai Tobijas jai pateikė dar vieną vardą. Džemis 
Heningsas. Baltaodis. Gimęs tūkstantis devyni šimtai šešias- 
dešimtųjų vasario dešimtąją, kaip rodo vairuotojo pažymėji- 
mas, išduotas vos prieš trylika mėnesių. Ugis - metras sep- 
tyniasdešimt aštuoni centimetrai. Svoris - aštuoniasdešimt 
penki kilogramai. 

Viskas labai puiku, tik socialinio draudimo sąrašuose jo 


nebuvo pagal numerį, pateiktą firmai, kurioje pastaruoju 

metu - iki šio vakaro - jis dirbo. Pagal šį socialinio draudimo 
numerį mokesčių inspekcija negavo jokių įnašų. 

— Kažkas supuvę Danijos karalystėje, - garsiai mąstė 
Liusė. | 
Galiausiai pasirodė, kad negerai Pietų Dakotos valstijoje. 

Prieš skambindama Tobijui, Liusė kelis kartus perskaitė 
informaciją. 

— Čia Liusė. 

— Vašingtone pirma valanda nakties. 

— Jūs man skolingas už daugybę viršvalandžių ir savaitgalį 
Čyzpike. Galit dar priskaičiuoti vieną kitą butelį gero vyno. 

— Ką nors radote? 

— Pietų Dakota. Prieš septynerius metus ten gyveno tokia 
Dženina Henings, penkiolikmetė. Blogai mokėsi, susidėjo su 
netinkamais draugais, namie maištavo, pasidarė nevaldoma. 
Ja ėmė rūpintis mokyklos seselė Dorotė Pag - gerumo ir nuo- 
širdumo įsikūnijimas. Per kelis mėnesius Dženina visiškai 
pasikeitė, tapo religinga, ėmė melstis. Vien taika ir meilė. Ir 
štai ateina mokslo metų pabaiga. Dorotė Pag prašo ją perkelti 
į Naująją Meksiką. Dženina sielvartauja ir pabėga iš namų 
paskui seselę. Tėvai įsiunta, nes Dženina per toli metėsi į kitą 
pusę. Jie vis tiek neatgavo dukters. Jie įtaria, kad Dorotė Pag 
priklauso religinei sektai. Pasisamdo sektų medžiotoją... 

— Ką? 

— Čia aš sukūriau tokį pavadinimą, - išdidžiai pasigyrė Liu- 
sė. - Psichiatrę, kuri atkuria išplautas smegenis. 

— Supratau. Teskit. 

— Ponai Heningsai ir psichiatrė palieka Pietų Dakotą ir iš- 
vyksta gelbėti Dženinos. 

— Ir? 

— Ir nenuvyksta. Jų išsinuomotas kelioninis autobusiukas 
buvo rastas kempinge Kolorado valstijoje. Viduje niekas ne- 
paliesta. O žmonės dingę. 

— Pagrobimas? 

— Neabejotina, bet jokių pėdsakų - nei kūnų, nei kraujo, 
nei peštynių. Nieko. Netoliese stovyklavo kita šeima, bet tuo 
metu jie pietavo mieste. Išvažiavo anksti kitą rytą nė nepa- 
stebėję, kad aplink kitą autobusiuką nevyksta jokia veikla. Tą 
naktį lijo ir neliko galimybės aptikti padangų žymių. Tyrė- 
jai neturėjo už ko užsikabinti. Lyg tris žmones būtų pagrobę 
ateiviai. Ir vėliau nebuvo rasta jokių jų pėdsakų. 

— Kas užpildė pranešimą apie dingusius žmones? 

— Jau maniau, kad nepaklausit. Džemisonas, taip pat vadi- 
namas Džemis Heningsas, sūnus ir vyresnysis brolis. Jis su- 
sirūpino, kaijo tėvai nepaskambino ir nepranešė, kur jie yra, 
nors žadėjo tai daryti kiekvieną kelionės vakarą. 

— Ar jį laikė įtariamuoju dėl jų dingimo? 

— Jis turėjo geležinį alibi. Abi dienas, kai tėvai išvyko, jis 
buvo darbe ir vakarieniavo su draugais. Jis nebūtų spėjęs 
nuvykti į Koloradą ir grįžti. Tačiau po tragedijos Džemis li- 
kvidavo visą turtą, persikėlė į kitą miestą, pradėjo naudotis 
falsifikuotu socialinio draudimo numeriu. 

— Įtariu sąmokslą. 

— Kaijis paliko Pietų Dakotą, - entuziastingai kalbėjo Liu- 
sė, — tik viena draugė gavo iš jo žinių. - Spėkit, iš kur jis rašė? 
Muša būgnai! Iš Ouklando Kalifornijoje. 

— Ketlina Ešer. 

— Kolkas neradau ryšio, bet galiu lažintis, kad per savaitgalį 
Čyzpike rasiu. Tačiau ponų Heningsų ir psichiatrės dingimas 
tebėra neišaiškinta byla Kolorade. Kai tai įvyko, Heningsas 
viešai gedėjo, aimanavo prieš reporterius: „Kokia bėda! Tėvai 
dingo, jaunesnioji sesuo pabėgo ir įstojo į religinę bendruo- 
menę. Vai, vai!“ Tačiau atkreipkit dėmesį, kad jis niekada ne- 
vadino tos religinės organizacijos sekta. 

— Turbūt nė nereikia klausti? 

— Brolio Gabrieliaus šventykla. 

— Liuse? 

— Ką? 

— Ar gimdysit mano vaikus? 

Kol ji atitoko tiek, kad įstengtų kalbėti, jis jau buvo išjun- 
gęs telefoną. 

— Losonai? 

Detektyvas prasispraudė pro duris toks pagyvėjęs, kokio 
Tobijas dar nematė. 

— Nugriūsit, kai išgirsit, ką radom Heningso automatinia- 
me rinkiklyje. 

- Ašjus aplenkiau! - šyptelėjo Tobijas. 


— Galėjot man pasakyti. 

Nuo pat pakilimo Melina gręžė Vadą kaltinančiu 
žvilgsniu. 

Jis apsuko Meilės Lauką ir Dalaso Fortvorto oro uostą di- 
deliu lanku ir pasuko į rytus, paskui į šiaurę nuo miesto ir 
galiausiai leidosi vakarų kryptimi. 

Jie skrido pusę valandos, kol paliko užpakalyje žiburiuo- 
jančią priemiesčių pašvaistę. Dabar maži miesteliai pasirody- 
davo ir išnykdavo kaip šviesūs lopai juodos antklodės fone. 
Naktis buvo ūkanota, mėnulio pjautuvas toks plonas, kad 
beveik neskleidė šviesos, ir žvaigždės atrodė dar ryškesnės. 

Vadas, kol buvo užsiėmęs lėktuvo valdymu, nesunkiai ga- 
lėjo apsimesti nepastebįs Melinos žvilgsnio. Vis dėlto ne taip 
lengva buvo nekreipti dėmesio į akivaizdų priekaištą. 

— Ką galėjau pasakyti? 

— Neapsimeskit kvailiu, Vade. 

— Tai nesvarbu. 

— Gal nesvarbu, bet įdomu. 

— Pasakykit bent vieną priežastį kodėl. 

— Bent jau todėl, kad jūsų tėvas anglas. 

— Žinojot, kad aš pusiau indėnas. Netgi Deilas Gordonas 
žinojo, kad aš - mišrūnas. Ar kada matėte tikrą indėną mėly- 
nomis akimis? 


— Kodėl jūs toks velniškai dygus? 


Susikeitimės + 343 


— O kodėljūs tokia velniškai smalsi? 

— Kodėl jis jums nepatinka? 

— Jėzau, gal pakeiskit temą. 

— Suvalgykit traškučių. 

— Ką? 

— Bulvių traškučių. - Ji atplėšė pakelį ir pasiūlė jam. 

Kai jis nustebęs pažvelgė į ją, ji dirbtinai šyptelėjo: 

— Aš keičiu temą. 

Jis įkišo ranką į pakelį ir susipylė traškučius į burną. Su- 
degino daug energijos nuo to laiko, kai sukramtė vos kelis 
kąsnius sūrainio. Melina pakaitomis kramsnojo traškučius ir 
šunų krekerius. 

— Įdomus derinys, - pasakė jis. 

— Aš alkana. 

— Puiku, bet jei vėl užsimanysit vemti, atminkit, kad šįkart 
aš nesustosiu. 

— Čia nėra maišelių? 

— Tai ne verslo klasės skrydis. 

Jie nusišypsojo, jis parodė į jos burną: 

— Trupinėlis prilipo. 

Ji liežuvio galiuku lyžtelėjo lūpų kamputį. 

— Kitoje pusėje. 

Ji užgriebė liežuviu traškučio trupinėlį ir tai jam pasirodė 
labai erotiška. 

Jis nusigręžė, patikrino prietaisų rodiklius, pažvelgė į dan- 
gų, ieškodamas ko nors, kas nukreiptų jo dėmesį nuo minčių, 
kad ji taip arti. 

— Ko dar turime valgomo? 

— Pažiūrėkim. Grietinės ir česnako skonio kukurūzų spra- 
gėsių. 

— Viešpatie mieliausias! 

— Nesusigundysit? 


— Verčiau suvalgyčiau astronautų maisto. 

— Jo neturime. - Ji pasirausė plastikiniame maišelyje. - 
Traškučiai su sūriu, žemės riešutai šokolade, kurių nereko- 
menduoju, nes apsitraukę pilka plėvele. „Lorna Doones . Ir 
lauko kepsnio skonio kukurūzų traškučiai. Patikėkit, tai ge- 
riausia, ką turime. 

— Tikiu. Gal pasirinksiu šunų krekerius. 

Melina padavė Vadui dėžutę. Kai jis padėkojo, jų akys su- 
sitiko. 

— Ką Paksas padarė, kad jūs jo šitaip nemėgstat? 

— Nepasakyčiau, kad nemėgstu. 

— Na, taip. Vadinasi, man tik pasivaideno tas akivaizdus 
priešiškumas. 

— Mesjam nepatikom. 

Melina laukė tylėdama. Jis suprato, kad ji labai susidomė- 
jusi, ir ėmė nenoriai kalbėti. 

— Paksas tarnavo oro laivyne. Bazė buvo Holomane. Mano 
motina dirbo toje bazėje. Ji buvo graži, miniatiūrinė. Manau, 
tokios jis nebuvo sutikęs - žavios, smulkios indėnų mergai- 
tės. Taigi jie susituokė praėjus keliems mėnesiams nuo pažin- 
ties pradžios, o aš gimiau prieš pirmąsias jų vedybų metines. 
Kurį laiką mes buvom laiminga šeima. 

Mano pirmas prisiminimas - aviacijos šventė mūsų bazė- 
je. Prisimenu, kaip tėtis rodė mane savo draugams. Vienas iš 
jų davė man kramtomosios gumos, kiek atsimenu, jos raga- 
vau pirmą kartą gyvenime. Žinot tokį į saldainį panašų kva- 
dratuką, kurį galima nusipirkti iš automato? Jis leido man 
išsirinkti spalvą. Paskui tėtis nusivedė mane prie lėktuvų ir 
aiškino, kaip aukštai jie skraido, kokie jie greiti. Prisimenu, 
pagalvojau, jei mano tėtis tiek daug žino, jis protingiausias 
visame pasaulyje. Jis buvo pasisodinęs mane ant pečių, kad 
matyčiau per minią. Iš pradžių bijojau, bet jis prilaikydamas 
apkabino mano kelius, liepė įsikibti į jo plaukus. Nors aš įsi- 
tvėriau stipriai, jis nesiskundė. Žinojau, kad jis manęs nepa- 


leis. Maniau, kad jis myli mane ir myli ją. 

Staiga Vadas nutilo. Nenorėjo pasirodyti visiškas kvailys. 
Jam nepatiko klaidžioti atminties labirintais, ypač šiuo. Me- 
lina privertė grįžti tai, ką jis buvo giliai nugramzdinęs. Darbe 
nebuvo sunku apsimetinėti kietu, nelinkusiu į sentimentus 
vyruku. Jis ilgus metus mokėsi nesutrikti sudėtingose situ- 
acijose. Įprato neprarasti galvos ir asmeniniame gyvenime. 
Visada pasikliaudavo tik šaltu protu, jausmai negalėdavo pa- 
veikti jokio jo sprendimo. 

Protu vadovautis lengva, o jo širdis kieta. Jausmais tegu 
žaidžia ištižėliai. 

— Ar turime ko nors gerti? - piktai paklausė jis. 

Ji atidarė „Mountain Dew skardinę ir padavė jam. 

— Kas privertė jus manyti, kad Paksas jūsų nemyli? 

— Na štai! O aš maniau, kad jūs ne tokia. 

— Ne tokia? 

— Kaip kitos moterys. Moterims patinka plepėti, aptarinė- 
ti, analizuoti, po kaulelį narstyti. Jos būtinai turi sužinoti, 
kuo kiti kvėpuoja, ypač vyrai. 

— Todėl, kad jūs tokie nuostabūs. 

— Ačiū, ponia, - nutęsė jis. 

— Ramiau, kaubojau. „Jūs aš pasakiau daugiskaita. Vyrai. 
Man įdomu, kaip jūs mąstot, kaip viską priimat. Todėl, kad 
jūs skiriatės nuo moterų. Tas skirtumas ir įdomus. 

— Taigi, jums mes patinkam? 

— Labai. 

— Aha! - Jis atsigręžė į ją. - Kada jums labiausiai patinka 
mylėtis? 

— Kai man norisi. 

— O dabar? 

Sakydama „ne',ji ironiškai susiraukė. 

— Gerai, - pasakė jis. - Pakalbėkim apie politiką. Ką mano- 
te apie padėtį Kuveite? 

— Senas anekdotas, Vade. 

— Ar girdėjot jį? 

— Man ji patinka, bet partneris sako, kad nutrina jo 
alkūnes. 

— Maniau, kad tai kariškių anekdotas. 

— Jį girdėjo daugelis. 

— Taigi, kokia jūsų mėgstamiausia padėtis? 

Jos išraiška liko abejinga. Jis kilstelėjo antakius, stengda- 
masis priversti ją nusišypsoti, bet ji nepasidavė. Ji neketino 
nei raudonuoti, nei leistis į flirtą. 

Jis pasiduodamas atsiduso. 

— Tai koks buvo paskutinis klausimas? 

— Kodėl manote, kad Paksas liovėsi jus mylėjęs? 

— Manau, žavesys išgaravo. Jis buvo lėktuvų mechanikas. 
Pats negalėjo skraidyti dėl vidinės ausies problemų, bet dirbo 
prie bombonešių, kuriuos tikrindavo dykumoje, daug laiko 
praleisdavo ne namie. Klasikinis pavyzdys. Visiškai slaptai. 
Bent jau taip jis aiškino motinai, kodėl dažnai su juo neįma- 
noma susisiekti. 

Vieną vakarą, kai jis buvo namie, išgirdau motiną verkian- 
čią. Ji kaltino jį, kad turi meilužę. Aš nežinau, ar tuo metu 
jis tikrai turėjo, bet po šio pokalbio jie niekada nebemiegojo 
viename kambaryje, todėl spėju, kad mama buvo teisi. 

Jų santuoka iro. Galbūt norėdamas nuraminti savo sąžinę, 
tėvas ėmė mėtyti užuominas apie mano akis. Gal pastebėjot, 
jo akys rudos. Kaip dviejų rudakių vaikas gali būti mėlyna- 
kis? Ypač jei jis turi indėnų kraujo. 

Tokie visiškai nepagrįsti netiesioginiai kaltinimai neištiki- 
mybe išsekino motiną, netgi visiškai sutrikdė. Tikriausiai jis 
to ir siekė. Galiausiai jie išsiskyrė. Kai tėvo tarnybos laikas 
baigėsi, jis grįžo į Teksasą, iš kur buvo kilęs. Tačiau kai tik 
galėdavo, atvažiuodavo į Naująją Meksiką aplankyti manęs. 

Kai aš tapau paauglys, tėvas ėmė lankytis vis rečiau. Jis 
mėgino pradėti privatų užsakomųjų skrydžių verslą ir sakė, 
kad jam sunku ištrūkti net kelioms dienoms. Žinoma, jis ras- 


davo laiko nuvažiuoti į Las Vegasą. 

Kartą per vasaros atostogas motina pasiūlė man vykti į 
Dalasą ir praleisti porą savaičių su juo. Tikriausiai jai teko ge- 
rai paspausti, bet jis mane pakvietė ir aš nuvažiavau. 

Jis turėdavo draugių, ir tuo metu viena gyveno su juo. Ži- 
noma, aš kaip visi vaikai iš sugriuvusių namų laukiau stebu- 
klo, suvesiančio tėvus gyventi kartu. Siaubingai nekenčiau 
tos Betsės, Bekės ar Betės, ar koks ten buvo jos vardas. Dabar 
galiu pasakyti, kad elgiausi šlykščiai. Man buvo trylika. Bu- 
vau labai patenkintas savimi, paniuręs, sarkastiškas. Vieną 
dieną ji įsiuto, kai užsikėliau kojas ant kavos staliuko, nes ke- 
lis kartus buvo prašiusi to nedaryti. Kai Paksas grįžo, ji mane 
apskundė ir pasakė: 

— Aš suprantu, jo motina indėnė, bet argi negalėjo išmoky- 
ti elgtis padoriai? 

Aš juodai įtūžau ir riktelėjau jai: „Užsičiaupk!“ Tikėjausi, 
kad Paksas mane palaikys. „Pasakyk jai! Pasakyk, kad nedrįs- 
tų taip kalbėti apie mano motiną. Ojis tik gūžtelėjo pečiais: 
„Na, Krisai, bet juk ji tikrai indėnė. 

Ir tada aš suvokiau, kad jis daugiau neberodys manęs savo 
draugams, nebesididžiuos kaip tada prieš daugelį metų per 
aviacijos šventę. Aš buvau geriausias mokyklos sportininkas, 
įtrauktas į garbės sąrašą, moksleivių tarybos narys, skautas, 
bet jo namuose nemačiau nė vienos savo nuotraukos. Nieko. 
Lyg jis nežinotų, kad mes su motina egzistuojam. 

Taigi pasiunčiau juos velniop, susikroviau daiktus ir tą patį 
vakarą išvykau. Kelias valandas praleidau autobusų stotyje ir 
įsėdau į autobusą, vykstantį į vakarus. Septynis šimtus my- 
lių aš prisiekinėjau išsižadėti jo, kaip jis išsižadėjo manęs. Aš 
netgi pasikeičiau pavardę į motinos mergautinę. Nenorėjau 
su juo turėti nieko bendra. Ir iki šiol nenoriu. Jei šiandien 
nebūčiau atsidūręs tokioje beviltiškoje padėtyje, niekada ne- 
būčiau prašęs jo pagalbos. 

Melina tyliai klausėsi, ji nieko nekomentavo ir neištarė nė 


vienos banalios frazės, suprato, kad jam tai nepatiks. Vadas 

pažvelgė į ją, norėdamas išvysti jos reakciją. Kol jis kalbėjo, 
joje nesukrutėjo nė raumuo. Dabar ji trūkčiodama įkvėpė, iš- 
kvėpė, nurijo seiles. 

— Ir tada matėt jį paskutinį kartą? - tyliai paklausė ji. - Kai 
išėjot iš jo namų? 

Jis linktelėjo. 

— Vėliau jis kelis kartus skambino, bet aš atsisakydavau su 
juo kalbėti. Dvejus metus siuntė dovanas per Kalėdas, bet 
liovėsi, nes grąžinau neišvyniotas. 

Kai baigiau mokyklą, gavau šimto dolerių čekį, kurį pasili- 
kau, nes man reikėjo pinigų koledžui. Bet nuo tos dienos iki 
šiol mes nesimatėm. 

— Jūsų motina neištekėjo antrą kartą? 

Jis susijuokė. 

— Ji mirė mylėdama jį. Ar galit tuo patikėti? Įtariu, kad ji 
iki mirties pranešinėjo jam naujienas apie mane. 

— Jis iš karto jus atpažino. 

— Turi televizorių. 

— Jis domisi jūsų karjera. 

— Tikriausiai. 

— Aš žinau. 

Jis įdėmiai pažvelgė į ją. 

— Ant jo rašomojo stalo gulėjo iškarpa iš laikraščio apie 
jūsų paskutinę misiją, - ramiai pasakė ji. - Pamaniau, kaip 
miela, buvęs draugas taip didžiuojasi išgarsėjusiu bičiuliu, 
kad išsikirpo straipsnį iš laikraščio. Aš nieko nesakiau, nes 
nenorėjau jo trikdyti. Tačiau dabar, kai žinau, kad Paksas — 
jūsų tėvas, iškarpa tapo prasmingesnė. 

— Tik jau nefantazuokit, Melina. Tai tik iškarpa. 

— Hm. Gal. Bet kaip jis kalbėjo apie jūsų skraidymo įgū- 
džius... 

Ji padarė reikšmingą pauzę, kad jis prarytų jauką. Jis prisi- 


vertė neatsigręžti į ją ir tylėdamas ragino kalbėti. 

— Jis tikino mane, kad skrisdama su jumis aš būsiu saugi, 
nes jūs - puikus pilotas. Turit puikiausią nuojautą, geresnės 
jis nėra matęs. 

— Jis niekada nematė manes skraidančio. 

— Galbūt jūs apie tai nežinot. 

— Gerai, tai nesvarbu, nes... - Jis staiga nutilo ir palinkęs 
į priekį pažvelgė per priekinį stiklą. 

— Kas? - susirūpinusi paklausė Melina. - Ką jūs pama- 
tėte? 

Jis akimirką pamąstė ir sumurmėjo: 

— Šunsnukis. 

— Kas, Vade? 

— Aš ką tik supratau, kaip jie mus seka. 


dl skyrius 


EE Lisėi apsišaukėliai FTB agentai? 

— Taip. Prisimenat, sakiau, kad, man atrodo, mes niekada 
nesame vieni? Mes ir nesame vieni. Jie mus seka dvidešimt 
pirmojo amžiaus priemone. Pažiūrėkit - dešimta valanda. 
Matote? 

Ji iš karto pastebėjo ryškų judantį objektą. 

— Tai palydovas. 

— Taip. Palydovas ir imtuvas. Nuolatinis signalas... 

- Ir jūs bet kada galite žinoti, kur esate. Tai vadinama PGA 
ar kažkaip panašiai? 

— GPS, - nusišypsojo jis. - Pasaulinė navigacijos sistema. 

— Ja naudojasi policija. Mačiau reportažų. Dabar ji papli- 
to. Džiliana norėjo įsigyti. Jos bendradarbė iš nekilnojamojo 
turto agentūros taip nesunkiai surasdavo adresus. 

— Na, tie vaikinai pritaikė ją savo tikslams, - sumurmėjo 
jis. - Jei jie siųstuvą įmontavo jumyse, gali jus rasti bet ku- 
rioje pasaulio vietoje. 

— Ar siųstuvas nėra stambus daiktas, tvirtinamas prie čiur- 
nos ar riešo? 

— Technologijos toli pažengė. Dabar jie daug mažesni. 

— Vade, aš žinočiau, jei kas nors ką nors man būtų implan- 
tavęs. 

— O Heningsas? 

Ji pagalvojo ir papurtė galvą. 

— Ne. Vienintelis kartas, kai jis mane lietė, buvo vakar, kai 
masažavo man sprandą. 

— Jis masažavo jums sprandą? 

— Prieš jums įsiveržiant. Bet tai jau kita istorija. - Ji pri- 
kando apatinę lūpą ir susikaupė. - Jis nieko negalėjo įdėti 
man į drabužius, nes vilkėjau tik chalatą. Be to, iš namų iš- 
ėjau be daiktų. Jūs tai žinot. - Staiga jos ranka pakilo prie 
kaklo. - Pakabutis! 

Jis nematė jos be šio papuošalo. Ji dėvėjo jį nuo tos minu- 
tės, kai jie susitiko Losono kabinete. 

— Jums jį padovanojo Heningsas? 

— Tą vakarą prieš žmogžudystę, kai manė, kad aš - tai Dži- 
liana. Mes apie tai kalbėjom su Losonu nusikaltimo vietoje, 
bet jūsų nebuvo. Tai buvo dovana apvaisinimo proga. Džemis 
norėjo, kad jį pasilikčiau. 

— Džemis buvo Džilianos... Kaip jis ten sakė, prižiū- 
rėtojas? 

— Šnipas. Tikslesnis apibūdinimas, - niekinamai prunkš- 
telėjo ji. 

Pakėlusi rankas, ji skubiai atsegė ploną auksinę grandinėlę 
ir ėmė apžiūrinėti rubinų širdelę. 

— Arjis atsidaro? - paklausė Vadas. 

— Ne. Čia nieko nėra. Jei būtų, šviesa neprasiskverbtų per 
akmenis. 

— Nieko nežinau apie brangakmenius. 

Ji apžiūrėjo aptaisus, jungiančius akmenis, ir nusivylusi 
atsiduso: 

— Čia nieko nėra. 

- Velnias! - Vadas taip pat nusiminė. Pakabutis atrodė 
įtartinas. - Patikrinkit rankine. 

— Džemis galėjo prie jos prieiti daug kartų. 

Ji išvertė turinį ant kelių ir ėmė apžiūrinėti. Čia buvo pi- 


niginė su mokėjimo kortelėmis, kelios monetos, banknotai, 

kuriuos išėmė ryte iš bankomato. Ji apžiūrėjo kiekvieną sky- 
rių, perbėgo pirštais pamušalą. 

— Nieko nėra. Be to, aš galėjau pasiimti kitą rankinę. Nela- 
bai gera slėptuvė, jei jo tikslas buvo nuolat mane sekti. 

— O ką nešiojatės su savimi visą laiką, bet kurioje ran- 
kinėje? 

— Mobilųjį telefoną. 

— Saugumo sumetimais mes jį išmesime. Ką dar? 

Jos mažytėje užrašų knygutėje nebuvo jokių kišenėlių ar 
kitokios vietos ką nors paslėpti. Akinių dėkle buvo tik akiniai 
nuo saulės. Ji apžiūrėjo spyruokles, jungiančias rėmelius su 
ausytėmis. 

— Džemis buvo landus, bet tik jau ne Džeimsas Bondas. 

Vadas nepasidavė. 

— Jis kažkur čia. 

Ji ištraukė sidabrinę tablečių dėžutę, kuri priklausė jos 
motinai. 

— Aš visur nešiojuosi ją su savimi, bet ji vientisa, nėra pamu- 
šalo, joje tik dvi aspirino tabletės. - Ji iškratė jas ir parodė. 

— Sutrinkit jas. 

Ji pakluso ir sutrynė dvi vaistų nuo skausmo tabletes. 

— O pudrinė? - paklausė jis. 

Ji atidarė ir išėmė mažą apvalią pagalvėlę, apžiūrėjo, ar ne- 
įdėta nieko kieta. 

— Čia nieko nėra, nebent kas nors užkišta už veidrodėlio. 

Vadas reikšmingai pažvelgė į ją, ji padvejojusi sutraiškė 
veidrodį bato kulnu ir iškratė šukes ant grindų. 

— Jūs man skolingas naują pudrinę. 

— Ar yra pudros papildymas? 

Ji išsiėmė suspaustą pakelį. 

— Čia taip pat nieko nėra. 

— Raktų žiedas? 

— Jei atmenate, liko mano automobilyje. 

— Gerai, gerai. Plaukų smeigtukas? 


Susikeitimas + 353 


— Niekada nenaudoju. 

— Tamponai? 

— Neturiu. 

— Lūpdažis? 

Ji turėjo du. Atsuko juos, bet jie buvo lygūs, nejudinti. Ji 
apžiūrėjo abiejų tuščius dangtelius. 

— Nieko. 

— Tušinukas? 

— Neturiu. Visi žino, kad niekada neturiu tušinuko ir sko- 
linuosi. 

Jis vėl pamąstė ir paklausė: 

- Išskyrus tablečių dėžutę, ar jūsų rankinėje yra kas nors, 
su kuo negalėtumėt išsiskirti? 

— Ne. Adresus ir telefono numerius galima atkurti. Aš tu- 
riu juos kompiuteryje. 

— Kai nusileisim... 

— Išmesiu viską. Taip pat ir telefoną. 

Jis linktelėjo. 

- Ir jei jis vis tiek mus seks, žinosim, kad turim reikalą su 
galingesniais už mus. 

— Kuo? 

Jis nenuramino jos pasakydamas: 

— Bijau spėti. 


— Melina? 

— Hm? 

Kažkas spaudė jos šlaunį ir tai buvo taip gera, taip šilta, 
kadji ištiesė ranką, norėdama sulaikyti. 

— Mes beveik atvykom. Kelkitės. 

Ji nenoriai atsimerkė. Jos jaustas prisilietimas buvo Vado 
ranka. Jos ranka glaudė jo delną. Ji staigiu judesiu patraukė 
ranką, kad jis atitrauktų savąją, atsisėdo tiesiai ir sumirksėjo. 

Jie buvo nusileidę kažkur Teksase pasipildyti degalų ir nu- 
eiti į tualetą. Vadas liepė jai apsivilkti jo odinę striukę, kai 

jie ėjo per tuščią betoninį kilimo ir leidimosi taką į pašiūrę, 
beveik tokią pat aptriušusią kaip Pakso angaras. 

Jie paliko jos mobilųjį, rankinę ir visą jos turinį vielinėje 
šiukšlių dėžėje. 

Po pakilimo ji beveik nieko neatsiminė. Dabar žiovaudama 
prisidengė ranka ir paklausė: 

— Kiek laiko aš miegojau? 

— Apie valandą. 

Ji sudejavo. 

— Jau neprisimenu, kada miegojau visą naktį. 

Nuo tada, kai du Dalaso policininkai pažadino ją ir prane- 
šė apie rastą sesers kūną. Iki to ryto prieš kelias dienas jos 
gyvenime nebuvo daug smūgių. Žinoma, pasitaikydavo stai- 
gmenų - ir laimingų, ir liūdnų, bet apskritai gyvenimas buvo 
ramus. Ji daugmaž žinojo, ko laukti su kiekvienu saulėtekiu. 

Skristi į Naująją Meksiką vidury nakties dviviečiu ką tik su- 
remontuotu lėktuvu būtų atrodžiusi beprotybė. Dabar šią be- 
protybę buvo nesunku paaiškinti: nužudyta jos dvynė sesuo. 

Kas užsakė žmogžudystę? Brolis Gabrielius? Ar tas vadina- 
masis Dievo žmogus vadovauja Džemio minėtai programai? 
Galtai koks genų inžinerijos tinklas? Arjie nieko neįtariančias 
moteris panaudoja kaip peryklas? Moteris inkubatorius? 

Per daug baisu apie tai mąstyti, tačiau viską įmanoma įsi- 
vaizduoti. Kiek moterųirjųvaikųjau paaukota šiai programai? 
Andersonų kūdikis? Tikriausiai. Džemis sakė:,, Norėtume ją 
vėl panaudoti. Jis turėjo galvoje Kendisę Anderson. 

Ji kaskart suvirpėdavo prisiminusi Džemio šypseną, jo 
stingdantį ramumą, kai jis pareiškė, kad ji reikalinga progra- 
mai, nes Džilianos nebėra. Išgirdus tai, troškimas sužinoti 
visus atsakymus tapo svarbesnis už kerštą dėl sesers žmog- 
žudystės. Nors noras suvesti sąskaitas niekur nedingo, dabar 
ji veikė labiau gindamasi. 

Vadas nutraukė jos mintis prisipažindamas: 

— Aš pats vos laikausi. 

— Nelabai nuraminote keleivę, prieš nutupdydamas 
lėktuvą. 

— Tikras saldainiukas, - nusijuokė jis. 

— Ar grąžinti jums striukę? 

— Pasilaikykit. 

Ji apsidžiaugė, kad nereikia jos atiduoti. Jai patiko būti įsi- 
supusiai į ją, jausti į minkštutę odą įsigėrusį Vado kvapą. 

Skrisdami per kalnus jie kirto laiko juostą ir taip sutaupė 
valandą. Už lėktuvo langų vis dar buvo tamsu. Apačioje nesi- 
matė jokių šviesų, jokių ženklų, jokio atskaitos taško, pagal 
kurį ji galėtų orientuotis. 

— Vade, sakėt, kad beveik atskridom. Kur? 

— Priekyje, viršuje. 

— Ten miestas? 

— Nusileidimo takas. 

— Kaip Pakso? 

— Ne toks modernus kaip Pakso. 

Tai jos nenuramino. 

— Ar kas nors žino, kad mes atvykstam? 

— Aš užpildžiau skrydžio planą. Kas nors mus pasitiks. Su- 
sitariau telefonu, kol jūs burkavot su Paksu. 

— Aš neburkavau... Ar jūs matot tą kalną? 

— Kokį kalną? Melina, aš juokauju, - suskubo nuraminti ją 
Vadas, kai ji siaubo apimta pažvelgė į jį. - Aš matau kalną. 
Žinau, ką darau. Susitarėm? 

— Žinoma, atsiprašau. 

Tačiau kai lėktuvas, jos manymu, vos nekliudė kalno vir- 
šūnės, ji impulso pagauta pakėlė kojas, lyg tai būtų padėję 
lėktuvui neužkliudyti keteros. 

Kai jie praskrido, ji lengviau atsiduso. Tada lėktuvas stai- 
giai pasuko į kairę. 

— Vade! 

— Truputį per statu leistis tiesiai. Aš tik apsuksiu ratą. Pri- 


siminkit vanagą. 

Ji pamėgino įsivaizduoti ore sklendžiantį plėšrųjį paukštį, 
bet akyse stovėjo tik uolėta kalnų siena, priartėjusi tiek, kad, 
atrodė, galėjai ranka paliesti. 

— O štai ir šviesos, - pasakė Vadas. 

Apačioje mirgėjo dvi žiburių eilės, žyminčios siaurą nusi- 
leidimo taką. 

— Šviesos - tai gerai, - pritarė ji. 

Vadas ramiai ir profesionaliai apsuko dvi neskubias spirales 
kalnų suformuotame dubenyje stačiais kraštais. Jis pamažu 
pasiekė tokį aukštį, kad skrisdamas paskutinį ratą lėktuvas 
vos nepalietė išsivarčiusių medžių viršūnių. Nusileidimo ta- 
kas nubėgo po jais ir po kelių sekundžių Vadas nutupdė lėk- 
tuvą. Tai buvo sklandžiausias Melinos nusileidimas lėktuvu. 

— Puikiai padirbėta, - rimtai pagyrė ji. 

— Ačiū. 

Jie privažiavo nedidelį angarą. Vadas išjungė variklį. Pro- 
peleris dar kiek tyliai ritmiškai pasisukęs sustojo. 

Vadas pažvelgė į ją ir kimiu balsu prisipažino: 

— Šiek tiek pasipuikavau. 

— Supratau. 

— Norėjau padaryti jums įspūdį. 

— Jums pavyko. 

— Tik jums nebuvo nė menkiausios priežasties bijoti. 

— Aš ir nebijojau. Na, nevisiškai. 

— Jūs su manimi saugi, Melina. 

Ji ilgai įdėmiai žvelgė į jį ir sukuždėjo: 

— Ne, Vade, su jumis man gresia pavojus. 

— Koks? 

— Pavojus... 

Jos atsakymą nutraukė stiprus beldimas į langą. Nė vie- 
nas nepastebėjo, kaip kažkas užlipo ant sparno, norėdamas 
pasiekti keleivio pusės duris. Netikėtai užklupta Melina aki- 
mirksniu atsigręžė ir vos neatšoko, išvydusi į ją spoksantį 
veidą, kuris prožektoriaus nušviestas atrodė dar baisesnis. 

Raupuota oda buvo taip aptempusi skruostikaulius, kad 
šie atrodė tinkami malkoms kapoti. Akys - tik plyšiai, bur- 
na - siauras tarpas tarp dviejų gilių raukšlių, įrėžtų prie va- 
nagiškos nosies, plaukus per galvos vidurį skyrė pusės colio 
pločio takas, žilos kasos siekė juosmenį. 

Vyro akys, užkliudžiusios Meliną, įsmigo į Vadą. 

— Hartas? 

Melina pasekė indėno žvilgsnį, pasuko galvą ir pasižiūrėjo 
į Vadą. Tikriausiai jis išskaitė nuostabą jos akyse, nes susku- 
bo aiškintis: 

— Nusiraminkit, Melina. Jis nelupa skalpų. - Ir rimtai pri- 
dūrė: - Tuo aš visiškai tikras. 


Vis dėlto prabėgus penkioms minutėms Vadas buvo įsitiki- 
nęs, kad kažkur pakeliui laidai susipainiojo, signalai susipynė 
ir realybė yra tokia, kad kažkas iš jų velniškai smagiai pasi- 
juokė. Nėkart per visas tris savo kosmines misijas jis nesijau- 
tė toks tolimas realybei. 

Jų palydovas buvo tarsi nebylys. Jis neprisistatė, įsitiki- 
nęs, kadjie - ta pora, kurią turėjo sutikti, parodė jiems išlipti 
ir pasuko į pašiūrę išjungti nusileidimo tako šviesų. Jis nepa- 
dėjo Melinai išlipti, nepasiūlė savo žibintuvėlio, tik laukė prie 
pikapo įjungtu varikliu, kol jie priėjo. 

Kalnagūbris buvo dantytas, nuošalus, tuščias. Vėjas švilpė 
pro nesuskaičiuojamus pikapo plyšius, taip pat ir skylę grin- 
dyse. Melina stengėsi neįkristi į ją, laikydama kojas vienoje 
pusėje, vos nesiliesdama su Vado kojomis. Ji sėdėjo susiguū- 
žusi tarp vairuotojo ir Vado, drebėdama iš šalčio, nuo kurio 
neapsaugojo ir jo odinė striukė. Atrodė, vairuotojas tyčia tai- 
ko į kiekvieną kelio kliūtį. Pikapas šokinėjo per akmenis, ir 
kiekvienas trūktelėjimas kėlė veriantį skausmą Vado nugaro- 
je. Jis laikė kietai sukandęs dantis, kad nebarškėtų dardant 
nelygiu keliu, todėl jam skaudėjo sumuštą skruostą. Kalbėtis 
būtų buvusi tikra kančia. Jiems būtų reikėję rėkti, kad gir- 

dėtų vienas kitą per pikapo variklio triukšmą ir vėjo švilpesį 
kabinoje, todėl jie važiavo nejaukiai tylėdami. Nors kelionė 
truko keturiasdešimt minučių, jos atrodė lyg ilgos valandos. 
Sunkvežimukas pakilo į kalną ir pilkoje priešaušrio šviesoje 
jie apačioje pamatė pastatą. Akimirksnį Vadą apėmęs opti- 
mizmas netrukus išgaravo. Tai negali būti jų kelionės tikslas. 
Namas per daug kuklus. Pikapas, stovintis prieš jį, per daug 
senas. 

Tačiau vairuotojas nuspaudė stabdį, lėtindamas greitį, ir 
įsuko į neasfaltuotą keliuką, kurio ribas žymėjo akmenys - 
liūdnas mėginimas pagražinti įvažiavimą į namą, kuris tikrai 
neatrodė patrauklus. 

Jis pasilenkė per Meliną ir šūktelėjo vairuotojui: 

— Ar jūs gerai supratot nurodymus? Ar žinot, kur turėjot 
mus atvežti? 

— Čia. 

Vadas žvilgtelėjo į Meliną, gūžtelėjo pečiais ir lakoniškai 
pakartojo: 

— Čia. 

Pikapas trūkčiodamas sustojo šalia pakopų, vedančių 
į namą. Vairuotojas išjungė variklį. 

— Manau, mums reikia išlipti, - pasakė Melina. 

— Tikriausiai. - Vadas iššoko iš kabinos ir ištiesė ranką Me- 
linai. Ji taip pat išlipo. - Ačiū, - pasakė jis vairuotojui, kuris 
įjungė bėgį, atleido stabdį ir nurūko, Vadui net nespėjus už- 
daryti durelių. 

— Įsimintinas ponas, - sumurmėjo jis, ranka vaikydamas 
išmetamąsias dujas ir automobilio pakeltas dulkes. 

— Džedas mažakalbis. 

Jie vienu metu atsigręžė į balsą. Deksteris Ilgasis Medis 
stovėjo tarpduryje. 


de SHUNIUS 


Vadas stumtelėjo Meliną į priekį. Ji užkopė laipteliais, įsmei- 
gusi žvilgsnį i Ilgąjį Medį. 

— Melina Loid, o čia - vadas Deksteris Ilgasis Medis. 

— Malonu susipažinti. 

— Sveika atvykusi, ponia Loid. 

— Kreipkitės į mane Melina. 

— Užeikite. 

Vyras pasitraukė nuo durų ir ji pirmoji įėjo į vidų. 

Vadas sustojo prie slenksčio ir paspaudė ranką Ilgajam 
Medžiui. 

— Ačiū jums. Kai paskambinau, turėjot teisę mane pasiųsti 
po velnių. 

Griežtas vyresniojo vyro lūpas suvirpino šypsena. 

— Na, dar ne vakaras. 

Jis pakvietė Vadą į vidų. Šviestuvas palubėje apšvietė kam- 
bario vidurį, kampai buvo tamsūs. Tačiau Vadas matė, kad 
baldai seni, apnešioti, netgi aptriušę. Jaukiausiai kambaryje 
atrodė židinys, kuriame smagiai spragsėjo ugnis. Melina nu- 
ėjo prie jo ir ištiesė rankas į šilumą. 

- O! Kaip gera. - Ji apsisuko, atgręžė nugarą į židinį ir su- 
kryžiavo rankas. 

— Toks šaltas rytas. Pabudau sustingusiais sąnariais, - tarė 


Ilgasis Medis. - Židinys padeda atšilti. 

Melina nusišypsojo Ilgajam Medžiui, jis taip pat nusišyp- 
sojo, ir Vadas pajuto kvailą vaikišką pavydą, tokį pat, kai ji 
susidraugavo su Paksu. 

— Mums labai nemalonu šitaip įsiveržti, - pasakė jis, eida- 
mas arčiau židinio ir Melinos. 

— Jūs neįsiveržėte, pulkininke Hartai, - patikino Ilgasis 
Medis. - Mums buvo lemta vėl susitikti. Aš jūsų laukiau. 

— Laukėte? Aš pats tik prieš kelias valandas sužinojau, kad 
būsiu Naujojoje Meksikoje, tai kaip jūs galėjote žinoti? 

Ilgasis Medis nužvelgė jį ilgu, mąsliu žvilgsniu ir paklausė, 
ar jie norėtų užvalgyti. 

— Labai! - nudžiugo Melina. 

Indėnas davė ženklą sekti paskui jį ir ji nedvejodama pa- 
kluso, Vadas atsiliko. Jis nenorėjo per daug susidraugauti su 
Ilguoju Medžiu. Kai tapo aišku, kad jiems teks vykti į Naująją 
Meksiką ir sužinoti kiek įmanoma daugiau apie brolį Gabrie- 
lių bei jo bendruomenę, kad jie privalo atsidurti ten kuo sku- 
biau ir slapčiau, jis ėmė svarstyti, ką pažįsta šiame krašte ir 
kas galėtų jiems padėti. 

Vadas neturėjo giminaičių. Motinos šeima buvo išmirusi. 
Jis nepalaikė ryšių su rezervate likusiais draugais. Baigęs mo- 
kyklą, be jokio gailesčio atsisveikino su šiuo savo gyvenimu. 

Buvęs astronautas, su kuriuo jis skrido į savo pirmąją kos- 
minę misiją, išėjęs į atsargą apsigyveno Elbakerke, bet Vadas 
neketino prašyti jo pagalbos. Jis vis dar tikėjosi, kad NASA 
apie visa tai nieko nesužinos. Ne, jis nemanė, kad buvęs įgu- 
los narys galėtų jį nuvilti, bet, kol įmanoma, kapstysis savo 
jėgomis. Juk grėsmė iškilo ne tik jo reputacijai, bet ir jo bei 
Melinos gyvybei. Dabar jiems mažiausiai reikėjo atsidurti ži- 
niasklaidos akiratyje. 

Žinodamas, kad turės įsipareigoti, jis paskambino Ilgajam 
Medžiui, trumpai išdėstė, ko jam reikia, ir paklausė: „Ar ga- 
lite man padėti? 

Ilgasis Medis sutiko susitarti dėl nusileidimo tako ir paža- 
dėjo, kad kas nors juos pasitiks ir atveš pas jį. Vadas siūlėsi 

užmokėti jam už paslaugas, įtikinėjo, kad tai verslo sandoris 
be jokių saitų. Bet Ilgasis Medis priešinosi. Jis nenorėjo imti 
pinigų už paslaugą. Vadas nepasidavė. Galiausiai Ilgasis Me- 
dis sutiko paimti pinigus už sugaištą laiką. 

Vadas nebuvo toks naivus, jis suprato, kad galiausiai jam 
bus pateikta daug didesnė sąskaita, negu jis norėtų. Deja, ne- 
buvo iš ko rinktis. 

Virtuvėje buvo šviesiau ir šilčiau negu svetainėje. Melina 
pasisiūlė padėti šeimininkams, bet Ilgasis Medis mostelėjo 
jai į šeštojo dešimtmečio chromuotą kėdę. Dėkingai nusišyp- 
sojusi, ji atsisėdo prie stalo. Indėnas pasiūlė jai ko nors išger- 
ti, ir ji paprašė arbatos. 

— Ojums, pulkininke Hartai? 

— Vadinkite mane Vadu. - Jis atsisėdo priešais Meliną. — 
Išgerčiau kavos, jei turite užplikytos. 

Netrukus Vado rankose garavo puodelis. Kol Ilgasis Me- 
dis jiems ruošė maistą, Vadas apžiūrinėjo virtuvę. Prietaisai 
seni, gipsinės sienos sutrūkinėjusios, linoleumo raštas nusi- 
trynęs dideliais plotais. 

Ilgasis Medis mūvėjo „Levis džinsus ir avėjo ne pirmos 
jaunystės batus. Flanelinių marškinių kišenėlės kampe žio- 
jėjo skylė. Ir nors jo išvaizda ir laikysena buvo tokia pat grės- 
minga ir valdinga kaip anksčiau, vis dėlto tai nebuvo tas įspū- 
dingai atrodantis vyras, kurį Vadas sutiko „Dvaro bare. 

Siurbčiodama arbatą Melina pasiteiravo, kur artimiausias 
rezervatas, o Ilgasis Medis atsakė, kad ji rezervate nuo pat 
nusileidimo akimirkos. 

— Matyt, nesupratau. Maniau, rezervatas daug... mažesnis. 
Atsiprašau už nežinojimą. 

— Norėčiau, kad visų nežinojimas apie indėnus būtų toks 
nekaltas, - pasakė Ilgasis Medis, apdovanodamas ją dar vie- 
na šykščia šypsena. 

Jis padėjo prieš juos lėkštes su maistu, pasiėmė lėkštę sau 
ir atsisėdo prie stalo. Nurijusi pirmąjį kąsnį, Melina atsiduso. 

— Dieviška. 

Tai buvo tik plakta kiaušinienė su šonine ir skrudinta duo- 
na, bet Vado burnoje ėmė rinktis seilės, vos tik virtuvę už- 
pildė kvapai. Jis turėjo prisiversti neryti dideliais kąsniais ir 
taip pat pagyrė virėją. 

— Teko išmokti gaminti, kai žmona mirė, - pasakė Ilgasis 
Medis. 

— Ar seniai? - švelniai paklausė Melina. 

— Seniai. 

— Turite vaikų? 

— Ne, - atsakė jis neryžtingai. 

Toliau jie valgė tylėdami. Kai baigė, Ilgasis Medis surinko 
lėkštes, nunešė jas prie kriauklės, įpylė dar kavos Vadui, ar- 
batos Melinai ir vėl atsisėdo. 

— Taigi pasakykite, kodėl atvykote. 

Vadas pažvelgė į Meliną. 

— Tai jūsų istorija. 

Ji trumpai viską papasakojo Ilgajam Medžiui, išdėstė fak- 
tus ir tiksliai išvardijo viską, kas įvyko nuo jos paskutinių 
pietų su Džiliana. Pasakiusi, kaip gailisi susikeitusi su dvyne 
seserimi, ji nutilo, lyg laukdama įvertinimo. Indėno veidas 
tebebuvo akmeninis. 

Ji kalbėjo toliau ir baigdama tarė: 

— Gal mes su Vadu ir atrodom paranoikai dėl tų sekimo 
priemonių ir visa kita, bet patys taip nemanom. Mes matėm 
tuos žmones - nesvarbu, kas jie tokie ir kam tarnauja. Fak- 
tas, kad jie nužudė Lindą Kroft ir Džemį Heningsą, toks pat 
tikras kaip ir tai, kad aš sėdžiu prieš jus. 

— Heningsas mums prisipažino, kad padėjo įgyvendin- 
ti kažkokį genų inžinerijos planą, - pridūrė Vadas. - Jis tai 
pavadino „programa . Jos padariniai neįsivaizduojami, ypač 
turint galvoje brolio Gabrieliaus sekėjų skaičių. 

Kol jie kalbėjo, Ilgasis Medis sėdėjo tylus ir nejudrus kaip 
kalnas. Paskui prakalbo: 

- Ir jūs neabejojate, kad šiam sąmokslui vadovauja jis? 

— Mes nežinome, - nuoširdžiai atsakė Melina. - Nenorė- 
čiau nieko apkaltinti tokiais baisiais dalykais, jei tai netiesa. 
Bet Džemis prisipažino, kad jis ir Deilas Gordonas dirbo bro- 
liui Gabrieliui. Klinikos pacientės, atitinkančios tam tikrus 
kriterijus, buvo apvaisinamos ne jų pasirinkto donoro sper- 
ma. Toks buvo Gordono darbas. Jei moteris pastoja, jų pa- 
rinktas vyras, toks kaip Džemis, globoja ją per visą nėštumą, 
kad ji nepasielgtų nederamai. 

— Pavyzdžiui, nepermiegotų su manimi, - karčiai pridū- 
rė Vadas. - Brolis Gabrielius pamoksluose žada įvesti naują 
tvarką pasaulyje. Mano nuomone, tai atitinka vaikų gamybos 
scenarijų ir paaiškina, kodėl jis nori, kad apvaisinimas būtų 
valdomas ir liktų nesuterštas. 

— Esu tikra, jei Džiliana būtų pastojusi ir likusi su Džemiu, 
jos vaiką būtų pagrobę kaip Andersonų, - pasakė Melina. - 
Žinome, kad Džemis nenorėjo, kad aš kalbėčiau su FTB. 

— Iš pradžių maniau, kad Heningsas duoda nurodymus nu- 
tildyti mus, - pridūrė Vadas. - Bet išvydęs, kas jam nutiko... 
Aš studijavau karo mokykloje, todėl manau, kad įsakymai ke- 
liauja tiesiai iš viršaus. 

Kiek pamąstęs, Ilgasis Medis paklausė: 

— Kur dingo tie pagrobti kūdikiai? Kam jų reikėjo? 

— Tą ir norime išsiaiškinti, - atsakė Vadas. - Brolio Gabrie- 
liaus tvirtovė nelabai toli nuo čia. Ką apie ją žinote? 

- Šventykla maždaug už šimto mylių nuo šios vietos, jei 
skrisite tiesiai. Mano nuomonė apie ją nekokia. - Ilgojo Me- 
džio išraiška tapo dar rūstesnė. - Jis, teisingiau jo bendruo- 
menė, išstūmė vieną indėnų gentį iš jų žemės. Jis norėjo tai 
genčiai priklausančio kalno. Jie nepardavė. Manau, jis įkal- 
bėjo genties vadą kalną parduoti prieš žmonių valią. 

— Kaip? 

- Atmetus gandus, žinau tik tiek: vadas turėjo dvi dukte- 
ris - gražias, protingas merginas. Spėjama, viena nusižudė 
prieš vadui nusileidžiant ir parduodant nuosavybę. 

— Spėjama? - pašoko Melina. 

Ilgasis Medis iškalbingai gūžtelėjo pečiais. 

— Taip nusprendė policija. Kai kas tuo abejojo. Kita vado 
duktė nutraukė visus ryšius su šeima bei draugais, pabėgo 
iš namų ir įstojo į brolio Gabrieliaus bendruomenę. Paskuti- 
nėmis mano žiniomis, ji gyvena šventykloje, pastatytoje ant 
žemės, priklausiusios genčiai, kurią ji apleido. Buvo plačiai 
aptarinėjama, ar Gabrielius išties susijęs su ta dviguba šei- 
mos tragedija. Bet sutapimas per daug akivaizdus, kad ne- 
kreiptum į jį dėmesio. 

Vadas pažvelgė pro Meliną. 

— Tikriausiai tas kalės vaikas daug didesnis šėtonas, negu 
manėme. 

Melina paklausė Ilgojo Medžio, ar, jo nuomone, žmonės 
kolonijoje laikomi prieš jų valią. 

— Abejoju, ar jie surakinti, bet proto pančiai stipresni už 
viską. 

— Ar broliu Gabrieliumi kada nors kas domėjosi? - paklau- 
sė Vadas. 

— Turit galvoje teisėsaugą? - Senasis vyras papurtė gal- 
vą. - Kiek žinau, ne. Valstijos ir vietos policija jo nejudina. Jis 
moka mokesčius, gerbia įstatymus. Federalinis biuras nenori 
dar vienų Vako skerdynių. 

— Be to, brolis Gabrielius pamoksluose ragina būti dorais 
piliečiais, - tarė Melina. - Jis nekovoja prieš vyriausybę, 
bent jau ne atvirai. 

Vadas pastebėjo, kad Melina kalba užsimerkusi, masa- 
žuodama kaktą. Atrodė, tarsi jai reikėtų daugiau energijos, 
negu turi. 

— Prieš šturmuodami šventyklą, norėtume pailsėti. 

Melina pažvelgė į jį. 

— Aš jaučiuosi gerai. 

— O aš ne, - pasakė Vadas ir paklausė Ilgojo Medžio: - Ar 
galėtume kelias valandas pamiegoti? 

Vadas liko virtuvėje, kol Ilgasis Medis parodė Melinai, kur 
atsigulti. Kai indėnas grįžo, Vadas leido į kriauklę vandenį. 

— Nevarkite, pulkininke Hartai. 

— Vade. Tai mažiausia, ką aš galiu padaryti. 

Kelias minutes jie dirbo kartu, kol nukraustė stalą ir su- 
merkė indus į putotą vandenį. 

— Aš juos suplausiu vėliau, - pasakė Ilgasis Medis. - Ar dar 
norit kavos? 

— Ačiū, ne. Man ir pačiam reikėtų sumerkti akis. 

Vis dėlto jis nepasuko prie durų, vedančių į kitus namo 
kambarius, o grįžo prie stalo. Ilgasis Medis atsisėdo priešais 
jį ir laukė, kol svečias ką nors pasakys. 

Atrodė, Vadui buvo sunku žiūrėti jam į akis. 

— Aš ne to tikėjausi. 

— Kur? 

Vadas apžvelgė virtuvę. 

— Aš tikėjausi... 

Siauros Ilgojo Medžio lūpos šyptelėjo. 

— Ko nors gražesnio. 

— Maniau, jūs turtingas. 

— Džordžo Eboto idėja. 

— Aišku, - pasakė Vadas, nors niekas nebuvo aišku. 

— Džordžas norėjo jums padaryti gerą įspūdį. Manė, len- 
gviau jus laimėsime, jei neatrodysime skurdžiai. Mes sume- 
tėme visas savo lėšas ir nupirkome man naują kostiumą. Tik 
pinigus iššvaistėme. Kur aš jį dėvėsiu? - Jis vėl šyptelėjo. — 
Nebent laidotuvėms tiks. 

— Kaip užsidirbate pragyvenimui? 

— Esu teisininkas, bet mano klientai neturtingi. Dar turiu 
nedidelę galvijų bandą. 

— Gyvenate vienas? 

- Žmona mirė prieš dvidešimt šešerius metus. 

Vadas nuleido akis, apgailestaudamas, kad užsiminė apie 
tai, kas Ilgajam Medžiui sukėlė tokį akivaizdų skausmą. 

Jis nesitikėjo, kad Ilgasis Medis kalbės toliau, ir labai nu- 
stebo išgirdęs: 

— Ji laukėsi mūsų pirmojo kūdikio. Nėštumas buvo sė- 
kmingas, ramus. Kai prasidėjo sąrėmiai, aš laiku nuvežiau 
ją į rezervato ligoninę. Bet gimdymas buvo sunkus. Klinika 
neturėjo aparatūros ir personalo kritiškai padėčiai. Kelerius 
metus taryba prašė lėšų atnaujinti ligoninę, bet mūsų prašy- 
mą nuolat atmesdavo. Žmonos būklė greitai blogėjo. Nebu- 
vo laiko gabenti ją į kitą ligoninę ar atvežti gydytoją akušerį. 
Aš bejėgis laukiau, kol ji mirtinai nukraujavo. Sūnų išpjovė, 
bet virkštelė buvo apsivijusi aplink kaklą. Jis nė neįkvėpė. Aš 
juos palaidojau kartu. 

Tyloje sieninis laikrodis tiksėjo neįprastai garsiai. Galiau- 
siai Vadas sujudėjo. 

— Gailiuosi, kad priverčiau jus prisiminti. 

— Nesigailėkit. Tuo metu man šiek tiek pasimaišė protas, 
bet galiausiai atsigavau. Nuo to laiko, kai tik prisimenu tai, 
atgimsta ryžtas pasirūpinti gyvenimu rezervatuose. Manau, 
mirusiųjų dvasios palaiko mane. 

Vadas įdėmiai pažvelgė į Ilgąjį Medį ir išvydo tvirtų įsitiki- 
nimų žmogų. Kaip jis anksčiau to nepastebėjo? Kodėl per tą 
brangų kostiumą neįžvelgė jį vilkinčio žmogaus širdies? 

— Kodėl vertėte mane tikėti nesamais dalykais? 

— Tai pasitarnavo mūsų tikslui, nors ir ne taip, kaip Džor- 
džas planavo. Vėliau aš apsidžiaugiau, kad sutikau šiek tiek 
jus apgauti, nes jūsų reakcija atskleidė tą charakterį, kokio 
tikėjausi. Buvo akivaizdu, kad jūs sąžiningas žmogus. 

Vadas tyliai nusijuokė, smerkdamas save. 

— Jūs palietėte kai kurias jautrias vietas, privertėte mane 
susimąstyti. 

Ilgasis Medis pritardamas linktelėjo. 

— Nenorėjau, kad jūsų apsisprendimą nulemtų nuomonė 
apie mane. Aš maniau, kad aukštesnė jėga atsiuntė jus pas 
mus - į mūsų atstovų grupę padėti mums, dirbti tam, kad 

indėnai į dvidešimt pirmąjį amžių žengtų išdidūs, orūs, at- 
sinešdami nepaliestą paveldą. Kai kas mano, kad neįmano- 
ma pasiekti viena nepaaukojus kita. Bet aš nesutinku, kad 
reikia aukoti paveldą tam, kad eitume į priekį ir gyventume 
šiuolaikiniame pasaulyje. Deja, daugelis mūsų gentainių jau- 
čiasi aukos. Naudojasi tuo, kad yra indėnai, teisindami savo 
ydas - alkoholizmą, depresiją, tikslo neturėjimą. 

Mano nuomone, šių blogybių priežastis labai akivaizdi. 
Mes vis dėlto pilni baisių, neapykanta persunktų rasinių 
prietarų. Ar žinote, kad indėnai tampa žiaurių nusikaltimų 
aukomis dvigubai dažniau negu kiti amerikiečiai? Ir tuos nu- 
sikaltimus įvykdo kitų rasių atstovai, ne indėnai. Tai ne tik 
mano nuomonė. Tokia statistika. Mes turime priešų, bet ir 
patys save naikiname. Abiejuose frontuose reikės dar daug 
padaryti. 

— Bet aš tam netinku, vade Ilgasis Medi, - nuoširdžiai tarė 
Vadas. 

— Jūs nebūtumėte prašes mūsų pagalbos, jei nesijaustu- 
mėte vienas iš mūsų. 

— Aš pusiau indėnas. 

— Kaip ir Kvana Parkeris. 

Jis šiltai nusišypsojo, į atmintį sugrįžo motinos pasakoji- 
mai apie jų įžymųjį protėvį. Vadas neprisiminė tų dienų, kai 
nemokėjo kalbėti, ir neprisiminė, kad nebūtų žinojęs apie 
dvimetę Sintiją Aną Parker, kurią 1836 metais komančiai pa- 
grobė iš Parkerio forto Teksase. Sulaukusi paauglystės ji jau 
buvo išmokusi jų kalbą, perėmusi papročius. Ji ištekėjo už 
vado Petos Nakonos ir pagimdė jam tris vaikus - du sūnus ir 
dukterį. 

Ji išgyveno su komančiais dvidešimt ketverius metus, kol 
Teksaso reindžeriai ją vėl pagrobė su dukrele ir grąžino į šei- 
mą. Tačiau ji taip ir neprisitaikė prie to gyvenimo ir mirė ne- 
trukus po dukrelės mirties. Pasak legendos, jai plyšo širdis, 


kai ją atskyrė nuo vyro ir sūnų. 

Kai motiną pagrobė, Kvana buvo paauglys. Jis pakeitė savo 
tėvą, tapo indėnų vadu ir bebaimiu kariu. Kelerius metus jis 
kovėsi su armija ir nepraleido nė vieno mūšio. Bet 1875 me- 
tais, kai baigėsi atsargos, jis pasidavė ir perkėlė savo žmones 
į Silo fortą Oklahomoje. Įkvėptas motinos, priėmusios ko- 
mančių gyvenimą, Kvana pasielgė priešingai. Jis priėmė mo- 
tinos pavardę ir skatino savo žmones prisitaikyti prie anglų 
kultūros. Jie išmoko ūkininkauti. Angliškai kalbantis Kvana 
Parkeris steigė mokyklas, buvo paskirtas rezervato teisėju. 
Prezidentą Teodorą Ruzveltą jis laikė savo draugu. Nuožmus 
karys tapo senatoriumi. Jis vis dar kariavo, bet dabar jo mū- 
šio laukas buvo kongresų salė. 

— Kai kurie komančiai nepasitikėjo Kvana, nes jis buvo pu- 
siau baltasis, - pasakė Ilgasis Medis. - Jo nepripažino, nes jis 
priėmė baltųjų gyvenimo būdą. Jei jūs prisidėsite prie mūsų, 
kai kurie indėnai jus kritikuos. Tačiau kas iš atsidūrusiųjų vi- 
suomenės akiratyje neturi priešininkų? Man pačiam jūsų mai- 
šytas kraujas atrodo privalumas. Kaip ir Kvanos Parkerio. 

Pamąstęs Vadas atsakė: 

— Aš apie tai pagalvosiu. 

— Tai vienintelis pažadas, kurio jūsų prašau. 

— Ar tai susiję su jūsų svetingumu šiandien? 

— Nepasitikėčiau jumis, jei tokia nedidelė paslauga galėtų 
taip lengvai paveikti tokį svarbų sprendimą. 

Jie ilgai sėdėjo, mąslią tylą trikdė tik laikrodžio tik- 
sėjimas. 

Vėl prakalbęs Ilgasis Medis pakeitė temą: 

— Jums patiko ta dvynė Džiliana? 

Senojo indėno akys gręžė reikalaudamos tiesaus atsakymo 
ir Vadas išgirdo save tariant: 

— Taip, ji man labai patiko. 

Ilgasis Medis giliamintiškai linktelėjo ir vėl pakeitė temą: 

— Ką ketinate daryti? 

— Vykti į šventyklą ir susitikti su broliu Gabrieliumi. 

Ilgasis Medis susiraukė. 

— Nemanau, kad tai bus paprasta. Žinau, kad ten įrengti 
apsaugos vartai. Visur kameros. Kaip pateksite? 

— O kąjūs siūlot? 

— Mūsų šerifas Maksas Ričis bendradarbiauja su rezervato 
policija. Atrodo, protingas žmogus. Reikėtų pradėti nuo jo. 

— Ačiū už patarimą. - Vadas atsistojo ir pasirąžė. - Aš jau 
visiškai išsekęs. Atleiskit, bet turiu pamiegoti. Ar galima nu- 
siprausti po dušu? 

— Turėsit paklausti Melinos. Vonios kambarys prie mie- 
gamojo. 

— Gerai. 

— Aš tuoj išvyksiu tvarkyti reikalų, grįšiu tik po pietų. Jaus- 
kitės kaip namie. 

Suvokdamas, kad Ilgasis Medis pasijus nejaukiai, jei jis ims 
širdingai dėkoti, Vadas paprastai pasakė: 

— Ačiū už viską. 

— Nėra už ką. 

Vadas jau norėjo eiti pro duris, kai Ilgasis Medis vėl pa- 
šaukė ir pirmą kartą jį pavadino Vadu, o ne pulkininku. Jis 
atsisuko. 

— Taip? 

— Kvana Parkeris nevisiškai atsisakė komančių gyvenimo. 
Amerikos indėnų biuro siaubui, jis praktikavo poligamiją. 

Vadas kilstelėjo petį nesuvokdamas. 

— Matyt, jūsų giminaičiai tikėjo, kad galima vienu metu 
mylėti dvi moteris, - pasakė Ilgasis Medis. - Manau, jums 


palengvės, jei tai žinosite. 


dd SHUNIUS 


Ji pasibeldė. 

— Užeikit. | 

Melina stovėjo pasilenkusi, nuleidusi galvą ir šluostėsi 
plaukus. Ji vilkėjo tik liemenėlę ir kelnaites. Pamatęs tiek 
daug nuogo kūno, Vadas net sustingo. 

— Atsiprašau. Man pasigirdo, kad sakėt „užeikit . 

Ji staiga išsitiesė ir atmetė nuo veido plaukus. 

— O kas čia tokio? Pamaniau, jei matėt Džilianą... 

— Aš mačiau ir jus. 

— Taigi. Be to, matėte mano apatinius drabužius. 

Taip, jis matė, bet ant jos jie atrodė visiškai kitaip negu ant 
dušo užuolaidos strypo. Jis spoksojo kaip mokinukas. Jos 
krūtys pūpsojo liemenėlės kaušeliuose, speneliai juodavo per 
dramblio kaulo spalvos nėrinius. O tą apgamėlį po bamba jis 
pirmiausia palietė lūpomis. 

Ne, prakeikimas! Ne jos, o Džilianos. 

— Vade? Ar viskas gerai? 

Ne, jam nebuvo gerai. Širdis daužėsi kaip pasiutusi, bur- 
na - lyg prikimšta vatos. 

— Žinoma! 

— Aš esu iš kūno ir kraujo. 

— Nesiginčysiu. 

— Bet jūs atrodote lyg pamatęs vaiduoklį. 

Tai buvo tiesa. Jį apėmė nemalonus dėja vu jausmas, te- 
gul prancūzai jam atleidžia. Išskyrus mėlyne ant raktikaulio, 
kur ji atsitrenkė į duris kovodama su apsimetėliu Tobiju, ji 
buvo identiška Džilianai. Visapusiškai. Tokia panaši, kad per 
kelias akimirkas pro jį praskriejo tūkstančiai erotiškiausių 
prisiminimų. 

Šis klubo išlinkimas puikiai tiko jo delnui, šis odos lopas, 
apaugęs švelnučiais lyg persikų pūkeliais, švelniam kandžio- 
jimui. Šis įdubimas ypač jautrus. Kai jis čia palietė, ji susijau- 
dinusi suaimanavo. 

— Atsiprašau. - Jis vos nepuolė įnirtingai trinti akių kaip 
su vaiduokliu susidūręs animacinio filmo herojus. Paskui nu- 
kreipė žvilgsnį ir piktokai pasakė: - Juk čia galėjo pasibelsti 
Ilgasis Medis. Iš kur žinojot, kad čia aš? 

- Iš jūsų eisenos. Pastebėjau, kaip ėjote per Pakso angarą. 
Jūsų eisena ypatinga. 

- A. 

Jis manė, kadjo veidas sustingęs ir įsitempęs, nes ji vis dar 
buvo sumišusi. 

— Klausykit, Vade, atsiprašau, jei priverčiau pasijusti nepa- 
togiai. Tai Džiliana buvo drovioji dvynė. 

Prisimines, kaip ji atsistojo ir gundančiai išsinėrė iš sukne- 
lės, jis sumurmėjo: 

— Nepasakyčiau. 

— Tikrai? 

— Hmm. 

— Žinoma. - Ji pasvarstė ir pridūrė: - Bet juk ji apsimetė 
manimi. 

— Teisingai. 

Ji vis dar sutrikusi žvelgė į jį. 

— Jei norite, kad apsirengčiau... 

— Žinoma, ne. 

— Aš pervargusi. Ir mintis, kad reikės miegoti su drabu- 


žiais, kuriuos vilkėjau nuo... 

— Nereikia teisintis, Melina. Paprasčiausiai apstulbau, pa- 
mates jus tokią. Ne kiekvieną dieną vyrui pasiseka užtikti be- 
veik nuogą moterį. 

Jis pamėgino šyptelėti, bet nebuvo tikras, kad pavyko tai 
padaryti įtikinamai. Tiesą sakant, visiškai neįtikinamai. Jei 
ir taip, ji viską suprato ir atsakė plačiai nusižiovaudama. 

Atsisėdusi ant lovos krašto ji vėl ėmė šluostytis plaukus, 
energingai trindama sruogas išblukusiu rankšluosčiu. Vadas 
galvojo, ką protinga galėtų pasakyti. 

— Ilgasis Medis siūlo, kad prieš eidami į šventyklą aplanky- 
tume šerifą. 

— Tikriausiai nebloga mintis. 

— Teisėsaugininkų padedami galėsime lengviau patekti 
į koloniją. Įtikinsime šerifą, kad nesame bepročių pora. 

— Kol nuvažiuosime šimtą mylių, viską apgalvosime. 

— Važiuosime? Maniau, mes skrisime. 

— Žinoma, renkatės jūs, bet mano nuomone... - jis nutilo, 
Melina pažvelgė į jį. - Šį rytą galėjome nusileisti nepastebėti, 
nes Ilgasis Medis pasirūpino, kad nusileistume ant privataus 
tako, nuošalioje vietoje. Bet jei du pabėgėliai nusileis viešame 
oro uoste, tai gali atkreipti dėmesį. 

— Jūs teisus. Tegul verčiau niekas nežino apie mūsų atvy- 
kimą. Taip pat norėčiau nuvažiuoti prieš sutemstant, kad ga- 
lėtume apsidairyti. 

— Yra dar viena problema - mes neturime transporto prie- 
monės... 

— Manau, Ilgasis Medis suras mums automobilį. 

— Manau, Ilgasis Medis suras mums automobilį, jei jūs jo 
paprašysit, - pašnibždomis pasakė jis. 

— Jis išskirtinė asmenybė, ar ne? 

Tokios pagyros šeimininkui jį suerzino. Jis sutiko, kad II- 
gasis Medis atrodo padorus, bet jis nebuvo juo taip sužavėtas 
kaip Melina. 

— Manau, jis normalus. 

— Man patinka jo veidas. 

— Jums patinka jo veidas? 

— Jo išvaizda. Kaip jis atrodo. 

— Jis atrodo kaip senas, susiraukšlėjęs indėnas. 

Ji nepritardama susiraukė. 

— Bet raukšlės - tai privalumas. Jo bruožai tokie įsiminti- 
ni, tokie... - Ji nutilo, ieškodama tinkamo būdvardžio, ir ga- 
liausiai rado: - Kilnūs. 

Vadą tai dar labiau suerzino, bet jis tik abejingai numykė. 
Vis dėlto norėdamas būti sąžiningas pasakė: 

— Jis išgyveno didelę tragediją, - ir papasakojo Ilgojo Me- 
džio netekties istoriją. 

- Kaip siaubinga, - pasakė ji, kai jis baigė. - Žmona ir kū- 
dikis. 

— Taip, jam buvo sunku. 

Melina kurį laiką žvelgė prieš save, paskui - į Vadą. 

— Jis man primena jus. 

— Ką? - šūktelėjo jis. 

— Ne fiziškai, žinoma. Bet jūsų abiejų laikysena... nesuga- 
dinta. Tas griežtas susivaldymas. 

— Manau, tai vienas iš indėnų bruožų. Argi mūsų nelaiko 
ištvermingais?- jis pasakė beveik juokaudamas, bet ji priėmė 
rimtai. 

— Gal. Bet galjūs ir Ilgasis Medis turite daugiau bendra? 

Jis nespėjo pratęsti šios temos. Ji numetė šlapią rankš- 
luostį ant grindų, atsigulė ir užsitraukė apklotą iki smakro. 

— Viešpatie, neprisimenu, kada buvau šitaip pavargusi. - Ji 
pasitaisė galvą ant pagalvės ir iš karto užsimerkė. 

— Ar galiu nusiprausti po dušu? 

— Čia ne mano dušas, - sumurmėjo ji, apsivertė ant šono ir 
prisitraukė kelius. 

Vadas nuėjo į vonią ir vos uždaręs duris atsisegė džinsus, 
kad sumažintų spaudimą, kurį sukėlė vienas išdidus ir kil- 


nus jo daiktas. Jis pastovėjo, prispaudęs kaktą ir delnus prie 

medinės sienos, užsimerkęs, lėtai, giliai kvėpuodamas, kad 
atgautų savitvardą, kurią Melina klaidingai palaikė jam bū- 
dingu bruožu. 

Kai po kelių minučių jis apsigręžė, pastebėjo, kad vonia 
sausai iššluostyta. Melina pakabino savo rankšluostį ant kar- 
telės. Kvepėjo muilu, dantų pasta, drėgna oda. Moters oda, 
nuoga, švelnia moters oda, Džilianos oda. Melinos oda. 

Vadas atsuko čiaupus ir nusirengė. Jo judesiai buvo stai- 
gūs - pikto, susierzinusio žmogaus judesiai. Jis išsimuilino, 
išsiplovė plaukus šampūnu, išlipes iš vonios išspaudė pastos 
ir smiliumi išsivalė dantis. Tikriausiai taip darė ir Melina, nes 
išvykdami iš Dalaso jie nepasiėmė dantų šepetėlių. 

Visą tą laiką Vadas mąstė, ką turėjo galvoje Ilgasis Medis, 
kai pasakė, kad Kvana Parkeris tuo pačiu metu mylėjo dau- 
giau negu vieną moterį. Galiausiai nusprendė, kad tai senųjų 
apačių šarados, triukai, mistinė jų tikėjimo aiškiaregyste da- 
lis, kuriai jis niekada nepasidavė. Jo motinos gentyje netrū- 
ko senių žilais, supintais į kasas plaukais, vėjo nugairintais 
veidais, kurie jį mirtinai gąsdindavo vaikystėje. Jis bijojo jų 
žemo, gomurinio monotoniško maurojimo per apeigas. Pa- 
auglystėje jis šaipėsi, kad jie tokie kvaili. 

Deksteris Ilgasis Medis nepradėjo mauroti, bet pusė to, ką 
jis kalbėjo, atrodė užuominos ir mįslės. Vadas buvo tikras, 
kad senis šitaip kalba norėdamas pasirodyti išmintingas, pri- 
versti juos patikėti, kad jis bendrauja su dvasiomis. Galbūt 
Ilgasis Medis norėjo, kad jį laikytų tikru žiniuoniu, gebančiu 
suprasti ženklus ir panašius dalykus. 

— Nesąmonė, - sumurmėjo Vadas, nenoriai tempdamasis 
džinsus. Jis mokslininkas, tiki tuo, kas įrodyta, ką matė ir 
pats patyrė. Kiek jam žinoma, Ilgojo Medžio kliedesius galė- 
jo sukelti narkotikas meskalinas. O gal jis jo nevartoja? Pats 
prisipažino, kad buvo netekęs proto, kai žmona ir kūdikis 


mirė. Galjis visus tuos metus taip ir liko pamišėlis. 

Na, nesvarbu. Pulkininkas Kristoferis Hartas nekreips dė- 
mesio į vyro išdidžiu ir kilniu veidu kliedesius, nors ir kaip jis 
patiktų Melinai. 

Išeidamas iš vonios kambario, Vadas vis dar buvo susier- 
zinęs. Jis netgi paleido duris, kad šios garsiai trinktelėtų į 
sieną. Melina nesukrutėjo. Jis užsitraukė džinsus, jei kartais 
jai būtų nepatogu, kad jis gulasi į lovą šalia jos. 

Kodėl jis turėtų nesigulti? 

Jis skrido tuo prakeiktu lėktuvu, kol ji miegojo savo kėdė- 
je. Pastarąsias dvi dienas jo gyvybei grėsė toks pat pavojus 
kaip ir jos. Kodėl jis turėtų gultis ant gumbuotos sofos toje 
apšiurusioje svetainėje, kai ši puiki, patogi lova pakankamai 
plati jiems abiem? 

Tačiau kai jis atsigulė šalia Melinos, ji visiškai nepriešta- 
ravo ir toliau lygiai, giliai alsavo. Ji visiškai nereagavo, kai jis 
kelis kartus pasitaisė pagalvę. Neatrodė, jog ji susijaudino ar 
apskritai suvokia, kad jis atsidūrė šalia jos. 

Ir jis nežinojo, ar dėl to jam palengvėjo, ar jis tik dar labiau 


susierzino. 


— Sėskitės, ponai. - Šerifas Maksas Ričis mostelėjo dviem 
vyrams į kėdes kitoje rašomojo stalo pusėje. - Ar galiu jums 
pasiūlyti atsigerti? 

— Ačiū, ne, - atsakė Losonas. - Mes ką tik papietavome. Ra- 
gavom troškinio su žaliosiomis ir aitriosiomis paprikomis. 

— Ir kaip patiko? 

— Labai skanus. 

— Malonu. - Po mandagumo frazių šerifas patogiau įsitaisė 
kėdėje, pasiruošęs darbui. - Juk tikriausiai iš Dalaso atvyko- 
te ne vietinių skanėstų ragauti. Kuo galiu padėti? 

— Ar atsimenate, mes prieš kelias dienas kalbėjomės tele- 
fonu? - paklausė Losonas. 

- Žinoma, dėl žmogžudystės. 

— Džilianos Loid. 

— Maniau, byla baigta. Jūs nustatėte kaltininko tapaty- 
bę, ar ne? Kai skambinote, tenorėjote papildyti kai kuriuos 
duomenis. 

— Taip, teisingai. - Detektyvas išdėstė faktus, nors Ričis 
prisiminė. 

— Kaip jums ir pranešiau, detektyve Losonai, aš nuvykau 
į šventyklą ir pasiteiravau apie Deilą Gordoną. Jį prisiminė, 
nes jis dažnai skambindavo, be to, buvo sutrikusios psichi- 
kos. Beveik prie pamišimo ribos. Manau, jo savižudybė tai 
įrodo. - Šerifas nesusivokdamas pakėlė rankas. - Tai kokios 
bėdos? Ar su ta žmogžudyste ir savižudybe susiję daugiau, 
negu iš pradžių manėte? 

— Daug daugiau, šerife Riči. - Specialusis agentas Tobijas 
rimtai, nieko nepagražindamas, paskubomis papasakojo, ką 
žinojo. 

Kol Ričis klausėsi, jo siaubas augo. Kiekvienas sakinys 
buvo lyg akmuo krūvoje, kuri netrukus pavirto kalnu rūpes- 
čių, užgriuvusių jo pečius. 

Kai šiedu vyrai neįspėję pasirodė departamente, jis atpa- 
žino blogų žinių pranašus. Žmogžudysčių detektyvas iš kitos 
valstijos neatvyksta į Lamesos grafystę, lydimas FTB agento 
iš Vašingtono, jei tai ne nacionalinės svarbos byla. 

Maksas Ričis instinktyviai suvokė, kad jo iš pažiūros ra- 
mus, puikiai sutvarkytas ir pusiausvyras gyvenimas bus 
sudrebintas iš pagrindų. Tikėjosi, kad bent jau visiškai 
nesugrius. 

— Tiriame kulką, kuria buvo nužudytas Džemis Hening- 
sas, - pasakė Tobijas. - Bet tikimybė nustatyti ginklą beveik 
lygi nuliui. Mes įsitikinę, kad šaudė profesionalas. 

— Samdomas žudikas? - paklausė Ričis. 

— Tai viena iš galimybių. - Tobijas vengė tiesaus atsakymo. 

Toliau kalbėjo Losonas. 

— Heningsas buvo Džilianos Loid sužadėtinis. Deilas Gor- 
donas dirbo klinikoje, kur ją dirbtiniu būdu apvaisino dieną 

prieš žmogžudystę. Heningsas palaikė ryšius su brolio Ga- 
brieliaus bendruomene, mes tai tiriame. Buvo patvirtinta, 
kad Deilas Gordonas nuolat skambindavo į šventyklą. - Jis 
išraiškingai kilstelėjo pečius. - Pats sudėliokite faktus. 

Ričis nustebęs šūktelėjo: 

— Bet juk nenorite pasakyti, kad brolis Gabrielius susijęs 
su šiomis trimis mirtimis. 

— Ne, visiškai ne. 

Ričis nepatikėjo FTB agento neiginiu. 

— Tai kodėl jūs čia? 

— Kai kas mano, kad brolis Gabrielius susijęs, - pasakė Lo- 
sonas. - Džilianos Loid sesuo. Dvynė. Tiksli kopija. Melina 
Loid. Ji buvo pas Heningsą, kai jį nušovė. 

Ričis mąsliai prikando apatinę lūpą. 

— Jei tas Heningsas susitikinėjo su jos seserimi, turėdamas 
kokių nors nešvarių tikslų, ji turi motyvą, - pasakė jis cituo- 
damas žodžius, kuriuos išgirdo per savo mėgstamą detekty- 
vų laidą. - Manau, ir jūs apie tai pagalvojote. 

— Taip, pagalvojome, bet nepasitvirtino. Heningsą nušovė 
per langą iš pastato kitoje gatvės pusėje. Melina to nepadarė, 
bet yra svarbi liudininkė. Norime apklausti ją, kol dar neįvy- 
ko kas nors beprotiška. 

— Pavyzdžiui? 

— Pavyzdžiui, ji neįsiveržė pas brolį Gabrielių per tvirto- 
vės vartus. Ji ieško tų pačių atsakymų kaip ir mes, - pasakė 
Losonas. 

— Mes - ponas Losonas, aš ir jūs, šerife, - esame įpareigoti 
atsakymus gauti tinkamais kanalais, - paaiškino Tobijas. — 
Deja, panelės Loid nevaržo jokie įsipareigojimai. Ji įrodė 
esanti labai išradinga asmenybė, sugebėjo pabėgti nuo mūsų. 
Ją gena daug stipresnis motyvas - kerštas. 

- Atrodo, ji peržengė ribą. Galbūt tokia pat nestabili kaip 
Deilas Gordonas? 

Tobijas stipriai papurtė galvą. 

— Be abejonės, ji sudirgusi, bet protauja blaiviai. Vakar 
buvo nužudyta dar viena Voterso klinikos darbuotoja. Po 
kelių valandų, kai susitiko su panele Loid, - pridūrė jis po 
gana iškalbingos pauzės, kad padarytų didesnį įspūdį. - Ma- 
tau, jūs sukrėstas, šerife. Ir teisingai. Melina Loid žino, kad 
eina teisingu keliu, ir nemanau, kad sustos, kol nesužinos 
atsakymų. Ji nesiliaus, kol neišsiaiškins, kodėl nužudė jos 
dvynę seserį. Mes su detektyvu Losonu įsitikinę, kad ji čia 
pasirodys. 

— Ir veikiausiai anksčiau negu vėliau, - pridūrė Losonas. 

Ričis giliai iškvėpė. 

— Aš iš karto įspėsiu šventyklą, bet jei ji ar kas nors kitas 
būtų mėginęs įsiveržti, man būtų apie tai pranešę. Ten gele- 
žinė apsauga. 

— Kodėl? - paklausė Losonas. 

— Paklauskit Džono Lenono ar to dizainerio iš Floridos. 
Brolis Gabrielius - pasaulinė įžymybė. Tokios garsenybės 
dažnai tampa taikiniu menkystoms, trokštantiems atsidurti 
žiniose. 

Tobijas mąstydamas susiraukė. 

— Kaip manote, ar tai vienintelė priežastis, kodėl šventykla 
šitaip saugoma? 

— O kas dar galėtų būti? 

FTB agentas pasislinko į priekį su savo kėde. 

Ričis marškinių rankogaliuose pastebėjo monogramas su 
jo inicialais. 

- Šerife Riči, ar kada nors buvote tos kolonijos viduje? 

— Tik du kartus. Paskutinį kartą - prieš tris dienas, kai ap- 
klausiau brolį Gabrielių apie Deilą Gordoną. 

— Ir koks jūsų įspūdis? 

— Nesu tikras, ar supratau jus. 

Išgirdęs jo atsakymą, Tobijas suirzo, o Losonas atrodė pa- 
siruošęs išpurtyti informaciją savo kvadratinėmis, sunkio- 


mis rankomis. 


Susikeitimas + 379 


— Turiu galvoje, apie ką norėtumėt išgirsti? Koks mano 
įspūdis? Teritorija nepriekaištingai sutvarkyta, pastatai... 

— Bendra nuotaika. Žmonės, - nutraukė jį Losonas. - Ar 
galėtumėte pateikti kokių įrodymų, kad žmonės laikomi 
prieš jų valią? 

Ričis kimiai nusijuokė. 

— Juokaujate? 

Vyrai varstė jį žvilgsniais lyg adatomis. 

Ričis nervingai šyptelėjo ir atsikrenkštė. 

— Kiek aš supratau, brolio Gabrieliaus sekėjams yra didelė 
garbė ten gyventi ir dirbti. Žmonės laukia nesulaukia galimy- 
bės ten pakliūti, nes yra kažkokia nuopelnų sistema. Jei at- 
lieki ypatingą darbą bendruomenei, užsitarnauji vietą šven- 
tykloje. Maždaug taip. 

— Kokį ypatingą darbą? 

— Atsiprašau? 

— Sakėte, kad sekėjai turi atlikti ypatingą darbą bendruo- 
menei. 

— Gerą darbą. Gauti pinigų. Ar ne tai daro dauguma Bažny- 
čių? Renka taškus? 

— Ar žinote nors vieną šventykloje gyvenusį, bet ją palikusį 
žmogų? - paklausė Tobijas. 

— Ne, - nuoširdžiai patikino šerifas. - Nenoriu sakyti, kad 
taip nebūna, bet aš nežinau. - Jis tiriamai pažvelgė į juos. — 
O kodėl tas, kuris sunkiai dirbo, kad ten pakliūtų, norėtų iš- 
eiti? Ar tai nebūtų lyg išvarymas iš rojaus? 


Jie išėjo iš šerifo kabineto ir sulipo į FTB automobilį. To- 
bijas sėdo prie vairo. Losonui darė įspūdį, kad šis žmogus 
turi tokią valdžią. Jis susitarė, kad juos sutiktų Albukerkio 
oro uoste, kur jų laukė automobilis. Jie atvažiavo į grafys- 
tės centrą Lamisą. Vienu telefono skambučiu Tobijas įsuko 
ratą, o Losonas nė tušinuko negautų, neužpildęs prašymo 


formos. 

— Ką manote apie Ričį? - paklausė Losonas agento, kai jie 
pajudėjo. 

— Sunku suprasti, bet manau, kad jis pasakė tik pusę 
tiesos. 

— Ir man susidarė toks įspūdis. Viskas, ką jis sakė, buvo 
filtruota. 

— Galbūt savimeilė? Nepatinka, kai pašaliečiai slampinėja 
po jo rajoną, ieškodami nusikaltėlių. Tai rodytų, kad jis neat- 
lieka savo darbo. Arba... 

— Taip? 

— O gal tas vyras sako neginčijamą tiesą. O mes esame 
paranoikai. 

— Gali būti, - sutiko Losonas. - Kiekvienas gali turėti savų 
slaptų motyvų. - Kiek patylėjęs jis pridūrė: - Kita vertus, gal 
Ričis - ištikimas sekėjas? Gal jis pavaldus kam aukštesniam 
negu grafystė, valstybė ar įstatymai. 

— Turite galvoje, kad brolis Gabrielius Ričį ir kitus teisėsau- 
gos pareigūnus laiko savo kišenėje? 

— O kas gali pasakyti, kur baigiasi jo įtaka? Mes žinom, kad 
ji siekia net Dalasą. 

— Ir Pietų Dakotą. Ten į veiklą įsitraukė Heningsas. 

— Manot, kad mokyklos seselė įtraukė į sektą Heningsą ir jo 
jaunesniąją seserį, o kai tėvai sukėlė sąmyšį, juos pašalino? 

— Kažkas privertė juos dingti. 

— Įtariate brolį Gabrielių? 

— Arba jam dirbantį uolų mokinį. 

— Sujo palaiminimu? 

- Šiurpi prielaida, tiesa? 

- Jeijis turi mokinių, kurie dėl jo pasiryžę žudyti... - Loso- 
nas atsigręžė į Tobiją ir pratęsė mintį: - Vadinasi, kai Deilas 
Gordonas nužudė Džilianą Loid, jis galėjo vykdyti įsakymą iš 
šventyklos. 

— Tr aš apie tai pagalvojau. 

Losono veidą iškreipė grimasa. 

— Norėčiau akis į akį susitikti tą bjaurų blondiną pamoks- 
lininką. Norėčiau sužinoti, ką jis čia rezga, ir lažinuosi iš 
jautienos kepsnio bei butelio škotiško viskio, kad jis ne toks 
jau šventas, kaip atrodo pažvelgus į tą gražų veidą ir saldžią 
šypseną. 

— Galim lažintis, bet aš nevalgau raudonos mėsos. 

Losonas prunkštelėjo. 

Juokdamasis iš Losono pašaipos, Tobijas atsiliepė mobi- 
liuoju telefonu: 

— Taip. Liuse, kas naujo? - Jis išklausė, padėkojo už žinias 
1r, išjungęs telefoną, atsigręžė į Losoną ir nusišypsojo: - Bus 
susitikimas akis į akį. Gausit tokią galimybę rytoj ryte. Sutar- 
ta audiencija pas svarbiausiąjį veikėją. 

— O kodėl rytoj ryte, kodėl negalim nuvažiuoti dabar... 

— Nėra svarios priežasties. Negalim įrodyti tiesioginio ry- 
šio nei su Džiliana Loid, nei su Deilu Gordonu, nei su Džemiu 
Heningsu. Tik telefono skambučiai, o jis jau apie tai paaiški- 
no. Jis sutiko mus priimti iš mandagumo, todėl taip ir turė- 
sime elgtis per pokalbį. Kol negausim spermos pavyzdžių iš 
Voterso klinikos donorų ir DNR tyrimų, įrodančių, kad Gor- 
donas juos pakeitė, turėsime tik krūvą spėliojimų. Kol kas 
netgi nežinome, ar išvis sperma buvo pakeista. Netgi jei įro- 
dysime, kad pavyzdžiai pakeisti, neturime nieko, kas sietų tą 
veiksmą su broliu Gabrieliumi, tik psichiškai nesveiką mirusį 
mokinį. Taigi apibendrinant, mes neturime svarios priežas- 
ties apklausti įžymųjį Dievo žmogų. 

— Po velnių! - Losonas piktai perbraukė ranka savo susi- 
vėlusius plaukus. - Žinau, kad jūs teisus. Laikotės įstatymų. 
Bet nuojauta man kužda, kad brolis Gabrielius - tikrasis kal- 
tininkas. - Losonas valandėlę pamąstė ir paklausė: - O ką 
manote apie Meliną Loid? 

— Kadji atvyks ir stos prieš jį. 

— Ir aš taip manau. - Kiek patylėjęs jis pridūrė: - Velniava! 
Labai svarbu tinkamai pasirinkti laiką, ar ne? 

— Kaip suprasti? 

— Pagalvojau, jei iš karto būčiau nurodęs paimti Džilianos 
Loid tepinėlius. Ji buvo apvaisinta mažiau kaip prieš parą iki 
mirties. 

— Jei DNR tyrimai būtų parodę, kad tepinėlis ne nurodyto 
donoro... 

— Ar Kristoferio Harto. 

— „tada būtume turėję įrodymą, kad klinikoje pakeičiama 
sperma. 

— Tačiau mes jau buvom nustatę žudiką, - niūriai pasakė 
Losonas. - Išorėje nebuvo aptikta spermos pėdsakų. Durti- 
nės žaizdos - akivaizdi mirties priežastis, negalėjom neleisti 
Melinai kremuoti kūno. 

— Mes atliksime Ketlinos Ešer embriono DNR tyrimus, nu- 
statysime, ar tai jos pasirinkto donoro vaisius, - pasakė Tobi- 
jas. - Žinoma, tai užims laiko, Džilianos Loid tepinėlis būtų 
daug naudingesnis. 

— Atsiprašau, - sumurmėjo Losonas. 

— Na, kaipjūs ir sakėte, tada nežinojote to, ką žinote dabar. 

Kilnu, kad Tobijas paleido jį nuo kabliuko. Losonas norėjo 
jam atsidėkoti. 

— Aš pasiėmiau bylos aplanką, jei norėtumėt peržiūrėti. 

— Gal ir gera mintis, - pasakė Tobijas. - Naktis bus ilga, 
o aš neturiu ką veikti. 

— Mmm. 

— Jau beveik trys. 

Sunkiai atsidususi ji apsivertė ant nugaros ir pažvelgė į 
Vadą pusiau pramerktomis akimis. 

— Kodėl jūs visada mane žadinate? 

— Todėl, kad jūs visada miegat. 

— Aš sapnavau. 

— Ką? 

— Neprisimenu. 

— Geras sapnas? 

— Tikriausiai. - Ji saldžiai pasirąžė. - Kiek valandų? 

— Ką tik sakiau. 

— Aš negirdėjau, - prisipažino ji mieguistai šypsodamasi. — 
Pasakykit dar kartą. 

Jis nepakartojo. Iš tiesų jis nieko nepasakė, ir jai teprireikė 
vos kelių sekundžių suvokti, ką jis, matyt, suprato anksčiau — 
kokia intymi ši akimirka. Jis atsirėmęs kumščiais į pagalvę 
abipus jos galvos, rankoms tenka daug svorio, todėl ryškiai 
matyti kiekvienas raumuo. 

Šypsena dingo nuo jo veido. Akių mėlis paryškėjo kaip 
dangus vos nusileidus saulei: iš violetinės į mėlyno rašalo, 
nepastebimai, bet neginčijamai. 

Impulso pagauta, Melina kilstelėjo ranką ir palietė jo vei- 
dą. Iš pradžių ji perbraukė abu jo antakius, tada užjaučiamai 
atsidususi švelniai palietė žaizdą ant skruosto. Jos pirštas 
išmatavo plonos nosies ilgį ir galiausiai apibraukė lūpas. 
Ji stabtelėjo ties kiekvienu jo veido bruožu, lyg norėdama 
įsiminti. 

Įsidrąsinusi nuleido ranką ir palietė jį po kairiąja krūtimi. 
Jo oda spinduliavo šilumą, kurią ji troško pajusti savo kūnu. 
Jos akys sekė pirštų galiukus, kai jie nuslinko žemyn šonkau- 
liais ir vėl pakilo ant skulptūriškų krūtinės ląstos išlenkimų. 
Ji nykščiu paglostė spenelį. 

Jis staigiai įkvėpė ir ji įsidrąsinusi padarė tai, ko niekada 
anksčiau nebūtų išdrįsusi - pakėlė galvą ir liežuviu palietė 
atsikišusį spenelį. 

Jis tyliai nusikeikė, nutraukė antklodę, pasilenkė prie jos 
ir prispaudė veidą tarp jos krūtų. Pakėlęs krūtis į viršų jis ne- 
kantriai pabučiavo kauburėlius, kyšančius iš liemenėlės. Jos 
oda erotiškai pašiurpo. Nieko nelaukdama ji kilstelėjo klubus 
ir prigludo prie jo džinsų užsegimo. Jis lietė lūpomis jos spe- 
nelius, kol šie sustandėję išsišovė per liemenėlės nėrinius, ir 
kai ji vos nepradėjo jo maldauti, jis nutraukė nėrinius žemyn 
ir apgaubė spenelius lūpomis. 

Kiekvienas jo burnos judesys atsiliepė giliai jos viduje. Ji 
sugriebė delnais jo plaukus ir sudejavo iš malonumo. 

Jis kimiai paprašė atsagstyti džinsus. Ji apgraibomis sten- 
gėsi įveikti niekaip nepasiduodančias metalines sagas. Atse- 
gusi viršutinę, mėgino kitą, bet jai sunkiai sekėsi. Po audiniu 
buvo labai kieta ir ankšta. Vadas suniurzgė iš skausmo ir jie 
abu nusijuokė. Galiausiai ji įveikė sagas ir nutraukė džinsus 
ant šlaunų. 

Jis nuvedė jos ranką prie savo sustandėjusios lyties ir ap- 
gaubė jos pirštais. Kai ji pradėjo ritmiškai glostyti, jis užsi- 
merkė, lūpos prasivėrė iš malonumo, atidengdamos dantis. 


— Lėčiau. 

Ji pakluso, jis prispaudė kaktą prie jos kaktos. 

— O Jėzau, kaip gera. Pasakyk, jei tau tai nepatinka. 

— Man patinka. 

— Išlenk nugarą. 

Ji prispaudė pečius prie čiužinio ir pakėlė rankas, kad jis 
galėtų atsegti liemenėlę. Atsegęs jis nutraukė ją, pakėlęs gal- 
vą pažvelgė į Meliną, suspaudė krūtis, bučiavo spenelius, gla- 
monėjo juos liežuviu ir čiulpė lūpomis. 

— Vade, - aiktelėjo ji. 

- Žinau. Ir aš. Bet nenoriu skubėti. Ne, jau verčiau liau- 
kis. - Jis nustūmė jos ranką. 

Jis nykščiu užkabino kelnaičių juosmenį ir nusmaukė jas 
iki pat kojų pirštų galiukų. Tada suėmė rankomis už kulkš- 
nių ir atsiklaupęs tarp jų lėtai praskyrė jos kojas. Iš pradžių 
ji bandė priešintis, prisidengti ranka, droviai nusukti galvą. 
Bet jo aistringas žvilgsnis buvo mielas ir švelnus, verčiantis 
ją pasijusti pakylėta, o ne pažeminta. Jo akys lėtai slinko jos 
kūnu, kol pasiekė akis. Jie žiūrėjo vienas į kitą, kol jo rankos 
slydo jos šlaunimis ir apgaubė kojas taip, kad blauzdos at- 
sidūrė jo delnuose. Jis švelniai trynė jas savo stipriais pirš- 
tais. Paskui rankos vėl pakilo į viršų ir palietė jautrias vietas 
virš jos kelių, slydo šlaunimis, kol pirštai pasiekė pilvo apa- 
čią ir nykščiai susitiko centre. Jo akys vis dar žvelgė į josios, 
o nykščiai vis glostė, tapo slidūs, rado jautriausiąjį tašką, try- 
nė jį lengvais prisilietimais. Ją persmelkė stiprus jaudulys, ji 
prikando apatinę lūpą, ėmė greitai, trūkčiojamai alsuoti, vo- 
kai suvirpėjo, jo veidas ėmė lietis. 

— Jei nesiliausi, aš tuoj baigsiu, - sunkiai sušvokštė ji. 

— Mes to ir siekiame. 

— Bet aš noriu, kad tu baigtum manyje. 

Jis įėjo į ją, rankos valdingai nuslydo po klubais ir kils- 
telėjo ją, kad įeitų kaip galima giliau. Tačiau ji įkišo rankas 
į jo džinsus, sugriebė jo sėdmenis ir dar arčiau prisitraukė. 
Kiekvienas stūmis buvo godus, bet ir dosnus. Už kiekvieno 

judesio ji jautė vos valdomą laukinį šėlsmą. Keista, bet ji ne- 
bijojo. Nesitraukdama ji atsakė nenumaldoma savo aistra. 
Vado kvėpavimas sušiurkštėjo, jis įkniaubė veidą į jos kaklą 
ir suvaitojo: 

— Tu viską darai... kaip... 

Jis baigė, ištardamas vardą. 


— Klausykit, Tobijau, ar norit išgirsti kai ką įdomaus? 

— Ar jūs kada pareinat namo? 

— Aš namie, - už dviejų tūkstančių mylių atsakė Liusė 
Mairik. - Gavau šią informaciją išeidama iš biuro, taigi išsi- 
spausdinau ir parsinešiau namo. Pašėriau auksines žuveles, 
kaip tik laiku - išgelbėjau nuo kanibalizmo, pasilepinau putų 
vonioje, pasišildžiau šaldytą lazaniją, atsidariau nestipraus 
vyno butelį ir dabar žiūrinėju medžiagą. 

Kiek anksčiau motelio kavinėje Tobijas suvalgė karštą su- 
muštinį su sūriu, o Losonas sudorojo du sūrainius su aitrio- 
siomis paprikomis ir daugybe svogūnų. Tada jie išsiskyrė, 
susitarę susitikti per pusryčius. Tobijas nusiprausė po dušu 
ir dabar sėdėjo po galvą pasikišęs pagalvę, atremtą į medi- 
nį viešbučio lovos galą, laikydamas rankoje stiklinę, į kurią 
buvo įsipylęs gėrimo iš baro kambaryje. 

Jis retai gerdavo, bet šiandien jautė, kad gali pasilepinti 
viskiu su soda. Jis atsidūrė svetimoje teritorijoje, už lango 
negirdėjo pažįstamo transporto ūžesio, jį supo spengianti 
dykumos tyla. Jis negalėjo atsipalaiduoti žiūrėdamas į pri- 
mityvius paveikslus ant savo kambario sienų, kurie vaizdavo 
Pueblo indėnų gyvenimą. 

Nors prašė kambario nerūkantiems, ant komodos stovėjo 
peleninė, vaizduojanti susirangiusią barškuolę gyvatę, pasi- 
ruošusią kirsti. Jos stiklinės raudonos akys žaižaravo televi- 
zoriaus šviesoje. 

Buvo gera išgirsti pažįstamą Liusės balsą su ryškiu šiaurės 
vakarų akcentu vietoj pietvakarių sniaukrojimo. 

— Kokią medžiagą? 

Liusė pradėjo aiškinti: 

— Tas brolis Gabrielius mane siutina. Per televizorių biu- 
re pasižiūrėjau jo vakarinę laidą. „Naujoji pasaulio tvarka“ — 
skamba per daug hitleriškai, sakyčiau. Norėčiau jo paklausti, 
kas sukurs tą naująją tvarką. Ir man kilo negeras įtarimas, 
kad žinau, ką jis turėjo galvoje. 

Taigi, šiandien aš šiek tiek pasidomėjau ir mane pritren- 
kė jo tos vadinamosios bendruomenės užmojai. Jis - tai ne 
paprastas televizijos pamokslininkas. Jo pamokslai verčiami 
maždaug į trisdešimt kalbų. Turi sekėjų šalyse, kuriose domi- 
nuoja žydai, katalikai, musulmonai ar budistai. Tų šalių reli- 
giniams vadovams kelia nerimą vis didėjantis atsivertusiųjų 
skaičius. 

Jo mokymas nėra visai krikščioniškas. Tiesą sakant, jis ne- 
siremia Evangelija. Be to, retai mini Jėzų Kristų, dažniausiai 
kaip nusižeminimo pavyzdį. Tačiau dogmų nebuvimas nema- 
žina jo įtakos, kuri, atrodo, plinta visame pasaulyje. - Ji giliai 
įkvėpė. - Tai mane nuvedė į Interpolą. 

Susidomėjęs Tobijas pastatė stiklinę ant naktinio staliuko. 

— Manau, sprendimas buvo logiškas. 

— Na, mes radome ryšį su Džemiu Heningsu, kai mes... 

— Kai jūs, - pataisė jis. 

— Jūs labai malonus, - akiplėšiškai padėkojo ji. - Taigi, aš 
pradėjau ieškoti tokių nusikaltimų mūsų šalyje ir aptikau 
kelis atvejus, be galo panašius į Džilianos Loid nužudymą ir 
Andersonų kūdikio pagrobimą. Tik šiandien pagalvojau, kad 
reikėtų išplėsti paiešką į užsienį. Ir spėkit, ką radau? 

— Įdėmiai klausau. 

— Europoje per pastaruosius dvejus metus penkios mo- 
terys mirė smurtine mirtimi - jos buvo nužudytos ar žuvo 
avarijose po to, kai jas apvaisino dirbtiniu būdu. Visos buvo 


netekėjusios, sveikos, labai gražios ir išsilavinusios. Be to, 

per tą patį laikotarpį trys kūdikiai, kurie buvo pradėti arba 
mėgintuvėlyje, arba dirbtinai apvaisinus donoro sperma, 
buvo pagrobti praėjus nedaug laiko po gimimo. Du iš lovyčių 
namie, vienas - iš ligoninės. 

— Bet, Liuse, pagal statistiką... 

— Ašjau patikrinau. - Ji nutraukė jo prieštaravimą, dar ne- 
spėjusi išgirsti. - Per tą laikotarpį tik viena nėščia moteris 
buvo nužudyta Portugalijoje. Ji buvo ištekėjusi ir pastojusi 
natūraliai. Ją nužudė per apiplėšimą. Įtariamasis suimtas, jis 
prisipažino pasirinkęs ją atsitiktinai - dėl brangenybių. Už 
visus kitus pagrobtus kūdikius buvo pareikalauta išpirkos. 
Tiesa, pasitaikė vienas pedofilijos atvejis, nusikaltėlis - reci- 
dyvistas. Visos bylos išaiškintos. Vaikus arba gyvus grąžino 
šeimoms, arba rado jų kūnus. 

Tobijas turėjo žinoti, kad Liusė patikrins visus faktus, prieš 
dalindamasi su juo informacija. 

— O tie trys kūdikiai buvo pradėti vaisingumo klinikoje? 

— Turbūt nereikia nė sakyti, ar ne? 

— Ir jokių pėdsakų? - spėjo jis. - Kaip su Andersonų kū- 
dikiu? 

— Taip. - Ji leido jam pamąstyti visas trisdešimt sekun- 
džių, nujausdama, kad jis nori sutelkti mintis į šiuos naujus 
faktus. - Ketinu pasikasti giliau, - pasakė ji. - Gal rasiu bro- 
lio Gabrieliaus apaštalų, susijusių su šiomis bylomis. 

— Ačiū. Ar tą darysit šįvakar? 

— Galima manyti ir taip. 

Tobijas pažvelgė į storą juodą aplanką su Džilianos Loid 
nužudymo byla. Jis pasiėmė ją, kai Losonas pasiūlė paskolin- 
ti šiam vakarui, bet kol kas ji neatversta gulėjo ant spintelės 
prie lovos. Ši byla taip jį įtraukė, kad jis visiškai nebenorėjo 
dar kartą peržiūrėti žinomos informacijos. 

— Beje, kur jūs esate? - paklausė Liusė. 

— Brolio Gabrieliaus šventyklos šešėlyje. 

— Melagis. 

— Ne, prisiekiu. Aš matau jos šviesas pro savo motelio lan- 
gą, sėdėdamas ant lovos. 

— Norėčiau būti su jumis. Toje vietoje, turiu galvoje, - sku- 
biai paaiškino ji. - Paklausčiau brolio Gabrieliaus, kada Die- 
vas mirė ir paliko jį vietoj savęs. 

— Praneškit man rytoj, ką sužinosit. 

— Lėksiu kaip kiškutis. Koks jis? 

— Kas? 

— Jūsų motelio kambarys. 

— Tipiškas - apsistok, tik neužsibūk. Patalynė švari, bet 
pagalvės kietos. 

Jis papasakojo apie baisiąją peleninę. 

— Nejuokaukit. Aš susapnuosiu košmarą. Ar ten nėra jokių 
patogumų? Pavyzdžiui, vibruojančios lovos, kuri veikia įme- 
tus monetą, ar mokamų X kategorijos filmų? 

— Ant televizoriaus guli lankstinukas, kuriame filmų tik 
suaugusiems sąrašas. 

— Ar ten yra man žinomų pavadinimų? 

— Labanakt, Liuse. 

— Tokio nemačiau. 

Jis juokdamasis išjungė telefoną. Pokalbis su ja labai pa- 


taisė nuotaiką. 


Melina pirmoji išlipo iš lovos. Nežiūrėdama į jį, pasiėmė savo 
apatinius ir nuėjo į vonios kambarį. Po kelių akimirkų jis iš- 
girdo dušą. 

Vadas prisidengė ranka akis ir ėmė tyliai keiktis. Ar jis ga- 
lėjo numanyti, kad kada nors gyvenime jam taip nutiks? Kai 
išėjęs iš „Dvaro“ pirmą kartą pamatė Džilianą Loid, ar galėjo 
įsivaizduoti, kad po kelių dienų tirs jos žmogžudystę ir mie- 
gos sujos dvyne seserimi? „Miegos su“ - puikus eufemizmas, 
bet netikslus. Jis, pulkininkas Kristoferis Hartas, astronau- 
tas ir visuomenės veikėjas, autografų dalytojas ir mokinių di- 
dvyris, dulkino Džilianos identišką dvynę, tikslią jos kopiją ir 

mėgavosi kiekviena jų kūniškos sueities akimirka. Jis ištirpo 
joje lygiai taip pat, kaip ištirpo Džilianoje. 

Gal jis nelabai sveikas? Ne, negali būti. 

Vonios durys atsivėrė, Melina išėjo visiškai apsirengusi ir 
labai dalykiškai paklausė: 

— Ar Ilgasis Medis grįžo? 

— Man atrodo, girdėjau bildesį virtuvėje. 

Ji perėjo kambarį ir palietė durų rankeną. 

— Kai tu būsi pasiruošęs... 

— Paprastai aš neverčiu moterų verkti, Melina. 

Ji neatsigręžusi patraukė rankeną ir tarė: 

— Aš lauksiu taves, - ir uždarė duris. 

— Velnias! - sušnypštė jis, nusviesdamas paklodę. 

Po penkių minučių jis įėjo į virtuvę. Ji sėdėjo prie stalo, 
siurbčiojo vandenį iš stiklinės ir kalbėjosi su Ilguoju Medžiu. 
Ji nekreipė dėmesio į Vadą, bet Ilgasis Medis paklausė, ar jis 
norėtų atsigerti. 

— Vandens. 

— Vadas Ilgasis Medis maloniai sutiko paskolinti mums 
savo pikapą, - pasakė Melina, neįstengdama pažvelgti į jį. 

— Labai malonu. 

— Pamaniau, kad jums reikės automobilio. Bakas pilnas 
benzino. Taip pat paėmiau žemėlapį ir pažymėjau kelius, ku- 
riais patariu važiuoti. Verčiau venkite greitkelių. - Jis pastū- 
mė per stalą sulankstytą žemėlapį ir mašinos raktelius. 

Vadas viską paėmė ir padėkojo. 

— Nežinau, kada jums grąžinsim sunkvežimį. 

— Džedas mane nuves, kur reikės. 

Melina pažvelgė į laikrodį ant sienos ir pakilo. 

— Labai ačiū už viską, ką dėl mūsų padarėte. 

Kol ji spaudė ranką Ilgajam Medžiui, Vadas aiktelėjo: 

— Džilianos pakabutis! 

Melina palietė rubinų širdelę prie savo kaklo ir pasakė: 

— Ką tik jį užsisegiau. 

— Maniau, išmetei kartu su rankine. 

— Juk mes jį patikrinom, - priminė ji. - Be to, negalėjau iš- 
siskirti. Tikriausiai tai paskutinis daiktas, kurį ji lietė prieš 
eidama miegoti tą naktį. 

— Pažiūrėkim iš arčiau, Melina. Čia šviesiau negu lėktuve. 

Ji kiek padvejojusi nusisegė pakabutį ir padavė Vadui. Jis 
prisitraukė širdelę prie veido, laikydamas taip, kad matytų 
šviesą per perregimus akmenukus. Staiga jis pastebėjo tamsų 
taškelį širdelės viršuje, prie pat auksinio apvado. Jis buvo vos 
įžiūrimas. Į jį žvelgdamas galėjai pamanyti, kad tai tik bran- 
gakmenio ar auksinio apvado trūkumas. 

— Ar turit ledo kirtiklį? - paklausė jis Ilgojo Medžio. 

Po kelių akimirkų jis jau kirto į tašką. Ilgasis Medis ir Meli- 
na susirūpinę žvilgčiojo jam pro petį. Nelauktai iš akmenuko 
iššoko maža skeveldra ir nukrito ant klijuotės, dengiančios 
stalą. Ji buvo grafito spalvos, mažesnė už smeigtuko galvutę. 
Vadas dūrė į ją kelis kartus aštriu ledo kirtiklio smaigaliu. 

— Ne tokia jau ir miela ta Heningso meilės dovana, ar ne? 

— Tas šunsnukis! - riktelėjo Melina. - Gaila, kad jis ne- 
gyvas. Nebeturėsiu progos jam pasakyti, koks jis niekingas 
šliužas. 

Vadas Ilgajam Medžiui trumpai paaiškino apie GPS 
sistemą. 

— Taip, technologijos labai ištobulėjo. Bet esu tikras, kad 
tokių mikroschemų dar nepardavinėja, todėl jų įsigyja tik nu- 
sikaltėliai. 

— O Dieve! - sušuko Melina. - Vadinasi, mes juos atvedė- 
me tiesiai čia. Man labai gaila, vade Ilgasis Medi. Jūs buvote 
toks malonus, o mes atsidėkojame sukeldami jums pavojų. 

— Nesijaudinkite dėl manęs. 

— Ji teisi, - rimtai pasakė Vadas. - Jie baisūs žmonės. Va- 
kar nužudė du. Jiems kažkas moka, tikriausiai brolis Gabrie- 
lius. Ir jie puikiai atlieka savo darbą. 

— Bet jūs nuo jų pabėgote. 

— Per plauką. Net jei sugadinome siųstuvą, paskutinis si- 
gnalas buvo iš čia. Jie atseks mūsų pėdomis. Ar galite kur 
nors išvažiuoti ir pabūti kelias dienas? 

Senasis indėnas nusišypsojo. 

— Amerikos indėnus iš jų žemių stumia jau tris šimtus 
metų. Negalėčiau žiūrėti į save veidrodyje, jei leisčiausi po- 
ros samdomų žudikų išvejamas iš namų. Aš galiu savimi pasi- 
rūpinti. 

Taip pasakęs jis nuėjo prie stalčiaus ir išėmė pistoletą. 

— Paimkite jį. 

— Jums jo reikės labiau negu mums. 

— Aš reikalauju. - Jis atkišo Vadui pistoletą ir dėžutę su 
kulkomis. - Mokėsite užtaisyti? 

Vadas norėjo atsisakyti, bet prisiminęs Heningso liki- 
mą apsigalvojo ir paprašė, kad Ilgasis Medis pats užtaisytų 
revolverį. 

— Dėl saugumo pirmą lizdą paliksiu tuščią, - pasakė jis. — 
Norėdami šauti, gaiduką turėsite nuspausti du kartus. 

— Negaliu išvykti, palikdama jus ir be ginklo, ir be automo- 
bilio, - priešinosi Melina. 

— Aš nebijau. Mano likimas - ne šių samdomų žudikų ran- 
kose. - Pralinksmėjęs nuo tokių žodžių, Ilgasis Medis mos- 
telėjo į duris. - Jei norite pasiekti Lamesą prieš sutemstant, 
verčiau paskubėkite. Saulė greit nusileidžia už kalnų. 

Prie durų Vadas paspaudė Ilgojo Medžio ranką. Jie įdėmiai 
pažvelgė vienas į kitą ir, suvokdami, kas ką tik įvyko, nieko 
nepasakė. 


do SHUNIUS 


= Mina kai aš myliuosi su moterimi, ji paprastai ne- 
verkia. 

Dabar ji negalėjo atgręžti jam nugaros ir išeiti iš kambario 
kaip Ilgojo Medžio namuose. Pabėgti būtų galėjusi tik iššok- 
dama iš pikapo. Tačiau važiuojant šešiasdešimties mylių per 
valandą greičiu to daryti ji neketino. Žinoma, galėjo nekreip- 
ti į jį dėmesio. Ji taip ilgai tylėjo, kad Vadas manė, jog ji taip 
ir daro. Vis dėlto ji prabilo: 

— To neturėjo įvykti, Vade. 

— Bet įvyko, todėl pasikalbėkime. 

— O kodėl negalėtume tiesiog pamiršti? 

— Todėl, kad tai lyg milžiniška karpa ant nosies. Norėtum 
nekreipti dėmesio ir apsimesti, kad jos ten nėra, netgi žinai, 
jog taip ir turėtum elgtis, bet tai neįmanoma. Ji ten, ir tu ją 
matai. 

— O tu dar kaltini moteris, kad jos visada nori išsikalbėti, - 
sumurmėjo ji, pasukdama galvą ir įsistebeilydama į langą. 

— Tu verkei, Melina. Norėčiau žinoti kodėl. 

— Nes tai buvo nevykęs sumanymas. 

— Jei sumanymas buvo nevykęs, kodėl aš jaučiausi taip 
gerai. 

Ji pažvelgė į jį ir tuoj pat vėl įsižiūrėjo į horizontą. 

— Aš nesakiau, kad buvo blogai. 

— Bent dėl to mes vienos nuomonės. Todėl mano klausi- 
mas tampa dar svarbesnis. Kodėl verkei? 

Praėjo kelios minutės. Jis ir vėl pamanė, kad ji nusprendė 
jį ignoruoti, bet kai galiausiai ji prakalbo, jis suprato, kad nie- 
kada nebūtų atspėjęs atsakymo. 

— Džiliana sakė, kad tu ją pabučiavai tik tada, kai jūs pasi- 
mylėjot. 

Jis krūptelėjęs atsigręžė. 

— Ką? 

Dabar ir ji žiūrėjo į jį. 

— Tu jai sakei, kad geriausia pasilieki pabaigai. Ar tai buvo 
tik žodžiai? 

Sutrikęs jis nukreipė žvilgsnį į kelią. 

— Tu nepabučiavai manęs, - toliau kalbėjo ji. - Į lūpas nė 
karto. 

— Didelis čia daiktas! 

— Būtų nedidelis, jei būtum pabučiavęs. Bet nepabučiavai. 
Man tai svarbu, ypač kai žinau, ką sakei Džilianai. 

Ji palietė jautrią stygą, ir jis ėmė gintis: 

- Žinai, man atrodo žiauru, kad judvi abi aptarinėjot kie- 
kvieną intymią mūsų pasimylėjimo smulkmeną. 

— O ar ne žiauru vieną moterį pakeisti kita? 

- Šiandien taip nebuvo. 

— Argi? 

— Ne! - Jis piktai pažvelgė į ją ir irzliai pridūrė: - Na, galbūt 
nebučiavau tavęs todėl, kad tu verkei, nors ir taupiau geriau- 
sia pabaigai. Apie tai nepagalvojai? Ar gal nebučiavau tavęs į 
lūpas, nes buvau labai užsiėmęs kitomis tavo kūno dalimis? 

— Dalimis - taip. Bet tu buvai ne su manim. 

— Nebūčiau mylėjęsis su tavimi, jei būčiau nenorėjęs. 

— O, tu norėjai! - Ji nelinksmai nusijuokė. - Mačiau ir jau- 
čiau. Kūniškai tu visas buvai su manim. Bet širdyje mylėjaisi 
su Džiliana. 

Jo žandikauliai įsitempė. Ką jis gali pasakyti? Jei pasaky- 
tų: tu teisi, įžeistų jos savigarbą. Jei paprieštarautų: tu klys- 

ti, viską per daug supaprastintų. Sakydamas po velnių, aš 
nežinau, Melina, atskleistų tikrą tiesą. Ironiška, tačiau tokia 
tiesa ji nepatikės. Ar ji pasijustų geriau išgirdusi, kad vos 
prieš kelias valandas apie ją ir Džilianą jis mąstė kaip apie 
dvi skirtingas moteris? O dabar, pasimylėjus su ja, pajutus 
jos kūną ir skonį, judesius, išgirdus jos atodūsius, tos dvi 
moterys susiliejo į vieną. 

Tai buvo velniškai nepadorus pokštas, kurį visiems iškrėtė 
kūnas ir protas. Tai neteisinga Melinos atžvilgiu, nes ji jam 
ėmė patikti, jis ją gerbia. Džilianos - taip pat, ji pirmoji jam 
krito į akį ir liks visam laikui atmintyje. Galų gale neteisin- 
ga ir jo atžvilgiu, nes su abiem moterimis jis stengėsi elgtis 
sąžiningai. 

— Nesistenk rasti gražaus atsakymo, Vade. Žinai, kad šian- 
dien galvojai apie Džilianą. Tai jos vardą tu ištarei. - Jis klau- 
siamai pažvelgė į ją. - Nesuvokei? - paklausė ji, pastebėjusi 
jo nuostabą. 

Jis papurtė galvą. 

— Taip, - ramiai pasakė ji. - Aistros siautulyje tau išsiveržė 
jos vardas. 

— O Dieve, Melina, atsiprašau. 

Ji kreivai šyptelėjo. 

— Neverta atsiprašinėti. Tai, ką sakai... tą akimirką, būna 
žvėriška tiesa. 

Atleisdama už tokią siaubingą jo klaidą, Melina vertė jį 
pasijusti dar šlykščiau. Norėdamas nuraminti sąžinę, Vadas 
pajuto, kad atėjo laikas visiškai apsivalyti. Ilgai nesvarstyda- 
mas, jis nuvažiavo nuo kelio. Sunkvežimukas bumbsėjo per 
kietą akmenuotą žemę, kol pagaliau už trisdešimties metrų 
sustojo. Vadas išjungė variklį ir atsigręžė į ją. 

— Aš melavau tau, Melina. 

Pravira burna, išplėstomis akimis, ji įdėmiai žiūrėjo į jį, 


nieko nesuvokdama. 


Jis sutelkė visą dėmesį į jos akis, tarsi į ženklus ant tako 
leidžiantis erdvėlaiviui. Buvo labai svarbu, kad jį teisingai 
suprastų. 

— Tu mane kiaurai permatei. Tą pat minutę, kai susitiko- 
me Losono kabinete, tu puikiai mane pričiupai. Aš norėjau 
išvengti visos tos velniavos. Taip, aš gedėjau Džilianos, bet 
norėjau gedėti vienas, ne televizijos prožektorių šviesoje, 
kurią, maniau, pritrauks mano dalyvavimas. Atvirai kalbant, 
siutau, kad viena mano gyvenimo naktis, nors ir kokia puiki 
buvo, gali sugriauti viską. Tas vienas atsitiktinis romantiškas 
susitikimas galėjo nušluoti viską, ką taip sunkiai pasiekiau. 
Netgi tada, kai Losonas pasakė, kad byla nutraukta ir aš galiu 
gyventi kaip ir anksčiau, kažkas mane laikė. Tas neapčiuopia- 
mas kažkas privertė mane pasilikti. Ir tik po gedulingų Dži- 
lianai skirtų pamaldų aš suvokiau, kas tai buvo. - Jis nutilo, 
tarsi pabrėždamas, kad tai svarbiausia pasakojimo dalis. - 
Nužudydamas Džilianą, Deilas Gordonas galėjo nužudyti ir 
mano kūdikį. 

Jis matė, kaip ji nurijo seiles, norėdama kažką pasakyti, ir 
skubiai tesė: 

— Ar atsimeni tą naktį, kai sumuštas ir kruvinas atėjau į 
tavo namus ir tu manęs paklausei, kodėl aš apsigalvojau, ko- 
dėl nutariau nesitraukti? 

— Nes kažkas mėgino tave nužudyti, - kimiai atsakė ji. - Tu 
manei, kad užpuolimas susijęs su Džilianos nužudymu. Taip 
tu sakei. 

— Teisingai. Bet tik iš dalies. Tu taip pat paklausei, ar būda- 
mas su Džiliana naudojau apsaugos priemones. Sakiau, kad 
naudojau. 

Ji linktelėjo. 

— Aš melavau. Nenaudojau. Nė karto. 

— O! - Ji nuleido akis į tvirtai sunertas ant kelių rankas. — 


Kaip ir šiandien. 

— Pasielgiau labai neatsakingai. 

— Dėl manes nereikia jaudintis. 

— Tu nesupratai, Melina. Apie tai prakalbau dėl vienintelės 
priežasties: noriu tau paaiškinti, kodėl įsitraukiau į šį tyri- 
mą, kodėl nusprendžiau rizikuoti savo reputacija, karjera ir 
galiausiai gyvybe. 

Jis paėmė jos ranką ir suspaudė. 

— Buvo pats tinkamiausias metas Džilianai pastoti, tiesa? 
Heningsas apie tai užsiminė Losono kabinete, bet tik vėliau 
aš suvokiau, kaip tai svarbu. Jai buvo ovuliacija, todėl tą die- 
ną ji buvo dirbtinai apvaisinta. 

— Taip. 

— Taigi buvo didelė tikimybė, kad ją apvaisinti galėjau ir aš. 
Tu pati taip sakei, kai paklausei apie prezervatyvus. 

Jo krūtinę užliejo galingas, dar nepatirtas jausmas, kaip 
ir tą vakarą Grinvilio prospekto bare, kai jis galiausiai suvo- 
kė, kodėl nepajėgia mesti visko iš galvos ir pamiršti praleidęs 
naktį su moterimi, vardu Džiliana Loid. 

— Supranti, Melina, mano tėvas, galima sakyti, atsisakė 
manęs, todėl aš prisiekiau: jei kada nors turėsiu vaiką, visada 
būsiu sujuo. Nuolat dalyvausiu jo gyvenime. Jis mane pažins 
ir galės manimi pasikliauti kiekvieną gyvenimo dieną, jis tu- 
rės tėtį. Aš globosiu jį. - Jis tvirtai suspaudė jos ranką. - Tai- 
gi, jei buvo bent menkiausia tikimybė, kad Džiliana pastojo ir 
mano vaikas mirė su ja, aš noriu susitikti tą šunsnukį, kuris 
dėl visko kaltas. 

Ji ištiesė rankas ir jis leidosi priglaudžiamas prie jos krūti- 
nės. Ji stipriai apglėbė jį, glostė jo plaukus ir ramindama kuž- 
dėjo. Jos krūtys švelniai ramino, kaip ir švelnus jos balsas. 

Buvo taip gera užleisti vietą kam nors kitam. Pagaliau jam 
nebereikėjo gintis, jis nebebuvo karininkas, vadas, įžymy- 
bė, jis buvo paprasčiausiai vyras. Ir ne tik. Jis virto mažuoju 
Kristoferiu, trokštančiu ramybės ir paguodos, kurios niekada 


neleido sau ieškoti. 

Po kurio laiko ji atsitraukė. Ašaros sruvo jos veidu, o pra- 
šnekus balsas skambėjo tyliai. 

— Niekas nebūtų to žinojęs, tik tu. Tu galėjai pasitraukti. 

— Ne, negalėjau. 

Jai iš akių nesiliovė srūti ašaros, jos riedėjo skruostais. 

— Vade, ar tu pamilai Džilianą? Per tas kelias valandas, kai 
jūs buvot kartu, ar tu ją pamilai? 

Šis klausimas jam nedavė ramybės nuo pat pradžių, kai pa- 
budęs žvelgė į savo atvaizdą veidrodyje tą rytą, kai suprato, 
kad ji išėjo. Į jį mėgino atsakyti ir sužinojęs, kad ją nužudė. 
Jam buvo skaudu įsisąmoninti, kad neteko jos visiems lai- 
kams. Vėliau sėdėdamas bare suvokė, kad po jų pasimylėjimo 
galėjo užsimegzti nauja gyvybė. Kiekvieną kartą, kai užplūs- 
davo geismas Melinai, šis klausimas vėl imdavo jį kamuoti. Ir 
dabar jis jautėsi be galo prasikaltęs, kad pasidavė aistrai. 

Jis nebegalėjo daugiau bėgti nuo atsakymo, kurį žinojo 
visą laiką. 

— Taip, - dusliai prisipažino jis. - Dievas mato, aš ją pa- 
milau. 


Šerifas Ričis pasimuistė nepatogioje kėdėje. Jis žvilgtelėjo į 
savo rankinį laikrodį ir suprato, kad laukia ilgiau negu pusva- 
landį. Taip, jis laikėsi protokolo ir prieš atvykdamas paskam- 
bino. Susitikimo laikas buvo paskirtas, jis atvyko tiksliai. Ne- 
įtikėtina, kad jį verčia tiek ilgai laukti, ypač kai jis pabrėžė, 
kad norėtų skubiai susitikti su broliu Gabrieliumi šį vakarą. 

— Kaip manote, kiek dar reikės laukti? 

Henkokas atsigręžė nuo kompiuterio, prie kurio dirbo nuo 
pat Ričio atvykimo. 

— Nežinau. Gal jums ko nors pasiūlyti? 

— Ačiū, ne. - Ir irzliai pridūrė: - Tai labai svarbu. 

— Taip, jūs minėjote, aš perdaviau broliui Gabrieliui. 

Tai nebuvo nei atsiprašymas, nei paaiškinimas, kodėl rei- 
kia tiek ilgai laukti. Praslinko dar penkiolika minučių. Pa- 

galiau atsidarė sunkios paauksuotos durys ir brolis Gabrie- 
lius išniro iš savo miegamojo. Jis vilkėjo šilkinį chalatą, tokį 
prašmatnų, kokio šerifas nebuvo matęs netgi kataloguose. 
Diržas, kuriuo brolis Gabrielius buvo susijuosęs, turėjo ilgus 
galuose nukarusius kutus. 

— Labas vakaras, šerife Riči. 

Užmiršęs susierzinimą, Ričis pašoko nuo kėdės ir ėmė ner- 
vingai čiupinėti skrybėlės kraštus. 

— Kaip gyvenate, broli Gabrieliau? 

— Puikiai, ačiū. Aš išgersiu brendžio, o jūs? 

— Aš budžiu. 

— Žinoma, o gal ko nors kitko? 

— Ačiū, ne. 

Brolio Gabrieliaus kojos buvo basos ir nuogos - įdegusios, 
raumeningos, gražios vyro pėdos ir kojos. Ričis stebėjo jas, 
kol pamokslininkas ėjo per kambarį. Šilkinis chalatas nedaug 
slėpė. Ričis stengėsi nepastebėti akivaizdaus lyties organo 
kauburėlio, plyšio tarp sėdmenų, kai brolis Gabrielius atgrę- 
žė nugarą. Po chalatu vyras buvo visiškai nuogas, bet toks 
nekuklumas labiau nustebino, negu papiktino Ričį. 

Brolis Gabrielius paėmė padėjėjo pripiltą brendžio taurę ir 
nusinešė ant rašomojo stalo. Atsisėdęs prie stalo, jis nerū- 
pestingai užkėlė koją ant kojos. 

— Ištraukėt mane iš lovos, šerife Riči. Tikiuosi, reikalas iš- 
ties skubus, kaip sakėte. 

— Nemaniau, kad būsite atsigulęs taip anksti. Atsiprašau, 
kad pažadinau. 

— Jūs manęs nepažadinot, aš buvau lovoje, bet nemiego- 
jau. Na, tai kas negalėjo palaukti iki ryto? 

Ričis sutrikęs paraudo. 

— Nebūčiau jūsų trukdęs, tik pamaniau, kad neturėčiau 
laukti iki ryto. 

Brolis Gabrielius siurbtelėjo brendžio, pasimėgavo kelias 


sekundes ir nurijo. 

— Prieš septynerius metus mes sudarėme sutartį. Jūs būsi- 
te šerifas, kol pats to norėsite. Mainais aš gausiu svarbiausią 
informaciją, susijusią su manimi ir mano bendruomene. 

— Taip, pone, mes susitarėme, ir aš laikausi savo įsiparei- 
gojimų. 

— Taigi, kokie rūpesčiai šį kartą? 

— Tokie pat kaip ir praėjusį. 

Brolis Gabrielius pažvelgė į poną Henkoką. Padėjėjas pali- 
ko sudėtingą kompiuterio aparatūrą ir priėjo prie rašomojo 
stalo, matyt, laikydamas Ričio reikalus svarbesniais už savo 
darbą. Henkokas dar labiau trikdė šerifą negu brolis Ga- 
brielius. Kaip galima pasitikėti vyru, įsisegusiu gėlės žiedą į 
švarko atlapą? Lamisoje vienintelis taip pasipuošęs žmogus 
buvo laidojimo agentas. Susiejęs juos abu, Ričis pasijuto ne- 
jaukiai. “ 

— Manau, turite galvoje tos jaunos moters Dalase žmogžu- 
dystę, - pasakė brolis Gabrielius, atkreipdamas visų dėmesį. 

— Deja. 

— Jūs kalbėjotės su bylą tiriančiu pareigūnu? 

— Kaip jūs nurodėte, vos tik grįžęs į biurą. 

— Perdavėte jam mano apgailestavimą, kad kaltas vyras, 
kuris teigė esąs mano mokinys? 

— Aš tiksliai atkartojau jūsų žodžius. 

— Vėliau jūs sakėte ponui Henkokui, kad detektyvas buvo 
patenkintas jūsų paaiškinimu, o byla baigta. 

— Taip jis man sakė, - Ričis liovėsi maigęs skrybėlę ir pasi- 
dėjoją ant kelių. - O šiandien po pietų pas mane apsilankė tas 
žmogžudysčių detektyvas Losonas, o su juo FTB agentas. 

— Specialusis agentas Tobijas. 

Apstulbęs Ričis klausiamai pažvelgė į Henkoką, tačiau šis 
atrodė lyg iš marmuro. Vėl atsigręžęs į brolį Gabrielių, šerifas 
paklausė: 


— Iš kur jūs žinote? 

— Jis susitarė susitikti su manimi rytoj. Matote, ašjuk nesu 
išsigandęs, tiesa? Jūs be reikalo paskubėjote ir tik tuščiai su- 
trukdėte mano vakarą. 

— Jie atvyko ieškodami nužudytosios moters sesers. 

— Melinos Loid, - abejingai pasakė brolis Gabrielius. 

Ričis nustebo, kad brolis Gabrielius žinojo ir apie ją. Lyg 
skaitydamas jo mintis, pamokslininkas pridūrė: 

— Jūs nesate vienintelis mano informacijos šaltinis, šerife 
Riči. 

— Suprantu, pone, kad nesu. 

— O kas dėl panelės Loid? Ką Tobijas jums sakė? 

— Jis mano, kad ji pakeliui pas jus ir gali iškrėsti ką nors 
beprotiška. Keršyti ar panašiai. 

Brolis Gabrielius nusikvatojo. 

— Keršyti? Man? Už ką? Juk ji nemano, kad esu atsakingas 
už tai, ką tas beprotis padarė jos seseriai. 

— Ji verčia aukštyn kojom visą Dalasą, ieškodama atsaky- 
mų. Pasirodo, Deilas Gordonas neatsitiktinai pasirinko Dži- 
lianą Loid. Jis susipažino su ja vaisingumo klinikoje, kur ji 
buvo dirbtinai apvaisinta. Vakar buvo nušautas Džilianos 
Loid sužadėtinis. Tobijo nuomone, tai profesionalo darbas. 
Sukrėsta Melina Loid mano, kad atsakymus ras jūsų ben- 
druomenėje, nes ir Gordonas, ir Heningsas, sužadėtinis, su 
ja susiję. 

Brolis Gabrielius mąstė ilgais pirštais glostydamas krišto- 
linės taurės šonus. Galiausiai jis tarė: 

— Įdomu, kodėl tas FTB agentas pirmiausia apsilankė pas 
jus. Jei Tobijas tikrai mano, kad ta moteris dėl savo nelogiškų 
sprendimų žada pasikėsinti į mane, kodėl jis tiesiai neatvyko 
įspėti manęs? 

— Jis... - Ričis bijojo šios susitikimo dalies ir štai ji atėjo. 
Jis juto prakaitą pažastyse ir aplink sėklides. Atsikrenkštė, 
bet balsas vis tiek išliko plonas. - Jis mano, kad jos spėlionės 


gali būti teisingos. 

Stojo ilga tyla. Brolis Gabrielius nepajudėjo ir neparodė 
jokio susierzinimo. Tik šaltai blizgančios akys išdavė, kad jo 
viduje kažkas kunkuliuoja, ir Ričis spėjo, jog tai įniršis. Mili- 
jonai jį garbina kaip šventąjį, pranašą, išganytoją. Įtarimai, 
kadjis gali būti susijęs su keliomis žmogžudystėmis, labai ne- 
malonūs. 

— Tobijas taip sakė? 

Ričis pajuto, kad vėl gali kvėpuoti. 

— Netiesiogiai. Bet jis daug klausinėjo. Nesunku buvo nu- 
spėti, kur lenkia. 

Brolis Gabrielius pasirėmė alkūne į minkštą krėslo rank- 
tūrį, parėmė delnu smakrą, smiliumi palietė skruostą. Jis 
laukė, ir Ričis suprato. Jis atpasakojo pažodžiui savo pokalbį 
su Losonu ir Tobiju. Baigęs kalbėti Ričis sunerimęs apsilaižė 
lūpas. 

— Nors aš jus labai gerbiu, broli Gabrieliau, bet, turiu pasa- 
kyti, nervinuosi, kad FTB į tai įsitraukė. 

Pamokslininkas davė ženklą, kad padėjėjas įpiltų dar bren- 
džio. Ričis laukė, kol Henkokas atnešė grafiną, stebėjo, kaip 
auksinis skystis iš grafino liejasi į taurę. Jis pylė kaip tikras 
mokovas, pro šalį nenuvarvėjo nė vienas lašas. 

Brolis Gabrielius sukiojo taurę delne, šildydamas gėrimą. 

— Ką jūs tuo norite pasakyti, šerife Riči? Ar jūs nervinatės 
todėl, kad reikalas susijęs su FTB? 

— Na... turiu galvoje, kad negaliu per toli nueiti nerizikuo- 
damas dėl savęs. Aš negaliu būti... toks nekalbus su vyriausy- 
bės agentais kaip su kai kuriais kitais čia šniukštinėjusiais ir 
klausinėjusiais apie gyvenimą bendruomenėje. 

Brolis Gabrielius pakėlė taurę prie stalinės lempos, apžiū- 
rinėdamas šviesoje žaižaruojančio brendžio spalvą. 

— Kitaip tariant, tai bus ištikimybės man išmėginimas. 

— Ne, ne, pone. Aš jums ištikimas. Jūs tai žinote. Bet... 
Jis pasimuistė gręžiamas brolio Gabrieliaus žvilgsnio. 

— Kas bet? 


Susikeitimas * 403 


— Mes kalbame apie Federalinį tyrimų biurą. Tie vaikinai 
tuščiai laiko neleidžia. Jei jie imtų galvoti, kad aš jus dengiu.... 
Noriu pasakyti, jei mane imtų kabinti, aš turėčiau ginti savo 
interesus. Manau, jūs suprantate. 

Brolis Gabrielius nusišypsojo. 

— Žinoma, suprantu. Labai gerai suprantu, nes ir aš priva- 
lau ginti savo interesus. 

Jis pažvelgė į Henkoką, kuris iš karto ėmė vykdyti tylų įsa- 
kymą - perėjo kambarį ir per auksines dvigubas duris įžengė 
į brolio Gabrieliaus miegamąjį. 

— Papasakokite apie Tobiją, - žvaliai paragino brolis Ga- 
brielius. - Koks jis - protingas ar bukas? 

— Labai protingas, sakyčiau, tyliakalbis, pastabus. Puikiai 
apsirengęs. 

— O Losonas? 

— Elgiasi kaip buvęs boksininkas. Nė iš tolo neatrodo toks 
rafinuotas kaip Tobijas. 

Ramiai šypsodamasis pamokslininkas glostė smakrą. 

— Manau, jie neriasi iš kailio, spėliodami, kada pasirodys 
Melina Loid. 

— Jie atrodo susirūpinę dėl jos. Mano pavaduotojai tikrina 
kiekvieną motelį, ar ji ten neužsiregistravo. 

— Ji neįtikėtinai protinga. Ji atsiras ten, kur jūs mažiau- 
siai tikėsitės ją rasti. Ar Tobijas ir Losonas minėjo pulkininką 
Hartą? 

Ričis papurtė galvą. 

— Kas jis? 

— O, Marija! - nušvito brolis Gabrielius ir jo žvilgsnis nu- 


slydo už Ričio peties. - Ateik, brangioji. 

I sials šerifas Ričis iš karto ją pažino - tą merginą jis 
matė anksčiau šią savaitę. Akivaizdu, kad ji ką tik pakilo iš 
brolio Gabrieliaus lovos. Žinoma, ji ir buvo ta priežastis, ko- 
dėl pamokslininkas taip anksti šį vakarą nuėjo gulti. Jos tam- 
sūs garbanoti plaukai buvo susitaršę, skruostai išraudę. Cha- 
latas baltas, daug kuklesnis už brolio Gabrieliaus, bet buvo 
matyti, kad po juo ji taip pat nuoga. Chalatas dar labiau negu 
mokyklinė uniforma, kurią vilkėjo praėjusį kartą, išryškino 
jos nėštumą. Jos krūtys buvo pritvinkusios, pilvas toks išsi- 
šovęs, kad didžiulė bamba pūpsojo po audiniu. 

Brolis Gabrielius pasisodino ją ant kelių. 

— Na, šerife, ar matote, kodėl šįvakar taip nenorėjau palikti 
savo lovos? 

Ričis neatsakė, netgi nelinktelėjo. Gašli merginos išvaizda 
ir tai, ką buvo galima nuspėti, jį pribloškė. Jis norėjo pabėgti. 
Beviltiškai kabintis į savo iliuzijas apie brolį Gabrielių. Jis ne- 
benorėjo čia būti ir patirti visišką savo iliuzijų žlugimą. 

Brolis Gabrielius paglostė rausvą merginos skruostą. 

— Marija atvyko pas mane labai jauna ir aš ją deramai mo- 
kiau. Tai apsimokėjo abiem. Ar ne, Marija? 

— Taip, broli Gabrieliau. 

— Tiesą sakant, ašją šiek tiek nuliūdinau šįvakar. - Jis žais- 
mingai patapšnojo putnias merginos lūpas. - Turėjau būti 

labai atsargus, labai švelnus, nes jos nėštumas toks didelis. 
Negalima pakenkti vaikučiui. Ar ne, Marija? - Jis meiliai nu- 
sišypsojo Merginai. - Žinoma, jos tikras vardas ne Marija. 
Marija aš ją pavadinau, kai ji atvyko į šventyklą. Koks anks- 
čiau buvo tavo vardas? 

Ji gūžtelėjo pečiais. 

— Pone Henkokai, galjūs prisimenate? 

— Oleta. 

— Oleta? - Brolis Gabrielius grėsmingai nusikvatojo. - 
Prasčiokiškas vardas. Nemalonus prisiminimas apie mano 
jaunystę. Nenuostabu, kad pakeičiau jį tinkamesniu. - Jis 
žaidė tamsia merginos plaukų sruoga, paskui pirštai glosty- 
dami nuslinko ant jos krūtinės. - Ar galit įsivaizduoti, kaip 
miela bus stebėti kūdikį, žindantį šias krūtis? 

Ričis nepajėgė kalbėti. Jo skrybėlė nukrito ant grindų, bet 
jis jos nepakėlė, nes nė nepastebėjo. Su kylančiu šleikštuliu jis 
žiūrėjo, kaip Gabrielius glamonėja merginą. Aklai paklusni, ji 
nesipriešino ir visiškai nesigėdijo, netgi murkė kaip kačiukas, 
lyg Ričio ir Henkoko čia nė nebūtų. Ji nematė nė vieno, visą 
dėmesį buvo sutelkusi į brolį Gabrielių. 

— Žinoma, yra ir šioks toks trūkumas, kad Marija čia taip 
ilgai, - nerūpestingai pasakė brolis Gabrielius. - Neapšvies- 
tieji nesupras jos gyvenimo šventykloje. Jie galėtų blogai su 
ja elgtis. Kas supras jos gyvenimą čia? Aš žiūriu į ją ir matau 
pašventintą indą, kurį reikia branginti ir gerbti. Bet mūsų 
bendruomenės priešai gali pažiūrėti į ją visiškai kitaip. Ims 
vadinti bjauriais žodžiais, šnekės baisius dalykus. Išbuvusi 
čia taip ilgai, ji bus išstumta visur kitur. - Jis liovėsi glamonė- 
jęs pritvinkusią Marijos krūtinę ir pažvelgė į Ričį. - Argi no- 
rėtumėt, kad šią mielą mergaitę kas nors atiduotų vilkams? 
Pagalvokite apie tai, kai kitą kartą jus ims graužti sąžinė ar 
pajusite pareigą padėti ETB. 

Jis nuleido ranką ant merginos pilvo ir ėmė meiliai jį glos- 
tyti, bet akys nenukrypo nuo Ričio. 

— Sakėt, turit ginti savo interesus? Pažadu jums, šerife, 
kad ir aš ginsiu savuosius. 

Paskui jis pakėlė Marijos smakrą ir aistringai ją pabučiavo. 
Merginos liežuvis švysčiojo į vyro burną ir iš jos. Maža ran- 
kutė palindo po jo šilkinio chalato klostėmis ir ėmė jį ener- 
gingai glamonėti. Brolis Gabrielius juokdamasis patraukė jos 
ranką ir pabučiavo. 

— Nagi, dabar grįžk į lovą. Aš tuoj pas tave ateisiu. Pasakyk 
iki pasimatymo šerifui ir bėk. 

Ji nuslydo broliui Gabrieliui nuo kelių. 

— Viso gero, šerife, - nevalingai pakartojo, apsigręžė ir nu- 
ėjo miegamojo link. Ričį tąsė šleikštulys, pylė šaltas, lipnus 
prakaitas, galvoje ūžė. Jis buvo taip pasibjaurėjęs, kad ne- 
pajėgė suvokti atvirai rodąs savo pasišlykštėjimą. Tačiau pa- 
mokslininkas visiškai nepaisė jo nuomonės. Jei būtų paisęs, 
nebūtų demonstravęs savo lytinio ryšio su mergina. 

Stebėdamas ją nueinančią, brolis Gabrielius atsiduso. 

— Tokia miela mergytė. Tokia atsidavusi man ir turi tokį 
didelį talentą dirbti burna. - Jis žvaliai patrynė rankas. - Tai- 
gi, apie ką mes kalbėjom? Ak, taip! Tą įkyruolę Meliną Loid. 
Leiskite užtikrinti, šerife Riči, kad jums nėra ko bijoti. Dabar, 


kai mes kalbame, šis reikalas jau tvarkomas. 


Automobilis pakilo į kalvos viršūnę, sumažino greitį ir nuva- 
žiavo Žemyn. 

Deksteris Ilgasis Medis stovėjo lauke ir stebėjo. Melina su 
Hartu bijojo, kad siųstuvas prišauks blogus žmones. Matyt, 
jie jau atvyko. Šia kelio atkarpa sutemus pravažiuodavo vos 
vienas kitas automobilis. Be to, kas leistųsi šlaitu žemyn su 
išjungtais žibintais. 

Tarnaudamas armijoje Ilgasis Medis buvo pasiųstas į Vie- 
tnamą, kai padėtį ten vadino konfliktu, o mūšius - susirė- 
mimais. Jis matė tikrų mūšių ir, nors nekentė karo, buvo 


geras kareivis. Po dešimtmečio jis kovėsi kitokiuose mūšiuo- 

se - dalyvavo Amerikos indėnų demonstracijose prieš šalies 
vyriausybę. Jį ne kartą buvo suėmę ir įmetę į kalėjimą už da- 
lyvavimą protestuose, kurie prasidėdavo taikiai, o baigdavosi 
visiškai negražiai. 

Dabar jis jautė pažįstamą įtampą, kaip per mūšį Pietryčių 
Azijos džiunglėse ar JAV vyriausybės koridoriuose. Tai nebu- 
vo baimė. Jis jau per senas bijoti mirties. Žinoma, jis neno- 
rėtų su ja glėbesčiuotis, bet kai ji ateis, jis per daug nesiprie- 
šins. Mirtis - tik perėjimas, o ne pabaiga. Be to, kaip jis sakė 
Melinai, jo likimas ne samdomų žudikų rankose. 

Ilgojo Medžio širdis ėmė plakti smarkiau. Jis suvokė, kad 
pasigesdavo to virpančio laukimo jausmo. Seniems vyrams 
retai leidžiama dalyvauti drąsos varžybose. Netgi jei žmogus 
geras strategas, jam paliekamas patarėjo vaidmuo. O kovos 
vienas prieš vieną skirtos jaunesniems ir stipresniems. Gera 
vėl pasijusti mūšio lauke. Gal tie vyrukai ir turi puikią techni- 
nę įrangą, aštrius kaip skustuvas instinktus ir profesionalių 
žudikų įgūdžius, bet jis yra indėnas. Kartais pravartu mąstyti 
indėniškai. 

Automobilis, artėdamas prie jo vartų, sulėtino greitį ir pra- 
važiavo pro šalį. 

— Gera taktika, - sumurmėjo jis. 

Nuriedėjęs pusę mylios nuo vartų, automobilis sustojo. 
Ilgasis Medis jo nematė, bet girdėjo, kaip nutilo variklis. Šią- 
nakt nebuvo vėjo, slopinančio garsus. O jei ir kiltų audra, tai 
neturėtų reikšmės. Jis visą gyvenimą praleido savo žemėje, 
pažįsta nakties garsus ir sugeba juos skirti. 

Jis laukė kantriai lyg irstanti uola. Ilgasis Medis sugebė- 
jo puikiai matyti naktį - tikras turtas, kai plonytis mėnulio 
pjautuvas vos švyti. Po kelių minučių jis išvydo šešėlius prie 
savo vartelių. Susikaupęs jis įžvelgė du vyrus. Jie padvejojo, 
tada susilenkę ėmė bėgioti nuo šešėlio iki šešėlio, slėpdami, 
kad artinasi prie namo. Ilgasis Medis viduje buvo užgesinęs 
visas lempas. Šalta šviesa blykčiojo per svetainės langus, 

buvo akivaizdu, kad ten įjungtas televizorius. Jis net girdėjo 
prislopintus serialo apie gydytojus garsus. 

Tačiau vyrai neis į namą. Bent jau ne iš karto. Jei jų sekimo 
priemonė tokia tobula, kaip Hartas įtarė, jie ieškos Melinos 
pašiūrėje maždaug už dviejų šimtų metrų nuo namo. 

Ilgasis Medis stebėjo iš savo slėptuvės, kaip vyrai palau- 
kė arklių aptvaro viduje ir pajudėjo link tvarto, kuriame jis 
padėjo siųstuvą. Pašiūrės viduje jis apdairiai paliko degantį 
žibintą, kad tamsoje jie lengviau surastų pastatą. 

Vyrai praėjo maždaug už dešimties metrų nuo Ilgojo Me- 
džio, nepajutę, kad jis ten, o jis geriau juos apžiūrėjo. Vienas 
buvo juodaodis, kitas - baltasis. Tai jie. Kai jie paėjėjo toliau, 
jis paliko savo slėptuvę už malkų krūvos ir nusekė paskui. 

Jie slinko lėtai, todėl užtruko apie penkias minutes, kol 
įveikė atstumą nuo namo iki tvarto. Ilgasis Medis užduso, 
kol pasiekė anksčiau pasirinktą patogią stebėti vietą. Tačiau 
atsirėmęs į uolą jautėsi gyvybingas kaip niekada, alsavo gi- 
liai, bet ramiai. 

Ilgasis Medis stebėjo, kaip vyrai prisispaudė prie tvarto 
sienos ir slinko, kol pasiekė duris. Gavęs savo bendro ženklą 
vienas jų spyriu atvėrė duris ir, atstatę pistoletus, jie šoko į 
vidų. 

Staiga nakties tylą perskrodė nuostabos šūksniai ir keiks- 
mai. Pašiūrėje jie tikėjosi rasti Meliną Loid ir Kristoferį Har- 
tą, o ne krūvą šviežio mėšlo, kurį Ilgasis Medis laikė čia, kad 
parduotų trąšų surinkėjams. Springdami ir dusdami, mėgin- 
dami nusikratyti mėšlą nuo batų, vyrai išsvirduliavo į lauką. 
Ir čia ant jų užšoko Ilgojo Medžio vyrai, gulėję ant tvarto sto- 
go ir laukę progos pulti. 

Juodaodis įstengė paleisti kelias betiksles serijas iš savo 
pusiau automatinio pistoleto, bet jį pargriovė jaunuolis, su- 
rikęs tokį kraują stingdantį karo šūkį, kad net Ilgasis Medis 
krūptelėjo. Kitas vaikinas, iššovęs į nakties dangų, užgriuvo 
baltąjį vyrą. 

Berniukai linksminosi. 

Vaikinai įsibrovėlius nuginklavo, surišo už nugaros rankas, 
pastatė ir stumtelėjo į priekį. Staiga iš tamsos tyliai atskrido 
žeberklas ir, nusileidęs už kelių colių nuo jų kojų, ėmė grės- 
mingai siūbuoti, kol sustojo. 

— O šūdas! - virpančiu balsu šūktelėjo baltasis. 

— Užsičiaupk! - įsakė juodasis. 

Ilgasis Medis pasirodė iš už uolos ir žengė į priekį. Jis buvo 
užsidėjęs savo apeiginį kario galvos apdangalą. Tik pasirody- 
ti. Kad būtų baisiau. Artindamasis jis pastebėjo, kad gąsdini- 
mas pavyko. Netgi juodaodis prarado narsą. 

Ilgasis Medis atsistojo prieš vyrus ir kankinamai ilgai tylė- 
jo. Galiausiai juodasis sušniokštė: 

— Kas tu esi, šikniau, apačių vadas? 

Vienas iš vaikinų šautuvo buože trinktelėjo jam per inkstą. 
Ne taip stipriai, kad sužalotų, bet pakankamai, kad atkreiptų 
įžeidėjo dėmesį ir leistų suprasti, kad jie nepakęs nepagar- 
bos. 

Ilgasis Medis kreipėsi į juos savo gimtąja kalba. Jis tris 
kartus pakartojo tą patį sakinį. 

— Ką jis čia kalba? - spigiu šnabždesiu baltaodis paklausė 
partnerio. - Ką jis kalba? 

Ilgasis Medis pažvelgė į jų išterliotus batus. 

— Aš pasakiau: jūs giliai įklimpę į mėšlą. 


Dauguma vaikų bendrabutyje jau miegojo, bet brolis Gabrie- 
lius mėgo ateiti čia, kai jie gulėdavo lovytėse. Šiandien jis 
nusprendė aplankyti pačius mažiausius. Pabuvęs su Marija, 
pasigėrėjęs jos prisirpusiu kūnu, jis panoro pabendrauti su 
savo kūdikiais. 

Vaikų kambariai buvo sterilūs kaip mokslinė laboratorija, 
bet jiems negailėta nieko, kad aplinka būtų jauki ir patogi. 
Temperatūra ir drėgmė nuolat reguliuojamos. Sienas puošė 


ryškiaspalviai piešiniai, vaizduojantys eilėraštukų perso- 

nažus. Prie lovyčių buvo pritvirtinti judantys ir kitokie ak- 
tyvumą skatinantys žaislai. Iš garsiakalbių sklido klasikinė 
muzika. Brolis Gabrielius patikėjo vaikų protinę raidą speci- 
alistams, kurie geriausiai nusimanė, kaip skatinti jų jaunas 
smegenis ir lavinti gabumus. 

Jis viską apžiūrėjo ir pasidžiaugė išgirdęs, kad kartais 
muziką pertraukia jo balsas. Kasetėse įrašyta, kaip jis skai- 
to eilėraštuką ar dainuoja lopšinę. Nuostabi mintis, mąstė 
jis. Jis norėjo, kad kūdikiui augant tėvo balsas įsispaustų į jo 
pasąmonę. 

Deja, nepaisant griežto planavimo ir kruopštaus atrankos 
proceso, kurį pereidavo kiekviena motina, kartais išryškėda- 
vo tam tikrų genetinių trūkumų, ir vaikas pasirodydavo ne 
toks gabus ar fiziškai pajėgus, kaip tikėtasi. 

Laimingas sutapimas - netobulieji vaikai dažniausiai su- 
sirgdavo plaučių uždegimu, ir nė vienas neišgyveno. 

Tačiaujis apie tas nelaimes galvojo ne ilgiau kaip apie Deilo 
Gordono ar Džemio Heningso mirtį. Kai žmogus broliui Ga- 
brieliui nustodavo būti naudingas, jis mesdavo jį iš galvos. 

Jis ėjo nuo lovytės prie lovytės, rodydamas meilę ir rūpestį 
kiekvienam vaikui. Iš tiesų, pas mažiausiuosius jis ateidavo, 
kai būdavo tikras, kad dauguma vaikų miega. Labiausiai jie 
patikdavo jam, kai gulėdavo švarūs ir ramūs. Jo nežavėjo su- 
terštos sauskelnės ar verkimas be jokios aiškios priežasties. 
Jis mėgo stebėti juos miegančius. Vaikščiodavo tarp lovyčių 
eilių, su meile liesdavo kiekvieną, prisimindamas Siksto ko- 
plyčios lubų freską, kurioje Dievas tiesia ranką į savo įspū- 
dingiausią kūrinį - Adomą. Jam patikdavo liesti švelnią kū- 
dikių odelę, lyginti savo rankos dydį su jų mažais kūneliais, 
įsivaizduoti, kaip jie užauga į jaunuolius stipriomis galūnė- 
mis ir gražiais veidais. 

Jam patikdavo galvoti, kad jie užaugs ir taps jo kopijomis. 

Priėjęs prie tuščios lovytės, jis atsigręžė į vaikus prižiūrin- 


čią slaugę, laukiančią čia nuo tada, kai jis įėjo. 

— Tai Marijos kūdikiui, - nuolankiai paaiškino Dorotė 
Pag. - Ji turės mergaitę. Po dviejų savaičių. 

— Girdėjau. 

— Lovytė jau paruošta kūdikiui, kad ir kada jis gimtų. 

Dorotė Pag dirbo sesele Pietų Dakotos mokykloje, kai bro- 
lis Gabrielius išgirdo, kokia ji atsidavusi jo bendruomenei. 
Jos misionierės darbas buvo įspūdingas, ji atvedė daugybę 
atsivertėlių. Jis susirado ją ir pasiūlė apmokėti naujagimių 
priežiūros kursus. Ji labai apsidžiaugė galimybe gyventi ir 
dirbti šventykloje. Kai baigusi kursus sužinojo, kad turės 
prižiūrėti kūdikius, gimusius pagal programą, buvo tokia dė- 
kinga, kad jis net sutriko. Bent jau prie kitų dalyvaujančiųjų 
apsimetė, kad taip buvo. 

Jos ištikimybė programai buvo neįtikėtina. Brolis Gabrie- 
lius jautėsi ramus, patikėdamas savo vaikus jos priežiūrai, 
kol jie pereis į kitą lygį ir prisijungs prie tų, kurie šliaužioja ir 
žengia pirmuosius žingsnius. 

— Noriu, kad man būtų pranešta, kai tik Marija pradės 
gimdyti. 

— Žinoma, broli Gabrieliau. 

- Ir jei reikėtų evakuoti bendrabutį paskubomis... 

— Mes repetavome daug kartų, broli Gabrieliau. Jei jūsų 
priešai grasintų įsiveržti pas mus, vaikus iš karto perkeltume 
į kitą vietą. 

— Jūs puikiai dirbate. - Jis paglostė jos skruostą. 

Moteris paraudo, akys spinduliavo atvirą susižavėjimą, 
verčiantį ją atrodyti gražesnę, negu iš tikrųjų buvo. Ji per 
sena programai, bet galbūt jis galėtų atsilyginti moteriai už 
ištikimybę ir gauti dar daugiau. Reikia nepamiršti ir paprašy- 
ti Henkoko, kad kurį vakarą ją atsiųstų pas jį. Ji labai stengsis 
jį patenkinti. Ši mintis privertė jį nusišypsoti. 

— Broli Gabrieliau. - Henkokas prisiartino savo įprastu ne- 


pastebimu būdu. - Atleiskit. Žinau, kaip nemėgstate, kai jus 

trukdo per šį brangų laiką, kurį praleidžiate su vaikais, bet 
pamaniau, kad tai svarbu. 

Brolis Gabrielius išgirdo įtampą Henkoko balse ir visos 
mintys apie erotinį vakarą su sesele išgaravo. Jis mostelėjo 
vo saulė, plūstanti per langus lubose, jame skambėjo vaikų ir 
personalo narių, ugdančių jų protus ir kūnus, balsai. Dabar 
jis buvo tamsokas ir tuščias. Henkokas rankoje turėjo dvi- 
bangį radijo imtuvą. 

— Arjūs tikras, kad šerifas Ričis išvyko iš kolonijos? 

— Žinoma. Aš jam įsakiau išeiti. Jis turėjo prižiūrėti Tobi- 
ją ir Losoną, taip pat stebėti, kada pasirodys Melina Loid ir 
Hartas. 

Jozuė jam buvo pranešęs, kad jie jau Naujosios Meksikos 
žemėje. Brolis Gabrielius laukė žinios apie jų sulaikymą ir 
svarstė, kodėl Jozuė ir jo partneris taip delsia. 

Henkokas susiraukė. 

— Šerifo patrulinis automobilis vis dar stovi aikštelėje. 

— Bet jis išėjo mažiausiai prieš valandą. 

- Jis paliko jūsų kabinetą, bet nepraėjo pro sargybinį ves- 
tibiulyje. 

— Tai kur jis? 

— Apsaugos darbuotojai tikrina visus vyrų tualetus. 

— Tualetus? - sušuko brolis Gabrielius vis labiau irzda- 
mas. - Kad nusišlapintum, nereikia valandos. Be to, juose yra 
kameros. Apsauga iš karto pamatytų, jei jis būtų tualete! 

— Esu tikras, kad nėra ko jaudintis. 

— Žinoma, kad yra ko jaudintis! - piktai atšovė jis. - Kas 
jums pasidarė, Henkokai? 

— Aš tik noriu pasakyti... 

— Ginkluotas žmogus neprognozuojamas. 

Jis nebijo Ričio. Tai bailys, šliužas, bestuburis. Jis nesu- 
prastų žodžio „išdidumas“, net jei jis įgeltų jam į užpakalį. 
Jis pasirodė paperkamas, kai priėmė brolio Gabrieliaus pa- 

siūlymą. Tačiau šerifas pasirinko velniškai nepatogų laiką 
pradingti, kai ir taip yra svarbių darbų. 

— Noriu, kad jį rastų. 

— Taip, pone, - Henkokas parodė į du sargybinius. - Tai tik 
dėl viso pikta. Liepiau tiems vyrams būti su jumis ir neišleisti 
jūsų iš akių. 

— Tai nebūtina. 

— Prašau, broli Gabrieliau, paklausykite manęs. 

— Na, gerai, - nekantriai sutiko jis. 

Jis nuėjo į savo kambarius su dviem stambaus sudėjimo 
sargybiniais iš abiejų pusių. Nuotaika buvo bjauri. Elvinas 
Medfordas Konvėjus buvo per plauką nuo šlovės viršūnės. Jis 
ketino įeiti į istoriją. Jo vardas taps nemirtingas, ir nereikia 
būti kankiniu, kad tai pasiektum. Jo iškili asmenybė neturė- 
tų jaudintis dėl isterikų, griežiančių ant jo dantį. Jis pakilęs 
aukščiau visų pasaulio melinų loid. Netgi tie žmogžudysčių 
detektyvai, FTB agentai ir astronautai yra mižniai, menkos 
muselės, palyginti su juo ir tuo, kuo jis taps žmonijos ateičiai. 
Šerifas Maksas Ričis taip žemai hierarchijoje, kad į jį neverta 
kreipti dėmesio. Bet šiandien jis sugadino broliui Gabrieliui 


vakarą, ir tai neatleistina. 

Jie neturėjo tikslo pasiekti Lamisą prieš sutemas. Čia net 
nebuvo į ką žiūrėti. Centrą sudarė keli komerciniai pastatai, 
kaip skalbiniai ant virvės išrikiuoti abipus valstijos greit- 
kelio. 

Vadas pastebėjo banką, paštą, prekybos centrą, vaistinę 
kartu su vyrų kirpykla. Namelis ant ratų buvo paverstas 
viešąja biblioteka. Lamisos ponios galėjo pasidaryti šukuo- 
seną ir manikiūrą pas Martą, kuri taip pat pardavinėjo savo 
virtuvėje kepintą indėnų duoną. Čia buvo vienas motelis, 
kurio mirksinti raudono neono iškaba skelbė keliautojams 
apie laisvas vietas. Šį vakarą aikštelėje stovėjo tik vienas 
automobilis. Valstybinė mokykla, kurioje mokėsi vaikai nuo 
darželinukų iki dvyliktos klasės, buvo įsikūrusi vieno akro 
sklype miesto pakraštyje. Gyvenamuosius rajonus sudarė 
tai šen, tai ten išsibarsčiusios nedidelių namų grupelės. 

— Ar kada nors ragavai kepintos duonos, Melina? 

— Kas tai? 

— Labai skanu. Ji priminė man, koks aš išalkęs. 

Neatsiklausęs jos, jis sustojo prie maisto išsineštinai kios- 
kelio. Viduje vos tilpo krosnelė, bet iškaba skelbė, kad čia 
parduodami mėsainiai, kepti viščiukai ir takai. 


- Iš Ilgojo Medžio pusryčių tik prisiminimas beliko. 

Melina linktelėjo, bet jis matė, kad jos mintys sukasi ne 
apie maistą. Ji žiūrėjo į kalną, stūksantį virš dykumos vaka- 
rinėje miesto dalyje. Jo viršūnėje buvo jų kelionės tikslas — 
šventykla. 

Vadas pamėgino nusikratyti blogos nuojautos ir paklausė 
Melinos, ką ji valgys. 

— Man tiks bet kas. 

Jis išlipo ir pažvelgė per langelį. Nenuostabu, kad parduo- 
tuvėlėje dirbo tik vienas žmogus. Priėmusi užsakymą, kasi- 
ninkė iškepė vištienos gabaliukus bei pjaustytas bulves ir per 
langelį padavė maistą Vadui. Jie valgė pikapo kabinoje, iš ku- 
rios niekas neužstojo kalno vaizdo. 

— Kečupo? Druskos? - Jis pasiūlė Melinai pakelius. 

— Ačiū. 

Vadas pamėgino savo stiklinėje pradurti ledą šiaudeliu, ta- 
čiau šis sudžeržgė į plastikinį dangtelį. Šiurkštus garsas pra- 
juokino jį. 

— Kas atsitiko? - paklausė ji. 

— Nieko. Vyriškas humoras. 

— Ar juokiesi todėl, kad garsas lyg paperdus? 

— Melina, kaip tu šneki? Aš sukrėstas. 

— Tu? NASA vulgarybių ir nešvankybių konkurso lau- 
reatas? 

Jis nusišypsojo dar plačiau. 

— Su tavim būtų linksma eiti į pasimatymą. 

— Ką? 

— Į pasimatymą. Na, pavakarieniauti. Restorane. 

- O! 

Abiem atrodė absurdiška, kad jie kartu miegojo, bet nė 
karto nebuvo pasimatyme. Viskas prieš akis. 

Tikriausiai ji pagalvojo tą patį, nes ir toliau juokavo. 

— Taip, aš prisimenu restoranus, - pasakė ji, laižydama 
nuo pirštų pomidorų padažą. - Netgi moku naudotis peiliu 
ir šakute. 

— Ir aš. Jei būna sėkminga diena. 

Jie abu nusišypsojo. 

Vis dėlto kalnas grėsmingai stūksojo prieš juos. Jie mėgi- 
no pratęsti banalų pokalbį, bet kalnas niekur nepasitraukė, 
jo negalėjai užmiršti nė akimirkai. Kolonija ant keteros net ir 
už dviejų mylių spindėjo nuo ryškių šviesų. 

Vadas nenoromis pripažino sau, kad ji bauginanti. Jie su 
Melina buvo pasirengę pamatyti įspūdingą brolio Gabrieliaus 
tvirtovę, bet dabar, atsidūręs jos papėdėje, jis svarstė, kaip, 
po velnių, jie įveiks apsaugą. Nesvarbu, pavyks jiems ar ne, 
pasekmės vis tiek bus rimtos. 

Keista, prieš atvykdamas į Dalasą, jis taip lengvabūdiškai 
žvelgė į savo ateitį išėjus į atsargą. Bet dabar, susipažinęs su 
Ilguoju Medžiu, pamatęs, kaip jis gyvena, išklausęs ramių, 
bet įtaigių jo žodžių, Vadas pajuto norą ką nors nuveikti, 
kad vis dar skurstančių ir nusivylusių indėnų gyvenimas pa- 
gerėtų. 

Jis niekada negalvojo apie indėnų paveldą, tačiau Ilgasis 
Medis, įkvėpęs giminystės dvasios, pakeitė jo požiūrį. O gal ši 
dvasia buvo visą laiką, snaudė, kol jis ją neigė, laukdama, kol 
jis ją pripažins ir priims. 

Be to, dar buvo Melina. 

O kuo čia dėta Melina? 

Sąžininga pripažinti, kad jį draskė prieštaravimai. Ar ji 
traukia jį todėl, kad yra Džilianos kopija? Jis taip manė. Tam 
tikrą laiką. O dabar nebebuvo tikras, kad viskas atsitiko dėl 
to. Jis vėl nori būti su ja, sužinoti, ką prarado nepabučiavęs į 
lūpas. Bet kaip jis gali geisti jos ir teigti pamilęs Džilianą? 

O taip yra. Neginčijama. 

Tikra painiava. Aišku tik viena - jo jausmuose sumaištis. 

Jis buvo įpratęs reikalus spręsti griežtai pragmatiškai: iš- 
kilo problema, randi jos priežastį ir išsprendi. Paprasta. Jo- 


kių emocijų. Taigi, o čia kitokia problema. 

Bet prieš pradėdamas galvoti apie savo ateitį ar jausmus, 
jis turi susidurti su broliu Gabrieliumi, kuris gyvena nepriei- 
namoje tvirtovėje. 

— Net naktį kylantys NASA erdvėlaiviai nebūna taip ap- 
šviesti, - pasakė jis, mesdamas atliekas į šiukšlių dėžę. Paskui 
apgręžė pikapą ir sugrįžo į miesto centrą. 

Netgi jei jie su Melina pasinaudotų teisėtais būdais ir susi- 
tartų susitikti su pamokslininku, jiems niekas neleistų vaikš- 
tinėti po šventyklą ir žvilgčioti į užkaborius bei sandėliukus. 
Jie pamatytų tik tai, ką brolis Gabrielius leistų. O jei jie ne- 
gaus šerifo leidimo ir įstengs prasmukti pro apsaugą... 

Jis aiškiai įsivaizdavo mirgančias antraštes: ASTRONAU- 
TAS SUIMTAS UŽ ĮSIBROVIMA. NASA ANULIUOJA BU- 
VUSIO VADO ŽYGDARBIUS. ABEJOJAMA ERDVĖLAIVIO 
PILOTO PSICHIKOS BUŪKLE. 

Taip jie supras ir bus teisūs. Tai beprotybė. Dar ne vėlu at- 
sitraukti. Galima paskambinti Tobijui, kad įsikištų FTB agen- 
tai. Jis galėtų nebedalyvauti. 

Velniop! - atmetė jis dar nevisiškai susiformavusią mintį. 
Ne, po perkūnais, ne! Jis su tuo susijęs, pats ir išsiaiškins. 

Šerifo nuovada, kurią jie anksčiau pastebėjo pagrindinėje 
gatvėje, buvo atskiras nedegtų plytų pastatas. Vadas įvairavo 
pikapą į vieną iš kelių stovėjimo vietų ir išjungė variklį. 

— O kas dabar? 

Melina giliai įkvėpė. 

— Nežinau. Turbūt reikėtų įeiti į vidų. Viską išpasakoti ir 
pažiūrėti, kaip jis reaguos. 

— Toks tavo planas? 

— Ar turi geresnį? 

Jis pastūmė dureles, išlipo, apėjęs aplink norėjo padėti jai 
išlipti, bet ji jau stovėjo prie pikapo trindama rankas. Čia, 
aukštai kalnuose, buvo daug šalčiau negu pas Ilgąjį Medį. 

— Ar nori mano striukės? 


— Viduje nebus šalta. 

Prie nuovados durų buvo prilipintas šerifo raštelis - jis 
greitai grįšiąs. Ričis apdairiai užrašė laiką, kada išvyko. Vadas 
pažvelgė į savo laikrodį. 

— Tas „greitai jau labai užsitęsė. Jis išvyko beveik prieš 
tris valandas. 

Koks šerifas palieka neprižiūrimą nuovadą? 

Pro langą matėsi, kad viduje nieko nėra. 

— Arjis neturi pavaduotojų? 

— Galjie taip pat patruliuoja? 

Meliną supykdė tas netikėtas delsimas. 

— Manau, neturim kito pasirinkimo, kaip eiti į vidų ir 
laukti. 

Durys buvo neužrakintos. Jie įžengė vidun. Šerifas, ma- 
tyt, numatė, kad naktis bus šalta, nes paliko įjungtą centrinį 
šildymą. 

— Na, tikrai nebus šalta. Bent tai aišku. - Vadas nusivilko 
striukę ir pakabino prie durų. - Čia galima kepti sausainius. 

Patalpa buvo maža, kvadratinė, nuo galinės sienos vidurio 
tolyn ėjo koridorius. Skelbimų lentoje kabojo įprasti plaka- 
tai su ieškomų nusikaltėlių nuotraukomis. Beveik visą sieną 
užėmė smulkus regiono žemėlapis, stovėjo trys aukštos bylų 
spintelės, bet pagal Ričio rašomąjį stalą galėjai spręsti, kad 
jo nuovadoje nedaug popierizmo - jis buvo neįprastai tvar- 
kingas. Vadas pasakė apie tai Melinai, bet kai jis atsigręžė, 
jos jau nebuvo. Ji nuėjo koridoriumi, apžiūrinėdama kitus 
kambarius. 

— Kas ten? - šūktelėjo jis. 

— Mažas kambarėlis su nerūpestingai paliktu kavinuku, 
tualetai... - Ir staiga ji sukliko: - O, ne! 

Vadas puolė į koridorių, bėgdamas pro angą trinktelėjo al- 
kūnę į durų rankeną. Velniškai suskaudo, dilbis ir plaštaka 
tapo nejautrūs, bet tai jo nesustabdė. Ilgais šuoliais jis per 
kelias sekundes perlėkė koridorių ir, atsidūręs prie vieninte- 
lės kameros, paslydo ant plytelėmis išklotų grindų. Melina 

susilenkusi tupėjo ant grindų kameros viduje. Ji laikė kažką 
prispaudusi prie krūtinės ir garsiai dejavo. 

— Kokia čia velniava? - Jis atsiklaupė ir apkabino ją. - 
Melina? 

— O, Vade, Vade! - kūkčiojo ji. - Aš labai atsiprašau! 

Staiga ji plačiai užsimojo ir trenkė jam į galvą. Tai, ką ji 
laikė rankoje, kirto į žaizdą ant skruosto, kur oda buvo vos 
užsitraukusi. Vadas loštelėjo atgal, sunkiai nudribo ant užpa- 
kalio, plačiai išskėsdamas kojas, ranka užsidengė skruostą ir 
suriaumojo iš skausmo. 

— Šūdas! 

Melina pašoko, išbėgo pro kameros duris ir jas uždarė. Jos 
užsitrenkė, metalas barkštelėjo, garsas nuaidėjo tuščiame 
pastate. Melina prisispaudė nugara prie priešingos sienos ir 
numetė ginklą - Naujosios Meksikos kontūrų varinį popie- 
riaus spaustuvą. Tikriausiai paėmė jį nuo šerifo stalo. 

Vado akyse šokinėjo kibirkštys, bet jis įstengė atsistoti. Jo 
veidas kraujavo, bet jis netgi to nesuvokė, kol neįsikibo ka- 
meros grotų, tada ir pastebėjo, kad dešinė ranka kruvina. 

— Kokią nesąmone čia sugalvojai? - suriko jis. 

Ji tankiai alsavo per pražiotas lūpas, akys buvo didžiu- 
lės, nemirksinčios, kai sustingusi iš siaubo žiūrėjo į tai, ką 
padarė. 

— Aš važiuoju ten. Į šventyklą. 

Jis kaip išprotėjęs pakratė grotas. 

— Po velnių! Išleisk mane iš čia, Melina! 

Ji papurtė galvą ir nuėjo palei sieną lauko durų link. 

— Mūsų abiejų neįleis, Vade. - Ji prikando apatinę lūpą, 
bet ašarų taip ir nesulaikė. - Labai atsiprašau, kad smogiau 
tau. O Dieve, aš labai labai atsiprašau. 

Jis dar tvirčiau įsikibo grotų. 

— Melina! 

— Ne. - Ji stipriai užsimerkė, lyg tai galėtų užkimšti ir jos 
ausis. - Turiu tai padaryti viena. Ji buvo mano sesuo. Keršyti 

privalau aš... Nenoriu, kad tu nukentėtum dėl pasekmių. O jų 
bus. Tu to nenusipelnei. 

— Paklausyk! — tarė jis kiek galima griežtesniu karininko 
balsu. - Tave nužudys, jei nueisi ir apkaltinsi... 

— Jis manęs nelies. Tave - taip. Bet ne mane. 

— Tu to nežinai. O dabar išleisk mane iš čia! 

— Jis man nieko nedarys, - pakartojo ji. 

— Kodėl tu tokia velniškai tikra? 

Ji nurijo nesamas seiles, apsigręžė ir, nubėgdama korido- 
riumi, suriko per petį: 


— Aš turiu slaptą ginklą! 


Tobiją išsekino šios paskutinės dvi dienos. Paprastai jam pa- 
kakdavo vos kelių valandų miego. Bet dvi dienos buvo ypač 
įtemptos. Jį išvargino kelionė. Sudėtinga byla ir galbūt anks- 
čiau išgertas viskis darė savo - nenuostabu, kad jam buvo 
sunku ištverti neužsimerkus. 

Ši byla velniškai paini. Džilianos Loid nužudymas - tai tik 
į rankas patekęs siūlo galas. Patraukei - Gordono savižudybė, 
toliau - pasikėsinimas į Meliną, Lindos Kroft žmogžudystė, 
Džemio Heningso dviveidiškumas ir jo nužudymas. 

Tobijas įtarė, kad išpainioję visą kamuolį jie ras brolį Ga- 
brielių. Ir net jei pasitvirtins tik kelios prielaidos apie jį, ši 
byla taps visa šluojančia potvynio banga. 

Prieš valandą jis pareigingai pasidėjo Džilianos Loid nu- 
žudymo bylą ant kelių ir ją atsivertė. Vis dėlto akys nepajėgė 
sekti teksto ir galva kelis kartus knaptelėjo. Jei jis žinotų, ko 
ieškoti, tai būtų lyg lobio medžioklė. Tačiau dabar jis net ne- 
buvo tikras, ar apskritai tas lobis egzistuoja. Didelė tikimybė, 
kad jo išvis nėra ir nėra jokio rakto, kuris galėjo likti nepaste- 
bėtas. Jei būtų, Losonas arba jis pats turbūt būtų jį aptikę. 
Tobijas sklaidė atsitiktinius bylos puslapius ir be galo ilgai 
gilinosi į faktus, kuriuos jau ir taip žinojo. 


Nusikaltimo vieta. 

Deilo Gordono aplinka ir asmenybės aprašas. 

Melinos, Kristoferio Harto, Džemio Heningso ir kūną ra- 
dusios kaimynės liudijimai. 

Skrodimo ataskaita. 

Informacija apie Voterso kliniką. 

Nacionalinio tinklo klinikos darbuotojus, kurie, pradedant 
bendrovės vadovu ir baigiant žemiausia grandimi, paslaugiai 
bendradarbiavo, galima vertinti tik teigiamai. Personalas pa- 
dėjo agentui Petersonui rasti visus spermos donorus ir įti- 
kinti juos padėti tyrimui. Žinoma, visi buvo įspėti, kad turės 
atsakyti prieš įstatymą už vengimą duoti parodymus. Klini- 
kos darbuotojai buvo apstulbę ir niekaip negalėjo patikėti, 
kad Deilas Gordonas šitaip elgėsi. Tai juos labai papiktino. 
Tobijas manė, kad jie visiškai nekalti. 

Jis atsirėmė į lovos galvūgalį ir užsimerkė. Televizorius 
rodė serialą „Į sveikatą! Jis klausėsi dialogo, nusišypsojo iš 
to, ką Semas pasakė Vudžiui. Vis dėlto ir šmaikšti komedi- 
ja netrukus kažkur ėmė plaukti. Tobijo galva nusviro į vie- 
ną pusę, sąmoningos mintys pamažu nurimo ir jis prasmego 
į nebūtį. Ir staiga jo galvoje kažkas žybtelėjo. Kažkas, apie 
ką jis neseniai skaitė. Jis pašoko, išsigandęs suvokė, kad jei 
nesugriebs to minties blyksnio, jis pranyks. Tai lyg žiežirba 
tamsioje naktyje - vieną akimirką čia, kitą jos nebėra, lyg 
miražas, kurio iš tiesų nebuvo, per daug iliuzinė, kad palai- 
kytum tikra. Tačiau jis žinojo, kad ji čia buvo, tikra ir svarbi. 
Kas tai? Kas? 

— Mąstyk, po velnių! - Jis užsimerkė ir taip žnybtelėjo 
nosį, kad net suskaudo. - Galvok! 

Staiga mintis žybtelėjo vėl, šįkart ryškiau, ilgiau. Jis atsi- 
sėdo ir lyg pašėlęs ėmė sklaidyti aplanko skirtukus, kol rado 
vietą, kurios ieškojo. 

Jis greitosiomis peržvelgė viršutinį lapą, vos jo neišplėšė 
iš sidabrinių aplanko žiedų, skubėdamas atversti kitą pusla- 
pį. Pirmą kartą skaitydamas, jis praleido tą vietą, paskui vėl 

akimis nuslinko žemyn, sustojo, perskaitė. Dar kartą. Tobijas 
vėl atsirėmė į lovos galą ir tuščiu žvilgsniu pažvelgė į televi- 
zoriaus ekraną. Ten Karla kažką šmaikštaus pasakė Dianai, 
bet Tobijas nieko negirdėjo. Jis detaliai svarstė šį mažytį, bet 
labai svarbų faktą, kurį iki šiol gožė, kaip jiems atrodė, svar- 
besnė informacija. Kai pagaliau galvoje viskas susidėliojo į 
savo vietas, jis pašoko iš lovos, plačiai atvėrė duris ir pasilei- 


do motelio koridoriumi Losono kambario link. 

Haias pasidarė toks status, kad jau buvo nesaugu važiuoti, 
pagaliau jis virto aplink kalną vinguriuojančiu serpantinu. 
Ji atsargiai sukinėjosi vingiais. Nuo nervingos įtampos su- 
drėkusios rankos slidinėjo ant vairo, todėl važiuoti tamsiu ir 
siauru keliu buvo dar pavojingiau. Sunkvežimuką ji vairavo 
pirmąkart. Jis atrodė didelis kaip tankas, jį buvo daug sun- 
kiau vairuoti už jos automobilį. 

Ačiū Vadui, kad paliko pikapo raktelius savo striukės kiše- 
nėje. Išbėgdama lauk ji pagriebė ją nuo kablio prie durų. Širdį 
tarsi peiliais varstė pagalvojus, kokį skausmą jam sukėlė. Ji 
vis dar jautė, kaip popieriaus spaustuvas kerta į skruostikaulį 
ir atveria žaizdą. 

Žinojo, kad Vadą labiau įskaudino ne smūgis, o jos apgau- 
lė. Ji pasielgė bjauriai, bet tai buvo būtina, kad jį apsaugotų. 
Ji nežinojo, kaip baigsis ši naktis, buvo pasiruošusi blogiau- 
siam. Dvynės Loid jau užtektinai pridarė bėdų Kristoferiui 
Hartui. Nebereikia užtraukti jų dar daugiau. Ji privažiavo 
vartus anksčiau, negu tikėjosi. Gal ir gerai. Jei būtų juos ma- 
čiusi iš toli ir turėjusi laiko apmąstyti, ką ketina daryti, gal 
būtų pabūgusi, kad ir kokia ryžtinga jautėsi. 

O dabar, vos išsukusi iš posūkio, turėjo stabdyti, kad ne- 
atsitrenktų į prožektorių apšviestus vartus. Sargo būdelėje 


pamatė vyrą tamsiai mėlyna uniforma, ant priekinės kišenės 

buvo išsiuvinėtas brolio Gabrieliaus bendruomenės šūkis. 
Vyras išėjo lauk ir prisiartino prie pikapo. Ji nuleido langą. 

— Taika ir meilė, - pasakė jis. 

Pasisveikinimas nuskambėjo idiotiškai, nes sargybinis 
buvo ginkluotas, o tvoros viršų juosė spygliuota viela. Atro- 
do, jis pats nepastebėjo tokios ironijos. 

— Kuo galiu padėti, ponia? 

— Atvykau susitikti su broliu Gabrieliumi. 

Sargybinis atlaidžiai nusišypsojo. Matyt, įprasta, kad mal- 
dininkai atvyksta nepranešę ir prašo susitikti su šventuoju. 

— Brolis Gabrielius jau atsigulė. Jūs galite išgirsti įrašytą 
žinutę, surinkusi numerį 1-800. 

— Pasakykite jam, kad Melina Loid nori su juo susitikti. 

— Atsiprašau, ponia, bet... 

— Jei jūs tučtuojau nepaskambinsite ir nepranešite jam, 
kad aš atvykau, rytoj neteksite darbo. Priimsite siaubingai 
neteisingą sprendimą, kuris gali jums kainuoti vietą naujaja- 
me pasaulyje. Manyčiau, jums verta surizikuoti ir jį sutruk- 
dyti, kad neprarastumėte kai ko daugiau. 

Rami sargybinio šypsena šiek tiek persikreipė. Jis grįžo į 
sargo būdelę, pakėlė telefono ragelį ir kažką pasakė. Laukė 
įsmeigęs į ją akis. Galiausiai jam atsakė. Jis vėl kažką pasakė, 
nulenkė galvą, padėjo ragelį ir, tarsi parodydamas savo val- 
džią, griežtai paliepė jai: 

— Pikapą turėsite palikti čia. 

Ar brolis Gabrielius bijo automobilyje įtaisytos bombos? 
Jei nuovokus, turbūt bijo. Ypač dabar, paaiškėjus, kad vaisin- 
gumo klinikose pacientėms vietoj paskirtosios donoro sper- 
mos jis sugebėdavo įbrukti savo. 

Šią išvadą ji padarė pakeliui iš Ilgojo Medžio namų į Lami- 
są. Turėjo laiko viską apmąstyti per šimtą kelionės mylių. Ir 
tai buvo vienintelė išvada - kelianti šleikštulį, bet logiška. 

Brolis Gabrielius kuria „naująjį pasaulį , žinoma, jis neno- 


rėtų, kad būsimųjų gyventojų tėvai būtų fiziškai nepatrau- 

klūs, emociškai nestabilūs visuomenės atstumtieji kaip Dei- 
las Gordonas. Džemis buvo sterilizuotas. Jiems, be abejonės, 
kaip ir daugeliui kitų, buvo išplautos smegenys, kad patikėtų 
iškreiptu brolio Gabrieliaus mokymu ir skleistų jį. Jie ne va- 
dovai, o tik vykdytojai. 

Brolis Gabrielius - save įsimylėjęs maniakas. Apsėstas die- 
vybės manijos. Jis rūpestingai atsirenka moteris savo pali- 
kuonims. Bent jau iki šiol. Šiandien jo šėtoniška įmonė bus 
sustabdyta. 

Ji išlipo iš pikapo. 

— Raktus palikite man. 

Ji numetė raktelius į ištiestą sargybinio delną. 

— Ar likusį kelią turėsiu eiti pėsčia? 

— Jūsų atvažiuos paimti. 

Ji laukė priešais vartus. Sargybinis nepakvietė į namelį, ir 
ji nenustebo. Tikriausiai jis niršo, kad teko dėl jos raudonuo- 
ti. Jo veido išraiška buvo rūgšti. 

Ji apsivilko odinę Vado striukę. Kalno viršūnėje buvo dar 
šalčiau negu mieste. Laukė automobilio apsikabinusi alkū- 
nes, dantys barškėjo, tik ji nesuprato, iš šalčio ar iš baimės, 
kuri atrodė dar didesnė, pamačius kitapus vartų artėjančius 
automobilio žibintus. Elektronika valdomi vartai atsivėrė. 

— Pasitraukite, ponia, - įsakė sargybinis. 

Ji vos spėjo pasitraukti į šoną, kai pro vartus išvažiavo trys 
autobusai ir ėmė leistis kalnų keliu žemyn. Jie buvo be jokių 
atpažinimo ženklų, tamsintais langais, todėl vidaus nesima- 
tė. Jai pasirodė keista, kad jie išvažiuoja iš tvirtovės taip vėlai 
naktį. 

— Kokie čia autobusai? Kur jie važiuoja? 

Sargybinis neatsakė, bet mostelėjo į kitą vartų pusę. 

— Štai jūsų automobilis. 

Autobusai buvo užstoję besiartinantį sedaną. Dabar jis 
laukė prie vartų, užpakalinės durelės buvo atviros. 


Ji praėjo pro vartus ir patraukė automobilio link. 

Vyriškis, išlindęs pro užpakalines dureles, pakvietė: 

— Ponia Loid? Prašom į vidų. 

Jo elgesys buvo nei draugiškas, nei priešiškas - neutra- 
lus. Išvadinusi save visokiausio plauko kvaile, savo noru len- 
dančia liūtui į nasrus, ji atsisėdo ant galinės sėdynės šalia 
vyriškio. 

— Aš - Henkokas, asmeninis brolio Gabrieliaus padėjė- 
jas, - prisistatė jis. 

Priekyje sėdėjo du apsaugininkai. Vairuotojas apgręžė au- 
tomobilį ir ėmė kilti vingiuotu keliu, apsodintu drebulėmis 
ir visžaliais medžiais. Visi tylėjo. Ji džiaugėsi, kad nereikia 
kalbėti, žinojo, kad virpantis balsas išduos baimę. 

Henkoko išvaizda nebuvo bauginanti: gvazdikas atlape - 
puošeivos bruožas, bet ji instinktyviai nepasitikėjo juo ir ne- 
norėjo atsukti jam nugaros. 

Kolonija buvo neginčijamai įspūdinga, nepriekaištingai 
prižiūrėta, didingos architektūros - visais atžvilgiais išskir- 
tinė. Jie sustojo prie pagrindinio pastato. Priešais ją sėdėjęs 
sargybinis vikriai išlipo, atidarė dureles, kad padėtų jai atsi- 
stoti nuo užpakalinės sėdynės. Ji apsimetė nepastebinti jo 
ištiestos rankos ir išsiropštė pati. 

— Eikite čia. 

Ji nusekė paskui Henkoką neaukštomis pakopomis iki sti- 
klinės sienos, per kurią matėsi marmurinis vestibiulis. 

— Slaptažodis? 

Ji net pašoko nuo griausmingo per garsiakalbius nuskam- 
bėjusio balso. 

— Gabrieliaus ragas, - pasakė Henkokas. 

Spragtelėjo elektroninis užraktas. Padėjėjas pastūmė duris 
ir įleido ją. 

— Jūs naudojatės slaptažodžiais? 

— Ne visada. Tik kai manome, kad būtina. Jei kas norėtų 
veržtis per prievartą, pasakyčiau klaidingą slaptažodį, ir sar- 
gybinis mūsų nejįleistų. 


Susikeilimas + 427 


— Manote, šiąnakt tai būtina? 

— Turime imtis papildomų atsargumo priemonių. Sargybi- 
nių skaičius padvigubintas. 

Iš tiesų. Ginkluoti, uniformuoti vyrai buvo išsibarstę po 
visą didžiulį vestibiulį. Melina svarstė, ar tai dėl jos imtasi šių 
papildomų saugumo priemonių. Jei ne, tai kas dar? Tobijas ir 
Losonas? Ar tvirtovėje paskelbta nepaprastoji padėtis todėl, 
kad FTB domisi bendruomene? Jei tiek daug apsaugininkų, 
tikriausiai teks pereiti per metalo ieškiklį, tačiau tarp durų ir 
liftų patikrinimo taškų nesimatė. Kylant į viršų, ji paklausė 
Henkoko, ar seniai jis dirba pas brolį Gabrielių. 

— Neprisimenu, kada netarnavau jam, - neapibrėžtai 
atsakė šis. 

Trečio aukšto koridoriaus gale buvo kelerios mažiausiai 
dvidešimties pėdų aukščio dvigubos durys. Henkokas atvėrė 
vienas ir įleido ją. Brolio Gabrieliaus apartamentai pranoko 
bet kokius lūkesčius, ji nieko panašaus nebuvo mačiusi. 

Pirmiausia stulbino paauksuotų dirbinių gausa. Tamsiai 
mėlyno aksomo užuolaidos dengė, kaip ji manė, langus per 
visą sieną. Lubų freskos siužetas atrodė beveik gašlus. Ir la- 
bai įžūlus: mesijo figūra centre buvo be galo panaši į šviesia- 
plaukį pamokslininką. 

— Melina. - Henkokas patraukė jai kėdę. 

— Ačiū, aš pastovėsiu. 

— Ar galiu įjus kreiptis Melina? 

— Man nė velnio nerūpi, kaip jūs į mane kreipiatės. 

— Gal norėtumėt ko nors išgerti? 

— Baikit tas nesąmones, pone Henkokai. Ne svečiuotis at- 
vykau. Ketinu apkaltinti tą savimylą maniaką, kalės vaiką 
mano sesers nužudymu. 

— Labai malonu. 

Familiariai nuskambėjęs balsas privertė ją krūptelėti. Vis 
dėlto ji susitvardė, nenorėdama suteikti jam malonumo, ir 


ramiai, neskubėdama apsisuko. 

Brolis Gabrielius artinosi grakščiai kaip tigras. Matyt, jis 
gerai žinojo, kurioje kambario vietoje atrodo patraukliausiai, 
nes įžengė į švelnios šviesos ratą po freska ir sustojo jame. 
Atrodė, jis maudosi aukso spalvos spinduliuose. 

— Tikėjausi, kad jūs įspūdinga moteris, turinti ugningą 
dvasią ir karžygės narsą. - Jo akys lakstė žemyn aukštyn, be 
abejonės, vertindamos ją seksualiai. - Jūs manęs nenuvylė- 
te. Sveika atvykusi, brangioji Melina. 


Tai buvo žaviausias kada nors jos matytas vyras. 


Bent pusvalandį Vadas keikė viską: kalėjimo kamerą, moterį, 
kuri jį čia užrakino, veriantį skausmą skruoste, savo prakeik- 
tą kvailą patiklumą. 

Jis garsiai keikėsi, vaikščiojo iš vieno kameros kampo į 
kitą, nekantriai trypčiojo, vis prieidavo prie grotų ir įnirtin- 
gai, tačiau bergždžiai jas imdavo kratyti, rėkė į koridorių, ku- 
riame jo niekas negirdėjo. 

Galiausiai išsitiesė ant kieto, nepatogaus gulto ir prisiver- 
tė nurimti. 

Pykčio priepuolis nieko neduos. Dėl Dievo, jis buvo išsilai- 
pinęs kosmose, sėkmingai dalyvavo trijose misijose, vienai 
vadovavo. Jis pakankamai protingas, kad rastų išeitį, kaip iš- 
sikapstyti iš kalėjimo kameros kažkokiame užkampyje. 

Vis dėlto galimybės ribotos. Jis negali prasisprausti pro 
siauras grotas ar pasikasti po grindimis, nes jos betoninės. 
Lango nėra. O kur šviesos šaltinis? Lubose įmontuota lem- 
putė, apgaubta vieliniu tinkleliu. Palietęs ją, gali gauti elek- 
tros smūgį. Žinoma, tai irgi būdas pabėgti, bet gal geriau 
jo atsisakyti. Oro kondicionavimo įrenginys ar ventiliacijos 
anga? Čia taip pat tik nedidelė stačiakampė ertmė, pro kurią 
į kamerą veržiasi pragariškas karštis. 

Tvankioje patalpoje jis nusivilko striukę, kurios kišenė- 
je liko pikapo raktelis. Juo būtų galima sulaužyti spyną ar 
dildyti grotas. Turbūt jis prisižiūrėjo per daug filmų apie pa- 

bėgimus iš kalėjimo, ir tai atrodė juokingai lengva. Dabar jis 
mėgina griebtis šiaudo. Bet kuriuo atveju nėra prasmės. Jis 
neturi striukės, todėl neturi nei rakto, nei mobiliojo telefo- 
no, nei pistoleto... 

O velnias! Melina turi pistoletą. Pasiėmė su savimi į 
šventyklą. 

Mintys apie ją ir pavojų, kurį pati pasirinko, varė jį iš pro- 
to. Arba ji pati drąsiausia moteris žemėje, arba beprotė, įsiti- 
kinusi, kad yra nematoma. 

Ar pistoletas ir buvo tas slaptas ginklas, apie kurį ji užsimi- 
nė? Be abejonės. Kas dar galėtų būti? 

Nejau ji išties tikisi prasmukti į koloniją su ginklu? O jei ir 
pavyktų, ar ji tikrai pasinaudos pistoletu? Nužudys? Kerštas 
nebus pakankamas motyvas žmogžudystei pateisinti. Bent 
jau daugumai prisiekusiųjų. Juk nėra jokių konkrečių įrody- 
mų, Deilą Gordoną siejančių su broliu Gabrieliumi, o šį su 
Džilianos nužudymu. 

Tačiau jis jau nukrypo į šalį. Kaip, po velnių, jam iš čia išsi- 
kapstyti? Galėtų pradėti šaukti, bet tik praras jėgas. Pastatas 
stovi nuošaliai nuo kitų, aplink jokių kaimynų, kurie galėtų 
išgirsti riksmus. 

Jam neliko nieko kita, kaip susitaikyti su belaisvio dalia. 
Kam eikvoti jėgas, kurių tikrai nemažai prireiks, kai grįžęs 
šerifas jį išleis. Bet kurgi tas uolusis įstatymų sergėtojas? Jo 
nėra jau beveik keturias valandas. 

Paleidęs dar vieną keiksmažodžių pliūpsnį, Vadas užsiden- 
gė ranka akis, mėgindamas užgniaužti nuo skruostikaulio 
visą galvą apėmusį aštrų skausmą. Melina pasibaisėjo tuo, ką 
padarė. Kai ji, prisispaudusi prie sienos, spoksojo į jį per gro- 
tas, jos veidas atrodė ištįsęs iš nuostabos. Ji negalėjo patikėti 
savo akimis, buvo apstulbusi, kad sugebėjo panaudoti tokias 
kraštutines priemones. Siekdama atkeršyti už Džilianą, ji 


sugebėjo ryžtis kitomis aplinkybėmis neįsivaizduojamam 

poelgiui, ir, turint galvoje kelionės tikslą, ši mintis jam kėlė 
nerimą. 

Vis dėlto ji sugebėjo būti švelni, pagalvojo jis, prisiminęs, 
kaip jie mylėjosi. Jam patiko, kad ji neslėpė jo geidžianti, 
nekoketavo, elgėsi drąsiai, pirmoji paliesdama jį. Galima tik 
žavėtis moterimi, kuri sugeba būti tokia nevaržoma ir nepa- 
kenkti savo moteriškumui. 

Jis vis dar jautė, kaip jos pirštai slysta jo veidu, kai jie pra- 
dėjo švelniai tyrinėti vienas kitą. Kai ji palietė jo lūpas, jis 
vos pajėgė susivaldyti. Jis vos ištvėrė nepuolęs jos. Ir buvo 
dar saldžiau, kai ji prisilietė prie jo krūtinės. Ji pakėlė galvą 
ir lyžtelėjo jo... 

— Prakeikimas! - sudejavo jis. 

Buvo nuostabu. Kodėl gi viskas taip nesmagiai tarp jų bai- 
gėsi, kilo tokia didžiulė įtampa? 

Įdomu, jei jis nebūtų sutikęs Džilianos, jei Melina tą vakarą 
būtų jį lydėjusi, gal viskas būtų kitaip susiklostę? Kai jie užė- 
jo į takų užkandinę, Melina tikriausiai būtų pasakiusi Deilui 
Gordonui: „Atleiskite, bet jūs mane supainiojote su mano se- 
serimi Džiliana. Jie būtų tik pasijuokę dėl tokios painiavos ir 
Gordonas būtų paprasčiausiai nuėjęs, o Džiliana likusi gyva. 

Arjis tą naktį būtų praleidęs su Melina? Kas žino? Gal. Ti- 
kriausiai. Juk jos tokios velniškai panašios. Tie patys bruo- 
žai, traukeę jį prie Džilianos, dabar traukė prie Melinos. Ji vis 
kelia tokius gyvus prisiminimus apie Džilianą, kaip ir šian- 
dien, kai ji... 

Staiga jo minčių traukinys sustojo. Jis atsuko mintis kaip 
vaizdajuostę. Ir vėl paspaudė „groti“. Dar kartą stebėjo sce- 
ną užmerktomis akimis. Ir dar kartą. Štai! Taip! Nevalinga, 
neapgalvota, natūralu, išoriškai nereikšminga. Bet jam nepa- 
prastai svarbu! 

Vadas išsitiesė ir atsisėdo. 

— O Dieve! - Suvokimas užliejo jo širdį. Ji plakė tankiai ir 
smarkiai. Atrodė, dūžiai aidi visame tyliame pastate. 

Ramiau, ramiau. Dar nekilk. Dar dešimt sekundžių. Per- 
žiūrėk, apmąstyk. 

Taip, ramiai ir racionaliai. 

Prie starto linijos. Kylam! 

Vadas pašoko nuo gulto ir metėsi prie grotų rėkdamas: 

— Kas nors išleiskit mane iš čia! 

Tą akimirką atsivėrė nuovados durys. 

— Ei! Kas bebūtumėt, - šūktelėjo Vadas. - Grįžkit! 

Jie įbėgo į koridorių - Losonas priekyje. Jam ant kulnų 
lipo dailus juodaodis. 

Iš Vado veido Losonas viską suprato. 

— Jūs žinote, ką ji padarė. 

— Žinau, kad ji nužudys jį, - pasakė Vadas. 


29 skurius 


£ Lai džiaugiuosi, kad jūs čia, Melina. 

Brolis Gabrielius buvo labai gražus. Nesunku suprasti, ko- 
dėl traukė žmones. Jis spinduliavo gyvybingumą ir švytėjo iš 
vidaus, lyg tamsiame kambaryje būtų skleidęs šviesą. 

Vis dėlto gražiausi šliužai mirtinai gelia. Kai jis priėjo ar- 
čiau, ji atšoko. Tokia reakcija jį pralinksmino. Jis šypsodama- 
sis ėmė erzintis: 

— Melina, Melina. Kodėl jūs nuo manęs bėgate? 

— Nenoriu užsikrėsti. 

— Matyt, tiesa. Jūs ketinate sužeisti mane tuo juokingu še- 
šių šūvių pistoletu? 

Nustebindamas ją, jis įkišo ranką į Vado striukės kišenę ir 
išėmęs pistoletą perdavė Henkokui. 

— Metalo ieškiklis, panašus į oro uosto, tik daug jautresnis, 
įtaisytas šių durų staktoje, - paaiškino jis, rodydamas į dvi- 
gubas duris, pro kurias ji įėjo su Henkoku. 

— Vaizdas atsiranda monitoriuje mano miegamajame, pono 
Henkoko kompiuteryje ir apsaugos centre. Taigi, neįmanoma 
prasmukti nepastebėtai. - Jis palietė jos skruostą. - Ar tikrai 
manėte, kas bus taip lengva mane nužudyti? 

Ji atstūmė jo ranką. 


— Aš čia atėjau ne žudyti jūsų. Noriu, kad gyventumėt. 

— Tikrai? Maniau, jūsų tikslas tikrai toks. O dabar jūs mane 
suintrigavote. Prašau, tęskite. 

— Noriu, kad visi sužinotų, koks jūs niekšas. Kad jus teis- 
tų už įvykdytus nusikaltimus ir jūs visą likusį ilgą gyvenimą 
praleistumėte už grotų - turėtumėte tūkstančius dienų ap- 
mąstyti tą blogį, kurį sukūrėte. 

Brolis Gabrielius kvatodamasis prisėdo ant rašomojo stalo 
kampo ir ėmė nerūpestingai sūpuoti koją. 

— Koks griežtas nuosprendis, Melina. Ir ką padariau, kad 
jo nusipelniau? 

— Jūs užsakėte mano dvynės sesers žmogžudystę. 

— Oi, mieloji Džiliana. Manau, kad jos mirtis buvo didžiulis 
praradimas. Mačiau jos nuotraukas. 

— Ar tas šlykščias, Gordono darytas? 

— Kartu su Džemio Heningso fotografuotomis. Man ypač 
patiko ta, kur ji vaiposi prieš objektyvą. Su ta šiaudine pla- 
čiakrašte skrybėle ji atrodė tokia, mano nuomone, seksuali 
ir jaudinanti. 

Nusivylusi, kad nesugebėjo išmušti jo iš vėžių, ji riktelėjo: 

— Jūs ją nužudėt! 

Ramus žvilgsnis dėl pakelto balso pasidarė švelniai prie- 
kaištingas. 

— Ji pati tai padarė, o ne aš, Melina. 

— Sakote, ji pati norėjo būti taip žiauriai subadyta? 

— Jūsų sesers nelaimei, jos moralinės savybės neatitiko iš- 
orinio grožio. 

Tas pats tinka ir broliui Gabrieliui, pamanė ji, bet nenorėjo 
nukreipti jo minčių apie tai garsiai pasakydama. 

— Jūs ją nužudėt todėl, kad didžiumą nakties ji praleido 
pulkininko Harto draugijoje. 

— Kaip gražiai pasakyta, - vis dar taip pat linksmai pagyrė 
jis. Tada jo šypsena nuo veido išnyko ir jis pridūrė: - Džiliana 


netinkamai pasirinko. 

— Pasirinko? Gerai, pakalbėkim apie pasirinkimą. Ar ji ga- 
lėjo rinktis, kai ją apvaisino jūsų sperma? 

— O koks jai skirtumas? Vis tiek tai buvo anoniminio do- 
noro sperma. 

Vadinasi, ji viską suprato teisingai. Dar kabinosi už plono 
vilties siūlelio, kad klysta. Kilo šleikštulys pagalvojus apie 
moteris, kurias jis išniekino. Ji beveik pavydėjo joms, kad 
šios nieko nežino. Žinoti sunku. Tikriausiai. 

Ji norėjo trenkti jam, sužeisti. Labai stipriai. Rankos prie 
šonų gniaužėsi į kumščius. Tik įtempusi visą valią įstengė su- 
valdyti įniršį. 

— Jūs kaltas ir dėl Deilo Gordono mirties. 

— Man gaila, kad praradau jį. Jo ištikimybė man buvo tarsi 
nepajudinama tvirtovė. 

- Ir tuo jūs pasinaudojot, įkalbėdamas jį nusižudyti. 

Jis atsainiai mostelėjo ranka, lyg to nelaimingo žmogaus 
likimas būtų visiškai nesvarbus. 

- Tikėjotės, kad jo savižudybė padės tašką Džilianos nužu- 
dymo byloje. 

— Jūs niekaip nenurimstate, Melina, - švelniai papriekaiš- 
tavo jis. - Nors žaviuosi jūsų meile Džilianai, bet šią savaitę 
jūs tikrai man įkyrėjote. 

— Kas tie apsimetėliai, kuriuos pasiuntėte į mano namus? 

— Jozuė ir jo padėjėjas. 

— Kas jie? 

- Ištikimi mokiniai, puikūs kareiviai. 

— Ne tokie ir puikūs, - atšovė ji. - Mes su Vadu pabėgom 
nuo jų. Ir ne kartą. 

Broliui Gabrieliui nepatiko ši pašaipi pastaba. Nors jis vis 
dar tingiai sūpavo koją, lyg neturėdamas kitų rūpesčių, vei- 
do raumenys atrodė labiau įsitempę negu anksčiau. Šypsena 
tapo dirbtinė, akys - šaltos. 

— Jums pasisekė, - pasakė jis. - Ypač pulkininkui Hartui. 

— Kam reikėjo kėsintis į jo gyvybę? 


Susikeitimas + 435 


— O kaipjūs manot, Melina? 

— Bausmė už tai, kad pasimylėjo su Džiliana? 

— Bausmė, kurios jis nusipelnė. Džiliana buvo pašlovinta. 

— Abejoju, ar galima tai vadinti šlove, - niekinamai prunkš- 
telėjo ji. 

— Ji buvo išrinkta didybei. 

— O tai reiškia, kad ją parinko gimdyti jūsų vaikus? 

— Taip, - pritarė jis. 

— Bet Vadas buvo artimas su ja. 

— Jis ją suteršė. 

— Jam ji patiko. 

— Jis ją išdulkino! 

Ji, kaip ir prieš kelias minutes, vėl pataikė jam į silpną vie- 
tą. Dabar ji gali pasinaudoti pavydo sukeltu pykčiu, krapštyti 
ji lyg skaudantį dantį. 

Pasilenkusi prie jo, ji nusišypsojo. 

— Ir Džilianai tai patiko, - sukuždėjo ji. - Pasakojo man, 
kad niekaip nepajėgė juo pasisotinti, kad jis - geriausias jos 
kada nors turėtas meilužis, kuris moka suteikti moteriai ma- 
lonumą. Ji negalėjo sulaukti, kada vėl pasimylės su juo. Sakė, 
kad jei tą dieną pastojo, tai tikisi, kad tėvas bus Kristoferis 
Hartas, o ne spermos donoras. 

Brolis Gabrielius lyg įgeltas pašoko nuo stalo, jo veidą per- 
kreipė įniršis. 

— Ji nusipelnė mirties. 

— Ar nužudote visas moteris, kurios gimdo jūsų vaikus? 

— Tik tas, kurios pasirodo kekšės, kaip Džiliana. 

— O kitos? 

— Gyvena kaip anksčiau ir nieko nežino. 

— Kaip Kendisė Anderson? 

— Viena iš jų. 

— Irjums visai nesvarbu, kad Andersonai baisiai sielvartau- 
ja netekę sūnaus, meldžiasi, kad jis sveikas grįžtų pas juos? 


— Jie tokie savanaudžiai. 

— Savanaudžiai? - apstulbusi šūktelėjo ji. 

— Jų sūnus čia puikiai gyvena. 

— Be tėvų? 

— Ašjo tėvas. 

Ratas užsidarė. Dabar reikia pamėginti kitą kelią. Iš pra- 
džių, norėdama gauti atsakymus, ji pasinaudojo jo pavydu, 
dabar mėgins pralaužti jo monumentalųjį egoizmą. 

— Kaip sukūrėte tokį įspūdingą planą? 

— Tiesą sakant, atsitiktinai. - Atgavęs savitvardą, jis vėl 
užėmė vietą ant stalo kampo. - Kelerius metus į programą 
įtraukdavau tik tas moteris, kurios atvykdavo į šventyklą 
dirbti ir gyventi. Bet jų buvo nedaug. O vieną dieną aš per- 
skaičiau straipsnį apie dirbtinį apvaisinimą siekiant išsaugo- 
ti nykstančias rūšis. Žinoma, jis sėkmingai naudojamas jau 
kelis dešimtmečius veisiant gyvulius. 

Ji pamanė, kad apsivems tiesiai ant jo rytietiško kilimo. 

- Ir pritaikėt žmonėms. 

— Technologija jau buvo. Man tereikėjo tarp savo mokinių 
atrasti tokių, kurie turėtų andrologo žinių ir įgūdžių. 

— Ir įžūlumo pakeisti spermą. 

Jis neprieštaravo. 

— Taip pat sumanumo, kad jų nepagautų. 

— Kiek moterų buvo... - Nepajėgdama užbaigti ji sunkiai 
nurijo seiles. 

— Apvaisinta mano sperma? Jus priblokštų šis skaičius. 
Gaila, ne visos pastojo. Iš pastojusiųjų ne visos išnešiojo. Bet 
persileidimų procentas neįtikėtinai mažas. Turime visą ben- 
drabutį mano sveikų vaikų, pateisinusių mūsų lūkesčius. 

Girdėdamas jo pagyras, nepasakytum, kad jis kalba apie 
žmones. 

— Ir viskas vyksta čia? 

— Turime dar dvi kolonijas. Vieną Europoje, kitą - Azijo- 
je. - Jis pamerkė akį. — Žinoma, sėklą renkame visur, kur aš 


būnu. 

— O kaipji išsaugoma? Kaip transportuojama? 

— Kaip priklauso. Viskas atliekama profesionaliai, dedu 
galvą. 

— Ojei Džiliana būtų išgyvenusi ir pagimdžiusi jūsų kūdi- 
kį, ar jis būtų pagrobtas kaip Andersonų vaikas? 

— Jis būtų auginamas čia, puoselėjamas, mylimas. 

— Tam reikalinga motina. 

— Mes turime žindyvių, Melina. Vaikams nieko netrūksta, 
netgi motinos pieno. 

— Bet atimate jų motinas, atplėšiate nuo tikrųjų šaknų, 
šeimų. 

Jis papurtė galvą. 

— Aš tampu jų šeima, galiu patenkinti jų poreikius. Juos 
pagimdžiusios moterys - tik biologinės būtybės. Ne daugiau. 
Kai mano mokslininkai sukurs dirbtinę gimdą, motinų nebe- 
reiks. Tai pastūmės programą toli į priekį. 

Jo išraiška tapo liūdna. 

— Prisipažinsiu, prisirišu prie motinų, nes jos atlieka pa- 
grindinę paslaugą, bet vėliau vaikai priklauso ne joms, o man 
ir bendruomenei. 

Brolis Gabrielius, nors ir išsiskyrė ypatingu grožiu, vis 
dėlto atrodė normalus kaip bet kuris vyras. Galbūt jo balsas 
skambėjo maloniai, tačiau visais kitais atžvilgiais jis buvo 
toks kaip ir visi. Na, jo išlavintos manieros. O kuo dar jis sky- 
rėsi nuo kitų žmonių? 

Vis dėlto jis nebuvo normalus, jis - beprotis. Jis nekliedė- 
jo, iš burnos nedribo putos, jis nespiegė kaip fanatikas, bet jo 
lūpomis kalbėjo beprotybė. 

— Jūs beprotis. 

Jis neįsižeidė, ramiai nusišypsojo. 

— Taip buvo manoma apie daugelį iškilių vyrų, Melina. Ar 
galite paminėti bent vieną istorinę asmenybę, padariusią 
perversmą moksle, medicinoje, architektūroje, religijoje ar 
politikoje, iš kurios nebuvo tyčiojamasi? Pasakykite bent vie- 

ną genijų, kuris iš pat pradžių būtų suprastas, nevadintas be- 
pročiu. Negaliu sau leisti, kad menkystų skepticizmas stotų 
skersai kelio mano tikslui. 

— Kokiam tikslui? Apgyvendinti pasaulį mažaisiais broliais 
gabrieliais? 

Jis nusijuokė. 

— Brangioji, jūs nuostabiai sudėliojate žodžius. Nors jūsų 
frazeologija pernelyg paprasta, vis dėlto suvokėte plano 
esmę. 

— Jūsų naujasis pasaulis. 

— Matau, kad klausėtės mano pamokslų. - Jis atrodė pa- 
tenkintas. - Po kelerių metų mano vaikai bus pasiruošę 
užimti savo vietą pasaulyje. Jie turės neribotą galią ir prie- 
mones, apie kurias ankstesni vadovai galėjo tik pasvajoti. Jie 
valdys vyriausybes, tvarkys pasaulio ekonomiką ir prekybą. 
Jie kontroliuos ryšius. Menas ir kultūra bus kuriami pagal 
jų idėjas. Jie nuspręs, ką žmonės skaitys, žiūrės, klausysis ar 
galvos. Jie diktuos, kur kils karai, kas klestės, o kas bus su- 
naikinta. Kartu su šiuo judėjimu ateis dvasinis pakilimas ir 
kils pasaulinis maištas prieš vyraujančias religijas. 

— Aha! Štai kur jūs sukate. 

— Šioje pasaulinėje sumaištyje iškils viena religija. 

— Jūs. 

— Aš. 

Jo pasitikėjimas savimi buvo toks nepalaužiamas, kad net 
stingdė kraują. 

— Ar jūs tikrai tikite, kad sugebėsite sukurti tą naująjį pa- 
saulį? 

— Aš jį jau kuriu, - ramiai atsakė jis. - Minios žmonių ne- 
kantriai jo laukia, trokšta jį apkabinti. Apkabinti mane. Bet 
dar ne metas. O kolateis tinkamas laikas, mes turime dirbti ir 
slapta įgyvendinti savo tikslą, Melina. Ar galite įsivaizduoti, 
koks beprotiškas sprogimas įvyktų, jei mano planai būtų at- 
skleisti per anksti, kol mano vaikai dar nesuaugo, kad užimtų 


savo vietas, kurioms jie taip rūpestingai rengiami? 

— Sutuoktiniai, tokie kaip Andersonai, nušluos šią vietą. 

— Jūs pagavot esmę. 

— Dirbtiniu būdu apvaisintos moterys sukels sąmyšį. 

— Taip. 

— Jos bijos, kad atsitiktinai neįvyktų kraujomaiša. 

— Kol kas tai dar negresia, - patikino jis. - Pirmoji vaikų 
karta dar nepasiekė brendimo amžiaus. Bet mes tam ruošia- 
mės. Sukūrėme žymenų sistemą, kuri ateityje neleis poruotis 
broliams ir seserims, motinoms ir sūnums. 

Ji trumpam užsimerkė ir suvirpėjo. 

— O Dieve! 

— Bet kuriuo atveju, - nesutrikęs kalbėjo jis, - pranešdami 
žmonėms apie tai anksčiau laiko, mes nepasiektume jokio 
tikslo. 

— Jus sustabdytų. 

— O aš negaliu leisti, kad tai įvyktų. - Jis sunėrė ant kelio 
rankas ir atsidusęs tarė: - Todėl man iškilo dilema, ką daryti 
sujumis. 

Ji gūžtelėjo pečiais ir išrėžė: 

— Jūs negalite manęs nužudyti. 

Jis klausiamai kilstelėjo šviesų antakį. 

— Jau įrodėte, kad nesate kvailas. Per daug žmonių žino, 
kad vykau čia su jumis susitikti. 

Jis plačiai nusišypsojo. 

— Ne bėda. Mes turime planą. Tiesa, pone Henkokai? 

Ji nervingai pažvelgė į Henkoką, kuris stovėjo tarp jos ir 
durų. 

— Matot, Melina, jūs kaip ir Džiliana padarėte didelę klai- 
dą. Neteisingai pasirinkote. Ir tas nelaimingas pasirinkimas 
nulėmė, kad pasidarėte nereikalinga. 

— O kaip programa? 

— Kuria prasme? - Jis tyčia vengė atsakymo. Netgi tuo mė- 
gavosi. 

— Maniau, ketinote panaudoti mane vietoj Džilianos. 

— Toks buvo planas. Bet dideliam mano apgailestavimui, 
nuoširdžiai sakau, dideliam mano apgailestavimui, mes žino- 
me, kad jūs su Džiliana nebuvote identiškos. 

— Buvom! 

— Ne! - lėtai nutęsė jis. - Turėjote vieną skirtumą. Bijau, 
kad programai tas skirtumas labai svarbus. - Jo gražios akys 
tapo liūdnos ir užjaučiančios, burnos kampučiai nusviro. - Iš 
jūsų, Melina, man - jokios naudos, nes jums, mano brangioji, 


pašalinta gimda. 


RO skyrius 


- Džemis Heningsas apie tai nežinojo, ar ne? - Brolis Ga- 
brielius kalbėjo ta pačia pašaipia intonacija. - Būdama gera 
sesuo, Džiliana niekada neaptarinėjo su juo jūsų ligų, - jo 
balsas virto intymiu šnabždesiu, - jūsų moteriškų bėdų. 

Ji stengėsi išlaikyti abejingą veido išraišką, bet dėl jo už- 
gaulaus tono buvo sunku. 

— Džiliana nepasakojo ponui Heningsui apie tas baisias 
kiaušidžių cistas, kurios išsivystė, kai jums buvo vos dvide- 
šimt septyneri. Ačiū Dievui, jos buvo nepiktybinės. Po opera- 
cijos jūs visiškai nepasikeitėte, išskyrus tai, kad nebeturėjote 
dauginimosi organų. 

— Kaip jūs... 

— Kaip aš sužinojau? Heningsas buvo geras žmogus, bet jis 
neatliko šio namų darbo. Matyt, jis labai troško pakeisti Dži- 
lianą. Ponas Henkokas jus patikrino nuodugniau. 

Jis suėmė jos ranką ir suspaudė. 

— Manau, jūs įsiveržėt čia tikėdama, kad galėsite išsiderė- 
ti gyvybę mainais į dalyvavimą programoje. Manėte, kad aš 
nenorėsiu jums pakenkti, nes jūs atrinkta pagimdyti mano 
kūdikį vietoj Džilianos. Deja... - Jis užjaučiamai gūžtelėjo 
pečiais. - Kai atvyks agentas Tobijas, o mes žinome, kad jis 
netrukus atvyks tikriausiai kartu su detektyvu Losonu ir gal- 
būt pulkininku Hartu, jis ras sumaištį kolonijoje. Išprotėjusi 

moteris, klaidingai įsitikinusi, kad aš kažkaip susijęs su jos 
sesers nužudymu, prasiveržė pro mano apsaugą. Nors ši mo- 
teris vadovavosi neteisingais įsitikinimais ir buvo emociškai 
sutrikusi, ji veikė ypač sumaniai. Prasmuko iki mano buto ir 
grasino man ginklu, kuris atrodė per didelis ir per sunkus jos 
mažoje rankutėje. Tačiau ryžtas suteikė jai jėgų ir kelias siau- 
bingas minutes ji sugebėjo išlaikyti ginklą, nukreiptą į mane. 
Tačiau, kai buvo užspeista į kampą ir jai buvo įsakyta mesti 
ginklą, ji pridėjo jį sau prie galvos. 

Jis tylėjo, leisdamas jai suvokti šią mintį. 

— Kai nemalonumai bus baigti, valdžios atstovams leisime 
nevaržomai lankytis šventovėje. Jei gražiai elgsies, Melina, 
išduosiu tau vieną paslaptį. Ponas Henkokas visus dokumen- 
tus užšifravo tik jam vienam žinomu kodu. Ša, tik niekam 
nesakyk. - Jis pridėjo pirštą prie lūpų ir mirktelėjo. 

Ji kalbasi su bepročiu. 

— FTB ir visiems kitiems besidomintiems, - toliau kal- 
bėjo jis, - šie dokumentai atrodys kaip įstatymą gerbiančio 
amerikiečio, neturinčio nieko bendra su kriminalais, po- 
pieriai. Mes nesinaudojame bažnyčioms taikoma lengva- 
ta - atleidimu nuo mokesčių, ir viską sąžiningai mokame. 
Mūsų bendruomenė palaiko vyriausybę. Kaip matote, aš 
propaguoju patriotiškumą. - Jis mostelėjo į Amerikos vė- 
liavą kampe. 

Taip, jie išvys vaikus ir jų motinas, drauge laimingai gyve- 
nančius kolonijoje, bet to jie patys nori ir tai neprieštarauja 
įstatymams. Jie pamatys, kad mūsų mokykla yra visiškai tin- 
kama ir aprūpinta geriau už daugumą valstybinių mokyklų. 
Kolonijoje yra ligoninė. Žinoma, aš apgailestausiu, kad Deilas 
Gordonas nugrimzdo į beprotybę, ir išgyvensiu dėl tragiškos 
įvykių grandinės, kurią pradėjo mano buvęs mokinys ir kuri, 
mano siaubui, baigėsi tavo siaubinga savižudybe. 

— Taika ir meilė, - ramiai tarė ji. 

— Taip, Melina. 

Ir vėl jo pernelyg patenkinta šypsena sukėlė norą smogti 
jam. Tačiau ji ištraukė savo ranką iš jo ir per žingsnį atsitrau- 
kė atgal. 

— Jūs kai ką pamiršote. 

— Nemanau, bet su malonumu išklausysiu jūsų pastabą. 

— Tobijas ir Losonas žino, kad jūs artimai bendravote su 
Deilu Gordonu. Vadas girdėjo, kaip Džemis pripažino, jog jie 
abu dirbo jums. 

- Viską galima paaiškinti: Heningsas ir Gordonas sukūrė 
savo planą vieni. Jie iškraipė mano žinią, pritaikė ją savo vi- 
zijai apie naująjį pasaulį. Jozue ir... 

— Jozue? 

— Vyrą, kuris apsimetė Tobiju, pasamdė Heningsas. Aš nie- 
ko apie tai nežinojau. Matyt, jie nesutarė. Gal dėl atlyginimo. 
Jis grįžo pas Heningsą ir nužudė jį. 

— O gal Jozuė papasakos kitokią istoriją? 

— Jozuė apdovanotas nepaprastu sugebėjimu pasikeisti ir 
dingti. Taip jis anksčiau darė, taip ir vėl padarys. 

— Tarkim, šį planą sugalvojo Džemis ir Deilas Gordonas, - 
tarė ji. - Bet jie nebūtų jo įgyvendinę be jūsų. Juk jūs jiems 
siuntėte spermą. 

— Siunčiau Gordonui pavyzdžius tyrimamas. 

— Kodėl? 

— Patikrinti, ar nėra genetinių pokyčių. Aš nenorėjau, kad 
kiti apie tai žinotų. Gordonas atliko tyrimus laisvalaikiu. 
Mano prašymu. Aš netekau žado sužinojęs, kam buvo panau- 
doti tie pavyzdžiai, kuriuos nusiunčiau. 

Ji prikando apatinę lūpą. 

— O vaikai? 

— Moterys prisieks, kad priglaudžiau daugelį iš jų. Au- 
ginti vaikus ne santuokoje daug kas laiko nuodėme, bet aš 
manau, kad tai mano šventa pareiga. Juk tai ne įstatymo 
pažeidimas. 

— Bet bus atlikti DNR tyrimai ir įrodyta, kad vaikai jūsų. 

— Kieno DNR tyrimai? - nekaltai paklausė jis. 

— Andersonų kūdikio, kitų pagrobtų vaikų, kuriuos čia at- 
vežė. - Ji staiga nutilo ir tarsi prisimindama lėtai ištarė: - Tų 
iš autobusų. 

Brolis Gabrielius pažvelgė į Henkoką. 

— Ar ji turi galvoje mūsų gamybinius autobusus? 

— Atrodo, taip. Tai vieninteliai autobusai, kuriuos aš žinau. 

Brolis Gabrielius pažvelgė į ją lyg klausdamas, ar dar kas 
nors? 

— Beje, aš jums skolingas. Nepadėkojau, kad kremavote 
Džilianos kūną ir pašalinote galimybę atlikti DNR tyrimą iš 
gimdos audinio. Tai nebūtų įrodę, kad aš ką nors žinau apie 
Džilianos apvaisinimą mano sperma, bet būtų prailginę tyri- 
mą, 0 Mano tvarkaraštis labai įtemptas. Aš tikrai neturiu lai- 
ko tokiems dalykams. Dabar džiaugiuosi, kad beveik viskas 
baigta ir galiu grįžti prie darbo. 

— Tik nedžiūgaukite per anksti. O kaip ta kita moteris, 
kurią nužudėte po kelių dienų, kai ji pastojo? Tobijas ketina 
ekshumuoti jos palaikus. Jie ištirs vaisių. 

— Ir sutaps su mano DNR. Laimei, aš buvau tos klinikos, 
kurioje ji lankėsi, spermos banko donoras. Nesunku viską lo- 
giškai paaiškinti. 

Ji kelias akimirkas nenuleido nuo jo akių, visiškai įsitiki- 
nusi, kad jį apėmė absoliučios beprotybės priepuolis. 

— Atrodo, jūs pagalvojote, kaip viską paslėpti. 

— Mes stengiamės dirbti kruopščiai. Jei nesistengtume, 
mums nesisektų ištisus metus... 

Jis apstulbo, kai Melina ėmė juoktis. 

— Melina? 

— Man nemalonu nutraukti jūsų sėkmių apžvalgą, bet jūs 
kai ką pražiūrėjote, pamokslininke. 

Jam nepatiko nei jos pavartotas žodis, nei nepagarbus to- 
nas. Jis staigiai mostelėjo į ją. 

— Pone Henkokai, nematau prasmės toliau delsti. 

Henkokas sugriebė jos rankas iš už nugaros. Ji nesiprie- 
šindama pakluso, ir tai dar kartą nustebino brolį Gabrielių. 
Ji nesujudėjo netgi tada, kai Henkokas pridėjo Ilgojo Medžio 
pistoleto vamzdį jai prie smilkinio. 

— Taigi, dabar pagal planą aš nusižudysiu? 

— Taip, planas toks. - Brolis Gabrielius atsistojo per kelis 
colius nuo jos. - Aš labai atsiprašau, kad viskas turi šitaip pa- 
sibaigti, Melina. - Jo pirštai nukeliavo per jos skruostą, ka- 
klą, krūtį. - Man tikrai labai gaila. 

Jo prisilietimas kėlė pasišlykštėjimą, bet ji nesuteikė jam 
malonumo ir neišsilenkė. 

— Jūs nė nenutuokiate, kaip gailėsitės, jei įsakysite jam pa- 
spausti gaiduką. 

— Kodėl? 

— Todėl, kad lengva įsakyti kitam žudyti už jus, o visai kas 
kita žiūrėti moteriai į akis ir pačiam ją nužudyti. 

— Paaiškinkit kodėl. 

— Gerai. Jei nužudysit mane, sunaikinsit ir save. 

Jis nusišypsojo. 

— Kalbate mįslėmis, Melina. 

Ji taip ir nesužinos, kas jį nustebino labiau - tylus juokas 
ar tylus atsakymas į mįslę. 

Jis instinktyviai atitraukė ranką. Kaukė nukrito. Dingo 
visa vaidyba, į ją su apgailėtina neapykanta žvelgė ne brolis 
Gabrielius, o Elvinas Medfordas Konvėjus. 

Jis buvo tas, kuris piktai mostelėjo Henkokui veikti. 


Patekti į šventovę pasirodė lengviau, negu Tobijas tikėjosi. 
Tiesa, tam tikrų kliūčių iškilo, bet tai nebuvo visiška nesėkmė, 
kaip galėjo būti. Jis bijojo išrikiuotos sargybos ar susišaudy- 
mo su sektos nariais. Biurui nereikėjo neigiamų pranešimų 
žiniasklaidoje. Ir jei atsitiktų kaip per panašius susirėmimus, 
kai žmonės sužeidžiami ar žūsta, Tobijo karjera įstrigtų ke- 
tveriems metams, kol būtų atliktas išsamus tyrimas. 

Kai Tobijas pakišo savo pažymėjimą sargybiniui prie vartų, 
jaunuolį išgąsdino tiek jis, tiek jį lydintys vyrai. Kadangi būtų 
per ilgai trukę laukti agentų iš Santa Fė ar Albukerkio, netgi 
jei jie būtų skridę sraigtasparniu, o vietos šerifas savavališkai 
pasišalino iš darbo vietos, Tobiją atlydėjo apskrities policijai 
priklausantys indėnų rezervato policininkai. 

Kartu sujais vyko Losonas ir Hartas. Jei Tobijas būtų žino- 
jęs, kad Hartas reikalaus pasiimti jį kartu, būtų palikęs užra- 
kintą kalėjimo kameroje. Tačiau dabar jis buvo čia, o atrodė, 
lyg jau būtų dalyvavęs viename mūšyje. 

Nurijęs jaudulio gumulą, jaunasis šventovės sargybinis pa- 
klausė: 

— Ar kas nors ką bloga padarė? 

— Ar šį vakarą įleidote į teritoriją moterį? 

— Taip, pone, maždaug prieš valandą. 

— Jūs pasielgėte netinkamai. Ji kelia grėsmę broliui Ga- 
brieliui. Atidarykite vartus. 

— Ar galiu paskambinti viršininkui? 

Netrukus prie vartų privažiavo džipas. Iš jo išlipo vyras ir 
priėjo prie jų. Jis laikėsi įtariai, buvo pasiruošęs gintis. Vyrą 
apšvietė neišjungti automobilio žibintai. 

— Beikeris, apsaugos vadas, - pasakė jis per geležines gro- 
tas. - Kokios problemos? 

— Specialusis agentas Tobijas iš FTB. 

Atrodė, Beikeriui nepadarė įspūdžio Tobijo pažymėjimas - 
jo priešiškumas tik sustiprėjo. 

— Dar kartą klausiu, kokios problemos? 

Išgirdęs, kad brolio Gabrieliaus gyvybei gresia pavojus, jis 
vis dar abejojo, ar įleisti juos į teritoriją. 

— Mano vyrai žino, kad įtartina moteris čia. Mes tuo pasi- 
rūpinsime. 

— Klausykit, - pasakė Tobijas. - Man nerūpi, ar jūs šokate 
su gyvatėmis, ar nukandate galvas gyviems viščiukams. Aš 
tik mėginu apsaugoti brolį Gabrielių, kad jo nenužudytų. Jei 

nemanote, kad grėsmė rimta, galite pažiūrėti, ką ši moteris 
padarė jam. - Jis nukreipė nykštį į Hartą, ir Beikeris išvydo 
bjaurią nesutvarkytą žaizdą ant skruosto, sukrešėjusio krau- 
jo sroveles ant veido. - Ojis manė esąs jos draugas. Jei norite 
rytoj kalbėti per televiziją ir aiškintis, kodėl mes laiku atvykę 
pavėlavome išgelbėti jūsų vadovui gyvybę, puiku. Aš nesu di- 
delis jo gerbėjas. Domiuosi tik tiek, kad galėčiau atlikti savo 
pareigas ir įvykdyti užduotį, kuri šiandien yra tokia: sulaikyti 
ginkluotą ir pavojingą moterį, besikėsinančią į visuomenės 
veikėjo gyvybę. 

Man nereikia jūsų leidimo išsprogdinti šiuos vartus, kad 
galėčiau atlikti savo darbą, tik nenorėčiau gaišti laiko ir su- 
kelti papildomų rūpesčių. Dabar skirtumas tik tas, ar atliksi- 
me tai sudėtingu, ar paprastu būdu. 

Losonas nebuvo toks diplomatiškas. Jis išsitraukė savo de- 
vynių milimetrų kalibro pistoletą. 

— Atidaryk tuos sumautus vartus. 

Vartai atsivėrė, bet Beikeris pasipriešino Tobijo reikalavi- 
mui išjungti apsaugos kameras. 

— Negaliu to padaryti, negavęs pono Henkoko leidimo. 

— Kas tas ponas Henkokas? 

— Asmeninis brolio Gabrieliaus padėjėjas. 

— Kurjis yra? 

— Brolio Gabrieliaus apartamentuose. Su juo ir ponia 
Loid. 

Hartas žengė į priekį ir paklausė: 

— Ar ir ten yra kamerų? 

Tobijas nepriekaištavo jam už klausimą. Jis ir pats ketino 
to pasiteirauti. 

— Tai vienintelė kolonijos vieta, kur nėra kamerų, - atsakė 
apsaugos darbuotojas. 

— Bet jie gali mus matyti? 


— Jei stebi monitorius. 

— Tada jei nenorite, kad ponia Loid mus pamatytų ir pada- 
rytų ką nors beprotiška, išjunkite kameras. 

Beikeris kažką pasakė į savo siųstuvą ir įsakė išjungti ka- 
meras, paskui grįžo į savo visureigį ir paliepė sekti paskui jį. 

— Aš važiuosiu su juo, - pasakė Losonas. - Nepasitikėsiu, 
jei pats šalia nebūsiu. 

Po trijų minučių Beikerio lydimą vyrų grupę įleido į centri- 
nio pastato vestibiulį. Tobijui sukėlė nerimą pastatą saugan- 
čių ginkluotų vyrų skaičius. Galima laukti nelaimės. 

— Kuriame aukšte jo apartamentai? - paklausė jis. 

Kai Beikeris iš karto neatsakė, Losonas bakstelėjo jam į 
nugarą. 

— Ar apkurtot? 

— Trečiame. Aš jums parodysiu. 

— Ne, jūs liksite čia. 

Gavęs Tobijo ženklą vienas iš rezervato policininkų žaibiš- 
kai atėmė iš Beikerio ginklą ir siųstuvą. Vyras įtūžo, bet Tobi- 
jas pagrasino jį surišti, jei jis nenusiramins ir nenutils. 

— Dėljūsų paties saugumo. 

Beikeris puikiai suprato, kokia tai nesąmonė. Jis ir toliau 
murmėjo, bet buvo pakankamai protingas, kad nesiprie- 
šintų savo pareigą atliekančiam FTB agentui. Tobijas įsakė 
trims vyrams likti apačioje ir sekti Beikerio ir apsaugininkų 
veiksmus. 

— Jūs taip pat likite, - paliepė jis astronautui, sprausdama- 
sis į liftą su kitais. - Prižiūrėkit Beikerį. 

— Nesulauksit savo gyvenime. 

— Bet aš rūpinuosi jūsų gyvenimu. 

— Už jį aš pats atsakau. 

— Ne, šiandien neatsakote. Nenoriu, kad tautos didvyris 
žūtų mano akyse. O dabar išeikite iš lifto. 

Išeidamas iš kabinos, Vadas peržvelgė kiekvieną rezerva- 
to policininką. Šie po vieną išėjo iš lifto ir atsistojo šalia jo. 
Tobijas suprato pralaimėjęs. Jam reikėjo ginkluotų pajėgų, o 

rezervato policija buvo vienintelė paspirtis. Jis žinojo, kaip 
brolis Gabrielius gavo žemės savo šventovei statyti, todėl ne- 
nustebo, kad rezervato policijos vadovas taip nenoriai jam 
skolina savo pareigūnus. Šis teisinosi, kad jam trūksta žmo- 
nių, kad keletas jo vyrukų vykdo kitą užduotį ir jis neturi 
atliekamų pareigūnų. 

Tobijas nežinojo, ar juo tikėti. Visi indėnai nepasitiki fede- 
raliniais agentais ir jų nemėgsta. Paveldėtas įtarumas. Tai pa- 
teisinama - susiformavo per ištisas kartas. O jis manė, kad, 
būdamas juodaodis, turi daug bendra su indėnais. 

Pasirodo, ne tiek daug kaip Kristoferis Hartas. Jei ne jis, 
Tobijo prašymas duoti žmonių tikriausiai būtų taip ir likęs 
neišgirstas. Tačiau vos tik Hartas paprašė policijos vadovo 
paslaugos, jam iš karto surinko aštuonių žmonių grupę. Ten- 
ka pripažinti, kad Hartas turi vadovo savybių, kuriomis ga- 
lima žavėtis ir pavydėti. Vien žvilgsniu jis privertė paklusti 
aštuonis vyrus, ir jis tučtuojau suprato, kad Hartas jiems bus 
didesnis autoritetas negu jis. 

— Mes lipsime laiptais, - pasakė Hartas. 

— Eikite į liftą, - trumpai sumurmėjo Tobijas. 

Kildami į viršų vyrai apsižiūrėjo ginklus. Pasiekę trečią 
aukštą, jie paliko liftą ir tyliai prisiartino prie dvigubų durų, 
už kurių buvo girdėti balsai. 

— Jei nužudysite mane, kartu sunaikinsite ir save. 

— Kalbi mįslėmis, Melina? 

— Ne, atsakymais. Jei nužudysite mane, žus ir jūsų kūdikis. 

Kristoferis Hartas išgirdo pakankamai. Jis prasmuko pro 
Tobiją ir plačiai atplėšė duris. Vyrai įsiveržė į kambarį, atsta- 
te paruoštus šauti ginklus. Tobijas akimirksniu įvertino pa- 
dėtį ir suriko: 

— Mesk ginklą ir paleisk ją! 

Indėnai policininkai puslankiu išsirikiavo palei kambario 
sienas. Kai kurių ginklai nukrypo į brolį Gabrielių, kitų - į 
ginkluotą vyrą, kuris, Tobijo spėjimu, buvo Henkokas. 

Vadas buvo beginklis, bet jo balsas nuskambėjo grėsmin- 
gai, kai jis priėjo prie Henkoko ir pagrasino: 

— Jei ją sužeisi, aš tave užmušiu. 

Tobijas žinojo, kad jis tai padarys. 

— Leiskite man tai sutvarkyti, Hartai. 

Atrodė, Hartas jo negirdi. 

— Džiliana, ar tau nieko neatsitiko? 

— Džiliana? 

Tai šūktelėjo brolis Gabrielius, į kurį Tobijas kol kas ne- 
kreipė jokio dėmesio. 

— Paleisk ją! - įsakė jis vyrui, vis dar laikančiam pistoletą 
prie Džilianos Loid galvos. 

Brolis Gabrielius vėl prakalbo, šįkart visiškai susitvardęs 
po ką tik patirto šoko. 

— Pone Henkokai, jau galite ją paleisti. Ji nenušaus manes, 
kai čia tiek daug liudininkų. Vyrai, jūs atvykote pačiu laiku. 

Henkokas akimirką dvejojo, bet broliui Gabrieliui davus 
jam ženklą, nuleido pistoletą ir numetė jį ant grindų. 

Arčiausiai buvęs rezervato policininkas paspyrė ginklą, 
kad Henkokas negalėtų jo pasiekti. Kristoferis Hartas žengė į 
priekį. Jis suėmė Džilianos Loid rankas ir patraukė ją į saugią 
vietą. Jie pažvelgė vienas į kitą. Tas žvilgsnis suvirpino net 
tokio užkietėjusio viengungio kaip Tobijas širdį. Žvilgsnis, 
trukęs akimirksnį. 

Tada ji nusuko nuo Harto akis ir kreipėsi į pamokslininką: 

— Aš Džiliana. 

— Tu meluoji. 

— Jau beveik savaitė, kai buvau apvaisinta. Paprasčiausias 
kraujo tyrimas parodys, ar pastojau. 

— Tai tiesa, kalės vaike, - patvirtino Vadas. - Ji - Džiliana. 

— Galite tikėti jais, - pasakė Tobijas. - Šį vakarą skaičiau 
skrodimo protokolą. Skaičiau, o ne peržvelgiau kaip anks- 
čiau. Teismo eksperto išvadoje parašyta, kad kūne nebuvo 
nei gimdos, nei kiaušidžių. 

— Aš tai praleidau, - prisipažino Losonas. - Melinai Loid 
buvo pašalinti šie organai. 

— Jis žino, - pasakė Džiliana.- Henkokas prisikasė, kai 
rinko informaciją apie Meliną. 

Brolis Gabrielius maloniai nusišypsojo. 

— Na, na, kokia staigmena. Jūs - Džiliana, malonu susipa- 
žinti. 

— Eik velniop! - riktelėjo Džiliana ir pasisukusi į Hartą pa- 
sakė: - Jei Ilgasis Medis nebūtų palikęs pirmojo revolverio 
lizdo tuščio, aš jau būčiau negyva. Jis nuspaudė gaiduką. 

Hartas grėsmingai žengė Henkoko link, bet Tobijas griež- 
tai ištarė jo vardą, ir jis liko vietoje. Tačiau galbūt jį sulaikė ne 
agento įsakymas, o Džilianos ranka. 

Tobijas nukreipė žvilgsnį į brolį Gabrielių ir nustebo pama- 
tęs, kad tas šypsosi. 

— Mūsų deramai nesupažindino. Tikriausiai jūs agentas 
Tobijas. 

— Taip, jūs teisus. 

— Mes susitarę susitikti rytoj. Kodėl atvykote iš vakaro? 

— Dingstimi išgelbėti jums gyvybę. 

— Dingstimi? 

— Noriu apklausti jus apie Melinos Loid, Lindos Kroft ir 
Džemio Heningso nužudymą, - paaiškino Losonas. 

Pamokslininkas atsigręžė į jį. 

— Ojjūs tikriausiai Losonas. - Jis nužvelgė sulamdytus Lo- 
sono drabužius ir netvarkingą išvaizdą. - Teko ir anksčiau 
girdėti apie jus, detektyve. Negaliu suvokti, kodėl norite 
mane apklausti. Aš nė priartėjęs nebuvau prie Dalaso, kai šie 
žmonės mirė. 

Losonas beveik suurzgė. 

Brolis Gabrielius vėl pažvelgė į Tobiją. 

— Ponia Loid, Džiliana, kaip sužinojau, įkalbėjo ją įleisti pas 
mus, paskui ji ėmė mane kaltinti, grasinti mano gyvybei. 


— Jis meluoja, - ramiai tarė ji. 

— Ji nukreipė į mane revolverį. Prieš jums įsiveržiant po- 
nas Henkokas jį atėmė. 

— Kai aš atvykau, trys autobusai išvežė vaikus, - pasakė 
Džiliana. - Esu tikra, kad tarp jų bus ir Andersonų kūdikis. 

— Ten buvo vaizdo ir transliavimo aparatūra, - paaiškino 
brolis Gabrielius ir bejėgiškai gūžtelėjo pečiais. - Mes ją per- 
vežame autobusais, kai transliuojame iš tolimesnių vietovių. 

- Čia dar yra bendrabutis, pilnas vaikų, - nepasidavė ji. 

— Yra, iš tikrųjų, - juokdamasis sutiko brolis Gabrielius. — 
Tai šventykloje dirbančių vyrų ir moterų vaikai. Jai haliuci- 
nacijos. Dvynės sesers mirtis paveikė... 

— Užsičiaupk! - suriaumojo Losonas. 

— Losonai! - įspėjo Tobijas ir kreipėsi į brolį Gabrielių: — 
Kodėl laikėte pistoletą jai prie galvos? Ar tai buvo būtina, kad 
ją nuramintumėt? 

— Ponas Henkokas taip manė. Ji kartu su šiuo padangių 
ereliu susidarė beprotišką nuomonę, kad aš kažkaip susijęs 
su jos sesers nužudymu. Ponas Henkokas tik norėjo ją sulai- 
kyti, kol iškvies mūsų šerifą. 

— Manes nereikia kviesti. 

Pasigirdus naujam balsui, visų akys nukrypo į pasirodžiusį 
iš už sunkių aksomo užuolaidų uniformuotą vyrą. Jis spaudė 
tarnybinį revolverį, nukreiptą į brolį Gabrielių. 

— Dabar prieš jus liudys ne tik ši ponia. Aš galiu papasakoti 
apie jus viską, ką jiems būtina žinoti. 

— Šerife Riči! Tai štai kur jūs buvot dingęs! 

— Kur jūs mažiausiai tikėjotės, - nusišaipė šerifas. - Kad 
galėčiau pacituoti jūsų žodžius. 

— Kaip jums pavyko? 

— Grįžau, kai jūs su Henkoku išėjot. Jus atsekę tie vadina- 
mieji asmens sargybiniai net nežvilgtelėjo už užuolaidų. 

Brolis Gabrielius pažvelgė į Henkoką, kuris neapykantos 


persunktu žvilgsniu svilino šerifą. 

— Tuos žmones reikia pakeisti. - Jis atsigręžė į Ričį ir pa- 
klausė: - Ar galit paaiškinti, kodėl tūnojot už užuolaidų? 

Ričis dar tvirčiau suspaudė pistoletą, bet jo rankos virpėjo 
kaip ir balsas. 

— Noriu, kad ištartum jį. 

Tobijas karštligiškai mąstė: O, velnias! Velnias! Aš to nenu- 
mačiau. 

— Atsargiai su ginklu, šerife Riči. 

Bet Ričis nematė nieko, išskyrus brolį Gabrielių. Jo akys 
pasruvo ašaromis, bet jis nekreipė dėmesio į jas. 

— Noriu, kad ištartum jos vardą. 

— Kieno vardą? 

— Oletos! - suriko jis. - Jos vardas ne Marija. Ir ji nebuvo 
kekšė, kai ją gavai. Tu mano mielą garbanę mergytę paver- 
tei kekše! Sakei, jei ji paklius čia, su ja bus elgiamasi kaip su 
princese. Kad ji čia geriau gyvens ir gaus geresnį išsilavinimą, 
negu aš įstengsiu duoti. Bet tu ją išmokei tik... - šerifo balsas 
užlūžo ir jis nepajėgė baigti. 

- Šerife Riči, nuleiskit ginklą ir... 

— Ne, aš neleisiu jam šypsotis ir išsisukinėti šnekomis. 

— Jei jam bus pareikšti kaltinimai, jis atsakys teisme. 

Bet Ričis stipriai papurtė galvą, atmesdamas ramius To- 
bijo argumentus. Vienas rezervato policininkas atsargiai 
žengė link jo, bet šerifas akies krašteliu pastebėjo ir įspėjo 
nesiartinti: 

— Atgal! Tai jo ir mano reikalas. Galit mane nušauti, jei 
norit, aš vis tiek jį užmušiu. Iš tokio atstumo tikrai nepra- 
šausiu. 

Brolis Gabrielius išsigandęs pažvelgė į Tobiją. 

— Dėl Dievo meilės, jūs iš FTB. Darykit ką nors! 

— Kas ta Marija? Apie ką jis kalba? 

— Aš pardaviau savo mergytę už ženkliuką, - pravirko Ri- 


čis. - Šerifo ženklą. Tu mane įtikinai, kad jai čia bus gera. Sa- 

kei, kad ji bus išganyta. Sakei, kad taip bus visiems geriausia. 
Bet tu atėmeijos nekaltybę ir pavertei kekše! 

Šerifas vis labiau neteko savitvardos. Tobijas iš visų jėgų 
stengėsi išvengti kraujo praliejimo. Bet kurio iš čia esančiųjų. 

— Riči! Nuleiskite ginklą! Tuoj pat! 

— Šerife, girdėjot, ką sakė agentas Tobijas, - šilkiniu balsu 
paragino brolis Gabrielius. - Baikite tas nesąmones! Marija 
iš prigimties nebuvo drovi. Ji gimė daryti tai, ką ir daro. Aš 
niekada jos neverčiau. Pasiklauskit jos pačios. Ji papasakos, 
kaip jai patinka mane mylėti. 

Staiga įsitempęs šerifo veidas tarsi nušvito. Jis šnirpšte- 
lėjo nosimi, sumirksėjęs nuvijo ašaras ir nepaprastai ramiai 
pasakė: 


— Dabar tu mirsi. 


R skyrius 


= J is žinojo, ką daro. 

Agentas Tobijas kreipėsi į būrelį susirinkusiųjų šerifo nuo- 
vadoje. Patogesnės vietos nebuvo. 

Vadas nustatė termostatą ties pakenčiamos temperatūros 
žyma. Sukviesti šerifo pavaduotojai ruošė kavą. Sukrėsti fak- 
to, kadjų šefas, šerifas Ričis, sėdi kalėjimo kameroje, jie judė- 
jo kaip robotai. Šerifą stebėjo, kad nenusižudytų. Durys tarp 
priekinio kabineto ir koridoriaus, vedančio į kamerą, buvo 
uždarytos. 

Džiliana džiaugėsi, kad nemato koridoriaus. Jis kėlė ne- 
kokius prisiminimus. Pakako vien žvilgtelėti į Vado vei- 
dą, kad vėl prisimintų, ką ji jam padarė. Dalį blogio, bet ne 
blogiausia. 

Tobijas kalbėjo toliau: 

— Ričis šovė Konvėjui - Elvinui Medfordui Konvėjui, dar 
žinomam brolio Gabrieliaus vardu - į pilvą. Mes tik per plau- 
ką jam nespėjom sutrukdyti. Jis nenorėjo iš karto nušauti 
Konvėjaus, norėjo, kad tas turėtų laiko pagalvoti apie mirtį. 

Šventyklos ligoninėje nepavyko suteikti tinkamos pagal- 
bos sužeistajam, todėl buvo iškviesta greitoji. 

- Jis mirė automobilyje, likus pusei mylios iki ligoninės, — 
kalbėjo Tobijas. - Konvėjus išgyveno ilgą pusvalandį, kęsda- 

mas baisius skausmus, matydamas savo kraują, žinodamas, 
kad mirs. Ričis įvykdė tai, ko siekė. 

Losonas patenkintas prunkštelėjo ir sriūbtelėjo iš „Dr. 
Pepper“ skardinės. 

— O kaip Ričio duktė? - paklausė vienas iš rezervato poli- 
cininkų. 

Tobijas papasakojo jiems tai, ką išgirdo iš paties šerifo: 

— Ričis keliskart buvo nesėkmingai įsidarbinęs, prasiskoli- 
nęs. Jis susitiko su Konvėjum ir jie sudarė sandėrį. Vyrai su- 
vaidino Oletos pagrobimą, kuris iki šiol tebėra neišaiškintas 
nusikaltimas. Ponia Riči netrukus susitiks su dukterimi, kuri, 
jos žodžiais, buvo pagrobta, kai jai buvo dešimt metų. - Jis 
žiūrėjo į grindis tarp savo „Bally' batų. - Kiek žinau, mergina 
tuoj gimdys brolio Gabrieliaus kūdikį. 

Džiliana girdėjo, kaip Vadas tyliai nusikeikė. 

— Jis pardavė savo dukterį į seksualinę vergiją? 

— Taip, - atsakė Tobijas - Nors aš tikiu, kai sakė manęs, 
kad jai taip bus geriau. Jis tik neseniai sužinojo, koks iš tie- 
sų buvo jos vaidmuo šventykloje. Brolis Gabrielius pasinau- 
dojo ja, kad priverstų Ričį tylėti ir toliau bendradarbiauti. 
Šiandien kaltė privertė šerifą nutrūkti nuo grandinės. Jis 
džiaugiasi, kad Konvėjus mirė, ir patvirtins jūsų parodymus, 
ponia Loid. 

— Prašau, kreipkitės į mane Džiliana. 

Tobijas nespėjo nieko jai atsakyti. Triukšmas lauke priver- 
tė visus atsisukti į duris. Į kambarį buvo įstumti du antran- 
kiais surakinti vyrai. Džiliana ir Vadas juos iš karto pažino. 

Juos atvedė keli indėnai. Visi buvo ginkluoti, bet šypsojosi. 
Vieno veidą puošė dvi kovos juostos. Jis atsiskyrė nuo kitų. 

— Agente Tobijau? 

Pareigūnas atsistojo ir ištiesė ranką. 

— Aš agentas Tobijas. 

— Mes esame slaptoji rezervato policija. Suėmėme šiuos 


vyrus, gavę vieno piliečio skundą, kad jie įsibrovė į jo valdas. 

Tačiau jų automobilyje aptikome daug įdomaus. Be nelegalių 
automatinių šautuvų, radome nelegalią sekimo įrangą ir dėžę 
kontrabandinių narkotinių vaistų iš Meksikos. - Jis pažvelgė 
į Džilianą ir Hartą. - Turime priežasčių manyti, kad jie susiję 
su jūsų byla. 

— Šitas apsimetė jumis, - pasakė Džiliana, rodydama To- 
bijui į juodaodį. - Brolis Gabrielius jį vadino Jozue, bet tai 
tikriausiai slapyvardis. Jie sekė Vadą ir mane. 

— Naudodamiesi šituo. 

Džiliana nepastebėjo Deksterio Ilgojo Medžio, kol jis ne- 
pasirodė iš už aukštesnių jaunesnių vyrų. Ant jo delno gulėjo 
rubinų pakabutis ir mažytis iš jo išimtas siųstuvas. 

— Ačiū! - pagarbiai padėkojo Tobijas, stebėdamasis didinga 
Ilgojo Medžio laikysena. Jis padėjo įrodymus ant stalo, atsi- 
gręžė į du surakintus vyrus ir grėsmingai nužvelgė tą, kuris 
išdrįso juo apsimesti. - Kokia jūsų pavardė? 

— Eik šikt! 

— O vardas? - paklausė Losonas. 

Visi nusijuokė. 

— Vėliau sužinosim, - pasakė Tobijas Jozuei, ir tai nuskam- 
bėjo kaip grasinimas. 

Jozuė ir jo bevardis partneris buvo perduoti FTB agen- 
tams, neseniai atvykusiems iš Santa Fė. Porą išvedė lauk, įso- 
dino į atskirus automobilius ir išvežė į miestą. 

Vadas atsistojo ir priėjo prie Ilgojo Medžio. Džiliana taip 
pat prisiartino. Vyrai paspaudė vienas kitam rankas. Vadas 
padėkojo Ilgajam Medžiui. 

— Džiaugiuosi galėjęs padėti, - atsakė indėnas. - Iš tiesų 
buvo linksma. 

Visi nusišypsojo. Tada Vadas tarė: 

— Norėčiau daugiau sužinoti apie EAA. 

Senasis indėnas įdėmiai nužvelgė jį. 

— Jūs man nieko neskolingas. 

— Gal ir ne. Bet aš skolingas sau. 

Ilgojo Medžio akyse įsižiebė ugnelės. 

— Aš su jumis susisieksiu. 

Kai jie vėl paspaudė vienas kito rankas, Džiliana suėmė II- 
gojo Medžio plaštaką. Tai buvo šiurkšti, stipri, šilta, pasitikė- 
jimą kelianti ranka. 

— Jūs buvote be galo malonus. Be to, dėl manęs rizikavo- 
te gyvybe. Aš labai dėkinga. - Ji padvejojo ir impulsyviai jį 
apkabino. Jis neprieštaraudamas patapšnojo jai petį. - Ačiū, 
vade Ilgasis Medi. 

— Nėra už ką, Džiliana. 

Rezervato policininkas pagarbiai praleido Ilgąjį Medį, ir 
visi išėjo iš nuovados. Kai jie išnyko už durų, Džiliana suvo- 
kė, kad Ilgasis Medis pavadino ją tikruoju vardu. Ji pažvelgė 
į Vadą. Jų akys susitiko. 

— Kada tujam pasakei?.. 

— Aš nepasakiau. 

— Tai kaip jis... 

— Neįsivaizduoju. Atrodo, jis žino daug dalykų, apie ku- 
riuos mes nenutuokiam. 

Losono balsas nutraukė jų ilgesingą žvilgsnį ir grąžino 
į dabartį. 

— Kaip toliau vyks tyrimas? 

— Tyrimo grupė atvyks rytoj, - paaiškino Tobijas. - Šiuo 
metu agentai iš Santa Fė ir Albukerkio jau šventykloje. Jie 
stebi, kad vietiniai nieko nesugadintų ir nepakeistų. Taip pat 
sustabdyta visų sektos užsienio filialų veikla. Tyrimo grupės 
nariai dirbs ir ten. Didžiulis darbas bus vien tik išrūšiuoti vi- 
sus duomenis Henkoko kompiuterio sistemose. 

— Brolis Gabrielius man minėjo, kad viskas užšifruota 
kodu, kurį žino tik ponas Henkokas, - pasakė Džiliana. 

— Mūsų specialistams dažnai tenka atskleisti slaptus ko- 
dus. Gal tai užtruks kelis mėnesius, bet esu tikras, kad iššif- 
ruosime ir Henkoko. 


— O galjis sutiktų bendradarbiauti, - vylėsi Vadas. 

— Abejoju. Vyriausybė išmokė jį nebendradarbiauti. Hen- 
kokas buvo CŽV agentas. Vos išėjęs į atsargą, jis prisidėjo 
prie brolio Gabrieliaus. - Išvydęs nuostabos kupinus veidus, 
Tobijas pridūrė: - Panelė Mairik patikrino duomenis apie jį ir 
man pranešė mažiau nei prieš pusvalandį. 

— Baisu, - tyliai pasakė Džiliana. - Ir labai svarbu. Gal mes 
niekad nesužinosim, koks įtakingas buvo brolis Gabrielius. 

— Tikėkimės, ta įtaka mirs su juo, - pasakė Vadas. 

— Gali būti, kadjo ištikimiausi sekėjai ims pulti mus, - įspė- 
jo Tobijas - Turim būti pasiruošę nemaloniems išpuoliams. 
Dar pamatysim, ar jie labai nuožmūs, tačiau daugelis gali ma- 
nyti, kad mes sunaikinome paties Dievo siųstą žmogų. 

— Brolis Gabrielius nekalbėjo Dievo vardu, - karštai pa- 
prieštaravo Džiliana. 

— Tikėkimės, žmonės tai supras, kai jam bus pareikšti kal- 
tinimai. 

Jie tylėdami mąstė apie tai. Džiliana prisiminė, kad Vado 
kolegė išsiuntė savo dukterį į šventyklos mokyklą. Kaip su- 
voks žmonės naujieną, kad brolis Gabrielius buvo tikra pikt- 
žaizdė? Daugybė sekėjų pasijus nuvilti, kiti atsisakys pripa- 
žinti tiesą ir visomis išgalėmis priešinsis. Kai Deilas Gordo- 
nas pamatė Džilianą su Vadu, ji nė neįsivaizdavo, kokių su- 
lauks padarinių. 

— Ar autobusai surasti? - paklausė ji. 

Tobijas linktelėjo. 

— Sulaikė pakeliui į Meksiką. Juose buvo televizijos trans- 
liacijos įranga ir keturiasdešimt septyni vaikai. 

Džiliana giliai su palengvėjimu atsiduso. 

- Visi sveiki, tik išsigando, kai juos ėmė laipinti iš autobu- 
sų. Dabar vaikai perduoti Naujosios Meksikos vaikų apsau- 
gos tarnybai. Valstijos agentai, gavę gubernatoriaus įsakymą, 
mums labai padėjo. Dar viena žinia. Tarp vaikų prižiūrėtojų 
buvo Dorotė Pag ir Heningso sesuo. Du iš vaikų jos. 

— Ojų tėvas - brolis Gabrielius? 

— Taip manoma. Ji spjovė ją suėmusiam pareigūnui į veidą, 
kai šis apie tai pasiteiravo. 

— O Andersonų mažylis? 

— Yra keli tokio amžiaus vaikai. Belieka išsiaiškinti, kuris 
iš jų Andersonų. 

— Mes su Vadu žadėjom jiems paskambinti, kai tik ką nors 
sužinosim. Aš turiu jų telefono numerį. 

Tobijas sutrikęs pasimuistė ir kostelėjo į delną. 

— Yra vienas bjaurus dalykas, apie kurį jūs tikriausiai ne- 
pagalvojote. - Džiliana ir kiti klausiamai pažvelgė į jį. - Da- 
bar Andersonai gali nebenorėti savo sūnaus. Tiesą sakant, 
baiminuos, kad dauguma tėvų, kurių vaikai buvo pagrobti, 
sužinoję, kas jų biologinis tėvas, gali jų atsisakyti. Viena yra 
pastoti nuo anoniminio pasirinkto donoro, o visai kas kita 
žinoti, kad jūsų kūdikio tėvas - maniakas... - Jis nutilo. 

— Viešpatie! - šūktelėjo Losonas.- Aš nė nepagalvojau 
apie tai. 

Džiliana tylėdama svarstė. Ši mintis nepaliko jos nuo pat 
tos minutės, kai kilo įtarimas, kad Deilas Gordonas labora- 
torijoje pakeisdavo spermą. Ta mintis privertė ją vemti šali- 
kelėje. 

Dabar, mąstant apie tai, taip pat kilo šleikštulys. Ji virpė- 
dama pakėlė rankas prie lūpų ir papūtė, šildydama sustingu- 
sius pirštus. Kurį laiką Džiliana nieko nematydama spoksojo 
priešais save. Kai pagaliau vaizdas sugrįžo, ji suvokė, kad pa- 
sikeitė pokalbio tema ir visi žiūri į ją. 

Tobijas atsikrenkštė. 

— Manau, visi norėtų apie tai sužinoti. Kodėl jūs taip pa- 
sielgėt? Kodėl apsimetėt Melina? 

Ji pažvelgė į jį, tada į Losoną ir galiausiai į Vadą, kurio 
žvilgsnio nepajėgė atlaikyti, todėl kreipėsi į Losoną. 

— Todėl, kad jūs taip pasakėte. 

Jis vos neišmetė skardinės su „Dr. Pepper . 

— Aš? 

— Kai du policininkai tą rytą atėjo į Melinos namus, jie 
nesikreipė į mane jos vardu. O jei ir kreipėsi, aš negirdėjau. 
Mane pažadino iš gilaus miego ir aš tik supratau, kad nužu- 
dyta mano sesuo. 

— Kodėl jūs buvot Melinos namuose? 

— Palikusi... - Ji padvejojo ir, užuot paminėjusi Vado var- 
dą, tarė: - Palikusi „Dvarą , aš grįžau namo. Melina jau mie- 
gojo. Aš ją pažadinau. Mes pasikalbėjom. Tada ir sužinojau, 
kad Džemis buvo užėjęs ir atnešė dovaną - pakabutį. Aš jį 
palikau ant spintelės. Melina viską papasakojo apie jų susi- 
tikimą, todėl atėjus laikui aš galėjau įtikinti Džemį, kad aš 
buvau ta moteris, kurią jis matė praėjusį vakarą. 

— Jėzau, kaip viskas painu, - pasakė Losonas. 

— Ir man, - šyptelėjusi pripažino ji. - Melina jau gulėjo 
mano lovoje ir norėjo ten likti. Man irgi atrodė, kad taip bus 
geriau, todėl miegoti išvažiavau į jos namus. 

Akimirką ją užplūdo kraupūs prisiminimai apie tą pirmą 
pusvalandį, kai išgirdo, kad jos sesuo mirtinai subadyta. 

— Kai aš atskubėjau į savo namus, jūs, pone Losonai, nelei- 
dote manęs į miegamąjį. Atsimenate, sulaikėte mane. Įspė- 
jote, kuo mažiau nereikalingų pėdsakų nusikaltimo vietoje, 
tuo geriau, ir pasakėte: „Juk norite sužinoti, kas nužudė 
Džilianą, ar ne?“ Šis klausimas buvo man lyg smūgis į veidą. 
Aš buvau priblokšta. Tada ir suvokiau jūsų klaidą. Meliną pa- 
laikė manimi. Matyt, ir žudikas suklydo. Pamačiusi žodžius 
ant sienos, supratau, kad tai aš turėjau mirti, nes aš buvau 
su Vadu. Bet kas apie tai žinojo? Ir kodėl turėjau būti dėl to 
nužudyta? Nusprendžiau netaisyti klaidos, kol nesužinosiu 
daugiau. Paskui atvyko Džemis, ir viskas dar labiau susipai- 
niojo. Iš pradžių jis nežinojo, kad aš, tai yra Džiliana, paleido 
naktį su Vadu, todėl nenutuokė, kad brolis Gabrielius užsakė 
žmogžudystę. Iki tos akimirkos jo sielvartas buvo tikras. Bet 
kai aš pasakiau, kad Džiliana lydėjo Vadą vietoj Melinos, ir jis 


pamatė ant sienos iškeverzotus žodžius, štai tada Džemis ir 

suprato, kodėl Džiliana turėjo žūti. Jis tikriausiai netgi įtarė, 
kad tai padarė Deilas Gordonas. Todėl per apklausą pas Loso- 
ną jis nuolat kišosi, kai Vadas mėgino apibūdinti Gordoną. 

Nors ir prieš tai aš įtariau, kad jis kažkaip įsipainiojęs. Ko- 
dėl jis melavo apie sužadėtuves? Kodėl tvirtino, kad neprita- 
rė dirbtiniam apvaisinimui, kai rėmė mane nuo pat pradžių, 
vos jam apie tai užsiminiau? Kol nesužinojau atsakymų į šiuos 
klausimus, privalėjau apsaugoti save. Todėl Džiliana turėjo 
būti mirusi. Džemis nieko neįtarė. Aš tai žinau. Nepajėgiau nu- 
slėpti savo pasibjaurėjimo juo, bet jis niekada nesutarė su Me- 
lina. Vis dėlto buvo be galo sunku apsimetinėti prieš kitus. - Ji 
negalėjo atsispirti nepažvelgusi į Vadą. Jo akys buvo įsmeigtos 
įją. - Aš prisipažinau, kad mes susikeitėme praėjusį vakarą, ir 
leidau jums manyti, kad vakaro pabaigoje mes vėl atsikeitėm. 
Deja, taip neįvyko. - Ji papurtė galvą. - Jūs tik pasiteiravote, 
kada Džiliana grįžo namo iš „Dvaro“. Aš tikrai grįžau apie pusę 
trijų, trumpai pasikalbėjau su Melina ir išvažiavau į jos namus. 
Ji miegojo mano lovoje ir mirė vietoj manęs. 

Džiliana nurijo seiles, tramdydama emocijas, kad galėtų 
kalbėti toliau. 

— Man buvo labai sunku ištverti. Visi gedėjo manes, kai iš 
tikrųjų turėjo gedėti Melinos. Ne kartą maniau, kad palūšiu. 
Mane palaikė tik mintis, kad privalau rasti žmogų, kaltą dėl 
jos Mirties. 

— Kaip jūs manėte, kiek truks susikeitimas? 

— Kiek laiko ketinau būti Melina? Kiek reikės, kad atkeršy- 
čiau už jos mirtį. Negalvojau, kas bus vėliau. Turbūt aš nusi- 
kaltau, apsimetinėdama kitu žmogumi, tiesa? 

— Jau galvojau apie tai, - sumurmėjo Losonas. 

— Jūs atskleidėte brolio Gabrieliaus nusikaltimus. Tai man 
svarbiausia, - pasakė Tobijas. 

Džiliana atsigręžė į Vadą. 

— Aš taip bijojau, kad tu pamirši, jog mes matėm Deilą Gor- 
doną. Tą dieną Losono kabinete, kai mes tariamai susitikom 

pirmą kartą, mėginau tau pasufleruoti, kad prisimintum, 
kaip mes su juo susitikom takų užkandinėje. Turėjau padary- 
ti taip, kad Losonas sužinotų, jog Deilas Gordonas - trūksta- 
ma grandis, bet negalėjau to pasakyti pati. 

— Jūs jį pažinote? 

— Iš karto, nors iš pradžių nepajėgiau atsiminti, kas jis. Bet 
kai jis paminėjo Voterso kliniką, prisiminiau jį ten mačiu- 
si. Jis kelis kartus kalbėjosi su manim. Ir... matyt, darė kit- 
ką, - Ji suvirpėjo, prisiminusi nuotraukas, fotografuotas jai 
nežinant. 

— Tada aš sužinojau, kad ji turi dvynę seserį, - paaiškino 
Vadas kitiems. - Ji pasakė, kad tikriausiai Gordonas supai- 
niojo ją su seserimi Džiliana. 

— Bet jūs ir buvot Džiliana, - kiek sutriko Losonas. 

— Apsimetanti Melina, - priminė Vadas. 

— Ar esate tikra, kad jūs dabar - Džiliana? 

— Taip, - vos šyptelėjusi atsakė ji. - Aš Džiliana. 

— Taip, ji Džiliana, - sutrikęs patvirtino ir Tobijas. - Skro- 
dimo išvados patvirtina, kad nužudytoji buvo Melina. 

— Aš labai bijojau, kadjūs pastebėsite tą neatitikimą, - Dži- 
liana kreipėsi į Losoną. - Kaip moteris be tam tikrų moteriš- 
kų organų galėjo būti apvaisinta? 

— Todėl taip skubėjote kremuoti kūną. 

— Taip. Paskui, kai jūs, pone Tobijau, man pasakėte, kad 
Losonas jums davė žmogžudystės bylą, baiminausi, kad jūs 
tai pastebėsite. 

— Nepastebėjau iki šio vakaro. O kai pastebėjau, nubėgau 
pranešti Losonui. Mes įsiveržėme čia, norėdami prašyti Ričio 
pagalbos surasti jus, o aptikome kalėjimo kameroje užrakintą 
pulkininką Hartą, taip įsiutusį, kad atrodė, jį reikės surišti. 

Džiliana atsigręžė į Vadą. 

— Arjie tau iškart pasakė? 

— Nereikėjo. Jis pats suprato. 

— Tu supratai? - kimiai paklausė ji. - Kada? 

Tuo metu vienas iš pavaduotojų, stebėjusių Ričį, atidarė 
duris ir nutraukė pokalbį: 

— Agente Tobijau, jis kviečia jus. Teiraujasi, ar jam būtina 
susitikti su žmona. Sako, kad nepajėgs pažvelgti į akis neijai, 
nei kitiems vaikams. 

— Tuoj ateisiu, - Tobijas atsistojo ir oficialiai užbaigė su- 
sirinkimą. Paskui pranešė Džilianai ir Vadui užsakęs jiems 
kambarius motelyje. 

— Dešimtą valandą ryto atskris sraigtasparnis ir nugabens 
mus visus į Albukerkį. Iš ten galėsite skristi į Dalasą. - Jis 
pažvelgė į Vadą. - Ar kur kitur. Tik palikit telefono numerį, 
kad galėčiau jus susirasti. Reikės dar daug ką patikslinti, už- 
pildyti popierius. 

Suskambo Tobijo mobilusis telefonas. Jis atvožė jį ir atsi- 
liepė: 

— Tobijas. O taip, Liuse. Ačiū, kad paskambinot. Ne, šią- 
nakt daugiau nieko. Eikit namo, pailsėkit. Pratęsite rytoj. Aš 
tik norėjau jums pasakyti, kad jūs atlikot milžinišką darbą 
šioje byloje. Tikrai milžinišką. - Jis atgręžė visiems nugarą, 
bet Džiliana nugirdo: - Ir paklausti, kokios gėlės jums patin- 
ka. Taip, gėlės. 


Re skurius 


= || reikėjo vieną iš tų siųstuvų pritvirtinti ant tavęs. 

Džiliana atidarė viešbučio kambario duris, už kurių stovė- 
jo Vadas, uždėjęs rankas ant staktos, kad užtvertų kelią. Jo 
veidas buvo rūškanas. 

— Aš beldžiuosi į duris jau penkias minutes. 

— Buvau duše. 

Džiliana stovėjo įsisupusi į baltą kilpinį „Dvaro“ viešbučio 
chalatą, jos šlapi plaukai buvo sušukuoti, bet vanduo lašėjo 
nuo galų ant kaklo. 

— Tris dienas palikinėjau žinutes tavo darbo ir namų tele- 
fone. Kodėl neatsiliepei? 

— Kas tau pasakė, kad aš čia? 

— Tobijas. 

— Jis mane išdavė? 

— Kai pagrasinau, kad NASA viešųjų ryšių skyrius pakai- 
tins jo užpakalį. Tobijas ir taip turi rūpesčių. 

— Aš negalėjau grįžti į savo namus, Vade. Niekada neno- 
rėsiu peržengti jų slenksčio. O Melinos namuose... Atrodė, 
būdama ten aš pažeidžiu jos erdvę. Ir taip keikiau save, kad 
juose anksčiau apsistojau. 

— Ar ketini laikyti mane koridoriuje? 

Ji pasitraukė ir uždarė paskui jį duris. 

- Šiandien kalbėjausi su Kendise Anderson. 

— Žinau, jie susigrąžino vaiką. Tobijas sakė. Apsvaigę iš lai- 
mės. Pasak jo, jiems nė į galvą nešovė jo išsižadėti. 

— Berniukui tik septyni su puse mėnesio. Andersonai vilia- 
si, jei jis patyrė emocinį sukrėtimą, tai labai nedidelį. 

— Jie viską įveiks. 

Džiliana tuo tikėjo kaip ir Vadas. 

— Ar kalbėjaisi su Paksu? 

— Banditas laikosi gerai. Ir Paksas gerai. Kitą savaitę susi- 
tiksim išgerti alaus. Viskas velniškai puiku. O dabar... 

— Norėtum ko nors išgerti? 

— Ne, - nekantriai atsakė jis. - O kaip tu paaiškintum ke- 
lionę atgal į Dalasą? Maniau, skrisim kartu. 

— Kaip tavo veidas? 

— Susiuvo. 

— Kiek siūlių? 

— Septynios. Oro uoste nuėjau į tualetą, o grįžęs tavęs ne- 
beradau. Maniau, tu lėktuve. 

— Liks randas. 

— Atrodysiu kaip įspūdingas ir pavojingas vyriškis. 

— Jau atrodai. 

— Tavęs nebuvo lėktuve, ir turėjau kamuotis šalia Losono, 
kuris, beje, įsimylėjęs tave. 

— Losonas? 

— Nekenčia manes iki širdies gelmių. Purkštauja kiekvieną 
sykį pažvelgęs į mane. 

— Aš išskridau vėliau. 

— Kad pabėgtum nuo manęs? 

— Turėjau atlikti kai ką svarbaus, Vade. 

— Ką? 

— Kraujo tyrimą. 

Jo smakras kilstelėjo aukštyn, lyg kas būtų truktelėjęs vir- 
vę prie pakaušio. 


— Suprantu. 

Jis nedrįso klausti, bet veidas atrodė toks susirūpinęs, kad 
ji nebenorėjo jo kankinti delsdama su atsakymu. 

— Aš nepastojau. 

Jis nurijo seiles. 

— Tai galėjo būti ir mano kūdikis. 

— Mąsčiau apie tai. 

Ji pastebėjo, kaip sutrūkčiojo jo lūpų kamputis, ir tai galė- 
jo rodyti nusivylimą. 

- Bet galėjo būti ir jo. O jei taip būtų atsitikę... - Ji užsi- 
merkė, bet nepavyko sulaikyti ašarų, kurios pabiro pro vokus 
ir nuriedėjo skruostais. 

Jis švelniai ištarė jos vardą ir delnais apglėbė veidą. 

— Atsiprašau, Vade. 

— Atsiprašai? 

— Už viską. - Ji atsimerkė. - Aš nežinojau, kad tą vakarą 
sutiksiu tave. Nežinojau, ką pajusiu tau nuo pat tos akimir- 
kos, kai tave pamačiau. Kai užėjau į tavo kambarį ir mes pra- 
dėjom... 

- Ša. 

— Aš netgi negalvojau apie dirbtinį apvaisinimą. Nė karto 
neprisiminiau. Prisiekiu, kad neprisiminiau. 

— Aš tavim tikiu. 

— Tikrai? 

Jis linktelėjo. 

— Nes ir pats apie nieką kitą negalvojau. 

Ji ištiesė ranką ir pirštais perbraukė per juodų plaukų 
sruogą ant jo kaktos. 

— Ar žinai, kaip man buvo sunku neišsiduoti kaskart, kai 
pažvelgdavau į tave? Tą popietę Losono kabinete, praėjus vos 
dvylikai valandų, kai palikau tavo lovą, turėjau elgtis kaip 
visiškai nepažįstama. Maniau, mirsiu, taip troškau, kad tu 
mane apkabintum ir priglaustum. Aš mačiau negyvą Meliną, 


apžiūrinėjau miegamąjį, pilną jos kraujo. Mane gniuždė siel- 

vartas ir baimė. Norėjau, kad mane kas nors apkabintų ir kad 
tai būtum tu. 

— Ar žinai, koks iškrypęs atrodžiau sau, geisdamas Melinos 
taip pat kaip Džilianos? 

— Kada tu supratai? 

— Sėdėdamas daboklės kameroje. 

— Kaip? 

— Aš nuolat lyginau Meliną su Džiliana. Ir kiekvieną kartą 
rasdavau tūkstančius panašumų, bet nė vieno skirtumo. Nė 
vieno. Aš prisiminiau, kaip Džiliana tą vakarą valgė takus, 
kaip čiulpė pirštą, kai druska pakliuvo ant popieriaus įrėžtos 
žaizdeles. Man tai atrodė labai seksualu. Lygiai taip pat sek- 
sualu, kai Melina darė tą patį tą popietę. 

Džilianos akys išsiplėtė, kai ji staiga prisiminė. 

- Kai valgiau keptas bulvytes Ilgojo Medžio pikape? Žaiz- 
delė vėl atsivėrė ir ant jos pakliuvo druskos. Aš nė nepastebė- 
jau, kad taip darau. 

— Ir aš. Kol nepradėjau apie tai galvoti. Mano mintyse susi- 
liejo du vaizdai: tas pats pirštas, taip pat čiulpiamas. Aš pra- 
dėjau viską dėlioti į vietas ir viskas tiko. 

Džilianos akyse vėl pasirodė ašaros. 

— Padariau tiek bloga tau. Dėl manes tiek iškentėjai. Ar gali 
man atleisti? 

Vadas atbulas priėjo prie lovos, atsisėdo ir patraukė Dži- 
lianą ant savo kelių. Paskui jis nusimetė švarką, atsisagstė 
rankogalius ir per galvą nusivilko marškinius. Tuo metu ji 
nutraukė jo džinsus. Jis atrišo jos chalato diržą ir prasky- 
rė drabužį. Nė vienas nepajėgė laukti. Džiliana prigludo 
prie Vado. 

— Aš žinojau, - sukuždėjo jis prie jos kaklo. - Žinojau, 
kad negalėjau suklysti, kad šito neįmanoma pakartoti. Taip 
neatsitinka du kartus per gyvenimą. Bent jau ne per kelias 


dienas. 

Jie tvirtai apsikabino ir ilgai šitaip gulėjo. Tada jis pakišo 
rankas po jos chalatu, perbraukė per nugarą, šlaunis ir susto- 
jo ant liemens. Džiliana įkniaubė veidą į Vado plaukus, pabu- 
čiavo jo aptvarstytą skruostą. Jis atsargiai palietė mėlynę ant 
jos raktikaulio 

— Skauda? 

— Jau nebe. 

— Turėjau nudėti tą niekšą. 

Jis palenkė galvą prie jos krūtų, ėmė liežuviu glamonėti 
spenelį. Ji atsakydama sudejavo. 

— Neįtikėtinai jautru, - sumurmėjo jis švelniai čiulpda- 
mas. — Čia taip pat. - Jo ranka nuslinko tarp jų kūnų ir palie- 
tė Džilianą taip, kad jai net kvapą užgniaužė. - Ar tu pasako- 
jai Melinai apie tai? 

Nepajėgdama kalbėti ji papurtė galvą. 

— Nepasakojai? 

— Ne, Vade, aš ne viskuo pasidalinau su ja. Tai buvo per 
daug asmeniška. Per daug ypatinga. 

— Bet jūs viskuo dalindavotės. 

— Tik ne tavimi. - Jos pirštai nuslydo jo krūtine ir žemyn 
pilvu. Ji atitraukė jo ranką, pakėlė sau prie lūpų ir pabučia- 
vo. - Aš norėjau tave visą pasilikti sau. 

— Taigi, visa, ką „Melina“ man sakė apie Džilianą... 

— Buvo mano jausmai, mano žodžiai, tai, ko aš negalėjau 
pasakyti, bet norėjau, kad tu žinotum. 

Jis apglėbė jos krūtis ir švelniai trynė delnais jų spe- 
nelius. 

— Kodėl verkei, kai mes pasimylėjom? 

— Norėjau tau pasakyti, ką jaučiu, ir negalėjau. Kai ištarei 
mano vardą Džiliana, man suvirpėjo širdis - iš džiaugsmo ir 
nevilties. 

— Prisimeni: tai, ką sakai... tą akimirką, būna žvėriška tiesa. 


— Argi ne? 

— Tada taip, - kimiai tarė jis. 

Ji ėmė lėtai siūbuoti klubus. Į priekį, atgal. Judesys buvo 
vos juntamas, bet jo užteko: kiekvienas subtilus krustelėji- 
mas kėlė Vado dejonę. Džiliana suspaudė klubais jo šlaunis. 

— Aš jaučiu tave visą. 

— Taip, - vos išspaudė jis. 

Vadas valdingai uždėjo rankas ant jos klubų, pirštai gi- 
liai įsispaudė į kūną, jis vadovavo kiekvienai erotiškai ban- 
gai. Jie buvo taip arti arti... Ji apstulbo, kai išgirdo jį sakant: 
„Palauk“ Jis nukėlė ją nuo savęs. Paskui paskubomis apsuko 
ir prispaudė prie lovos, nusimetė paskutinius drabužius, at- 
skleidė jos chalatą ir nuvilko jį. Kai jis vėl įėjo į ją, ji kilstelėjo 
klubus jo link. 

— Ne, nejudėk, - sudejavo jis. 

- Bet... 

Jo burna nusileido ant jos lūpų. Tai buvo ilgas, alkanas bu- 
činys, nuoširdi abipusė aistra, noras būti kartu ir pažeidžia- 
mumas. Po akimirkos bučinys pasikeitė. Jie šypsojosi vienas 
kitam, liežuviai vos lietėsi. Jie žaidė, erzino vienas kitą, flir- 
tavo. Vadas iškvėpė jos vardą, ir Džiliana atsakė tuo pačiu. 
Bučinys tapo saldus, švelnus, kupinas susižavėjimo. Tačiau 
netrukus juos vėl užvaldė geismas, ir bučinys vėl tapo sek- 
sualus. Jo liežuvis mylėjo jos burną. 

Pagaliau Vadas atsitraukė ir pažvelgė į Džilianos veidą. 

— Tu neįtikėtinai graži, - sukuždėjo jis. 

Nors nebuvo nei pasipuošusi, nei pasidažiusi, ji išties jau- 
tėsi graži. Jos skruostai buvo išraudę ir ji jautė, kaip jie spin- 
duliuoja kaitrą. Lūpos pasidarė putlios, tamsiai raudonos, 
gundančiai drėgnos. Džiliana perbraukė liežuviu per apatinę 
lūpą, kad vėl pajustų bučinio skonį. 

- Ir velniškai seksuali. 

Apglėbusi jo kaklą, ji tarė: 

— Nieko nelaikyk. 

Jis ir nelaikė, ji - taip pat. Vėliau permirkę prakaitu ir ma- 
loniai pavargę jie ilgai gulėjo šalia. Pagaliau Vadas kilstelėjo, 
pabučiavo Džilianos kaktą, nosį, skruostus ir lūpas, įspaus- 
damas įjas žodžius: 

— Aš myliu tave, Džiliana. 

- Žinau, tu jau man sakei. 

— Nesiskaito. Aš maniau, kad kalbuosi su Melina. 

Ji papurtė galvą ir sukuždėjo: 

— Bet juk klausiausi aš... 

JAV rašytoja, detektyvinių trilerių meistrė, 
parašiusi per 60 knygų, kurios išverstos daugiau 
kaip į 30 kalbų. Lietuvių skaitytojams gerai 
žinomų knygų „Alibi“, „Pavydas“, „Baltasis 
karštis“, „Šalčio faktorius“, „Sveika, tamsa“ ir 
kt. autorė. Daugelis S. Brown romanų pateko į 
skaitomiausių knygų sąrašus ir visi jie, pasak 
„USA Today“, verčia skaitytoją nerimastingai 


versti puslapį po puslapio iki pat knygos pabaigos. 


Darbą nekilnojamojo turto agentūroje į motinystę 

iškeisti geidžianti Džiliana ir viešųjų ryšių specialistė 
Melina - gražuolės identiškos dvynės. Vaikystėje jos 
dažnai mėgdavo papokštauti susikeisdamos vietomis. 
Sunkit vienai jų metu seserys vėl prisimena vaikystės 
išdaigą: bandydama prablaškyti dėl dirbtinio apvaisinimo 
rezultatų nerimaujančią Džilianą, Melina pasiūlo šiai vietoj 
jos praleisti vakarą su NASA astronautu ir nacionaliniu 
didvyriu - žaviuoju pulkininku Kristoferiu Hartu, 
vadinamu Vadu. Padvejojusi Džiliana sutinka su Melinos 
pasiūlymu ir vakaras praeina daug maloniau, nei ji 

tikėjosi. Tačiau kitą rytą Meliną pasiekia siaubinga žinia: 
jos mylima sesuo rasta žiauriai nužudyta. Policija netrunka 
surasti įtariamąjį ir byla greitai pripažįstama baigta. 

Tačiau Melinos neapleidžia įtarimas, kad tikrasis Džilianos 
žudikas vis dar laisvėje. Padedama Vado, ji pati imasi 
pavojingo tyrimo, nuvedančio iki paslaptingos uždaros 
religinės bendruomenės. Pamažu ima ryškėti tikrieji 
kraupaus nusikaltimo kontūrai, o Vado ir Melinos 
gyvybėms iškyla rimta grėsmė... 

